
PRIMMA GIORNATA 


'NTRODUZION E 


F u proverbeio de chille stascioniato, de la maglia an¬ 
tica, che chi cerca chello che non deve trova chello che 
non vole e chiara cosa è che la scigna pe cauzare stivale 
restaie ’ncappata pe lo pede, come soccesse a na schiava 
pezzente, che non avenno portato maie scarpe a li piede 
voze portare corona ’n capo. M a, perché tutto lo stuorto 
ne porta la mola e una vene che sconta tutte, all'utemo, 
avennose pe mala strata osorpato chello che toccava ad 
autro, 'ncappaie a la rota de li cauce e quanto se n'era 
chiù sagliuta 'mperecuoccolo tanto fu maggiore la vro- 
ciolata, de la manera che secota. 

D i ce eh 'era na vota lo re de Val le Pelosa, lo quale aveva 
na figlia chiammataZoza, che, commen'autroZoroastro o 
n'autro Eracleto, non se vedeva maie ridere. Pe la quale 
cosa lo scuro patre, che non aveva autro spi reto che st'une- 
ca figlia, non lassava cosa da fare pe levarele la malenco- 
nia, facenno venire a provocarele lo gusto mo chille che 
camminano ’ncoppa a le mazze, mo chille che passano din- 
to a lo chirchio, mo li mattacine, mo M astro R oggiero, mo 
chille che fanno iuoche de mano, mo le Forze d'Èrcole, 
mo lo cane che adanza, mo l /cacone che sauta, mol’aseno 
che beve a lo biechi ero, mo Lucia canazza e mo na cosa e 
mo n’autra. Ma tutto era tiempo perduto, ca manco lo 
remmedio de mastro G riilo, manco I ’erva sardoneca, man¬ 
co na stoccata a lo diaframma l'averria fatto sgrignare no 
tantillo la i tocca. Tanto che lo povero patre, pe tentare 
l’utema prova, non sapenno autro che fare dette ordene 
che se facesse na gran fontana d'ueglio 'nante la porta de 

lo palazzo, co designo che, sghizzanno a lo passare de la 
gente, che facevano comm'a formiche lo vacaviene pe chel- 
la strata, pe non se sodognere li vestite averriano fatto 
zampe de grille, sbauze de crapeio e corzete de leparo sciu- 
lianno e, morrannose chisto e chi Ilo, potesse soccedere co¬ 
sa pe la quale se scoppasse a ridere. 

Fatto adonca sta fontana e stanno Zoza a la fenestra 
tanto composta ch'era tutta acito, venne a sciorte na vec¬ 
chia, la quale azzoppanno co na spogna l'ueglio ne ’nchie- 
va n'agliariello c’aveva portato e, mentre tutta affacennata 
faceva sta marcancegna, no cierto tendilo paggio de corte 
tirale na vrecciolla così a pilo che, cogl luto Fagli aro, ne fe¬ 
ce freco le. 

Pe la quale cosa la vecchia, che non aveva pilo a la len- 
gua né portava ’n groppa, votatose a lo paggio commen- 
zaie a direle: «Ah zaccaro, frasca, merduso, piscialletto, 
sautariello de zimmaro, pettola a culo, chiappo de ’mpiso, 
mulo canzirro! ente, ca puro li pulece hanno la tosse! va’, 
che te venga cionchia, che mammata ne senta la mala no¬ 
va, che non ce vide lo primmo de maggio! va', che te sia 
data lanzata catalana o che te sia data stoccata co na funa, 
che non se perda lo sango, che te vengano mille malanne, 
co l'avanzo e presa e viento a la vela, che se ne perda la 
semmenta, guzzo, guitto, figlio de Sgabellata, mariuo- 
lo!». 

Lo figliulo, c'aveva poco varva e manco descrezzione, 
sentennose fare sta ’nfroata de zuco pagannola de la stessa 
moneta le disse: «Non vuoi appi lare ssa chiaveca, vava de 
parasacco, vommeca-vracciolle, affoca-peccerille, caca-pez- 
zolle, cierne-vernacchie?». La vecchia, che se sentette la 
nova de la casa soia, venne 'n tanta zirria che, perdenno la 
vusciola de la fremma e scapolanno da la stalla de la pa¬ 
ci enza, auzato la tela de l'apparato fece vedere la scena vo- 
scareccia, dove potea dire Sirvio «Ite svegliano gli occhi 
col corno». L o quale spettacolo visto da Zoza le venne tale 
riso c'appe ad ashevolire. 

L a vecchia, vedennose dare la quatra, venne ’n tanta ar- 
raggia che, votato na caira da sorreiere verzo deZoza, le 
disse: «Va', che non puozze vedere mai sporchia de mari¬ 
to, si non piglie lo prencepe de Campo Retunno». Zoza, 
che sentette ste parole, fece chiammare la vecchia e voze 
sapere ad ogne cunto se l'aveva ’ngiuriata o iastemmata. 

E la vecchia respose: «Ora sacce ca sto prencepe, che 
faggio mentovato, è na pentata criatura chiammato Ta- 
deo, lo quale, pe na iastemma de na fata, avenno dato 
l'utema mano a lo quatro de la vita è stato puosto dinto na 
sebetura fora le mura de la cetate, dov'è no spetaffio scrit¬ 
to a na preta, che qualsevoglia femmena che ’nchiarrà de 
chianto 'n tre iuorne na Iancella che là medesemo stace 
appesa ano crocco lo farà resorzetare e pigliarrà pe marito. 
E perché è 'mpossibele che dui uecchie umane pozzano pi- 
scioliare tanto, che facciano zeppa na lancella così granne 
che leva miezo staro, si non fosse come aggio 'ntiso dicere 
chella G eria che se fece a R omma fontana de lagreme, io, 
pe vedereme delleggiata e coffiata da vui, i /'aggio data sta 
iastemma: la quale prego lo cielo che te venga a cola pe 
mennetta de la 'ngiuria chem'è stata fatta». Così dicenno 
sfilale pe le scale a bascio pe paura de quarche 'ntosa. 

M a Zoza, a lo medesemo punto romenanno e mazze- 
canno le parole de la vecchia, le trasette racecotena a la ca- 
tarozzola e, votato no centimmolo de penziere e no moli¬ 
no de dubbie sopra sto fatto, all'utemo, tirata co no 
straolo da chella passione che ceca lo iodizio e ’ncanta lo 
descurzo dell 'ommo, pigliatose na mano de scute da li scri- 
gne de lo patre se ne sfilale fora de lo palazzo, e tanto cam¬ 
minale che arr/va/e a no castiello de na fata. 

Co la quale spaporanno lo core, essa pe compassione de 
cossi bella giovane, a la quale erano dui sperune a farela 
precipitare la poca etate el'ammore sopierchio a cosa non 
conosciuta, le deze na lettera de raccom man nazione a na 
sore soia puro fatata, la quale, fattole gran compremiento, 
la matina - quanno la Notte fa iettare lo banno dall'au- 

delle a chi avesse visto na morra d'ombre negre sperdute, 
che se le farrà no buono veveraggio - le dette na bella no¬ 
ce decenno: «Te', figlia mia, tienela cara, ma no l'aprire 
mai e si no a tiempo de granneabbesuogno». 

E co n'autra lettera l’arrecommannaie a n'autra sore; 
dove dapo’ luongo viaggio arrivata, fu recevuta co la me- 
desema amorosanza e la matina appe n'autra lettera 
all'autra sore, co n a castagna, d annoi e lo stisso averte- 
miento che le fu dato co la noce. E, dapo' avere cammina¬ 
to, ionie a lo castiello de la fata, che, fattole mille carine, 
a lo parti rese la matina le consi gnaie na nocella co la stes¬ 
sa protesta, che no l'apresse maie se la necessità no la 
scannava. 

A ute ste cose, Zoza se mese le gamme ’n cuollo e tanta 
votate paise, tanta passale vuosche e shiommare, che dapo' 
sette anne - appunto quanno lo Sole ha puosto sella pe 
correre le solite poste, scetato da le cornette de li galli - ar¬ 
rivale quase scodata a Campo R etunno, dove, primma che 
trasire a la cetate, vedde na sebetura de marmoro a pede 
na fontana che, pe vederese dinto no cremmenale de por- 
feto, chiagneva lagreme de cristallo. 

Da dove levato la Iancella che 'nc'era appesa e postasel- 
la ’miezo a le gamme, commenzaie a fare L i dui simele co 
la fontana e non auzanno mai la capo da lo voccaglio de la 
Iancella, tanto che 'manco termene de dui iuorne era arri¬ 
vata doi deta sopra lo cuollo, che non ce mancavano dui 
autre deta e era varra; ma, pe tanto trivoliare essenno 
stracqua, fu, non volenno, gabbata da lo suonno de mane¬ 
ra che fu costretta d'alloggiare no paro d'ore sotto la tenna 
de le parpetole. 

Fra lo quale tempo na certa schiava gamme de grillo, 
venenno spisso a ’nchire no varrile a chella fontana e sa- 
penno la cosa de lo spetaffio, che se ne parlava pe tutto, 
comme vedde chiagnere tanto Zoza che faceva dui pesceri- 
cole de chianto, stette facenno sempre le guattarelle aspet- 
tanno che la Iancella stesse a buon termene, pe guadagna- 

rete de mano sto bello riesto e farela restare co na vranca 
de mosche ’n mano. 

E, comme la vedde addormuta, servennose del'accasi o- 
ne le levaie destramente la Iancella da sotta e puostece 
l'uecchie ’ncoppa ’n quattro pizzeche la sopranchiette, 
c'apena fu rasa rasa che lo prencipe, comme si se scetasse 
da no gran suonno s'auzaie da chella cascia de preta ianca 
e s'afferraie a chella massa de carne negra e, carriannola 
subito a lo palazzo suio facenno feste e luminarie de truo- 
no, se la pigliale pe mogliere. 

M a scetata che fu Zoza e trovanno iettata la Iancella e 
con la lancetta le speranze soie e visto la cascia aperta, se 
le chiuse lo core de sorte che stette'm pizzo de sballare li 
fagotte de l'arma a la doana de la M orte. A II 'utemo, ve- 
denno ca a lo male suio non c'era remmedio e che non se 
poteva lamentare d'autro che del l'uecchie suoi e, che ave¬ 
vano male guardato la vitella de le speranze soie, s'abbiaie 
pede catapede dinto la cetate, dove ’ntiso le feste de lo 
prencepe e la bella razza de mogliere che aveva pigliato, se 
'maginaie subeto comme poteva passare sto negozio e dis¬ 
se, sospirando, che doi cose negre l'avevano posta 'n chia¬ 
na terra, lo suonno e na schiava. 

Pure, pe tentare ogni cosa possibile contro la M orte, da 
la quale se detenne quanto chiù pò ogni anemale, pigliale 
na bella casa faccefronte lo palazzo de lo prencepe, da do¬ 
ve, non potenno vedere l'idolo de lo core suio, con tempra¬ 
va a lo manco le mura de lo tempio dove se chiudeva lo 
bene che desederava. Ma, essenno vista no iuorno da Ta- 
deo, che comm'a sporteglione volava sempre 'n tuorno a 
chella negra notte de la schiava, diventale n'aquila in te¬ 
ner mente fitto ne la perzona di Zoza, lo scassone de li pri- 
vilegie de la Natura e lo fore-me-ne-chiammo de li terme- 
nedela bellezza. 

De la quale cosa addonatose la schiava, fece cose 
dell'autro munno ed, essenno già prena de Tadeo, menac- 
ciaie lo marito decenno: «Se fenestra no levare, punia a 

ventre dare e G iorgetiello mazzoccare». Tadeo, che stava 
cuocolo de la razza soia, tremanno comm'a iunco de dare¬ 
te desgusto se scrastaie comm'arma da lo cuorpo da la vi¬ 
sta deZoza. 

L a quale, vedennose levare sto poco de sorzico a la de¬ 
bolezza de le speranze soie, non sapenno che partito pi¬ 
gliare a sto estremo abbesuogno, le vennero a mente li 
duone de le fate ed, aprenno la noce, ne scette no nai- 
muozzo quanto a no pipatiello, lo chiù saporito scaram- 
mennisso che fosse stato mai visto a lo munno, lo quale, 
puostose ’ncoppa a la fenestra, cantale co tanta tri Ile, gar- 
gariseme e passavo!ante, che pareva no compa' lunno, ne 
passava Pezzi Ilo e se lassava dereto lo C ecato de Potenza e 
lo Redel'aucielle. 

L o quale visto e sentuto a caso da la schiava, se ne 
'mprenaie de manera che chiammato Tadeo le disse: «Si 
no avere chella piccinossa che cantare, mi punia a ventre 
dare e G iorgetiello mazzoccare». L o prencepe, che s'aveva 
fatto mettere la i tarda a bernaguallà, mannaie subeto a 
Zoza se 'nce lo voleva vennere; la quale respose che n'era 
mercantessa, ma che, se lo voleva ’n duono, se lo pigliasse, 
ca ne le faceva no presiento. Tadeo, che allancava pe tene¬ 
re contenta la mogliere acciò le portasse a luce lo partoro, 
azzettaie l'offerta. 

M a da Uà a quattro autre iuorne Zoza, aperta la casta¬ 
gna, ne scette na \zoccola co dudece pollecine d'oro, le qua¬ 
le puoste 'ncoppa la medesema fenestra e viste da la schia¬ 
va, ne le venne gol io dal Possa pezzelle e, chiammato 
Tadeo e mostratole così bella cosa, le disse: «Si chella \zoc¬ 
cola no pigliare, mi punia a ventre dare e Georgetiello 
mazzoccare». 

E Tadeo, che se lassava pigliare de filatielle e ioquare 
de coda da sta perra cana, mannaie de nuovo a Zoza, offe- 
rennole quanto sapesse addemannare pe priezzo d'accossì 
bella voccola. Da la quale appe la stessa resposta de 
'mprimmo, che ’n duono se l'avesse pigliato, ca pe terme- 

ne de venneta ’nce perdeva lo tiempo. E isso, che non po¬ 
teva farene de manco, fece dare dalla necessità mazzafran¬ 
ca alla descrezzione e, scervecchiannone sto bello voccone, 
restale ammisso della liberalità de na femmena - essenno 
de natura tanto scarzogne che no le vastarriano tutte le 
verghe che veneno da Unni a. 

M a, passanno autre tante iuorne, Zoza aprette la nocel¬ 
la, dalla quale scette fora na pipata che filava oro, cosa ve¬ 
ramente da strasecolare, che non cossi priesto fu posta a la 
medesema fenestra, che la schiava, datoce de naso, chiam- 
maie Tadeo decennole: «Si pipata no accattare, mi punia a 
ventre dare e G iorgetiello mazzoccare». 

E Tadeo, che se faceva votare comm'argatella e tirare 
pe lo naso da la soperbia de la mogli ere, dalla quale s'ave¬ 
va fatto accavallare, non avenno core de mannare pe la pi¬ 
pata a Zoza, ’nce voze ire de perzona, arrecordannose de lo 
mutto non c'è meglio misso che te stisso; chi vole vaga e 
chi non vole manna e chi pesce vole rodere, la coda se 
vo 'nfonnere. E, pregatole grannemente a perdonare la 
’mpertenenzia soia a li sfiole de na prena, Zoza, che se ne 
ieva ’n secoloro co la causa de li travaglie suoie, facette 
forza a se stessa de lassarese strapregare, pe trattenere la 
voca e gaudere chiù tiempo de la vista de lo signore suio, 
furto de na brutta schiava; all'utemo, dannole la pipata 
comm'aveva fatto dell'autre cose, primma che ’nce la con¬ 
si gn asse pregaie cheli a crete! la c'avesse puosto ’n core a la 
schiava de sentire cunte. 

Tadeo, che se vedde la pipata ’n mano, e senza ster¬ 
zare uno de dento vinte a carrino, restanno ammisso de 
tanta cortesia l'offerse lo stato e la vita ’n cagno de tanta 
piacire. E tornato a lo palazzo dette la pipata a la mo- 
gliere, che non cossi priesto se la mese ’n zino pe ioqua- 
resenne, che parze n'Ammore in forma d'Ascanio ’n zi¬ 
no a Dedone: che le mese lo fuoco 'm pietto, pocca le 
venne cossi caudo desederio de sentire cunte che, non 
potenno resistere e dobitanno de toccarese la vocca e de 

fare no figlio che 'nfettasse na nave de pezziente, chiam- 
maie lo marito e le disse: «Si no venire gente e cunte 
contare, mi punia a ventre dare e G iorgetiello mazzoc- 
care». 

Tadeo, pe levarese sta cura de marzo da tuorno, fece su- 
beto iettare no banno: che tutte le femmene de chi Ilo pae¬ 
se fossero venute lo tale iuorno; ne lo quale - a lo spunta¬ 
re de la stella Diana, che sceta l'Arba ad aparare le strate 
pe dove ha da spassi are lo Sole - se trovaro tutte a lo luoco 
destinato. 

Ma non parenno a Tadeo de tenere tanta marmaglia 
'mpeduta pe no gusto particolare de la mogliere, otra che 
l'affocava de vedere tanta folla, ne sciegliette solamente 
dece, le meglio de la cetate, che le parzero chiù provecete e 
parlettere, che foro Zeza scioffata, Cecca storta, Meneca 
vozzolosa, Tolla nasuta, Popa scartellata, A ntonella vavo- 
sa, dulia mossuta, Paola sgargiata, Ciommetella zellosa e 
I acova squacquarata. 

L e quale scritte a na carta, e lecenziate I ’autre, s’auzaro 
co la schiava da sotta a lo bardacchino e s'abbiaro pallilo 
pallilo a no giardino de lo palazzo stisso, dove li rame 
fronnute erano così ’ntricate, che no le poteva spartire lo 
Sole co la perteca de li ragge e, sedutese sotto no paveglio- 
ne commegliato da na pergola d’uva, ’miezo a lo quale 
scorreva na gran fontana mastro de scola de li cortesciani 
che le ’mezzava ogne iuorno de mormorare, commenzaie 
Tadeo così a parlare: «Non è chiù cosa gol iosa a lo mun- 
no, magne femmene meie, quanto lo sentire li fatti d'au- 
tro, né senza ragione veduta chillo gran felosofo mese 
l'utema felicità dell'ommo in sentire cunte piacevole, poc- 
ca ausolianno cose de gusto se spapurano l'affanne, se da 
sfratto a li penziere fastidiuse e s'allonga la vita, pe lo qua¬ 
le desederio vide Parti sciane lassare le funnache, li mer¬ 
cante li trafiche, li dotture le cause, li potecarelefacenne ; 
e vanno canne aperte pe le varvarie e pe li rotielle de li 
chiacchiarune sentenno nove fauze, avise 'meniate e gaz- 


Letteratura italiana Einaudi 


9 



G iovan Battista Basite - L o cunto de li curiti 


zette ’n aiero. Per la quale cosa devo scusare moglierema, 
sei'è schiaffato ’n capo sto omore malanconeco de sentire 
cunte. Però se ve piace de dare'm brocca a lo sfiolo de la 
prencepessa mia e de cogliere 'miezo a le voglie mele, sar- 
rite contente, pe sti quattro o cinque iuorne che starà a 
scarrecare la panza, de contare ogni 'tornata no cunto ped 
uno, de chille appunto che soleno dire le vecchie pe tratte- 
nemiento de peccerille, trovannove sempre a sto luoco 
stisso dove, dapo' avere ’ngorfuto, se darà prenzipio a 
chiacchiarare, termenannose la iornata co quarche egroca, 
che se recetarrà da li medeseme sfrattapanelle nuestre pe 
passare allegramente la vita, e tristo chi more». 

A ste parole azzettaro tutte co la capo lo commanna- 
miento de Tadeo; fra tanto, poste le tavole e venuto lo 
mazzecatorio, se mesero a magnare e, fornuto de gli otte- 
re, fece lo prencepe signale a Zeza scioffata che desse 
fuoco a lo piezzo. La quale, fatto na granne 'ncrinata a 
lo prencepe e a la mogliere, cossi commenzaie a parlare. 

LO CUNTO DELL'UERCO 
TRATTE N E M IEN TO PRIMMO 
DE LA IORNATA PRIMMA 


Antuono de M arigliano, ped essere l'arcifanfaro de li 
catammare cacciato da la mamma, se mese a li servizie 
de n'uerco, da lo quale volenno vedere la casa soia è re¬ 
galato chiù vote, e sempre se fa corrivare da no taverna- 
ro; aH'utemo le da na mazza la quale castiga la 'gnoranza 
soia, fa pagare la penetenza all'oste de la turbarla e arric¬ 
chisce la casa soia. 

Chi disse ca la Fortuna è cecata, sa chiù de mastro 
Lanza, che le passai, pocca fa cuerpe veramente da ce- 
cato, auzanno 'mperecuoccolo gente che no le cacciar- 
risse da no campo de fave e schiaffanno de cuerpo ’n 
terra persone che so' lo shiore de l'uommene, come ve 
faraggio a sentire. 

«D ice ch'era na vota a lo palese de M arigliano na 
femmena da bene chiammata M asella, la quale, otra a 
sei squacquare zitelle zite comm'asei perteche, aveva no 
figlio mascolo così vozzacchione, caccial'a-pascere, che 
no valeva pe lo iuoco de la neve, tanto che ne steva 
comm'a scrofa che porta lo taccaro e non era iuorno che 
no le decesse: «Che 'nce fai a sta casa, pane marditto? 
squaglia, piezzo de catapiezzo, sporchia maccabeo, spa- 
rafonna chianta-malanne, levamette da 'nante scola-val- 
lane, ca me fuste cagnato a la connoia e ’n cagno de no 
pipatiello pacioniello bello nennillo me 'nce fu puosto 
no maialone pappalasagne». M a, co tutto chesto, M asel¬ 
la parlava ed isso si scava. 

M a, vedenno che non c'era speranza che Antuono 
(cossi se chiammava lo figlio) mettesse capo a fare bene, 
no iuorno fra l'autre, avennole lavato bona la capo senza 
sapone, deze de mano a no laganaturo e le commenzaie 
a pigliare la mesura de lo ieppone. Antuono, che quan- 


Letteratura italiana Einaudi 


ii 



G iovari Battista Basite - L o cunto de li curiti 

no manco se credeva se vedde stecconeiare, pettenare e 
'nforrare, comme le potte scappare da le mano le votale 
le carcagne e tanto camminale ficché sommiero le 24 ore 
- quanno commenzavano pe le poteche de Cinzia ad al- 
lommarese le locernelle - arrivale a la pedamentina de 
na montagna, cossi auta che faceva a tozza-martino co le 
nuvole, dove, 'ncoppa a no radecone de chiuppo a pede 
na grotta lavorata de preta pommece, 'nc'era seduto 
n'uerco, o mamma mia quanto era brutto! 

Era chisso naimuozzo e streppone de fescena, aveva 
la capo chiù grossa che na cocozza d'I nnia, la fronte vro- 
gnolosa, le ciglia ionte, l'uecchie strevellate, lo naso am¬ 
maccato, co doi forge che parevano doi chiaveche mae¬ 
stre, na vocca quanto no parmiento, da la quale scevano 
doi sanne che l'arrivavano al Tossa pezzelle, lo pietto pe¬ 
luso, le braccia de trapanature, le gamme a vota de lam- 
mia e li piede chiatte comm'a na papara: 'nsomma pare¬ 
va na racecotena, no parasacco, no brutto pezzente e na 
malombra spiccecata c'averria fatto sorreiere n'O rian¬ 
no, atterrire no Scannarebecco e smai are na fauza-peda- 
ta. 

M a A ntuono, che non se moveva a schiasso de shion- 
neia, fatto na vasciata de capo le disse: «A dio messere, 
che se fa? comme staie? vuoie niente? quanto ’nc'è da 
ccà a lo luoco dove aggio da ire?». L'uerco, che sentette 
sto trascurso da palo ’m perteca, se mese a ridere e, per¬ 
ché le piacquette Tomore de la vestia, le disse: «V uoi 
stare a patrone?». E A ntuono leprecaie: «Quanto vuoie 
lo mese?». E l'uerco tomaie a dire: «Attienne a servire 
'noratamente, ca sarrimmo de convegna, e farraie lo 
buono iuorno». Accossì concruso sto parentato A ntuo¬ 
no restale a servire l'uerco, dove lo magnare se iettava pe 
facce e circa lo faticare se steva da mandrone e tanto che 
’n quattro iuorne si fece A ntuono grasso comm'a turco, 
tunno comm'a boie, ardito comm'a gallo, russo comm'a 

gammaro, verde comm'aglio e chiatto comm'a ballana e 
cossi 'ntrecenuto e chiantuto che non ce vedeva. 

M a non passaro dui anne che, venutole ’n fastidio lo 
grasso, le venne golio e sfiolo grannededarenascorzeta 
a Pascarola e, pensanno a la casarella soia, era quasi tra- 
suto a la primma spezie. L'uerco, che vedeva le 'ntragne 
soie e lo canosceva a lo naso lo frusciamiento de tafana¬ 
rio che lo faceva stare comm'a chelleta male servuta, se 
lo chiammaie da parte e le disse: «Antuono mio, io sac¬ 
cio c'haie na granne ardenzia de vedere le carnecelle 
toie; perzò, volennote bene quanto le visciole meie, me 
contento che ce dinghe na passata e agge sto gusto. Pi¬ 
gliate adonca st'aseno, che te levarrà la fatica de lo viag¬ 
gio, ma stà'n cellevriello, che no lo decisse maie arre, ca- 
caure, ca te ne piente, pe N'arma de vavomo». 

Antuono, pigliatoselo ciuccio, senza dire bori vespere 
sagliutole 'ncoppa se mese a trottare: ma n'avea dato an¬ 
cora no centanaro de passe che, smontato da lo sommar- 
ro, commenzaie a dire arre, cacaure e aperze a pena la 
vocca che lo sardagnuolo commenzaie a cacare perne, 
rubine, smeraude, zaffire e diamante quanto na noce 
l'uno. Antuono, co no parmo di canna aperta, teneva 
mente a le belle sciute de cuerpo, ali superbecurzeea li 
ricche vesentierie de l'aseniello e co no prieio granne, 
chiena na vertala de chelle gioie, tomaie a craaccare toc- 
canno de buon passo, finché arrivaie a na taverna, dove, 
smontato, la primma cosa che disse a lo tavernaro fu: 
«Lega st'aseno a la manciatora, dalle buono a manciare, 
ma vi' non dire arre, cacaure, ca te ne piente: e stiparne 
ancora ste coselle a bona parte». 

Lo tavernaro, ch'era de li quattro dell'arte, saraco de 
puerto, de lo quaglio e de coppella, sentuta sta proposta 
de sbauzo e vedute le gioie, che valevano quattrociento, 
venne ’n curiosità de vedere che significavano ste paro¬ 
le. Perzò dato buono a mazzecare ad Antuono e fattolo 
shioshiare quanto chiù potte, lo fece 'ncaforchiare tra no 

saccone e na schiavina e non tanto priesto lo vedde ap- 
papagnato l'uecchie e gronfiare a tutta passata che corse 
a la stalla e disse all'aseno: arre, cacaure, lo quale co la 
medicina de ste parole fece la soleta operazione, spilan- 
nosele lo cuerpo a cacarelle d'oro e a scommossete de 
gioie. Visto lo tavernaro sta evacoazione preziosa fece 
pensiero de scagnare l'aseno e 'mpapocchiare lo pac¬ 
chiano d'A ntuono, stimanno facele cosa de cecare, ’nza- 
vorrare, 'nzavagliare, 'ngannare, 'imbrogliare, 'nfenoc- 
chiare, mettere 'miezo e dare a vedere ceste pe lanterne 
a no maialone marrone maccarone vervecone 'nsempre- 
cone comm'a chisto che l'era ’nmattuto pe le mano. 

Perzò scetato chefu la matina - quanno esce l'Aurora 
a iettare l'aurinale de lo vecchio suio tutto arenella rossa 
a la fenestra d'O riente - scergate l'uocchie co la mano, 
stennechiatose pe mez'ora e fatto na sessantina d'alizze 
e vernacchie 'n forma de dialogo, chiammaie lo taverna¬ 
ro dicenno: «V ieni ccà, cammarata, cunte spisse e amici¬ 
zia longa, amici siammo e le burze commattano; famme 
lo cunto e pagate». 

E così, fatto tanto pe pane, tanto pe vino, chesto de 
menestra, chello de carne, cinco de stallaggio, dece de 
lietto e quindece de bori prode ve faccia, sborzaie li friso¬ 
le e, pigliatose l'asino fauzario co no sacchetto de prete 
pommece 'n cagno de le prete d'aniello, appalorciaie 
verzo lo casale e 'nanze che mettesse pede a la casa co- 
menzaie a gridare comm'a cuotto d'ardiche: «Curre, 
nanna, curre, ca simmo ricche! apara tovaglie, stienne 
lenzola, spanne coperte, ca vederraie tesore». 

La mamma, co na preiezza granne, apierto no cascio- 
ne dove era lo correrò de le figlie da marito, cacciaie len¬ 
zola shioshiale-ca-vola, mesale adoruse de colata, coper¬ 
ture che te shiongavano 'n facce, facenno na bella 
aparata 'n terra. Sopra li quali puostoce A ntuono l'aseno 
comenzaie a 'ntonare arre, cacaure; ma arre, cacaure che 
te vuoie, ca l'aseno faceva tanto cunto de chelle parole 

quanto fa de lo suono de la lira. Tuttavia, tornanno tre o 
quattro vote a leprecare ste parole, ma tutte iettate a lo 
viento, deze de mano a no bello torceturo e comenzaie a 
frusciare la povera vestia e tanto vusciolaie, refose e 
'nforraie che lo povero anemale se lassale pe sotto e fece 
na bella squacquarata gialla 'ncoppa a li panne ianchi. 

La povera M asella, che vedde sta spilazione de cuer- 
po e, dove facea fonnamiento d'arricchire la povertà 
soia appe no funnamiento cossi leberale ad ammorbare- 
le tutta la casa, pigliale no tutaro e, non danno tiempo 
che potesse mostrare le pomece, le fece na bona sareiu- 
ta, pe la quale cosa subeto affuffaie a la vota dell'uerco. 

Lo quale, vedennolo venire chiù de trotto che de pas¬ 
so, perché sapeva quanto l'era succiesso ped essere fata¬ 
to, le fece na 'nfroata de zuco, ca s'avea lassato corrivare 
da no tavernaro, chiammandolo ascadeo, mamma-mia- 
'moccame-chisso, vozzacchio, sciagallo, tadeo, verlascio, 
piezzo d'anchione, scola-vallane, nsemprecone, catam- 
maro e catarchio, che pe' n'aseno lubreco de tesoro 
s'aveva fatto dare na vestia vrogale de mozzarelle arran¬ 
cate. L'Antuono, gliottennosesto pinolo, ioraiechemai 
chiù, mai chiù, s'averria lassato paschiare e burlare da 
ommo vivente. 

M a non passale n'autro anno che le venette la stessa 
doglia decapo, morenno speruto de vedere le genti soie. 
L'uerco, ch'era brutto de facce e bello de core, dannole 
lecienzia lo regalale de chiù de no bello stoiavocca de- 
cennole: «Porta chisto a mammata, ma avvierte, non 
avere de lo ciuccio a fare comme faciste de l'aseno e, fic- 
ché non arrive a la casa toia, non dire aprete né serrate 
tovagliulo, perché si t'accasca quarche autra disgrazia lo 
danno è lo tuio. 0 ra va' co l'anno buono e torna prie- 
sto». 

Accossì partette Antuono, ma, poco lontano da la 
grotta, subeto, puosto lo sarvietto 'n terra disse aprete e 
serrate tovagliulo, lo quale aprennose Iloco te vediste 

tante isce bellizze, tante sfuorge, tante galantarie, che fu 
na cosa 'ncredibile. Le quale cose vedenno Antuono, 
disse subeto serrate tovagliulo e, serratose ogne cosa din- 
tro, se la solale verzo la medesema taverna, dove, trasen¬ 
no, disse all'oste: «Te', stiparne sto stoiavocca e vi' che 
non decisse aprete e serrate tovagliulo». Lo tavernaro, 
ch'era de tre cotte, disse: «Lassa fare a sto fusto» e, da¬ 
tole buono pe canna e fattolo pigliare la scigna pe la co¬ 
da, lo mannaie a dormire e isso, pigliato lo stoiavocca, 
disse aprete tovagliulo; e lo tovagliulo, aprennose, cac¬ 
ciale fora tante cose de priezzo che fu no stopore a be- 
dere. Pe la quale cosa, ashiato n'autro sarvietto si mele a 
chillo, comme Antuono fu scetato 'nce lo 'ngarzaie. Lo 
quale, toccanno buono de pede, arrivale a la casa de la 
mamma dicenno: «0 ra mo sì ca darrimmo no caucio 'n 
facce a la pezzentaria, mo sì c'arremediarimmo a levren- 
zole, petaccee peruoglie!». 

E ditto chesto stese lo sarvietto 'n terra e comenzaie a 
dicere: aprete tovagliulo. M a poteva dicere da oie 'n 
craie, ca ce perdeva lo tiempo e non ne faceva cria né 
spagliosca: perzò, vedenno ca lo negozio ieva contra pi¬ 
lo, disse alla mamma: «Ben'aggia aguanno, ca m'è stata 
'ngarzata n'autra vota da lo tavernaro! ma va' ca io ed is¬ 
so simmo duie! meglio non ce fosse schiuso! meglio le 
fosse pigliato rota de carro! io pozza perdere lo meglio 
mobele de la casa si quanno passo da chella taverna pe 
pagaremedelegioieedeH'aseno arrobato io no lefaccio 
frecolede li rovagnel». 

La mamma, che 'ntese sta nova asenetate, facenno 
fuoco fuoco le decette: «Scapizzate, figlio scomonecato! 
rumpete la catena de la spalla! levamette da 'nante, ch'io 
veo le stentine meie, né te pozzo chiù padiare, ca me 
'ntorza la guallara e faccio la vozza sempre che me viene 
fra li piede! scumpela priesto, e fa che te para fuoco sta 
casa, ca de te me ne scotolo li panne e faccio cunto de 
non t'avere cacatoi». 

Lo scuro Antuono, che vedde lo lampo, non voze 
aspettare lo truono e comme si avesse arrobato na cola¬ 
ta, vascianno la capo e auzanno li tal lune, appalorciaie a 
la vota dell'uerco. Lo quale, vedennolo venire muscio e 
scialappa-scialappa, le fece n'autra recercata de zimba- 
ro, decenno: «N o saccio chi me tene che no te sborzo na 
lanterna, cannarone vesseniello, vocca pedetara, canna 
fraceta, culo de gallina, ta-ta-naro, trommetta de la Vica¬ 
ria, che d'ogne cosa iette lo hanno, che vuommeche 
quant'hai 'n cuorpo e no puoie reiere le cicere! si tu sti¬ 
ve zitto a la taverna no te soccedeva chello che t'è soc- 
ciesso, ma pe farete la lengua comm'a taccariello de mo¬ 
lino haie macenato la felicetà che t'era venuta da ste 
mano». 

Lo nigro Antuono, puostose la coda fra le coscie, se 
zucaie sta museca e stanno tre autre anne quieto a lo ser¬ 
vizio dell'uerco, pensanno tanto a la casa soia quanto 
pensava ad essere conte. 

Puro, dopo sto tiempo, le retornaie la terzana, venen- 
nole n'autra vota 'n crapiccio de dare na vota a la casa 
soia e perzò cercale lecienzia all'uerco, lo quale, pe leva¬ 
rese da 'nanze sto stimmolo, se contentale che partesse, 
dannole na bella mazza lavorata, co direle: «Portate 
chessa pe memoria mia, ma guardate che no decisse au- 
zate mazza, né corcate mazza, ca io non 'nce ne voglio 
parte co tico». E Antuono, pigiiannola, respose: «Va 
c'aggio puosto la mola de lo sinno e saccio quanta para 
fanno tre buoie! no so' chiù peccerillo, ca chi vo' gabba¬ 
re Antuono se vo' vasare lo guvetol». A chesto respose 
l'uerco: «L'opera lauda lo mastro; le parole so' femmene e 
Il fatte so' mascole-, starimmo a lo bedere. Tu m'haie 'nti- 
so chiù de no surdo: ommo avisato èmiezo sarvato». 

M entre l'uerco secoteiava a dire Antuono se la sfilale 
verzo la casa; ma non fu miezo miglio descuosto che dis¬ 
se; auzate mazza! ma no fu parola chesta, ma arte de 
'ncanto, che subeto la mazza, comme se avesse auto 

scazzamauriello dintro a lo medullo, comenzaie a lavo¬ 
rare de tuorno 'ncoppa le spalle de lo nigro Antuono, 
tanto che le mazzate chiovevano a cielo apierto ed uno 
cuorpo n'aspettava l'autro. Lo poverommo, che se ved- 
de pisato e conciato 'n cordovana, disse subbeto corcate 
mazza ! e la mazza scacaie de fare contrapunte sopra la 
cartella de la schena. Pela quale cosa 'mezzato a le spese 
soie disse: «Zoppo sia chi tuie, affé ca no la lasso pe cor¬ 
ta! ancora n'è corcato chi ha d'avere la mala sera!». Cos¬ 
si dicenno arrivale a la taverna soleta, dove fu recevuto 
co la chiù granne accoglienza de lo munno, perché sape¬ 
va chezuco rendeva cotena. Subeto che Antuono fu ar- 
revato disse all'oste: «Te', stiparne sta mazza, ma vi' che 
no decisse auzate mazza! ca passe pericolo! 'ntienneme 
buono, no te lamentare chiù d'Antuono, ca io me ne 
protesto e faccio lo lietto ’nante». 

Lo tavernaro, tutto preiato de sta terza ventura, lo fe¬ 
ce buono abbottare de menestra e vedere lo funno de 
l'arciulo, e, comme l'ebbe scapizzato 'ncoppa a no letti- 
delio, se ne corse a pigliare la mazza, e, chiammanno la 
mogliera a sta bella festa, disse: auzate mazza! la quale 
commenzaie a trovare la stiva de li tavernare e tuffete da 
ccà e tiffete dalla le fece na iuta e na venuta de truono, 
tale che, vedennose curte e male parate, corzero sempre 
co lo chiaieto dereto a scetare Antuono cercanno mese- 
recordia. Lo quale, vistose la cosa colare a chiummo e 
cadere lo maccarone dinto a lo caso e li vruoccole dinto 
lo lardo, disse: «N o c'è remmedio: vuie morarrite crepa¬ 
te de mazze, si no me tornate le cose meie». 

Lo tavernaro, ch'era buono 'ntommacato, gridale: 
«Pigliate quant'aggio e levarne sto frusciamiento de 
spalle!». E pe chiù assecurare la parte d'Antuono fece 
venire tutto chello che l'aveva zeppoleiato, che, comme 
Tappe dintro a le mano, disse corcate mazza! e chella 
s'accosciale e iettaie da na parte e, pigliatose lo sommar- 
ro e l'autre cose, se ne ieze a la casa de la mamma, dove, 

fatto cemiento reiale de lo tafanario de l'aseno e prova 
secura de lo tovagliulo, se mese buone cuoccole sotto e 
maritanno le sore e facenno ricca la mamma fece vero lo 
mutto: 

a pazze e a peccerille dio l'aiuta». 


Letteratura italiana Einaudi 


i9 



G iovan Battista Basite - L o cunto de li curiti 


LA MORTELLA 

TRATTE N E M IEN TO SECUNNO 
DE LA IORNATA PRIMMA 


N a foretana de M iano partorisce na mortella, se ne 
'nnamora no prencepe e le resce na bellissima fata; va 
fora e la lassa dintro la mortella, co no campaniello at¬ 
taccata. Traseno dintro la cammara de lo prencepe certe 
femmene triste gelose d'isso e, toccanno la mortella, 
scende la fata: l'accidono. Torna lo prencepe, trova sto 
streverio, vo' morire de doglia; ma, recuperanno pe stra¬ 
na ventura la fata, fa morire le cortesciane e se piglia la 
fata per mogli ere. 

N ori se vedde pipetare nessuno mentre Zeza secotava lo 
ragionamiento suio, ma po' che fece fitta a lo parlare se 
'ntese no greci gl io granne e non *se* poteva chiudere vocca 
delle cacate de l'aseno e de la mazza fatata, e ’nce fu perzo- 
na che disse ca si ce fosse na serva de ste mazze chiù de 
quattro mariuole manco sonarriano de zimmaro e chiù de 
quattro autre mettarriano chiù sinno, e non se trovami ano 
a lo tiempo d'oie chiù asene che sarme. Ma po' che s'appe 
fatto quarche trascurzo ’ntuorno a sta materia, lo segnore 
dette ordene a Cecca che continovasse lo filo de li cunte, la 
quale cossi pariate: «Quanno l'ommo pensasse quanta 
danne e quanta mine, quanta scasami ente succedono pe le 
mardette femmene de lo munno, sarria chiù accuorto a 
fuire le pedate de na donna desonesta che la vista de no 
scorzone e no consumarria l'onore pe na feccia de vordiel¬ 
io, la vita peno spetale de male e tutte le ’ntrate pe na pu- 
breca, la quale non passa tre tornise, pocca non te fa gliot- 
tere autro che pinole agregative de desguste e d’arraggia, 
comme senterrite che soccesse a no prencepe che s'era dato 
’n mano a ste male razze. 

F u a lo casale de M iano no marito e na mogliere, che, 
non avenno sporchia de figlie, desideravano co no golio 

granne d'avere quarche arede e la mogliere sopra tutto 
sempre diceva: «0 dio, partoresse quarcosa a lo murino, 
e non me curarria che fosse frasca de mortella!» E tanto 
disse sta canzona e tanto frusciale lo cielo co ste parole 
che 'ngrossatole la panza se le fece lo ventre tunno e, ’n 
capo de nove mise, ’n cagno de partorire ’m braccio a la 
mammana quarche nennillo, o squacquara, cacciale da li 
Campi E lise de lo ventre na bella frasca de mortella. La 
quale, co no gusto granne, pastenatola a na testa lavora¬ 
ta co tante belle mascarune, la mese a la fenestra, cover - 
nannola co chiù diligenzia matino e sera che non fa lo 
parzonaro no quatro de torza, dove spera cacciare lo pe- 
sone del l’uorto. 

M a, passanno da chella casa lo figlio de lo re, che ieva 
a caccia, se 'ncrapicciaie fora de mesura de sta bella fra¬ 
sca e mannaie a dicere a la patrona che ce la vennesse, ca 
l'averria pagata n'uocchie. La quale, dopo mille negative 
e contraste, aH'utemo, 'ncannaruta dall'offerte, 'ncroc- 
cata da le promesse, sbagottuta da le menacele, venduta 
da li prieghi, le deze la testa pregannolo a tenerela cara, 
pocca l'amava chiù de na figlia e la stimava quanto se 
fosse sciuta da li rine suoie.Lo prencepe, co la maggiore 
preiezza de lo munno, fatto portare la testa a la propia 
cammara soia, la fece mettere a na loggia e co le propie 
mano la zappoleiava e adacquava. 0 ra mo accascaie 
che, corcatose na sera sto prencepe a lo lietto e stutato le 
cannele, comme fu quietato lo munno e facevano tutte 
lo primmo suonno, lo prencipe sentette scarponiare pe 
lacasaevenireal’attentuneverzo lo lietto naperzona. 

Pe la quale cosa fece penziero o che fosse quarche 
muzzo de cammara pe allegerirele lo vorzillo o quarche 
monaciello pe levarele le coperte da cuoi lo; ma, 
comm'ommo arresecato che no le metteva paura manco 
lo brutto zefierno, fece la gatta morta, aspettanno l'eseto 
de sto negozio. M a quando se sentette accostare lo 
chiaieto e tastianno se addonaie dell'opera liscia e dove 

penzava de parpezzare puche d'estrece trovaie na cosel- 
la chiù mellese e morbeta de lana varvaresca, chiù pasto¬ 
sa e cenerà de coda de martora, chiù delecata e tenera 
de penne de cardillo, se lanzaie da miezo a miezo e, sti- 
mannola na fata (comme era ’n effetto), se afferrale 
comme purpo e, ioquanno a la passara muta, facettero a 
preta 'n sino. 

Ma, - 'nnanze che lo Sole scesse comme a protamie- 
deco a fare la visita de li shiure che stanno malate e lan- 
guede - se sosette lo recapeto e sbignaie, lassanno lo 
prencepe chino de docezze, prieno de curiosità, carreco 
de maraveglia. M a, essenno continuato sto trafeco pe 
sette iuorne, se strudeva e squagliava de desiderio de sa¬ 
pere che bene era chisto che le chioveva da le stelle e 
quale nave carreca de le docezze d'Ammore veneva a 
darefunno a lo lietto suio. 

Pe la quale cosa na notte che la bella nenna faceva la 
nonna, attaccatose na trezza de le soie a lo vraccio per¬ 
ché non potesse sbignare, chiammaie no cammariero e, 
fatto allommare le cannele, vedde lo shiore de le belle, 
lo spanto de le femmene, lo schiecco, lo coccopinto de 
Venere, Pisce bello d'Ammore, vedde na pipatella, na 
penta palomma, na fata M organa, no confalone, na puca 
d'oro; vedde no cacciacore, n'uocchie de farcone, na lu¬ 
na ’n quintadecema, no musso de piccionciello, no 
muorzo de re, no gioiello, vedde finalmente spettacolo 
da strasecolare. 

Le quale cose miranno, disse: «0 ra va' te 'nforna, dea 
Cocetrigno! chiavate na funa'ncanna, o E lena! torna- 
tenne o Criosa, eShiorella, ca le bellezze vostre so' zava- 
nelle a paragone de sta bellezza a doi sole, bellezza com- 
prita, 'nteregna, stascionata, massiccia, chiantuta! grazie 
desisco, deSeviglia, detruono, demascese, de'mporto- 
lanzia, dove no 'nce truove piecco, no 'nce ashie zeta! o 
suonno, o doce suonno carreca papagne all'uocchie de 
sta bella gioia, non me scorrompere sto gusto de mirare 

quanto io desidero sto triunfo de bellezza! o bella trezza 
che m'annodeca, o beH'uocchie che me scaudano, o bel¬ 
le lavra che me recreiano, o bello pietto che conzolame, 
o bella mano che me smafara, dove, dove, a quale pote- 
ca de le maraveglia de la N atura se fece sta viva statola? 
quali nnia dette l'oro da fare sti capi Ile? quale Etiopia 
l'avolio da fravecare sta fronte? quale M aremma le car- 
vunchie de componere st'uocchie? quale Tiro la porpo¬ 
ra da magriare sta facce? quale 0 riente le perne da tes¬ 
sere sti diente? e da quale montagne se pigliaie la neve 
pe sparpogliare 'ncoppa a sto pietto? neve contra natu¬ 
ra, chemanteneli shiure e scaudali core». 

Così decenno le fece vite de le braccia peconzolare la 
vita e, mentre isso le strenze lo cuoi lo, essa fu sciouta da 
lo suonno, responnenno co no graziuso alizzo a no so¬ 
spiro de lo prencepe 'nnammorato. Lo quale vedennola 
scetata le disse: «0 bene mio, ca si vedenno senza can- 
nele sto tempio d'Ammore era quase spantecato, che 
sarrà de la vita mia mo che ci aie allommato doie lampe? 
o bell'uocchie, che co no trionfiello de luce tacite ioqua- 
re a banco falluto le stelle, vui sulo, vui avite spertusato 
sto core, vui sulo potite comme ova fresche farele na 
stoppata: e tu, bella medeca mia, muovete, muove a pie- 
tate de no malato d'ammore che, pe avere mutato aiero 
da lo bruoco de la notte a lo lummo de ssa bellezza l'è 
schiaffata na freve: mietteme la mano a sto pietto, tocca¬ 
rne lo puzo, ordename la rizetta; ma che cerco rizetta, 
arma mia? iettarne cinco ventose a ste lavra co ssa bella 
vocca! non voglio autra scergazionea sta vita che na ma¬ 
rnata de sta manzolla, ch'io so' securo ca co l'acqua cor- 
deale de sta bella grazia e co la radeca de sta lenguavoie 
sarraggio libero esano». 

A ste parole fattose la bella fata rossa comme a vampa 
de fuoco respose: «N on tante laude, signore prencepe: 
io te so' vaiassa e pe servire ssa faccia de re iettarria perzì 
lo necessario e stimo a gran fortuna che da rammo de 

mortella pastenato a na testa de creta sia deventato fra¬ 
scone de lauro 'mpizzato a Tostarla de no core de carne 
e de no core dove è tanta grannezza e tanta vertute». L o 
prencepe a ste parole, squagliannose comme a cannela 
de sivo, tornanno ad abbracciarela e sigillanno sta lette¬ 
ra co no vaso, le deze la mano dicenno: «Eccote la fede: 
tu sarrai la mogliere mia, tu sarrai patrona de lo scettro, 
tu averrai la chiave de sto core, cossi comme tu tiene lo 
temmone de sta vita». E dapo' cheste e dento autre ce- 
remonieetrascurze, auzatose da lo lietto, vedettero se le 
stentina ereno sane e stettero co lo stisso appontamiento 
pe na mano de iuorne. 

M a perché la Fortuna sconceca-iuoco e sparte-matri- 
monio è sempre 'mpiedeco a li passe d'Ammore, è sem¬ 
pre cano nigro che caca 'miezo a li guste de chi vo' bene, 
occorze che fu chiammato lo prencepe a na caccia de no 
gran puorco sarvateco, che roinava chillo paese, pe la 
quale cosa fu costritto a lassare la mogliere, anze a lassa¬ 
re dui tierze de lo core. 

M a perché l'amava chiù de la vita e la vedeva bella so¬ 
pra tutte le bellezzetudene cose, da st'ammore e da sta 
bellezza sguigliaie chella terza spezie, che è na tropeia a 
lo mare de li contiente amoruse, na chioppeta a la colata 
de le gioie d'Ammore, na folinia che casca dinto lo pi- 
gnato grasso de li guste de li 'nnammorate; chella dico 
ch'è no serpe che mozzeca e na carola che roseca, no te¬ 
le che 'ntosseca, na ielata che 'nteseca, chella pe la quale 
sta sempre la vita pesole, sempre la mente 'nstabile, 
sempre lo core suspeca. 

Perzò, chiammata la fata, le disse: «So' costritto, core 
mio, di stare doi o tre notte fora de casa; dio sa con che 
dolore me scastro da te, che sì Tarma mia. Lo cielo sa se 
'nante che piglio sto trotto farraggio lo tratto; ma no po- 
tenno fare de manco de non ire, pe sodesfazione de pa- 
tremo, besogna ch'io te lasse. Perzò te prego, pe quanto 

ammore me puorte, a trasiretenne dintro la testa e no 
scire fora finché non torno, ca sarrà quanto primma». 

«Cossi farraggio», disse la fata, «perché non saccio, 
no voglio né pozzo leprecare a chello chete piace. Perzò 
va co la mamma de la bon'ora, ca te servo a la coscia; ma 
famme no piacere, di lassare attaccato a la cimma de la 
mortella no capo di seta co no campaniello, e, quanno tu 
vieni, tira lo filo, e sona, ch'io subeto esco e dico \/ecco¬ 
me». 

Cossi facette lo prencepe, anzi chiammato no camma- 
riero le disse: «Vieni cà, vieni cà, tu, apre l'aurecchie, 
sienti buono: fà sempre sto lietto ogne sera, comme ce 
avesse a dormire la perzona mia, adacqua sempre sta te¬ 
sta e sta ’n cellevriello, c'aggio contato le frunne e s'io ne 
trovo una manco, io te levo la via de lo pane». Accossì 
ditto, se mese a cavallo e iette, comm'a piecoro ch'è por¬ 
tato a scannare, pe secotare no puorco. 

Fra chisto miezo sette femmene de mala vita, che se 
teneva lo prencepe, visto ca s'era 'ntepeduto e refredda¬ 
to nell'ammore e c'aveva 'nzoperato de lavorare a li ter- 
retorie loro, trasettero 'n sospetto che pe quarche nuovo 
'ntrico se fosse smentecato de l'ammicizia antica e 
perzò, desiderose di scoprire paese, chiammaro no fra- 
vecatore e co buone denare le fecero fare na cava pe sot¬ 
to la casa loro, che venette a responnere dintro la cam- 
mara de lo prencepe. 

D ove trasute ste spitalere leiestre pe vedere se nuovo 
recapito, si autra sbriffia l'avesse levato la veceta e 
'ncantato l'accunto no trovanno nesciuno, aperzero e, 
visto sta bellissima mortella, se nepigliaro nafronna ped 
uno; sulo la chiù picciola se pigliale tutta la cimma, a la 
quale era attaccato lo campaniello. 

Lo quale, toccato a pena, sonale e la fata, credennose 
che fosse lo prencepe, scette subeto fora; ma le perchie 
scalorcie comme vedettero sta pentata cosa le mesero le 
granfe adduosso, decenno: «T u sì chella che ti ri a lo mo- 

lino tuio l'acqua de le speranze nostre? tu sì chella che ci 
hai guadagnato pe mano lo bello riesto de la grazia de lo 
prencepe? tu sì chella magnifeca, che ti sì posta ’m pos¬ 
sessione delle carnecelle nostre? singhe la benvenuta! 
va' casi arrevata a lo colaturo! oh che meglio non t'aves¬ 
se cacato mammata, va' ca staie lesta! haie pigliato Vaia¬ 
no! ce sì ntorzata sta vota! non sia nata de nove mise, si 
tu ne la vaie!». 

Cossi decenno le schiafattero na saglioccola ’n capo e, 
spartennola subeto ’n dento piezze, ogn'una se ne pi¬ 
gliale la parte soia; sulo la chiù peccerella no voze con¬ 
correre a sta crude!etate cosa: e, 'mmitata da le sore a fa¬ 
re comme facevano Moro, no voze autro che no cierro de 
chille capille d'oro. Fatto chesto, se l’appalorciaro pe la 
medesema cava. 

Arrivale fra tanto lo cammariero pe fare lo lietto e 
adacquare la testa, secunno l'ordene de lo patrone e, 
trovato sto bello desastro appe a morire spantecato e, 
pigliatose le mano a diente, auzaie li residie de la carne e 
de Tossa avanzate, e raso lo sango da terra, ne fece tutto 
no montonciello dintro la stessa testa; la quale adacqua¬ 
ta fece lo lietto, serrale e, posta la chiave sotto la porta, 
se ne pigliale le scarpune fora de chella terra. 

M a, tornato lo prencepe da la caccia, tirale lo capo de 
seta e sonale lo campaniello; ma sona ca pigile quaglie! 
sona ca passa lo piscopo! poteva sonare a martiel lo, ca la 
fata faceva de la storduta. Pe la quale cosa, iuto de pon- 
ta a la cammara, e non avenno fremma de chiammare lo 
cammariero e cercare la chiave, date cauce a la mascatu- 
ra, spaparanza la porta, trase dintro, apre la fenestra, e, 
vedenno la testa sfronnata, commenzaie a fare no trivolo 
vattuto, gridanno, stri Manno, voceteianno: «0 'maro 
mene, o scuro mene, o negrecato mene, e chi m'ha fatto 
sta varva de stoppa? e chi m'ha fatto sto triunfo de cop¬ 
pa? o minato, o terrafinato, o sconquassato prencepe! o 
mortella mia sfronnata, o fata mia perduta, o vita mia 

negrecata! o guste mieie iute ’n fummo, piacire miei iute 
a l'acito! chefarrai Cola M archionesventurato? chetar¬ 
mi, ’nfelice? sauta sto fuosso! auzate da sto nietto! sì 
scaduto da ogni bene e no te scanne? sì alIegeruto 
d'ognetresoro e non te svennigne? sì scacato da la vita e 
no te dai vota? dove sì, dove sì, mortella mia? e quale ar¬ 
ma chiù de pipierno tosta m'ha minato sta bella testa? o 
caccia mardetta, che m'haie cacciato d'ogne contento? 
ohimè io so' speduto, so' fuso, so' iuto a mitto, aggio 
scompute li iuorne, no è possibele che campa pe sprem- 
miento a sta vita senza la vita mia; forza è ch'io stenna li 
piede pocca senza lo bene mio me sarrà lo suonno trivo- 
lo, lo magnare tuosseco, lo piacere stitico, la vita ponte- 
ca». 

Chesse e autre parole da scommovere le prete de la 
via deceva lo prencepe e, dapo' luongo riepeto e amma¬ 
ro sciabacco, chino de schiattiglia e de crepantiglia, no 
chiudenno maie uocchie pe dormire né aprenno maie 
vocca pe magnare, tanto se lassaie pigliare pede da lo 
dolore che la faccia soia, ch'era 'mprimmo di minio 
orientale, deventaie d'oro pimmiento e lo presutto de le 
lavra se fece nzogna fraceta. 

La fata, ch'era de chelle remasugiie poste ne la testa 
tornata a sguigliare, vedenno lo sciglio e lo sbattere de lo 
povero 'nnammorato e comme era tornato no pizzeco 
co no colore de spagnuolo malato, de lacerta vermenara, 
dezuco defoglia, desodarcato, de milo piro, de culo de 
focetola e de pideto de lupo, se mosse a compassione e 
sciuta de relanzo da la testa comme lummo de cannela 
sciuto da lanterna a bota, dette all'uocchie de Cola M ar¬ 
chione e strignennolo co le braccia le disse: «Crisce, cri- 
sce, prencepe mio, no chiù, no chiù! scumpe sto trivolo, 
stoiate st'uocchie, lassa la collera, stienne sto musso: ec¬ 
come viva e bella a dispietto de chelle guaguine che, 
spaccatome lo caruso, fecero de le carne meie chello che 
fece Tefone de lo povero frate! ». 

Lo prencepe, vedenno sta cosa quanno manco se lo 
credeva, resorzetaie da morte ’n vita e tornannole lo co¬ 
lore a le masche, lo caudo a lo sango, lo spireto a lo pi et¬ 
to, dopo mille carizze, vierre, gnuoccole e vruoccole che 
le fece, voze sapere da la capo a lo pede tutto lo soccies- 
so. E, sentuto ca lo cammariero non ce aveva corpa, lo 
fece chiammare e, ordenato no gran banchetto, con 
buono consentemiento de lo patre se sposale la fata, e, 
commetato tutte li principale de lo regno, voze che so¬ 
pra tutto nce fossero presente le sette scirpie che fecero 
la chianca de chella vetelluccia allattante. 

E, fornuto che appero de mazzecare, disse lo prence¬ 
pe ad uno ped uno a tutte li commetate: «Che meritarria 
chi facesse male a sta bella fegliola?», mostranno a dito 
la fata, la quale comparze cossi bella, che saiettava li co- 
re comme furgolo, tirava l'arme comm'argano e strasci¬ 
nava le voglie comm'a stravolo. 

0 ra mo tutte chille che sedevano a la tavola, com- 
menzanno da lo re, dissero uno ca meretava na forca, 
n'autro ch'era degna de na rota, chi de tenaglie, chi de 
precipizie, chi de na pena e chi de n'autra. E, toccanno 
pe utemo a parlare a le sette cernie, se be' no le ieva a 
tuono sto parlamiento e se 'nzonnavano la mala notte, 
tuttavia, perché la verità sta sempre dove tresca lo vino, 
resposero che chi avesse armo de toccare schitto sto sa- 
poriello de li guste d'Ammore, sarria stato merdevole 
d'essere atterrato vivo dinto na chiaveca. 

D ata sta sentenza co la propria vocca, disse lo prence¬ 
pe: «V ui stesse v'avite fatto la causa, vui stesse avite fer¬ 
mato lo decreto. Resta ch'io faccia secotare l'ordene 
vuostro, pocca vui site chelle che, co no core de N erone 
co na crudeletate de M edea, facistevo na frittata de sta 
bella catarozza e trenciastevo comm'a carne de sauciccia 
ste belle membre. Perzò, priesto, aiosa, no se perda 
tiempo! che siano iettate mo proprio dinto na chiaveca 
maestra, dove finiscano miseramente la vita». 

La quale cosa posta subeto ad effetto, lo prencepe 
maritale la sore chiù picciola deste squaltrineco lo cam- 
mariero dannole bona dote e danno da vivere commo- 
damente a la mamma *e* a lo patre de la mortella. Isso 
campale allegramente co la fata e le figlie de lo zifierno, 
scompenno co amaro stiento la vita, fecero vero lo pro¬ 
verbio dell'antichi sapute: 

passa crapa zoppa, 

se no trova chi la ’ntoppa». 

PERUONTO 

TRATTEN EM IENTO TIERZO 
DE LA IORNATA PRIMMA 


Peruonto, sciaurato de coppella, va pefare na sarcena 
a lo vosco, usa no termene d'amorevolezza a tre che dor- 
meno a lo Sole, ne receve la fatazione e, burlato da la fi¬ 
glia de lo re, le manna na mardezzione che sia prena 
d'isso, la quale cosa successe. E saputose essere isso lo 
patre de la creatura, lo re lo mette dinto na votte co la 
mogliere e co li figlie, iettannolo dintro mare. M a pe ver¬ 
tute de la fatazione soia se libera da lo pericolo e, fatto 
no bello giovane, deventa re. 

M ostraro tutte d'avere sentuto no gusto granne pe la 
consolazione avuta da lo povero prencepe e pe lo castico 
recevuto da chelle marvase femmene; ma avenno da seco- 
teiare lo parlamiento Meneca, se deze fine a lo vervesia- 
miento de l'autre e essa commenzaie a contare lo socciesso 
che secota: «Non se perdette maie lo fare bene; chi sem- 
mena cortesia mete beneficio e chi chianta amorevolezze 
racoglie amorosanze: lo piacere che se fa ad anemo grato 
non fu maie sterele, ma 'noria gratetudene e figlia prem- 
mie. Se ne vedeno sprementate ne li continue fatte 
dell'uommene e ne vederrite esempio ne lo cunto c'aggio 
’m pizzo de fareve sentire. 

Aveva na magna femmena de Casoria chiammata 
Ceccarella no figlio nommenato Peruonto, lo quale era 
lo chiù scuro cuorpo, lo chiù granne sarchiopio e lo chiù 
sollenne sarchiapone c'avesse creiato la N atura. Pe la 
quale cosa la scura mamma ne steva co lo core chiù ni- 
gro de na mappina e iastemmava mille vote lo iuorno 
chillo denucchio che spaparanzale la porta a sto scella- 
vattolo, che no era buono pe no quaglio de cane, pocca 
poteva gridare la sfortunata e aprire la canna ca lo man- 

trone non se moveva da cacare pe farele no mmarditto 
servizio. 

All'utemo, dapo' mille 'ntronate di cellevriello, dapo' 
mille 'nfroate de zuco e dapo' mille dicote e dissete e gri¬ 
da oie e strilla craie, l'arredusse a ghire a lo vosco pe na 
sarcena, decennole: «0 ramai è ora de strafocarece co no 
muorzo; curre pe ste legna, non te scordare pe la via e 
vieni subeto, ca volimmo cucinare quatto torza strasci¬ 
nate pe strascinare sta vita». 

Partette lo mantrone de Peruonto e partette comme 
va chi Ilo che sta 'miezo a li confrate, partette e cammi¬ 
nale comme se iesse pe coppa all'ova, co lo passo de la 
picca e contanno le pedate, abbiannose chiano, chiano 
adaso adaso e pallilo pallilo, facenno siamma siamma a 
la via de lo vosco, pe fare la venuta de lo cuorvo. 

E comme fu 'miezo a na certa campagna pe dove cor¬ 
reva no shiummo, vervesianno e mormoreanno de la po¬ 
ca descrezzione delle petre che le impedevano la strata, 
trovale tre guagnune, che se avevano fatto strappontino 
de l'erva e capezzale de na preta selece, li quale a la ca- 
lantrella de lo Sole che le carfetteiava a perpendicolo 
dormevano comme a scannate. 

Peruonto, che vedde sti poverelle, ch'erano fatte na 
fontana d'acqua 'miezo na carcara de fuoco, avennone 
compassione co la medesema accetta che portava ta¬ 
gliale certe frasche de cercola e le fece na bella Sfrasca¬ 
ta. Fra chisto miezo, scetatose chi Ile giovane, ch'erano 
figli de na fata, e vedenno la cortesia e 'morosanza de 
Peruonto, le dezero na fatazione, che le venesse tutto 
chello che sapesse addemannare. 

Peruonto, avenno fatto sta cosa, pigliale la strata ver- 
zo lo vosco, dove fece no sarcenone cossi spotestato che 
ce voleva no straolo a strascinarelo e, vedenno ch'era 
chiaieto scomputo a poterelo portare 'n cuollo, se le ac- 
cravaccaie 'ncoppa decenno: «0 bene mio, se sta fascina 
me portasse camminanno a cavallo!». E ecco la fascina 
commenzaie a pigliare lo portante, comme a cavallo de 

Bisignano, e, arrivato 'nante a lo palazzo de no re, fece 
rote e crovette da stordire. 

Le damicelle, che stevano a na fenestra, vedenno sta 
maraviglia corzero a chiammare Vasto Ila, la figlia de lo 
re, la quale, affacciatase a la fenestra e puosto mente a li 
repulune de na sarcena e a li sauté de na fascina, sparale 
a ridere, dove pe naturale malenconia no se arrecordava 
maie c'avesse riso. 

Auzata la capo Peruonto e visto ca lo coffiavano, dis¬ 
se: «0 Vasto Ila, và, che puozze deventare prena de sto 
fusto!». E, cossi ditto, strenze na sbrigliata de scarpune 
a la sarcena e de galoppo sarcenisco arrivaie subeto a la 
casa, co tanta peccerille appriesso che le facevano lo al- 
lucco e lo illaiò dereto, che se la mamma non era lesta a 
serrare subeto la porta l'averriano acciso a cuerpe de ce- 
trangolateedetorza. 

Ma Vastolla, dopo lo 'mpedemiento dell'ordenario e 
dopo certe sfiole e pipoliamiente de core, s'addonaie 
c'aveva pigliato la pasta; nascose quanto fu possibele sta 
prenezza ma, no potenno chiù nasconnere la panza, 
ch'era 'ntorzata quanto a no varratummolo, lo re se ne 
addonaie e, facenno cosa dell'autro munno, chiammaie 
lo consiglio decenno: «G ià sapite ca la luna de lo 'nore 
mio ha fatto le corna; già sapite ca pe fare scrivere cro- 
neche, overo corneche, delle vergogne meie, m'ha provi¬ 
sto figliama de materia de calamare; già sapite ca pe car- 
recareme la fronte s'ha fatto carrecare lo ventre: perzò 
deciteme, consigiiateme. lo sarria de pensiero defarele 
figliare l'arma primma de partorire na mala razza; io sar¬ 
ria d'omore de farele sentire primma le doglie de la mor¬ 
te che li dolure de lo partoro; io sarria de crapiccio che 
primma sporchiasse da sto munno, che facesse sporchia 
esemmenta». 

Li conzigliere, c'avevano strutto chiù uoglio che vino, 
dissero: «Veramente mereta no gran castico e de lo 
cuorno che v'ha puosto 'n fronte se deverria fare la ma- 

neca de lo cortiello che le levasse la vita. N on perrò: si 
l'accidimmo mo ch'è prena se n'escerà pe la maglia rotta 
chillo temmerario che pe metterevedinto na vattaglia de 
disgusto v'have armato lo cuorno diritto e lo manco, pe 
ve 'mmezzare la politeca de Tiberio v'ha puosto 'nnante 
no Cornelio Taceto, pe rappresentareve no suonno vero 
d'infammia l'ha fatto scire pe la porta de cuorno. Aspet¬ 
tammo, adonca, ch'esca a puorto e sacciammo quale fu 
la radeca de sso vituperio e po' penzammo e resorvim- 
mo, co grano de sale, che cosa n'averrimmo da fare». 

'N casciaie a lo re sto conziglio, vedenno ca parlavano 
assestato e a separo e però tenne le mano e disse: 
«Aspettammo l'eseto de lo negozio». M a, comme voze 
lo cielo, ionze l'ora de lo partoro e co quattro doglie leg- 
gie leggie a la primma shioshiata d'agliaro, a la primma 
voce de la mammana, alla primma spremmuta de cuor- 
po iettaie 'n sino alla commare dui mascolune comme a 
dui pommed'oro. 

Lo re, ch'era prieno isso puro de crepantiglia, chiam- 
maieli conzegliere pe figliare e disse: «Ecco, è figliata fi- 
gliama, mo è tiempo d'asecunnare co na saglioccola». 
«N o», dissero chille viecchie sapute (e tutto era pe dare 
tiempo a lo tiempo), «aspettammo che se facciano gran- 
ne li pacionielle, pe potere venire 'n cognizione de la fe- 
sonomia de lo patre». 

Lo re, perché non tirava vierzo senza la fauza rega de 

10 consiglio pe no scrivere stuorto, se strenze ne le spal¬ 
le, appe fremma e aspettale fi' tanto che li figliule furo 
de sette anne. N e lo quale tiempo, stimmolate de nuovo 

11 consigliere a dare a lo trunco e a dove tene, uno de lo¬ 
ro disse: «Pocca non avite potuto scauzare vostra figlia e 
pigliare lengua chi sia stato lo monetario fauzo c'a la 
'magene vostra have auterato la corona, mo ne cacciar- 
rimmo la macchia. 0 rdenate adonca che s'apparecchia 
no gran banchetto, dove aggia da venire ogne tetolato e 
gentelommo de sta cetate e stammo all'erta, e co l'uoc- 

chie sopra lo taglierò, dove li piccerii le 'ncrinano chiù 
volentiere, vottate da la Natura, ca chiIlo senz'autro 
sarrà lo patre e nui subeto ne lo auzammo comme cacaz- 
za de ciaola». 

Piacquette a lo re sto parere: ordenaie lo banchetto, 
commetaie tutte le perzune de ciappa e de cunto e, ma¬ 
gnato che s'appe, le fece mettere ’n filo e passiare li pec- 
cerille; ma ne fecero chillo cunto che faceva lo corzo 
d'Alesantro de li coniglie, tanto, che lo re faceva forcuna 
e se mozzecava le lavra. E benché non le mancassero 
cauzature, puro, perché l'era stretta sta scarpa, de doglia 
sbatteva li piede ’n terra. 

Mali consigliere le dissero: «Chiano, vostra maiestà, 
faciteve a correiere, ca craie facimmo n'autro banchetto, 
non chiù de gente de portata, ma de chiù vascia mano; 
fuorse, perché la femmena s'attacca sempre a lo peo, 
trovarrimmo fra cortei lare, paternostrare e mercante de 
piettene la semmenta de la collera vostra, dove no 
i'avimmo ashiatafra cavaliere». 

D eze a lo vierzo sta ragione a lo re e commannaie che 
se facesse lo secunno banchetto, a dove pe hanno iettato 
venettero tutte li chiarie, iessole, guitte, guzze, ragazze, 
spolletrune, ciantielle, scauzacane, verrille, spogliampise 
e gente de mantesino e zuoccole ch'erano a la cetate, li 
quale, sedute comm'a belle cuonte a na tavola longa lon- 
ga, commenzaro a cannariare. 

0 ra mo Ceccarella, che sentette sto hanno, commen- 
zaie a spontonare Peruonto che iesse isso perzì a sta fe¬ 
sta; e tanto fece che s'abbiaie a lo mazzecatorio, dove ar¬ 
rivato a pena chille belle ninniIle se l'azzeccoliarono a 
tuorno e le facettero vierre e cassesie fora de li fora. 

Lo re, che vedde ste cose, se scippale tutta la varva, 
vedenno ca la fava de sta copeta, lo nomme de sta bene¬ 
ficiata era toccato a no scirpio brutto fatto, che te vene- 
va stommaco e 'nsavuorrio a vederelo schitto: lo quale, 
otra che aveva la capo de velluto, l'uocchie de cefescola, 

lo naso de pappagallo, la vocca de cernia, era scauzo e 
vrenzoluso, che senza leggere lo Fioravante potive pi¬ 
glierete na vista de li secrete. 

E, dapo' no cupo sospiro, disse: «Che se n'ha visto sta 
scrofella de figliama a 'ncrapicciarese de st'uerco mari¬ 
no? che se n'ha visto a daresella ’n tallune co sto pede 
peluso? ah 'nfamma cecata fauza, che metamorfose so' 
cheste? deventare vacca pe no puorco azzò ch'io tornas¬ 
se piecoro? ma che s'aspetta? che se penzeneia? aggia lo 
castico che mereta, aggia la pena che sarrà iodecata da 
vui e levatemeli da 'nante, ca no la pozzo padeiare». 

Fecero adonca conzierto li consigliere e concrusero 
che tanto essa quanto lo malefattore e li figlie fossero 
schiaffate dinto na votte e iettate a maro, azzò, senza al- 
lordarese le mano de lo sango propio, facessero punto 
finale a la vita. 

N on fu cossi priesto data sta settenza, che venne la 
votte, dove 'ncaforchiarono tutte quattro; ma 'nante che 
'ntompagnassero, certe damicelle de Vasto Ila, chiagnen- 
no a selluzzo, 'nce mesero dintro no varrilede passe e fi¬ 
co secche, azzò se iesse mantenenno pe quarche poco de 
tiempo. M a, serrata, la votte fu portata e iettata a maro, 
pe dove ieva natanno secunno la vottava lo viento. 

Tra chesto miezo Vastolla, chiagnenno efacenno doie 
lave de l'uocchie, disse a Peruonto: «Che desgrazia 
granne è la nostra, ad avere pe sepetura de morte la con¬ 
noia de Bacco! oh sapesse a lo manco chi ha trafecato 
sto cuorpo pe schiaffareme dinto a sto carrato! ohimè, 
ch'io me trovo spinolata senza sapere lo comme! dim- 
me, dimme, o crudele, e che percanto faciste, e con qua¬ 
le verga, pe chiudereme dinto li chirchie de sta votte? 
dimme, dimme, chi diascance te tentale a mettereme la 
cannella 'nvesibile, pe n'avere autro spiracolo a la vista 
che no negrecato mafaro?» 

Peruonto, c'aveva fatto no piezzo aurecchia de mer¬ 
cante, all'utemo respose: «Si vuoie che te lo dico, tu 

damme passe e fico». Vasto Ila, pe cacciarele da cuorpo 
quarchecosa, le mese ’n cuorpo na brancata de l'uno e 
dell'autro. Lo quale com'appe chiena la gorgia le con¬ 
tale puntualemente quanto le soccedette co li tre giuve- 
ne, po' co la sarcena, utemamente co essa a la fenestra, 
che pe trattarelo da panza chiena le fece 'nchire la pan- 
za. 

La quale cosa sentuta la povera signorella pigliale co- 
re e disse a Peruonto: «Frate mio, e vorrimmo sbottare 
la vita dinto sta votte? perché no fai che de sto vasciello 
se faccia na bella nave, pe scappare sto pericolo e ire a 
buono puorto?». E Peruonto leprecaie: «Damme passe 
e fico, se vuoie chete lo dico». E V asto 11 a subeto lesta le 
'nchiette la canna perché aperesse la canna e, comme 
pescatrice de carnevale, co li passe e fico secche le pe¬ 
scava le parole fresche da cuorpo. 

E ecco che, decenno Peruonto chello che desiderava 
Vasto Ila, la votte tomaie navilio co tutte li sarti amme ne¬ 
cessarie a navecare e co tutte li marinare che bisognava¬ 
no pe lo servizio de lo vasciello: e loco tevedistechi tira¬ 
re la scotta, chi arravogliare le sarte, chi mettere mano a 
lo temmone, chi fare vela, chi saglire a la gaggia, chi gri¬ 
dare ad orza, chi a poggia, chi sonare na trommetta, chi 
dare fuoco a li piezze e chi fare na cosa e chi n'autra. 

Tanto che Vastolla era drinto la nave e natava drinto 
no maro di docezza; e - essenno già l'ora che la Luna 
voleva iocare co lo Sole a iste e veniste, e lo luoco te per¬ 
dile- disse Vastolla a Peruonto: «Bello giovane mio, fa 
deventare sta nave no bello palazzo, ca starrimmo chiù 
secure. Saie che se sole dicere: lauda lo maro e tienete a 
la terra». E Peruonto respose: «Si vuoie che te lo dico, 
tu damme passe e fico». E essa subeto le refose lo fatto e 
Peruonto, pigliato pe canna, ademandaie lo piacere e 
subeto la nave dette ’n terra e deventaie no bellissimo 
palazzo, aparato de tutto punto, e cossi chino de mobele 
e sfuorgie che non c'era chiù che desiderare. 

Pe la quale cosa Vasto II a, c'averria dato la vita pe tre 
cavalle, non l'averria ’mpattato co la primma signora de 
sto munno, vedennose regalata e servuta comme na regi¬ 
na. Sulo, pe siggillo de tutte le bone fortune soie, pre¬ 
gaie Peruonto ad ottenere grazia de deventare bello e 
polito, azzò s'avessero potuto ingaudiare 'nsiemme; che, 
se be' dice lo proverbio meglio è marito sporcillo c'ammi- 
co Sparatore, tutta vota si isso avesse cagnato faccia 
l'averria tenuto pe la chiù gran fortuna de lo munno. 

E Peruonto co lo medesemo appontamiento respose: 
«Damme passe e fico, si tu vuoieche lo dico», e Vastolla 
subeto remmediaie a la stitichezza de le parole de Pe¬ 
ruonto con le fico i eietei le, ch'a pena parlato tomaie da 
scellavattolo cardillo, da n'uerco Narciso, da no masca- 
rone pipatiello. La quale cosa veduto Vasto11a se ne iette 
’n secoloro pe allegrezza e, strignennolo drinto le brac¬ 
cia, ne cacciale zuco de contentezza. 

A sto medesemo tiempo lo re, che da chi Ilo iuorno 
che le soccesse sto desastro era stato sempre chino fi'n 
canna de lassarne stare, fu da li corti sciane suoie portato 
pe recreazione a caccia; dove, cogliennole notte e veden- 
no lucere na locernella a na fenestra de chi Ilo palazzo, 
mannaie no servetore a vedere se lo volevano alloggiare 
e le fu respuosto ca 'nce poteva non sulo rompere no 
bicchiero, ma spezzare no cantaro. Perzò lo re 'nce ven¬ 
ne e, saglienno le scale e scorrenno le cammare, non 
vedde perzona vivente sarvo che li duie figliule, che le 
ievano 'ntuorno decenno: «Vavo, vavo». 

Lo re stoppafatto, strasecolato e attoneto steva com¬ 
me 'ncantato; e, sedennose pe stracco vicino na tavola, 
loco vedde 'nvisibelemente stennere mesale de Shianne- 
na, e venire piatte chine de vaga e de riesto, tanto che 
magnale e veppe veramente da re, servuto da chille belli 
figliule, non cessanno maie, mentre stette a tavola na 
museca de colascione e tammorrielle, che le ieze pe fi' a 
Tossa pezzelle. M agnato c'appe comparse no lietto tutto 

scumma d'oro, dove, fattose scauzare li stivale, se iette a 
corcare, comme fece ancora tutta la corte soia, dapo' 
avere buono cannariato a dento autre tavole pe l'autre 
cammare apparecchiate. 

Venuta la mattina e volenno partire, lo re se voze por¬ 
tare co isso li duie peccerille: ma comparse Vasto11a co 
lo marito e, iettatose a li piede suoie, le cercaie perdo- 
nanza, contannole tutte le fortune soie. Lo re, chevedde 
guadagnato dui nepute ch'erano doi gioie e no iennaro 
ch'era no fato, abbraccianno l'uno e l'autro se le portaie 
de pesole a la cetate, facenno fare feste granne, che do- 
raro mute iuorne, pe sto buono guadagno, confessanno 
a sfastio de le gargie soie che 

se prepone l'ommo, dio dispone». 

VARDIELLO 

TRATTEN EM IENTO QUARTO 
DE LA IORNATA PRIMMA 


Vardiello, essenno bestiale, dapo' dento maleservizie 
fatte a la mamma le perde no tuocco de tela, e volenno 
scioccamente recuperarela da na statola, deventa ricco. 

Fenuto c'appe lo cunto M eneca, lo quale fu stimato 
niente manco bello dell’autre ped essere 'nmottonato de 
curi use socciesse, che tenne fi' a la coda pesole lo pensiero 
del'auditure, secotaie, pe commandamiento de lo prence- 
pe, Tolla, la quale senza perdere tiempo decette de sta ma¬ 
nera: «Se avesse dato la Natura a l'anemale necessetà de 
vestire e de spennere pe lo vitto, sarria senz'autro destrut¬ 
ta la ienimma quatrupeda; perzò, trovando lesto lo civo 
senza ortolano che lo coglia, compratore che l'accatta, cuo¬ 
co che l'apparecchia, scarco che lo trend a, lo stisso cuoi ero 
lo defenne da lo chiovere e da la neve, senza che lo mer¬ 
cante le dia lo drappo, lo cosetore le faccia lo vestito e lo 
guarzone le cerca lo veveraggio. M a a l'ommo, c'have 
'ngiegno, non s'è curata de darete sta commodetate, per¬ 
ché sape da se medesemo procacciarese chello che l'abbe- 
sogna; chesta è la causa che se vedeno ordenariamente 
pezziente li sapute e ricche li bestiale, comme da lo cunto 
che vi di maggio poter ri te racogliere. 

Fu G rannonia d'Aprano femmena de gran iodizio, 
ma aveva no figlio chiammato Vardiello, lo chiù sciago- 
rato 'nsemprecone de chillo paese: puro, perché l'uoc- 
chie de la mamma so' affatturate e stravedeno, le porta¬ 
va n'ammore svisciolato e se lo schiudeva sempre e 
allisciava, comme se fosse la chiù bella creatura de lo 
munno. 

Aveva sta G rannonia na voccola che schiudeva li po- 
lecine, ne li quali aveva puosto tutta la speranza de fare- 
ne na bella sporchia e cacciarene buono zuco e, avenno 

da ire pe no fatto necessario, chiammaie lo figlio, decen- 
nole: «Bello figliulo de mamma toia, siente cà: aggie 
l'uocchie a sta voccola, e, si se leva a pizzolare, sta ’n cel- 
levriel lo a farela tornare a lo nido, autramente se refred¬ 
dano l'ova e po' non averrai né cuoche né titille». 

«Lassafareasto fusto», disseVardiello, «ca no l'haie 
ditto a surdo». «N 'autra cosa», leprecaie la mamma, «vi¬ 
de, figlio beneditto, ca drinto a chillo stipo c'è na tesina 
de certe 'mbroglie 'ntossecose: vi' che non te tentasse lo 
brutto peccato a toccarele, ca ce stennerisse li piedi». 
«Arrasso sia!», respose Vardiello, «tuosseco non me ce 
cuoglie; e tu sapia co la capo, pazza ca me l'haie avisato, 
ca ce poteva dare de pietto e non c'era né spina, né uos- 
so». 

Accossì, sciuta la mamma, restale Vardiello, lo quale 
peno perdere tiempo scettea l'uorto a fare fossetelle co¬ 
perte de sproccola e terreno pe 'ncappare li peccerille, 
quanno, a lo meglio de lo lavore, s'addonaie ca la vocco¬ 
la faceva lo spassiggio pe fora la cammara, pe la quale 
cosa commenzaie a dicere: «Sciò, sciò, frusta ccà, passa 
Uà»; ma la voccola non se moveva de pede e Vardiello, 
vedenno ca la gallina aveva de l'aseno, appriesso a lo sciò 
sciò se mese a sbattere li piede, appriesso a lo sbattere de 
li piede a tirare la coppola, appriesso a la coppola le ti¬ 
rale no lacanaturo, che, centola pe miezo, le fece fare lo 
papariello e stennecchiare li piede. 

V isto Vardiello sta mala desgrazia, pensaie de remme- 
diare a lo danno e, fatto de la necessetà vertute, azzò no 
refreddassero l'ova, sbracatose subeto se sedette 'ncop- 
pa a lo nido: ma, datoce de cuorpo, ne fece na frittata. 
Visto ca l'aveva fatta doppia de figura, appe a dare de 
capo pe le mura; all'utemo, perché ogne dolore torna a 
voccone, sentennose pepoliare lo stommaco se resorvet- 
te 'nnorcarese la voccola; e perzò, spennatola e Sfilatola 
a no bello spito, fece no gran focarone e commenzaie ad 
arrostirela; e, essenno adesa cotta, pe fare tutte le cose a 

tiempo stese no bello cannavaccio de colata 'ncoppa no 
cascione viecchio e pigliato n'arciulo scese a la cantina a 
spinolare no quartarulo. 

E stanno a lo meglio de lo mettere vino, 'ntese no 
rommore, no fracasso, no streverio pe la casa, che pare¬ 
vano cavalle armate: pe la quale cosa tutto sorriesseto 
votato l'uocchie vedde no gattone che co tutto lo spito 
se n'aveva zeppoliata la voccola e n'autra l'era appriesso 
gridanno co la parte. Vardiello pe remmediare a sto 
danno se lassale comme a lione scatenato 'n cuollo a la 
gatta e pe la pressa lassale spilato lo quartarulo e, dapo' 
avere fatto a secutame chisso pe tutte li pentune de la ca¬ 
sa, recuperale la gallina ma se ne scorze lo quartarulo; 
dove tornato Vardiello, e visto ca l'aveva fatta de colata, 
spinolaie isso perzì la votte dell'arma pe le cannelle 
dell'uocchie. M a, perché l'aiutava lo iodizio, per remme¬ 
diare a sto danno, azzò la mamma no s'addonasse de 
tanta ruina, pigliale no sacco raso raso, varrò varrò, chi¬ 
no chino, zippo zippo e a curmo a curmo de farina e la 
sparpogliaie pe 'ncoppa a lo 'nfuso. 

Co tutto chesto, facenno lo cunto co le deta de li de- 
sastre socciesse e pensanno c'avenno fatto scassone 
d'asenetate perdeva lo iuoco co la grazia de G rannonia, 
fece resoluzione de core de no farese ashiare vivo da la 
mamma. Perzò, dato drinto la tesina de nuce conciate 
che la mamma le disse ch'era de tuosseco, maie levale 
mano fi' che no scoperze la petena e, chinose buono la 
panza, se 'ncaforchiaie drinto a no fumo. 

Fra chisto miezo venne la mamma, e, tozzolato no 
gran piezzo, visto ca nesciuno la senteva, dette no caucio 
a la porta e, trasuta drinto e chiammanno a gran voce lo 
figlio, vedenno ca nesciuno responneva se 'nzonnaie lo 
male iuorno e, reforzanno le doglie, auzaie chiù forte li 
strille: «0 Vardiello, o Vardiello, haie la sordia, che no 
siente? haie le iorde, che no curre? haie la pipitola, che 
no respunne? dove sì, faccie de 'mpiso? dove sì squa- 

gliato, mala razza? che t'avesse affocato ’n foce, quando 
te ficel». 

Vardiello, che 'ntese sto greciglio, all'utemo co na vo- 
cella pietosa pietosa disse: «Eccomecà: so' drinto lo tur¬ 
no e no mevederrite chiù, mamma mia». «Perché?» re¬ 
spose la negra mamma. «Perché so'ntossecato», 
leprecaie lo figlio. «0 himè», soggionze G rannonia, «e 
comme haie fatto? che causa haie avuto de fare sto ’me- 
cidio? e chi t'ha dato lo tuosseco?». E Vardiello le con¬ 
tale una ped una tutte le belle prove c'aveva fatto, pe la 
quale cosa voleva morire, e non restare chiù pe sprem- 
miento a lo munno. 

Sentenno ste cose la mamma negra se vedde, 'mara se 
vedde, appe da fare e che dire pe levare da capo a Var¬ 
diello st'omore malenconeco e, perché le voleva no bene 
svisciolato, co darele certe autre cose sceroppate le le¬ 
vale da chiocca la cosa de le nuce conciate, ca non erano 
venino, ma conciamiento de stommaco. Accossì, accor¬ 
datolo de bone parole e fattole mille carezzielle, lo tirale 
da drinto lo fumo e, datole no bello tuocco de tela, le 
disse che lo fosse iuto a vennere, avvertendolo a non 
trattare sta facenna co perzune de troppo parole. 

«Bravo!» disse Vardiello. «M o te servo de musco, no 
dobetarel». E, pigliatose la tela, iette gridanno pelace- 
tate de N apole, dove portale sta mercanzia: «Telo, te¬ 
lo!». Ma aquante ledecevano: «Che tela è chiesta?», isso 
responneva: «N o faie pe la casa mia, c'haie troppo paro¬ 
le». E si n'autro le deceva: «Comme la vinne?», isso lo 
chiammava cannarone e che l'aveva scel levrei lato e rutto 
le chiocche. 

All'utemo, veduto drinto no cortiglio de na casa desa- 
betata pe lo monaciello na certa statola de stucco, lo po- 
verommo, spedato e stracco de ire tanto ’n vota, se se¬ 
dette 'ncoppa a no puoio e, non vedenno trafecare 
nesciuno pe chella casa, che pareva casale saccheiato, 
tutto maravegliato disse a la statola: «Dì, cammarata, 

'nce abita nullo a sta casa?». E, vedenno ca no respon- 
neva, le parze ommo de poco parole e disse: «V uoite ac¬ 
cattare sta tela, ca te faccio buon mercato?». E, vedenno 
la statola puro zitto, disse: «Affé, ch'aggio trovato chello 
che ieva cercanno: pigliatella e fattela vedere e dammene 
chello che vuoie, ca craie torno pe li fellusse». 

Cossi ditto, lassale la tela dove s'era assettato, che lo 
primmo figlio de la mamma che 'nce trasette pequarche 
servizio necessario, trovato la sciorta soia, se ne l'auzaie. 
Tornato Vardiello a la mamma senza la tela e contato lo 
fatto comme passava, Tappe a venire Tantecore, decen- 
nole: «Q uanno metterai cellevriello a siesta? vide quan¬ 
ta me n'haie fatte! arrecordatelle! ma io stessa me lo 
corpo ped essere troppo tennera de premmone: non 
faggio a la primma aggiustato li cambie e mo me n'ad- 
dono, ca miedeco pietuso fa la chiaia 'ncorabele. M a 
tanta me ne faie pe fi' che buono 'nce 'nturze e farrim- 
mo cunte luonghe». Vardiello da l'autra parte diceva: 
«Zitto, mamma mia, ca non sarrà quanto se dice! vuoie 
autro che li tornise scognate nuove nuove? che te cride, 
ca so' de lo I oio e ca non saccio lo cunto mio? ha da ve¬ 
nire craie, da ccà a bello vedere non 'nc'è tanto, e veder - 
raie si saccio mettere na maneca a na pala». 

Venuto la mattina - quanno l'ombrede la N otteseco- 
tate da li sbirre de lo Sole sfrattano lo palese - V ardiello 
se conzegnaie a lo cortiglio, dove era la statola, dicenno: 
«Bondì, messere: staie commodo pe dareme chi Ile quat¬ 
tro picciole? ora susso, pagarne la tela». M a, vedenno ca 
la statola era muta, deze de mano a na savorra e 'nce la 
schiaffata co tutta la forza de ponta 'n miezo a l'arca de 
lo pietto, tanto che le roppe na vena, che fu la sanetate 
de la casa soia, pocca, scaruppate quattro mazzacane, 
scoperze na pignata chiena de scute d'oro, la quale af¬ 
ferrato a dota mano corze a scapizzacuollo a la casa gri- 
danno: «M amma, mamma, quanta lupine russe, quanta- 
ne, quantane!». 

La mamma, visto li scuti esapenno ca lo figlio averria 
sprubecato lo fatto, le disse che fosse stato a pede la 
porta pequanno passava lo caso-recotta, ca le voleva ac¬ 
cattare no tornese de latto. Vardiello, ch'era no pappo¬ 
ne, subeto se sedette ’n mocca la porta e la mamma fece 
grannaneiare pe chiù de mez'ora da la fenestra chiù de 
seie rotola de passe e fico secche, le quale V ardiello adu- 
nanno strillava: «0 mamma, o mamma, caccia concole, 
miette cavate, apara tinelle, ca si dura sta chioppeta sar- 
rimmo ricche!». E, comme se n'appe chiena bona la 
panza, se ne sagliette a dormire. 

0 ccorze che no iuorno, facenno a costeiune dui lavo¬ 
rante, esche de corte, pe na pretennenzia de no scuto 
d'oro trovato ’n terra, ce arrivale Vardiello e disse: 
«Comme site arcasene a litechiare pe no lupino russo de 
chiste, de li quali io non ne faccio stimma, pocca n'aggio 
trovato na pignata chiena chiena». La Corte, 'nteso chie¬ 
sto, aprennoce tanto d'uocchie lo 'nzammenaie e disse 
comme, quanno e con chi avesse trovato sti scute. A lo 
quale respose Vardiello: «L'aggio trovato a no palazzo, 
drinto n'ommo muto, quanno chiovettero passe e fico 
secche». Lo iodece, che 'ntese sto sbauzo de quinta ’n 
macante, adoraie lo negozio e decretale che fosse remis- 
so a no spitale, comme a iodece competente suio. Cossi 
la 'gnoranzia de lo figlio fece ricca la mamma e lo iodizio 
de la mamma remmedeiaie a l'asenetate de lo figlio. Pe 
la quale cosa se vedde chiaro che 

nave che coverna buon pelota, 

è gran desgrazia quanno tozza a scuoglio». 

LO POLECE 

TRATTEN EM IENTO QUINTO 
DE LA IORNATA PRIMMA 


N o re, c'aveva poco perizierò, cresce no polece gran- 
ne quanto no crastato, lo quale fatto scortecare, offere la 
figlia pe premmio a chi conosce la pella. N 'uerco la sen¬ 
te a l'adore e se piglia la prencepessa: ma da sette figli de 
na vecchia con autetante prove è liberata. 

Risero a schiattar'!elio lo prencepe e la schiava de la 
'gnoranzia de Vardiello, e laudaro lo iodizio de la mam¬ 
ma, che seppe antevedere e remmediare a le bestialetate 
soie: ed, essendo sollecetata Popa a dicere, comme tutte 
haute mesero le chiave a lo chiacchiarare, commenzaie es¬ 
sa a di cere: «Sempre le resoluzione senza iodizio portano 
le ruine senza remmedio: chi se coverna da pazzo da sapio 
se dote, comme soccesse a lo re d'A utomonte che, pe no 
spreposeto a quatto sole, fece na pazzia ’n cordoana, met¬ 
temmo a pericolo senza mesura la figlia e l'onore. 

E ssenno na vota lo re d'A utomonte 'mozzecato da no 
polece, pigliatolo co na bella destrezza lo vedde cossi 
bello e chiantuto che le parze coscienzia de settenziarelo 
'ncoppa lo talamo de l'ogna e perzò miselo drinto na 
carrata e, notrendolo ogne iuorno co lo sango de lo pro¬ 
pio vraccio, fu di cossi bona crescenza, che ’n capo de 
sette mise, bisognanno cagnarele luoco, deventaie chiù 
gruosso de no crastato. 

La quale cosa vedenno lo re lo fece scortecare, e, con¬ 
ciata la pelle, iettaie no hanno: che chi avesse canosciuto 
de che anemale fosse lo cuoiero l'averria dato la figlia pe 
mogliere. 

Dove sprubecato che fu sto manefesto, corzero le 
gente a morra e vennero da culo de lo munno pe trova¬ 
sse a sto scrutinio e tentare la sciorta Moro. E chi diceva 
ch'era de gatto maimone, chi di lupo cerviere, chi de co- 

cotriglio e chi de n'anemale e chi de n'autro; ma tutte 
n'erano ciento miglia da rasso e nesciuno coglieva a lo 
chiuovo. 

All'utemo ionze a sta notomia n'uerco, lo quale era la 
chiù strasformata cosa de lo munno, che ’n vederelo 
schitto faceva venire lo tremmolese, lo filatorio, la ver- 
menaraelo iaio alo chiù arresecato giovane de sto mun¬ 
no. Ora chisso, a pena arrivato e moscheianno e anna- 
sanno la pel la, couze subeto da miezo a miezo decenno: 
«Chisso cuoiero è de l'arcenfanfaro de li pulece». 

Lo re, che vedde ca l'aveva 'nzertata a milo shiuocco- 
lo, pe no mancare la parola fece chiammare Porziella, la 
figlia, la quale non mostrava autro che latte e sango: be¬ 
ne mio, ca vedive no fusillo e te la schiudive con l'uoc- 
chie, tanto era bella. A la quale disse lo re: «Figlia mia, 
tu saie lo banno c'aggio iettato e saie chi songo io. 
All'utemo, no me pozzo dare arreto de la prommessa: o 
re o scorza de chiuppo, la parola è data, besogna compi- 
rela anche me crepa lo core. Chi poteva 'mmagenarese 
ca sta beneficiata toccasse a n'uerco? ma pocca no se co- 
tola fronna senza la volontate de lo cielo, besogna crede¬ 
re che sto matremonio sia fatto 'nprimma là 'ncoppa e 
po' cà bascio. Aggiete adonca pacienzia, e se sì figlia be¬ 
nedetta no leprecare a lo tata tuio, ca me dice lo core ca 
starrai contenta, perché spisso drinto no ziro de preta 
rosteca ce so' trovate li tresore». 

A Porziella sentenno st'ammara resoluzione s'ascora- 
ro l'uocchie, se 'ngiallette la faccia, cascaro le lavra e 
tremmaro le gamme e fu ’m pizzo ’m pizzo de dare vuo- 
lo a lo farcone de l'arma dereto a la quaglia de lo dolore. 
All'utemo, rompenno a chiagnere e sparanno la voce, 
disse a lo patre: «E che male servizie aggio fatto a la ca¬ 
sa, che me sia data sta pena? che male termene aggio 
usato con vuie, che sia data ’n mano de sto paputo? o 
negrecata Porziella! ed ecco volontariamente comm'a 
donnola ire ’n canna de sto ruospo; ed ecco pecora 

sbentorata essere furto de no lupo menaro! chesta è l'af- 
fezzione che puorte a lo sango tuio? chisto è l'ammore 
che mustre a chi chiammave popella de l'arma toia? cos¬ 
si scraste da lo core chi è parte de lo sango tuio? cossi te 
lieve da 'nanze l'uocchie chi è la visola dell'uocchie 
tuoie? o patre, o patre crodele, non sì nato cierto de car¬ 
ne omana! Porche marine te dezero lo sango, le gatte 
sarvateche te dezero lo latte! ma che dico anemale de 
maro e de terra? ogne anemale ama la razza soia, tu sulo 
haie contracore e 'n savuorrio la semmenta propia, tu 
schitto hai contra stommaco la figlia! oh che meglio 
m'avesse strafocato mammama, che la connoia fosse sta¬ 
to lietto martoro, la zizza de la notriccia vessica de tuos- 
seco, le fasce chiappe e lo siscariello che m'attaccaro 'n 
canna fosse stato mazara, pocca doveva correre sta mala 
sciagura, a vedereme sto male iuorno a canto, a vedere- 
me accarezzata da na mano d'arpia, abbracciata da doi 
stenche d'urzo, vasata da doi sanne de puorco!». 

Chiù voleva dicere, quanno lo re, 'nfomatose tutto, le 
disse: «Senza collera, ca lo zuccaro vale caro! chiano, ca 
li brocchiere so' dechiuppo! appila, ca esce feccia! zit¬ 
to, non pipitare, ca sì troppo mozzecutola, lengoruta e 
forcelluta! chello chefaccio io è ben fatto! no 'mezzare 
lo patre de fare figlie! scumpela, e 'nficcate ssa lengua 
dereto e non fare che me saglia lo senapo, ca si te mecco 
ste granfe adduosso non te lasso zervola sana e te faccio 
pigliar sto terreno a diente! vide fieto de lo culo mio ca 
vo' fare dell'ommo e mettere legge a lo patre! da quan¬ 
no niccà una c'ancora le fete la vocca de latte ha da le¬ 
precare a le voglie mie? priesto, toccale la mano e a sta 
medesema pedata tocca a la vota de la casa soia, ca non 
voglio tenere manco no quarto d'ora 'nnante all'uocchie 
sta faccie sfrontata presentosa». 

La negra Porziella, che se vedde a ste retaglie, co na 
facce de connannato a morte, co n'uocchio de spiritato, 
co na vocca di chi ha pigliato lo Domene Agostino, co 

no core di chi sta fra la mannara e lo cippo, pigliaie pe 
mano l'uerco, da lo quale, senza compagnia, fu strasci¬ 
nata a no vosco - dove l'arvole facevano palazzo a lo 
prato che non fosse scopierto da lo Sole, li shiumme se 
gualiavano che pe cammenare a lo scuro tozzavano pe le 
prete e l'anemale sarvateche senza pagare fida gaudeva- 
no no Beneviento e ievano secure pe drinto chelle mac¬ 
chie - dove non ci arrivava maie ommo si non aveva 
sperduto la strata. 

A sto luoco nigro comm'a cimmenera appilata, spa¬ 
ventoso comme facce de 'nfierno 'nc'era la casa dell'uer- 
co, tutta tapezzata e aparata 'ntuorno d'ossa d'uomme- 
ne che s'aveva cannariato. Conzidera mo chi è cristiano 
lo tremmoliccio, lo sorreiemiento, l'assottigliamiento de 
core, lo filatorio, lo spaviento, la quatra de vierme e la 
cacavessa c'appe la povera figliola: fà cunto ca no le re¬ 
stale sango adduosso. 

M a chesto non fu niente, non fu zubba a lo riesto de 
lo carrino, pocca nanze pasto appe cicere e dapo' pasto 
fave 'ngongole, perché, iuto a caccia, l'uerco tomaie a la 
casa tutto carreco de quarte d'accise, dicenno: «M o non 
te puoie lamentare, mogliere, ca non te coverno! eccote 
bona monizione de companateco, piglia e sguazza e 
vuoglieme bene, ca pò cadere lo cielo ch'io non te faccio 
mancare lo mazzeco». 

La negra Porziella, sputanno comm'a femmena pre- 
na, votale la faccia da l'autra banna. L'uerco, che vedde 
sto motivo, disse: «Chesso è dareconfiettea puorce! ma 
no 'mporta: agge no poco de fremma fi'n craie matino, 
ca so' stato commitato a na caccia de puorce sarvateche, 
de li quali te ne portarraggio no paro e farrimmo nozze 
’n caudariello co li pariente, pe conzomare con chiù gu¬ 
sto lo parentato». 

Cossi ditto ammarciaie pe drinto a lo vosco, ed essa 
restata a trivoliare a la fenestra passale pe desgrazia da 
chella casa na vecchiarella, che, sentennose allancare da 

la famme, le cercale quarche refrisco. A la quale la ne- 
gregata giovane respose: «0 bona femmena mia, dio sa¬ 
pe le core, ca sto ’n potere de no zifierno, che no me 
porta a la casa autro che quarte d'uommene e piezze 
d'accise, che non saccio comm'aggio stommaco a vedere 
schitto ste schefienzie, tanto che passo la chiù misera vi¬ 
ta che passasse mai arma vattiata. E pure so' figlia de re 
e puro so' cresciuta a pappalardielle e puro me so' vista 
drinto lo grasso!». 

E cossi decenno se mese a chiagnere comm'a pecce- 
rella che se vede levare la marenna, tale che 'ntenneruto 
lo core de la vecchia, le disse: «C risce, bella figliola mia, 
no strudere sta bellezza chiagnenno, c'haie trovata la 
sciorta toia e so' ccà ped aiutarete a varda e a sella. 0 ra 
'ntienne, io aggio sette figlie mascole, che vide sette 
gioielle, sette cierre, sette giagante: M ase, N ardo, Cola, 
M icco, Petrullo, Ascadeo e Ceccone, li quale hanno 
chiù vertute de la rosa marina. E particolaremente, M a- 
se, ogne vota che mette l'aurecchia ’n terra sente e auso¬ 
nia tutto chello che se fa pe trenta miglia da rasso; N ar¬ 
do, ogne vota che sputa fa no gran mare de sapone; 
Cola, sempre che ietta no ferruccio fa no campo deraso- 
le ammolate; M icco, tutte le vote che tira no spruoccolo 
fa no vosco ’ntricato; Petrullo, sempre che ietta 'n terra 
na stizza d'acqua fa no shiummo terribele; Ascadeo, 
ogne vota che tira na vreccia fa nascere na torre fortisse- 
ma e Ceccone ceca cossi diritto co navalestra chetirano 
miglio da rasso a n'uocchio de na gallina. 0 ra co l'aiuto 
de chiste, che so' tutte cortise, tutte ammoruse e aver¬ 
ranno compassione de lo stato tuio, voglio vedere de le- 
varete dalle granfe de st'uerco, ca sso bello muorzo 
gliutto non è pe lo cannarone de sto paputo». 

«M aie a meglio tiempo de mo», respose Porziella, «ca 
la mal'ombra de maritemo è sciuto pe non tornare sta 
sera, e averriamo tiempo d'alippare e fare lo filo». «N on 
pò essere sta sera», leprecaie la vecchia, «ca sto no poco 

lontano; vasta, ca craie matino io e li figlie mieie sarrim- 
mo 'nsieme a levarete da travaglio». 

Cossi ditto se partette e Porziella fatto no core largo 
largo arreposaie la notte. M a, subeto che raucielle gri- 
daro Viva lo Sole! eccote venire la vecchia con li sette fi¬ 
glie e, puostese P orziel la ’n miezo, s'abbiaro a la vota de 
la cetate; ma no foro no miezo miglio descuosto che, 
'mpizzanno M ase l'aurecchie ’n terra, gridale: «All'erta! 
olà! a nuie, ch'è vorpe! già l'uerco è tornato a la casa e 
non avenno ashiato sta figliola mo se ne la vene co la 
coppola sotto ti ti II eco ad arrivarence». Sentuto chesto, 
N ardo sputale ’n terra e fece no maro de sapone, dove 
iunto l'uerco e vedenno sta 'nsaponata, corre alla casa e, 
pigliato no sacco de vrenna, se la 'mbroscinaie tanto e 
tanto pe li piede ch'a gran pena passale sto 'ntuppo. 

M a, tornato M ase a mettere l'aurecchia ’n terra, disse: 
«A te, compagno, mo se ne la vene». E Cola iettato lo 
ferruccio ’n terra sguigliaie no campo de rasola. M a 
l'uerco, che se vedde serrato lo passo, corre n'autra vota 
a la casa e se vestette da capo a piede de fierro, e, torna¬ 
to, scavallale sto fuosso. 

M a M ase, 'mpizzato de nuovo l'aurecchie ’n terra, 
gridale: «Su su, arme arme, ca mo te vide ccà l'uerco co 
na carrera che vola». E M icco lesto co lo spruoccolo fe¬ 
ce soriere no vosco terrebelissemo, cosa difficele a sper- 
ciare. M a comme ionze l'uerco a sto male passo, caccia 
mano a na cortella carrese che portava a lato ed accom- 
menza a fare cadere da ccà no chiuppo da Uà no cierro, 
da na parte a fare tommoliare no corognale da n'autra 
no suorvo peluso, tanto che ’n quattro o cinco cuorpe 
stese lo vosco ’n terra e scette scapolo da chisso ’ntrico. 

M ase, che teneva l'aurecchie a leparo, tomaie ad au- 
zare la voce: «N o stammo comme 'nce radessemo, ca 
l'uerco ha puosto l'ascelle e mo te lo vide a le spalle no¬ 
stre». Chesto sentuto, Petrullo pigliale da na fontanella, 
che pisciava a stizza a stizza da na quaquiglia de preta, 

no surzo d'acqua e, sbruffatola ’n terra, lloco te vediste 
no gruosso shiummo. L'uerco, che veddest'autro 'mpie- 
deco e ca non tanta faceva pertosa quanta trovavano ap- 
pelarelle, se spogliale nudo nudo e passale a natune co li 
vestite ’n capo da l'autra banna. 

M ase, che metteva l'aurecchia ad ogne pertuso, sen- 
tette lo fruscio de carcagna de l'uerco e disse: «Sto nego¬ 
zio nuostro ha pigliato de granceto, e già l'uerco fa no 
vattere de taliune, che lo cielo te lo dica pe mene. Perzò 
stammo 'n cellevriello e reparammo a sta tempesta, si no 
simmo iute». «Non dubetare», disse Ascadeo, «ca mo 
chiarisco sto brutto pezzente» e, dicenno chesto, tiraie 
na vreccia e fece apparere na torre, dove se schiaffaro 
subeto drinto, varrianno la porta. M a, arrivato l'uerco e 
visto ca s'erano puoste ’n sarvo, corre a la casa e pigliaie 
na scala de vennegnare e 'ntorzatasella ’n cuollo corze a 
la torre. 

M ase, che steva co l'aurecchie pesole, sentette da lon¬ 
tano la venuta del l’uerco e disse: «M o simmo all'utemo 
de la cannela de le speranze: a Ceccone sta l'utemo refu- 
gio de la vita nostra, ca l'uerco mo torna e co na furia 
granne! ohimè ca me sbatte lo core e me 'nzonno la ma- 
la iornata!». «Comme sì cacavrache!» respose Ceccone, 
«lassa fare a M enechiello, e vi' si coglio 'm ponta co le 
parrette». Cossi decenno, eccote l'uerco appoia la scala 
e commenza ad arrampinarese: ma Ceccone, pigliatolo 
de mira e cacciatole na lanterna, lo fece cadere luongo 
luongo comm'a piro ’n terra, e, sciuto da la torre, co lo 
cortellaccio stisso che portava le tagliale lo cuollo, com¬ 
me se fosse de caso ricotta. 

Lo quale portattero co n'allegrezza granne a lo re, 
che, giubeleianno d'avere recoperato la figlia, pocca 
s'era dento vote pentuto d'averela data a n'uerco, fra 
poche iuorne le trovale no bello marito, facenno ricche 
li sette figlie e la mamma c'avevano spastorato la figlia 
da na vita cossi 'nfelice, no lassanno de chiammarese 

mille vote corpato co Porziella, che pe no crapiccio de 
viento l'aveva posta a tanto pericolo, senza penzare 
quanto arrore commette chi va cercanno 

ova de lupo e piettene de quinnece». 

LA GATTA CENNERENTOLA 
TRATTEN EM IENTO SIESTO 
DE LA IORNATA PRIMMA 


Zezolla, 'nmezzata da la maiestra ad accidere la ma- 
treia e credenno co farele avere lo patre pe marito d'es¬ 
sere tenuta cara, è posta a la cucina; ma, pe vertute de le 
fate, dapò varie fortune se guadagna no re pe marito. 

Parzero statole li ascoltante a sentire lo cunto de lo po- 
lece e facettero na dechi aratoria d'asenetate a lo re catam- 
maro, che mese a tanto riseco l'interesse de lo sango e la 
soccessione de lo stato pe na cosa de vrenna. Ed essenno 
tutte appilate, Antonella spilaie de la manera che secota: 
«Sempre la 'nmidia ne lo maro de la malignetate appe ’n 
cagno de vessi che la guallara e dove crede de vedere autro 
annegato a maro essa se trova o sott'acqua o tozzato a no 
scuoglio; comme de cierte figliole 'nmediose me va ’m 
penziero de ve contare. 

Saperrite donca che era na vota no prencepe vidolo, 
lo quale aveva na figliola accossì cara che no vedeva ped 
autro uocchio; a la quale teneva na maiestra princepale, 
che la 'nmezzava le catenelle, lo punto 'n aiero, li sfila- 
tielle e l'afreco perciato, monstrannole tant'affezzione 
che non s'abbasta a dicere. M a, essennose 'nzorato de 
frisco lo patre e pigliata na focoliata marvasa e 'mielata 
de lo diantane, commenzaie sta mardetta femmena ad 
avere 'n savuorrio la figliastra, facennole cere brosche, 
facce storte, uocchie gronnuse de farela sorreiere, tanto 
che la scura peccerella se gualiava sempre co la maiestra 
de li male trattami ente che le faceva la matreia, dicenno- 
le: «0 dio, e non potisse essere tu la mammarella mia, 
che me fai tante vruoccole e cassesie?». 

E tanto secotaie a fare sta cantelena che, puostole no 
vesponea l'aurecchie, cecatada mazzamauriello, le disse 
na vota: «Se tu vuoi fare a muodo de sta capo pazza, io 

te sarraggio mamma e tu me sarrai cara comm'a le vi¬ 
scide de st'uocchie». Voleva secotiare a dicere quanno 
Zezolla (che cossi la figliola aveva nomme) disse: «Per¬ 
donarne, si te spezzo parola ’n mocca. lo saccio ca me 
vuoi bene, perzò zitto e zuffecit: 'nmezzame l'arte, ca 
vengo da fore, tu scrive io firmo». 

«Ora susso», leprecaie la maiestra, «siente buono, 
apre l'aurecchie e te venera lo pane ianco comm'a li 
shiure. Comme esce patreto, dì a matreiata ca vuoi no 
vestito de chille viecchie che stanno drinto lo cascione 
granne de lo retretto, pe sparagnare chisto che puorte ’n 
cuollo. Essa, che te vo' vedere tutta pezze e peruoglie, 
aprerà lo cascione e dirrà: - Tiene lo copierchio. E tu, 
tenennolo, mentre iarrà scervecanno pe drinto, lassalo 
cadere de botta, ca se romparrà lo cuollo. Fatto chesto, 
tu sai ca patreto farria moneta fauza pe contentarete e 
tu, quanno te fa carizze, pregalo a pigliareme pe moglie- 
re, ca viata te, ca sarrai la patrona de la vita mia». 

’N ti so chesto Zezolla leparzeogn'ora mill'annee, fat¬ 
to compritamente lo conziglio de la maiestra, dapo' che 
se fece lo lutto pe la desgrazia de la matreia, commen- 
zaie a toccare li taste a lo patre, che se 'nzorasse co la 
maiestra. Da principio lo prencepe lo pigliale a burla; 
ma la figliola tanto tirale de chiatto fi' che couze de pon- 
ta, che a l'utemo se chiegaie a le parole de Zezolla e pi- 
gliatose Carmosina, ch'era la maiestra, pe mogliere fece 
na festa granne. 

Ora, mentre stavano li zite 'n tresca, affacciatase Ze¬ 
zolla a no gaifo de la casa soia, volata na palommella so¬ 
pra no muro, le disse: «Q uanno te venegolio dequarco- 
sa, mannal'addemannare a la palomma de le fate a l'isola 
de Sardegna, ca l'averrai subeto». 

La nova matreia pe cinco o seie iuorne affummaie de 
carizze a Zezolla, sedennola a lo meglio luoco de la tavo¬ 
la, dannole lo meglio muorzo, mettennole li meglio ve¬ 
stite: ma, passato a mala pena no poco de tiempo, man- 

nato a monte e scordato affatto de lo servizio receputo 
(oh, trista l'arma c'ha mala patrona!) commenzaie a 
mettere 'mpericuoccolo seie figlie soie, che fi'n tanno 
aveva tenuto secrete; e tanto fece co lo marito, che rece¬ 
puto 'n grazia le figliastre le cadette da core la figlia pro¬ 
pia, tanto che, scapeta oie manca craie, venne a termene 
che se redusse da la cammara a la cocina e da lo vardac- 
chino a lo focolare, da li sfuorge de seta e d'oro a le 
mappine, da le scettre a li spite, né sulo cagnaie stato, 
ma nomme perzì, che da Zezolla fu chiammata G atta 
Cennerentola. 

Soccesse c'avenno lo prencepe da ire 'n Sardegna pe 
cose necessarie a lo stato suio, dommannaie una ped 
una a 'M peria Calamita Shiorella Diamante Colommina 
Pascarella, ch'erano le seie figliastre, che cosa volessono 
che le portasse a lo retuorno: e chi le cercale vestite da 
sforgiare, chi gal antarie pe la capo, chi cuonce pe la fac¬ 
cia, chi iocariel le pe passare lo tiempo e chi na cosa e chi 
n'autra. Ped utemo, quase pe delieggio, disse a la figlia: 
«E tu, che vorrisse?». Ed essa: «N ient'autro, se non che 
me raccommanne a la palomma de le fate, decennole 
che me manneno quarcosa; e si te lo scuorde non puoz- 
ze ire né 'nanze né arreto. Tiene a mente chello che te 
dico: armatoia, maneca toia». 

lette lo prencepe, fece li fatte suoie 'n Sardegna, ac¬ 
cattale quanto l'avevano cercato le figliastre e Zezolla le 
scie de mente; ma, 'nmarcatose 'ncoppa a no vasciello e 
facenno vela, non fu possibele mai che la nave se arras- 
sasse da lo puorto e pareva che fosse 'mpedecata da la 
remmora. Lo patrone de lo vasciello, ch'era quase de¬ 
sperato, se pose, pe stracco, a dormire e vedde 'n suon- 
no na fata, che le disse: «Sai perché non potite scazzella- 
re la nave da lo puorto? perché lo prencepe che vene 
con vui ha mancato de promessa a la figlia, allecordan- 
nose de tutte fora che de lo sango propio». Se sceta lo 
patrone, conta lo suonno a lo prencepe, lo quale, confu- 

so de lo mancamiento c'aveva fatto, ieze a la grotta de le 
fate, e, arrecommannatole la figlia, disse che le marinas¬ 
sero quarcosa. 

E ecco scette fora da la spelonca na bella giovane, che 
vedive no confalone, la quale le disse ca rengraziava la 
figlia de la bona memoria e che se gaudesse ped ammore 
suio: cossi decenno le dette no dattolo, na zappa, no sec- 
chietiello d'oro e na tovaglia de seta, dicenno che l'uno 
era pe pastenare e l'autra pe coltevare la chianta. Lo 
prencepe maravigliato de sto presiento se lecenziaie da 
la fata a la vota de lo palese suio e, dato a tutte le figlia¬ 
stre quanto avevano desiderato, deze finalmente a la fi¬ 
glia lo duono che le faceva la fata. 

La quale, co na preiezza che non capeva drinto la pel- 
la, pastenaie lo dattolo a na bella testa, lo zappoleiava, 
adacquava e co la tovaglia de seta matino e sera l'asciu- 
cava, tanto che ’n quatto iuorne cresciuto quanto è la 
statura de na femmena ne scette fora na fata, dicennole: 
«Che desidere?». Alla quale respose Zezolla che deside¬ 
rava quarche vota de scire fora de casa, né voleva che le 
sore lo sapessero. Leprecaie la fata: «Ogne vota che t'è 
gusto, vieni a la testa e dì: 

Dattolo mio naurato, 
co la zappetella d'oro faggio zappato, 
co lo secchietiello d'oro faggio adacquato, 
co la tovaglia de seta faggio asciuttato: 
spoglia a te e vieste a me! 

E quanno vorrai spogliarete, cagna l'utemo vierzo, 
decenno: Spoglia a me e vieste a tei». 

Ora mo, essenno venuta la festa e sciute le figlie de la 
maiestra tutte spampanate sterliccate 'mpallaccate, tutte 
zagarelle campanelle e scartapelle, tutte shiure adure co¬ 
se e rose, Zezolla corre subeto a la testa e, ditto le parole 
'nfrocicatole da la fata, fu posta 'n ordene comme na re- 

gina e, posta sopra n'acchinea con dudece pagge linte e 
pinte, iette addove ievano le sore, che fecero la spotaz- 
zella pe le bellezze de sta penta palomma. 

M a, comme voze la sciorte, venette a chillo luoco stis- 
so lo re, lo quale, visto la spotestata bellezza de Zezolla, 
ne restale subeto affattorato e disse a no servetore chiù 
'ntrinseco che se fosse 'nformato come potesse 'nforma- 
re sta bellezza cosa, e chi fosse e dove steva. 

Lo servetore a la medesema pedata le ieze retomano: 
ma essa, adonatose dell'agguaito, iettaie na mano de 
scute ricce che s'aveva fatto dare da lo dattolo pe chesto 
effetto. Chillo, alluminato li sbruonzole, se scordale de 
secotare l'acchinea pe 'nchirese le branche de fellusse ed 
essa se ficcale de relanzo a la casa, dove, spogliata che fu 
comme le 'nmezzaie la fata, arrivaro le scerpie de le sore, 
le quale, pe darele cottura, dissero tante cose belle che 
avevano visto. 

Tornale fra sto miezo lo servetore a lo re e disse lo fat¬ 
to de li scute; lo quale, 'nzorfatose co na zirria granne, le 
disse che pe quatto frisole cacate aveva vennuto lo gusto 
suio e che in ogne cunto avesse, l'autra festa, procurato 
de sapere chi fosse la bella giovane e dove s'ammasonas- 
se sto bello auciello. 

V enne l'autra festa e, sciute le sore tutte aparate e ga¬ 
lante, lassaro la desprezzata Zezolla a lo focolaro; la qua¬ 
le subeto corre a lo dattolo e, ditto le parole solete, ecco 
scettero na mano de dammecelle: chi co lo schiecco, chi 
co la carrafella d'acqua de cocozze, chi co lo fierro de li 
ricce, chi co la pezza de russo, chi co lo pettene, chi co le 
spingole, chi co li vestite, chi co la cannacca e collane e, 
fattala bella comme a no sole, la mesero a na carrozza a 
seie cavalle, accompagnata da staffiere e da pagge de li- 
vrera e, ionta a lo medesemo luoco dove era stata l'autra 
festa, agghionze maraviglia a lo core de le sore e fuoco a 
lo pietto de lo re. 

M a repartutase e iutole dereto lo servetore, pe no fa- 

rese arrivare iettaie na vranca de perne e de gioie, dove, 
remasose chiH'ommo dabene a pizzoliarennelle, ca non 
era cosa da perdere, essa ebbe tiempo de remmorchiare- 
se a la casa e de spogliarese conforme a lo soleto. Tor- 
naie lo servetore luongo luongo a lo re, lo quale disse: 
«Pe l'arma de li muorte mieie, ca si tu non truove ches- 
sa, te faccio na 'ntosa e te darraggio tante cauce ’n culo 
quante haie pile a ssa varva». 

Venne l'autra festa e, sciute le sore, essa tomaie a lo 
dattolo e, continovanno la canzona fatata, fu vestuta so- 
perbamente e posta drinto na carrozza d'oro, co tante 
serviture atuorno che pareva pottana pigliata a lo spas- 
siggio 'ntorniata de tammare; e, iuta a fare cannavola a 
le sore, se partette, e lo servetore de lo re se cosette a filo 
duppio co la carrozza. Essa, vedenno che sempre l'era a 
le coste, disse: «Tocca, cocchiero», e ecco se mese la car¬ 
rozza a correre de tutta furia e fu cossi granne la corzeta 
che le cascale no chianiello, che non se poteva vedere la 
chiù pentatacosa. Lo servetore, che non potteiognerela 
carrozza che volava, auzaie lo chianiello da terra e lo 
portale a lo re, dicennole quanto l'era socceduto. 

Lo quale, pigliatolo 'n mano, disse: «Se lo pedamien- 
to è cossi bello, che sarrà la casa? o bello canneliero, do¬ 
ve è stata la cannela che me strudel o trepete de la bella 
caudara, dove volle la vita! o belle suvare attaccate a la 
lenza d'Ammore, co la quale ha pescato chest'arma! ec¬ 
co, v'abbraccio e ve stregno e, si non pozzo arrevare a la 
chianta, adoro le radeche e si non pozzo avere li cappel¬ 
le, vaso le vase! già fustevo cippe de no ianco pede, mo 
site tagliole de no nigro core; pe vui era auta no parmo e 
miezo de chiù chi tiranneiasta vita epe vui cresce autro- 
tanto de docezza sta vita, mentre ve guardo e ve posse- 
do». 

Cossi dicenno chiamma lo scrivano, commanna lo 
trommetta e tu tu tu fa iettare no hanno: che tutte le 
femmene de la terra vengano a na festa vannuta e a no 

banchetto, che s'ha puosto ’n chiocca de fare. E, venuto 
lo iuorno destenato, oh bene mio che mazzecatorio e 
che bazzara che se facette! da dove vennero tante pasce¬ 
re e casatielle? dove li sottestate e le porpette? dove li 
maccarune e graviuole? tanto che 'nce poteva magnare 
n'asserceto formato. 

Venute le femmene tutte, e nobele e 'gnobele e ricche 
e pezziente e vecchie e figliole e belle e brutte e buono 
pettenato, lo re, fatto lo profizzio, provaie lo chianiello 
ad una ped una a tutte le commitate, pe vedere a chi ies- 
se a capillo ed assestato, tanto che potesse canoscere da 
la forma de lo chianiello chello che ieva cercanno; ma, 
non trovanno pede che 'nce iesse a siesto, s'appe a de¬ 
sperare. 

Tuttavota, fatto stare zitto ogn'uno, disse: «Tornate 
craie a fare n'autra vota penetenzia co mico; ma, se mi 
volite bene, non lasciate nesciuna femmena a la casa, e 
sia chi si voglia». Disse lo prencepe: «Aggio na figlia, ma 
guarda sempre lo focolaro, ped essere desgraziata e da 
poco e non è merdevole de sedere dove magnate vui». 
Disse lo re: «Chesta sia ’n capo de lista, ca l'aggio da ca¬ 
ro». Cossi partettero e lo iuorno appriesso tornaro tutte 
e, 'nsiemme con le figlie de Carmosina venne Zezolla, la 
quale, subeto che fu vista da lo re, l'ebbe na 'nfanzia de 
chella che desiderava, tuttavota semmolaie. 

M a, fornuto de sbattere, se venne a la prova de lo 
chianiello: ma non tanto priesto s'accostale a lo pede de 
Zezolla, che se lanzaie da se stisso a lo pede de chella 
cuccupinto d'Ammore, comme lo fierro corre a la cala¬ 
mita. La quale cosa vista lo re, corze a farele soppressa 
de le braccia e, fattola sedere sotto lo vardacchino, le 
mese la corona ’n testa, commannanno a tutte che le fa¬ 
cessero 'ncrinate e leverenzie, comme a regina loro. Le 
sorevedenno chesto, chienedecrepantiglia, non avenno 
stommaco de vedere sto scuoppo de lo core Moro, se la 

sfilaro guatto guatto verso la casa de la mamma, confes- 
sanno a dispietto loro ca 

pazzo è chi contrasta co le stelle». 

LO MERCANTE 
TRATTEN EM IENTO SETTIMO 
DE LA IORNATA PRIMMA 


Cienzo rompe la capo a no figlio de no re, fuie da la 
patria e, liberato da no dragone, la ’nfanta de Pierde 
Sinno dapo' varie socciesse le deventa mogliere; ma 
'ncantato da na femmena è liberato da lo frate, lo quale, 
pe gelosia avennolo acciso, scopiertolo 'nozente co na 
certa erva le torna la vita. 

Non vasta a’magenarese quanto toccaie drinto all'ossa 
d'ogne uno la bona sciorte deZezolla e quanto laudaro as¬ 
sai la llberaletate de lo cielo verzo sta fegliola, tanto lode- 
caro poco lo castico de le figlie de la matreia, non essenno 
pena che non merita la soperbia né ruma che no stia bene 
a la 'nmidia. M a ’nfra tanto che se senteva no vesbiglio ’n 
capo de sto socciesso, lo prencepe Tadeo, puostose lo dito 
ennece de la mano deritta a travierzo de la i rocca, fece si- 
gnale che ammafarassero, li quale tutto a no tiempo ’nca- 
gliaro comme si avessero visto lo lupo o comme scolaro 
che a lo meglio de lo mormorare vede de 'mproviso trasi¬ 
re lo mastro. E, fatto signo a dulia che arrancasse lo suio, 
cossi decette: «Songo lo chiù de le vote li travagl/e 
all’uommene sci amarre e pale che le schi anano la strata a 
chella bona fortuna che non se 'magenava. E tale ommo 
mardice la chioppeta che le 'nfonne lo caruso e non sa ca 
le porta abbonnanzia da dare sfratto alla famme, comme 
se vedde ne la perzona de no giovane, comme ve dirraggio. 

Dice ch'era na vota no mercante ricco ricco, chiam- 
mato Antoniello, lo quale aveva dui figlie, Cienzo e 
M eo, ch'erano accossì simele che non sapive scegliere 
l'uno dall'autro. Occorze che Cienzo, ch'era lo primmo- 
geneto, facenno a pretate all’A renacela co lo figlio de lo 
re de N apole, le roppe la chirecoccola; pe la quale cosa 
Antoniello 'nzorfato le disse: «Bravo, l’haie fatta bona! 

scrivene a lo palese! vantate sacco, si non te scoso! mlet¬ 
tela ’m perteca! và, c'hai rutto chillo che va' sei rana! a 

10 figlio de lo re hai sfravecato lo caruso? e non avive la 
meza canna, figlio de caperrone? ma che ne sarrà de li 
fatte tuie? no te preggiarria tre caalle, c'hai male cocina- 
to, che si trasisse dove sì sciuto manco t'assecuro da le 
manzolle de lo re, ca tu saie c'hanno le stenche longhe 
ed arrivano pe tutto e farrà cose de chelle che feteno». 

Cienzo, dapo' c'appe ditto e ditto lo patre, respose: 
«M essere mio, sempre aggio ntiso dicere ca è meglio la 
Corte che lo miedeco a la casa. N on era peo s'isso sco- 
cozzava a me? so' provocato, simmo figliule, lo caso è a 
rissa, è primmo delitto, lo re è ommo de ragione; all'ute- 
mo, che me pò fare da ccà a ciento anne? chi non me vo' 
dare la mamma, me dia la figlia; chello che non me vole 
mannare cuotto, me lo manna crudo; tutto lo munno è 
paiesee chi ha paura setaccia sbirro». 

«Chete pò fare?» leprecaieAntoniello, «te pò caccia¬ 
re da sto munno, farete ire a mutare aiero; te pò fare ma¬ 
stro de scola co na sparmata di 24 parme a fare cavalle a 

11 pisce, perché 'mparano de parlare; te pò mannare co 
no collaro de tre parme 'mposemato de sapone a 'ngau- 
diarete co la vedola e pe parte de toccare la mano a la zi¬ 
ta toccare li piedi a lo patrino. Però, non stare co lo 
cuoiero a pesone tra lo panno e l'azzimmatore, ma am- 
marcia a sta medesema pedata, che non se ne saccia né 
nova né vecchia de lo fatto tuio, azzò no 'nce rieste pe lo 
pede: meglio è auciello de campagna che de gaiola. Ec- 
cote denare, pigliate no cavallo, de li dui fatate che ten¬ 
go a la stalla, e na cana, ch'è pure fatata, e no aspettare 
chiù: meglio è toccare de carcagna ch'essere toccato de 
tallune; meglio è chiavarete le gamme ’n cuollo, che te¬ 
nere lo cuollo sotto a doie gamme; meglio è fare mille 
passe a la fine che restare co tre passe de funa: si no te 
pigile le bertole, non t'aiutarrà né Baldo, né Bartolo». 

Cercannole la benedezione, se mese a cavallo, e, puo- 

stose la cagnola ’m braccio, commenzaie a camminare 
fora de la cetate, ma, comme fu sciuto Porta Capoana, 
votatose capo dereto commenzaie a dicere: «Tienete, ca 
te lasso, bello N apole mio! chi sa se v'aggio da vedere 
chiù, mautune de zuccaro e mura de pasta reale? dove le 
prete so' de manna ’n cuorpo, li trave de cannamele, le 
porte e finestre de pizze sfogliate! ohimè, che sparten- 
nome da te, bello Pennino, me pare de ire co lo penno¬ 
ne! scostannome da te, Chiazza Larga, me se stregne lo 
spireto! allontanannome da te, Chiazza de l'Urmo, me 
sento spartire l'arma! separannomeda vui, Lanziere, me 
passa lanzata catalana! scrastannome da te, Forcella, me 
se scrasta lo spireto da la forcella de st'arma! dove tro- 
varraggio n'autro Puorto, doce puorto de tutto lo bene 
de lo munno? dove n'autre Ceuze, dove l'agnolille 
d'Ammore fanno continue follora de contentizze? dove 
n'autro Pertuso, recietto di tutte l'uommene vertoluse? 
dove n'autra Loggia, dove alloggia lo grasso, e s'affila lo 
gusto? ohimè, ca no pozzo allontanatine da te, Lavina- 
ro mio, se no faccio na lava da st'uocchie! no te pozzo 
lassare, o M ercato, senza ire mercato de doglia! no poz¬ 
zo fare spartecasatiello da te, bella Chiaia, senza portare 
mille chiaie a sso core! a dio pastenache e fogliamolle, a 
dio zeppole e migliacele, a dio vruoccole e tarantiello, a 
dio caionze e dento figliole, a dio piccatiglie e 'ngratti- 
nate, a dio shiore de le cetate, sfuorgio de la Talia, cuc- 
copinto del'Auropa, schiecco de lo munno, a dio N apo- 
li no plus, dove ha puosto li termene la vertute e li 
confine la grazia! me parto pe stare sempre vidolo de le 
pignatte maretate, io sfratto da sto bello casale; torze 
meie, ve lasso dereto». 

E cossi decenno, efacenno no vierno dechianto drin- 
to no Sole Leone de sospire, tanto camminale che la 
primma sera, arrivato a no vosco da che!la parte de Ca¬ 
scano - lo quale se faceva tenere la mula da lo Sole fora 
li termene suoie, mentre se gaudeva co lo silenzio e co 

l'ombre - dov'era na casa vecchia a pede na torre, la 
quale tozzolata, lo patrone, ch'era sospetto de forasciu- 
te, essenno già notte, non voze aperire, tale che lo pove¬ 
ro Cienzo fu costritto di stare drinto chella casa scarru- 
pata e, 'mpastorato lo cavallo 'miezo a no prato, se 
iettaie co la cagnola a canto, sopra certa paglia che tro¬ 
vale Ila drinto. M a non appe cossi priesto appapagnate 
l'uocchie che, scetato da l'abbaiare de la cana, sentette 
scarponiare pe chi Ilo vascio. 

Cienzo, ch'era anemuso e arresecato, cacciaie mano a 
la scioscella e commenzaie a fare no gran sbaratto a lo 
scuro; ma, sentuto ca no coglieva a nesciuno e che tirava 
a lo viento, se tomaie a stennecchiare. M a da Ila a n'au- 
tro poco, sentutosetirare pe lo pedeadaso adaso, torna¬ 
to a dare de mano a la serrecchia, s'auzaie n'autra vota 
decenno: «0 là, tu me fruscie troppo mo! ma non serve a 
fare ste guattarelle! lassate vedere, s'haie buono stom- 
maco e scrapicciamonce, c'haie trovato la forma de la 
scarpa toial». 

A chesto parlare sentette no riso a schiattariello e po 
na voce ’n cupo, che disse: «Scinne cà bascio, ca te dir- 
raggio chi songo». Cienzo, senza perderese niente 
d'anemo, respose: «Aspetta, ca mo vengo» e tanto ieze a 
tentune che trovaie na scala, che ieva a na cantina dove, 
comme fu sciso trovaie na locernella allommata e tre 
comme a papute che facevano n'ammaro sciabacco, de¬ 
cenno: «Tresoro mio bello, commete perdo!». 

La quale cosa visto Cienzo se mese isso perzì a trivo- 
liare pe conversazione e, dapo' chianto no buono piezzo 
- avenno oramaie la Luna dato 'nmiezo con l'azzettullo 
de li ragge a la zeppola de lo cielo - le dissero chille tre 
che facevano lo riepeto: «0 ra và, pigliate sto tresoro, 
ch'è destenato a te schitto e saccetelo mantenere»; e, dit¬ 
to chesto, squagliaro comme Chillo che maie pozza pa¬ 
rere. 

I sso, comme pe cierto pertuso vedde lo sole, voze sa- 

gliresenne, ma non trovaie la scala; pe la quale cosa 
commenzaie a gridare tanto che lo patrone de la torre, 
ch'era trasuto a pisciare drinto a chillo scarrupo, lo ’nte- 
se e, demannatolo che faceva e sentuto la cosa comme 
passava, iette a pigliare na scala e sciso a bascio trovaie 
no gran tresoro, de lo quale volennone dare la parte a 
Cienzo, isso non ne voze niente e, pigliatose la cana e 
puostose a cavallo, se mese a camminare. 

E, essenno arrivato a no vosco ierremo e desierto che 
te faceva torcere la vocca tanto era scuro, trovaie na fata 
a pede no shiummo - che, pe dare gusto a l'ombra de la 
quale era 'nnammorato, faceva la biscia ne li prati e cor¬ 
vette pe ’ncoppa le prete - che l'erano 'ntuorno na mor¬ 
ra de malantrine pe levarele l'onore. 

Cienzo, cheveddesto maletermenedespogliampise, 
mettenno mano a la sferra ne fece na chianca. La fata, 
che vedde sta prova fatta pe causa soia, le fece na mano 
de comprimiente e lo 'nmitaie a no palazzo poco lonta¬ 
no, ca l'averria dato lo contracambio de lo servizio che 
n'aveva recevuto. M a Cienzo, decennole: «N on c'è de 
che, a mille grazie, n'autra vota recevo lo faore, ca mo 
vado de pressa pe cosa che ’mporta», se lecenziaie e, 
camminato n'autro buono piezzo, trovaie no palazzo de 
no re, ch'era tutto aparato de lutto, tanto che te faceva 
scurare lo core ’n vederelo. 

E, demannanno Cienzo la causa de sto viseto, le fu re- 
spuosto c'a chella terra ’ncera apparzeto no dragone co 
sette teste, lo chiù terribele che se fosse maie visto a lo 
munno, lo quale aveva le centre de gallo, la capo de gat¬ 
to, l'uocchie de fuoco, le bocche de cane corzo, l'ascelle 
de sportegliene, le granfe d'urzo, la coda de serpe. 
«Ora, chisso se cannareia no cristiano lo iuorno, e, es¬ 
senno iuta fi' a lo iuorno d'oie sta cosa, pe sciorte è toc¬ 
cato sta beneficiata a M enechella, figlia de lo re, pe la 
quale cosa 'nc'è lo sciglio e lo sbattetorio a la casa reale, 

pocca la chiù pentata creatura de sto palese ha da essere 
'nnorcata e gliottuta da no brutto anemale». 

Cienzo, che sentette chesso, se mese da parte e vedde 
venire Menechella, co lo strascino de lutto, accompa¬ 
gnata da le dammecelle de corte e da tutte le femmene 
de la terra, che, sbattenno le mano e tirannose le zervole 
a cierro a cierro, chiagnevano la mala sciorta de sta po¬ 
vera giovane, dicenno: «Chi 'nce l'avesse ditto a sta scu¬ 
ra figliola de fare cessione de li beni de la vita ’n cuorpo 
a sta mala vestia? chi 'nce l'avesse ditto a sto bello car¬ 
dino de avere pe gaiola lo ventre de no dragone? chi 
'nce l'avesse ditto a sto bello agnelillo de lassare la sem- 
menta de sto stame vitale drinto a sto nigro fuol laro?». 

E chesto decenno ecco da drinto no caracuoncolo sci- 
re lo dragone: oh mamma mia che brutta cera! fa cunto 
ca lo Sole se 'ncaforchiaie pe paura drinto a le nuvole, lo 
cielo se 'ntrovolaie e lo core de tutte chelle gente deven- 
taie na mummia e fu tale lo tremmoliccio che no lesarria 
trasuto pe crestiero na resta de puorco. 

Cienzo, che vedde chesto, puosto mano a la sferra, 
tuffete, ne fece ire na capo ’n terra; ma lo dragone, 
'mbroscinato lo cuoi lo a certa erva poco lontano, lo 
'nzeccaie subeto a la capo, comme lacerta quanno se io- 
gne a la coda. M a Cienzo, vedenno sta cosa, disse: «Chi 
non asseconna non figlia» e, stregnuto li diente, auzaie 
no cuorpo cossi spotestato che le tagliale ’n truonco tut¬ 
te sette le capo, che se ne sautaro da lo cuollo comm'a 
cecere da la cocchiara. A le quale levato le lengue e sti¬ 
patosene le sbelanzaie no miglio da rasso da lo cuorpo, 
azzò no se fossero n'autra vota 'ncrastate 'nsiemme; e, 
pigliatose na vrancata de chell’erva c'aveva 'ncollato lo 
cuollo co la capo de lo dragone, mannaie M enechella a 
la casa de lo patre ed isso se iette a reposare a na taver¬ 
na. 

Quanno lo re vedde la figlia non se pò credere la 
preiezza che ne fece; e, sentuto lo muodo comm'era sta- 

ta liberata, fece iettare subeto no banno che chi avesse 
acciso lo dragone venesse a pigliarese la figlia pe moglie- 
re. Sentuto chesto, no villano maliziuso, pigliatose le te¬ 
ste de lo dragone, iette a lo re e le disse: «Pe sto fusto è 
sarva M enechella! ste manzolle hanno liberata sta terra 
da tanta mina! ecco le teste, che so' testimonie de lo va¬ 
lore mio! perzò, ogne promessa è debetol». Lo re, sen- 
tenno chesto, se levale la corona da capo e la pose 
'ncoppa la catarozzola de lo villano, che parette capo de 
forasciuto 'ncoppa a na colonna. 

Corze la nova de sto fatto pe tutta la terra, tanto che 
venne all'aurecchie de Cienzo, lo quale disse fra se me- 
desemo: «lo veramente so' no gran catarchio: appe la 
Fortuna pe li capi Ile e me la lassale scappare da mano! 
chillo mevo' daremiezo lo tresoro ed io ne faccio chillo 
cunto che fa lo todisco de l'acqua fresca! chella me vo' 
fare bene a lo palazzo suio ed io ne faccio chillo caso che 
fa l'aseno de la museca e mo so' chiammato a la corona 
ed io me sto comme la 'mbriaca de lo fuso, comportan- 
no che me metta pede 'nante no pede peluso e che me 
leva pe mano sto bello trentanove no ioquatore vescaz- 
zuso e de vantaggio!». 

Cossi decenno da de mano a no calamaro, piglia la 
penna, stenne la carta e commenza a scrivere: «Alla bel- 
lissema gioia de le femmene, M enechella 'nfanta de 
Pierde Sinno. Avennote pe grazia de lo Sole Leone sar- 
vato la vita, 'ntenno ca autro se fa bello de le fatiche 
meie ed autro se mette 'nante de lo servizio c'aggio fatto. 
Perzò tu, che foste presente a lo 'ntrico, puoiesacredere 
lo re de lo vero e no consentire ch'autro guadagna sta 
chiazza morta dove io aggio vottato le mescole; ca sarrà 
dovuto effetto de ssa bella grazia de regina e meretato 
premmio de sta forte mano de Scannarbecco. E pe 
scompetura te vaso le delecate manzolle. Da l'O starla 
dell’Aurinale, oiedommeneca». 

Scritta sta lettera e sigillata co lo pane mazzecato, la 

mese ’n mocca a la cagnola, dicenno, «Và, curre corren- 
no e portala a la figlia de lo re e non la dare ad autro che 
’n mano propria de chella facce d'argiento». La cagnola 
quase volanno corze a lo palazzo reiale e, sagliuto a la 
scala, trovale lo re che faceva ancora zeremonie co lo zi¬ 
to; lo quale, vedenno sta cagnola con la lettera ’n mocca, 
ordinale che se pigliasse; ma non la voze dare a nesciuno 
e, sautanno 'nzino a M enechella, 'nce la pose ’n mano. 

La quale auzatose da la seggia e, fatto leverenzia a lo 
re, 'nce la deze azzò la leiesse e isso, leiutala, ordinale 
che se iesse dereto la cagnola a vedere dove trasesse e fa¬ 
cessero venire lo patrone suio 'nante ad isso. I utole don- 
ca appriesso duie cortisciane, arrivaro a la taverna, dove 
trovato Cienzo e fattole la 'mmasciata da parte de lo re, 
lo carriaro verzo lo palazzo; dove arrivato a la presenza 
reale, fu demannato comme se vantava d'avere acciso lo 
dragone, se le teste l'aveva portato chiH'ommo ch'era 
coronato a canto ad isso. 

E Cienzo responnette: «Sso villano meretarria na mi- 
tria de carta reiale chiù priesto che na corona, pocca è 
stato cossi sfacciato de darete a rentennere vessiche pe 
lanterne; e che sia lo vero ch'io aggia fatto sta prova, e 
non sto varva d'annecchia, tacite che vengano le teste de 
lo drago, ca nesciuna te pò servire de testemmonia ped 
essere senza lengua, le quali, pe ve sacredere de lo fatto, 
l'aggio portate ’n iodizio». Cossi decenno mostrale le 
lengue, che lo villano restale tutto de no piezzo e non sa¬ 
peva che l'era socciesso; tanto chiù che M enechella sog- 
gionze: «Chisso è isso! ah villano cane, ca me l'aveva ca¬ 
lata!». 

Lo re, sentenno chesto, levale la corona de capo a 
chillo cuoiero cotecone e la mese a Cienzo e, volendolo 
mannare 'n galera, Cienzo le cercale la grazia peconfon- 
nere co termine de cortesia la 'ndescrezzione soia; e, fat¬ 
to apparecchiare le tavole, fecero no magnare de signo¬ 
re, lo quale scomputo se iezero a corcare a no bello 

lietto addoruso de colata, doveCienzo, auzando li trofei 
de la vittoria avuta co lo dragone, trasette trionfando a 
lo Campeduoglio d'Ammore. 

M a venuto la matina - quando lo Sole ioquanno lo 
spatone a doie mano de la luce 'n miezo le stelle grida: 
arreto canaglia! - Cienzo, vestennose 'nante na fenestra, 
vedde faccefronte na bella giovane e votatose a M ene- 
chella disse: «Che bella cosa è chella che stace a derem- 
pietto de sta casa?» «Che ne vuoi fare de ssi chiaiete?» 
respose la mogliere, «haince apierte l'uocchie? te fosse 
venuto quarche male omore? o t'è stufato lo grasso? non 
te vasta la carne c'haie a la casa?». 

Cienzo, vascianno la capo comme gatta c'ha fatto 
dammaggio, non disse niente, ma, fatto ’nfenta de ire pe 
certo negozio, scette da lo palazzo e se 'ncaforchiaie 
drinto la casa de chella giovane. La quale veramente era 
no morzillo regalato: tu vedive na ioncata tennera, na 
pasta de zuccaro, non votava maie li bottune dell'uoc- 
chie che non facesse no rettorio amoruso a li core e non 
apreva maie lo 'ncofanaturo de le lavra che non facesse 
no scaudatiello a l'arme, non moveva chianta de pede 
che non carcasse bone le spalle a chi pendeva da la cor¬ 
da de le speranze. M a otra a tante bellizze che affattora- 
vano aveva na vertute, che sempre che voleva 'ncantava, 
legava, attaccava, annodecava, Scatenava ed arravoglia- 
va l'uommene co li capii le, comme fece de Cienzo, che 
non tanto priesto mese pede dove essa stava che restale 
'mpastorato comme a poi litro. 

F ra chisto miezo M eo, ch'era lo fratello menore, non 
avenno maie nova de Cienzo le venne 'n crapiccio de 
irelo cercanno e perzò, cercato lecienzia a lo patre, le 
dette n'autro cavallo e n'autra cagnola, puro fatata. 
Cammenanno adonca M eo ed arrivato la sera a chella 
torre dov'era stato Cienzo, lo patrone, credennose che 
fosse lo frate, le fece li maggiore carizze de lo munno e 
po', volenno darele denare, isso non ne voze; e vedenno- 

se fare tante ceremonie, cadette ’n pensiero che Uà fosse 
stato lo frate e perzò pigliaie speranza de trovarelo. 

Comme la Luna, nemica de li poete, votale le spalle a 
lo Sole, se mese ’n cammino ed, arrivato dov'era la fata, 
la quale, credennose che fosse Cienzo, le fece no maro 
d'accoglienze, sempre decenno: «Singhe lo benvenuto, 
giovane mio, che me sarvaste la vita». M eo, rengrazian- 
nola de tanta amorosanza, disse: «Perdonarne s'io non 
me trattengo, c'aggio pressa; a revederece a la tornata». 

E, rallegrannose fra se stisso ca sempre trovava peda¬ 
te de lo fratiello, secotaie la strata, tanto ch'arrivale a lo 
palazzo de lo re la matina a punto che Cienzo era stato 
sequestrato da li capi Ile de la fata e, trasuto drinto, fu re- 
cevuto da li serviture con granne onore ed abbracciato 
da la zita con granne affezzione, le disse: «Ben venga la 
mia mogliere! la matina va, la sera vene! quanno ogne 
auciello *è* a pascere, lo luecaro ammasona! comme sì 
stato tanto, Cienzo mio? comme puoie stare lontano da 
M enechiella? tu m'hai levato da vocca a lo dragone e me 
schiatte ’n canna a lo sospetto, mentre non me fai sem¬ 
pre schiecco de st'uocchie tuoie!». 

M eo, ch'era no trincato, penzaie subeto fra se stisso, 
ca chessa era la mogliere de lo frate e, votatose a M ene¬ 
chiella, se scusai e de la tardanza e, abbracciatola, ietterò 
a mazzecare. Ma quanno la Luna comm'a voccola 
chiamma le stelle a pizzolare le rosate, iezero a dormire 
e M eo, che portava 'nore a lo frate, spartette le lenzola e 
se ne mesero uno ped uno, azzò non avesse accasione de 
toccare la cainata. La quale, vedenno sta novetate, co na 
cera brosca e co na faccia de matreia le disse: «Bene 
mio, da quanno niccà? a che iuoco ioquammo? che iuo- 
carielle so' chiste? e che simmo massaria de parzonare 
liticante, che ce miette li termene? che simmo asercete 
de nemice, che ce fai sta trincera? che simmo caalle fuo- 
resteche, che ci attravierze sto staccione?» 

M eo, che sapeva contare fi' a tridece, disse: «N on te 

lamentare de me, bene mio, ma de lo miedeco, che vo- 
lennome purgare m'have ordenato la deieta; otra che, pe 
la stracquezza de cacceiare, vengo scodato». M enechel- 
la, che non sapeva 'ntrovolare l'acqua, se gliottette sta 
paparacchia e se mese a dormire. 

Ma- quanno la N otte, ausoleiata da lo Sole, le so' da¬ 
te li crepuscule de tiempo a collegenno sarcinole - ve- 
stennose M eo a la stessa fenestra dove s'era vestuto lo 
frate, vedde chella stessa giovane che 'ncappaie Cienzo 
e, piacennole assale, disse a M enechella: «Chi è chella 
sbriffia, che stace a la fenestra?». Ed essa co na zirria 
granne respose: «E puro cossi me la tiene? s'è cossi, la 
cosa è nostra! iere perzì me frusciaste lo cauzone co ssa 
cernia e aggio paura ca Ila va la lengua dove lo dente do- 
le! ma devverrisse portareme respetto, ca all'utemo so' 
figlia de re ed ognestrunzo ha lo fummo suio! non senza 
che stanotte avive fatto l'aquila 'imperiale spalla a spalla! 
non senza chet'eri ritirato co le 'ntrate toie! faggio ’nti- 
so: la dieta de lo lietto mio è pe fare banchetto a la casa 
d'autro! ma si chesso vedo, voglio fare cose da pazza e 
che ne vaiano Tasche per I ’aiero ! ». 

M eo, che aveva magnato pane de chiù forne, accorda¬ 
tala co bone parole le disse e iuraie ca pe la chiù bella 
pottana de lo munno non averria cagnato la casa soia e 
ca essa era la viscida de lo core suio. M enechella, tutta 
conzolata pe ste parole, iette drinto no ritretto a farese 
da le dammecelle passare lo vrito pe la fronte, a 'ntrezza- 
rese la capo, a tegnerese le ciglia, a magriarese la faccie 
ed a 'ncirecciarese tutta pe parere chiù bella a chillo che 
se credeva che fosse lo marito suio. 

E M eo fra tanto da le parole de M enechella trasuto ’n 
sospetto che non fosse Cienzo a la casa de chella giova¬ 
ne, se pigliale la cana e, sciuto da lo palazzo, trasette a la 
casa de chella; dove, a pena arrivato, essa disse: «Capille 
mieie, legate chisso!». E Meo subeto, co lo negozio le¬ 
sto, respose: «Cagnolamia, manciate chessal», e la cana 

de relanzo ne la scese comme a veluocciolo d'uovo. 
M eo, trasuto drinto, trovale lo frate comme 'ncantato; 
ma puostole doi pile de la cana sopra, parze che se sce- 
tasse da no gran suonno. A lo quale contale tutto chello 
che l'era socciesso pe lo viaggio ed utemamente a lo pa¬ 
lazzo, e comme, pigliato scagno da Menechella, avea 
dormuto con essa; ma voleva tanno secotare a dicere de 
le lenzola spartute, quanno Cienzo, tentato da parasac- 
co, cacciale mano a na lopa vecchia e le tagliale lo cuollo 
comm'a cetrulo. 

A sto remmore affacciatose lo re co la figlia e, veden- 
no Cienzo ca aveva acciso n'autro simele ad isso, l'ad- 
demmannaro la causa e Cienzo le disse: «Demannalo a 
te stessa: tu c'haie dormuto co fraterno, credenno d'ave¬ 
re dormuto co mico e perzò ne l'aggio missiato! ». «D eh, 
quanta ne so accise a tuorto!» disse M enechella, «bella 
prova hai fatto! tu non lo meritave sto frate da bene! 
pocca, trovannose a no stisso Iietto co mico, co na mo¬ 
destia granne spartenno le lenzola fece sarvo e sarvo! ». 

Cienzo, che sentette sta cosa, pentutose de n'arrore 
cossi gruosso, figlio de no iodizio temmerario e patre de 
n'asenetate, se scippale meza facce; ma, venutole a men¬ 
te l'erva 'nmezzatole da lo dragone, la scergaie a lo cuol¬ 
lo de lo frate, che subeto 'nzeccaie e appiccecatose co la 
capo, tomaie sano e vivo e abbracciatolo co n'allegrezza 
granne e cercatole perdonanza dell'essere curzo troppo 
’n furia e male 'nformato a cacciarelo da lo munno, se ne 
ietterò ’n cocchia a lo palazzo, da dove mannattero a 
chiammare Antoniello co tutta la casa, chedeventaie ca¬ 
ro a lo re e vedde ne la perzona de lo figlio vereficato no 
proverbeio: 

a barca storta lo puorto deritto». 


- Letteratura italiana Einaudi 


72 



G iovan Battista Basite - L o cunto de li curiti 


LA FACCE DE CRAPA 
TRATTEN EMIENTO OTTAVO 
DE LA IORNATA PRIMMA 


N a figlia de no villano pe beneficio de na fata deventa 
mogliere de re; ma, mostrannose sgrata a chi l'aveva fat¬ 
to tanto bene, le fa deventare la facce de crapa. Pe la 
quale cosa, sprezzata da lo marito, receve mille male 
trattamiente; ma, ped opera de no buono viecchio, ome- 
liatase recupera la primma facce e torna ’n grazia de lo 
marito. 

Scomputo dulia de contare lo cunto suio, chefu dezuc- 
caro, Paola, a chi toccava de trasire a lo ballo, commenzaie 
a dicere: «Tutte li male che commette l'ommo hanno 
quarche colore: o de sdegno che provoca o de necessitate 
che spegne o de ammore che ceca o de furia che scapizza ; 
ma la sgratetudene è chella che non have ragione, o fauza 
o vera, dove se pozza attaccare. E perzò è tanto pessemo 
sto vizio che secca la fontana de la meserecordia, stuta lo 
fuoco del'ammore, chiude la sfrata a li beneficie e fa sgui- 
gliare ne la perzona male recanosciuta ’nzavuorrio e pen- 
temiento, comme vederrite ne lo cunto che ve farraggio 
sentire. 

Aveva no villano dudece figlie, che Luna non poteva 
’n cuollo l'autra, pocca ogn'anno la bona massara de 
Ceccuzza, la mamma, le faceva na squacquara, tanto che 
lo poverommo, pe campare 'noratamente la casa, ieva 
ogne matina a zappare a iornata, che non sapive dicere 
s'era chiù lo sodore che iettava ’n terra o le spotazze che 
metteva a la mano: vasta, ca co lo poco de le fatiche soie 
manteneva tanta cracace e peccenaglie, che non mores- 
sero delafamme. 

0 ra, trovannose chisto no iuorno a zappare a lo pede 
de na montagna, spione de l'autre munte, che metteva la 
capo sopra le nugole pe vedere che se faceva ne l'aiero, 

dove era na grotta accossì futa e broca, che se metteva 
paura de trasirece lo Sole, scette da chella no lacertone 
verde quanto no coccotriglio, che lo povero villano re¬ 
stale cossi sorriesseto che non appe forza de appalorcia- 
re e da n'aperta de vocca de chillo brutto anemale aspet¬ 
tava lo chiodemiento de li iuorne suoie. 

M a, 'nzeccatose, lo lacertone le disse: «N on avere 
paura, ommo da bene mio, ca non songo ccà pe farete 
despiacere nesciuno, ma vengo sulo pe lo bene tuio». 
Chesto sentenno M asaniello, che cossi aveva nomme lo 
fatecatore, se le 'ngenocchiaie da ’nante, decennole: «Si¬ 
gnora commo-te-chiamme, io sto ’m potere tuio: fallo da 
perzona da bene ed agge compasseione de sto povero 
fusto, c'have dudece regnole da campare». «Pe chesto», 
respose la lacerta, «io me so' mossa ad aiutarete; perzò 
portarne craie matino la chiù peccerella de le figlie toie, 
ca me la voglio crescere comme figlia e tenerela cara 
quanto la vita». 

Lo nigro patre, che sentette chesto, restale chiù con¬ 
fuso de no mariuolo quanno l'è trovato lo furto 'n cuol- 
lo, pocca, sentennose cercare na figlia da lo lacertone e 
la chiù tennerella, facette consequenzeia ca non era sen¬ 
za pile lo manto e la voleva pe no pinolo aggregativo de 
vacovare la famma. 

E decette fra se stisso: «S'io le do sta figlia, le do l'ar¬ 
ma mia; si 'nce la neo, se pigliarrà sto cuorpo; si ’nce la 
concedo, so' spogliato de le bisciole; si la contradico, se 
zuca sto sango; si consento, me leva na parte de me me- 
desemo; si recuso, se piglia lo tutto. Che me resorvo? 
che partito piglio? a che spediente m'attacco? oh, che 
mala iornata aggio fatta! che desgrazia m'è chioppeta da 
lo cielo!». Accossì dicenno, lo lacertone disse: «Resuor- 
vete priesto e fà chello che faggio ditto; si no 'nce lasse 
le stracce, ca io cossi boglio e cossi sia fattoi». 

M asaniello, sentuto sto decreto né avenno a chi ap¬ 
pellasse, iette a la casa tutto malenconeco, cossi giallia- 

to de facce che pareva 'nsodarcato, e Ceccuzza, veden- 
nolo cossi appagliaruto ascelluto annozzato e ’ngottato, 
ledecette: «Chet'èsocciesso, marito mio? haie fatto ac- 
costiune co quarcuno? t'è stato speduto quarche secuto- 
rio contra? o ’nc'è muorto l'aseno?». 

«N iente de chiesto», respose M asaniello, «ma na la¬ 
certa cornuta m'ha puosto 'n' moina, pocca m'have am- 
menacciato ca si no le porto la figliola nostra chiù pecce- 
rellafarrà cosedechellechefeteno: che la capo me vota 
comme argatella, non saccio che pesce pigliare! da una 
parte me costregne A mmore, e da l'autra lo pesone de la 
casa! ammo scorporatamente Renzolla mia, ammo scor- 
poratamente la vita mia: si no le do sta ionta de li rine 
mie, se piglia tutto lo ruotolo de sta 'mara perzona mia. 
Perzò consegnarne, Ceccuzza mia, si no so' fuso». 

Sentenno chesto la mogliere le disse: «Chi sa, marito 
mio, si sta lacerta sarrà a doie code pe la casa nostra? chi 
sa se sta lacerta è la certa fine de le miserie nostre? vi' ca 
lo chiù de le vote 'nce dammo nuie stisse l'accetta a lo 
pede e quanno devarriamo avere la vista d'aquila a cano- 
scere lo bene che 'nce corre avimmo l'appannatora 
all'uocchie e lo granco a le mano pe l'agranfare. Perzò 
và, portancella, ca lo core me parla ca sarrà quarche bo¬ 
na sciorta pe sta povera peccerella». 

Q uatraro ste parole a M asaniello e la matina - subbe- 
to che lo Sole co lo scupolo de li ragge iancheiaie lo cie¬ 
lo, ch'era annegruto pe l'ombre de la N otte - pigliaie la 
peccerella pe la mano e la portaie dov'era la grotta. Lo 
iacertone, che steva a la veletta quanno venesse lo villa¬ 
no, subbeto che lo scoperze scette fora da lo recuoncolo 
e, pigliatose la figliola, deze a lo patre no sacchetto de 
pataccunedecennole: «Và, marita l'autre figlie co sti fel- 
lusse e stà allegramente, ca Renzolla ha trovato la mam¬ 
ma e lo patre. 0 h viata essa, ch'è ’nmattuta a sta bona 
fortuna!». 

M asaniello tutto preiato rengraziaie la lacerta e se ne 

iette zompanno a la mogliere, contannole lo fatto e mo¬ 
strarmele li frisole, co li quale maritattero tutte l'autre fi¬ 
glie, restannole puro agresta pe gliottere co gusto li tra¬ 
vaglie de la vita. 

M a la lacerta, avuta c'appe Renzolla, facenno appare- 
re no bellissemo palazzo 'nce la mese drinto, crescenno- 
la co tante sfuorge e riale aH'uocchie de na regina. Fà 
cunto ca no le mancava lo latto de la formica, lo magna¬ 
re era de conte, lo vestire de prencepe, aveva dento ze- 
telle sollecete e provecete che la servevano, co li quale 
buone trattamiente ’n quattro pizzeche se fece quanto 
na cercola. 

Occorze che, ienno a caccia lo re pe chille vosche, se 
le fece notte pe le mano, né sapenno dove dare de capo 
vedde lucere na cannela drinto a sto palazzo, pe la quale 
cosa mannaie a chella vota no servetore azzò pregasse lo 
patrone a darele recietto. luto lo servetore, se le fece 
'nante la lacerta ’n forma de na bellissema giovane, che, 
sentuta la 'nmasciata, disse che fosse mille vote lo buono 
venuto, ca no 'nce sarria mancato pane e cortielle. 

Sentuto lo re la resposta, venne e fu recevuto da cava- 
liero, scennole dento pagge 'nante co 'ntorce allomma- 
te, che pareva na granne assequia de n'ommo ricco; 
dento autre pagge portaro le vevanne a tavola, che pare¬ 
vano tante guarzune de speziale che portassero li sauza- 
rielle a li malate; dento autre co strumente o storde- 
miente mosechiavano; ma sopra tutte Renzolla servette a 
dare a bevere a lo re co tanta grazia, che bevette chiù 
ammorechevino. 

M a, scomputo lo mazzecatorio e levato le tavole, se 
iette lo re a corcare e Renzolla medesema le tirale le cau- 
zetteda li piede e lo core da lo pietto, co tanto buon ter- 
mene che lo re sentie da Tossa pezzelle toccate da chella 
bella mano saglire lo venino ammoruso a ’nfettarele Tar¬ 
ma, tanto che, pe remmedeiare a la morte soia, procu¬ 
rale d'avere Torvietano de chelle bellezze e, chiamanno 

la fata che n'aveva protezione, 'nce la cercale pe moglie- 
re. La quale, non cercanno autro che lo bene de Renzol- 
la, non sulo 'nce la dette liberamente, ma la dotale anco¬ 
ra de sette cunte d'oro. 

Lo re, tutto giubiliante de sta ventura, se partette co 
Renzolla, la quale, spurceta e scanoscente a quanto le 
aveva fatto la fata, l'allicciale co lo marito senza direlena 
parola mardetta de compremiento. E la maga, vedenno 
tanta sgratetutene, la mardisse, che le tornasse la faccie a 
semeletutene de na crapa e, ditto a pena ste parole, se le 
stese lo musso co no parmo de varva, se le strensero le 
masche, se le ’ndurzaie la pelle, se le 'mpelaie la faccie e 
le trezze a canestrelle tornaro corna appontute. 

La quale cosa visto lo nigro re, deventaie no pizzeco, 
né sapeva che cosa l'era socciesso, pocca na bellezza a 
doi sole s'era fatta accossì strasformata e, sospiranno e 
chiagnenno a tutto pasto, deceva: «Dove so' le capille 
che m'annodecavano? dove l'uocchie che me sficcaglia- 
vano? dove la vocca che fu tagliola de st'arma, mastrillo 
de sti spirete e codavattolo de sto core? ma che? aggio 
da essere marito de na crapa ed acquistarene titolo de 
caperrone? aggio da esser'arredutto de sta foggia a fida- 
reme a Foggia? non no, non voglio che sto core crepa pe 
na faccie de crapa, na crapa che me portarrà guerra ca- 
cann'aulive». 

Cossi decenno, arrivato che fu a lo palazzo suio, mese 
Renzolla co na cammarera drinto na cocina, danno a 
Luna e a l'autra na decina de lino azzò la filassero, met- 
tennole termene de na semmana a fornire lo staglio. La 
cammarera, obedenno lo re, commenzaie a pettenare lo 
lino, a fare le corinole, a metterele a la conocchia, a tor¬ 
cere lo fuso, a fornire le matasse e a fatecare comme a 
cana, tanto che lo sapato a sera se trovale scomputo lo 
staglio. 

M a Renzolla, credennose d'essere la medesema ch'era 
a la casa de la fata, perché non s'era merata a lo schiec- 

co, iettaie lo lino pe la fenestra, decenno: «H a buon 
tiempo lo re a dareme sti 'mpacce! si vo' cammise, che 
se n'accatte! e non se creda avereme ashiata a la lava, ma 
s'allecordeca l'aggio portato sette cunte d'oro a la casa e 
ca le so' mogliere e non vaiassa e me pare c'aggia de 
l'aseno a trattareme de sta manera». 

Co tutto chesto, commefu lo sapato matino, vedenno 
ca la cammarera aveva filato tutta la parte soia de lo lino, 
appe gran paura de quarche cardata de lana e perzò, ab- 
biatase a lo palazzo de la fata, le contale la desgrazia 
soia. La quale, abbracciannola co grann'ammore, le det¬ 
te no sacco chino defilato azzò lo desse a lo re, mostran- 
no d'essere stata bona massara e femmena de casa. 

M a Renzolla, pigliatose lo sacco senza dire a gran 
merzi de lo servizio, se ne iette a lo palazzo reiale, tanto 
che la fata tirava prete de lo male termene de sta 'nza- 
morata. M a avuto lo re lo filato, deze dui cane, uno ad 
essa e uno a la cammarera, decenno che l'allevassero e 
crescessero. 

La cammarera crescette lo suio a mollichelle e lo trat¬ 
tava comm'a no figlio, ma Renzolla decenno: «Sto pen- 
ziero me lassale vavomo! Iloco so' date li turche? aggio 
da pettenare cane e portare cane a cacare?», e cossi de¬ 
cenno sbelanziae lo cane pe la finestra, che fu autro che 
sautare pe drinto lo chirchio. 

M a, dapo' cierte mise, lo re cercato li cane, e Renzol¬ 
la, filanno male, corze de novo a la fata e, trovato a la 
porta no vecchiariello, ch'era portiero, le disse: «Chi sì 
tu e che addommanne?». E Renzolla, sentutose fare sta 
proposta de sbauzo, le disse: «N on me canusce, varva de 
crapa?». «A me co lo corbello?» respose lo viecchio. 
«Lo mariuolo secuta lo sbirro! allargate ca me tigne, dis¬ 
se lo caudararo! iettate 'nnante pe non cadere! io varva 
de crapa? tu sì varva de crapa e mezza, ca pe la presen¬ 
zine toia te mierete chesso e peo; ed aspetta no poco, 

sfacciata presentosa, ca mo te chiarisco e vedarraie dove 
t'have arredutto lo fummo e la pretennenzia toia». 

Cossi decenno corze drinto a no cammariello e, pi¬ 
gliato no schiecco, lo mese 'nnante a Renzolla, la quale, 
visto chella brutta caira pelosa, appe a crepantare de 
spasemo, che non tanto sentette abbasca Ranaudo mi¬ 
rannose drinto a lo scuto 'ncantato straformato da chillo 
ch'era, quant'essa pigliaie dolore vedennose cossi stravi¬ 
sata che non canosceva se stessa. 

A la quale decette lo viecchio: «Te dive allecordare, o 
Renzolla, ca sì figlia de no villano e che la fata t'aveva ar¬ 
redutto a termene che iere fatta regina, ma tu ’nzipeta, 
tu descortese e sgrata, avennole poco grazia de tante 
piacire, l'haie tenuta a la cammara de miezo, senza mo- 
strarele no signo schitto d'ammore. Perzò piglia e spien- 
ne, scippane chesto e torna pe lo riesto! tu ne cauze 
buono de la costiune, vide che faccie ne puorte, vide a 
che termene sì arreddotta pe la sgratetutene toia, che pe 
la mardezzione de la fata haie non sulo mutato faccie, 
ma stato perzì. M a, si vuoi fare a muodo de sta varva 
ianca, trase a trovare la fata, iettate a li piede suoie, scic¬ 
cate sse zervole, rascagnate ssa faccie, pisate sso pietto e 
cercale perdonanza de lo male termene che l'haie mo¬ 
strato, ca essa, ch'è de permone tenneriello, se moverrà 
a compasseione de le male sciagure toie». 

Renzolla, che se sentette toccare li taste e dare a lo 
chiovo, fece a bierzo de lo viecchio e la fata, abbraccian- 
nola e vasannola, la fece tornare a la forma de 'mprimma 
e, puostole no vestito carreco d'oro, drinto na carrozza 
spantosa accompagnata da na 'mmorra de serveture, la 
portaiea lo re. Lo quale, vedennola cossi bella e sforgio- 
sa, la pigliaie a caro quanto la vita, dannose le punia ’m 
pietto de quanto strazio l'aveva fatto a patere e scusan- 
nose ca pe chella mardetta faccie de crapa l'aveva tenuta 
iusta li bene. Cossi Renzolla stette contenta, amanno lo 

marito, onoranno la fata, e mostrannose grata a lo viec- 
chio, avenno canosciuto a propie spese ca 

iovaie sempre l'essere cortese». 

LA CERVA FATATA 
TRATTEN EM IENTO NONO 
DE LA IORNATA PRIMMA 


N asceno per fatazione Fonzo eCanneloro: Canneloro 
è 'nmidiato da la regina, mamma de Fonzo, e le rompe 
la fronte. Canneloro se parte e, deventato re, passa no 
gran pericolo. Fonzo, pe vertute de na fontana e de na 
mortella, sa li travaglie suoie e vacea liberarlo. 

Stettero canna aperta a sentire lo bellissemo cunto de 
Paola e concrusero tutte ca l'umée è comme la palla, che 
quanto chiù se sbatte 'nterra chiù sauta, è comme a lo ca- 
perrone, che quanto chiù se tira arreto chiù forte tozza. 
Ma, fatto signo Tadeo a Ciommetella che secotasse la ro- 
brica, cossi mettette la lengua ’n vota: «.È granne senza 
dubbio la forza del'amecizia e ce fa tenere le fatiche e gli 
peri cole sottocoscia, pe servizio de l'ammico; la robba se 
stimma na pagliosca, lo 'nore na cufece, la vita na zubba, 
dove se pozza spennere pe iovare l'ammico; comme ne 
sbombano le favole, ne so' chiene le storie ed io oie ve ne 
darraggio no ’nziempro che me soleva contare vava Sem- 
monella (c'aggia recola) si pe dareme no poco d'audienzia 
chiuderritela vocca edallongarritel'aurecchie. 

Era na vota no cierto re de Longa Pergola, chiamma- 
to I annone, lo quale, avenno gran desederio de avere fi¬ 
glie, faceva pregare sempre li dei che facessero 'ntorzare 
la panza a la mogliere e, perché se movessero a darele 
sto contiento era tanto caritativo de li pellegrine, che le 
dava pe fi' a le visole: ma vedenno all'utemo che le cose 
ievano a luongo e non c'era termene de 'ncriare na spor¬ 
chila, serrale la porta a martiello e tirava de valestra a chi 
'nce accostava. 

Pe la quale cosa, passanno no gran varvante da chella 
terra e non sapenno la mutata de registro de lo re, o pu¬ 
ro sapennola e volennoce remmediare, iuto a trovare 

Iannone lo pregaie a darele recietto ne la casa soia. Lo 
quale, co na cera brosca e co na gronna terribele, le dis¬ 
se: «Si n’haie autra cannela de chesta, te puoi corcare a 
la scura! passaie lo tiempo che Berta filava! mo hanno 
apierto l'uocchie li gatti Ile! non c'è chiù mamma mo!». 

E demannanno lo viecchio la causa de sta motazione, 
respose lo re: «lo, pe desiderar d'aver figlie, aggio spiso 
e spaso co chi ieva e chi veneva e iettato la robba mia; 
all'utemo, avenno visto ca 'nce perdeva la rasa, aggio le¬ 
vato mano ed auzato lo fierro». «Si n'è ped autro», le- 
precaie chillo viecchio, «quietate, ca te la faccio scire 
subbeto prena, a pena de l'aurecchie». «Si farraie chie¬ 
sto», disse lo re, «te do parola darete miezo lo regno». 

E chillo respose: «0 ra siente buono, si la vuoi 'nzerta- 
re a piro: fà pigliare lo core de no drago marino e fallo 
cocinare da na zitella zita, la quale, a l'adore schitto de 
chella pignata, deventarrà essa perzì co la panza 'ntorza- 
ta; e, cuotto che sarrà sto core, dallo a mandare a la regi¬ 
na, che vedarrai subbeto che scirrà prena, comme si fos¬ 
se de nove mise». «Comme pò essere sta cosa?» 
repigliaie lo re, «me pare, pe te la dicere, assale dura a 
gliottere». «N o te maravigliare», disse lo viecchio, «ca si 
lieie la favola, truove che a G ionone passanno pe li cam- 
pe 0 lane sopra no shiore l'abbottaie la panza e figliale». 
«Si è cossi», tomaie a dicere lo re, «che se trove a sta 
medesema pedata sto core de dragone. All'utemo, no 
'nce perdo niente». 

E cossi, mannato dento pescature a maro, apararo 
tante spedune, chiusarane, paragranfe, buole, nasse, len¬ 
za e felacciu ne e tanto se votai e e girale, ficchése pigliale 
no dragone e, cacciatole lo core, lo portaro a lo re, lo 
quale lo dette a cocinare a na bella dammecella. La qua¬ 
le, serratose a na cammara, non cossi priesto mese a lo 
fuoco lo core e scette lo fummo de lo vullo, che non sulo 
sta bella coca deventaie prena, che tutte li mobele de la 
casa 'ntorzaro e 'n capo de poche iuorne figliattero, tan- 

to che la travacca fece no lettecciulo, lo forziero fece no 
scrignetiello, le seggie facettero seggiolelle, la tavola no 
tavolino e lo cantaro fece no cantariello 'mpetenato ac- 
cossì bello ch'era no sapore. 

M a, cuotto che fu lo core e assaporato a pena da la re¬ 
gina, se sentette abbottare la panza e fra quattro iuorne 
tutte a no tiempo co la dammecella fecero no bello ma- 
scolone ped una, cossi spiccecate l'uno all'autro che non 
se canosceva chisto da chillo. 

Li quale se crescettero 'nziemme co tanto ammore, 
che non se sapevano spartere punto fra loro, ed era cos¬ 
si sbisciolato lo bene che se portavano che la regina 
commenzaie ad averene quarche 'nmidia, pocca lo figlio 
mostrava chiù affezzione a lo figlio de na vaiassa soia c'a 
se stessa, e non sapeva de che muodo levarese sto 
spruoccolo da l'uocchie. 

0 ra no iuorno, volenno lo prencepe ire a caccia co lo 
compagno suio, fece allommare fuoco a na cemmenera 
drinto la cammara soia e commenzaie a squagliare lo 
chiummo pe fare pallottine e, mancannole non saccio 
che cosa, iette de perzona a trovarela. E fra sto miezo ar- 
rivanno la regina pe vedere che facesse lo figlio e trova- 
toce sulo Canneloro, lo figlio de la dammecella, penzan- 
no de levarelo da sto munno, le dette co na pai lotterà 
'nfocata verzo la faccie, pe la quale cosa vasciannose, le 
cogliette sopra no ciglio e le fece no male 'ntacco e già 
voleva asseconnare l'autro quanno arrevaie Fonzo, lo fi¬ 
glio, ed essa, fegnendo essere venuta a vedere comme 
steva, dapo' quatto carizzielle 'nsipete, se ne iette. 

E Canneloro, carcatose no cappiello ’n fronte, non fe¬ 
ce addonare Fonzo de lo chiaieto e stette saudo saudo, 
si be' se sentette friere da lo dolore; e, comme appe for- 
nuto de fare palle comm'a scarafone, cercale licienza a 
lo prencepe de ire fore. E, restanno maravegliato Fonzo 
de sta nova deliberazione, le demannaie la causa. Lo 
quale respose: «N on cercare autro, Fonzo mio: vasta sa- 


Letteratura italiana Einaudi 



G iovan Battista Basite - L o cunto de li curiti 


pere schitto ca so' sforzato a partire e lo cielo sa si par- 
tenno da te, che sì lo core mio, fa spartecasatiello l'arma 
da sto pietto, lo spireto fa sia voca da lo cuorpo, lo sango 
fa M arco-sfila da le vene. M a pocca non se pò fare autro, 
covernamette e tieneme a memoria». 

Cossi abbracciatose, etrivolianno, s'abbiaie Cannelo- 
ro a la cammara soia, dove pigliatose n'armatura e na 
spata, ch'era figliata da n'autra arma a tiempo che se co- 
ceva lo core, ed, armatose tutto, se pigliale no cavallo da 
la stalla e tanno voleva mettere lo pede a la staffa, quan- 
no l'arrivai Fonzo chiagnenno, dicennole ch'a lo manco, 
pocca lo voleva abbannonare, le lassasse alcuno signale 
del’ammoresuio, azzò potessesmesarel'affanno del’as- 
senzia soia. 

A le quale parole Canneloro, caccianno mano a lo po- 
gnale lo 'mpizzaie 'n terra e, sciutane na bella fontana, 
disse a lo prencepe: «Chiesta è la meglio memoria chete 
pozzo lassare, pocca a lo correre de sta fontana saperrai 
lo curzo de la vita mia: che se la vederrale scorrere chia¬ 
ra, sacce ca starraggio cossi chiaro e tranquillo de stato; 
se la vederraie trovola, 'magenate ca passarraggio trava¬ 
glio e si la troverrai secca (non voglia lo cielo) fà cunto 
ca sarrà fornuto l'uoglio de la cannela mia e sarraggio ar¬ 
rivato a la gabbella che tocca a la natura». 

E ditto chesto mese mano a la spata e, danno na 
'imbroccata ’n terra, fece nascere no pede de mortella, 
decenno: «Sempre che la vide verde, saccie ca sto verde 
comm'aglio; se la vide moscia, penza ca non vanno trop¬ 
po 'ncriccate le fortune meie; e si deventarrà secca a fat¬ 
to, puoi dire pe Canneloro tuio requie scarpe e zuocco- 
le». 

E ditto chesto, abbracciatose de nuovo se partette e, 
camminato camminato dapo' varii cose che l'accadette- 
ro, che sarria luongo a raccontare, comme contraste de 
vettorine, 'mbrogliedetavernare, assassinamientedega- 
bellote, pericole de male passe, cacavesse de mariuole, 

all'utemo arrevaie a Longa Pergola a tiempo che se face¬ 
va na bellissima iosta, e se prometteva la figlia de lo re a 
lo mantenetore. Dove presentatose Canneloro, se por¬ 
tale cossi bravamente che ne frusciale tutte li caaliere ve¬ 
nute da deverze parte a guadagnarese nome: pe la quale 
cosa le fu data F enizia, la figlia de lo re, pe mogliere e se 
fece na festa gran ne. 

E d essenno state pe quarche mese ’n santa pace, venne 
n'omore malenconeco a Canneloro de ire a caccia e, de¬ 
cenno sta cosa a lo re, le fu ditto: «G uarda la gamma, 
iennaro mio, vi' che non te cecasse parasacco! sta ’n cel- 
levriel lo ! apre l'usce, messere, ca pe ssi vuosche ’nc'è 
n'uerco de lo diantane, lo quale ogne iuorno cagna for¬ 
ma, mo comparenno da lupo, mo da lione, mo da ciervo, 
mo d'aseno e mo de na cosa e mo de n'autra e co mille 
stratagemme carreia li poverelle che 'nce 'nmatteno a na 
grotte, dove se le cannareia. Perzò non mettere, figlio 
mio, la sanetate ’n costiune, ca 'nce lasse li straccie!». 

Canneloro, c'aveva lassato la paura ’n cuorpo a la 
mamma, non curanno li conziglie de lo ciuocero - non 
cossi priesto lo Sole co la scopa de vrusco deli ragge an¬ 
nettale le folinie de la Notte- iettea lacaccia. Ed arriva¬ 
to a no vosco - dove sotto la pennata de le fronne se 
congregavano l'ombre a fare monipolio ed a confarfare- 
se contra lo Sole - l'uerco, vedendolo venire, se trasfor¬ 
male a na bella cerva, la quale Canneloro, comme la ved- 
de, commenzaie a darele caccia e tanto la cerva lo 
traccheggiale e strabbauzaie da luoco a luoco che l'arre- 
dussea lo core de lo vosco, dove fece venire tanta chiop- 
peta e tanta neve che pareva che lo cielo cadesse. E tro¬ 
vasse Canneloro 'nante la grotta de l'uerco, trasette 
drinto pe sarvarese ed, essenno aggrancato de lo friddo, 
pigliale certe legna trovate là drinto e, cacciasse da la 
saccocciola lo focile, allommaie no gran focarone. 

E, stannose a scarfare e sciugare li panne, se fece a la 
vocca de la grotta la cerva e disse: «0 signore caaliero, 

damme licienzia ch'io me pozza scaglientare no pocoril- 
lo, ca so'ntesecata de lo friddo». Canneloro, ch'era cor¬ 
tese, disse: «'Nzeccate, che singhe lo benvenuto», «lo 
vengo», respose la cerva, «ma aggio paura ca po' m'acci- 
de». «N on dubitare», leprecaie Canneloro, «viene sopra 
la parola mia». «Si vuoi che benga», tomaie a dicere la 
cerva, «lega sti cane, che non me facciano dispiacere, ed 
attacca sso cavallo, che non me dia de cauce». E Canne- 
loro legaie li cane e 'mpastoraie lo cavallo. 

E la cerva disse: «Sì, mo so' meza assecorata: ma si 
non lighe la sferra io no 'nce traso, pe l'arma de vavol». 
E Canneloro, c'aveva gusto addomestecarese co la cerva, 
legaie la spata, comme a parzonaro quanno la porta drin- 
to la cetate pe paura de li sbirre. E l'uerco, commo vedde 
Canneloro senza defesa, pigliale la forma propia e, datole 
de mano, lo calale drinto na fossa ch'era 'n funno a la 
grotta e lo commegliaie co na preta, pe magnaresillo. 

M a Fonzo, che matina e sera faceva la visita a la mor¬ 
tella ed a la fontana, pe sapere nova de lo stato de Can¬ 
neloro, trovato l'una moscia e l'autra torvola, subbeto 
penzaie che passava travaglie lo cardaselo suio e, dese- 
deruso de darele soccurzo, senza cercare lecienzia a lo 
patre né a la mamma se mese a cavallo ed, armatose 
buono, co duie cane fatate s'abbiale pe lo munno e tanto 
girale e 'ntorniaie da chesta e da chella parte che arrivaie 
a Longa Pergola. 

La quale trovaie tutta aparata de lutto pe la creduta 
morte de Canneloro: e non tanto priesto fu arrivato a la 
corte c'ogn'uno, credenno che fosse Canneloro pelaso- 
meglianza c'aveva cod isso, corzero a cercare lo veverag- 
gio a Fenizia, che, scapizzannose pe le scale a bascio, ab¬ 
bracciale Fonzo, dicenno: «M arito mio, core mio e dove 
sì stato tanta iuorne?». 

Fonzo de sta cosa trasette subbeto a malizia c'a sta 
terra fosse venuto Canneloro e se ne fosse partuto e fece 
penziero d'esammenare destramente pe pigliare ’n ser- 

mone la prencepessa dove se potesse trovare. E, senten- 
no dire ca pe sta mardetta caccia s'era puosto a troppo 
pericolo e massema si lo trovava l'uerco, lo quale è tanto 
crudele co l'uommene, fece subbeto la massema che llo- 
co fosse dato de pietto l'ammico suio e, semmolato sto 
negozio, la notte se ieze a corcare. 

M a fegnenno avere fatto vuto a D iana de non toccare 
la mogliere la notte, mese la spata arrancata commo 
staccione ’n miezo ad isso ed a Fenizia e non vedde l'ora 
la matina che scesse lo Sole - a dare li pinole 'naurate a 
lo cielo, pe farele vacoare l'ombra - perché, sosutose da 
lo lietto, non potennolo retenere né prieghe de Fenizia 
né commannamiento de lo re, voze ire a caccia. 

E, puostose a cavallo, co li cane fatate iettea lo vosco, 
dove, soccedutole lo stisso ch'era socciesso a Canneloro 
e trasuto a la grotta, vedde l'arme de Canneloro, li cane 
e lo cavallo legate, pe la quale cosa tenne pe cierto che 
Iloco fosse 'ncappato l'ammico. E decennole la cerva 
che avesse legato l'arme, cane e cavallo, isso 'nce le 
'nterretaie adduosso, che ne fecero petaccie. 

E cercanno quarche autra notizia de l'ammico, 'ntese 
gualiare a bascio lo fuosso e, auzato la preta, ne cacciale 
Canneloro co tutte l'autre che pe Sgrassare teneva at¬ 
terrate vive. Ed abbracciatose co na festa granne ietterò 
a la casa, dove Fenizia, vedenno sti dui simele, non sape¬ 
va scegliere fra Moro lo marito suio: ma, auzato lo cap¬ 
pello de Canneloro, vedde la feruta e, canoscennolo, 
l'abbracciaie. 

E dapo' essere stato no mese Fonzo pigliannose spas¬ 
so a chillo palese, voze repatriare e tornare a lo nido 
suio; pe miezo de lo quale scrisse Canneloro a la mam¬ 
ma, che venesse a partecepiare de le grannizze soie, 
comme facette, e dall'ora 'nante non voze sapere né de 
cane, né de caccia, allecordannose de chella sentenzia: 

ammaro chi a soe spese se casti ca». 

LA VECCH IA SCORTECATA 
TRATTEN EM IENTO DECEMO 
DE LA IORNATA PRIMMA 


Lo re de Roccaforte se 'nnammora de la voce de na 
vecchia, e, gabbato da no dito rezocato, la fa dormire 
cod isso. M a, addonatose de le rechieppe, la fa iettare pe 
na fenestra e, restanno appesa a n'arvolo, è fatata da set¬ 
te fate e, deventata na bellissema giovana, lo re se la pi¬ 
glia pe mogliere. M a l'autra sore, 'nmediosa de la fortu¬ 
na soia, pe farese bella se fa scortecare e more. 

No 'noe fu perzona a chi n'avesse piaciuto lo cunto de 
Ciommetella, e appero no gusto a doi sole vedenno libera¬ 
to Canneloro e casticato l’uerco che faceva tanto streverio 
de li povere cacciature. E, ’ntimato l’ordene a Iacova che 
seiellasse co l'arme soie sta lettera de trattenemiento, essa 
cossi trascorze: «Lo marditto vizio, 'ncrastato con nui au- 
tre femmene, de parere belle 'nce reduce a termene tale 
che, pe inaurare la cornice de la fronte, guastano lo qua- 
tro de la faccie, pe iancheiare le pellecchie de la carne roi- 
nano l'ossa de li diente e pe dare luce a li membre copreno 
d’ombre la vista, che ’nanze l'ora de dare tributo a lo 
tiempo l'apparecchiano scazzimme all'uocchie, crespe a la 
facce e defletto a le mole. M a, se merita biasemo na giova- 
nella che troppo vana se dace a sse vacantarie, quanto è 
chiù degna de castico na vecchia, che, volenno competere 
co le figliuole, se causa fallucco de la gente, la ruina de se 
stessa; comme so' pe contareve, se me darrite no tantillo 
d’aurecchie. 

S'erano raccorete drinto a no giardino dove avea l'af¬ 
facciata lo re de Rocca Forte doi vecchiarelle, ch'erano 
lo reassunto de le desgrazie, lo protacuollo de li scurce, 
lo libro maggiore de la bruttezza: le quale avevano le 
zervole scigliate e ’ngrifate, la fronte 'ncrespata e vro- 
gnolosa, le ciglia storcigliate e restolose, le parpetole 

chiantute ed a pennericolo, l'uocchie guize e scalcagna¬ 
te, la faccie gialloteca ed arrappata, la vocca squacquara- 
ta e storcellata e 'nsomma la varvea d'annecchia, lo pi et¬ 
to peluso, le spalle co la contrapanzetta, le braccia 
arronchiate, le gamme sciancate e scioffate e li piede a 
crocco. 

Pe la quale cosa, azzò no le vedesse manco lo Sole co 
chella brutta caira, se ne stevano 'ncaforchiate drinto no 
vascio sotto le fenestre de chi Ilo segnore. Lo quale era 
arredutto a termene che non poteva fare no pideto senza 
dare a lo naso de ste brutte gliannole, che d'ogne poco 
cosa 'mbrosoliavano e le pigliava lo totano: mo decenno 
ca no gesommino cascato da coppa l'aveva 'mbrognola- 
to lo caruso, mo ca na lettera stracciata l'aveva ’ntonto- 
lato na spalla, mo ca no poco de porvere l'aveva amma- 
tontato na coscia. 

Tanto che, sentenno sto scassone de delicatezza, lo 
re facette argomiento che sotto ad isso fosse la quinta- 
scienza de le cose cenede, lo primmo taglio de le car- 
numme mellese e l'accoppatura de le tennerumme, pe la 
qualemente cosa le venne golio dall'ossa pezzelle e vo¬ 
glia da le catamelle de Tossa de vedere sto spanto e chia¬ 
rirese de sto fatto; e commenzaie a iettare sospire da 
coppa a bascio, a rascare senza catarro e finalmente a 
parlare chiù spedito e fora de diente, decenno: «Dove, 
dove te nascunne, gioiello, sfuorgio, isce bello de lo 
munno? /esce, iesce sole, scaglienta 7 riparatore! scuopre 
sse belle grazie, mostra sse locernelle de la poteca d’Am- 
more, caccia ssa catarozzola, banco accorzato de li con¬ 
tante de la bellezza! non essere accossì scarzogna de la 
vista toia! apre le porte a povero farcone! famme la ’nferta 
si me la vuoi fare! lassarne vedere lo stromiento da dove 
esce ssa bella voce! F à che vea la campana da la quale se 
forma lo 'ntinno! Famme pigliare na vista de ss'auciello! 
non consentire che, pecora de Ponto, me pasca de na- 

scienzo co negareme lo mirare e contemprare ssa bellez- 
zetudenecosal». 

C heste ed autre parole deceva lo re, ma poteva sonare 
a grolla ca le vecchie avevano 'ntompagnato l'aurecchie, 
la quale cosa refonneva legne a lo fuoco de lo re, che se 
senteva comm'a fierro scaudare a la fornace de lo dese- 
derio, tenere da le tenaglie de lo penziero e martellare 
da lo maglio de lo tormiento amoruso, pe fare na chiave 
che potesse aperire la cascettella de le gioie che lo face¬ 
vano morire speruto; ma non pe chesto se dette a reto, 
ma secotaie a mannare suppreche e a renforzare assaute, 
senza pigliare mai abiento. 

Tanto che le vecchie, che s'erano poste ’n tuono e 
'ngarzapellute de l'afferte e 'mprommesse de lo re, pi¬ 
gliattero consiglio de non se lassare perdere sta accasa¬ 
ne de 'ncappare st'auciello che da se stisso se veneva a 
schiaffare drinto a no codavattolo. Accossì, quanno no 
iuorno lo re faceva da coppa la fenestra lo sparpetuo, le 
dissero da la serratura de la porta co na vocella ’n cupo, 
ca lo chiù gran favore che le potevano fare, fra otto iuor- 
ne, sarria stato lo mostrarele schitto no dito de la mano. 

L o re, che comme sordato pratteco sapeva ca a parmo 
se guadagnano le fortezze, non recosaiesto partito, spe- 
ranno a dito a dito de guadagnare sta chiazzaforte che 
teneva assediata, sapenno ancora essere mutto antico pi¬ 
glia ed addemanna. Perzò, azzettato sto termene peren¬ 
torio de l'ottavo iuorno pe vedere l'ottavo miracolo de 
lo munno, le vecchie fra tanto non fecero autro sarzizio 
che, comm'a speziale che ha devacato lo sceruppo, zuca- 
rese le deta, co proposeto che, iunto lo termene dato, 
chi de loro avesse lo dito chiù liscio ne facesse mostra a 
lo re. 

Lo quale fra chisto miezo steva a la corda, aspettanno 
l'ora appontata pe spontare sto desederio: contava li 
iuorne, nomerava le notte, pesava l'ore, mesorava li mo- 
mente, notava li punte e scannagliava l'atome che l’era- 

no date pe staglio a l'aspettativa de lo bene deseredato, 
mo preganno lo Sole che facesse quarche scortatora pe li 
campe celeste, azzò, avanzanno cammino, arrivasse 
primmo dell'ora osata a sciogliere lo carro 'nfocato ed 
abbeverare li cavalle stracque de tanto viaggio; mo scon- 
ciurava la N otte che, sparafonnanno le tenebre, potesse 
vedere la luce, che non vista ancora lo faceva stare drin- 
to la carcarella de le shiamme d'Ammore; mo se la pi¬ 
gliava co lo Tiempo che pefarele despietto s'aveva puo- 
sto le stanfelle e le scarpe de chiummo, azzò non 
iognesse priesto l'ora de liquidare lo stromiento a la cosa 
amata, pe sodesfaresede l'obrecanza stipulata fra loro. 

M a, comme voze lo Sole L ione, ionze lo tiempo e, iu¬ 
ta de perzona a lo giardino, tozzolale la porta, decenno 
Vienela, vi'ertela: dove una de le vecchie, la chiù carreca 
d'anne, visto a la preta de lo paragone ca lo dito suio era 
de meglio carata de chillo de la sore, 'mpezzannolo pe lo 
pertuso de la serratura lo mostrata a lo re, lo quale non 
fu dito, ma spruoccolo appontuto che le smafaraie lo co- 
re, non fu spruoccolo, ma saglioccola che le 'ntronaie lo 
caruso. M a che dico spruoccolo e saglioccola? fu zurfa- 
riello allommato pe l'esca de le voglie soie, fu miccio 
infocato pe la monezione de li desederie suoie. M a che 
dico spruoccolo, saglioccola, zorfariello e miccio? fu 
spina sotto la coda de li pensiere suoie, anze, cura de fi¬ 
co i eietei le, che le cacciata fora lo frato de l'affetto amo¬ 
ruso co no sfonnerio desospire. 

E tenenno 'mano e vasanno chillo dito, che da raspa 
de chianellaro era deventato 'mbrunetura de 'nauratore, 
commenzaie a dicere: «0 arcuccio de le docezze, o re¬ 
pertorio de le gioie, o registro de li privilegie d'Ammore, 
pe la quale cosa so' deventato funnaco d'affanno, ma¬ 
gazzeno d'angosce, doana de tormiento! è possibele che 
vuoglie mostrarete cossi 'ncontenuta e tosta che non 
t'agge da movere a li lamiente mieta? deh, core mio bel¬ 
lo, s'hai mostrato pe lo pertuso la coda, stienne mo sso 

musso e facimmo na ielatina de condente! s'hai mostra¬ 
to lo cannolicchio, o maro de bellezza, mostrarne ancora 
le carnumme, scuopreme ss'uocchie defarcone pellegri¬ 
no e lassale pascere de sto core! chi sequestra lo tresoro 
de ssa bella faccie drinto no cacaturo? chi fa fare la qua- 
rantana a ssa bella mercanzia drinto a no cafuorchio? 
chi tene presone la potenzia d'Ammore drinto a sso 
mantrullo? levate da sso fuosso, scapola da ssa stalla, ie- 
sce da sso pertuso, sauta, maruzza e dà la mano a Cola e 
spienneme pe quanto vaglio! sai puro ca songo re e non 
so' quarchecetrulo e pozzo fare e sfare. M a chillo cecato 
fauzo, figlio de no sciancato e na squaltrina, lo quale ha- 
ve libera autoretate sopra li scettre, vole che io te sia 
suggeco, e che te cerca pe grazia chello che porria scer- 
vecchiarene pe propio arbitrio; e saccio ancora, comme 
disse Chillo, ca co li carizze, non co le sbraviate, se 
'ndorca Venere». 

La vecchia, che sapeva dove lo diascance teneva la co¬ 
da, vorpa mastra, gattone viecchio, trincata, arciva ed 
ecciacorvessa, pensanno ca quanno lo soperiore prega 
tanno commanna e che la zerronaria de no vassallo mo¬ 
ve l'omure colereche ne lo cuorpo de lo patrone, che po' 
sbottano a besentierie de ruine, se fece a correiere e co 
na vocella de gatta scortecata disse: «Signore mio, pocca 
ve 'ncrinate de sottomettere a chi ve stace sotta, degnan- 
nove de scennere da lo scettro a la conocchia, da la sala 
reiale a na stalla, da li sfuorge a le pettole, da la grannez- 
za a le miserie, dall'astraco a la cantina e da lo cavallo 
all’aseno, non pozzo, non devo né voglio leprecare a la 
volontate de no re cossi granne; perzò, mentre volite fa¬ 
re sta lega de prencepe e de vaiassa, sta 'ntrezziatura 
d'avolio e de Ugno de chiuppo, sto 'ncrasto de diamante 
e de vritille, eccome pronta e parata a le voglie vostre, 
sopprecannove schitto na grazia pe primmo signo de 
l'affrezione che me portate: ch'io sia recevuta a lo lietto 

vuostro de notte e senza cannela, perché non me sop¬ 
porta lo core d'essere vista nuda». 

Lo re, tutto pampanianno de prieio, le iuraie co na 
mano 'ncoppa all'autra ca l'averria fatto de bona voglia; 
cossi, tirato no vaso de zuccaro a na vocca d'asafeteda, 
se partette né vedde l'ora che, lo Sole 'nzoperato d'ara¬ 
re, li campe de lo cielo fossero semmenate de stelle pe 
semmenare lo campo dove aveva fatto designo de racco¬ 
gliere le gioie a tommola e li contiente a cantaro. 

M a, venuta la N otte - che, vedennose atuorno tante 
pescature de poteche e ferraiuole, aveva comm'a seccia 
iettato lo nigro - la vecchia, tiratose tutte le rechieppe 
de la perzona e fattone no rechippo dereto le spalle lega¬ 
to stritto stritto co no capo de spao, se ne venne a la scu¬ 
ra, portata pe mano da no cammariero drinto la camma- 
ra de lo re, dove, levatose le zandraglie, se schiaffale 
drinto a lo lietto. 

Lo re, che steva co lo miccio a la serpentina, commo 
la 'ntese venire e corcare, 'mbroscinatose tutto de mu¬ 
sco e zibetto e sbazzariatose tutto d'acqua d'adore, se 
lanzaie comm'a cane corso drinto a lo lietto: e fu ventura 
de la vecchia che portasse lo re tanto sproffummo, azzò 
non sentesse lo shiauro de la vocca soia, l'afeto de le te- 
telleche e la mofeta de chella brutta cosa. 

M a non fu così priesto corcato, che, venuto a li taste, 
s'accorze a lo parpezzare de lo chiaieto dereto, adonan- 
nose de le caionze secche e de le vessiche mosce ch'era- 
no dereto la poteca de la negra vecchia e, restanno tutto 
de no piezzo, non voze pe tanno dicere niente, pe se sa- 
credere meglio de lo fatto e, sfarzanno la cosa, dettefun- 
no a no M antracchio, mentre se credeva stare a la costa 
de Posileco e navecaie co na permonara, penzannose de 
ire 'n curzo co na galera shiorentina. 

M a non cossi priesto venne a la vecchia lo primmo 
suonno, che lo re, cacciato da no scrittorio d'ebano e 
d'argiento na vorza de cammuscio co no focile drinto, 

allommaie na locernella, e, fatto perquisizione drinto a 
le lenzola, trovato n'A rpia pe N infa, na Furia pe na G ra- 
zia, na Gorgona pe na Cocetrigna, venne 'n tanta furia 
che voze tagliare la gomena c'aveva dato capo a sta nave 
e, sbruffanno de zirria, chiammaie tutte le serveture, 
che, sentenno gridare ad arme, fatto na 'ncammisata 
vennero 'ncoppa. 

A li quale, sbattenno comm'a purpo, disse lo re: «Ve¬ 
dute che bell'abbuffa-cornacchia m'ha fatto sta vava de 
parasacco, che credennome de 'norcare na vitelluccia 
lattante m'aggio trovato na seconna de vufara, penzan- 
nome d'avere 'ncappato na penta palomma m'aggio 
ashiato 'n mano sta coccovaia: 'magenannome de avere 
no morzillo de re me trovo tra le granfe sta schifienzia, 
mazzeca-e-sputa! ma chesto e peo 'nce vole a chi accatta 
la gatta drinto a lo sacco! ma essa m'ha fatto sto corrivo 
ed essa ne cacarrà la penetenzia! perzò, pigliatela prie- 
sto, comme se trova, e sbelanzatela pe ssa fenestra». 

La quale cosa sentenno la vecchia se commenzaie a 
defennere a cauce ed a muorze, decenno che s'appellava 
da sta settenzia, mentre isso stisso l'aveva tirata co no 
stravolo a venire a lo lietto suio; otra che portarria den¬ 
to dotturea defesa soia e sopra tutto chillo tiesto: gallina 
vecchia fa buono bruodo, e chiH'autro che non se deve 
lassare la via vecchia pe la nova. M a con tutto chesto fu 
pigliata de zippo e de pesole e derropata a lo giardino e 
fu la fortuna soia ca restata appesa pe li capille a no ram¬ 
ino de fico non se roppe la catena de lo cuollo. 

M a passanno ben matino certe fate da chillo giardino 
- 'nante che lo Sole pigliasse possessione de le terretorie 
che l'aveva ciesso la N otte - le quale pe na certa crepan- 
tiglia non avevano mai parlato né riso e, visto pennoliare 
dall'arvolo chella malombra c'aveva fatto 'nante tiempo 
sporchiare l'ombre, le venne tale riso a crepafecate cap¬ 
pero a sguallarare e, mettenno la lengua ’n vota, non 
chiusero pe no piezzo vocca de sto bello spettacolo. 

T al emerite che, pe pagare sto spasso e sto sfizio, le de¬ 
zero ogne una la fatazione soia, decennole una ped una 
che potesse deventare giovane, bella, ricca, nobele, ver- 
tolosa, voluta bene e bona asciortata. E, partutose le fa¬ 
te, la vecchia se trovale ’n terra, seduta a na seggia de 
velluto ’n quaranta co trance d'oro, sotta l'arvolo stisso 
ch'era deventato no bardacchino de velluto verde co 
funno d'oro; la facce soia era tornata de fegliola de quin- 
nece anne, cossi bella che tutte l'autre bellezze averriano 
parzeto scarpune scarcagnate a paro de na scarpetei la 
attillata e cauzante; a comparazione de sta grazia de 
Sieggio tutte l'autre grazie se sarriano stimate de leFier- 
reviecchieedelo Lavinaro; dove chesta ioquava a trion- 
fiello de ciance e de cassesie tutte l'autre averriano io- 
quato a banco fai luto. Era po' così 'nei ricciata, 
sterliccata e sforgiosa, che vedive na maestà: l'oro sba¬ 
gliava, le gioie stralucevano, li shiure te shiongavano ’n 
facce; le stevano 'ntuorno tante serveture e dammecelle 
che pareva che 'nce fosse la perdonanza. 

F ra chisto tiempo lo re, puostose na coperta ’n cuollo 
e no paro de scarpune ali piede, s'affacciaie a la fenestra 
pe vedere che s'era fatto de la vecchia e, visto chello che 
non se 'magenava de vedere, co no parmo de canna 
aperta e comme 'ncantato squatraie pe no piezzo da la 
capo a lo pede chillo bello piezzo de schiantone, mo mi- 
ranno li capelle, parte sparpogliate 'ncoppa le spalle, 
parte 'mpastorate drinto no lazzo d'oro, che facevano 
'nmidia a lo Sole; mo tenenno mente a le ciglia, valestre 
a pozone che parrettiavano li core; mo guardanno l'uoc- 
chie, lanterna a vota de la guardia d'Ammore; mo con- 
tempranno la vocca, parmiento amoruso dove le G razie 
pisavano contento e ne cacciavano G rieco doce e M an- 
ciaguerra degusto. 

Dall'autra parte, se votava comm'a stentaro esciuto 
da... sinno a li trincole e mingole che portava appise ’n 
canna, e a li ricche sfuorge c'aveva adduosso e, parlanno 

fra se stesso, deceva: «Faccio lo primmo suonno o songo 
scetato? sto 'n cellevriello o sbareio? so' io o non so' io? 
da quale trucco è venuto cossi bella palla a toccare sto re 
de manera che so' iuto a spaluorcio? so' fuso, so' tarafi- 
nato si non me recatto! comme è spontato sto sole? 
comme è sguigliato sto shiore? comm'è schiuso st'au- 
ciello, pe tirare comm'a vorpara le voglie meie? quale 
varca l'ha portato a sti pai se? quale nuvola l'ha chiuppe- 
to? che lave de bellezza me ne portano drinto a no maro 
d'affanne?». 

Cossi decenno se vrociolaie pe lescaleecorrenno a lo 
giardino iette 'nante a la vecchia renovata e 'mbrosci- 
nannose quase pe terra le disse: «0 musso de peccion- 
ciello mio, o pipatella deleG razie, penta palomma de lo 
carro de Venere, straolo trionfale d'Ammore! si hai 
puosto 'n ammuollo sto core a lo shiummo de Sarno, si 
non ce so' trasute drinto l'aurecchie le semenze de can¬ 
na, si no ci è caduto nell'uocchie la merda de rennena, io 
so' securo ca sentarraieo vedarraiele pene e li tormiente 
che de vrocca e de relanzo m'hanno refuso a lo pietto ste 
bellezze foie. E si non cridealo cenneraledestafaccela 
lescia che bolle drinto a sto pietto, si non cride a le 
shiamme de li sospiri la carcara c'arde drinto a ste vene, 
comme a comprennoteca e de iodizio puoi fare argo¬ 
mento dalli capille d'oro quale funa m'attacca, da ssi 
uocchie nigre quale cravune me coceno e dall'arche rus¬ 
se de sse lavre quale frezza me smafara. Perzò, non var¬ 
care la porta de la pietà, non auzare lo ponte de la mese- 
ricordia, né appilare lo connutto de la compassione! e si 
non me iudeche meretevole d'avere 'nulto da ssa bella 
facce, famme a lo manco na sarvaguardia de bone paro¬ 
le, no guidateco de quarche prommessa e na carta aspet¬ 
tativa de bona speranza, perché autramente io me ne pi¬ 
glio li scarpune e tu pierde la forma». 

Cheste e mille autre parole le scettero da lo sprofun- 
no de lo pietto, che toccaro a lo bivo la vecchia renova- 

ta, la quale all'utemo l'azzettaie pe marito; e cossi, auza- 
tase da sedere e pigliatolo pe la mano, se ne iezero ’n 
cocchia a lo palazzo reiale, dove ped aiero fu apparec¬ 
chiato no grannissemo banchetto e mannato a 'nmitare 
tutte le gentiledonne de lo palese, tra l'autre voze la vec¬ 
chia zita che nce venesse la sore. 

M a 'nce fu da fare e da dire pe trovarela e carriarela a 
lo commito, perché pe la paura granne s'era iuta a sta¬ 
nare e a 'ncaforchiare che non se ne trovava pedata; ma, 
venuta comme dio voze e postase acanto a la sore, che 
'nce voze autro che baia pe la canoscere, se mesero a fa¬ 
re gau deamo. 

Mala vecchia scura aveva autra fame che la rosecava, 
pocca la crepava la 'nmidia de vedere lucere lo pilo a la 
sore e ogne poco la tirava pe lo manecone, decenno: 
«Che 'nce hai fatto, sore mia, che 'nce hai fatto? viata te 
co la catena. 1 ». E la sore responneva: «Attienne a magna¬ 
re, ca po' ne parlammo». E lo re addemannava che l'oc¬ 
correva e la zita pe copierchio responneva ca desiderava 
no poco desauzaverdeelo resubeto fece veni re agliata, 
mostarda, 'mpeperata e miU'autre saporielle pe scetare 
l'appetito. 

M a la vecchia, che la sauza de mostacciuolo le pareva 
fele de vacca, tomaie a tirare la sore decenno lo stesso: 
«Che 'nce hai fatto, sore mia, che 'nce hai fatto? ca te 
voglio fare na fico sotto a lo mantiello?». E la sore re¬ 
sponneva: «Zitto, c'avimmo chiù tiempo che denare; 
mancia mo, che te faccia fuoco, e po' parlammo». 

E lo re coriuso demannava che cosa volesse e la zita, 
che era 'ntricata comm'a poilecino a la stoppa e n'aver - 
ria voluto essere diuna de chillo rompemiento de chioc¬ 
cile, respose ca voleva quarcosa doce e lloco shoccava¬ 
no le pastetei le, lloco sbombavano le neole e tarai luccie, 
lloco delloviava lo iancomanciare, lloco chiovevano a 
cielo apierto le franfrellicche. 

Mala vecchia, che l'era pigliato lo totano e aveva lo fi- 

latorio ’n cuorpo, tomaie a la stessa museca, tanto che la 
zita, non potenno chiù resistere, pe levaresella da cuollo 
respose: «M e so' scortecata, sore mia». La quale cosa 
sentenno la crepantosa disse sotta lengua: «Và, ca no 
l'hai ditto a surdo! voglio io perzì tentare la fortuna mia, 
ca ogne spireto ha lo stommaco e si la cosa m'enchie pe 
le mano non sarrai tu sola a gaudere, ca ne voglio io 
perzì la parte mia pe fi' a no fenucchio». 

Cossi decenno e levatose ’ntanto le tavole, essa, fatto 
’nfenta de ire pe na cosa necessaria, se ne corse de ponta 
a na varvaria, dove trovato lo mastro e retiratolo a no re- 
tretto, le disse: «Eccote cinquanta docate, e scortecame 
da la capo a lo pede». Lo varviero, stimannola pazza, le 
rispose: «V à, sore mia, ca tu non parie a séparé e secura- 
mente venarrai accompagnata». E la vecchia co na facce 
de pepierno, leprecaie: «Sì pazzo tu che non canusce la 
fortuna toia, perché otra de li cinquanta docate, si na co¬ 
sa me resce ’m paro, te farraggio tenere lo vacile a la var- 
va a la fortuna. Perzò miette mano a fierre, non perdere 
tiempo, ca sarrà la ventura toia». 

Lo varviero, avenno contrastato, letechiato e prote¬ 
stato no buono piezzo, all'utemo, tirato pe naso, fece 
comm'a chillo: lega l'aseno dove i to' lo patrone; e, fattola 
sedere a no scannello, commenzaie a fare la chianca de 
chillo nigro scuorzo, chechiovellecava e piscioliava tutta 
sango e da tanto 'n tanto, sauda comme se radesse, dece¬ 
va: «U h, chi bella vo' parere, pena vo' patere». M a, chil¬ 
lo continovanno a mannarela a mitto ed essa secotianno 
sto mutto, se ne iezero contrapuntianno lo colascione de 
chillo cuorpo fi' a la rosa de lo vellicolo, dove, essennole 
mancato co lo sangue la forza, sparale da sotta no tiro de 
partenza, provanno co riseco suio lo vierzo de Sanazaro: 

la ’nmidia, figlio mio, se stessa smafara». 

Fornette a tiempo sto cunto ch'era data n 'ora de terme- 
ne a lo Sole, che comme stodiante fastediuso sfrattasse da 
li quartieredeH'aiero, quanno lo prencepe fece chiammare 

Fabiello elacovuccio, l'uno guardarobba el'autro despen- 
ziero de la casa, che i /eressero a dare lo sopratavola a sta 
iornata. Ed ecco se trovaro, leste comm'a sergiente, l'uno 
vestuto co cauze a la martingala de friso nigro e la casacca 
a campana co bottune quanto na palla de cammuscio, co 
na coppola chiatta fi ’ncoppa l’aurecchie, l'autro co na bar¬ 
retta a taglierò, casacca co la panzetta e cauza a braca de 
tarantola ianca. Li quale, scenno da drinto na spallerà de 
mortella comme se fosse na scena, cossi decettero: 

LA COPPELLA 
EGROCA 


Fabiello, lacovuccio 


FABIELLO 

Doveaccossì depressa, 

dove accossì de ponta, o I acovuccio? 

IACO VUCCIO 

A portare sta chelleta a la casa. 

FABIELLO 

È quarcosa de bello? 

IACO VUCCIO 

A punto, e de mascese. 

FABIELLO 

M a puro? 

IACO VUCCIO 

È na coppella. 

FABIELLO 

A che te serve? 

IACO VUCCIO 

Si tu sapisse. 

FABIELLO 

E là, sta ’n cellevriello 
e arrassate da me! 

IACO VUCCIO 

Perché? 

FABIELLO 

Chi sape 

che parasacco mo non te cecasse! 
tu me 'ntienne? 

IACO VUCCIO 

T e 'ntenno: 

ma tu ne sì da rasso dento miglia. 

FABIELLO 

Che saccio io? 

IACO VUCCIO 

Chi non sa, sta zitto eappila. 

FABIELLO 

Saccio ca non sì arefece, 
né manco stillatore: 
fàtu la consequenzia! 

IACO VUCCIO 

Tirammonge da parte, o Fabiello, 
ca voglio che stordisce e che strasiecole. 

FABIELLO 

lammo a dove te piace. 

IACO VUCCIO 

Accostammonge sotta a sta pennata, 
ca te farraggio scire da li panne. 

FABIELLO 

Frate, scumpela priesto, 
ca mefaie stenneri re. 

IACO VUCCIO 

Adaso, frate mio! 
comme si' pressarulo! 
accossì priesto, dì, te fece mammeta? 
vide buono st'ordegna. 

FABIELLO 

lo lo veo cheèroagno 
adove se porifica l'argiento. 

IACO VUCCIO 

Tu 'nge haie dato a lo pizzo, 
l'haie 'nnevenato a primmo! 

FABIELLO 

Commoglia, che non passa quarchetammaro, 
e fossemo portate a no mantrullo! 

IACO VUCCIO 

Comme sì cacasotta! 

tremma securo, ca non è de chelle 

dove se fa la pasta, 

co tanta marcancegne 

che tre decinco resceno tre legne! 

FABIELLO 

M a dimme, a che l'aduopre? 

IACO VUCCIO 

Pe affinare le cose de sto munno 
e canoscere l'aglio da la fico. 

FABIELLO 

H aie pigliato gran lino a pettenare! 
tu 'nvecchiaraie ben priesto, 
ben priesto tu farraie li pile ianche! 

IACO VUCCIO 

Vi' ca 'nc'èommo ’n terra 
che pagarria na visola e na mola 
ad avere no 'nciegno comm'a chisto, 
c'a primma prova cacciarria la macchia 
de quanto ha ’n cuorpo ogn'ommo, 
de quanto vale ogn'arte, ogne fortuna! 
Perché ccà drinto vide 
s'è cocozza vacante o si ’nc'è sale, 
se la cosa è sofisteca o ri al e. 

FABIELLO 

Comm'a dicere mo? 

IACO VUCCIO 

Siente fi' 'm ponta, 

chiano, ca mespalifeco chiù meglio. 

Q uanto a la 'ncornatura e a primma fronte 

pare cosa de priezzo, 

tutto 'nganna la vista, 

tutto ceca la gente, 

tutto è schitto apparenzia. 

N on ire summo summo, 
non ire scorza scorza, 
masperciaetrasedrinto, 
ca chi non pesca ’n funno 

è no bello catammaro a sto munno! 
adopra sta coppella, ca fai prova 
se lo negozio è vero o fegneticcio, 
s'è cepolla sguigliata o s'è pasticcio. 

FABIELLO 

È na cosa de spanto, 
pre vita de Lanfusa! 

IACO VUCCIO 

Sienteme ’n chino e spantate. 
lammo chiù 'nanze, espireta, 
ca senterrai miracole! 
aude mo, verbegrazia. 

Tu criepede la 'nmidia, 

abbutteefai la guallara 

de no signore, conte o cavaliere, 

perché vace 'n carrozza, 

ca lo vide servuto e accompagnato 

da tanta frattaria, tanta marmaglia: 

chi lo sgrigna da ccàne, 

chi lo 'ncrina da Nane, 

chi le caccia la coppola, 

chi le dice: schiavuottolo! 

straccia la seta e l'oro, 

quanno isso ciancolea, le fanno viento 

e tene fi' a lo cantaro d'argiento! 

non te 'mprenare subeto 

desti sfaste e apparenzie, 

non sospirare e fa' la spotazzel la: 

miettele a sta coppella, 

ca vedarrai quante garrise e quante 

stanno sotto la sella de velluto, 

truove quante scorzune 

stanno accovate tra li shiure e l'erve, 

t'addonerrai, si scuopre la seggetta, 

co trance e co racamme 

decannottiglieesete, 

si lo negozio è de perfummo o fete! 
ha lo vacile d'oro 
e 'nce sputa lo sango, 
have li muorze gliutte 
e le 'ntorzano ’n canna, 
e si buono mesure, e meglio squatre, 
chillo che stimme duono de fortuna 
è pena de lo cielo. 

Dapaneatantecuorve 

che le cacciano l'uocchie, 

mantene tante cane 

che l'abbaiano 'ntuorno, 

dace salario a li nemice suoie, 

che lo metteno ’n miezo, 

che lo zucano vivo e lo 'nzavagliano. 

Chi da ccà lo scorcoglia, 

co smorfie e paparacchie, 

chi da Ila te l'abbotta co no mantece; 

uno se mostra culo de lemosena, 

lupo sotto la pella de na pecora, 

co bella ’M eriana e brutta meuza, 

e lefafareaggravieed ingiustizie; 

n'autro le tesse machene; 

chillo l'è porta-e-adduce, 

e le mette a partito 

la negra catarozzola 

e chi sto lo tradisce 

e manna a besentierio, 

tanto che mai non dorme co arrepuoso, 

non magna mai co gusto, 

né ride mai de core. 

Li suone, s'isso magna, lo scervellano, 
li suonne, s'isso dorme, l'atterresceno, 
l'arbascia lo tormenta, 
comm'auciello delizio, 
so' le bagianarie Tacque e li frutte 

che 'nce sta ’n miezo e da la famme al lanca; 

la ragione, 'nsenziglio de ragione, 

la rota è d'I sione 

che mai ledaceabbiento; 

li designe e chimere 

so' le prete che saglie 

Sisefo a la montagna, 

che po', tuffete!, a bascio! 

sede a la seggia d'oro, 

mosiata d'avolio, 

co centrei le 'naurate; 

tene sotto a li piede 

coscine de 'mbroccato e cataluffo 

e trappite torchische: ma le penne 

na serrecchia appontuta 

'ncoppa la chiricoccola, 

che la mantene schitto no capi Ilo, 

tanto che stace sempre ’n cacavesse 

sempre fila sottile e ha lo iaio, 

sempre ha la vermenara, 

sempre lo filatorio e sempre stace 

sorriesseto, atterruto 

e, a l'utemo dell'utemo, 

ste sfastie e ste grannezze 

so' tutte ombre e monnezze, 

e no poco deterrà 

drinto no fuosso stritto 

tanto copre no re quanto no guitto. 

FABIELLO 

H ai ragione, pe N’arma de messere! 
affé, caèchiù de chello che tu dice, 
ca li signure, quanto chiù so' granne, 
chiù provano chiantute li malanne. 

E 'nsomma disse buono 
chill'ommo de la T recchiena 
che iea vennenno nuce: 

«N on è tutto oro, no, chello che luce!». 

IACO VUCCIO 

Siente st'autra, e deventa milo shiuoccolo. 

’N c'è chi lauda la guerra, 

la mette 'mperecuoccolo 

e, comme vene l'ora 

ches'arvoleia na 'nzegna, 

che sente taratappa, 

de corzeta se scrive, 

tirato pe la canna 

da quatto iettar ielle 

spase 'ncoppa na banca: 

piglia tornisefrische, 

se veste a la lodeca, 

se mette la scioscel la 

e te pare na mula de percaccio, 

co lo pennacchio e lo passacavallo. 

Si n'amico le dice: «A doveiammo?» 
responne allegramente, 
né tocca pede 'n terra, 

«A la guerra, a la guerra!». 

Sguazza pe le taverne, 

trionfa pe le Ceuze, 

vacea l'alloggiamiento, 

recatta le cartelle, 

fa remmore e fracasso, 

e no la cedarria manco a G radasso! 

'maro isso, si se fonne a sta coppella! 
ca tutte st'allegrezze, 
sti sbozze e spantiamiente, 
le retornano a trivole e a tormiente. 

Lo 'nteseca lo friddo, 

lo resorve lo caudo, 

lo roseca lafamme, 

la fatica lo scanna, 

l'è sempre lo pericolo a li scianche, 

e lo premio da rasso, 

le ferite ’n contante, 

e le paghe 'n credenza, 

luonghe l'affanne e le docezze corte, 

la vita 'ncerta e secura la morte. 

All'utemo, o stracquato 

da tante patemiente se l'affuffa 

e con tre sauté 'nmezza 

si lo cannavo è miccio od è capezza, 

o ’n tutto è sbennegnato, 

o resta stroppiato, 

ed autro non avanza 

che o n'aiuto de costa de stanfella, 

o no trattenemiento de na rogna 

o, pe no manco male, 

tira na chiazza morta a no spetale. 

FABIELLO 

N 'hai cacciato lo fraceto, 
non ce puoi dire niente, 
è vero e chiù caverò, 
pocca la scolatura 
de no scuro sordato 
è tornare o pezzente o smafarato! 

IACO VUCCIO 

M a che dirrai de n'ommo tutto cuocolo, 

ire ’m ponta de pede, 

tutto se pavoneia 

ese'mprenaesevanta 

ca vene de streppegna e de ienimma 

d'Achillo o d'Alesantro: 

tutto lo iuorno fa designe d'arvolo, 

e tira da no cippo de castagna 

no rammo de lecina; 

tutto lo iuorno scrive 

storie e cierne-Lucie 

de patre che non appero mai figlie: 

vo' che n'ommo che venne l'uoglio a quarte 
sia nobele de quarte; 
aggiusta privilegie 'n carta pecora, 
fatte viecchie a lo fummo, 
pe pascere lo fummo e l'arbascia; 
s'accatta sepoture, 
e 'nce 'mpizza spetaffie 
co millefilastoccole. 

Pe acconciare le pettole 

paga buono leZazzare, 

pe accordare campane, 

spenne a li Campanile 

e pe iettare quarche fonnamiento 

a case scarropate 

spenne n'uocchio a le Prete. 

M a, puosto a coppellare 
chillo che chiù se stira, 
chillo che chiù pretenne, 
e la sfelizza e frappa, 
ancora have li calle de la zappa! 

FABIELLO 

Tu tuocchea dovedole, 

non se pò dire chiù, cuoglie a lo chiuovo! 

m'allecordo, a preposeto, 

('e parole agge a mente) 
ca disse no saputo: 

«N on c'è peo che villano resagliuto». 

IACO VUCCIO 

Vide mo no vaggiano, 
no cacapozonetto ed arbasciuso, 
che stace ’m pretennenzia 
de casecavallucce e che se picca 
co gran prosopopea, 
che t'abbotta pallune, 
che sbotta paparacchie, 
sputa parole tonne e squarcioneia, 

torce e sgrigna lo musso 
e se zuca le lavra quanno parla, 
mesura le pedate: 

và tu 'nevina chi se penza d'essere! 
espanfeiaese vanta: 

«0 là, venga la ferba o la pezzata! 

chiamma venti de miei! 

vedi, se vuol venire alquanto a spagio 

neputemo, lo conte! 

quanno l'erario nuostro 

mi recarà il carrugio? 

dite al mastro ch'io voglio inanti sera 

la cauza a braca racamata d'oro! 

respunne a chella sdamma 

che spantecape mene 

ca fuorze fuorze le vorraggio bene! ». 

M a comm'a sta coppella è cementato, 

non cetruove na maglia, 

tutto è fuoco de paglia, 

quanto chiù se l'allazza chiù fa alizze, 

parla sempre de doppie e sta 'nsenziglio, 

fa de lo sbozza e niente have a la vozza, 

lo collaro ha 'ncrespato e sta screspato, 

trippa contenta senza no contante, 

e peconcrusione 

ogne varva le resce na garzetta, 

ogne perteca piuzo, 

ogne 'mpanata allessa, 

e la pommarda se resorve a vessa! 

FABIELLO 

Chete sia benedetta chessa lengua! 
comme l'hai smedollata, 
e comme l'hai squatrata! 

'nsomma è settenzia antica 
ca lo vagiano è comme a la vessica. 

IACO VUCCIO 

Chi secuta la corte, 
da chella brutta strega affattorato, 
e s'abbotta deviente 
e se pasce de fummo de l'arrusto, 
co le vessiche chiene de speranza, 
che aspetta campanelle 
de sapone e lesela, 
che'nanze d'arrivare 
crepano pe la via, 

che co la canna aperta resta ammisso 

da tante sfuorge, e tante, 

e pe na pezza viecchia, 

e, pe sorchiare vroda a no teniello 

co na panel la sedeticcia e tosta, 

venne la libertà, che tanto costa! 

si da lo cenneraccio a sforo fauzo, 

vedarrà laberinte 

de fraude e trademiente, 

troverrà, frate, abbisse 

de 'nganne e fegnemiente, 

scoprerà gran palese 

de lengue mozzecutole e marvase. 

M o se vede tenuto 

'm parma de mano e mo puosto 'n zeffunno, 

mo caro a lo patrone e mo 'n zavuorrio, 

mo pezzente mo ricco, 

mo grasso e luongo, mo arronchiato e sicco. 

Serve, stenta, fatica, 

suda comme no cane, 

cammina chiù de trotto che de passo 

e porta pe fi' a l'acqua co l'arecchia: 

ma 'nce perde lo tiempo, 

l'opera e la semmenza, 

tutto è fatto a lo viento, 

tutto è iettato a maro. 

Fà quanto vuoi, ch'è iota; 

fàdesigneemodielle 

de speranze, de miereto e de sdento, 

ch'ogne poco deviente 

contrario ogne fatica ietta a terra: 

a la fine te vide puosto 'nante 

no boffone, na spia, no G anemede, 

no cuoiero cotecone, 

o pure uno chefacce 

casa a doi porte o n'ommo co doi facce. 

FABIELLO 

Frate, me dai la vita! 
cride, c'aggio 'mezzato 
chiù sto poco detiempo 
e chiù sta vota sola 

de tante anne che spiso aggio a la scola! 
consurta de dottore: 

«Chi serve ’n corte, a lo pagliaro more». 

IACO VUCCIO 

FI ai sentuto che sia no cortesciano; 
siente chi serve mo de vascia mano. 

Piglie no servetore 

bello, polito e nietto, 

che sia de bona 'nfanzia: 

fa ciento leverenzie, 

t'arresedia la casa, tira l'acqua, 

te mette a cocinare, 

scopetta li vestite, 

striglia la mula, scerga li piatte; 

si lo manne a la chiazza 

torna 'nante che secca na spotazza; 

non sa mai stare co le mano all'anca, 

non sa mai stare 'n ozio, 

sciacqua becchiere e ietta lo negozio. 

Masi tu ne fai prova 
a cemiento riale, 

retroverrai ch'ogne novi elio è biello, 
e che la corza d'aseno non dura, 
ca passato tre iuorne 
tu lo scuopre trafano, 
potrone pela vita, 
roffiano de trinca, 

'imbroglione, cannaruto, ioquatore: 

si spenne fa lo granco, 

si da biava a la mula 

le da dall'uva all’aceno; 

te 'mezeia la vaiassa, 

te cerca le saccocciole, 

e ’n fine, pe refosa de lo ruotalo, 

co n'arravoglia-Cuosemo 

te fa netta paletta, e se la sola! 

và, legale li puorce a le cetrola! 

FABIELLO 

Parole de sostanzia 

so' eh esse, tutto zuco! 

oh nigro esbentorato 

chi 'matte a servetore 'meziato! 

IACO VUCCIO 

Eccote no smargiasso, 
lo protoquanqua de li spartegiacche, 
lo capo mastro de li squarciamafaro, 
lo maiorino de li capoparte, 
quatto dell'arte de li spezzacuolle, 
l'arcinfanfaro vero de le brave, 
lo prioredell'uommene valiente: 
se picca e se presume 
d'atterrire la gente, 
de te fare sorreiere 
co na votata d'uocchie: 
lo passo ha de la picca, 
la cappa quartiata, 
carcato lo cappiello, 

'ngriccato lo crespello, 

auzato lo mostaccio, 

coll'uocchie strevellate, 

co na mano a lo shianco; 

sbruffa, sbatte li piede, 

le danno 'mpaccio pe fi' a le pagliosche, 

e se la vo' pigliare co le mosche. 

Va sempre co scogliette, 

no lo siente parlare 

d'autro chesficcagliare 

chi spercia, chi spertosa, chi sbennegna, 

chi smeuza, chi smatricola, chi screspa, 

chi scatamella, sgongola e sgarresa, 

chi zolla, chi stompagna, 

chi sbentra, chi scocozza, chi scervecchia; 

autro strippa, autro sfecata, 

autro abbuffa, autro 'ntomaca, 

autro ammacca, autro smafara: 

si lo siente frappare, terra tienete! 

chi scrive a lo quatierno, 

chi leva da sto munno, 

chi manna a li pariente, 

d'uno caccia li picciole, 

n'autro miette a lo sale 

chisto pastena 'n terra, 

de chi Ilo fa mesesca, 

ciento ne votta e ciento ne messeia, 

e sempre co striverio e co fracasso, 

spaccanno capo esgarreianno gambe. 

M a la spata, pe quanto 

mostra forza e valore, 

zita è de sango e vedola de 'nore! 

ma sta coppella te lo scopre a rammo, 

ca so' le sbraviate de la vocca 

tremmoliccio de core, 

le cazzeche dell'uocchie 

retirate de pede; 

li truonede li vante 

cacavessede iaio; 

lo smafarare ’n suonno 

l'averezotte ’n veglia; 

le tante liberanze a le 'nfruate 

no sequestro a la sferra, 

la quale, comm'a femmena 'norata, 

se vregogna mostrarese a la nuda; 

si pare male tele, ha sempre file; 

si roseca liune, 

va cacanno coniglie; 

si desfida, è sarciuto ed è 'nforrato; 

si menaccia, è frusciato e l'è refuso; 

si ioqua a dale de smargiassaria 

sempre l'è fatto 'n cuntro; 

ne le parole è bravo, ma ne l'effecte è breve; 

caccia mano a l'acciaro 

ed assarpa lo fierro; 

cerca arrissa es'arrassa, 

ed è volante chiù che no è valente, 

trovanno chi rattoppa e lo chiarisce, 

trovanno chi l'assesta lo ieppone, 

trovanno chi lo sbozza e 'nce le cagna, 

chi l'aiusta li cammie, 

chi le carda la lana, 

chi le da pe le cegna, 

chi le face na ’ntosa, 

chi le sisca l'arecchie, 

chi le 'ntrona le mole, 

chi le trova la stiva, 

chi le mena li ture, 

chi lo scomma de sango, 

o sborza na lanterna 

o fa na pettenata 

o concia pe le feste 

o piglia co no vusciuolo 

o fruscia co no tutaro 

o afferra a secozzune 

o piglia a barvazzale o a sciacquadiente, 

mascune, mano-'merze, 'ntunamente, 

chechere, scoppolune, scarcacoppole, 

annicchie, scervecchiune, 

cauce, serrapoteche e 'ntommacune 

e le mette na foca o pollecara! 

vasta, ca piglia punte e leva taglie; 

fa la voce dell'ommo, 

lacorzetadecrapio; 

semmena spotezzate, 

recoglie molegnane; 

equanno tu tecride 

ca vo 'mestire comme a caperrone, 

che dia masto a n'asserzeto, 

e che votte le mescole 

scoppa dì, fa buon iuorno, 

te resce no cavallo de retuorno; 

affuffa, alliccia, assarpa ed appalorcia, 

sporchia, sfratta e se coglie le viole, 

e squaglia e sfila e sparafonna e spara 

lo tiro de partenza, 

se la dace ’n tallune e sbigna e scorre, 

se ne piglia le vertale, 

«Aiutarne, tallone, catecauzo!», 
le carcagna le toccano le spalle 
ed ha lo pede a leparo e te ioca 
lo spatone a doi... gamme 
e comme a gran potrone 
arranca e fuie, receve e va ’m presone! 

FABIELLO 

Retratto spiccecato 
de sti sgarratallune! 
oh comm'è naturale! 

e dì, ca non netruove 
chiù d'uno affédechisse, 
che co la lengua smaglia, 
e non vale pe cane de na quaglia! 

IACO VUCCIO 

N 'adolatore mo te lauda e sbauza 
pefi'ncoppa lo chirchio de la luna, 
te vace sempre a bierzo, 
teda pasto ecalomma, 
tedaviento a la vela, 
né mai te contradice: 
si sì n'uerco o n'Esuopo 
diceca sì N arciso 
e s'haie ’n facce no sfriso 
iura ch'è nieo e na pentata cosa. 

Si tu sì no potrone, 

afferma ca sì n'E rcolo o Sansone, 

sì destreppegna vile 

attesta ch'è ienimma de no conte; 

'nsomma sempre t'alliscia e te moseia. 

M a vi' non te legasse a le parole 

desti parabolanecannarune 

e bi' non cefacissefonnamiento! 

no le credere zubba, 

né le stimare nibba, 

non te fareabbiare, 

ma fanne sperienzia a sta coppella, 

catuoccheco le mane 

ca chisse hanno doie facce: 

una facce da ’nante, una dereto, 

ed hanno autro a la lengua, autro a lo core. 

So' tutte lavafacce e fegnemiente: 

tecoffeia, mette 'miezo, 

da la quatra, pascheia, piglia paise, 

te 'nzavaglia, te 'ngarza e te 'nfenocchia 

e te 'imbroglia e te ceca e te 'mpapocchia! 

quanno isso te asseconna, 
sacce ca tanno tu curre tempeste; 
co lo risiilo mozzeca, 
te 'mbratta co l'encomie, 
t'abbotta lo pallone, 
e sbotta lo vorzillo. 

Tutto lo fine suio 
è de zeppoleiare e scorcogliare, 
e co li vracche de le laude soie 
e co le filastocche e paparacchie 
te caccia da lo core li pennacchie, 
cheschitto pe scroccare 
quarche poco d'argiamma, 
pe ire o a le pottane o a le taverne, 
te venne le bessiche pe lanterne. 

FABIELLO 

C he se perda de chisse la semmenta! 
uommene ammascarate, 
che songo pe schiaffarece a no sacco: 
fore N arciso e drinto parasacco! 

IACO VUCCIO 

Siente mo de na femmena, che stace 
a chi vene, a chi vace. 

Vide na pipatella, 

n'isce bello, no sfuorgio, na palomma, 

no schiecco, no gioiello, 

no cuccopinto, na fata M organa, 

na luna quinquagesima retonna, 

fatta co lo penniello, 

la vevarrisse a no becchiero d'acqua, 

no muorzo de signore, 

ninnella cacciacore: 

co letrezzet'annodeca, 

co l'uocchiete smatricola, 

co la voce te sbufara. 

M a comme è coppellata, 

uh quanto fuoco vide! 
quanta tagliole e trapole, 
quante mastrille etrafeche, 
quante matasse e gliommare! 

M il le viscate aparano, 
mille rezze se iettano, 
mille malizie 'mentano, 
mille trapole e machine, 

'moscate e stratagemme, 
e mene e contramene e 'mbroglie e sbroglie. 
Tira comme a n'ancino, 

'nsagna comme a barviero 

gabba comme a na zingara 

e mille vote pienze 

che sia vino che tresca 

ed è carne che'mesca! 

si parla 'ntramma e si cammina 'ntesse; 

si ride 'ntrica e si te tocca tegne; 

e quanno non te manna a lo spitale 

sì trattato d'auciello o d'anemale, 

che co marditto stile 

te lassa o senza penne o senza pile! 

FABIELLO 

Si tu mettisse ’n carta quanto haie ditto, 
se venarria seie pubreche sta storia, 
ca se ne caccia assempio 
ca sefal'ommo spierto a stare all'erta; 
e non darese ’n mano a sse squartate, 
perché è moneta fauza, 
ruina de la carne e de la sauza. 

IACO VUCCIO 

Si vide pe fortuna a na fenestra 
una, che pare a te che sia na fata, 
ha li capille iunne, 
che pareno a bedere 
catenelle de casocavalluccio; 

lo fronte comme a schiecco, 

ogn'uocchio che te parla e mire 'n frutto 

doie lavra comme a felle de presutto; 

no piezzo de schiantane, 

auta e desposta comme a confatane 

e tu non tanto tace haie 'mpizzato l'uocchie, 

che muore ashevoluto, 

chespantechesperuto! 

catammaro, catarchio, 

saccela coppellare, 

cachello che te pare 

na bellezza desfuorgio 

trovarraiech'è no destro 'mpetenato, 

no muro tatonacato, 

mascara ferrarese, 

ca la zita have spase li trappite: 

letrezzeso' a posticcio, 

le ciglia songo tante a la tiella, 

la facce rossa a chiù de na scotella 

de magra, cauce vergene e bernice, 

ca s'alliscia, se tachiacca, 

se strellicca, se tachiastra e se 'mpallacca! 

tutta cuonce ed agniente, 

tutta pezze, arvarelle, 

purvereecarrafelle, 

che pare, quanno fa tanto apparato, 

che boglia medecare no tachiagato! 

quanta deflette e quanta 

copreno le camorre e sottanielle! 

otra ca si se leva li chianielli, 

co tante chiastre e tante cioffe e tante, 

vedarraiefatto naimo no giagante. 

FABIELLO 

Affé, me vaie rescenno pe le mano! 
io devento na mummia, resto ammisso, 
so' tare de me stisso! 

ogne settenzia, frate, che tu spute, 
vale sellanta scute! 

'nce puoi dare a sti ditte co no maglio 
nétescazzechepunto 
da chillo mutto antico: 
Lafemmenaèsecunno la castagna: 
da fore è bella e drinto ha la magagna. 

IACO VUCCIO 

Venimmo a lo mercante, 

che fa cammie e recammie, 

assecura vascielle etruova accunte, 

trafeca, 'ntrica e 'imbroglia 

tene partea gabelle, 

piglia partite e tira le carate; 

face vascielle e fraveca; 

s'enchie buono la chiaveca, 

para la casa soa comme la zita, 

sforgia comme a no conte, 

e fruscia seta e sfragne, 

mantiene uommene sierve e donne libere, 

ch'ogne uno n'have 'midia. 

N igro si se coppella! 

ch'è na recchezza 'n aiero, 

è na fortuna 'n fummo, 

fortuna vitriola, 

soggi etta a mille vi ente, 

a riseco de l'onne! 

è bella apparescenzia, 

ma te gabba a la vista; 

e quanto chiù le vide 

fellusse a furia e a pietto de cavallo, 

perde tutto lo iuoco pe no fallo. 

FABIELLO 

D e chisse te ne conto le migliara, 
c’hanno scasato case 
e la recchezza loro 

se ne va ’n vesebilio - ca me vide 
ca no me vide - e fecero a sto munno 
a barva de lo tierzo e de lo quarto, 
scarzedesentemiento, 

«Buono pignato, e tristo testamiento!». 

IACO VUCCIO 

Ecco lo 'nammorato: 
stimma felice l'ore 

che spenne e spanne ’n servizio d'Ammore; 

tene doce le shiamme e le catene, 

tene cara la frezza, 

che lo spertosa pe na gran bellezza. 

Confessa ch'è restato 

co morire allancato, 

co vivere stentato; 

chiamma gioia le pene, 

spasso li sbotacapo e le cotture, 

gusto le crepantiglie e le martielle; 

non fa pasto che iova, 

non fa suonno che vaglia, 

suonne smesate e paste senza voglia. 

Senza tirare paga fa la ronna 
'ntuorno a le porte amate, 
senz'essere archetetto fa designe 
e fa castielle ’n aiero, 
e senz'essere boia 
fa sempre strazio de la vita soia. 

Con tutto chesto, pampaneia e 'ngrassa, 
e fa tanto de lardo, 

quanto chiù pogne e smafara lo dardo, 
tanto fa festaeiuoco, 
quanto coce lo fuoco: 
e stimma felicissima fortuna 
l'essere annodecato co na funai 
ma si tu lo coppielle, 
t'adduone ch'è no rammo de pazzia, 

na spezia d'ettecia, 

no stare sempre 'n fuorze 

tra paure e speranze, 

no stare sempre 'mpiso 

tra dubbie etra sospette: 

no stare sempremaie 

comme la gatta de messe Vasile, 

che mo chiagne e mo ride! 

no cammenare stentato e sbanuto, 

no parlare a repieneto e 'nterrutto; 

no mannare a tutte ore 

lo cellevriello a pascere, 

eaveresempremai 

10 core de mappina, 
la facce de colata, 

caudo lo pietto e l'arma 'ntesecata. 

E si pure a la fine 

scarfa lo iaccio e scantoneia la preta 

de chella cosa ch'amma, 

che quanto arrasso è chiù tanto è chiù arrente, 

prova a pena lo doce che se pente! 

FABIELLO 

0 tristo chi 'nce 'matte 

a ste rotola scarze! 

nigro chi mette pede a sta tagliola! 

ca sto Cecato manna 

11 guste a deta e li tormiente a canna. 

IACO VUCCIO 

E lo scuro poeta 

delluvia ottave e sbufara soniette, 
strude carta ed angresta, 
secca lo cellevriello 
e conzumma le goveta e lo tiempo 
sulo perché la gente 
lo tenga pe n'oracolo a lo munno. 
Vacommeaspiretato, 

stentato e 'nsallanuto, 

pensanno a li conciette 

che 'mpasta ’n fantasia 

e va parlanno sulo pe la via, 

trovanno vuce nove a mille a mille: 

torreggianti pupille, 

liquido sormontar di fiori e fronde, 

funebri e stridule onde, 

animati piropi 

di lubrica speranza, 

oh che dismisurata oltracotanza! 

M a s'isso è coppellato 
se ne va tutto ’n fummo: 

«0 h che bella composta!» e loco resta. 
«Che matricale!» espienne. 

E fatto lo scannaglio, 

quanto fai vierse chiù manco ’nc'è taglio. 

Lauda chi lo desprezza, 

essauta chi l'affanna, 

stipa mammoria eterna 

de chi se scorda d'isso; 

da le fatiche soie 

a chi mai ledazubba; 

cossi lavitasfragne: 

canta pe gloria e pe miseria chiagne. 

FABIELLO 

Con effetto passaro 
chille Sante M artine che portato 
era ’n chianta de mano ogne poeta! 
c'a chesta negra etate 
li M ecenate songo macenate, 
e a N apolefra l'autre 
- ch'io ne schiatto de doglia - 
lo lauro è puosto arreto da la foglia! 

IAC0 VUCCIO 

Lo astroloco isso puro 

have da ciento banne 
tante e tante addemmanne. 

Chi vo' sapere si fa figlio mascolo, 
chi s'ha lo tiempo prospero, 
chi se vence lo chiaieto, 
chi s'ha sciorte contraria; 
l'uno si la signora penza ad isso; 
l'autro si ha da tronare o fa l'agrisso. 

E loco da pastocchie 
che'ncevorria na varra 
e meza ne 'nevina e ciento sgarra. 

M a drinto a sta coppella 

puoi vedere s'è porvere o farina: 

ca si forma quatrate 

se truova luongo e granne; 

e si desegna case, 

non ha casa né fuoco; 

mostra figure e scopre brutte storie; 

saglie 'ncoppa a le stelle 

e da de culo 'n terra; 

all'utemo, stracciato esbrenzoluto, 

tutto lenze e peruoglie, 

le cascano le brache, 

e loco miri astrologia chiù vera 

ca mostra l'astrolabio co la sfera! 

FABIELLO 

M e fai ridere, frate, 

si be' non n'aggio voglia! 

ma chiù me vene riso a schiattariello 

de chi crede a sta gente: 

pocca pretenne 'nevinare ad autro 

e non'nevina che le vene aduosso: 

mira le stelle e vrociola a no fuosso! 

IACO VUCCIO 

N 'autro se tene d'essere Patrasso 
e se stira la cauza 

e squatra le parole e sputa turino 
e se stimma lo meglio de lo munno. 

Si tratte poesia 

ne passa a piede chiuppe lo Petracca, 
si de filosofia 

teda quinnece e fallo ad Arestotele, 
d'abaco no la ’mpatta a lo Cantone, 
d'arte de guerra è sfritto Cornazzano; 
d'architettura, tornatenne E ucride; 
de museca da piecco a lo V enosa, 
deleggeèiuto amitto Farinaccio, 
e de lengua ne 'ncaca lo Voccaccio, 

’nfila settenze e smafara conziglie 
e non vale a lo iuoco de li sbriglie. 

M a si vene a la prova, 

se trova 'n erosione, 

fra no stipo de libre, no cestone. 

FABIELLO 

0 h quanto è bestiale, 
lo presumere troppo! 

Solea dire no bravo studiante: 

«Chi chiù pensa sapere, è chiù 'gnorante», 

IACO VUCCIO 

Dove lasso l'archimia e l'archemista? 

Già se tene contento, 

già se stimma felice, 

e, fra vinteo trenta anne, 

prommette cose granne, 

conta cose stopenne 

c'ha trovato stillanno a lo lambicco, 

che spera essere ricco. 

M a, comme se coppella, 
resta magnato tutto, 
e vede si sofistica è chell’arte, 
vede quanto ècecato, 
sodunto eaffommecato, 

c'ha puosto le colonne de speranza 

'ncoppa vasedevrito; 

c'ha puosto li penziere e li designe 

tutte 'miezo a lo fummo; 

che, mentre co lo mantece 

va levanno leshiamme, 

co le parole 'n tanto 

pasce lo desederio de chi aspetta 

chello che mai non vene. 

Vaacacciadesecrete, 

e se ne va spobrecanno pe no pazzo; 

pe retrovare la materia prima 

perde la propria forma; 

crede moltiprecare 

l'oro, e desmenuisce chello c'have; 

se 'magena sanare 

li metal le malate 

ed isso se ne scorre a lo spetale; 

e ’n cagno de quagliare 

l'argiento vivo, azzò se spenna e vaglia, 

la stessa vita faticanno squaglia; 

e mentre trasmotare 

se pensa ’n oro fino ogne metallo, 

se trasmuta da n'ommo a no cavallo. 

FABIELLO 

Senza dubbio è pazzia 

a pigliare sta 'mpresa! io n'aggio visto 

dento case scasate e poste ’n funno! 

nullo ne luce maie, 

ma pe granne speranza desperato 

ne va sempre affommato ed affammato. 

IACO VUCCIO 

M a dimme: vuonnechiù petre caalle? 

FABIELLO 

I o stango canna aperta pe' scortare. 

IACO VUCCIO 

E d io me ne iarria pe fi' a la rosa. 

FABIELLO 

Secota pure mo, che stai de vena. 

IACO VUCCIO 

Sì, quanno l'arma non me stesse ’m pizzo, 
pocca passata è l'ora de lo mazzeco! 
perzò sfilammonnella, 
eviene, si te piace, 
a la poteca mia, 

ca menarrimmo 'nsiemme li morfiente: 
non manca tozze a casa de pezziente. 

Foro le parole de st'egroca accompagnate da cossi gra- 
ziusi ieste e co smorfie cossi belle che potive cacciare li 
diente da quante le ’ntesero; e, perché li grille chiammava- 
no le gente a retirarese, lo prencepe lecenziaie le femme- 
ne, con che fossero venute la matina appriesso a secotare 
la ’mpresa, ed isso co la schiava se reteraie a le cammare 
soie. 


SCOMPETURA DE LA IORNATA PRIMMA 

SECONNA IORNATA 


Era sciuta l'A rba ad ognere le rote de lo carro de lo Sole 
e, pe la fatica de lo dottare l'erva co la mazza drinto la 
semmoia, s'era fatta rossa comme ano mi lo diece, quanno 
levatose Tadeo da lo lietto, dapo' na granne stennecchiata, 
chiammaie la schiava e bestutose ’n quatto pizzeche scese¬ 
ro a lo giardino, dove trovaro arrevate le dece femmene, 
che dapo' fatto cogliere quatto fico frescheped uno, che co 
la spoglia de pezzente, co lo cuollo de 'mpiso e co le la- 
greme de pottana facevano cannavola a le gente, com- 
menzaro mille iuoche pe gabbare lo tiempo fi ' all 'ora de lo 
mazzecare: no lassandoce né Anca N icola, né Rota de li 
cauce, né G uarda mogliere, né Covalera, né Compagno 
mio feruto so', né Banno e commannamiento, né Ben 
venga lo mastro, né Rentinola mia Rentinola, né Scarre- 
ca la votta, né Sauta parmo, né Preta 'n zino, né Pesce 
marino 'ncagnalo, né Anola tranoia, pizza fontanola, né 
Re mazziero, né Gatta cecata, né La lampa a la lampa, 
né Stienne mia cortina, né Tafaro e tamburro, né Travo 
luongo, né Le G allineile, né Lo vecchio no è venuto, né 
Scarreca varrile, né M ammara e nocella, néSagliepengo- 
la, né Li forasciute, néScarriglia M astrodatto, né Viene- 
la vienela, né Che tiene 'n mano, l'acoelo filo, néAuciel- 
lo auciello maneca de fierro, né G rieco o acito, né 
A prite le porte a povero farcone. 

M a, venuta l'ora de ’nchire lo Stefano, se mesero a tavo¬ 
la e, magnato che appero, lo prencepe disse a Zeza che se 
fosse portata da valente femmena ad accomenzare lo cun¬ 
to suio. Essa, che aveva tant 'n capo che levano pe fora, 
chiammannole tutte a capitolo sceuze pe lo meglio chisto 
che ve dirraggio. 

PETROSI N ELLA 
TRATTE N E M IEN TO PRIMMO 
DE LA IORNATA SECONNA 


N a femmena prena se magna li petrosine de l'uorto 
de n'orca, è couta 'n fallo, le prommette la razza che 
aveva da fare; figlia P etrosi nel la, l'orca se la piglia e la 
'nchiude a na torre. N o prencepe ne la fuie e, ’n virtù de 
tre gliantre, gavitano lo pericolo de l'orca e, portata a la 
casa de lo 'nnammorato deventa prencepessa. 

«È cossi granne lo desiderio mio de mantenere allegra 
la prencipessa che tutta sta notte passata, dove autro non 
se sente né da capo né da pede, n 'aggio fatto autro che re¬ 
votare le casce vecchie de lo cellevriello e cercare tutte li 
scaracuoncole de la mammona, scegliendo fra le cose che 
soleva contare cheli a bona arma de madamma Chiarella 
Vusciolo, vava de ziemo, che dio raggia ’n grolla, ’n sane- 
tate vostra! chille cunte che me so' parzete chiù a propose- 
to de ve sborzare uno lo iuorno; de li quale, s'io non m'ag- 
gio cauzato l'uocchie a la ’merza, me 'mageno che averrite 
sfazione. E si non serveranno pe squatre armate da sbara¬ 
gliare li fastidie de l'anemo vuostro, sarranno a lo manco 
trommette da scetare ste compagne meie a sdire 'n campa¬ 
gna co chiù potenzia de le povere forze meie, pe sopprire 
co I ’abbonnanzia de lo 'ngiegno loro a lo defletto de le pa¬ 
role meie. 

Era na vota na femmena prena chiammata Pascado- 
zia, la quale, affacciatose a na fenestra che sboccava a no 
giardino de n'orca, vedde no bello quatro de petrosino, 
de lo quale le venne tanto golio che se senteva ashievoli- 
re: tanto che, non potenno resistere, abistato quanno 
scette l'orca, ne cogliette na vrancata. M a, tornata l'orca 
a la casa e volenno fare la sauza, s'addonaie ca 'nc'era 
menata la fauce e disse: «M e se pozza scatenare lo cuol- 
lo si 'nce 'matto sto maneco d'ancino e non ne lo faccio 

pentire, azzò se 'mpara ogne uno a magnare a lo taglierò 
suio e no scocchiariare pe le pigniate d'autre». 

Ma continovanno la povera prena a rescendere 
all'uorto, 'nce fu na matina ’mattuta da l'orca, la quale, 
tutta arraggiata e ’nfelata, le disse: «Aggiotence Scappa¬ 
ta, latra mariola! e che ne paghe lo pesone de sto uorto, 
che viene co tanta poca descrezzione a zeppoliare l'erve 
meie? affé, ca non te mannarraggio a Romma pe pene- 
tenzia! ». 

Pascadozia negrecata commenzaie a scusarese, decen¬ 
no ca no pe cannarizia o lopa c'avesse 'n cuorpo l'aveva 
cecato lo diascance a fare st'arrore, ma ped essere prena 
e dubetava che la facce de la criatura non nascesse sem- 
menata de petrosine; anze deveva averele grazia che no 
l'avesse mannato quarche agliarulo. «Parole vo' la zita!» 
respose l'orca, «non me 'nce pische co sse chiacchiare! 
tu hai scomputo lo staglio de la vita si non prommiette 
de dareme la criatura che farrai, o mascolo o femmena 
che se sia». La negra Pascadozia, pe scappare lo perico¬ 
lo dove se trovava, ne ioraie co na mano 'ncoppa all'au- 
tra e cossi l'orca la lassale scapola. 

M a, venuto lo tiempo de partorire, fece na figliola 
cossi bella, ch'era na gioia, che pe avere na bella cimma 
de petrosino 'm pietto la chiammaie Petrosinella; la qua¬ 
le, ogne iuorno crescenno no parmo, comme fu de sette 
anne la mannaie a la maiestra. La quale sempre che ieva 
pe la strata, e se scontrava coll'orca, le deceva: «Dì a 
mammata che se allecorde de la 'mprommessa! ». E tan¬ 
ta vote fece sto taluerno che la scura mamma, non aven- 
no chiù cellevriello de sentire sta museca, le disse na vo¬ 
ta: «Si te scuntre co la solita vecchia e te cercarrà sta 
mardetta prommessa etu le respunne: - Pigliateli!». 

Petrosinella, che non sapeva de cola, trovanno l'orca 
e facennole la stessa proposta, le respose 'nocentemente 
comme l'aveva ditto la mamma e l'orca, afferratala pe li 
capille, se ne la portaie a no vosco - dove non trasevano 

mai li cavalle de lo Sole pe n'essere affedate a li pascole 
de cheU'ombre mettennola drinto a na torre chefece na¬ 
scere ped arte, senza porte, né scale, sulo co no fene- 
striello, pe la quale pe li capille de Petrosinella, ch'erano 
luonghe luonghe, saglieva e scenneva, comme sole batto 
de nave pe le 'nsarte dell'arvolo. 

0 ra soccesse ch'esseno fora de chella torre l'orca, Pe¬ 
trosinella cacciato la capo fora de chillo pertuso e spaso 
le trezze a lo sole, passale lo figlio de no prencepe, lo 
quale, vedenno doie bannere d'oro che chiammavano 
l'arme ad assentarese a lo rollo d'Ammore e miranno 
drinto a chelle onne preziose na facce de Serena che 
'ncantava li core, se 'ncrapecciaie fora de mesura de tan¬ 
ta bellezze; e, mannatole no memmoriale de sospiri, fu 
decretato che se l'assentasse la chiazza a la grazia soia. 

E la mercanzia rese! de manera che lo prencepe appe 
calate de capo a vasate de mano, uocchie a zennariello a 
leverenzie, rengraziamiente ad afferte, speranze a prom- 
messe e bone parole a liccasalemme. La quale cosa con¬ 
tinuata pe chiù iuorne s'addomestecaro de manera che 
vennero ad appontamiento de trovarese 'nsiemme: la 
quale cosa doveva essere la notte - quanno la Luna io- 
qua a passara muta co le stelle - ch'essa averria dato 
l'addormio all'orca e ne l'averria aisato co li capille. 

E cossi restate de commegna, venne l'ora appontata e 

10 prencepe se consignaie a la torre, dove, fatto calare a 
sisco le trezze de Petrosinella e afferratose a doi mano, 
disse: «A isa! »; e tirato 'ncoppa, schiaffatose pe lo fene- 
striello drinto lacammara, se fece no pasto de chillo pe- 
trosino de la sauza d'Ammore e - 'nante che lo Sole 
'mezzasse li cavalle suoie a sautare pe lo chirchio de lo 
Zodiaco - se ne calale pe la medesema scala d'oro a fare 

11 fatte suoie. 

La quale cosa continuanno spesse vote a fare, se n'ad- 
donaie na commare dell'orca, la quale, pigliannose lo 
'mpaccio de lo Russo, voze mettere lo musso a la merda, 

e disse a l'orca che stesse ’n cellevriello, ca Petrosinella 
faceva l'ammore co no cierto giovane e sospettava che 
non fossero passate chiù 'nanze le cose, perché vedeva 
lo moschito e lo trafeco che se faceva, e dobetava che, 
fatto no leva eio, non fossero sfrattate 'nante maio de 
chella casa. 

L'orca rengraziaie la commare de lo buono avverte- 
miento e disse ca sarria stato penziero suio de 'impedire 
la strata a Petrosinella; otra che non era possibile che 
fosse potuto foire ped averele fatto no 'ncanto, che si 
n'avea ’n mano tre gliantre nascose drinto a no travo de 
la cocina era opera perza che potesse sfilarennella. 

M a, mentre erano a sti ragiunamiente, Petrosinella, 
che steva co l'aurecchie appezzute ed aveva quarche so¬ 
spetto de la commare, 'ntese tutto lo trascuro; e - corn¬ 
ine la N otte spase li vestite nigre perché se conservasse¬ 
ro da le carole - venuto a lo solito lo prencepe lo fece 
saglire 'ncoppa li trave e, trovate le gliantre, le quale sa- 
penno comme se l'avevano da adoperare, ped essere sta¬ 
ta fatata dall'orca, fatto na scala de fonecella se ne scese¬ 
ro tutte duie a bascio e commenzaro a toccare de 
carcagne verzo lacetate. 

M a, essenno viste a lo scire da la commare, commen- 
zaie a strillare chiammanno l'orca e tanto fu lo strillato- 
rio che se scetaie e, sentenno ca Petrosinella se n'era 
foiuta, se ne scese pe la medesima scala ch'era legata a lo 
fenestriello e commenzaie a correre dereto li 'nnamora- 
te. 

Li quale, comme la veddero venire chiù de no cavallo 
scapolo a la vota Moro, se tennero perdute; ma, lecor- 
dannose Petrosinella de le tre gliantre, ne iettaie subito 
una ’n terra ed eccote sguigliare no cane corzo cossi ter- 
ribele, c'oh mamma mia!, lo quale co tanto de canna 
aperta abbaianno ieze 'ncontra all'orca pe se ne fare no 
voccone. M a chella, ch'era chiù maliziosa de parasacco, 
puostose mano a la saccocciola ne cacciale na panella e, 

datola a lo cane, le fece cadere la coda e ammosciare la 
furia. 

E, tornato a correre dereto chi Ile che foievano, Petro- 
sinella, vistola avvecenare, iettaie la seconna gliantra ed 
ecco scire no feroce lione, che, sbattenno la coda 'n terra 
e scotolanno li crine, co dui parme de cannarone spapa¬ 
ranzato s'era puosto all'ordene de fare scafacelo de l'or¬ 
ca. E l'orca, tornanno arreto, scortecaie n'aseno che pa¬ 
sceva 'miezo a no prato, e, puostose la pella 'ncoppa, 
corze de nuovo 'ncontra a chillo lione, lo quale, creden- 
nose che fosse no ciuccio, appe tanta paura ch'ancora 
fui e. 

Pe la quale cosa, sautato sto secunno fuosso, l'orca 
tomaie a secotare chille povere giuvane, che, sentenno 
lo scarponeiare e vedenno la nuvola de la porvere che 
s'auzava a lo cielo, conietturaro ca l'orca se ne veneva de 
nuovo. La quale, avenno sempre sospetto che no la se- 
cotasse lo lione, non se aveva levato la pelle dell'aseno 
ed, avenno Petrosinella iettato la terza gallozza, nescette 
no lupo, lo quale, senza dare tiempo all'orca de pigliare 
nuovo partito, se la 'norcaie comm'a n'aseno. E li 'nam- 
morate scenno de 'mpaccio se ne ietterò chiano chiano a 
lo regno de lo prencepe, dove, co bona lecenzia de lo 
patre, se la pigliale pe mogliere e provaro dapo' tante 
tempeste de travaglie che 

n'ora di buon porto 

fa scordare dento anne de fortuna». 


Letteratura italiana Einaudi 


i33 



G iovan Battista Basite - L o cunto de li curiti 


VERDE PRATO 

TRATTE N E M IEN TO SECUNNO 
DE LA IORNATA SECUNNA 


N ella è amata da no prencepe, lo quale pe no connut- 
to de cristallo va spesse vote a gaudere cod essa, ma, rut¬ 
to lo passo da le 'midiose de le sore, se taccareia tutto e 
sta ’n fine de morte. N ella, pe strana fortuna, 'ntenne lo 
remmedio che se pò fare, l'appleca a lo malato, lo sana e 
se lo piglia pe marito. 

Oh bene mio, e con quanto gusto sentettero fi'm ponta 
lo cunto de Zeza, tanto che si avesse durato n ’autra ora ie 
sarria parzeto no momento! ed, avenno da fare ia veceta 
soia Cecca, essa cosa secotai lo parlare: « È na gran cosa 
davero, quanno facimmo buono lo cunto, che da no stisso 
Ugno rescano statole d'idole e travierze de forche, segge de 
'mperature e copierchie de cantari, comme ancora strana 
cosa è che da na pezza stessa se faccia carta che, scrittoce 
lettere ammorose, aggi a vasate de bella femmena e stoiate 
de brutto mafaro: cosa che farria perdere lo iodizio a lo 
meglio astrolaco de lo munno. Tanto se pò dire medese- 
mamente de na stessa mamma, da la quale nasce na figlia 
bona e n 'autra ruina, na petosa ena massara, na bella e na 
brutta, na 'mediosa e n’ammorevole, na casta Diana e na 
Catarina papara, na sfortunata e na bona asciortata: che 
pe ragione, essenno tutte de na streppegna, deverr/ano es¬ 
sere tutte de na natura. Ma lassammo sto descurzo a chi 
chiù ne sape: ve portarraggio schitto Tassempio de chesto 
che v'aggio azzennato, co tre figlie de na mamma, dove ve- 
darrite le deverzetate de costumme, che portale le marvase 
drinto no fuosso e la figliola de bene ’ncoppa la rota de la 
Fortuna. 

E ra na vota na mamma c'aveva tre figlie, doi de le 
quale erano accossì sbentorate che mai le veneva na cosa 
'm paro: tutte li designe le rescevano travierze, tutte le 

speranze le rescevano a brenna. M a la chiù picciola, 
ch'era N ella, portale da lo ventre de la mamma la bona 
ventura e creo ca quanno essa nascette se conzertaro 
tutte le cose a darele lo meglio meglio che potettero: lo 
cielo le deze l'accoppatura de la luce soia, Venere lo 
primmo taglio de la bellezza, Ammore lo primmo vullo 
de la forza soia, N atura lo shiore shiore de li costumme: 
non faceva servizio che no le colasse a chiummo, non se 
metteva a 'mpresa che no le venesse a pilo, non se move¬ 
va a ballo che no ne scesse a 'nore. 

Pe la quale cosa non tanto era da le guallarose de le 
sore 'midiata, quanto era da tutte l'autre amata e voluta 
bene, non tanto le sore l'averriano voluta mettere sotta 
terra quanto l'autre gente la portavano 'm parma de ma¬ 
no. 

Ed essenno a chella terra no prencepefatato, lo quale 
ieva pe maro de la bellezza soia, tanto iettai l'amo de la 
servetute ammorosa a sta bella aurata pe fi' che la 
'ncroccaie pe le garge de l'affetto e la fece soia. E perché 
potessero senza sospetto de la mamma, ch'era na mala 
feruscola, gauderese 'nsiemme, lo prencepe le dette na 
certa porvere e fece no canale de cristallo che responne- 
va da lo palazzo riale fi' sotta a lo lietto de N ella, ancora 
che stesse otto miglia lontano, decennole: «Ogne vota 
che tu me vuoi cevare comme a passaro de ssa bella gra¬ 
zia e tu miette no poco de ssa porvere a lo fuoco, ca io 
subbeto pe drinto a lo canale me ne vengo a ciammiello, 
correnno pe na strata de cristallo a gaudere ssa faccie 
d'argiento». 

E, cossi appuntato, non c'era notte che non facesse lo 
prencepe lo trase ed iesce e lo vacaviene pe chillo con- 
nutto, tanto che le sore, che stavano spianno li fatte de 
N ella, addonatose de lo fattefeste, fecero conziglio de 
'nzoccarele sto buono muorzo e, pe sgarrare lo filato de 
sti amure loro, ietterò a rompere de parte ’m parte lo ca¬ 
nale, tanto che, iettanno chella negrecata fegliola la por- 

vere a lo foco pe dare signo a lo 'nammorato che se ne 
venesse, chillo, che soleva venire nudo correnno a furia, 
se conciaie de manera pe chelle rotture de cristallo che 
fu na compassione a vedere e, non potenno passare chiù 
'nanze, tomaie a reto, fel lato tutto comm'a bracone to- 
disco, e se pose a lietto, facennoce venire tutte li miede- 
ce de la citate. 

M a perché lo cristallo era 'ncantato le ferite foro cossi 
mortale che non ce iovava remmedio ornano; pe la quale 
cosa, vedenno lo re desperato lo caso de lo figlio, fece 
iettare no hanno che qualonca perzona avesse arremme- 
diato a lo male de lo prencepe, s'era femmena 'nce 
l'averria dato pe marito e s'era mascolo l'averria dato 
miezo lo regno. 

Sentuto sta cosa, N ella, che spantecava per lo prence¬ 
pe, tentase la faccia e stravestutase tutta, de nascuso de 
le sore se partette da la casa pe irelo a vedere 'nanze la 
morte soia; ma - perché oramai le palle 'naurate de lo 
Sole, co le quale ioqua pe li campe de lo cielo, pigliava¬ 
no la renza verzo l'O ccaso - se le fece notte a no vosco 
vicino la casa de n'uerco, dove, pe foire quarche perico¬ 
lo, se ne sagliette 'ncoppa a n'arvolo. 

Ed essenno l'uerco co la mogliere a tavola etenenno 
le fenestre aperte pe magnare a lo frisco, comm'appero 
fornuto de devacare arciola e stutare lampe, commenza- 
ro a chiacchiarare de lo chiù e de lo manco, che pe la vi- 
cinitate de lo luoco, ch'era da lo naso a la vocca, sentette 
N ella ogne cosa. 

E fra l'autre deceva l'orca a lo marito: «Bello peluso 
mio, chese'ntenne? che se dice pe sso munno?». E chil¬ 
lo responneva: «Fà cunto, ca non c'è no parmo de nietto 
e tutte le cose vanno a capoculo e a le storze». «M a pu¬ 
re, che ’nc'è?», leprecaie la mogliere. E l'uerco: «'Nce 
sarria assai che dicere de le 'mbroglie che correno, poc- 
ca se senteno cose da scire da li panne: boffune regalate, 
forfante stimate, poltrune 'norate, assassine spalliate, 

zannettarie defenzate e uommene da bene poco prezza¬ 
te e stimate. M a perché so' cose da crepare, te dirraggio 
schitto chello ch'è socciesso a lo figlio de lo re, lo quale, 
avennosefravecato nastrata de cristallo pe dove passava 
nudo a gauderese na bella guagnastra, non saccio 
comm'è stato rutto lo cammino ed, a lo passare che ha 
voluto fare, s'è trenciato de manera che 'nanze che appi- 
la tanta pertosa se le spilarrà ’n tutto lo tutolo de la vita; 
e si be' lo re ha fatto iettare hanno co prommesse granne 
a chi lo sana, è spesa perza, ca se ne pò spizzolare li 
diente; e lo meglio che pò fare è tenere leste li lutte e ap¬ 
parecchiare l’assequia». 

N ella, sentenno la causa de lo male de lo prencepe, 
chiagnenno aselluzzo disse tra se medesima: «Chi è sta¬ 
ta st'arma mardetta c'ha spezzato lo canale pe dove pas¬ 
sava lo pinto auciello mio, azzò s'aggia a spezzare lo 
connutto pe dove passano li spirete mieie?». M a, seco- 
tanno a parlare l'orca, stette zitto e mutto ad ausoliare. 
La quale deceva: «Ed èpossibelecheèperduto lo mun- 
no pe sto povero signore? e che non s'aggia da ashiare lo 
remmedio a lo male suio? dì a la medicina che se 'nfor- 
na! dì a li miedece che se chiavano na capezza 'n canna! 
dì a G aleno e M esoé che torneno li denare a lo mastro, 
mentre non sanno trovare recette a proposeto pe la salu¬ 
te de sto prencepe!». 

«Siente, vavosella mia», respose l'uerco, «non so' obre- 
cate li miedece a trovare remmedie che passeno li confine 
de la N atura. Chesta non è coleca passara, che 'nce iova 
no vagno d'uoglio; non è flato, che se cacce co sepposte 
de fico i eietei le e cacazze de surece; non freve, che se ne 
vaga pe medecine e diete; né manco so' ferute ordenarie, 
che 'nce voglia stoppata o uoglio de pereconna perché lo 
percanto ch'era a lo vrito rutto fa chillo effetto stisso che 
fa lo zuco de le cepolle a lo fierro de la frezza, pe la quale 
se fa la chiaga 'ncurabole. U na cosa sarria schitto bona a 
sarvarele la vita: ma non me lo fare dicere, ch'è cosa che 

’mporta». «Dimmello, sannuto mio», leprecaie l'orca, 
«dimmello, non me vighe morta!». 

E l'uerco: «lo te lo dirraggio, puro che me 'mprom- 
miette de no confidarelo a perzona vevente, perché sar- 
ria la scasazione de la casa nostra e la ruina de la vita». 
«Non dubetare, marituoccolo bello bello», respose l'or¬ 
ca, «perché chiù priesto se vedarranno li puorce co le 
corna, le scigne co le code, letarpe coll'uocchie, che me 
ne scappa mai na parola da voccal». E, ioratone co na 
mano 'ncoppa all'autra, l'uerco le disse: «0 ra sacce ca 
no è cosa sotta lo cielo e 'ncoppa la terra che potesse 
sarvare lo prencepe da li tammare de la morte, fore che 
lo grasso nuestro, co lo quale, ontannose le chiaghe, se 
farria no sequestro a chell'arma che vo' sfrattare da la 
casa de lo cuorpo suio». 

N ella, che sentette sto chiaieto, dette tiempo a lo 
tiempo che scompessero de ciancoliare e, scesa da l'ar- 
volo, facenno buon armo tozzolale la porta dell'uerco, 
gridanno: «Deh, signure mieie orchissime, na carità, na 
lemmosena, no signo de compassione, no poco de mese- 
recordia a na povera meschina, tapina, che tarafinata da 
la fortuna, lontano da la patria, spogliata d'ogni aiuto 
umano, l'ècogliuto notteasti vuoscheesemoredefam- 
me! » e toppete, toppete. 

L'orca, che sentette sto frusciamiento de chiocche, le 
voze tirare meza panel la e mannarennella, ma l'uerco, 
ch'era chiù cannaruto de carne de cristiano che non è la 
lecora de la noce, l'urzo de lo mele, la gatta de li pesce- 
tielle, la pecora de lo saleel'aseno de la vrennata, disse a 
la mogliere: «Lassala trasire la poverella, che se dorme 
'n campagna porria essere guastata da quarche lupo». E 
tanto disse che la mogliere l'aperze la porta ed isso, co 
sta carità pelosa, fece designo de faresenne quattro voc- 
cune. 

M a no cunto fa lo gliutto e n'autro lo tavernaro: per¬ 
ché, essennose buono 'mbriacato e puostose a dormire, 

N ella, pigliato no cortiello da coppa no repuosto, ne fe¬ 
ce na chianca e, puosto tutto lo grasso a n'arvariello, 
s'abbeiaie a la vota de la corte, dove presentannose ’nan- 
ze a lo re s'offerze de sanare lo prencepe. 

Lo re co' n'allegrezza granne la fece trasire a la cam- 
mara de lo figlio, dove fattole na bona ontata de chillo 
grasso, ’n ditto ’n fatto comm'avesse iettato l'acqua 
'ncoppa lo fuoco, subeto se chiudettero le ferute e de- 
ventaie sano comme no pesce. La qualmente cosa ve- 
denno, lo re disse a lo figlio: «Che sta bona femmena 
meretarria la remonerazione prommessa pe lo hanno» e 
che se la pigliasse pe mogliere. Lo prencepe, sentenno 
chesto, respose: «Da mo se pò pigliare lo palicco, ca non 
aggio ’n cuorpo quarche despenza de core, che ne pozza 
dare a tante: già lo mio è 'ncaparrato ed autra femmena 
n'è patrona». 

N ella, che sentette chesto, respose: «N on te deverris- 
se allecordare de chella ch'è stata causa de tutto lo male 
tuiol». «Lo male me l'hanno fatto le sore», leprecaie lo 
prencepe, «e esse ne devono cacare la penetenzial». 
«Tanto che le vuoi propio bene?», tomaie a dicere N el¬ 
la. E lo prencepe respose: «Chiù de ste visciole!». «E 
cossi», repigliaie Nella, «abbracciarne, strigneme, ca io 
so' lo fuoco de sso corei». 

Malo prencepe, vedennola cossi tenta la faccie, re¬ 
spose: «Chiù priesto sarrai lo carvone, che lo fuoco! 
perzò arrassate, che non me tigne! ». M a N ella, vedenno 
ca no la conosceva, fattose venire no vacile d'acqua fre¬ 
sca, se lavai la facce e, levatose chella nuvola de folinia, 
se mostrai lo sole, che canosciuta da lo prencepe la 
strenze comme a purpo e pigliatosella pe mogliere fece 
fravecare drinto no focolaro le sore, perché porgassero 
comme a sangozuca drinto le cenere lo sango corrutto 
de la 'midia, facenno vero lo mutto: 

nullo male fu mal senza castico» 

VIOLA 

TRATTEN EM IENTO TERZO 
DE LA IORNATA SECUNNA 


Viola, 'midiata da le sore, dapo' assai burle fatte e re- 
cevute da no prencepe, a despietto loro le deventa mo- 
gliere. 

Trasette drinto al Tossa pezzelle sto cunto a quante lo 
sentettero e benedecevano mille vote lo prencepe c'avea 
pigliato la mesura de lo iepponea le sore de N ella e porta- 
ro lo nomme pe fi ' a le stelle de I ’ammore sbisciolato de la 
giovene, che seppe co tanta sdente meritare l'ammore de 
lo prencepe. Ma, fatto signo da Tadeo che stessero tutte 
zitto, commannaie a Meneca che facesse la parte soia, la 
quale de sta manera pagaie lo debeto: «È la ’midia no 
viento che shioshia co tanta forza che fa cadere le pontelle 
de la grolla del'uommene da bene e ietta pe terra lo sem- 
menato de le bone fortune. M a spi sso spi sso, pe castico de 
lo cielo, quanno sto viento se crede iettare de facce ’n terra 
na perzona, lo votta chiù priesto a farelo arrivare ’nanze 
tiempo a la felicitate che /'aspetta, comme senterrite ne lo 
cunto che voglio direve. 

E ra na vota no buono ommo da bene chiammato Co- 
laniello, lo quale aveva tre figlie femmene: Rosa, G arofa- 
no e V iola; ma l'utema de cheste era tanto bella che fa¬ 
ceva sceruppe solutive de desiderio pe purgare li core 
d'ogne tormiento, pe la quale cosa ne ieva cuotto e arzo 
Ciullone, figlio de lo re, che ogne vota che passava pe 
'nante no vascio dove lavoravano ste tre sore, cacciatose 
la coppola deceva: «Bonnì, bonnì, Viola». E essa re- 
sponneva: «Bonnì, figlio de lo re. lo saccio chiù de te». 

D e le quale parole abbottavano e mormoriavano l'au- 
tre sore, decenno: «Tu sì male criata e farrai scorruccia- 
re lo prencepe, de mala manera! ». E V iola semenannose 
pe dereto le parole de le sore le fu fatto da chelle pe de- 

spietto male affizio co lo patre, decennole ca era troppo 
sfacciata e presentosa e che responneva senza respetto a 
lo prencepe comme si fossero tutto uno e quarche iuor- 
no 'nce sarria 'ntorzato e ne paterrà lo iusto pe lo pecca¬ 
tore. 

Colaniello, ch'era ommo de iodizio, pe levare l'acca- 
sione mannaie Viola a stare co na zia soia, chiammata 
Cucevannella, accò mezzasse de lavorare. M a lo prence¬ 
pe, che passanno pe chella casa non vedeva chiù lo ver- 
zaglio deli desideriesuoie, fece na mano deiuornecom¬ 
me rescegnuolo che non trova li figlie a lo nido, che va 
de fronna ’n fronna 'ntornianno e lamentannose de lo 
danno suio; e tanto mese l'aurecchie pe le pertose, che, 
venuto a sentore de la casa a dove stava, iette a trovare la 
zia, decennole: «M adamma mia, tu sai chi io songo es'io 
pozzo o vaglio e però, da me a te, zitto e mutto, famme 
no piacere e po' spienneme pe la moneta ca vuoie». 

«Cosa che pozzo», respose la vecchia, «so' tutta sana 
a lo commanno vuestro». E lo prencepe: «Non voglio 
autro da te, che me facce vasare Viola e pigliate ste vi so¬ 
le meie». E la vecchia leprecaie: «lo pe servireve non 
pozzo fare autro che tenere li panne a chi vace a natare; 
ma non voglio che essa trasa a malizia che faccia la ma- 
neca asta lancella ec'aggia tenuto mano a ste brutte vre- 
gogne e n'auzasse a la scompetura de li iuorne mieie no 
titolo de garzone de ferraro che mena li mantece; però 
chello che pozzo fare pe darete gusto è che ve iate a na- 
sconnere drinto la cammara terrena dell'uerto, dove, co 
quarche scusa, io te mannarraggio Viola e, comme tu 
averrai lo panno e le fuerfece ’n mano e non te saperrai 
servire, la corpa sarrà la toia». 

Lo prencepe, sentuto chesto, rengraziatola de lo buo¬ 
no affetto, senza perdere tiempo se 'ncaforchiaie a la 
cammara: e la vecchia, co scusa de volere tagliare non 
saccio che tela, disse a la nepote: «0 V iola, và, si me 
vuoi bene, a lo vascio e pigliarne la mezacanna». E Vio- 

la, trasenno a la cammara pe servire la zia, s'addonaie de 
l'agguaieto e, pigliato la mezacanna, destra commo a 
gatta zompale fora de la cammara, lassanno lo prencepe 
cresciuto de naso pe vregogna e 'ntorzato de crepanti- 
glia. 

E la vecchia, che la vedde venire cossi a la 'ncorrenno, 
se sospettale ca l'astuzia de lo prencepe no avea pigliato 
fuoco e, da Uà a n'autro poco, disse a la figliola: «Và, ne- 
pote mia, a la cammara de vascio e pigliarne lo gliuom- 
maro defilo brescianiello da coppa chillo stipo». E Vio¬ 
la, correnno e piglianno lo filo, sciuliaie comme anguilla 
da mano de lo prencepe. 

M a poco stette, che la vecchia le tomaie a dicere: 
«Viola mia, se no me pigile la fuorfece a bascio io so' 
consumata». E Viola, scesa a bascio, appelo terzo assau- 
to, ma, fatto forza de cane, scappale da la tagliola e, sa- 
gliuta ad auto, tagliale co la fuorfece stessa l'arecchie de 
la zia, decennole: «Tienete sso buono veveraggio de la 
sansaria: ogni fatica cerca premio; a sfrisate de 'nore 
sgarrate d'aurecchie, e s'io non te taglio lo naso perzì è 
perché puozze sentire lo male adore de la fama toia, rof- 
fiana, accorda-messere, porta-pollastre, mancia-mancia, 
’mezzeia-peccerille». Cossi decenno se ne ieze 'n tre 
zumpe a la casa soia, lassanno la zia scarza d'aurecchie e 
lo prencepe chino delassame-stare. 

M a, tornanno a passare pe la casa de lo patre e veden- 
nola a lo stesso luoco dove soleva stare, tomaie a la sole- 
ta museca, «Bonnì, bonnì, Viola» e essa subeto, da buo¬ 
no diacono: «Bonnì, figlio de lo re. I o saccio chiù de te». 

M a le sore, non potenno chiù comportare sta miette- 
nante, fecero confarfa tra loro de messiarennella. E cos¬ 
si, avenno na fenestra che responneva a no giardino de 
n'uerco, se proposero pe chesta via de cacciarene li pic- 
ciole; e, fattose cadere na matassella de filo co lo quale 
lavoravano no portiero de la regina, decettero: «0 'mare 
nuie, che simmo arroinate e non potimmo fornire lo la- 

voro a tiempo si Viola, ch'è la chiù peccerella e chiù leg- 
gia de nuie, non se lassa calare co na funa a pigliarence 
lo filo caduto!». E Viola, pe no le vedere cossi affritte, 
s'offerse subeto de scennere; e, legatola a na funa la cala- 
ro a bascio e, calatola, lassaro ire la funa. 

A lo stesso tiempo trasette l'uerco pe pigliarese na vi¬ 
sta de lo giardino e, avenno pigliato granne omedetà de 
lo terreno, se lassale scappare no vernacchio cossi spote¬ 
stato eco tanto remmore e strepete che Viola, pe la pau¬ 
ra, strillava: «0 h, mamma mia, aiutarne!». 

E, votatose l'uerco e vistose dereto sta bella figliola, 
allecordatose d'avere 'ntiso na vota da certe stodiante 
che le cavalle de Spagna se 'mprenano co lo viento, se 
penzaie che lo corzo de lo pideto avesse 'ngravedato 
quarche arvolo e ne fosse sciuta sta pintata criatura. E 
perzò, abbracciatola co granne amore, decette: «Figlia, 
figlia mia, parte de sto cuorpo, sciato de lo spireto mio, 
e chi me l'avesse ditto mai che co na ventositate avesse 
dato forma a ssa bella facce? chi me l'avesse ditto ca 
n'effetto de freddezza avesse 'gnenetato sto fuoco 
d'Ammore?». E, decenno chesseed autre parole tenne- 
re e sbisciolate, la consignaie a tre fate, che n'avessero 
pensiero e la crescessero a ceraselle. 

Malo prencepe, che non vedeva chiù V iola e non sa- 
penno nova né vecchia, n'appe tanto desgusto che l'uoc- 
chie se le fecero a guallarella, la facce deventaie mortic¬ 
ela, le lavre de cennerale e non pigliava muorzo che le 
facesse carne o suonno che le desse quiete. E, facenno 
diligenzia e promettenno veveragge, tanto iette spianno 
c'appe notizia a dove steva e, fattose chiammare l'uerco, 
le disse che trovannose malato, comme poteva vedere, 
l'avesse fatto piacere de contentarese che potesse stare 
no iuorno sulo e na notte a lo giardino suio, ca le vastava 
na cammara schitto pe recriarese lo spireto. 

L'uerco, comme vassallo de lo patre, non potennole 
negare sto piacere de poco cosa, l'offerze, si non vastava 

una, tutte le cammare soie e la vita stessa. Lo prencepe, 
rengraziatolo, se fece conzignare na cammara che pe bo¬ 
na fortuna soia steva vicino a chella dell'uerco, lo quale 
dormeva a no lietto stisso co Viola. 

E - comme scette la N otte a ioquare a Stienne mia 
cortina co le stelle - lo prencepe, trovanno la porta 
dell'uerco aperta che, ped essere state ed a luoco securo, 
le piaceva de pigliare frisco, trasette chiano chiano ed at- 
tastato la banna de Viola ledeze dui pizzeche. La quale, 
scetannose, commenzaiea dicere: «0 tata, quanta pule- 
cel». E l'uerco fece subeto passare la figliola a n'autro 
lietto e, lo prencepe tornanno a fare lo medesemo e V io- 
la gridanno de la stessa manera, l'uerco tornanno a fare- 
le cagnare mo matarazzo e mo lenzola, se ne scorze tutta 
la notte co sto trafeco - ficché, portato nova l'Aurora 
che lo Sole s'era trovato vivo, s'erano levate li panne de 
lutto datuorno a lo cielo. 

M a, subeto che fu fatto iuorno pe chella casa e visto la 
figliola a pede la porta, le disse comme soleva: «Bonnì, 
bonnì Viola», e, responnenno Viola: «Bonnì, figlio de lo 
re, io saccio chiù de te», leprecaie lo prencepe: «0 tata, 
quanta pulecel». Viola, che sentette sto tiro, trasette su¬ 
beto a malizia che lo frusciamiento de la notte fosse sta¬ 
to corrivo de lo prencepe e, iuta a trovare le fate, le con¬ 
tale sto fatto. «Si è chesso», dessero le fate, «e nui 
facimmola da corzaro a corzaro e da marinaro a galioto 
e si t'ha mozzecato sto cane, vedimmo d'averene lo pilo; 
isso te n'ha fatto una e nuie facimmocenne una e meza 
ad isso! fatte adonca fare dal l'uerco no paro de chianiel- 
le tutte chine de campanelle e po' lassa fare a nuie, ca lo 
volimmo pagare de bona monetai». 

Viola, desiderosa de la vennetta, se fece fare subeto 
subeto li chianielle dall'uerco ed - aspettato che lo cielo 
comm'a femmena genovesa se mettesse lo taffettà nigro 
'ntuorno la facce - se ne iezero tutte quatto de conserva 
a la casa de lo prencepe, dove le fate con V iola senz'es- 

sere viste trasettero drinto la cammara soia e, comme lo 
prencepe accomenzaie ad appapagnare l'uocchie, le fate 
fecero no gran parapiglia e Viola se mese a sbattere tan¬ 
to li piede, ch'a lo remmore de le carcagna e a lo fruscio 
de li campanelle, scetatose co no sorreiemiento granne, 
lo prencepe gridaie: «0 mamma, mamma, aiutarne!». 
La quale cosa fatto doie o tre vote se la sfilaro a la casa 
loro. 

Lo prencepe, dapo' avere pigliato la matina agro de 
citro e sementella pe la paura, dette na passiata pe drin¬ 
to lo giardino, non potenno stare no momento senza la 
vista de chella Viola, ch'era 'ntellegenza a li garuofane 
suoie e, vedennola a bocca la porta, le disse: «Bonnì, 
bonnì, Violai», e Viola: «Bonnì, figlio de lo re, io saccio 
chiù de tei», e lo prencepe: «0 tata, quanta pulece! », ed 
essa: «0 mamma, mamma, aiutarne!». 

La quale cosa sentenno lo prencepe disse: «M e l'hai 
fatta, me l'hai calata! io te cedo e hai vinto e, canoscen- 
no veramente ca sai chiù de me, io te voglio senz'autro 
pe mogliere!». Cossi, chiamato l'uerco e cercatocella, ca 
non voze mettere mano a le gregne d'autro, avenno sa¬ 
puto la matina stessa ca era figlia de Colaniello e che 
s'era 'ngannato l'uocchio de dereto a pensare che sta vi¬ 
sta adorosa fosse parto de no zefero fetente e però, dato 
na voce a lo patre e fattole sapere la bona fortuna ch’era 
apparecchiata a la figlia, co granne allegrezza se fece la 
festa, facenno rescire vera chella settenza che: 

bella zita'n chiazza se marita». 

CAGLIUSO 

TRATTEN EM IENTO QUARTO 
DE LA IORNATA SECUNNA 


Cagliuso, pe' nustria de na gatta lassatole da lo patre, 
deventa signore; ma, mostrannosele sgrato, l'è renfaccia- 
ta la sgratetudene soia. 

N ori se pò dire lo gusto gran ne c’appero tutte de la bona 
fortuna de Viola, che co lo 'nciegno suio se seppe fravecare 
cossi bona sciorte a sfastio de le garge de le sore, che, ne¬ 
miche de lo proprio sango, le facevano tante cavallette pe 
farete rompere lo cuollo. Ma, essenno tiempo che Tolta 
pagasse lo cienzo che deveva, sborzanno da la vocca le mo¬ 
nete d'oro de le belle parole, cossi a lo debeto suio sodesfe- 
ce: «La 'ngratetudene, segnure, è chi uovo arroggiuto, che 
’mpezzato aH'arvolo de la cortesia lo fa seccare; è chiaveca 
rotta, che spogna li fonnamiente de la affrezzione; è foli- 
nea, che cascanno dinto lo pignato de Tamecizia le leva 
l'adore e lo sapore: comme se vede e prova formaiemente 
e ne vedarrite no designo abbozzato ne lo cunto che ve di¬ 
raggio. 

E ra na vota a la cettà de N apole mio no viecchio pez¬ 
zente pezzente, lo quale era cossi 'nzenziglio, sbriscio, 
grimmo, granne, lieggio e senza na crespa ’n crispo a lo 
crespano, cheieva nudo comme a lo peducchio. Lo qua¬ 
le, essenno a lo scotolare de li sacche de la vita, chiam- 
maie Oraziello e Pippo, figlie suoie, decennole: «G ià so' 
stato zitato sopra lo tenore de lo stromiento pe lo debe¬ 
to c'aggio co la N atura; e crediteme, se site cristiane, 
ch'io senterria no gusto granne de scire da sto M antrac- 
chio d'affanne, da sto mantrullo de travaglie, si non fos¬ 
se ca ve lasso scadute, granne comme a Santa Chiara, a 
le cinco vie de M elito e senza na maglia, niette comme a 
bacile de varviere, liste comm'a sorgente, asciutte 
comm'uosso de pruno, che n'avite quanto porta ’m pe- 

de na mosca e si corrite ciento miglia no ve cade no pic¬ 
ciolo, pocca la sciorte mia m'have arredutto dove li tre 
cane cacano, che n'aggio la vita, e comme me vide cossi 
me scrive, che sempre comme sapite aggio fatto alizze e 
crucelle, e me so' corcato senza cannela. Co tutto ches- 
so, voglio puro a la morte mia lassareve quarche signo 
d'ammore; perzò tu 0 raziello, che si' lo primogeneto 
mio, pigliate chillo crivo che stace appiso a lo muro, co 
lo quale te puoi guadagnare lo pane; e tu, che sì lo caca¬ 
ndolo, pigliate la gatta, ed allecordateve de lo tata vuo- 
stro». Cossi decenno scappaie a chiagnere e poco dapò 
decette A delio, ca è notte! 

0 raziel lo, fatto atterrare pe lemosina lo patre, piglia- 
tose lo crivo iette correnno da ccà e da Uà pe abboscare 
la vita, tanto che quanto chiù cerneva chiù guadagnava. 
E Pippo, pigliata la gatta, disse: «Ora vide che negra re- 
detà m'ha lassato patremo! che n'aggio da campare pe 
meneemo averraggio da fare le spese a dui! che se n'ha 
visto desto scuro lasseto? che meglio se no fosse stato!». 

Mala gatta, che sentette sto taluerno, le disse: «T u te 
lamiente de lo sopierchio e haie chiù sciorte che sinno, 
ma non canusce la sciorte toia, ca io so' bona a farete 
ricco si me 'nce metto». Pippo, che sentette sta cosa, 
rengraziaie la G attaria Soia e facennole tre o quattro al- 
lesciate sopra la schena, se le raccommannaie cauda¬ 
lmente, tanto che la gatta, compassionevole de lo negre- 
cato Cagliuso - ogne matina che lo Sole co l'esca de la 
luce posta co l'ammo d'oro ne pesca l'ombre de la N otte 
- se consignava o a la marina deChiaia o a la Preta de lo 
pesce e, abbistanno quarche cefaro gruosso o na bona 
aurata, ne la zeppoliava e portava a lo re, decenno: «Lo 
segnore Cagliuso, schiavo de Vostra Autezza fi'ncoppa 
alI’astraco, ve manna sto pesce co leverenzia e dice: a 
gran segnore piccolo presiento. Lo re co na facce allegra, 
comm'è soleto de fare a chi porta robba, respose a la 

gatta: «Dì a sto segnore che non canosco ca lo rengrazio, 
a gran merzè». 

Q uarch'autra vota correva sta gatta dove se cacciava, 
a le padule o a l'Astrune, e comme li cacciatore avevano 
fatto cadere o golano o parrei la o capofuscolo, ne l'auza- 
va e lo presentava a lo re co la medesema 'masciata. E 
tanto usaiest'arteficio sicché lo rena matina le disse: «lo 
me sento cossi obrecato a sso segnore Cagliuso, che lo 
desidero canoscere pe le rennere la pariglia de sta 'mo- 
rosanza che m'ha mostrato». A lo quale respose la gatta: 
«Lo desiderio de lo segnore Cagliuso è mettere la vita e 
lo sango pe la corona soia; e crai matino senz'autro - 
quanno lo Sole averrà dato fuoco a le restocchie de li 
campe deH’aiero - venerrà a fareve leverenzia». 

Cossi venuto la matina la gatta se ne ietteda lo re, de- 
cennole: «Segnore mio, lo segnore Cagliuso se manna a 
scusare, si non vene: perché sta notte se ne so' foiute 
certe cammariere e no l'hanno lassato manco la cammi- 
sa». Lo re, sentenno chesto, subeto fece pigliare da la 
guardarobba soia na mano de vestite e de biancarie e le 
mannaie a Cagliuso e no passaro doi ore che isso venne 
'm palazzo guidato da la gatta, dove appe da lo re mille 
compremiente: e, fattolo sedere a canto ad isso, le fece 
no banchetto da strasecolare. 

M a, 'ntanto che se magniava, Cagliuso a bota a bota 
se votava a la gatta, dicendole: «M osce mia, sianote arre- 
commannate chelle quatto peruoglie, che non vagano a 
mala via». E la gatta responneva: «Sta zitto, appila, non 
parlare de ste pezzentarie! ». E lo re volenno sapere che 
l'accorreva la gatta responneva ca l'era venuto golio de 
no lemonciello piccolo e lo re mannaie subeto a lo giar¬ 
dino a pigliarene no canestriello. E Cagliuso tomaie a la 
stessa museca de le zandraglie e pettole soie e la gatta 
tomaie a dicere c'amafarasse la vocca e lo re domannaie 
de nuovo che l'accorresse e la gatta co n'autra scusa 
pronta pe remmediarea la viltate de Cagliuso. 

All'utemo, manciato e chiacchiarato no piezzo de 
chesto e de chell'autro, Cagliuso cercale lecenzia e la 
vorpe restale co lo re descrevenno lo valore, lo 'nciegno, 
lo iodizio de Cagliuso e sopra tutto la recchezza granne 
che se trovava pe le campagne de Romma e de L ommar- 
dia, pe la quale cosa meretava d'apparentare co no re de 
corona. E, demannanno lo re che se poteva trovare, re¬ 
spose la gatta ca non se poteva tenere cunto de li mobe- 
le, stabele e soppellettole de sto riccone, che non sapeva 
chello che aveva e si lo re se ne volesse ’nformare avesse 
mannato gente cod isso fore lo regno, ca l'averia fatto 
canoscere a la prova ca non c'era recchezza a lo munno 
comme la soia. 

Lo re, chiammato certe fedate suoie, le commannaie 
che se fossero 'nformate menutamente de sto fatto, li 
quale ietterò pe le pedate de la gatta, la quale, co scusa 
de farele trovare refrisco pe la strata, de passo ’m passo, 
comme fu sciuta li confine de lo regno, correva 'nante e 
quanta morre de pecore, mantre de vacche, razze de ca¬ 
valle e vranche de puorce trovava, deceva a li pasture e 
guardiane: «0 là, state ’n cellevriello, ca na mano de van- 
nite vonno sacchiare quanto se trova a sta campagna! 
però, si volite scappare sta furia e che sia portato respet¬ 
to a le cose vostre, decite ca so' robbe de lo segnore Ca¬ 
gliuso, ca no ve sarrà toccato no pilo». 

Lo simile deceva pe le massarie che trovava pe lo 
cammino: tale che dovonca arrivavano le gente de lo re 
trovavano na zampogna accordata, che tutte le cose che 
scontravano l'era ditto ch'erano de lo segnore Cagliuso, 
tanto, ch'essenno stracque d'addemmannare chiù, se ne 
tornaro a lo re, decenno mare e munte de la recchezza 
de lo segnore Cagliuso. La quale cosa sentenno lo re 
promese no buono veveraggio a la gatta, si trattava sto 
matremmonio e la gatta, fatto la navettola da ccà e da 
Uà, all'utemo concruse lo parentato. 

E, venuto Cagliuso e consignatole lo re na grossa dote 

e la figlia, dapo' no mese de feste disse ca ne voleva por¬ 
tare la zita a le terre soie e, accompagnate da lo re fi' a li 
confine, se ne iette a Lommardia, dove pe conziglio de 
la gatta comperale na mano de territorie e de terre, che 
se fece barone. 

0 ra mo Cagliuso, vedennose ricco a funno, rengra- 
ziaie la gatta che non se pò dicere chiù, decenno ca da 
essa reconosceva la vita e la grannezza soia da li buone 
afficie suoie, che l'aveva fatto chiù bene l'arteficio de na 
gatta che lo 'nciegno de lo patre e però poteva fare e sfa¬ 
re de la robba e de la vita soia comme le pareva e piace¬ 
va, dannole parola che comme fosse morta, da Ila a den¬ 
to anne, l'averria fatto 'mbauzamare e mettere drinto a 
na gaiola d'oro drinto la stessa cammara soia, pe tenere 
sempre 'nanze all'uocchie la mammoria soia. 

La gatta, che sentette sta spanfiata, non passaro tre 
iuorne che, fegnennose morta, se stese longa longa drin¬ 
to lo giardino. La quale cosa vedenno la mogliere de Ca¬ 
gliuso gridale: «0 marito mio, e che desgrazia granne! la 
gatta è mortai». «Ogne male vaga appriesso ad essai», 
respose Cagliuso, «meglio ad essa c'a nuie». «Che ne 
farrimmo?», leprecaie la mogliere. Ed isso: «Pigliala pe 
no pede e iettala pe nafenestral». 

La gatta, che sentette sto buono miereto quanno 
manco se l'averria magenato, commenzaie a dicere: 
«C hesta è Va gran merzè de li peducchie che faggio leva¬ 
to da cuollo? chesta è Va mille grazie de le petacce che 
t'aggie fatto iettare, che 'nce potive appennere le fusa? 
chisto è lo cammio d'averete puosto 'n forma de ragno e 
d'averete sbrammato dove avive l'allanca, pezzente, 
stracciavrache? che iere no sbrenzolato, sdellenzato, 
spetacciato, perogliuso, spogliampise? cossi va, chi lava 
la capo a l'aseno! và, che te sia marditto quanto faggio 
fatto, ca non mierete che te sia sputato 'n canna! bella 
gaiola d'oro che m'avive apparecchiata, bella sepetura 
chem'aviveconsignata! và, siervetu, stenta, fatica, suda 

ped avere sto bello premio! o negrecato chi mette lo pi¬ 
gri ato a speranza d'autro! disse buono chiIlo felosofo: 
chi aseno se corca, aseno se trova! 'nsomma, chi chiù fa 
manco aspetta. M a bone parole e triste fatte 'ngannano 
li savie e li matte». 

Cossi decenno e capezzianno se pigliaie la via de fore 
e, pe quanto Cagliuso co lo pernione de l’omelitàcercaie 
alliccarela, non ce fu remmedio che tornasse arreto, ma, 
correnno sempre senza votare mai capo dereto, deceva: 

dio te guarda de ricco 'mpoveruto 
e de pezzente quanno è resagliuto». 

LO SERPE 

TRATTEN EM IENTO QUINTO 
DE LA IORNATA SECUNNA 


Lo re de Starza Longa marita la figlia co no serpe e, 
scopierto ch'era no bello giovane, Tardette la spoglia. I s- 
so, volenno rompere na vitriata pe foire, se roppe la ca¬ 
po, né trovanno remmedio, la figlia de lo re lassa la casa 
de lo patre e, ’ntiso da na vorpe lo secreto de sanare lo 
'nnammorato, accide maliziosamente la vorpe e de lo 
grasso suio e de varie aucielleontanno lo giovane feruta, 
ch'era figlio de no prencepe, le deventa marito. 

Fu compatuta fore de muodo la scura gatta pe vederela 
cossi male remunerata, si be 'nce fu perzona che disse ca se 
poteva conio!are co l'avanzo e presa, non essenno sola, ca 
ogge la sgratetudene è fatto male domesteco comme a lo 
male franzese e lo crastone; essennoce deH'autre c'hanno 
fatto e sfatto, conzomato la robba minata la vita, pe servi¬ 
re sta razza de sgrate e, quanno se tenevano 'mano autro 
che gai ole d'oro, se destinano na sepetura a l'ospitale. Fra 
chisto miezo, vedenno apparecchiata Popa pe parlare, fa- 
cettero selenzio, mentre essa disse: «Sempre se dette 
l'ascia a lo pede chi cercale troppo coriuso de sapere li fat¬ 
te d'autro: comme ne pò fare testemonio lo re de Starza 
L onga, che, pe mettere lo musso a la cheli età, sgarrale lo 
filato de la figlia e roinaie lo nigro tannerò che, dove era 
venuto a sfracassare co la capo, restale co la capo sfracas¬ 
sata. 

0 ra, dice ch'era na vota na foretana, che desiderava 
chiù d'avere no figlio che non desidera lo liticante la set- 
tenza ’n favore, lo malato l'acqua fresca e lo tavernaro la 
passata de lo percaccio; ma, pe quanto lo marito zappa¬ 
va a iornata, mai arrevava a vedere la ferteletate che de¬ 
sedera va. 

M a, essenno iuta no iuorno lo poverommo a fare na 

fascina a la montagna e sciaravogliannola a la casa, nce 
trovale no bello serpetiello drinto a le frasche. La quale 
cosa vedenno Sapatella, che cossi se chiammava la fore- 
tana, iettato no gran sospiro disse: «Ecco ca pe fi' a li 
sierpe fanno li serpunchiole e io nasciette sbentorata a 
sto munno co no guailaruso de marito, che, con tutto 
che sia ortolano, non è da tanto de fare no ’nsierto». A le 
quale parole respose lo serpe: «Pocca non puoie avere 
figlie e tu pigliate a mene, ca farrai no buono appiello e 
te vorraggio bene chiù de mamma». 

Sapatella, che 'ntese parlare a no serpe, appe a spire- 
tare; ma fatto armo le disse: «Q uanno mai ped autro, pe 
ssa amorevolezza toia io me contento d'azzettarete corn¬ 
ine si fusse sciuto da lo denucchio mio». E cossi, consi- 
gnatole no pertuso de la casa pe connoia, le deva a ma¬ 
gnare de chello che aveva co la chiù granne affezzione 
de lo munno. 

E, crescenno de iuorno ’n iuorno, comme fu fatto 
granneciello disse a Cola M atteo, lo foretano che teneva 
pe messere: «0 tata, io me voglio ’nzorare». «De gra¬ 
zia», disse Cola Matteo, «trovarrimmo n'autra serpe 
comm'a tene e farrimmo sta lega de poteca». «Che ser¬ 
pe?», respose lo serpetiello, «eramo fatte tutte uno co le 
vipere e li scorzune? ben se pare ca sì n'Antuono e fai 
d'ogne erva fascio! io voglio la figlia de lo re e perzò vat- 
tenne a sta medesema pedata e cerca a lo re la figlia e dì 
ca la vole no serpe». 

Cola M atteo, che ieva a la bona né se 'ntenneva trop¬ 
po de sti votta-varrile, iette semprecemente a lo re e le 
facette la 'masciata decenno: «'M asciatore non porta pe¬ 
na, si no mazze quanto la rena. 0 ra, sacce ca serpe vole 
figliata pe mogliere; perzò vengo comme ortolano a ve¬ 
dere si potesse fare no 'nsierto de no serpe co na palom- 
mella». 

Lo re, che canoscette a lo naso ch'era no vozzacchio- 
ne, pe levaresi Ilo da cuollo disse: «Và, dì a sto serpe che 

si me farrà li frutte de sto parco tutte d'oro io le darrag- 
gio figliama» e, fattose na gran risata, le dette lecienzia. 

M a, dato Cola M atteo la resposta a lo serpe, isso le 
disse: «Và crai matino e aduna tutte l'ossa de frutte che 
truove pe la cetate e ne semmena lo parco, ca vedarrai 
perne ’nfilate a lo iunco». 

Cola M atteo, ch'era fatto a la storza né sapeva lepre¬ 
care né contradire - comme lo Sole co le ienestre d'oro 
scopale le monnezze de l'ombre da li campe adacquate 
da l'Arba - 'nfilatose na sporta a lo vraccio iette de 
chiazza ’n chiazza adonanno tutte Tossa che trovale, de 
perzeca de gresommola d'alberge de visciole e de quan¬ 
te 'nevinole ed arille trovale pe le strate. E, iuto a lo par¬ 
co, le semmenaie, comme aveva ditto lo serpe, che ’n 
ditto 'n fatto sguigliaro e fecero li troncune de le chian- 
te, le frunne, li shiure e li frutte tutte d'oro lampante, 
che lo re vedenno tale cosa iette ’n estrece de stopore e 
pampaniaiede preiezza. 

M a, essenno mannato Cola M atteo da lo serpe a cer¬ 
carea lo re la prommessa. «Adaso li cuorpe», disse lo re, 
«ca voglio n'autra cosa, si vole figliama: e che faccia tut¬ 
te le mura e lo suolo de lo parco de prete preziose». 

E, referuto sta cosa da lo parzonaro a lo serpe, isso le 
respose: «Và crai matino e, adonanno tutte le graste che 
truove pe la terra, iettale pe le strate e pe le mura de lo 
parco, ca volimmo arrivare sto zuoppo». 

E Cola Matteo - comme la N otte ped avere fatto spal¬ 
la a li mariuole have l'ausilio e va raccoglienno le sali¬ 
nole de li crepuscole da lo cielo - pigliatose no cuofano 
sotta tetilleco commenzaie a ire adunanno graste d'ar¬ 
ci ulo, piezze de tieste e de coperchiole, funne di pignate 
e de tiane, urie de scafareie, maneche de Iancelle, lavre 
de cantaro, arresediannone quante locernelle rotte, gra¬ 
ste spezzate, tesine sesete e quante frantumme de roagne 
trovale pe la via. E, fattone chello che aveva ditto lo ser¬ 
pe, se vedde lo parco mautonato de smeraude e cauce- 

donie, 'ntonacato de robine e carvunchie, che lo lostrore 
sequestrava la vista drinto li magazzene deH'uocchie e 
chiantava la maraveglia drinto a li territorie de li core. 

A lo quale spettacolo restale lo re tutto de no piezzo, 
e non sapeva che l'era socciesso; ma, fattole dire n'autra 
vota lo serpe che l'attennesse la parola, lo re respose: 
«Q uanto s'è fatto è zubba, si non me fa deventare sto 
palazzo tutto d'oro». E Cola Matteo, referuto st'autro 
crapiccio de lo re a lo serpe, lo serpe le disse: «Và e pi¬ 
glia no fascio d'erve deverze e ugnene le pedamente de 
lo palazzo, ca vedarrimmo de contentare sta regnola». 

Cola M atteo a lo stisso punto se fece na grossa map- 
pata de foglia molle de rapestelle d'altille de porchiac- 
che d'arucole e de cerefuoglie e, fattone n'onzione a lo 
pede de lo palazzo, se vedde subeto tutto stralucere, 
comme a pinolo 'naurato da fare vacoare le povertà a 
dento case stetecute da la fortuna. 

E, tornato lo foretano a nomme de lo serpe a fare 
'stanzia pe la mogliere, lo re, vedennose stagliate li pas¬ 
se, chiammaie la figlia e le disse: «G rannonia mia, io pe 
delleggiare no marito che te voleva aggio cercato patte 
che me pareva 'mpossibele che se potessero comprire; 
ma, vedennome arrivato e obrecato non saccio comme, 
te prego, si sì figlia benedetta, che me facce mantenere 
la fede e che te contiente de chello che vole lo Cielo ed 
io so' costritto de fare». «Fà chello chete piace, tata 
'gnore mio», respose G rannonia, «ca no sciaraggio na 
iota da lo volere tuio». 

'N tiso chesto, lo re disse a Cola M atteo che facesse 
venire lo serpe, lo quale, sentuto la chiammata, 'ncoppa 
a no carro tutto d'oro tirato da quatto lefante d'oro se 
ne venne a la corte. M a dovonca passava sfrattavano at¬ 
tenute le gente, vedenno no serpe accossì gruosso e spa¬ 
ventoso fare lo spassiggio pe la cetate ed, arrivato 'm pa¬ 
lazzo, tremmaro comme a iunco ed ammarciaro tutte li 
cortesciane, che non ce restaro manco li guattare, e lo re 

e la regina se 'ncaforchiaro pe lo iaio drinto a na camma- 
ra; sulo G rannonia stette sauda sauda e, benché lo patre 
e la mamma gridasse: «Fuie, sbigna G rannonia! sarvate 
Rienzo!», essa non se voze scazzecare mollica decenno: 
«Perché voglio foire da lo marito che m'avite dato?». 

M a, trasuto lo serpe a la cammara, afferrale pe miezo 
co la coda a G rannonia e le dette na vranca de vase, che 
lo re ne fece na quatra de vi erme e si lo 'nsagnave non ne 
sceva sango: e, portatoseli drinto n'autra cammara, fece 
serrare la porta e scotolanno lo cuoiero 'nterra deventaie 
no bellissimo giovane c'aveva na capo tutta ricce d'oro e 
coN'uocchie te affattorava, lo quale, abbracciato la zita, 
couze le primme frutte de l'ammore suio. 

Lo re, che vedde 'ncaforchiare lo serpe co la figlia e 
chiudere la porta, disse a la mogliere: «Lo cielo faccia 
paceachella bon'arma defigliama, caè iuta senz'autro e 
chillo marditto serpe ne l'averrà scesa comme a veluoc- 
ciolo d'uovo» e, mettenno l'uocchie pe lo pertuso de la 
chiavatura, voze vedere che cosa n'era fatto. 

M a, visto la stremata grazia de chillo giovane e la spo¬ 
glia de serpe c'aveva lassata ’n terra, dato no cauce a la 
porta trasettero drinto e, pigliato chella pella, la iettaro a 
lo fuoco, facennola abrosciare. 

La quale cosa vedenno chillo giovane gridale: «Ah, 
cane renegate, me l'avitefatta!» estraformatosea na pa- 
lomma e trovato pe foire le vitriate a le fenestre, tanto 
'nce tozzaie co la capo pe fi' che le roppe, ma ne scette 
conciato de manera che no le restale parte de la cataroz- 
zola sana. G rannonia, che se vedde a no punto contenta 
e negra, felice e sbentorata, ricca e pezzente, sciccanno- 
se la facce se lamentale co lo patre e co la mamma de sta 
'ntrovolata de gusto, de sta 'ntossecata de docezza e de 
sta sgarrata de sciorte; li quale se scusattero che non 
pensaro de fare male. 

Ma essa - gualiannoseficché scette la Notte ad allom- 
mare lo catafarco de lo Cielo pe le pompe fonerale de lo 


- Letteratura italiana Einaudi 156 



G /orafi Battista Basite - L o cunto de li curiti 

Sole - comme vedde corcate tutte, pigliatose tutte le 
gioie che teneva a no scrittorio, se ne scette pe na porta 
fauza, co penziero de cercare tanto ficché trovasse lo be¬ 
ne che aveva perduto e, sciuta fore de la cetate guidata 
da lo raggio de la luna, trovale na vorpe, la quale le disse 
se voleva compagnia. E G rannonia le respose: «M e ne 
fai piacere, commare mia, ca non so' troppo pratteca de 
lo paese». 

E cossi, camminanno, arrivaro a no vosco, dove l'ar- 
vole, ioquanno comm'a peccerille, facevano casarelle pe 
'nce accovare l'ombre, ed, essenno oramaie stracque de 
lo cammino, volennose arreposare se retiraro a lo co- 
pierto de lefrunne, dove na fontana ioquava a carnevale 
co l'erva fresca, scarrecannole aduosso l'acqua a lancel- 
le; e, corcatose 'ncoppa no matarazzo d'erva tennerella, 
pagaro lo dazio de repuoso che devevano a la N atura pe 
la mercanzia de la vita, né se scetaro mai ficché lo Sole 
non dette signo co lo solito fuoco a marinare ed a corrie¬ 
re che potevano secotare lo cammino loro. 

E, scetate che foro, se fermaro ancora no buono piez- 
zo a sentire lo cantare de varie aucielle, mostranno 
G rannonia no gusto granne de sentire lo vernoliare che 
facevano. La quale cosa vista la vorpe, le disse: «Autro 
tanto piacere senterrisse 'ntennenno chello che diceno, 
comme lo 'ntenno io». A ste parole G rannonia, perché 
le femmene hanno cossi pe natura la curiositate comme 
le chiacchiare, pregaie la vorpe a direle chello che aveva 
sentuto a lo lenguaggio de l'aucielle. 

Ed essa, dapo' fattose pregare no buono piezzo pe 
guadagnare maggiore curiosità a chello che doveva con¬ 
tare, disse chechilleaucielle trascorrevano fra loro dena 
desgrazia soccessa a lo figlio de lo re, lo quale, essenno 
bello comme a no fato, pe non avere voluto dare sfazio¬ 
ne a le sfrenate voglie de n'orca mardetta, l'era stata da¬ 
ta na mardezzione: che fosse transformato 'n serpe pe 
sette anne e che già era vecino a fornire lo tiempo quan- 

no, 'nammoratose de na figlia de re, se ne steva co la zita 
drinto na cammara ed aveva lassato lo cuoiero ’n terra, 
ma lo patre e la mamma de la zita, troppo curiuse, l'ave¬ 
vano abbrusciato la spoglia; lo quale, foienno ’n forma 
de na colomma, a lo rompere na vitriata pe scire da na 
fenestra, s'era sfracassato de manera ch'era desperato da 
miedece. 

G rannonia, che sentette parlare deH'aglie suoie, de¬ 
mannaie la primma cosa di chi era figlio sto prencepe e 
si 'nc'era speranza de remmedio a lo male suio; e la vor- 
pe respose ca chille aucielle avevano ditto ch'era lo patre 
suio lo re de Vallone G ruosso e che non c'era autro se¬ 
creto pe appilare le pertose de la capo soia, azzò non se 
ne scesse l'arma, che ontare le ferite co lo sango de l'au- 
cielle stisse c'avevano contato sto fatto. 

G rannonia, a ste parole, se 'ngenocchiaie 'nante la 
vorpe, pregannola a farele st'utele, de pigliarele chille 
aucielle pe cacciarene lo sango, che averriano spartuto 
da buone compagne lo guadagno. «Chiano», disse la 
vorpe, «aspettammo la notte e, come l'aucielle s'amma- 
sonano, lassa fare a mammata, ca saglio 'ncoppa all’ar- 
volo e ne le scervecchio uno ped uno». 

Cossi, passato tutto lo iuorno mo parlanno de la bel¬ 
lezza de lo giovane mo de l'errore de lo patre de la zita 
mo de la desgrazia soccessa, trascorrenno trascorrenno 
passale lo iuorno e la Terra spase no gran cartone nigro 
pe raccogliere la cera da le 'ntorcie de la N otte. La vor¬ 
pe, comme vedde appapagnate l'aucielle 'ncoppa a li 
ramme, se ne sagliette guatto guatto e ad uno ad uno ne 
piuziaie quante golane, cardille, rei Ile, froncille, galline 
arcere, coccovaie, paposce, marvizze, lecore, cestarei le e 
pappamosche erano 'ncoppa a l’arvole ed accisole mese- 
ro lo sango drinto a no fiaschetiello che portava la vorpe 
pe refrescarese pe la via. G rannonia pe lo prieio non 
toccava pede ’n terra, ma la vorpe le disse: «0 h che alle¬ 
grezza 'n suonno, figlia mia! tu non haie fatto niente, si 

non haie ancora lo sango mio pe fare crapiata co chillo 
de l'aucielle! » e, ditto chesto, semiseafoire. 

G rannonia, che vedde derropato le speranze soie, re- 
corze a l'arte de le femmene, ch'è l'astuzia e la losenga, 
decennole: «Commare vorpe, averrisse ragione de sarva- 
rete la pel la quanno io non te fosse tanto obrecata e 
quanno non se trovassero autre vurpe a lo munno; però, 
mentre saie quanto te devo e saie ancora ca non manca¬ 
no pare toie pe sse campagne, te puoie assecurare de la 
fede mia e non fare comme la vacca co dare de pede a la 
tina mo che l'haie chiena de latte. H ai fatto e fatto e mo 
te pierde a lo meglio! fermate, crideme ed accompagna¬ 
rne a la cetate de sto re, ca me accatte pe schiava». 

La vorpe, che non se credeva mai che se trovasse 
quinta essenza vorpina, se trovale vorpinata da na fem- 
mena, perché, accostatose a camminare co G rannonia, 
non appero date cinquanta passe ch'essa le 'nzertaie na 
mazzata co lo vastone che portava e le dette a la chiri- 
coccola de manera che subeto ne pigliale lo sango, 
refonnennolo a lo fiaschetiello. 

E, commenzato a toccare de pede, arrivale a Vallone 
Gruosso, dove, abbiatose verzo lo palazzo riale, fece 
'ntennere a lo re ch'era venuta pe sanare lo prencepe. 
Lo re, fattola venire a la presenzia soia, se maravigliale 
de vedere na figliola prommettere chello che n'avevano 
potuto fare li meglio miedece de lo regno suio; puro, 
perché lo tentare non noce, disse ch'era de gusto granne 
vederene la sperienzia. M a G rannonia leprecaie: «S'io 
ve faccio vedere l'effetto che desiderate, voglio che me 
prommettite de daremiIlo pe marito». 

Lo re, che teneva lo figlio pe muorto, le respose: 
«Quanno tu me lo darrai libero esano, io te lo darraggio 
sano e libero, che n'è gran cosa dare no marito a chi me 
dace no figlio!». 

E cossi iute a la cammara de lo prencepe, non cossi 
priesto Tappe ontato co chillo sango che se trovale com- 

me n'avesse avuto mai male. E G rannonia, comme ve¬ 
dette lo prencepe forte e gagliardo, disse a lo re che l’at- 
tennesse la parola e lo re, votatose a lo figlio, disse: «Fi¬ 
glio mio, già te sì visto muorto ed io te vego vivo e 
manco lo creo. Però, avenno promisso a sta giovane si te 
sanava che tu le fusse marito, già che lo cielo t'ha fatto la 
grazia, famme comprire sta 'mprommessa, pe quanto 
ammore me puorte, pocca è necessità de gratetudene 
pagare sto debeto». 

A ste parole respose lo prencepe: «Signore mio, vor- 
ria avere tanta libertate a le boghe meie pe dareve sfazio¬ 
ne quanto ammore ve porto; ma trovannome 'mpegnato 
de parola ad autra femmena, né vui conzenterrite che io 
rompa la fede, né sta giovane me conzigliarrà che io fac¬ 
cia sto tuorto a chi voglio bene, né io pozzo mutare pen- 
ziero». G rannonia sentuto chesto appe no gusto ’ntrin- 
seco, che non se porria dicere, vedennose viva drinto a 
la mammoria de lo prencepe; e, fatto na tenta de carmo- 
sino a la facce, disse: «Q uanno io facesse contentare sta 
giovane amata da vui che me cedesse sta partita, non te 
chiegarrissea le boghe meie?». 

«N on sarrà mai», respose lo prencepe, «che io scache 
la bella 'magene de l'amanza mia da chisto pietto! o che 
me faccia conserva de l'ammore suio o che me dia cassia 
tratta, sempre sarraggio de na stessa voglia, de no stisso 
penziero e me porria vedere 'm pericolo de perdere lo 
iuoco a la tavola de la vita, che io non farraggio mai né 
sto cavalletto né sto trucco!». 

G rannonia, non potenno chiù stare drinto le pastore 
de lo fegnemiento, se le scoperze pe chella che era, poc¬ 
ca la cammara serrata tutta pe le ferite de la capo e lo ve- 
derela stravestuta non ce l'aveva fatto canoscere e lo 
prencepe, recanosciutola, subeto l'abbracciaie co no 
giubelo da stordire, decenno a lo patre la perzona che 
era echello ch'aveva patuto e fatto ped essa; e, mannan- 
no a chiammare lo re e la regina deStarza Longa, de bo- 

na commegna fecero lo matremmonio, pigliannose so¬ 
pra tutto grannissimo sfizio de lo corrivo de la vorpe, 
concrodenno all'utemo dell'utemo c' 

a li guste d'A mmore 

fu sempre connemiento lo dolore'. 

L'ORZA 

TRATTEN EM IENTO SESTO 
DE LA IORNATA SECUNNA 


Lo re de Rocca Aspra vo' pigliare la figlia pe moglie- 
re; chella, pe astuzia de na vecchia, se cagna ’n forma 
d'orza e fuie alle serve e, venendo ’n mano de no pren- 
cepe, la vede ne l'aspetto propio drinto no giardino, do¬ 
ve se faceva la testa e se ne 'nammora; dapo' varie suc¬ 
ciesse scoperta pefemmena le deventa mogliere. 

Tutto lo cunto che disse Popa fece ridere a schiattar'!elio 
ie femmene; ma dove se trattale de la malizia lloro, ba¬ 
stante a coffiare na vorpe, lloco avettero a crepare pe li 
fi anche de lo riso. E veramente la femmena ha le malizie 
comm'a granatene ’nfilate a dento p'ogne capillo de la ca¬ 
po: la fraude l'è mamma, la buscia nutrica a, la losenga 
maestra, lo fignemiento conziglio e lo 'nganno compagno, 
che bota e revota l’ommo comme le piace. Ma, tornanno 
ad A ntonella, che s'era 'ngarzapelluta pe parlare, la quale, 
stata no poco sopra de sé, comme se pigliasse mostra de li 
pendere, cossi elicette: «Disse buono chillo sapio, ca non 
se pò a commannamiento de fele obedire de zuccaro: deve 
l'ommo commannare cose iuste de mesura pe trovare obe- 
dienzia agghiustata de piso; dall'urdene che non comme- 
neno nasceno le resistenze che non s'agghiustano, 
comm'appunto soccesse a lo re de R occ'A spra, che, pe cer¬ 
care na cosa 'ndebeta a la figlia, le deze causa de fuiresen- 
ne, a riseco de perdere lo ’nore e la vita. 

Ora, dice che era na vota lo re de Rocc'Aspra, che 
aveva pe mogliere la mamma de la stessa bellezza, la 
quale, a la meglio carrera dell'anne, cascale da lo cavallo 
de la sanetate e se roppe la vita. M a, 'nante che se stotas- 
se la cannela de la vita a lo 'ncanto dell'anne, se chiam- 
maie lo marito e le disse: «lo saccio ca sempre m'haie 
amato svi scio latamente; perzò mostrarne a la fonnareglia 

dell’anne mieie l'accoppatura de l'ammore tuio, promet- 
tennome de non te 'nzorare maie se non truove n'auta 
femmena bella comme so' stata io, autamentete lasso na 
mardezzeione a zizze spremmute e te ne portarraggio 
odio pe 'nfi' all'auto munno». 

Lo re, che le voleva bene 'nfi' ncoppa l'astraco, sen- 
tenno st'utema volontà scappai a chiagnere e pe no piez- 
zo non potte responnere na parola mardetta. AN'utemo, 
scomputo de trevoliare, le disse: «Ch'io voglia sapere 
chiù de mogliere, 'nanze me schiaffa gotta, 'nanze me sia 
data lanzata catalana, 'nanze sia fatto comm'a Starace. 
Bene mio, scordatello, non credere a suonne ch'io pozza 
mettere ammore ad autra femmena! tu fuste la 'ncigna- 
tura de l'affezzione mia, tu te ne portarraie le stracce de 
le boglie meie». M entre isso diceva ste parole, la povera 
giovane, che faceva lo racano, strevellaie l'uocchie e 
stennecchiaie li piede. 

Lo re, che vedde spilata Patria, spilaie le cannelle 
dell'uocchie e fece no sbattetorio e no strillatolo che 
'nce corze tutta la corte, chiammanno lo nomme de 
chella bon'arma, iastemmanno la Fortuna che 'nce l'ave¬ 
va levata e, tirannose la varva, ne 'ncacava le stelle che 
l'avevano mannato sta desgrazia. 

Ma, perché voze fare comm'a chillo: doglia deguveto 
e de mogliere, assale dole e poco tene, doie, una a la fossa 
e n'autra a la cossa, non era ancora sciuto la N otte a la 
chiazza d'arme de lo cielo a pigliare mostra de li sporte- 
gliune, quanno accomenzaie a fa' li cunte co le deta: 
«Ecco morta moglierema pe mene ed io resto vidolo e 
negrecato, senz'autra speranza de vedere si no sta negra 
figlia che m'ha lassato. Perzò sarà necessario procurare 
de trovare cosa a proposito pe farence no figlio mascolo. 
M a dove dongo de pizzo? dove ashio na femmena spic- 
cecata a le bellezze de moglierema, s'ogni autra pare na 
scerpia a fronte ad essa? ora Iloco te voglio! dove ne 
truove n'autra, co lo spruoccolo? dove ne cirche n'autra 

co lo campaniello? si N atura fece N ardella, che sia ’n 
groliai, e po' roppe la stampa? ohimè, a che laberinto 
m'ha puosto, a che fi scole la prommessa che l'aggio fat¬ 
ta! ma che? io ancora non aggio visto lo lupo e fuio? 
Cercammo, vedimmo e 'ntennimmo: è possibele che 
non ce vole essere autr'asena a la stalla de N ardella? è 
possibele che voglia essere perduto lo munno pe mene? 
'nce sarrà fuorze la scaienza, la sporchia de le femmene? 
o se ne sarrà perduto la semmenta?». 

Cossi dicenno fa subeto iettare no banno e comman- 
namiento, da parte de mastro lommiento, che tutte le 
femmene belle de lo munno venessero a la preta parago¬ 
ne de la bellezza, ca se voleva pigliare la chiù bella pe 
mogliereedotareladeno regno. La quale cosa essenno- 
se sparza pe tutto, non ce fu femmena a l'univerzo che 
non venesse a tentare la sciorte soia, non ce restale scer- 
pia, pe scorciata che fosse, che non se mettesse ’n dozza- 
na, perché comme se tocca sto tasto de la bellezza non 
c'è gliannola che se dia venta, non c'è orca marina che 
ceda: ogne una se picca, ogne una ne vo' la meglio! e si 
lo schiecco le dice lo vero 'ncorpa lo vrito, che non fa 
naturale, e l'argiento vivo, ch'è puosto a la storza. 

0 ra mo, essenno chiena la terra de femmene, lo re fa- 
cennole mettere a filo se mese a passiare, comme fa lo 
G ran Tureo quanno trase a lo Serraglio pe scegliere la 
meglio preta deG enoa pe affilare lo corbello Damaschi¬ 
no: e ienno e venenno da coppa a bascio comm'a scigna 
che mai abbenta e schiudenno e squatranno chesta e 
chella, una le pareva storta de fronte, una longa de naso, 
chi larga de vocca, chi grossa de lavra, chesta longa eia- 
vana, chella corta male cavata, chi troppo 'mbofonuta, 
chi sopierchio spepoliata; la spagnola no le piaceva pe lo 
colore crepato, la napoletana no le deva a lo 'more pe le 
stanfelle co le quale cammina, la todesca le pareva fred¬ 
da eielata, la franzese troppo cellevriello sbentato, la ve¬ 
neziana na conocchia de lino co li capi Ile cossi iancacce. 

All'utemo dell'utemo, chi pe na cosa e chi pe n'autra, 
ne le mannaie tutte co na mano 'nante e n'autra dereto; 
e vedenno ca tante belle facce erano resciute a garzetta, 
resoluto destrafocaresedezedepietto a la propria figlia, 
decenno: «Che vao cercanno M aria pe Ravenna, si Pre¬ 
ziosa figliama è fatta a na medesema stampa co la mam¬ 
ma? aggio sta bella facce drinto la casa e la vao cercanno 
’n culo a lo munno?». 

E fatto 'ntennere sto penziero a la figlia, n'appe na 
'nfruata e na lengoriata che lo cielo te lo dica pe mene. 
Lo re tutto Sfuriato ledicette: «Vascia ssa voce e schiaf¬ 
fate sta lengua dereto, resorvennote stasera de fare sto 
nudeco matremoniale, autramente lo manco piezzo 
sarrà Parecchia!». 

Preziosa, sentuta sta resoluzione, se retiraie drinto la 
cammara soia e trivolanno sta mala sciorte non se lassaie 
zervola sana; e, stanno a fare sto nigro viseto, venne arri- 
vanno na vecchia che la soleva servire d'argentata, la 
quale, trovannola chiù da chillo munno che da chisto e 
sentuto la causa de lo dolore suio, le disse: «Stà de buon 
armo, figlia mia, non te disperare, ca a ogne male ’nc’è 
remmedio, fore ch'a la M orte. 0 ra siente: comme patre- 
to stasera avenno dell'aseno vo' servire pe stallone e tu 
miettete sto spruoccolo ’n mocca, perché subeto deven- 
tarrai n'orza; e tu sfratta, ca isso, pe la paura, te lassarrà 
foire e vattenne deritto a lo vosco, dove lo cielo t'ha sar- 
vata la ventura toia. E quanno vuoi parere femmena, 
comme sì e sarrai sempre, e tu levate lo spruoccolo da 
vocca ca tornarrai a la forma de ’mprimma». 

Preziosa, abbracciata la vecchia e fattole dare no buo¬ 
no mantesinato de farina e de felle de presutto e de lar¬ 
do, ne la mannaie; e - commenzanno lo Sole comm'a 
pottana fai luta a cagnare quartiero - lo re fece venire li 
vottafuoche e, commitanno tutte le signure vassalle, fece 
na festa granne; e comme appero fatto cinco o sei ora de 
catubba se messero a tavola e, mazzecato fore de misura, 

se ieze a corcare. E, chiamanno la zita a portare lo qua¬ 
derno pe saudare li cunte amoruse, essa, puostose lo 
spruoccolo ’n mocca, pigliale la figura de n'urzo terribe- 
le e le ieze ’n contra. Lo quale, atterruto de sta marave- 
glia s'arravogliaie drinto a li matarazze, da dove manco 
pe la matina cacciale la catarozzola. 

T ra tanto P reziosa se ne scette fora e toccale a la vota 
de no vosco - dove facevano monopolio l'ombre, corn¬ 
ine potessero, a le ventiquattro ore, fare quarche aggra¬ 
vio a lo Sole - dove se stette co la doce converzazione 
dell'autre animale, ficché venne a caccia a chille paise lo 
figlio de lo re de Acqua Corrente, lo quale, vedenno 
sforza, appe a morire desso. M a adonatose ca sf anima¬ 
le, tutto coccioliannose e menanno la coda comm'a cac- 
ciottella, le ieva 'ntuorno, pigliale armo e facennole ca- 
rizze, decennole cucce cucce, misce misce, ti ti, rucche 
rucche, cicco palò, ense ense, se lo portale a la casa orde- 
nanno che lo covernassero comme la perzona propria, 
facennola mettere drinto a no giardino a canto lo palaz¬ 
zo riale, pe poterela vedere, sempre che voleva, da na fe- 
nestra. 

0 ra, essenno sciute tutte le gente de la casa e restato 
sulo lo prencepe, s'affacciaie pe vedere l'orza e vedde 
che Preziosa, pe covernarese li capille, levatose lo 
spruoccolo da la vocca se pettenava letrezzed'oro. Pela 
quale cosa, vedenno sta bellezza fore de li fore appe a 
strasecolare de lo stopore e, derropatose pe le scale, cor- 
ze a lo giardino. M a Preziosa, addonatase de l'agguaito, 
se schiaffale lo spruoccolo 'n mocca e tomaie comm'era. 

Lo prencepe, sciso a bascio e non trovanno chello che 
aveva visto da coppa, restale cossi ammisso pe lo corrivo 
che puostose a na granne malanconia ’n quatto iuorne 
scapezzale malato, decenno sempre: «Orza mia, orza 
miai». 

La mamma, che sentie sto taluorno, se 'magenaie che 
l'orza l'avesse fatto quarche male trattamiento e dette 

ordene che fosse accisa. Ma li serveture, ch'erano 
'nnammorate de la domestechezza de l'orza, che se face¬ 
va amare da le prete de la via, avenno compassione de 
farene na chianca la portaro a lo vosco, referenno a la re¬ 
gina ca n'avevano cacciate li picciole. 

La quale cosa venuto a l'arecchie de lo prencepefece 
cose da non se credere ed, auzatose da lo lietto, voze fa¬ 
re mesesca de li serveture; da li quale sentuto comme 
passava lo negozio se mese pe muorto a cavallo e tanto 
cercaie e giraie, che, trovato l'orza, la carriaie de nuovo a 
la casa e postola drinto a na cammara le disse: «0 bello 
muorzo de re, che staie 'ncaforchiato drinto sta pellai o 
cannela d'ammore, che staie 'nchiusa drinto sta lanterna 
pelosa! a che fine fareme sti gatte-felippe, pevedereme 
sparpatiare e iremenne de pilo 'm pilo? io moro allanca- 
to, speruto ed allocignato pe ssa bellezza e tu ne vide li 
testemonie apparente, ca io so' arredutto ’n tierzo 
comm'a vino cuotto, ca n'aggio si no l'uosso e la pella, 
ca la freve me s'è cosuta a filo duppio co ste vene. Perzò 
auza la tela de sso cuoiero fetuso e famme vedere l'appa¬ 
rato de sse bell izze, leva leva le frunne da coppa sso 
sportone e famme pigliare na vista de ssi belle frutte; au¬ 
za sso portiero e fà trasire st'uocchie a bedere la pompa 
de le meraviglie! chi ha puosto a na carcere tessuta de 
pile n'opera cossi liscia? chi ha serrato drinto no scrigno 
de cuoiero cossi bello tesoro? famme vedere sso mostro 
de grazie e pigliate ’m pagamiento tutte le voglie meie, 
bene mio, ca lo grasso de ss'orza pò schitto remmediare 
a l'attrazione de nierve ch'io tengo!». 

M a dapo' ditto e ditto, visto ca iettava ’m pierdeto le 
parole, tomaie a schiaffarese drinto a lo lietto e le venne 
accossì spotestato azzedente che li miedece fecero male 
pronosteco de li fatte suoie. La mamma, che n'aveva au- 
tro bene a lo munno, sedutase a no lato de lo lietto, le 
disse: «Figlio mio, dove nasce tanta crepantiglia? che 
omore malenconeco t'è pigliato? tu sì giovane, tu sì 

amato, tu sì granne, tu sì ricco: che te manca, figlio mio? 
parla: pezzente vregognuso porta la tasca vacante. Si vuoi 
mogliere, tu sciglie ed io 'ncaparro, tu piglia io pago. 
N on vide tu ca lo male tuio è male mio? a te sbatte lo 
puzo, a me lo core; tu co la freve a lo sango, io co l'azze- 
dente a lo cellevriello, n'avenno autra pontella de la vec¬ 
chiezza mia ch'a tene. Perzò stamme allegramente ped 
allegrare sto core e non vedere negrecato sto regno, fer¬ 
rati nata sta casa e carosa sta mamma». 

Lo prencepe, sentuto ste parole, disse: «N esciuna co¬ 
sa me pò conzolare si no la vista dell 'orza. Però, si me 
volite vedere sano, tacitelo stare a sta cammara, né vo¬ 
glio che autro me coverna e faccia lo lietto e me cocina, 
se no essa medesema, che senz'autro, co sto gusto, sar- 
raggio sano ’n quatto pizzeche». 

La mamma, si be' le parze no spreposeto che l'orza 
avesse da fare lo cuoco e lo cammariero e dubetaie che 
lo figlio frenetecasse, puro, pe contentarelo, la fece veni¬ 
re. La quale, arrivato a lo lietto de lo prencepe, auzaie la 
granfa e toccaie lo puzo de lo malato, che fece sorreiere 
la regina, penzanno ad ora ad ora che l'avesse a sciccare 
lo naso. 

Ma, lo prencepe decenno all'orza: «Chiappino mio, 
non me vuoie cocinare e dare a magnare e covernare?», 
essa vasciai la capo mostranno d'azzettare lo partito. Pe 
la quale cosa la mamma fece venire na mano de galline e 
allommare lo fuoco a no focolaro drinto a la stessa cam¬ 
mara e mettere acqua a bollere e l'orza, dato de mano a 
na gallina, scaudatola la spennaie destramente e, sben¬ 
datola, parte ne 'mpizzaie a no spito e parte ne fece no 
bello 'ngrattinato, che lo prencepe, che non ne poteva 
scennere lo zuccaro, se ne leccaie le deieta e, comme ap- 
pe fornuto de cannariare, le deze a bevere co tanta gra¬ 
zia che la regina la voze vasare 'n fronte. 

Fatto chesso, e sciso lo prencepe a fare la preta para¬ 
gone de lo iodizio de li miedece, l'orza fece subito lo 

lietto e, corza a lo giardino, cogliette na bona mappata 
de rose e shiure de cetrangolo e 'nce le sparpogliaie pe 
coppa, tanto che la regina disse che sforza valeva no tre- 
soro, e c'aveva no cantaro de ragione lo figlio de volere- 
le bene. 

Malo prencepe, vedenno sti belleservizie, ionzeesca 
a lo fuoco e se primma se conzomava a dramme mo se 
strodeva a rotola e disse a la regina: «M amma, 'gnora 
mia, si non dongo no vaso a sforza, m'esce lo shiato ! ». 
La regina, che lo vedeva ashevolire, disse: «Vasaio, vasa, 
bell'anemale mio, non me lo vedere speruto sto povero 
figlio!». 

Ed accostatose l'orza, lo prencepe pigliatola a pezze- 
chille non se saziava de vasarela e, mentre stevano mus¬ 
so a musso, non saccio comme scappale lo spruoccolo 
da vocca a Preziosa e restale fra le braccia de lo prence¬ 
pe la chiù bella cosa de lo munno. Lo quale, stregnenno- 
la co le tenaglie ammorose de le braccia, le disse: «'N n- 
cappaste sciurolo, non me scappe chiù senza ragione 
veduta!». 

Preziosa, refonnenno lo colore de la vregogna a lo 
quatro de la bellezza natorale, le disse: «G ià songo a le 
mano toie, siate arrecommannato lo 'nore mio e spacca 
e pesa e botarne dove vuoie». E, demannato da la regina 
chi fosse sta bella giovane e che cosa l'avesse arredotta a 
sta vita sarvateca, essa contale pe lo filo tutta la storia de 
le desgrazie soie; pe la quale cosa la regina, laudannola 
de bona e 'norata fegliola, disse a lo figlio che se conten¬ 
tava che le fosse stata mogliere. E lo prencepe, che non 
desederava autra cosa a sta vita, le dette subeto la fede 
ed essa, benedecennole 'n cocchia, fece sto bello 'ncra- 
sto co feste e lommenarie granne e Preziosa faceva scan¬ 
nagli a la velanza de lo iodizio ornano che 

chi fa bene sempre bene aspetta». 

LA PALOMMA 

TRATTEN EM IENTO SETTIMO 
DE LA IORNATA SECUNNA 


N o prencepe, pe na iastemma datole da na vecchia, 
corze gran travaglio, lo quale se fece chiù peo pe la mar- 
dezzione de n'orca; a la fine pe 'nustria de la figlia de 
l'orca passa tutte li pericole e se accasano 'nsiemme. 

>A rrivato a lo rumme e busse sto cunto de A ntonella, 
che fu a viva voce laudato pe bello e graziuso e de granne 
assempio pena figlia ’norata, dulia, a chi veneva la bene¬ 
ficiata d'asseconnare, cosà decette: «Chi nasce da prence¬ 
pe, non deve fare cosa da verri Ilo. L'ommo granne non de¬ 
ve dare male essempio a li chiù basce, che dall’aseno chiù 
gruosso ’mpara de mandare la paglia lo picciolo: che non è 
maraveglia po' se lo cielo le manna li travaglie a tommola, 
comme soccesse a no prencepe c'appe li cruosche danno 
desgusto a na poverella, che ne fu vecino a perdere mala¬ 
mente la vita 

Era na vota, lontano otto miglia da Napole verso 
l'Astrune, no vosco de fico edechiuppe, dove'mborza- 
vano le saette de lo Sole, che no lo potevano sperciare; 
drinto a lo quale 'nc'era na casarella meza scarropata, 
che 'nce abetava na vecchia la quale era tanto sbriscia de 
diente quanto carreca d'anne, cossi auta de scartiello 
comme vascia de fortuna: aveva dento crespe a la faccie, 
ma era totalemente screspata, che si be' aveva la capo 
carreca d'argiento non se trovava uno de dento vinte a 
carri no pe sorzetarese lo spi reto, tanto che ieva cercan- 
no pe le pagliara de lo contuorno quarche lemmosena 
pe mantenere la vita. 

M a perché a lo tiempo d'oie se darria chiù priesto na 
vorza de tornise a no spione magna-magna che no tre 
caalle a no povero abbesognuso, stentale tutta na scogna 
pe avere na cocinata de fasule, a tiempo che 'nce n'era 

tanta grassa a chille paise che poco case non se ne chiu- 
deno le tommola. M a perché a caudaro viecchio vruogno- 

10 o pertuso e a cavallo magro dio le manna mosche ed ad 
arvolo caduto accetta accetta, sciuta la negra vecchia e an¬ 
nettiate li fasule e schiaffatole drinto a na pignata, la me¬ 
se fore la fenestra ed essa iette ad abuscare quatto sproc- 
cola a lo vosco pe se le cocenare. 

M a fra sto tiempo che iette e venette passaie da chelle 
case N ardo A niello, lo figlio de lo re, che ieva a caccia. 
Lo quale, visto la pignata a lo fenestriello, le venne golio 
de fare no bello cuorpo e facette 'nguaggio co li servetu- 
re suoie a chi, cecanno chiù deritto, le cogliesse miezo 
co na savorra e, commenzanno a berzagliare chella pi¬ 
gnata 'nnocente, a le tre o quattro pantosche lo prence- 
pe, 'nzertanno a pilo, ne fece la festa. 

I onze la vecchia a tiempo che s'erano partute e, trova¬ 
to st'ammaro desastro, commenzaie a fare cose mardet¬ 
te, gridanno: «Dì che se stira lo vraccio e che se ne vaga 
vantanno lo caperrone de Foggia c'have tozzato co ssa 
pignata, lo figlio de vava c'ha rotta la fossa de le carne 
soie, lo villano coteconec'hasemmenato contra stagione 

11 fasule mieie! e puro si non have avuto na stizza de 
compassione de le miserie meie, deveva avere quarche 
respetto a lo 'nteresse propio e non iettare pe terra l'ar¬ 
me de la casata soia, né fare ire pe li piede le cose che se 
teneno 'ncoppa la capo! ma và, che preo lo cielo a de¬ 
nocchie scoperte e co le visciole de lo core che se pozza 
'nnammorare de la figlia de quarche orca che lo faccia 
voliere e male cocere e la sogra 'nce ne dia tanta pe le ce- 
gne che se vea vivo e se chiagna muorto e che, trovando- 
se 'mpastorato e da le bellezze de la figlia e da li percan- 
te de la mamma, non se ne pozza cogliere maie le 
bertole, ma stia anche ne crepa soggetto a li strazie de 
chella brutta arpia, la quale i'aggia da commannare li 
servizie a bacchetta, le dia lo pane co la valestra, tanto 

che chiù de quatto vote venga a sosperare li fasule che 
m'ha iettato». 

M esero le mardezziune de sta vecchia l'ascelle, che 
sagliettero subeto ’n cielo; tanto che, se be' se sole dice¬ 
re pe proverbio iastemme de femmena pe culo te le sem- 
mena ed a cavallo iastemmato luce lo pilo, tutta vota deze 
a lo naso de lo prencepe, che 'nce appe a lassare lo 
cuoiero, che non passaro doi ora che, stanno drinto a lo 
vosco sperduto da le gente soie, scontrale na bellissima 
figliola che ieva coglienno maruzze e, pigliannose gusto, 
deceva: «/esce, /esce corna, ca mammata te scorna! te 
scorna 'ncoppa l'astraco, che fa lo figlio mascolol». 

L o prencepe, che se vedde comparere 'nante sto scrit¬ 
torio de le cose chiù preziose de la N atura, sto banco de 
li chiù ricche deposete de lo cielo, st'arzenale de le chiù 
spotestate forze d'Ammore, non sapeva che l'era soc- 
ciesso e da chella facce tonna de cristallo trapassanno li 
ragge dell'uocchie all'esca de lo core suio, allommaie 
tutto de manera che deventaie na carcara, dove se coce- 
vano le prete deli designe pe fravecare la casa de le spe¬ 
ranze. 

Filadoro, che cossi se chiammava la giovane, non 
monnava nespole: che ped essere lo prencepe bravo mo¬ 
staccio de giovane le sperciaie subeto da parte a parte lo 
core, tanto che l'uno alI’autro cercava meserecordia 
coll'uocchie e dove le lengue loro avevano la pepitola li 
sguardi erano trommette de la Vicaria, che spobrecava- 
no lo secreto dell'arma. E stato no buono piezo l'uno e 
l'autro co I’arenella a lo cannarone, che non potevano 
sghizzare na parola mardetta, all'utemo lo prencepe, 
spilato lo connutto de la voce, cossi le disse: «Da quale 
prato è sguigliato sto shiore de bellezza? da quale cielo è 
chioppeta sta rosata de grazia? da quale menerà è venu¬ 
to sto tesoro de bellezzetudene cose? o serve felice, o 
vuosche fortunate, abitate da sto sfuorgio, allustrate da 
sta lommenaria de le feste d'A mmore! o vuosche, o ser- 

ve, dove non se tagliano mazze de scopa, travierze de 
forca, né copierchie de cantaro, ma porte de lo tempio 
de la bellezza, travede la casa de le G razieed aste data¬ 
re lefrezzed'Ammorel». 

«Vascia sse mano, cavaliere mio», respose Filadoro, 
«non tanto de grazia, ca so' le vertù voste, no li mierete 
mieie, sto spetaffio de laude che m'avite dato, ca io so' 
femmena che me mesuro, né voglio c'autro me serva de 
meza-canna, ma tale quale songo, o bella o brutta, o niz- 
zola o ianca, o sfrisata o chiantuta, o pueceta o petosa, o 
cernia o fata, o pi patella o votracone, io songo tutta a lo 
commanno vuostro, pocca sso bello taglio d'ommo m'ha 
fellato lo core, ssa bella cera de conte m'ha passato 
dall'uno all'autro canto, e me te do pe schiavottola ’nca- 
tenata, da mo pe sempre». 

N on foro parole cheste, ma sonata de trommetta che 
chiammaie lo prencepe co no tutte a tavola de li conden¬ 
te amoruse, anze lo scetaie co no tutte a cavallo a la vat- 
taglia d'Ammoree, vedennosedato no dito d'amorosan- 
za, se pigliale la mano, vasando la vorpara d'avolio che 
l'aveva 'ncroccato lo core. Filadoro a sta zeremonia de 
prencepe fece na facce de marchesa, anze fece na facce 
de tavolozza de pettore, dove se vedde na mesca de mi¬ 
nio de vregogna, de ceraso de paura, de verderame de 
speranze, decenabrio de desiderio. 

M a tanno voleva N ardo A niello asseconnare, quanno 
le fu 'nzoccato lo dire - perché a sta negra vita non c'è 
vino de sfazione senza feccia de desgusto, non c'è bruo- 
do grasso de contento senza scumma de desgrazia - che 
mentre steva a lo meglio eccote de vrocca la mamma de 
Filadoro, la quale era n'orca accossì brutta, che la fece la 
N atura pe lo modiello de li scurce. 

Aveva li capille come a na scopa de vrusco, non già 
ped annettare le case de folinie e ragnatele, ma pe anne- 
grecare ed affommare li core; la fronte era de preta de 
G enova, pe dare lo taglio a lo corbello de la paura che 

svennegnava li piette; l'uocchie erano comete, che pre¬ 
decevano tremmolicce de gamme, vermenare de core, 
iaio de spirete, filatorie d'arme e cacarelle de cuorpo, 
pocca portava lo terrore ne la facce, lo spaviento ne l'oc¬ 
chiatura, lo schianto ne li passe, la cacavessa ne le paro¬ 
le. E ra la vocca sannuta comm'a puorco, granne comm'a 
scorfano, steva comm'a chi paté de descenzo, vavosa 
comm'a mula; 'nsomma da la capo a lo pede vedive no 
destellato de bruttezza, no spitale de struppie, tanto che 
lo prencepe deveva cierto portare quarche storia de 
M arco e Shiorella cosute a lo ieppone che no spiretaie a 
sta vista. 

La quale, dato de mano a lo corzetto de N ardo A niel¬ 
lo, disse: «Auza, la corte! auciello auciello, maneca de 
fierrol». «Testemmonia vostal», respose lo prencepe, 
«arreto canaglia!», e voze mettere mano a la spata, 
ch'era na lopa vecchia, ma restale comm'a na pecora 
quanno ha visto lo lupo, che non se potte movere né pi- 
pitare, de manera che fu carriato comm'aseno pe capez¬ 
za a la casa dell'orca. 

La quale subbeto che fu arrevata le disse: «Attienne 
buono a faticare comm'a no cane, si non vuoie morire 
comm'a no puorco. E pe lo primmo servizio fa che pe 
tutt'oie sia zappato e semmenato sto muoio de terreno 
’n chiano de sta cammera, e sta ’n cellevriello, ca si torno 
stasera e non trovo fornuto lo lavore, io mete gliotto!». 
E ditto a la figlia che attennesse a la casa, se ne iette a 
scommerzione co l'autre orche drinto a lo vosco. 

N ardo A niello, che se vedde arredutto a sto male ter- 
mene, commenzaie ad allavaniarese lo pietto de chianto, 
mardecenno la Fortuna soia che l'aveva strascinato a sto 
male passo. Filadoro, dall'autra parte, lo consolava, de- 
cennole che stesse de buono armo, ca essa 'nce averria 
puosto lo proprio sango pe l'aiutare e che non deveva 
chiammare marvasa la sciorte, che l'aveva connutto a 
chella casa, dove era cossi sbisciolatamente da essa ama- 

to e che mostrava poco scagno a l'ammore suio, mentre 
steva accossì desperato de sto socciesso. 

A la quale respondette lo prencepe: «N o me spiace 
l'essere sciso da lo cavallo all’aseno, né l'avere cagnato lo 
palazzo riale co sto cafuorchio, li banchette vannute co 
no tuozzo de pane, lo cortiggio de serveture co servire a 
staglio, lo scettro co na zappa, lo fare atterrire l'asserzete 
co vedereme atterruto da na brutta caiorda, perché tutte 
le desgrazie meie stimarria a ventura co starece presente 
e schiuderete co st'uocchie. M a chello che me spercia lo 
core è che aggio da zappare e sputareme dento vote le 
mano, dove sdegnava de sputareme na petinia e, cot 
peio, aggio da fare tanto che non'nce vastarria tutto no 
iuorno no paro de vuoie, e si non scompo stasera lo fat- 
tefesta sarraggio cannariato da mammata e io non tanto 
averraggio tormiento de scrastareme da sto nigro cuor- 
po quanto de scantoniareme da ssa bella perzona». Cos¬ 
si dicendo iettava li seiIuzze a cuofano e le lagreme a 
bottafascio. 

M a Filadoro, asciucannole l'uocchie, le disse: «Non 
credere, vita mia, c'agge da lavorare autro territorio che 
l'uorto d'Ammore: né dobetare che mammama te toc¬ 
che no pilo schitto de ssa perzona. Agge Filadoro e non 
dubitare: ca si no lo saie, io so' fatata e pozzo quagliare 
l'acqua e scurare lo sole; vasta, e suffeceì perzò, stamme 
allegramente, ca stasera se trovarrà zappato e semmena- 
to lo terreno senza che 'nce dinghe no cuorpo». 

Sentenno chesto Nardo Aniello disse: «Si tu sì fata, 
comme dice, o bellezza de lo munno, perché non ce ne 
sfrattammo da sto palese, ca te voglio tenere comme na 
regina a la casa de patremo?» E Filadoro respose: «Na 
certa chelleta de stelle sconceca sto iuoco: ma passarà 
fra poco sto 'nfruscio e starrimmo felice». 

Tra chiste e mille autre duce ragionamiente passale lo 
iuorno e, venenno l'orca da fora, chiammaie da la sfrata 
la figlia, decenno: «Filadoro, cala sti capille», perché es- 

senno senza scala la casa sempre se ne saglieva pe le 
trezze de la figlia. E Filadoro, sentuto la voce de la mam¬ 
ma, guastannose la capo calale li capille, facenno scala 
d'oro a no core de fierro, che subeto sagliuta 'ncoppa 
corze all'uorto e, trovatolo covernato, restale fora de li 
panne, parennole 'mpossibele che no giovane dellecato 
avesse fatto sta fatica de cane. 

M a non fu cossi priesto l'autra matina sciuto lo Sole a 
sciauriarese pe l'umeto pigliato a lo shiummo dell’l nnia, 
che la vecchia tomaie a scenneresenne, lassanno ditto a 
Nardo A niello che le facesse trovare la sera spaccate sei 
canne de legna a quatto pe piezzo, ch'erano drinto a no 
cammarone, si no l'averriaadacciato comm'a lardo e fat¬ 
tone no piccatiglio pe collazione la sera. 

Lo nigro prencepe, sentuto sta 'ntimazione de decre¬ 
to, appe a morire spantecato e Filadoro, vedennolo 
muorto e spaileto, le disse: «Comme sì cacasotta! 
ben'aggia aguanno! tu te cacarrisse de l'ombra toial». 
«E che te pare cosa de no lippolo», respose A ntoniello, 
«spaccare sei canne de legna a quatto pe piezzo daccà a 
stasera? ohimè, ca 'nanze sarraggio spaccato da miezo a 
miezo pe 'nchire lo cannarone de sta negra vecchia!». 
«Non dubetare», leprecaie Filadoro, «ca, senza pigiere¬ 
te fatica, le legna se trovarranno spaccate e bone; ma fra 
sto miezo stamme de bona voglia e no me spaccare st'ar¬ 
ma co tante lamiente». 

M a comme lo Sole chiuse la poteca de li ragge pe non 
vennere luce all'ombre, eccote tornare la vecchia e, fatto 
calare la soleta scala se ne sagliette, e, trovato spaccate le 
legna, trasette 'n sospetto de la figlia, che non le desse 
sto schiacco matto. 

E lo terzo iuorno pe fare la terza prova, le disse che 
l'avesse annettato na cesterna de mille vutte d'acqua, 
perché la voleva 'nchire de nuovo, e fosse fatto pe la se¬ 
ra, autramente n'averria fatto scapece o mesesca. 

Partuta la vecchia, N ardo Aniello commenzaie de 

nuovo a fare lo frivolo; e Filadoro, vedenno ca le doglie 
ievano 'ncauzanno e che la vecchia aveva dell'aseno a 
carrecare lo poverommo de tante guaie e catalaie, le dis¬ 
se: «Sta zitto, ed essenno passato lo punto che seque¬ 
strava l'arte mia, 'nanfe che lo Sole dica m'arrequaqui- 
glio, nui volimmo dire a sta casa covernamette ; vasta, ca 
stasera mammama trovarrà sfrattato lo palese e io voglio 
veniremenneco tico, o viva o morta». Lo prencepe, sen- 
tenno sta nova, spaporaie, ch'era addesa crepato, e ab- 
braccianno Filadoro le disse: «Tu sì la trammontana de 
sta travagliata varca, arma mia; tu sì la pontel la de le spe¬ 
ranze meiel». 

Ora, essenno verso la sera, fatto Filadoro no pertuso 
pe sotta l'uorto, dove era no gran connutto, se ne scette- 
ro fore, toccanno a la vota de N apole. M a, comme foro 
arrivate alla grotta de Pozzulo, disse N ardo Aniello a Fi¬ 
ladoro: «Bene mio, non convene lo farete venire a lo pa¬ 
lazzo mio a pede e vestuta de sta manera. Però aspetta a 
sta taverna ca torno subeto co cavalle, carrozze, gente e 
vestite ed autre fruscole». 

Cossi restanno Filadoro, isso s'abbiaie a la vota de la 
cetate. E, tornanno fra sto miezo l'orca da fore, né re- 
sponnenno F iladoro a le solete chiammate, trasuta 'n so¬ 
spetto corze a lo vosco e fatto no gran pertecone l'ap- 
poiaie a la fenestra ed, arrampinatose comm'a gatta, 
sagliette a la casa. La quale cercato tutta drinto e fore 
'ncoppa e d'abbascio, né trovato nesciuno, s'addonaie 
de lo pertuso e, visto che ieva a sboccare a la chiazza, 
non se lassale zervola sana, iastemmanno la figlia e lo 
prencepe e preganno lo cielo che lo primmo vaso che re- 
cevesse lo 'nammorato suio se scordasse d'essa. 

M a lassammo la vecchia dire paternuostre sarvateche 
e tornammo a lo prencepe, che, arrivato a lo palazzo do¬ 
ve se teneva pe muorto, pose a remmore la casa tutta, 
corrennole 'ncontra e decennole, «A la bon'ora, singhe 


Letteratura italiana Einaudi 177 



G iovari Battista Basite - L o cunto de li curiti 

lo buono arrivato! eccolo a sarvamiento! comme 'nce 
pare bello a sti pai sei», e mille autre parole d'ammore. 

M a, sagliuto ad auto e scontratolo a meza scala la 
mamma, l'abbracciaie e basale, decennole: «Figlio mio, 
gioiello mio, popella dell'uocchie mieie e dove sì stato? 
comm'haie tardato tanto pe farece tutte stennerire?». 
Lo prencepe non sapeva che se responnere perché aver- 
ria contato le desgrazie soie, ma non tanto priesto co le 
lavra de papagne Tappe vasato la mamma, che pe la ia- 
stemma dell'orca le scette da mammoria quanto avea 
passato. 

M a, leprecanno la regina che, pe levarele st'accasione 
de ire a caccia e conzomare la vita pe li vuosche, Taver¬ 
na 'nzorato, «Sia co la bon'ora», le respose lo prencepe, 
«eccome prunto e parato a fare tutto chello che vole 
mamma 'gnora mia». «Cossi fanno li figlie beneditte», 
leprecaie la regina. E cossi appontaro fra quattro iuorne 
de portarene la zita a la casa, la quale era na signora de 
ciappa che da le parte de Shiannena era capetata a chel- 
la cetate. 

0 rdenaro adonca gran festa e banchette; ma fra sto 
miezo, vedenno Filadoro ca lo marito tricava troppo e 
siscannole non saccio comme Taurecchie de sta festa che 
se ieva spobrecanno pe tutto, abbistanno lo garzone de 
lo tavernaro che s'era corcato la sera, le levale li vestite 
da capo lo saccone e, lassato l'abete suoie, stravestutose 
da ommo, se ne venne a la corte de lo re, dove li cuoche 
pe tanto che avevano da fare besognannole aiuto lo pi- 
gliaro pe guattaro. 

E, venuto la matina delTappontamiento - quanno lo 
Sole sopra lo banco de lo cielo mostra li privilegie fattele 
da la N atura, sigillate de luce, e venne secrete da schiari¬ 
re la vista - venne la zita a suono de ciaramelle e cornet¬ 
te; e, apparecchiato le tavole e puostose a sedere, mentre 
shioccavano le vevanne, tagliato lo scarco na grossa 
'mpanata 'ngrese, c'aveva fatto de mano soia Filadoro, 

ne scette na palomma accossì bella, che li commitate 
scordannose de mazzecare se mesero spantecate a mira¬ 
re sta bellezza cosa, la quale co na voce pietosa pietosa le 
disse: «H aie magnato cellevriello de gatta, o prencepe, 
che te sì scordato ’n ditto ’n fatto l'affrezione de Filado- 
ro? cossi te so' sciute de mammoria li servizie recevute, 
o scanoscente? cossi paghe li beneficie che t'ha fatto, o 
sgrato? l'averete levato da le granfe dell'orca? l'averete 
dato la vita e se stessa? è chesta la gran mercè che daie a 
chella sfortunata figliola de lo sbisciolato ammore che 
t’ha mostrato? dì che se dia na vota e levase, dì che 
spontechest'uosso fi' che vene l'arrusto! oh negra chella 
femmena che troppo se 'mprena de parole d'uommene, 
che portano sempre co le parole la sgratetudene, co li 
beneficie la scanoscenza e co li debete lo scordamiento! 
ecco, la scura se 'magenava de fare la pizza drinto a lo 
Donato co tico e mo se vede pazziare a spartecasatiello; 
credeva de fare co tico serra serra', e mo tu fai e sarva sat¬ 
ira! penzava de potere rompere no becchiero co tico e 
mo ha rutto lo cantaro! và, non te curare, facce de nega- 
debeto, ca si te coglieno pe deritto le iastemme de tutto 
core che te manna chella negrecata tu t'addonarraie 
quanto 'mporta 'mpapocchiare na peccerella, coffiare 
na figliola, 'nzavagliare na povera 'nocente, facennole 
sto bello trucco mucco, portannola folio a tergo mentre 
te portava intus vero, mettennola sotto a la codola men¬ 
tre te metteva sopra la capo e mentre essa te faceva tanta 
servetù tenerela dove se faceno li serviziale! ma si lo cie¬ 
lo non s'ha posta la pezza all'uocchie, si li dei non s'han¬ 
no chiavato lo mafaro all'aurecchie, vedarranno lo tuor- 
to che l'hai fatto e, quanto manco te cride, te venarrà la 
vegilia e la festa, lo lampo e lo truono, la freve e la caca¬ 
rella! vasta, attienne buono a mangiare, datte spasso a 
boglia toia, sguazza e trionfa co la zita novella, ca la scu¬ 
ra Filadoro filanno sottile romperrà lo filo de la vita e te 
lassarrà campo franco da gauderete la nova mogliere». 

D ette ste parole sparale a bolare fora de le fenestre, che 
se la pigliale lo viento. 

Lo prencepe, sentuto sta 'mbrosoliata colommesca, 
restale pe no piezzo attassato; all'utemo, demannato da 
dove era venuta la 'mpanata e, sentuto da lo scarco ca 
l'aveva lavorata no guattaro de cocina pigliato pe sto ab- 
besuogno, lo prencepe lo fece venire 'nanze ad isso. La 
quale, iettatose a li piede de Nardo Aniello e facienno 
na lava de chianto, autro non diceva si no «Che faggio 
fatto io, canazzo? che faggio fatto io?». 

Lo prencepe, che pe la forza de la bellezza de Filado- 
ro e pe la vertute de la fatazione che aveva se venne ad 
allecordare l'obrecanza c'aveva stipolata ’n facce soia a 
la curia d'Ammore, subeto la facette auzare e sedere a 
canto ad isso, contanno a la mamma l'obreco granne 
c'aveva a sta bella giovane e quanto aveva fatto ped isso 
e la parola datole, ch'era necessario che l'avesse com- 
pruta. 

La mamma, che n'aveva autro bene che sto figlio, le 
disse: «Fà chello che te piace, puro che 'nce sia lo 'nore 
e lo gusto desta signorella, chet'haie pigliato pe moglie- 
re». «N o ve pigliate sti fastidie», respose la zita, «ca io, 
pe ve la dicere comme sta, restava de mala voglia a sto 
palese. M a pocca lo cielo me l'ha mannata bona, io, co 
vostra bona lecienzia, me ne voglio tornare a la vota de 
Shiannena mia a trovare li vave de li becchiere che s'usa¬ 
no a N apole, dove ’m penzanno d'allommare na lampa 
pe deritto s'era quase stutata la lucerna de sta vita». 

Lo prencepe co n'allegrezza granne l'offerse vascielIo 
e compagnia e, fatto vestire da prencepessa a Filadoro, 
levate che foro le tavole, vennero li vottafuoche e s'ac- 
commenzaie lo ballo, che durale pe fi' a la sera. M a - es- 
senno la Terra coperta de lutto pe l'assequia de lo Sole - 
venettero le 'ntorcie e ecco pe le scale se 'ntese no gran 
fracasso de campanelle, pe la quale cosa lo prencepe de- 
cette a la mamma: «Chesta sarà quarche bella mascarata 

pe 'norare sta festa. Affé, ca li cavaliere napolitane so' 
comprite assale e dove abbesogna ne frusciano lo cuotto 
e lo crudo». 

M a ’ntanto che facevano sto iodizio compare 'miezo 
la sala no brutto mascarone, che non passava tre parme 
d'autezza, ma era grossa chiù de na votte. La quale arri¬ 
vata a 'nante lo prencepe disse: «Sacce, N ard’Aniello, ca 
li vierre e lo male procedere tuio t'have arredutto a tante 
desgrazie c'haie passato. I o so' l'ombra de chella vecchia 
a la quale rompiste lo pignato, che pe la famme so' mor¬ 
ta ciessa. Te iastemmaie che fusse 'ncappato a li strazie 
de n'orca e furo saudute li prieghe mieie, ma pe la forza 
de chesta bella fata scappaste da chelle rotola scarze ed 
aviste n'autra mardezzione dall'orca, ch'alio primmo va¬ 
so che te fosse dato te scordasse de Filadoro. Te vasaie 
mammata e essa te scette da mente, ma pe l'arte de la 
medesema te la truove a canto. M a mo te torno a mardi¬ 
re che, pe memoria de lo danno che me faciste, te puoz- 
ze trovare sempre 'nante li fasule che me iettaste e se 
faccia vero lo proverbio chi semmena fasule le nasceno 
corna». E, ditto chesto, squagliale comm'argiento vivo, 
che non se ne vedde fummo. 

La fata, che vedde lo prencepe spalleduto a ste paro¬ 
le, le dette armo decennole: «N on dubetare, marito mio, 
sciatola e matola, s'è fattura non vaglia, ca io te caccio da 

10 fuoco!». E, cossi decenno e scomputa la festa, ietterò 
a corcarese e, pe confermare lo stromiento fatto de la 
nova fede promessa, 'nce fece fermare dui testemonie e 

11 travaglie passate fecero chiù saporite li guste presente, 
vedennose a la coppella de li socciesse de lo munno che 

chi 'ntroppeca, e non cade, 

avanza de cammino». 

LA SCH IAVOTTELLA 
TRATTEN EMIENTO OTTAVO 
DE LA IORNATA SECUNNA 


Lisa nasce da la fronna de na rosa e pe iastemma de 
na fata more; è posta da la mamma a na cammara, las- 
sanno ditto a lo frate che no l'apera; ma la mogliere ge¬ 
losa, volenno vedere che ’nc'eie, 'nce trova Lisa viva e, 
vestutala da schiava, le fa mille strazie. Reconosciuta 
all'utemo da lo zio, caccia la mogliere e marita ricca ric¬ 
ca la nepote. 

«Veramente», disse lo prencepe, «ogne ommo deve fare 
l'arte soia, lo signore da signore, lo staffi ero da staffi ero e 
lo sbirro da sbirro; che sì come lo ragazzo volenno fare da 
prencepe deventa ridicolo, cossi lo prencepe facenno da ra¬ 
gazzo scapeta de repotazione». Cossi decenno, votatose a 
Paola, le disse che se lassasse correre; la quale, fattose ’m 
primmo na bona zucata de lavra e na grattata de capo, cos¬ 
si commenzaie: «È na pessema feruscola, si vale a dicere lo 
vero, la gelosia, vertigine che fa votare la capo, freve che 
scauda le vene, accidente che refredda li miembre, vesen- 
tierio che scommove lo cuorpo, male finalemente che leva 

10 suonno, amareia lo civo, 'ntrovola la quiete e smesa la 
vita, essenno serpe che mozzeca, carola che roseca, fele che 
'ntosseca, neve che 'nteseca, chiuovo che smafara, spar- 
te_matremmonio de li guste d'Ammore, scazzellacane de 

11 contente amoruse e continua tropeia ne li mare de li pia¬ 
ci re de Venere, la quale mai e sguigliaie cosa de bene, co¬ 
me confessarite co la lengua vostra sentenno lo cunto che 
secota. 

Era na vota lo barone de Serva Scura, che aveva na 
sore zita, la quale sempre ieva coN’autre giuvane de l'età 
soia a sautariare per no giardino; e trovanno, fra l'autre 
vote, na bella rosa spampanata, facettero 'nguaggio che 

chi la sautasse netta senza toccarele na fronna guada¬ 
gnasse no tanto. 

E, sautannoce na mano de femmene cavallune pe 
coppa, tutte ce morravano e nesciuno la scarvaccava 
netta; ma, toccanno a L illa, che era la sore de lo barone, 
pigliate no poco de vantaggio arreto dette na tale corze- 
ta che sautaie de pesole pe coppa la rosa, ma, facennone 
cadere na fronna, fu cossi accorta e destra che, pigiian- 
nola fra lumme e lustro da terra, se la gliottette, guada- 
gnanno lo 'nguaggio. 

M a non passaro tre iuorne che se sentette prena, de la 
quale cosa appe a morire de dolore, sapenno cierto de 
n'avere fatto 'mbruoglie né vescazzie, né le poteva cade¬ 
re ’n mente commele fosse'ntorzata la panza. Pela qua¬ 
le cosa corze a certe fate ammiche soie, le quale le disse¬ 
ro che non dobetasse, ca era stata la fronna de rosa che 
s'aveva gliottuta. 

Lilla, sentuto chesto, attese a nasconnere quanto pot- 
te la panza e, venuta l'ora de scarrecare lo pisemo, fi¬ 
gliale secretamente na bella fegliola, a la quale puosto 
nomme L isa, mannaie a le fate, la quale ognuno le dette 
la fatazione soia; ma l'utema de chelle, volenno correre a 
vedere sta peccerella, sbotatose desastrosamente lo pe- 
de, pe lo dolore la iastemmaie che a li sette anne pette- 
nannole la mamma se le scordasse lo pettene drinto a li 
capille 'mpizzato a la capo, de la quale cosa moresse. 

E, arrivato lo tiempo e socciesso la cosa, la negra 
mamma desperata pe sta desgrazia, dapo' avere fatto 
n'ammaro trivolo, la chiuse drinto a sette casce de cri¬ 
stallo, una 'nserrata drinto all'autra, mettennola all'ute- 
ma cammara de lo palazzo, tenennosenne la chiave. 

M a, essenno pe lo dolore de sto socciesso redotta a la 
scolatura de la vita, chiammaie lo frate, dicennole: «F ra¬ 
te mio, io me sento a poco a poco tirare da la vorpara de 
la M orte, però te lasso tutte le scartapelle meie, che ne 
singhe signore e patrone. Sulo m'haie da dare parola de 

n'aprire mai chell'utema cammara de sta casa, stipanno- 
testa chiave drinto a lo scrittorio». Lo frate, che l'amava 
sbisciolatamente, 'nce ne deze la fede ed essa a lo stisso 
tiempo disse: «Addio, ca le fave so' chiene». 

M a, 'n capo dell'anno, essennose sto signore 'nzorato 
ed essenno 'mitato a na caccia, raccommannaie la casa a 
la mogliere, pregannole sopra tutto a n'aprire chella 
cammara de la quale teneva la chiave drinto a lo scritto¬ 
rio. M a n'appe cossi priesto votato le spalle ch'essa, tira¬ 
ta da lo sospetto, vottata da la gelosia e scannata da la 
curiosetate, ch'è primma dote de la femmena, pigliata la 
chiave aperze la cammara ed, aperto le casce, pe dove 
vedeva stralucere la figliola, trovale cosa che pareva che 
dormesse: la quale era cresciuta quanto ogne autra fem¬ 
mena, 'nsiemme co le casce che s'erano 'ngrannute se- 
cunno ieva crescenno. 

La femmena gelosa, visto sta bella criatura, dicette su- 
beto: «Bravo, pre vita mia! chiave 'n cinto e Martino 
drinto 1 . chesta era la deligenzia che non s'aperesse la 
cammara, azzò non se vedesse lo M aumetto ch'adorava 
drinto a le casce!». 

Cossi decenno la pigliale pe li capille, tirannola fore; 
pe la quale cosa, cascannole 'n terra lo pettene, se venne 
a resentire, gridanno: «Mamma mia, mamma mia!». 
«Và, ca te voglio dare mamma e tata!», respose la baro¬ 
nessa e, 'nfelata comm'a schiava, arraggiata comm'a ca- 
na figliata, 'ntossecosa comm'a serpe, le tagliaie subeto li 
capille e facennole na 'ntosa de zuco le mese no vestito 
stracciato ed ogne iuorno le carrecava vrognole a lo ca¬ 
ruso, molegnane all'uocchie, mierche 'n facce, facennole 
la vocca comm'avesse magnato pecciune crude. 

M a, tornato lo marito da fore e vedenno sta figliola 
cossi male trattata, addemannaie chi fosse ed essa le re- 
sponnette ch'era na schiava che l'aveva mannato la zia, 
la quale era n'esca de mazze e besognava martoriarela 
sempre. E, venenno accasione a lo signore de ire a na fe- 

ra, disse a tutte le gente de la casa, pe fi' a li gatte, che 
cosa volevano che l'accattasse; e cercato chi na cosa e 
chi n'autra, all'utemo venne alla schiavottella. 

M a la mogliere non fece cosa da cristiano, decenno: 
«M iette puro ’n dozzana sta schiava mossuta e facimmo 
tutte pe na regola; tutte vorrimmo pisciare a l'aurinaie; 
lassala stare, 'mal'ora, e non dammo tanta presenzione a 
na brutta siamma!». 

Lo signore, ch'era cortese, voze 'n ogne cunto che la 
schiavottella cercasse quarcosa; la quale decette: «lo 
non voglio autro che na pipata, no corbello e na preta 
pommece; e si te ne scuorde non puozze maie passare lo 
primmo shiummo chetruove pe strata». 

E comprato lo barone tutte le cose, fore che chelle 
che l'aveva cercato la nepote, a lo passare de no shium¬ 
mo - che carriava prete ed arvole da la montagna a la 
marina pe iettare fonnamiente de paure ed auzare mura 
de maraviglia - non fu possibele che sto segnore potesse 
passare. Pe la quale cosa allecordatose de le iastemme 
de la schiavottella, tomaie arreto ed accattale pontoal- 
mente ogne cosa; e, tornato a la casa, spartette una ped 
una le cose che aveva accattate. 

Ed avuto Lisa ste coselle, se ne trasette a la cocina e 
puostose 'nante la pipata, se mese a chiagnere e trevolia- 
re, contanno a chillo arravuoglio de pezze tutta la storia 
de li travaglie suoie, comme se parlasse co na perzona 
viva, e, vedenno che no le responneva, pigliava lo cor¬ 
bello ed, affilannolo co la pommece, deceva: «Vi ca si no 
me respunne, mo me 'mpizzo e scompimmo la festa! ». E 
la pipata, abbottannose a poco a poco comme otra de 
zampogna quanno l'è dato lo shiato, all'utemo respon¬ 
neva: «Sì, ca faggio 'ntiso chiù de no su rd o ! ». 

0 ra, duranno sta museca pe na mano de iuorne, lo 
barone, che aveva no restretto suio muro a muro co la 
cocina, sentenno na vota sto medesemo taluorno, '(Tipiz¬ 
zato l'uocchie pe la chiavatura de la porta vedde Lisa 

che contava a la pipata lo sautare de la mamma 'ncoppa 
a la rosa, lo magnarese la fronna, lo figliare, la fatazione 
datale, la iastemma de la fata, la restata de pettene ’n ca¬ 
po, la morte, la 'nchiusa a sette casce, la stipata drinto la 
cammara, la morte de la mamma, la lassata de chiave a 
lo frate, la iuta a caccia, la gelosia de la mogliere, la tra- 
suta drinto dove steva contra l'ordene de lo frate, la ta¬ 
gliata de li capille, lo trattamiento da schiava co tante e 
tante strazie che l'aveva fatto e, cossi decenno e chia- 
gnenno, deceva: «Respunneme, pipata, si no m'accido 
co sto cortiel lo ! ». 

E d affilannolo a la preta pommece se voleva spertosa- 
re, quanno lo barone, dato de cauce a la porta, le levale 
lo corbello da mano e, sentuto meglio la storia ed ab- 
bracciannola comme a nepote, la portale fora de casa, 
dannola a na certa parente soia a refarese no poco, 
ch'era deventata meza pe li male trattamiente de chillo 
core de Medea. 

E 'n capo de poche mise, essennose fatta comme na 
dea, la fece venire a la casa soia, decenno essere na ne¬ 
pote e, dapo' fatto no gran banchetto e levato le tavole, 
fatto contare da sta Lisa la storia de tutte l'affanne pas¬ 
sate e la crodeletate de la mogliere, che fece chiagnere a 
tutte le commitate, cacciale la mogliere, mannannola a la 
casa de li pariente, e dette no bello marito a la nepote, 
secunno lo core suio, la quale toccale a leviello ca 

quanno l'ommo manco se lo penza, 

le grazie soie chiovelleca lo cielo». 

CATENACCIO 
TRATTEN EM IENTO NONO 
DE LA IORNATA SECONNA 


Lucia va ped acqua a na fontana e trova no schiavo 
che la mette a no bellissimo palazzo, dove è trattata da 
regina. M a da le sore 'midiose consigliata a vedere co chi 
dormesse la notte, trovatolo no bello giovene ne perde 
la grazia ed è cacciata. M a, dapo' essere iuta sperta e de- 
merta grossa prena na maniata d'anne, arriva ’n casa de 
lo 'nammorato, dove, fatto no figlio mascolo, dapo' va¬ 
ri e socci esse fatto pace, la deventa mogliere. 

M oppe a gran compassione lo core de tutte le desgrazle 
passate da la poverella de Lisa e chiù de quatto fecero 
l’uocchie russe co le lagreme ’m ponta, che non è cosa che 
chiù tetelleca la pietate quanto lo vedere chi patisce ’nno- 
zentemente; ma toccanno a Ciommetella de votare sto fi¬ 
latorio, cossi decette: «L i consi glie de la 'midi a sempre fo¬ 
ro patre de le desgrazie, perché sotto la mascara de lo bene 
chiudeno la facce de le ruine e la perzona che se vede la 
mano a li capi Ile de la Fortuna deve 'magen arese d'avere a 
tutt'ore dento che le mettono le fonecelle tirate danze li 
piede pe farelo tommoliare, comme soccesse a na povera 
figliola, che pe lo male consiglio de le sore cadette da 
coppa la scala de la felicità e fu meserecordia de lo cielo 
che non se roppe lo cuoi lo. 

E ra na vota na mamma c'aveva tre figlie, che pe la 
pezzentaria granne c'aveva pigliato pede pede a la casa 
soia, la quale era chiaveca dove correvano le lave de le 
desgrazie, le mannava pezzenno pe mantenere la vita. 
Ed avenno na matina abboscato certe fronne de caole, 
iettate da no cuoco de no palazzo, e volennole cocinare, 
disse una ped una a le figlie che iessero pe no poco d'ac¬ 
qua a la fontana. M a Luna co l'autra se la pallottiava, e la 
gatta commannava la coda, tanto che la povera mamma 

disse: «Commanna e fa tu stisso», e, pigliato la lancella, 
voleva ire essa pe sto servizio, ancora che pe la gran vec¬ 
chiezza non poteva strascinare le gamme. 

M a Luciella, ch'era la chiù picciola, disse: «Dà ccà, 
mamma mia, ca sì be' n'aggio tanta forza quanto me va¬ 
sta puro te voglio levare sto travaglio». E, pigliatose la 
lancella, iette fora la cetate dove steva na fontana, che pe 
vedere li shiure smaiate pe la paura de la notte le iettava 
acqua ’n facce, dove trovale no bello schiavo, che le dis¬ 
se: «Bella fegliola mia, se vuoi venire co mico a na grotte 
poco lontana te voglio dare tante belle coselle». 

L uciella, che steva sempre speruta de na grazia, le re¬ 
spose: «Lassarne portare sto poco d'acqua a mammama, 
che m'aspetta, ca subeto torno». E, portato la lancella a 
la casa, co scusa de ire cercanno quarche tacca tomaie a 
la fontana, dove trovato lo medesemo schiavo se l'ab- 
biaie appriesso e fu portata, pe drinto na grotte de tufo 
aparata de capiilevienere e d'ellera, drinto a no bellissi¬ 
mo palazzo sotto terra, ch'era tutto lampante d'oro, do¬ 
ve le fu subeto apparecchiata na bellissima tavola; e fra 
tanto scettero doie belle schiantune de vaiasse a spoglia- 
rela chille poche straccie che portava ed a vestirela de 
tutto punto, facennola corcare, la sera, a no lietto tutto 
recamato de perne e d'oro, dove, comme furo stutate le 
cannele, se venne a corcare uno. 

La quale cosa durata na mano de iuorne, all'utemo 
venne golio a sta figliola de vedere la mamma e lo disse a 
lo schiavo, lo quale, trasuto a na cammara, parlato non 
saccio co chi, tomaie fora, dannole no gran vorzone de 
scute e decennole che le desse a la mamma, allecordan- 
nole a no scordarese pe la via, ma che tornasse priesto, 
senza dire a nesciuno da dove veneva né dove stesse. 

0 ra, iuta la fegliola e vedennola le sore cossi bella ve- 
stuta e cossi bona trattata, n'appero na 'midia da crepa- 
re. E, volennosenne tornare L uciella, la mamma e le sore 
la vozero accompagnare; ma essa, refutanno la compa- 

gnia, se ne tomaie a lo medesemo palazzo pe la stessa 
grotta e, stanno n'autra mano de mise quieta, all'utemo 
le venne lo stisso sfigolo, e fu co lo stisso protiesto eco li 
stisse donative mannata a la mamma. 

E dapo' essere socciesso sto chiaieto tre o quatto vote, 
co refonnere sempre sceroccate de 'midia a la guailara 
de le sore, all'utemo tanto scervecaro ste brutte arpie 
che pe via de n'orca sapettero tutto lo fatto comme pas¬ 
sava e, venuta n'autra vota da loro Luciella, le dissero: 
«Si be' non ce hai voluto dire niente delIi guste tuoie, 
agge da sapere ca nui sapimmo ogne cosa e ca ogne not¬ 
te, essennote dato l'addobbio, non te puoi addonare ca 
dorme co tico no bellissemo giovane. M a tu starrai sem¬ 
pre co st'allegrezza a repieneto, si non te resuorve de fa¬ 
re lo consiglio de chi te vo' bene: all'utemo sì sango nuo- 
stro e desiderammo Tutele e lo gusto tuio. Però, quanno 
la sera te vaie a corcare e vene lo schiavo co lo sciacqua- 
dente, e tu, decennole che te piglia na tovaglia pe te 
stoiarelo musso, ietta destramente lo vino da lo becchie- 
ro, azzò puozze stare scetata la notte. E comme vedarrai 
mariteto ad d ormuto apre sto catenaccio ca, a despi etto 
suio, besogna che se sfaccia sto 'ncanto e tu restarrai la 
chiù felice femmena de lo munno». 

La povera Luccia, che non sapeva ca sotto sta sella de 
velluto 'nc'era lo garrese, drinto sti shiure 'nc'era lo ser¬ 
pe e drinto sto vacile d'oro 'nc'era lo tuosseco, credette 
a le parole de le sore e, tornata a la grotte e venuta la 
notte, fece comme le dissero chelle 'miciate. Ed, essenno 
tutte le cose zitto e mutto, allommaieco lo focile na can- 
nela e se vedde a canto no shiore de bellezza, no giovane 
che non vedive autro che gighe e rose. 

Essa, vedenno tanta bellezzetudenecosa, disse: «Affé, 
ca no me scappe chiù da le granfe!» e, pigliato lo cate¬ 
naccio, Taperze e vedde na mano de femmene, che por¬ 
tavano 'n capo tanto bello filato. A una de le quale ca¬ 
scata na matassa, Luciella, ch'era cunno de lemmosena, 

non recordannose dove steva auzaie na voce decenno: 
«Auza, madamma, lo filato!». 

A lo quale strillo scetatose lo giovane, sentette tanto 
desgusto d'essere stato scopierto da Luciella c'a la me- 
desema pedata, chiammato lo schiavo e fattole mettere 
le primme straccie ’n cuoi lo, ne la mannaie, che co no 
colore de sciuto da lo spitale tomaie a le sore, da le qua¬ 
le fu co triste parole e peo fatte cacciata. 

Pe la quale cosa se mese a pezzire pe lo munno: tanto 
che, dapo' mille stiente, essenno la negrecata grossa pre- 
na, arrevaie a la cetate de Torre Longa e, iuta a lo palaz¬ 
zo riale, cercale quarche poco de recietto 'ncoppa la pa¬ 
glia, dove na dammecella de corte, ch'era na bona 
perzona, la raccouze, ed essenno l'ora de scarrecare la 
panza fece no figliulo accossì bello ch'era na puca d'oro. 

Mala primma notte che nascette, mentre tutte l'autre 
dormevano, trasette no bello giovane a chelle cammare 
decenno: «0 bello figlio mio, se lo sapesse mamma mia 
’n conca d'oro te lavarria, ’n fasce d'oro te 'nfasciarria e 
si maie gallo cantasse, mai da te me partarria!». Cossi 
decenno, a la primma cantata de gallo, squagliale 
comm'argiento vivo. 

De la quale cosa essennose addonata la dammecella, e 
visto ch'ogne notte veneva lo stisso a fare la stessa muse- 
ca, lo disse a la regina, la quale - subeto che lo Sole 
comm'a miedeco lecenziaie da lo spitale de lo cielo tutte 
le stelle - fece no hanno crudelissimo, che s'accedessero 
tutte li galle de chella cetate, facenno tutto a no tiempo 
vedole e carose quante galline 'nc'erano. 

E tornanno la sera chillo medesemo giovane, la regi¬ 
na, che steva sopra lo fierro e no sceglieva nemmiccole, 
recanoscette ch'era lo figlio e l'abbracciaie strettamente. 
E, perché la mardezzione data da n'orca a sto prencepe 
era che sempre iesse spierto lontano da la casa soia fi' 
che la mamma no l'avesse abbracciato e lo gallo no aves¬ 
se cantato, tanto che subeto che fu tra le braccia de la 

mamma, se desfece lo percanto e scompette lo triste 
'nfruscio. 

Cossi la mamma se trovai e avere acqui stato no nepote 
comme na gioia, Luciella trovaie no marito comme no 
fato e le sore, avuto nova de le grannezze soie, se ne ve- 
nettero co na facce de pepierno a trovarela. M a le fu re¬ 
sa pizza pe tortano e foro pagate de la stessa moneta e co 
gran crepantiglia d'arma canoscettero ca 

figlio de la ’midia èl'antecore». 

LO COMPARE 

TRATTEN EM IENTO DECEMO 
DE LA IORNATA QUINTA 


Cola I acovo Aggrancato ha no compare alivento, che 
se lo zuca tutto, né potenno co arteficie o stratagemme 
scrastaresil lo da cuoi lo, caccia la capo da lo sacco e co 
male parole lo caccia da la casa. 

Fu bello veramente lo cunto, ditto co grazia e sentuto 
co attenzione, de manera che concorzero mille cose a dare- 
le zuco perché piacesse; ma, perché ogne picca de tiempo 
che se metteva 'miezo da cunto a cunto teneva la schiava a 
la corda e li deva li butte, però se sollecetaie Iacova de ire 
a lo tuorno, la quale mese mano a la votte de le filastocco- 
le pe refrescare lo desiderio dell'audeture de chesta mane¬ 
ra: «La poca descrezzione, si gnu re, fa cadere la mezacanna 
de mano a lo mercante de lo iodizio, e sgarrare lo compas¬ 
so all 'architetto de la crianza e perdere la vusciola a lo ma¬ 
rinaro de la ragione. L a quale, piglianno radeca ne lo ter¬ 
reno de la 'gnoranzia, non procrede autro frutto che de 
vergogna e de scuorno, comme se vede soccedere ogne 
iuorno e particolarmente accorse a no ci erto faccetosta de 
compare, comme dirraggio. 

E ra no cierto Cola I acovo Aggrancato de Pomigliano, 
marito de M asella Cernecchia de Resina, ommo ricco 
comme a lo maro, che non sapeva chello che se trovava, 
tanto c'aveva 'nchiuso li puorce e teneva paglia fi' a 
ghiuorno. Co tutto chesso, si be' n'aveva né figlie né fit¬ 
ti glie e mesurava li de quibus a tommola, se correva den¬ 
to miglia no le scappava uno de dento vinte a carrino e, 
facennose male a patere, faceva na vita stentata da cane 
pe mettere da simmeto e fare stipa. 

Tuttavota, sempre che se metteva a tavola pe mante¬ 
nere la vita, 'nce arrevava pe ruotolo scarzo no male- 
iuorno de compare, che no lo lassava pedata e, comme si 

avesse l'alluorgio ’n cuorpo e la ’mpolletta a li diente, 
sempre si consignava all'ora de lo mazzeco pe remesca- 
rese co loro e co na fronte de pesaturo se l'azzeccoliava 
de manera 'ntuorno, che no nne lo poteva cacciare co li 
pecune; e tanto le contava li muorze ’n canna e tanto de¬ 
ceva mottette e iettava mazze fi' che l'era ditto se te pia¬ 
cesse. 

Dove, senza farese troppo pregare, schiaffannose da 
miezo a miezo fra lo marito e la mogliere e, comme si 
fosse abbrammato allancato ammolato a rasulo assaiato 
comme cane de presa e co la lopa 'n cuorpo, co na carre- 
ra che bolava, da dove vene, da lo molino? menava le ma¬ 
no comme a sonatore de pifaro, votava l'uocchie comme 
a gatta forastera ed operava li diente comme a preta de 
macena e gliottenno sano e l'uno voccone non aspettan- 
no l'autro, comme s'avea buono chino li vuoffole, cari¬ 
cato lo Stefano e fattose na panza comme a tammurro e 
dapo' visto la petena de li piatte e scopato lo paese, sen¬ 
za dicere covernamette dato de mano a n'arciulo e shio- 
shiatolo, zorlatolo, devacatolo, trincatolo e scolatolo tut¬ 
to a no shiato fi' che ne vedeva lo funno, se ne pigliava la 
sfrata a fare li fatte suoie, lassanno Cola I acovo e M asel¬ 
la co no parmo de naso. 

Li quale, vedenno la poca descrezzione de lo compa¬ 
re, che comme a sacco scosuto se 'norcava, cannariava, 
ciancolava, 'ngorfeva, gliotteva, devacava, scervecchia- 
va, piuzziava, arravogliava, scrofoniava, schianava, pet- 
tenava, sbatteva, smorfeva earresediava quanto 'nc'era a 
la tavola, non sapevano che fare pe scrastarese da tuorno 
sta sangozuca, sta pittema cordiale, sto 'nfettamiento de 
vrache, sta cura d'agusto, sta mosca ’ntista, sta zecca fre¬ 
sa, sta susta, sto soprauosso, sto pesone, sto cienzo per¬ 
petuo, sto purpo, sta sasina, sto pisemo, sta doglia de ca¬ 
po; e no vedevano mai cheN'ora, na vota, magnare 
sciamprate senza st'aiuto de costa, senza sta grassa de 
su vero. 

Tanto che na mattina, avenno saputo ca lo compare 
era iuto pe spalla de no commissario fora la terra, Cola 
Iacovo disse: «Oh che sia laudato lo Sole Lione, ca na 
vota ’n capo de ciento anne ’nc'è toccato de menare le 
masche, de dare lo portante a le ganasse e de mettere 
sotta lo naso senza tanto frusciamiento de tafanario! 
perzò, la Corte me vo sfare io sfare me voglio! da sto 
munno de merda tanto n'hai quanto scippe co li diente: 
priesto, allumma lo fuoco, ca mo che avimmo mazza¬ 
franca da farece na bona pettenata 'nce volimmo sgolia- 
re de quarche cosa de gusto e de quarche muorzo gliut- 
to! ». 

Cossi decenno corze ad accattare na bona anguilla de 
pantano, no ruotolo de farina ashiorata e no buono fia¬ 
sco de M angiaguerra, e, tornato a la casa, mentre la mo- 
gliere tutta affacennata fece na bella pizza, isso freiette 
l'anguilla e, essenno ogne cosa all’ordene, se sedettero a 
tavola. M a non foro accossì priesto sedute, che veccote 
lo pascone de compare a tozzolare la porta: e, affacciato- 
se M asella e visto lo scoriceca-iuoco de li condente loro, 
disse a lo marito: «Cola Iacovo mio, mai s'appe ruotolo 
de carne a la chianca de li guste umane che non ce fosse 
la ionta dell'uosso de lo despiacere, mai se dormette a 
lenzola ianche de sfazione senza quarche cemmece de 
travaglio; maie se fece colata de gusto che non ce bat¬ 
tesse chioppeta de mala sfazione! eccote 'nzoccato 
st'amaro muorzo, eccote annozzato 'n canna sto magna¬ 
re cacato!». 

A la quale Cola Iacovo respose: «Stipa ste cose che 
stanno ’n tavola, squagliale, sporchiale, 'ncaforchiale, 
che non parano, e po' apre la porta, ca trovanno sac¬ 
chetto lo casale fuorze averrà descrezzione de partirese 
priesto e 'nce darrà luoco da strafocarence co sto puoco 
detuosseco!». 

M asella, mentre lo compare sonava ad arme e scam¬ 
panava a grolia, 'mpizzaie l'anguilla dereto a no repuo- 

sto, lo fiasco sotta lo lietto e la pizza fra li matarazze e 
Cola I acovo se schiaffale sotta la tavola, tenenno mente 
pe no pertuso de lo trappito, che pennoliava fi'n terra. 

Lo compare pe la chiavatura de la porta vedde tutto 
sto trafeco e comme fu apierto, co na bella rasa, tutto 
sbagottuto e sorriesseto trasette drinto e, demannato da 
M asella che l'era socciesso, disse: «M entre m'hai fatto 
stennerire co tanto spromiento e penzeniamiento fore la 
porta, aspettanno lo stimolo e la venuta de lo cuorvo che 
avisse apierto, m'è venuto pe li piede no serpe, uh mam¬ 
ma mia, che cosa spotestata e brutta! fà cunto, ch'era 
quanto l'anguilla c'hai posta drinto a lo stipo. I o, che me 
vediette curto e male parato, tremmanno comm'a iunco, 
avenno lo filatorio 'n cuorpo pe lo iaio, la vermenara pe 
la paura, lo tremolicelo pe lo schianto, auzo na preta da 
terra, quanto lo fiasco ch'è sotta lo lietto, e tuffete 'n ca¬ 
po! ne faccio na pizza comme chella che è fra li mataraz¬ 
ze! e mentre moreva e sparpateiava, vedeva ca me tene¬ 
va mente, comme fa lo compare da sotta la tavola. N on 
m'è restato sango adduosso, tanto sto schiantuso e atter- 
rutol». 

A ste parole, non potenno chiù stare saudo, Cola la- 
covo, che non ne poteva scennere lo zuccaro, cacciato la 
capo fora de lo trappito, comme a Trastullo, che s'affac¬ 
cia a la scena, disse: «S'è cossi, è pasticcio! mo sì c'avim- 
mo chino lo fuso! vi, mo avimmo fatto lo pane, vi, mo 
avimmo vinto lo chiaito! vi, setedevimmo dare, accusa- 
ce a la Vagliva, si te avimmo fatto despiacere, fance na 
quarera a la Zecca! se te siente affiso legame a curto, si 
hai quarche crapiccio fance na cura co lo 'motillo, se 
preti enne quaccosa fance na secotata co na coda de vor- 
pa o schiaffance sso naso a N apole! che termene, che 
muodo de procedere è lo tuio? pare che singhe sordato 
adescrezzioneechevuogliela robba nostra pefilatiello! 
te deveva vastare lo dito, e non pigliarete tutta la mano, 
c'oramaie 'nce vuoie cacciare da sta casa co tanta am- 

moinamiento! chi ha poca descrezzione tutto lo munno 
è lo suio, ma chi non se mesura è mesurato e se tu non 
hai mezacanna nui avimmo trapanature e laganature! 
all'utemo, sai che se dice: a buono fronte buono pisaturo! 
perzò, ogne riccio a suo pagliariccio, lassannoce co li 
malanne nuostre. Se cride d'oie 'nante continuare sta 
museca, 'nce pierde le pedate e non ne faie spagliocca; 
'nce pierde la paratura, ca non te rescea pilo; sete'mag- 
gine de corcarete sempre a sto muollo, hai tiempo! và ca 
l'hai! marzo ten'haraso! etenepuoi pigliare lo palicco, 
se pienze ca chesta è taverna aperta a ssa canna fraceta! 
quanto curre e 'mpizze! scordatenne, levatello da chioc¬ 
ca, è opera perza e cosa de viento e non c'è chiù esca né 
taglio pe tene! avive abbestato li corrive e li pecciune, 
avive allommato li pupille, avive scanagliato basine, avi¬ 
ve trovato la coccagna! ora và tornatenne, ca no te vene 
chiù fatta, e a sta casa puoi mettere nome penna, ca non 
lieve chiù acqua co lo fatto mio! e si sì no spia-pranzo, 
no sfratta-panelle, no arresedia-tavola, no scopa-cocine, 
no liccapignata, no annetta-scotelle, no cannarone, no 
canna de chiaveca; s'hai lo ciancolo, la lopa, lo delluvio e 
lo sfonnerio 'n cuorpo, che darrisse masto a n'aseno, 
funno a na nave, che te 'norcarrisse l'urzo de lo prence- 
pe, ne frusciarrisse lo Sangradale, né te vastarria lo Te- 
vere, né l'A ngravio e te magnarisse le brache de M ariac¬ 
cio, và pe ss'autre accresie, và a tirare la sciaveca, và 
adonanno pezze pe li monnezzare, và trovanno chiuove 
pe le lave, và abboscanno cera pe l'assequie, và spilanno 
connutte de latrine pe 'nchire ssa vozza, e sta casa te pa¬ 
ra fuoco, c'ogne uno ha li guai suoie, ogn'uno sa che 
porta sotto, ogn'uno sa che le va pe lo stommaco, ca 
n'avimmo abbesuogno de ste ditte spallate, de st'accun- 
te fallute, de ste lanze spezzate! chi se pò sarvare se sar- 
va, besogna smammarete da ssa zizzenella, auciello pier- 
de-iornata, dessutele, mantrone! fatica, fatica, miettete a 
l'arte, trovate patrone!». 

Lo negrecato compare, sentennose fare sta parlata fa¬ 
re de li diente, sta sbottata de postemma, sta cardata 
senza pettenarulo, tutto friddo e ielato comm'a mariuo- 
lo trovato ’n fragante, comm'a pellegrino c'ha sperduto 
la strata, comme a marinaro c’ha rotta la varca, comme a 
pottana c'ha perduto l'accunte, comme a peccerella 
c'have allordato lo lietto, co la lengua ’nfra li diente, la 
capo vascia, la varva 'mpizzata ’m pietto, l'uocchie pi- 
sciarielle, lo naso peruto, li diente ielate, le mano vacan¬ 
te, lo core assottigliato, la coda fra le coscia, cuoto cuo- 
to, guatto guatto, adaso adaso, chiano chiano e zitto e 
muto, se ne pigliale le zaravottole, senza votarese mai ca¬ 
po dereto, venennole a siesta chella 'norata settenza: 

cane no 'mitato a nozze 

non ce vaa, ca coglie zotte». 

Risero tanto de lo scuorno de lo sbregognato compare, 
che non s’adonavano ca lo Sole, ped essere stato troppo pro- 
deco de luce, era fai luto lo banco e, puosto le chiave d'oro 
sotto la porta, s'era mi sso ’n sarvo. Ma Cola Ambruoso e 
M archionno, sciute co cosciale de cammuscio e casacche de 
saia frappata a fare lo secunno motivo, scetaro l'aurecchie 
tutte a sentire lo spetaffio de st'egroga che secota. 

LA TENTA 
EGROCA 


Cola Ambruoso e M archionno 

COLA AMBRUOSO 

F ra tutte quante l'arte, o M archionno, 
a la tenta se deve, comme disse 
non saccio si fu guattaro o si cuoco, 
dare lo primmo vanto e primmo luoco. 

MARCHIONNO 

I o nego consequenza, o cola ambruoso, 

perché chessa arte lorda, 

ca vai co le manzolle 

sempre de galla, vitrivuolo e asumma, 

comm'a petena iusto de cargiumma. 

COLA AMBRUOSO 

Anze, è la chiù polita 
fra tutte l'esercizie, 
cosa de n'ommo appunto 
chevo' parere nietto ed èsedunto. 

MARCHIONNO 

M e darrai a rentennere 

che sia desprofformiero 

o de ragammatore! 

và tornatenne, và, c'hai fatto arrore! 

COLA AMBRUOSO 

lo te voglio provare, 
e mantenere drinto de no fumo, 
ca l'arte detentore 
ècosadesegnore. 

Chesta a lo iuorno d'oie s'usa fra tutte, 
co chesta l'ommo campa 
ed è tenuto 'n cunto, 
aggia 'mbruoglie a lo cuorpo, 

aggia vizie a lo pietto, 

ca co la tenta copre ogne defletto. 

MARCHIONNO 

Comme 'nc'entra lo vizio de la vita 
co la tenta de lana e capisciola? 

COLA AMBRUOSO 

Commese vede ca non sai decola ambruoso! 

tu te cride ca parlo 

de tegnere cauzette o pezze vecchie! 

la tenta che dico io 

è d'autra cosa ch'inneco o verzino, 

tenta che fa parere a le perzone 

lo colore mortella 'ncarnascione! 

MARCHIONNO 

lo sto drinto a no sacco, 

non te 'ntenno spagliosca, 

ca sto parlare tuio 'mpapocchia e 'nfosca! 

COLA AMBRUOSO 

Vi, ca si tu me 'ntienne 

te 'mezzarrai tentare 

o puro decanoscerechi tegne 

ed averrai gran gusto 

'mparare st'arte nova, arte che corre 

fra la gente chiù scautra, 

arte, che piglia a patto 

no scarafone, che te para gatto! 

stante: sarrà na forca de tre cotte, 

che scopa quanto 'matte, e quanto alluma, 

che n'auza quanto vede, 

ch'azzimma quanto trova, 

ora chi sa sta tenta 

no le da nomme 'nfamme 

de latro mariuolo, 

de furbo marranchino, 

madirrà ca se serve 

de lo iodizio e caccia li denare 

da sotta terra, abbusca e saria buono 
a campare fi' drinto de no vosco, 
che s'approveccia ed è no buono fante, 
saraco tartarone e percacciuolo, 
corzaro de copella, 
che non perde la coppola a la folla. 

E 'nsomma co ssa tenta, 

cossi bella e galante, 

piglia nomme d'accuorto no forfante! 

MARCHIONNO 

’Aglie, tu me vai 'nchienno pe le mano! 
chestaèn'artedespanto, 
ma n'arte che non resce a poverielle, 
si no a cierte masaute, 
a li quale è conciesso de chiammare - 
venenno da lontano -, asciutte asciutte, 
agie li grancie suoi, li furtefrutte! 

COLA AMBRUOSO 

’N ce sarà no potrone votafacce, 
no iodio cacavrache, na gallina, 
no poveriello d'armo, 
core de poilecino, 
sorriesseto, atterruto, 
agghiaiato, schiantuso, 
chetremma comm'a iunco, 
sempre fila sottile, 
sempre ha la vermenara, 
lo filatorio ’n cuorpo, 
e le face paura l'ombra soia; 
s'uno lo mira stuorto 
fa na quatra de vi erme, 
si n'autro l'ammenaccia, tu lo vide 
comm'a quaglia pelata, 
deventa muorto e spai leto, 
le manca la parola 
esubeto leveneno li curze; 

si chillo caccia mano, assarpa e sbigna. 

M a co sta tenta nobele, 

lo teneno le gente 

pe perzona prodente, 

posata, ommo da bene, 

che vace co lo chiummo e lo compasso, 

né piglia strunze ’m buolo, 

né a denare contante 

compra le costiune, 

non eie esca de corte, 

se fa lo fatto suio, 

è quieto e cagliato. 

Desta manera, o figlio, 
è tenuto pe vorpe no coniglio! 

MARCHIONNO 

Meparechela'ntenne 
chi se sarva la pelle: 
ca na vota leiette, 
a na storia, non saccio 
si fatta a mano o a stampa, 
c'un bel fuir tutta la vita scampa. 

COLA AMBRUOSO 

M a po' dall'autra parte, 

vide n'ommo de punto, 

un ommo arresecato, ommo de core, 

che non cede mollica a Rodomonte, 

che sta da toccia a taccia co n'O rianno, 

che sta da tuzzo a tuzzo co n'Attorre, 

che non se fa passare 

la mosca pe lo naso, ed ha li fatte 

'nante che le parole, 

che fa stare a sticchetto e fa che metta 

dui piede into na scarpa 

ogne tagliacantone e capoparte; 

votta buono le mescole, 

have armo de leone, 

s'accideco la M orte, 

né da mai passo arreto e sempre 'meste 

comm'a no caperrone; 

ma, s'è misso a sta tenta, 

è tenuto da tutte 

pe no scapizzacuollo 'mpertenente, 
temerario 'nsolente, 
no toccuso, no pazzo vetreiuolo, 
no tentillo, no fuoco scasacase, 
che te mette lo pede ad ogne preta, 
che te cerca l'arrisse co lo spruoccolo, 
n'ommo senza ragione, 
una perzona rotta e senza vriglia, 
che non è iuorno che non fa scarriglia, 
che fa stare 'nquiete li vecine, 
che provoca le prete de la via; 

'nsomma è stimmato n'ommo che vedemmo 
degno de rimme, degno de no rimmo! 

MARCHIONNO 

Zitto, c'hanno ragione, 
perché perzona sapia ed aggiustata 
è chi se fa stimare senza spata! 

COLA AMBRUOSO 

Ecco ’nc’èno spizeca, 
uno muorto defamme, 
uno stritto ’n Centura, 
una vorza picosa, una tenaglia 
de caudararo, cacasicco e stiteco, 
uno roseca-chiuove, 
no cavallo senese, 
no cetrangolo asciutto, 
no suvaro suino, uosso de pruno, 
na formica de suorvo, no speluorcio, 
mamma de la meseria, poveriello, 
che comme a no cavallo caucetaro 
'nante darrà no paro de panelle 

che no pilo de coda, 

no grimmo ed aggrancato 

che corre dento miglia 

né le scappa no picciolo, 

che darrà ciento muorze a no fasulo, 

chefarrà ciento nodeca 

a na meza decinco, 

e che non caca mai pe no magnare. 

M a se remedia subeto a sta tenta, 

e se dice ch'è n'ommo de sparagno, 

che non ietta o sbaraglia chello c'have, 

che non face la robba 

ire pe l'acqua a bascio, 

ch'è buon ommo de casa 

e ire no ne fa mollica ’n terra: 

all'utemo èchiammato 

(ma da certe canaglia) 

ommo ch'è no compasso, ed è tenaglia! 

MARCHIONNO 

0 h che sporchia sta razza, 
c'hanno lo core drinto a li tornise! 
fa diete non dette da lo miedeco, 
porta ciento pezzolle, 
sempre lo vide affritto, 
se tratta da guidone e da vai asso, 
e more sicco 'miezo de lo grasso! 

COLA AMBRUOSO 

Malo revierzo po' de la medaglia 

è di chi spanne e spenna: 

darria funno a na nave, 

darria masto a na zecca, 

sacco scosuto, ietta quanto tene, 

che non fa cunto de la robba c'have. 

Le vide ciento attuorno, 
scorcogliune, alivente, 
senza nulla vertute, 

ed isso a bottafascio le refonne. 

Sfragne senza iodizio, 
votta senza ragione, 
dace a cane ed apuorce 
e se ne vace ’n fummo. 

M a co sta tenta acquista openione 

de n'armo liberale, 

de cortese, magnanemo e ientile, 

chetedarria le visole, 

ammico de l'ammice, 

puzza de re, mai nega a chi le cerca; 

e co sta bella rasa 

sfratta le casce e sfonnola la casa! 

MARCHIONNO 

N e mente pe la canna 

chi chiamma liberale uno de chisse: 

liberale è chi dace a tiempo e a luogo, 

né ietta pataccune 

a gente senza 'nore ed a boffune, 

ma refonne li scute 

a povero 'norato, e c'ha vertute. 

COLA AMBRUOSO 

Vide no magna-magna, 
pignato-chino, piecoro lanuto, 

M artino, cervenara, sauta e tozza, 

una casa a doi porte, cauzature, 

che vene da Cornito 

ed ha casa a Forcella, 

un accorda-messere, uno tauriello 

ch'è quatro oregenale 

de la 'nfamia e retratto de la copia. 

E, tinto isso perzine, 
lo chiammano quieto, ommo da bene, 
galant'ommo, che fa lo fatto suio, 
e se la fa co tutte, 
è co tutte cortese, 

tene la casa aperta pe l'ammice, 
non va co zeremonie, né co punte, 
buono comm'a lo pane, 
doce comm'a lo mele, 
ne fai quello che vuoie; 
e ’ntanto, senza fare 
niente la facce rossa, 
fa mercato de carne, e sarva Tossa! 

MARCHIONNO 

Chisse oie campano a grassa, 
uno de chisse schitto 
vede se va de notte a la taverna, 
po' ca pe Tossa luce la lanterna. 

COLA AMBRUOSO 

N 'ommo sta reterato, 

né pratteca co guitte e co verrille, 

fuie lescommerziune, 

non vo' doglie de capo, 

non vole dare cunto 

a lo tierzo, a lo quarto, 

vive sempre quieto, 

patrone de se stisso, 

non have chi lo sceta quanno dorme, 

né le conta li muorze quanno magna. 

Puro 'nc'è chi lo tegne, 
e lo chiamma foriesteco e sarvaggio, 
na merda de sproviero, 
che n'adora né fete, 
no spruceto, no 'nsipeto, 
rusteco, cotecone, 

n'ommo senza sapore e senz'ammore, 

sciaurato, bestiale, 

catarchio, maccarone senza sale. 

MARCHIONNO 

0 felice chi stace a no desierto, 
ca non vede né abbotta! 

dica chi vole: io trovo 

no mutto assai provato 

meglio sulo che male accompagnato. 

COLA AMBRUOSO 

M a po', dall'autra banna, 
truove no commerzevole, 
che se fa carne ed ogna co l'ammice, 
no buon compagno affabele, 
che tratta a la carlona. 

E co sta tenta, chi lo crederria, 
trova chi lo retaglia e forfecheia, 
cose e scose, e lavora a pilo-'mierzo, 
e le face la causa da dereto, 
chiammannolo sfrontato, miette-'nante, 
pideto-'m-braca, fronte a pontarulo, 
strenga rotta ’n dozzana, 
sfacciato, petrosino d'ognesauza, 
che vo' mettere sale a quanto vede, 
che vo' dare de naso a quanto sente, 
'ntrammettiero, arrogante, 'mpacciariello: 
auzate chesso e spienne, o poveriello! 

MARCHIONNO 

’N ce vole chesto, e peo! 
lo spagniuolo la 'ntese, 
che disse ha no gran piezzo: 
la muccia chella es causa de despriezzo! 

COLA AMBRUOSO 

Si n'ommo pe ventura 
parla sperlito, chiacchiara e trascorre, 
e fa pompa de 'nciegno e de loquela, 
e dovunca lo tuocche e lo revuote 
lo truove spierto e te responne a siesto, 
sta tenta l'arreduce de manera, 
che n'auza no cappiello 
de no parabolano cannarone, 
denacannadechiaveca, 

d'uno che darria masto a le cecale, 
c'ha chiù parole che non ha na pica, 
che te 'ntrona la capo e te scervelleca, 
co tanta paparacchie e filastoccole, 
tanta cunte deM'uerco, 
e co tanta taluorne e visse-visse, 
che, quanno mette chella lengua 'n vota 
co na vocca de culo de gallina 
te 'nfetta, te stordisce e t'ammoina. 

MARCHIONNO 

A staetàdesommarre 

fa quanto vuoie, ca sempre tu le sgarre! 

COLA AMBRUOSO 

M a s'un autro te stace zitto e mutto, 

caglia, appila ed ammafara, 

e se stipa la vocca pe le fico, 

no lo siente na vota pipitare, 

sta tenta te lo muta de colore, 

ca n'è chiammato A ntuono, babione, 

muscio, piezzo d'anchione, mammalucco, 

comm'a cippo de 'nfierno, 

semprefriddo eielato, 

comme la zita che male 'nce venne. 

Tanto, che pesto gorfo 
trammontana io non veo: 
si parie tristo e si non parie, peo! 

MARCHIONNO 

Veramenteoie lo iuorno 

non sai comme trattare, 

non sai comme pescare, 

non c'è strata vattuta a chi cammina: 

viato chi a sto munno la 'nevina! 

COLA AMBRUOSO 

M a chi porria mai dire fi' a lo rummo 

l'affettedesta tenta? 

ca 'nce vorria mill'anne senza fallo, 

né vastarria na lengua de metallo! 

facciase che se voglia, 

tratta comme te piace, ad ogne muodo 

se le cagna colore, ed è chiammato 

lo bottone faceto, 

chedatrattenemiento; 

lo spione, che sape lo costrutto 

d'Agebilebo munno; 

lo forfante 'ncegnuso e saracone; 

lo pigro ommo flemmateco, 

lo cannaruto ommo de bona vita, 

l'adulatore bravo cortesciano, 

checanoscel'omore 

de lo patrone e che le vace a bierzo; 

la pottana cortese e de buon tratto; 

lo 'gnorante ch'è semprece e da bene. 

Cossi de mano 'mano, 

va descorrenno e suffecit! 

Perzò n'è maraveglia s'a la corte 
lo tristo pampaneia, 
lo buono se guai eia, 
perché so' li signure 
gabbate da sta tenta a li colure, 
e fanno cagno e scagno, 
comme sempre s'è visto, 
lassanno l'ommo buono pe lo tristo. 

MARCHIONNO 

N egrecato chi serve! 

oh che meglio la mamma 

l'avesse fatto muorto! 

corre borrasca, e mai no spera puorto. 

COLA AMBRUOSO 

La corte è fatta su lo 
pe gente viziosa, 

che ne tene lo buono sempre arrasso, 
e lo leva de pede e botta e sbauza. 

M a lassammo sti cunte: 
ca, mentre me se raspa a dove prode, 
no scomparria pe craie né pe pescrigno: 
perzò facimmo punto e 'nsoperammo, 
mo che lo sole ioqua a covai era, 
chefarrimmo lo riesto n'autra sera! 

Chiuse tutte a no stisso tempo la vocca Cola Ambruo- 
so e lo iuorno lo Sole; pe la quale cosa, appontato de 
tornare la matina appriesso co nova monizione de cunte, 
se ne ietterò a le case loro, sazie de parole e carreche 
d'appetito. 

SCOMPETURA DE LA IORNATA SECONNA 

TERZA IORNATA 

DELI TRATTE N E M IE N TE DELI PECCERILLE 


Non cossi priesto foro liberate, pe la visita de lo Sole, 
tutte l'ombre che erano carcerate da lo tribunale de la 
Notte, che tomaie a lo medesemo luoco lo prencepe e la 
mogliere insiemme co le femmene. E, pe passare allegra¬ 
mente cheli'ore che s'erano poste ’miezo fra la matina e 
l'ora de mangiare, fecero venire li vottafuoche, e commen- 
zaro co gusto granne ad abballare, facenno Roggiero, Vil¬ 
lanella, lo Cunto de l'Uerco, Sfessania, lo Villano vattu- 
to, Tutto lo iuorno co chella palommella, Stordiglione, 
Vascio de le N infe, la Zingara, la Crapicciosa, la M ia 
chiara stella, lo M io doce amoroso fuoco, Chella che vao 
cercanno, la Cianciosa e cianciosella, /'Accorda- 
messere, Vascia ed auta, la Chiarantana co lo Spontape- 
de, G uarda de chi me iette a 'nammorare, Rape ca t'è 
utile, Le nuvole che pe l'aria vanno, Lo diavolo ’n cam- 
misa, Campare de speranza, Cagnia mano, Cascarda, 
Spagnioletta, chiodenno li balli co Lucia canazza, pe dare 
gusto a la schiava. E cossi sene corze lo tiempo che non se 
ne adonaro e venne l'ora de lo mazzeco, dove venne tutto 
lo bene de lo cielo, che ancora magnano; e, levato le tavo¬ 
le, Zeza, che steva ammolata a rasulo pe contare lo cunto 
su io, decette de eh està manera: 

CANNETELLA 

TRATTE N E M IEN TO PRIMMO 
DE LA IORNATA TERZA 


Cannetella non trova marito che le dia a l'omore, ma 
lo peccato suio la fa 'ncappare ’n mano a n'uerco che le 
da mala vita; ma da no chiavettiero vassallo de lo patre è 
liberata. 

«È mala cosa, signure, a cercare meglio pane che de gra¬ 
no, perché se vene a termene de desiderare chello che s'è 
iettato, devenno la perzona contentarese de l'onesto, che 
chi tutto vole tutto perde e chi cammina ’ncoppa a le cim- 
me de l'arvole ha tanta pazzia 'ncoppa la chiricoccola 
quanto pericolo sotta le carcagne, comme se vedde a na fi¬ 
glia de re, che sarrà materia de lo cunto che v’aggio a dice- 
re. 

Era na vota lo re de Bello Puoio, c'aveva chiù deside¬ 
rio de fare razza che non hanno le portarobbe che se 
facciano assequiepe racoglierecera. Tanto che fece vuto 
a la dea Scerenga, che le facesse fare na figlia, ca le vole¬ 
va mettere nomme Cannetella, pe memoria ca s'era 
straformata ’n canna e tanto pregaie e strapregale, che, 
recevenno la grazia, avuta da Renzolla la mogliere na 
bella squacquara, le mese lo nomme c'aveva 'mprom- 
misso. 

La quale cresciuta a parme e, fatto quanto a na perte- 
ca, le disse lo re: «Figlia mia, già sì fatta, lo cielo te bene¬ 
dica, quanto na cercola e sì a buon tiempo d'accompa- 
gnarete co no maretiello merdevoledessa bella facce, pe 
mantenere la ienimma de la casa nostra. Perzò, volenno- 
te bene quanto a le visciole e desideranno lo gusto tuio, 
vorria sapere che razza de marito vorrisse: che sciorte 
d'ommo te darria a l'omore? lo vuoi letterummeco o 
sparteggiacco? guagnonciello o de tiempo? morrascato 
o ianco e russo? lungo davano o streppone de fescena? 

stritto ’n Centura o tunno comm'a boie? tu sciglie e io 
me 'nce fermo». 

Cannetella, che sentette ste larghe afferte, rengrazian- 
no lo patre le disse ca aveva dedecato la vergenetate soia 
a Diana, né voleva pe nesciuno cunto strafocarese co lo 
marito. Co tutto chesso, pregata e strapregata da lo re, 
disse: «Pe no mostrareme 'nsamorata a tanto ammore 
me contento de fare le boglie vostre, puro che me sia da¬ 
to ommo tale che non ce ne sia chiù pe lo munno». 

Lo patre, sentuto chesto, co n'allegrezza granne se 
pose da la matina a la sera a la fenestra affacciato, squa- 
tranno, mesuranno e scannaglianno tutte chille che pas¬ 
savano pe la chiazza. E, passanno certo ommo de bona 
grazia, disse lo re a la figlia: «Curre, affacciate Cannetel¬ 
la, e vide si chisso è a mesura de le boglie toie!». Ed essa 
facennolo saglire, le fecero no bellissemo banchetto, do¬ 
ve 'nce fu quanto se poteva desiderare e, magnanno ma- 
gnanno, cadette a lo zito da la vocca n'ammennola, che 
calatose ’n terra l'auzaie destramente, mettennola sotta a 
lo mesale; e, scomputo lo mazzecatorio, se ne iette. E lo 
re disse a Cannetella: «Comme te piace lo zito, vita 
mia?». Ed essa: «Squagliammo da 'nante sto grisolaffio, 
pocca n'ommo granne e gruosso comm'ad isso non se 
doveva lassare scappare n'ammennola da la vocca!». 

Lo re, sentuto chesto, tomaie ad affacciarese n'autra 
vota e, passanno n'autro de buono taglio, chiammai la 
figlia, pe ’ntennere si le avesse grazia chist'autro. E, re- 
sponnenno Cannetella che lo facesse saglire, fu chiam- 
mato ad auto e fattole n'autro commito: comme fu 
scomputo lo magnare e iutosenne chillo ommo, adde- 
mannaie lo re a la figlia se le piaceva. La quale disse: «E 
che ne voglio fare de sto scuro cuorpo? lo quale deveva 
a lo manco portare cod isso no paro de serveture pe le- 
varele lo terraiuolo da cuollo». 

«S'è cossi, è pasticcio», disse lo re, «cheste so' scuse 
de male pagatore e tu vai cercando leppole pe non me 

dare sto gusto. Perzò resuorvete ca te voglio maretare e 
trovare radeca vastante da fare sguigliare la soccessione 
de la casa mia». 

A ste parole 'ritornate respose Cannetella: «Pe ve la 
dire, signore tata, fora deli diente, ecomme la sento, vui 
zappate a lo maro e tacite male lo cunto co le deta, per¬ 
ché non me soggecarraggio maie ad ommo vevente, si 
non averrà la capo e li diente d'oro». Lo re negrecato, 
vedenno la figlia co la capo tosta, fece iettare no hanno, 
che chi s'asciasse a lo regno suio secunno lo desederio 
de la figlia se facesse 'nante, ca le darria la figlia e lo re¬ 
gno. 

Aveva sto re no gran nemico chiammato Shioravante, 
lo quale non poteva vedere pinto a no muro, che, sentu- 
to sto hanno, ped essere no bravo nigromanto fece veni¬ 
re na mano de chille arrasso sia, commannannole che le 
facessero subeto la capo e li diente d'oro. A lo quale re- 
sposero che con gran forza l'averriano fatto sto servizio, 
ped essere cosa stravagante a lo munno, ca chiù priesto 
l'averriano dato le corna d'oro comme cosa chiù osetata 
a lo tiempo d'oie; co tutto chesto, sforzate da li 'nciarme 
e percante, facettero quanto voleva. 

Lo quale, vistose la capo eli diente de vintequatto ca- 
rate, passale pe sotta le teneste de lo re, lo quale, visto 
chillo che ieva propio cercanno, chiammaie la figlia, che 
subeto vedennolo disse: «Ora chisto è isso, né porria es¬ 
sere meglio si me l'avesse 'impastato co le mano meiel». 
E, volennose auzare Shioravante pe iresenne, lo re le 
disse: «Aspetta no poco, frate, comme sì caudo de rene! 
pare che stinghe co lo pigno a lo iodio, e c'agge lo ar¬ 
gento vivo dereto e lo spruoccolo sotta la codola! cima¬ 
no, ca mo te do bagaglie e gente pe accompagnare a te 
ed a figliama, che voglio che te sia mogliere». «Ve ren- 
grazio», disse Shioravante, «non c'è de che, vasta schitto 
no cavallo, quanto me la schiaffo ’n groppa, ca a la casa 
mia non mancano serveture e mobele quanto l'arena». 

E, contrastato no piezzo, all'utemo Shioravante la venze 
e, postala ’n groppa a no cavallo, se partette. 

E la sera, quanno da lo centimmolo de lo cielo se leva¬ 
no li cavalle russe e se 'nce metteno li vuoie ianche, arri¬ 
vato a na stalla dove mandavano cierte cavalle 'nce fece 
trasire Cannetella, dicennole: «Sta ’n cellevriello: io ag¬ 
gio da dare na scorzeta fi' a la casa mia dove 'nce vonno 
sette anne ad arrevarence; perzò avierte ad aspettareme 
drinto sta stalla e non scire né farete vedere da perzona 
che viva, ca te ne faccio allecordare mentre sì viva e ver¬ 
de». A lo quale respose Cannetella: «lo tesongo sogget¬ 
ta e farraggio lo commannamiento tuio pe fi' a no fenuc- 
chio; ma vorria sapere schitto che cosa me lasse pe 
campare fra sto miezo». E Shioravante leprecaie: «Te 
vastarrà chello che resta de biava a sti cavalle». 

Considera mo che core fece la negra Cannetella e si 
iastemmaie l'ora e lo punto che ne fu parola e, restanno 
fredda e ielata, se faceva autrotanto pasto de chianto 
quanto le mancava lo civo, mardecenno la sciorte e de- 
sgrazianno le stelle, che l'avessero arreddotta da lo pa¬ 
lazzo riale a la stalla, da li sproffumme a lo fieto de lo le- 
tamme, da li matarazze de lana varvaresca a la paglia e 
da li buone muorze cannarute a la remmasuglia de li ca¬ 
valle. La quale vita stentata passale na mano de mise, 
ch'era dato da magnare la biava a li cavalle e non se ve¬ 
deva da chi e lo relievo de la tavola sostentava lo corpo 
suio. 

Ma’n capo de tanto tiempo, affacciannose pe no per- 
tuso vedde no bellissimo giardino, dov'erano tante spal¬ 
are de cetrangole, tante grotte de cetra, tante quatre de 
shiure e piede de frutte e pergole d'uva, che era na gioia 
a vedere: pe la quale cosa le venne golio de na bella pi¬ 
gna d'anzolia c'aveva allommata e disse fra se stessa: 
«Voglio scire guatto guatto a zeppoliarenella e vengane 
chello che venere vole e cada lo cielo: che pò essere mai 
da cà a dento anne? chi 'nce lo vole dire a maritemo? e 
ca lo sapesse pe desgrazia, che me vo' fare all'utemo? 

chessa è anzolia, non cornecella!». Cossi scette e se re- 
creaie lo spireto assottigliato pe la famme. 

M a da là a poco, 'nanze lo tiempo stabeluto, venne lo 
marito e no cavallo de ehiIle accusale Cannetella ca 
s'aveva pigliata l'uva; tale che, sdegnato, Shioravante, 
cacciato da miezo li cauzune no cortiello, la voze accide- 
re, ma essa, 'ngenocchiatase ’n terra, lo pregaie a tenere 
le mano ad isso, pocca la famme cacciava lo lupo da lo 
vosco, e tanto disse che Shioravante le disse: «lo te la 
perdono pe sta vota e te do la vita pe lemmosena, ma si 
n'autra vota te tenta chi Ilo che scria e saccio ca te faie 
vedere a lo sole, io ne faccio mesesca de la vita toia! 
perzò stamme 'n cellevriello, ca vao n'autra vota fore e 
starraggio da vero sette anne e sorchia deritto, ca non te 
vene chiù ’m paro ed io te sconto lo viecchio e lo nuo¬ 
vo!». 

Cossi ditto partette e Cannetella fece na shiommara 
de lagreme e, sbattenno le mano e pisannose lo pietto e 
tirannose le zervole, diceva: «0 h che non 'nce fosse mai 
'ngriata a lo munno, pocca doveva avere sta ventura 
ponteca! o patre mio e comme m'hai affocata! ma che 
me doglio de patremo, s'io stessa m'aggio fatto lo dan¬ 
no, io stessa m'aggio fravecata la mala sciorte? ecco desi¬ 
derato la capo d'oro pe cadere ’n chiummo e morire de 
fierro! oh comme 'nce lo bole, ca pe volere d'oro le 
diente faccio lo dente d'oro! chisto è castico de lo cielo, 
ca deveva fare a boglia de patremo e non avere tanta 
vierre e merruoiete! chi non 'ntenne mamma e patre, fa 
la via che non sape!». Cossi non c'era iuorno che non fa¬ 
cesse sto riepeto, tanto che l'uocchie suoie erano fatte 
doi fontane, e la faccia era tornata smascata e gialloteca, 
che vedive na compassione: dove erano chiIle uocchie 
frezziante? dove chelle mela dece? dove lo risiilo de 
chella vocca? no l'averria canosciuta lo patre stisso. 

Ora ’n capo de n'anno, passanno pe desgrazia da 
chella stalla lo chiavettiero de lo re, canosciuto da Can- 

netella lo chiammaie escettefora, ma chillo, che se ’nte¬ 
se chiammare pe nomme né canoscennola, la povera fe- 
gliola tanto era stravisata, appe a strasecolare. M a, ’ntiso 
chi era e comme se trovava cossi scagnata dall'essere 
suio, parte pe la pietate de la giovene parte pe se guada¬ 
gnare la grazia de lo re, la mese drinto na votte vacante 
che portava 'ncoppa a na sarma, e, trottanno a la vota de 
Bello Puoio ionze a le quattro ore de notte a lo palazzo 
de lo re. Dove tozzolato la porta eaffacciatose li servetu- 
re e ’ntiso che era lo chiavettiero, le fecero na 'nciuriata 
a doi sole, chiammannolo animale senza descrezzione, 
che veneva a chell'ora a sconcecare lo suonno de tutte e 
ca n'aveva buon mercato si no le tiravano quarche sa- 
vorra o mazzacano a la chiricoccola. 

Lo re, sentuto sto remmore e dittale da no cammarie- 
ro chi fosse, lo fece subeto trasire, conzideranno che, 
mentre a n'ora cossi 'nsolita se pigliava sta feducia, 
quarche gran cosa era accaduta e, scarrecata la sarma, lo 
chiavettiero stompagnaie la votte, da dove scetteCanne- 
tella, la quale 'nce voze autro che parole ad essere cano- 
sciuta da lo patre e si non era pe no puorro c'aveva a lo 
vraccio deritto essa poteva tornaresenne. M a, comme 
s'accertale de lo fatto, l'abbracciaie e basale millanta vo¬ 
te e subeto fattole fare no scaudatiello e polizzatola e re- 
sediatola tutta, le fece fare collazione, ca de la famme al- 
lancava. 

E dicennole lo patre: «Chi me l'avesse ditto, figlia 
mia, de vederete de ssa manera! e che facce è chessa? 
chi t'have arreddutta a sto male termene?». Ed essa re¬ 
spose: «Cossi va, segnoremio bello. Chillo turco deVar- 
varia m'ha fatto patere strazie de cane, che me so' vista a 
tutte l'ore co lo spireto a li diente. M a non te voglio di¬ 
cere chello c'aggio passato, perché quanto sopera lo 
sopportamiento ornano tanto passa la credenza dentam¬ 
mo: vasta, so' ccà, patre mio, e non me voglio partire 
mai chiù da le piede tuoie e 'nanze voglio essere vaiassa 


- Letteratura italiana Einaudi 216 



G /orafi Battista Basite - L o cunto de li curiti 

a la casa toia che regina a la casa d'autro, 'nanze voglio 
na mappina dove tu stai che no manto d'oro da te lonta¬ 
na, 'nanze voglio votare no spito a la cocina toia che te¬ 
nere no scettro a lo bardacchino d'autro». 

Tra chesto miezo, tornato Shioravante da fora, le fu 
referuto da li cavalle che lo chiavettiero n'avesse foiuto 
Cannetella drinto la votte. Lo quale, sentuto chesto, tut¬ 
to scornato de vregogna tutto scaudato de sdigno, corze 
a la vota de Bello Puoio, e, trovato na vecchia c'abetava 
faccefronte lo palazzo de lo re, le disse: «Q uanto te vuoi 
pigliare, madamma mia, e lassarne vedere la figlia de lo 
re?». E cercannole chella dento docate Shioravante se 
mese na mano a la guarnera e 'nce le contale subeto 
l'uno 'ncoppa l'autro. 

La quale, pigliatose lo fatto, lo fece saglire 'ncoppa 
l'astraco, da dove vedde Cannetella fore na loggia che 
s'asci ucava li capi Ile. La quale, commese lo core l'avesse 
parlato, votatose a chella parte s'addonaie de l'agguaieto 
e derrupatose pe le scale corze a lo patre gridanno: «Si¬ 
gnore mio, se non mi tacite a sta medesema pedata na 
cammara co sette porte de fierro, io so' varata! ». «P e sto 
poco te voglio perdere?» disse lo re «che se spenna 
n'uocchie e se dia sfazione a sta bella figliai», e subeto, 
toccata iocata, foro stampate le porte. 

La quale cosa saputo Shioravante tomaie a la vecchia, 
e le disse: «Cheautra cosa vuoi da me e và a la casa de lo 
re, co scusa de vennere quarche scotella de russo e, tra¬ 
senno dove sta la figlia, miettele destramente fra li mata- 
razze sta cartoscella, decenno mentre 'nce la miette, sot¬ 
ta lengua, tutta la gente stiase addormentata, e 
Cannetella stia sulo scetata!» 

La vecchia accordatase pe dento autre docate lo ser¬ 
vette de bona 'ngresta - oh nigro chi fa pratticare a la 
casa soia ste brutte caiorde, che co scusa de portare 
cuonce, te conciano ’n cordovano lo 'nore e la vita! 0 ra, 
fatto c'appe la vecchia sto buono affido, venne tale 

suonno spotestato a chille de la casa che parevano tutte 
scannate. Schitto Cannetella stava coll'uocchie apierte, 
pe la quale cosa, sentenno scassare le porte, commen- 
zaie a gridare comme cotta de fuoco, ma non c'era chi 
corresse a le vuce soie, de manera tale che Shioravante 
iettaie tutte le sette portea terra e, trasuto drinto la cam- 
mara, s'afferrai e Cannetella co tutte li matarazze pe por¬ 
tarseli a. 

M a, comme voze la sciortesoia, cascata ’n terra la car- 
toscella che 'nce pose la vecchia, e sparpogliata la porve¬ 
re, se scetaie tutta la casa, che sentenno li strille de Can¬ 
netella corzero tutte, pe fi' a li cane ed a le gatte, e dato 
de mano all'uerco ne fecero tonnina, restanno 'ncappato 
a la medesema tagliola c'aveva aparato a la sfortonata 
Cannetella; provanno a danno suio che 

non c'è peo dolore 

de chi co l'arme propie acci so more». 

LA PENTA MANO-MOZZA 
TRATTEN EM IENTO SECUNNO 
DE LA IORNATA TERZA 


Penta sdegna le nozze de lo frate e, tagliatose le ma¬ 
no, 'nce le manna ’m presiento; isso la fa iettare drinto 
na cascia a maro; e data a na spiaggia, no marinaro la 
porta a la casa soia, dove la mogliere gelosa la torna a 
iettare drinto la stessa cascia, e, trovata da no re, se 'nce 
'nzora. M a pe trafanaria de la stessa femmena marvasa è 
cacciata da lo regno e, dapo' luonghe travaglie, è trovata 
da lo marito e da lo frate e restano tutte quante conden¬ 
te e conzolate. 

Sentuto lo cunto de Zeza, dissero de commune parere 
che 'nce voze chesto e peo a Cannetei la, che cercava lo pilo 
drinto all’uovo; puro avettero consolazione granne de ve¬ 
dere/a sciarvogliafa da tanto affanno e fu cosa da conside¬ 
rare che, dove tutte l'uommene le spuzzassero, fosse arred- 
dutta a ’ncrenarese a no chiavettiero perché la levasse da 
tanto travaglio. M a facenno mutto lo re a Cecca che scapo¬ 
lasse lo cunto suio, essa non fu tarda a parlare, cossi de¬ 
cenno: «N e li travaglie la virtù se coppella e la canne!a de 
la bontà dov'è chiù scuro chiù straluce e le fatiche partori- 
sceno lo miereto e lo miereto se porta attaccato a lo velli- 
colo lo 'nore; non trionfa chi sta co le mano all'anca, ma 
chi votta le mescole; comme fece la figlia de lo re de Preta 
Secca, che con sodore de sango e co pericolo de morte se 
fravecaie la casa de lo contento, la fortuna de la quale 
m'aggio mi sso ’n chi ri coccola de ve contare. 

E ssenno lo re de Preta Secca remaso vidolo e caruso 
de la mogliere, le trasette ’n capo farfariello depigliarese 
Penta, la sore stessa; pe la quale cosa chiamatola no 
iuorno da sulo a sulo le decette: «N on è cosa, sore mia, 
d'ommo de iodizio farese scire lo bene da la casa, otra 
che non sai comme te resce a farence mettere pede da 


Letteratura italiana Einaudi 219 



G iovan Battista Basite - L o cunto de li curiti 


gente forestera; però avenno mazzecato buono sto nego¬ 
zio, aggio fatto proposeto de pigliareme a te pe moglie- 
re: perché tu sì fatta a lo shiato mio, e io saccio la natura 
toia. Contentate adonca de fare sto 'ncrasto, sta lega de 
poteca, sto uniantur acta, sto misce e fiat poto, ca farrim- 
mo l'uno e l'autro lo buono iuorno». 

Penta, sentenno sto sbauzo de quinta, remasefora de 
se stessa e no colore le sceva e n'autro le traseva, che 
non s'averria creduto mai che lo frate fosse dato a sti 
sauté e cercasse de darele no paro d'ova sciaccole, 
dov'isso n'aveva abbesuogno de dento fresche. E, stata 
pe no buono piezzo muta, penzanno comme devesse re- 
sponnere a na demanna cossi 'mpertenente e fora de 
proposeto, all'utemo scarrecanno la sarma de la pacien- 
za le disse: «Si vui avite perduto lo sinno, io non voglio 
perdere la vregogna! me maraveglio de vui, che ve tacite 
scappare ste parole da la vocca! le quale, si so' da burla 
hanno de l'aseno, si so' da vero feteno de caperrone; e 
me despiace che s'avite vui lengua da dire ste brutte vre- 
gogne aggio io arecchie da le sentire. I o mogliere a vui? 
+ chi fatto a tene? che nasa faise? + da quanno niccà ste 
crapiate? sfoglie potrite? ste mesche? e dove stammo, a 
lo loio? ve so' sore o caso cuotto? faciteve a correiere, 
previta vosta, e no ve tacite chiù sciuliare ste parole da 
vocca, ca farraggio cose da non se credere e mentre vui 
non me stimarrite da sore io no ve tenarraggio da chello 
che me site!». 

E, cossi decenno, sfilaie drinto na cammara e pontel- 
latose da dereto non vedde la facce de lo frate pe chiù 
de no mese, lassando lo nigro re, ch'era iuto co no fron¬ 
te de maglio pe stracquare le palle, scornato comm'a 
peccerillo che ha rutto l'arciulo e confuso comm'a vaias- 
sa che l'è stata levata la carne da la gatta. Ma’n capo de 
tante iuorne, zitata de nuovo da lo re a la gabella de le 
sfrenate voglie, essa voze sapere onninamente de che 
s'era 'ncrapicciato lo frate a la perzona soia e, sciuta da 

la cammara, lo ieze a trovare, decennole: «Frate mio, io 
me songo vista e mirata a lo schiecco e non trovo cosa a 
sta facce che pozza essere meretevole dell’ammore vuo- 
stro, pocca non so' muorzo accossì goliuso che faccia 
sparpatiare le gente». 

E lo re le decette: «Penta mia, tu sì tutta bella e com- 
prita da la capo a lo pede, ma la mano è chella che me 
face sopra ogni autra cosa ashievolire: la mano, caccia- 
carne che da lo pignato de sto pietto me tira le visciole; 
la mano, vorpara che da lo puzzo de sta vita n'auza lo 
cato dell'arma; la mano, morza dove è restritto sto spi re¬ 
to, mentre lo limma Ammore! o mano, o bella mano, 
cocchiara che menestra docezze, tenaglia che scippa vo¬ 
glie, paletta che da boleea sto corei». 

Chiù voleva dicere, quanno Penta respose: «Và ca 
v'aggio 'ntiso! aspettate no poco, no ve scazzecate nien¬ 
te niente, ca mo 'nce revedimmol». E, trasuta drinto la 
cammara fece chiammare no schiavo c'aveva poco celle- 
vriello, a lo quale consignato no cortellaccio e na mano 
de patacche disse: «Alì mio, tagliare mano meie, volere 
fare bella secreta e deventare chiù iancal». Lo schiavo, 
credennose de farele piacere, co dui cuorpe le tagliale 
bello ’n trunco ed essa, fattole mettere a no vacile de 
Faienza, le mannaie, coperte da na tovaglia de seta, a lo 
frate, co na'masciatachesegaudessechello che chiù de¬ 
siderava co sanetate e figlie mascole. 

Lo re, vedennose fare sto tratto, venne 'n tanta zirria 
che dette ne le scartate e fatto fare subeto na cascia tutta 
'mpeciata 'nce schiaffale drinto la sore e la fece iettare a 
maro; la quale vottata da l'onne deze a na chiaia, dove, 
pigliata da cierte marinare che tiravano na rezza e aper¬ 
tola, 'nce trovaro Penta, chiù bella assai de la Luna 
quanno pare c'aggia fatto la quaraiesima a Taranto. Pe 
la quale cosa M asiello, ch'era lo prencepale e lo chiù 
masauto de chella gente, se la portale a la casa, decenno 
a N uccia la mogliere che le facesse carizze; ma chella, 

ch'era la mamma de lo sospetto e de la gelosia, non cos¬ 
si priesto fu sciuto lo marito che tomaie a mettere Penta 
drinto la cascia e la iettaie de nuovo a maro. 

Dove, sbattuta dall'onne, tanto iette stracorrenno da 
ccà e da Ila fi' che fu scontrata da no vasciello, dove ieva 
lo re de Terra Verde, lo quale, visto natare sta cosa pe 
l'onne, fece calare le vele e iettare lo vattiello a maro e, 
pigliato sta cascia, l'aperzero e trovannoce sta desgrazia¬ 
ta fegliola lo re, che vedde drinto a no tavuto de morte 
sta bellezza viva, stimale d'avere ashiato no gran tresoro, 
si be' le chianze lo core che no scrittorio de tante gioie 
d'Ammore fosse trovato senza maniglie. E, portatola a 

10 regno suio, la deze pe dammecella a la regina, la quale 
tutte le servizie possibele, fi' a lo cosire, 'nfilare Paco, 
'mposemare li collare e pettenare la capo a la regina fa¬ 
ceva co li piede, pe la quale cosa era tenuta cara quanto 
na figlia. 

M a dapo' quarche mese, zitata la regina a comparere 
a la banca de la Parca a pagar lo debeto a la N atura, se 
chiammaie lo re decennole: «Poco chiù pò stare l'arma 
mia a sciogliere lo nudeco matrimoniale fra essa e lo 
cuorpo, però covernate, marito mio, e screvimmoce: ma 
si me vuoi bene e desidere che vaga conzolata all'autro 
munno, m'hai da fare na grazia». «Commanname, mus¬ 
so mio», disse lo re, «che se non te pozzo dare li testim- 
monie 'n vita de l'ammore mio te darraggio signo 'n 
morte de lo bene che te voglio». «0 ra susso», leprecaie 
la regina, «pocca me lo promiette, io te prego quanto 
pozzo che, dapo' c'averraggio chiuso l'uocchie pe la 
porvere, t'aggieda 'nguadiare Penta, la quale, si be' non 
sapimmo né chi sia né da dove vene, puro a lo mierco de 

11 buone costume se conosce ch'è cavallo de bona raz¬ 
za». 

«Campeme puro da ccà a dento anne», respose lo re, 
«maquanno puro avisse da dire bona notte pedareme lo 
male iuorno, io te iuro ca me la pigliarraggio pe moglie- 

re; e non me ne curo che sia senza mano e scarza de pi- 
so, ca de lo tristo se deve pigliare sempre lo poco». M a 
st'uteme parole se le 'mbrosoliaie pe la lengua azzò non 
se ne corresse la mogliere e, stutata c'appe la regina la 
cannela de li iuorne, se pigliale Penta pe mogliere e la 
primma notte la 'nzertaie a figlio mascolo. 

M a, occorrenno a lo re de fare n'autra veliata a lo re¬ 
gno d'Auto Scuoglio, lecenziatose da Penta assarpaie lo 
fierro; ma 'n capo de nove mise sciuta Penta a luce fece 
no pentato nennillo, che se ne fecero lummennarie pe 
tutta la cetatee subeto lo Conziglio spedette nafelluca a 
posta pe darene aviso a lo re. M a correnno sta varca vor- 
rasca de manera che mo se vedde mantiata da l'onne e 
sbauzata a le stelle, mo vrociolata 'n funno a lo maro, 
all'utemo comme voze lo cielo dette 'n terra a chella ma¬ 
rina dove Penta era stata raccouta da la compassione de 
n'ommo e cacciata da la canetate de na femmena. 

E trovato pe desgrazia la stessa N uccia a lavare le tilli- 
carelle de lo fegliulo, curiosa de sapere li fatte d'autro, 
comm'è natura de le femmene, demannaie a lo patrone 
de la felluca da dove venesse, dov'era 'nviato e chi lo 
mannasse. E lo patrone dicette: «lo vengo da Terra Ver¬ 
de e vao ad Auto Scuoglio a trovare lo re de chi Ilo pale¬ 
se pe darele na lettera, pe la quale so' mannato a posta; 
creo ca le scriverrà la mogliere, ma non te saperria a di¬ 
cere sperlitamente chello che tratta». «E chi è la moglie- 
re de sto re?», leprecaie N uccia. E lo patrone respose: 
«Pe quanto 'ntenno diceno ch'è na bellissima giovane, 
chiammata Penta M ane-mozza pe tutte doi le mano che 
le mancano, la quale sento dire che fu trovata drinto na 
cascia a maro e pe la bona sciorte soia è deventata mo¬ 
gliere de sto re e non saccio che le scrive de pressa, che 
m'abbesogna correre co lo triego pe arrivare priesto». 

Sentuto chesto la iodea de N uccia 'mitaie a bevere lo 
patrone e 'mborracciatolo fi' drinto all'uocchie, le levaie 
le lettere da la saccocciola e fattole leiere, co na 'midia 

da crepare, che non sentette sillaba che non iettasse no 
sospiro, fece da lo medesemo stodiante, accunto suio, 
che le lesse la lettera fauzificare la mano e scrivere ca la 
regina aveva figliato no cane guzzo e s'aspettava com- 
mannamiento de chello che se ne dovesse fare. 

E, scrittola e sei el lato la, la mese a la saccocciola de lo 
marinaro, che scetato e vedenno lo tiempo acconciato, 
iette orza orza a pigliare garbino ’m poppa ed, arrivato a 
lo re e datole la lettera, isso respose che facessero stare 
allegramente la regina, che non se pigliasse manco na 
dramma de desgusto, ca cheste cose erano permessione 
de lo cielo e l'ommo da bene non deve mettere assietto a 
le stelle. 

E, speduto, lo patrone arrivaie ’n capo de doi sere a lo 
stisso luoco de N uccia; la quale fattole compremiente 
granne e datole buono a 'ngorfire, tomaie a ghire a gam¬ 
me levate, tanto cheaU'utemo turdo estorduto se pose a 
dormire e N uccia, puostole mano a lo cosciale, trovaie la 
resposta e, fattoseli leiere, subeto fece scrivere l'autra 
fauzaria a lo conziglio de Terra Verde: zoè che abbro- 
sciassero subeto subeto la mamma e lo figlio. 

Comme lo patrone appe paidato lo vino se partette 
ed, arrivato a Terra Verde, presentale la lettera: la quale 
aperta fu no gran besbiglio fra chi Ile sapie vecchiune e, 
trascorrenno assaie 'ntuorno a sto negozio, concrusero 
che lo re o fosse deventato pazzo o affattorato, pocca 
avenno na perna pe mogliere, na gioia pe arede, isso ne 
voleva fare porvere pe li diente de la M orte. Pe la quale 
cosa furo de parere de pigliare la via de miezo, mannan- 
none sperta la giovane co lo figlio, che non se ne sapesse 
mai né nova né vecchia. E cossi, datole na mano de tor¬ 
nea elle pe campare la vita, levaro da la casa riale no tre- 
soro, da la cetate no lanternone, da lo marito doi pontel- 
le de la speranza soia. 

La povera Penta, vedennose dare lo sfratto si be' non 
era femmena desonesta né parente de bannuto né sto¬ 
diante fastidiuso, pigliatose lo cetrulo ’m braccio, lo 

quale adacquava de latto e de lagreme, s'abbiaie a la vo¬ 
ta de Lago Truvolo, dov'era signore no mago. Lo quale 
vedenno sta bella stroppiata che stroppiava li core, che- 
sta che faceva chiù guerra co li mognune de le braccia 
che Briareo co dento mane, voze sentire tutta sana la 
storia de le desgrazie c'aveva passato: da che lo frate, pe 
l'essere negato lo pasto de carne, la voleva fare pasto de 
pisce, fi' a chillo iuorno c'aveva puosto pede a lo regno 
suio. 

Lo mago sentenno st'ammaro cunto iettaie lagreme 
senza cunto e la compassione che traseva pe le pertose 
de l'arecchie sbafava ’n sospire pe lo spiraglio de la voc- 
ca; all'utemo, consolannola co bone parole, le disse: 
«Sta de bona voglia, figlia mia, che pe fraceta che sia la 
casa de n'arma se pò rei ere 'm piede co le sopponte de la 
speranza e perzò non lassare sbentare l'anemo, ca lo cie¬ 
lo tira quarche vota le desgrazie ornane alla stremetà de 
le ruine pe fare chiù maravigliuso lo socciesso suio. N on 
dobitare adonca, c'haie trovato mamma e patre e t'aiu- 
tarraggio co lo sango stisso». 

La povera Penta rengraziatolo disse che non se le de¬ 
va nazubba: «Che lo cielo chiova desgrazie e grannaneia 
roine, mo che stongo sotto la pennata de la grazia vo¬ 
stra, lo quale potite e valite e schitto sta bella 'nfanzia 
me satora», E, dapò mille parole de cortesie da na parte 
e de rengraziamiente dall'autra, lo mago le deze no bello 
appartamiento a lo palazzo suio, la fece covernare corn¬ 
ine na figlia e la matina appriesso fece spobrecare no 
hanno: che qualesevoglia perzona fosse venuta a contare 
a la corte soia na desgrazia, l'averria dato na corona e no 
scettro d'oro che valevano chiù de no regno. 

E correnno sta nova pe tutto l'Auropa, vennero gente 
chiù de li vrucole a chella corte pe guadagnare sta rec- 
chezza: e chi contava c'aveva servuto ’n corte tutto lo 
tiempo de la vita soia e, dapo' perduto la lesela e lo sa¬ 
pone, la gioventù e la sanetate, era stato pagato co no ca- 

socavallo; chi deceva ca l'era stata fatta na 'ngiustizia da 
no soperiore, che non se ne poteva resentire, tanto che 
le besognava gliottere sto pinolo e non potere evacoare 
la collera; uno se lamentava c'aveva puosto tutte le so¬ 
stanzi soie drinto na nave e no poco deviente contrario 
l'aveva levato lo cuotto e lo crudo; n'autro se doleva 
c'aveva spiso tutte l'anne a sarcetiare la penna e mai 
l'era stato d'utele na penna e sopra tutto se desperava ca 
le fatiche de la penna soia avevano avuto accossì poca 
ventura, dove le materie de li calamare erano tanto for¬ 
tunate a lo munno. 

Tra chisto miezo, tornato lo re de Terra Verde e tro¬ 
vato lo bello sciruppo a la casa, fece cose da lione scate¬ 
nato ed averria fatto levare lo cuoiero a li consegliere si 
non mostravano la lettera soia: lo quale, visto la fauzitate 
de la mano, fece chiammare lo corriero e, fattose conta¬ 
re quanto aveva fatto pe lo viaggio, penetrale ca la mo- 
glierede M asiello l'aveva fatto sto dammaggio ed, arma¬ 
to subeto na galera, iette ’m perzona a chella chiaia. 

E, trovato sta femmena, co bello muodo le cacciale da 
cuorpo lo 'ntrico e, ’ntiso ca n'era stato causa la gelosia, 
voze che deventasse 'ncerata; e cossi, fattola 'ncerare e 
'nsevare tutta, mettennola drinto na gran catasta de le¬ 
gna sfornate 'nce mese fuoco e, comme vedde che lo 
fuoco co na lengua rossa rossa da fore s'aveva cannaria- 
to chella negra femmena, fece vela. 

E d essenno ad auto mare scontrale na nave che porta¬ 
va lo re de Preta Secca, lo quale, dapo' mille ceremonie, 
disse a lo re de Terra V erde comme navicava a la vota de 
Lago Truvolo pe lo banno spobrecato da lo re de chillo 
regno, dove ieva a tentare la sciorte soia, comme a chillo 
che non cedeva pe mala fortuna a lo chiù addolorato 
ommo de lo munno. «S'è pe chesso», respose lo re de 
Terra Verde, «io te passo a piede chiuppe e pozzo dare 
quinnece e fallo a lo chiù sbentorato che sia e, dove l'au- 
tre mesurano li dolure a locernelle, io le pozzo mesurare 

a tommola. Perzò voglio venire co tico e facimmola da 
galante uommene: ogn'uno che vence de nui spartimmo 
da buon compagno pe fi' a no fenucchio la venceta». 

«De grazia», disse lo re de P reta Secca, e, datosela fe¬ 
de fra loro, ietterò de conserva a Lago Truvolo, dove, 
smontate ’n terra, se presentaro 'nanze lo mago, che, fa- 
cennole granne accoglienze comm'a teste coronate, le 
fece sedere sotto a lo bardacchino, le disse che fossero 
pe mille vote li buone venute e, ’ntiso ca venevano a la 
prova deH'uommene negrecate, voze sapere lo mago 
quale pisemo de dolore le facesse suggeche a li scirocche 
de li sospire. 

E lo re de Preta Secca commenzaie a dicere l'ammore 
che pose a lo sango suio, l'azzione de femmena 'norata 
che fece la sore, lo core de cane ch'isso mostrale a serra- 
rela drinto na cascia 'mpeciata e iettarela a maro, pe la 
quale cosa da na parte lo sperciava la coscienzia de lo 
propio arrore, da l'autra lo pogneva l'affanno de la sore 
perduta, da ccà lo tormentava la vregogna, da Ila lo dan¬ 
no, de manera che tutte li dolure dell'arme chiù strango- 
sciate a lo 'nfierno puoste a no lammicco non sarriano 
quintassenzia d'affanne comm'a chille che senteva lo co- 
re suio. 

Scomputo de parlare sto re, accommenzaie l'autro. 
«0 himè, ca le doglie toie so' tarallucce de zuccaro, fran- 
frellicche e strufole a paragone de lo dolore ch'io sento, 
pocca chella Penta M ano-mozza che trovale, comm'a 
'ntorcia de cera de Venezia, drinto a chillo cascione pe 
fare l'assequie meie, avennola pigliata pe mogliere e fat- 
tome no bello nenniIlo, pe malegnetate de na brutta 
scerpia poco ha mancato che non fosse stato Luna el'au- 
tro arzo a lo fuoco! ma puro, oh chiovo de lo core mio, 
oh dolore che non me ce pozzo dare pace, hanno dato 
cassia a tutti due, mannannole fore de lo stato mio, tale 
che vedennome alleggeruto d'ogni gusto non saccio 

comme sotto a lo carreco de tante pene non cade l'aseno 
desta vita». 

Sentuto lo mago l'uno e l'autro, canoscette a la ponta 
de lo naso ca l'uno era lo frate e l'autro lo marito de 
Penta e, fatto chiammare N ofriello, lo fegliulo, le disse: 
«Và e basa li piede a tata 'gnore tu io ! », e lo pecceri Ilo 
obbedette lo mago e lo patre, vedenno la bona creanza e 
la grazia de sto zaccariello, le iettaie na bella catena 
d'oro a lo cuollo. Fatto chesto, letornaie a dicere lo ma¬ 
go: «Vasa la mano a zio, bello fellulo mio», e lo bello pa- 
cioniello facette subeto l'obedienzia, lo quale, straseco¬ 
lato de lo speretillo de sto fraschetta, le deze na bella 
gioia, addemannanno a lo mago si l'era figlio ed isso re- 
sponnette che l'addemannasse a la mamma. 

Penta, da dereto lo portiero, avenno ’ntiso tutto lo 
negozio scette fora e, comme cagnola ch'essennose sper¬ 
duta trova dapo' tante iuorne lo patrone, l'abbaia, lo lic- 
ca, cotoleia la coda e fa mille autre signe de allegrezza, 
cossi essa, mo correnno a lo frate mo a lo marito, mo ti¬ 
rata da l'affetto dell'uno mo da la carne dell'autro, ab¬ 
bracciava mo chisto e mo chillo co tanto giubelo che 
non se porria 'magenare: fà cunto ca facevano no con- 
zierto a tre de parole mozze e de sospire 'nterrutte. 

M a, fatto pausa a sta museca, se tomaie a li carizze de 
lo figliulo e mo lo patre e mo lo zio a veceta lo spegneva¬ 
no evasavano, cheseneievano 'n zuoccolo: e, dapo' che 
da chesta parte e da chella se fece e se disse, lo mago 
concruse co ste parole: «Sa lo cielo quanto pampaneia 
sto core de vedere conzolata la signora Penta, la quale 
pe le bone parte soie mereta d'essere tenuta ’n chianta 
de mano e pe la quale aggio cercato co tanta 'nustria de 
reducere a sto regno lo marito e lo frate, perché all'uno 
ed all'autro me desse pe schiavuotto lo 'ncatenato; ma, 
perché l'ommo se lega pe le parole e lo voie pe le corna e 
la prommessa de n'ommo da bene è strommiento, iode- 
canno che lo re de Terra Verde sia stato veramente da 

schiattare, io le voglio attennere la parola e perzò li don- 
go non solo la corona e lo scettro spobrecato per lo han¬ 
no, ma lo regno puro, pocca non avenno né figlie né fit- 
tiglie co bona grazia vosta io voglio pe figlie adottive sta 
bella cocchia de marito e mogliere e me sarrite care 
quanto a le popille delI’uocchie. E perché non ce sia 
chiù che desiderare a lo gusto de Penta, mettase li mo- 
gnune sotta lo 'nantecunnale ca ne cacciarrà le mano 
chiù belle che non erano ’mprimma». 

La quale cosa fatta e resciuta comme disse lo mago, 
non se pò dire l'allegrezza che se ne fece: fà cunto che 
sgongolaro de lo prieio e particolaremente lo marito, ca 
stimmaie chiù sta bona fortuna che l'autro regno datole 
da lo mago. E dapo' che passattero co festa granne na 
mano de iuorne lo re de Preta Secca se ne tomaie a lo 
regno suio e chi Ilo deT erra Verde, mannato patente a lo 
frate chiù piccolo pe lo covierno de lo stato suio, se re¬ 
stale co lo mago, scompetanno a canne de spasso le deta 
de travaglio efacenno testemmonio a lo munno ca 

non ha lo doce a caro 

chi provato non ha 'mprimmo l'amaro». 

LO VISO 

TRATTEN EM IENTO TERZO 
DE LA IORNATA TERZA 


Renza, chiusa da lo patre a na torre ped esserele stro¬ 
ncato ca aveva da morire pe n'uosso mastro, se 'nnam- 
mora de no prencepe e co n'uosso portatole da no cane 
spertosa lo muro e se ne tuie; ma, vedenno l'amante 
'nzorato vasare la zita, more de crepantiglia e lo prence¬ 
pe pe lo dolore s'accide. 

M entre Cecca co n'affetto granne contava sto cunto, se 
vedde n'oglia potrita de piacere e de desgusto, de conzola- 
zione e d'affanno, de riso e de chianto: se chiagneva pe la 
desgrazia de Penta, se redeva pe lo fine c'appero li trava¬ 
gli e suo/e, s'affannavano de vederela a tante pericole, se 
conzolavano che fosse co tanto ’nore sarvata; s'appe desgu¬ 
sto de li trademiente che se le fecero e se sentette piacere 
de la vennetta che ne soccesse. Fra tanto M eneca, la quale 
steva co lo miccio a la serpentina de ehiacchiarare, mese 
mano a fi erre, cossi decenno: «Sole spesse vote soccedere 
che quanno crede l'ommo de foire na mala sciagura tanno 
la scontra. Però deve l'ommo sapio mettere 'mano de lo 
cielo tutte l'interesse suoie, e non cercare chirchie de ma¬ 
ghe e mafare d'astrolache, perché cercanno de prevedere li 
pericole comme prudente casca ne le mine comme bestiale 
e che sia lo vero, sentite. 

E ra na vota lo re de F uosso Stritto c'aveva na bella fe- 
gliola e, desideranno sapere quale sorte le stesse scritta a 
lo libro de le stelle, chiammaie tutte li negromante, 
astrolache e zingare de chillo palese, li quale, venute a la 
corte reiale e visto chi le linee de la mano, chi li singhe 
de la facce, chi li nieghe de la perzona de Renza, che 
cossi se chiammava la figlia, ogni uno disse lo parere 
suio, ma la maggiore parte concruse ca passava pericolo 

pe n'uosso mastro spilarese la chiaveca maestra de la vi¬ 
ta. 

La quale cosa sentuto lo re voze iettarese 'nante pe 
non cadere, facenno fravecare na bella torre, dove 
'nchiuse la figlia co dudece dammecelle e na femmena 
de covierno che la servessero, con ordene, sotto pena de 
la vita, che se le portasse sempre carne senz'uosso, pe 
gavetare sto male chianeta. 

Ed essenno cresciuta Renza comme na luna, trovan- 
nose no iuorno a na fenestra dov'era na cancellata de 
fierro, passale pe chella torre Cedo, figlio de la regina 
de Vigna Larga, lo quale, vedenno accossì bella cosa, pi¬ 
gliale subeto decaudo evedennose rennerelo saluto che 
le fece e fare lo resiilo a vavone, pigliale armo e fattose 
chiù sotta la fenestra le disse: «Adio, protacuol lo de tut¬ 
te li privilegie de la N atura! adio, archivio de tutte le 
concessiune de lo cielo! adio, tavola universale de tutte 
li titole de la bellezza!». 

Renza, sentennose dare ste laude, se fece pe la vrego- 
gna chiù bella e, refonnenno legna a lo fuoco de Cedo le 
fece, comme disse chi Ilo, sopra lo cuotto acqua voi luta. 
E non volenno essere venta de cortesia da Cedo respo¬ 
se: «Singhe lo buono venuto, o despenza de lo compa- 
nateco de le G razie, o magazzeno de le mercanzie de la 
V irtù, o doana de le trafeche d'A mmore! ». 

Ma Cedo leprecaie: «Comme sta 'nchiuso drinto na 
torre lo castiello de le forze de Copido? commesta cossi 
carcerata la presonia dell'arme? comme sta drinto a ssa 
cancella de fierro sto pummo d'oro?». E, decennole 
Renza lo fatto comme passava, Cedo le decette che isso 
era figlio de regina ma vassallo de la bellezza soia e che 
si se fosse contentata d’affuffarennella a lo regno suio 
l'averria posta corona 'n capo. 

Renza, che essenno pigliata de 'nchiusiccio drinto a 
quattro mura non vedeva l'ore de sciauriare la vita, az- 
zettaie lo partito e disse che fosse tornato la matina - 

quanno l’Arba chiamma pe testemmonie l’aucielle de la 
magriata che l'ha fatto l'Aurora - ca se ne sarriano sta¬ 
gnate 'nsiemme; e, tirato no vaso da coppa la fenestra, se 
ne trasette e lo prencepe se retiraie a l'alloggiamiento 
suio. 

Fra chisto miezo Renza steva penzanno lo muodo da 
poteresenne sfilare e gabbare le dammecelle, quanno 
cierto canecorzo, che teneva lo re pe guardia de la torre, 
trasette drinto la cammara soia co no granne uosso ma¬ 
stro 'mocca e mentre se lo rosecava sotto a lo lietto Ren¬ 
za vasciato la capo vedde lo fattefesta e, parennole che la 
fortuna lo mannasse pe li besuogne suoie, cacciato lo ca¬ 
ne fora se pigliale l'uosso e, dato a rentennere a le dam¬ 
mecelle ca le doleva la capo e perzò la lassassero arre- 
quiare senza darele fastidio, pontellaie la porta e se 
mese, co sto uosso, a faticare a iornata. 

E, scantonianno na preta de lo muro, tanto fece che la 
scrastaie e sfravecaie de manera che 'nce potea passare 
senza travaglio; e stracciato no paro de lenzola e fattone 
no 'ntorciglio comme na corda - quanno se levale la tela 
dell'ombreda la scena de lo cielo, pe scire l'Aurora a fa¬ 
re lo prolaco de la tragedia de la N otte - sentenno sisca- 
re a Cedo, attaccato lo capo de le lenzole a no stantaro, 
se lassale calare a la via de vascio, dove, abbracciata da 
Cedo e postala 'ncoppa no ciuccio co no trappito, s'ab- 
biaiea la votadeVigna Larga. 

M a arrivate la sera a no certo luoco chiammato Viso, 
Ila trovaro no bellissimo palazzo, dove Cedo mese le 
termene a sta bella massaria pe segnale de la possessione 
amorosa. M a perché la Fortuna ha sempre pe vizio de 
guastare lo filato, de sconcecare li iuoche e de dare de 
naso a tutte li buone fonnamiente de li 'nnammorate, a 
lo meglio de li spasse loro fece arrivare no corriero co na 
lettera de la mamma de Cedo, pe la quale scriveva che, 
se non correva a la medesema pedata a vederela, no 
l'averria trovata viva, perché tirava quanto poteva e ste- 

va 'mpizzo d'arrivare a lo rummo e busse de l'arfabeto 
vitale. 

Cecio, a sta mala nova, disse a Renza: «Core mio, lo 
negozio è de 'mportolanzia e besogna correre le poste 
pe arrivare a tiempo; però trattienete cinco o sei iuorne 
a sto palazzo, ca torno, o manno subeto a pigiiarete». 

Sentuto Renza st'ammara nova sbottanno a chiagnere 
le respose: «0 h negrecata la sciorte mia, e comme prie- 
sto è calata a la feccia la votte de li guste mieie! comm'è 
vasciato a la fonnariglia lo pignato de li spasse! comm'è 
arrivato a la remmasuglia lo sportone de li contiente 
mieie! scura me, ca se ne vanno pe l'acqua a bascio le 
speranze, me resceno a vrenna li designe e s'è resoluta ’n 
fummo ogne sfazione mia! appena aggio 'nzeccato a le 
lavra sta sauza riale che m'è 'nzoccato lo muorzo, appe¬ 
na aggio puosto lo musso a sta fontana de docezza che 
m'è 'ntrovolato lo gusto, appena aggio visto spontare lo 
sole che pozzo dicere bonanotte, zio pagliariccio!». 

Cheste ed autre parole scevano dall’arche torchische 
de chelle lavra a sperciare l'arma de Cecio, quanno isso 
le disse: «Sta zitto, o bello palo de la vita mia, o chiara 
lanterna de st'uocchie, o iacinto confortativo de sto co- 
re, ca sarraggio de priesto retuorno e non porranno fare 
le miglia de lontananza ch'io m'arrasse no parmo de ssa 
bella perzona, non porrà fare la forza de lo tiempo ch'io 
faccia sautare la mammoria toia da sta catarozzola! quie¬ 
tate, reposa sto cellevriello, asciuca st'uocchie e tieneme 
’n core!». Cossi decenno se mese a cavallo e commen- 
zaie a galoppare verso lo regno. 

Renza, che se vedde chiantata comm'a cetrulo, s'ab- 
biaie retomano pe le pedate de Cecio e, spastorato no 
cavallo che trovale a pascere miezo a no prato, se mese a 
correre pe la pista de Cecio. E, trovanno pe la strata no 
guarzone de no remito, scese da cavallo e, datole li vesti¬ 
te suoie, ch'erano tutte guarnute d'oro, se fece dare lo 
sacco e la corda che portava e puostosello ’n cuollo e 

centase co chella funa, che cegneva l'arme c entilommo 
mio!» E Cedo le respose: «Buono venuto, patreciello 
mio! da dove se vene? e dove site abbiato?». E Renza re¬ 
spose: 

Vengo da parte a dove sempre ’n chianto 
stace na donna, e dice, «0 ianco viso 
deh, chi me t'ha levato da lo canto?». 

Sentuto chesto, Cecio disse a chi Ilo che se credeva no 
guagnone: «0 bello giovane mio e quanto m'è caro la 
compagnia toia! però famme no piacere e pigliate le vi- 
sole meie: non me te partire mai da lo shianco e de vota 
'n vota vamme repetenno sti vierze, ca me tilleche pro¬ 
pio lo corei». 

Cossi, co lo ventaglio de le chiacchiare ventoliannose 
pe lo caudo de lo cammino, arrivaro a Vigna Larga, do¬ 
ve trovaro che la regina, avenno 'nzorato a Cecio, co sta 
rasa l'aveva mannato a chiammare e già la mogliere steva 
all'ordine aspettannolo. Dove arrivato che fu Cecio, pre¬ 
gaie la mamma a tenere a la casa e a trattare comme a no 
fratiello suio sto figliulo che l'aveva accompagnato e, re- 
masa contenta, la mamma lo fece stare sempre a canto 
ad isso e magnare a tavola soia co la zita. 

Conzidera mo che core faceva la negra Renza e si ne 
gliotteva noce vommeca! co tutto chesto, de vota ’n vota 
leprecava li vierze che piacevano tanto a Cecio. M a, le¬ 
vato le tavole e retiratose le zite a no retretto pe parlare 
da sulo a sulo, avenno campo Renza de sfocare sola la 
passione de lo core, trasuta drinto a n'uorto ch'era 'n 
chiano de la sala e retiratose sotto a no cieuzo, cossi 
commenzaie a gualiarese: «Ohimè, Cecio crudele, chie¬ 
sta è l'a mille grazie dell'ammore che te porto? chesta è 
la gran merzé de lo bene che te voglio? chisto è lo veve- 
raggio dell'affrezzione che te mostro? eccote chiantato 
patremo, lassato la casa, scarpisato lo 'nore e datome 'm 

potere de no cane perro pe vedereme stagliato li passe, 
serrato la porta ’n faccie e auzato lo ponte quanno cre¬ 
deva pigliare dominio de ssa bella fortezza! pe vedereme 
scritto a la gabella de la sgratitudene toia, mentre me 
pensava de stare quietamente a la D ochesca de la grazia 
toia! pe vedereme fatto lo iuoco de li peccerille, Banno e 
commannamiento da parte de mastro lommiento, mentre 
me 'magenava de ioquare ad Anca Nicola co tico! aggio- 
ne semmenato speranze e mo recoglio casecavalle! ag- 
gione iettato rezze de desiderio, e mo tiro 'n terra arene 
de sgratetudene! aggione fatto castielIe ’n aiero pe 
schiaffare, tuppete, de cuorpo ’n terra! ecco lo cagno e 
scagno che recevo! ecco la pariglia che m'è data! ecco lo 
pagamiento che ne porto! aggio calato lo cato a lo puzzo 
de le voglie amorose e me n'è restata la maneca 'mano; 
aggio spaso la colata de li designe mieie e me ’nc'è 
chiuoppeto a cielo apierto; aggio puosto a cocinare lo 
pignato de li pensieri a lo fuoco de lo desiderio e me 
’nc’è cascata la folinia de le desgrazie! ma chi credeva, o 
cagna-vannera, ca la fede toia s'avesse da scoperire a 
rammo? ca la votte de le prommesse calasse a la feccia? 
lo pane de la Bona pigliasse de muffa? bello tratto d'om- 
mo da bene, belle prove de perzona 'norata, bello ter- 
mene de figlio de re! coffiareme, 'mpapocchiareme, 
'nsavorrareme, facennome la cappa larga pe fareme tro¬ 
vare curto lo ieppone, prometteremo mare e munte pe 
schiaffareme drinto a no fuosso, fareme le facce lavate 
perché io me trovasse lo core nigro! o prommesse de 
viento, o parole de vrenna, o ioramiente de meuza zof- 
fritta! eccote ditto quatto 'nante che fosse ’n sacco; ec- 
cote dento miglia da rasso, mentre io me credeva essere 
arrivato a casa de barone! ben se pare ca parole de sera 
lo viento le mena! ohimè, dove penzava essere carne ed 
ogne co sto crodele sarraggio cod isso comme cane e 
gatte; dove me 'magenava d'essere chilleto e cocchiara 
co sso cane perro sarraggio cod isso comme cervone e 

ruospo, perché non porraggio soffrire c'autro co no cin- 
quantacinco di bona fortuna me leve pe mano la prime¬ 
ra passante de le speranze meie; non porraggio soppor¬ 
tare che me sia dato sto schiacco matto! o Renza male 
abbiata, và te fida, và te 'mprena de parole d'uommene! 
uommene senza legge, senza fede, negra chi se 'nce me¬ 
sca, trista chi se 'nce attacca, sbentorata chi se corca a lo 
lietto largo che te soleno fare! ma non te curare: tu sai ca 
chi gabba peccerille fa la morte de li grille; tu sai ca a la 
banca de lo cielo non ce so' scrivane marranchine, che 
'imbrogliano le carte! e quanno manco ti cride, venarrà 
la ciornata toia, avenno fatto sto iuoco de mano a chi 
t'ha dato se stessa 'n credenza pe recevere sta mala sfa¬ 
zione ’n contante! ma non me n'adono ca conto la ragio¬ 
ne a lo viento, sospiro 'macante, sospiro 'm pierdeto e 
me lamento matola? isso stasera sauda li cunte co la zita 
e rompe la taglia ed io faccio li cunte co la M orte e pago 
lo debeto a la N atura; isso starrà a no lietto ianco e ado- 
ruso de colata, io drinto na scura vara e fetente d'accise; 
isso ioquarrà a Scarreca la votte co chella bona asciortata 
de la zita ed io farraggio a Compagno mio feruto so' 
schiaffannome no spruoccolo appontuto a li filiette pe 
dare masto a la vita!». 

E dapo' cheste ed autre parole de crepantiglia, essen- 
no oramai l'ora de menare li diente, fu chiammato a la 
tavola, dove li 'ngrattinate e li spezzate l'erano arzeneco 
e tutomaglio, avenno autro ’ncapo che voglia de mazze¬ 
care, autro le ieva pe lo stommaco che appetito de ’nchi- 
re lo stommaco, tanto che vedennola Cedo cossi penzo- 
sa ed appagliaruta le disse: «Che vo' dire che non fai 
'nore a ste vivanne? ched hai? che pienze? comme te 
siente?». «N on me sento niente bona», respose Renza, 
«né saccio si è 'ndegestione o vertigine». «Fai buono a 
perdere no pasto», leprecaieCecio, «ca la dieta è lo chiù 
ottemo tabacco d'ogne male; ma si t'abbesogna lo mie- 
deco, mannammo a chiammare no dottore d'aurina, c'a 


- Letteratura italiana Einaudi 236 



G /orafi Battista Basite - L o cunto de li cunti 

la facce sulo, senza toccare lo puzo, canosce le 'nferme- 
tate de le gente». «N on è male de rezette», respose Ren¬ 
za, «ca nesciuno sa le guai de la pignata si no la cocchia- 
ra». «lesce no poco a pigliare aiero», disse Cedo. E 
Renza: «Q uanto chiù veo, chiù me schiatta lo core». 

Accossì, parlanno parlanno fornette lo magnare e 
venne l'ora de dormire. E Cedo, pe sentire sempre la 
canzona de Renza, voze che se corcasse a no Iietto de re- 
puoso drinto la cammara stessa dove s'aveva da corcare 
co la zita e a bota a bota lo chiammava a repetere le stes¬ 
se parole, ch'erano pognalate a lo core de Renza e fro- 
sciammiento a le chiocche de la zita, tanto che stette e 
stette e a la fine, sbottanno, disse: «M 'avite rutto lo tafa¬ 
nario co sso ianco viso! che negra musica è chesta? ora¬ 
mai è rammo de vesentierio a durarela tanto, vasta na 
poco, poffare lo munno! e che l'avite pigliato a scesa de 
testa a leprecare sempre na stessa cosa? io me credeva 
corcareme co tico pe sentire museca de strommiente e 
non trivole de vuce e vi se l'hai pigliata menotella a toc¬ 
care sempre no tasto! de grazia non ne sia chiù, marito 
mio, e tu caglia, ca fiete d'aglie, e lassace arrequiare no 
poco!». «Sta zitto, mogliere mia», respose Cecio, «ca 
mo rompimmo lo filo de lo parlare!». E, cossi decenno, 
le dette no vaso cossi forte che se sentie no miglio lo 
schiasso, tanto che lo rommore de le lavra loro fu truono 
a lo pietto de Renza, la quale appe tanto dolore che, cur- 
ze tutte li spirete a dare soccurzo a lo core, fecero 
comm'a chi Ilo: lo sopierchio rompe lo copierchio, pocca 
fu tale e tanto lo concurzo de lo sango, che affocatola 
stese li piede. 

Cecio, comm'appe fatto quatto gnuognole a la zita, 
chiammaie sotto voce Renza, che l'avesse leprecato chel- 
le parole che le piacevano tanto: ma non sentennose re- 
sponnere comme voleva, tomaie a pregarela che le desse 
sto poco de gusto, ma, vedenno che non deceva manco 
na parola, auzannose chiano chiano la tirale pe no vrac- 

ciò e, manco responnenno, le mese mano a la facce ed a 
lo toccare de lo naso friddo friddo s'addonaie ch'era 
stutato lo fuoco de lo calore naturale de chi Ilo cuorpo. 

Pe la quale cosa sbagottuto e atterruto fece venire 
cannele e, scopierto Renza, la canoscette a no bello nie- 
go c'aveva 'miezo a lo pietto ed, auzanno li strille, com- 
menzaie a dicere: «Che vide, o nigro Cecio? chet'èsoc- 
ciesso, sventorato? che spettacolo te sta 'nanze 
all'uocchie? che roina t'ha dato 'ncoppa a le ionte? o 
shiore mio, chi t'ha cogliuto? o locerna mia, chi t'ha stu- 
tata? o pignato de li guste d'Ammore, e comme sì iuto 
pe fora? chi t'ha derropato, o bella casa de le contentez¬ 
ze meie? chi t'ha stracciato, o carta franca de li piacire 
mieie? chi t'ha mannato a funno, o bella nave de li spas¬ 
se de chisto core? o bene mio, che a lo chiudere de ssi 
bell'uocchie è falluta la poteca de le bellezze, hanno le¬ 
vato mano le facenne de le G razie ed è iuto a votare ossa 
alo PonteAmmore, alo partire de ssa bell'arma s'èper- 
duta la semmenta de le belle, s'è guastata la stampa de le 
cianciose, né se trova chiù la vusciola pe lo maro de le 
docezze amorose! oh danno senza reparo, oh striverio 
senza comparazione, oh ruina senza mesura! và stirate 
lo vraccio, mamma mia, c'hai fatto na bella prova a 
strafocareme, perch'io perdesse sto bello tresoro! che 
farraggio, negrecato, 'nsensiglio de piacere, nietto de 
consolazione, leggiero de gusto, granne de sfazione, 
sbriscio de spasso, screspato de contento? non credere, 
vita mia, che voglia senza te restare pe stimmolo a lo 
munno, ca te voglio secotiare e pigliare ad assedio do- 
vonca vai e a sfastio de le garge de la M orte 'nce conio- 
gnerrimmo 'nsiemme e, si t'aveva pigliato a compagna 
d'affizio a lo lietto mio, te sarraggio caratarlo a la sebe- 
tura, e no stisso spetaffio contarrà la desgrazia de tutte 
duie! ». 

Cossi decenno deze de mano a no chiuovo e se fece 
na cura sconfortativa sotto la zizza mancina, pe la quale 

spilaie co no curzo la vita, lassanno la zita fredda e iela- 
ta, che, comme potte sciogliere la lengua e scapolare la 
voce, chiammaie la regina. La quale corse a lo remmore 
co tutta la corte e, visto lo negro socciesso de lo figlio e 
de Renza, e sentuto la causa de sto fracasso, non ce las¬ 
sale zervola sana a la catarozzola e, sbattenno comme a 
pesce fore de l'acqua, chiammaie crudele le stelle c'ave¬ 
vano chiuoppeto a la casa soia tante desgrazie e marde- 
cenno la scura vecchiezza che l'aveva stipato a tante mi¬ 
ne. E dapo' fatto no granne strillatorio, sbattetorio, 
scigliatorio e sciabaccorio, facenno schiaffare tutte duie 
drinto na fossa 'nce fece scrivere tutta l'ammara storia 
de le fortune loro. 

N e lo quale tiempo 'nce venne arrivanno lo re, patre 
de Renza, lo quale, ienno pe lo munno cercanno la figlia 
che se n'era foiuta, scontrale lo guarzone de lo remito, 
che ieva vennenno li vestite suoie e le disse lo fatto, com¬ 
me secotiava lo prencepe de Vigna Larga. E ionze a 
tiempo c'avenno metuto morte le spiche dell'anne suoie 
le volevano 'nfossare; e, vedennola e canoscennola e 
chiagnennola e sospirannola, iastemmaie l'uosso mastro 
c'aveva 'ngrassato la menestra de le roine soie, che, 
avennolo trovato a la cammara de la figlia e reconosciu¬ 
tolo pe strommiento de sto ammaro scuoppo, aveva ve¬ 
rificato co sto delitto ’n genere, anze in spezie, lo tristo 
agurio di chiIle sagliemanco, li quali dissero che pe 
n'uosso mastro aveva da morire, vedennose chiaramente 
ca 

quanno lo malanno vo' venire 

trase pe le spaccazze de la porta». 

SA PI A LICCARDA 
TRATTEN EM IENTO QUARTO 
DE LA IORNATA TERZA 


Sapia co lo 'nciegno suio essenno lontano lo patre se 
mantene 'norata co tutto lo male assempio de le sore; 
burla lo 'nammorato e, previsto lo pericolo che passava, 
repara a lo danno ed all'utemo lo figlio de lo re se la pi¬ 
glia pe mogliere. 

Se ’ntrovolaie tutto lo gusto de li cunte passate a lo caso 
miserabile de sti povere 'nammorate e se stette pe no buo¬ 
no piezzo comme ’nce fosse nata la figlia femmena. La 
quale cosa vedenno lo re disse a Tolta c’avesse contato 
quarcosa de gusto, pe temperare Taffrezzione de la morte 
de Renza e de Cedo. La quale, recevuto lo commanna- 
miento, se lassai correre de la manera che secota: «L o buo¬ 
no iudizio dell’ommo è na brava lanterna pe la notte de li 
travaglie de lo munno, co lo quale se sautano fuosse senza 
pericolo e se scorreno male passe senza paura. Perzò è me¬ 
glio assai avere sinno che tornise, ca chiste vanno e vene- 
no e chillo te lo truove a tutte besuogne. De la quale cosa 
vedarrite na granne sperienza ne la perzona de Sapia L ic- 
carda, che, co la trammontana secura de lo iudizio scenno 
da no gorfo granne granne, se reduce a securo puorto. 

E ra na vota no mercante ricco ricco chiammato M ar- 
cone, che aveva tre belle figlie, Bella, Cenzolla e Sapia 
Liccarda; lo quale, avenno da ire fora pe certe mercanzie 
e canoscenno le figlie più granne pe cavallesse fenestre- 
re, le 'nchiovaie tutte le fenestre e, lassannole n'aniello 
ped uno co certe prete che deventavano tutte macchie si 
chi le portava 'n dito faceva triste vregogne, se partette. 

M a non cossi priesto fu allontanato da Villa Aperta, 
che cossi se chiammava chella terra, che accomenzaro a 
scaliare le fenestre e ad affacciarese pe li portielle, co 
tutto che Sapia Liccarda, ch'era la chiù picciola, facesse 

cose dell’autro munno e gridasse ca n'era la casa loro né 
Ceuze né Dochesca né funneco de lo Cetrangolo né Pi¬ 
sci aturo, da fare ste guattarelle e coccovaie co li vecine. 

E ra faccefronte la casa loro lo palazzo de lo re, lo qua¬ 
le aveva tre figlie mascole, Ceccariello, Grazullo e Tore, 
li quale, allommato sta giovenella, ch'era de bona vista, 
commenzaro ad azzennarese coN'uocchie, da li zinne 
vennero a li vasamane, da li vasamane a le parole, da le 
parole a le prommesse, da le prommesse a li fatte, tanto 
che, appontato na sera - quanno lo Sole pe non compe¬ 
tere co la N otte se retira co le ’ntrate soie - scalaro tutte 
tre la casa de ste sore e remediatose li dui fratielle gran- 
ne co le sore chiù granne, volenno Tore dare de mano a 
Sapia Liccarda essa sfoiette comm'anguilla a na camma- 
ra, pontellannose de manera che non fu possibele a fare- 
le aperire, tanto che lo scuro peccerillo contale li muor- 
ze a li frate e mentre li dui carrecavano li sacche de lo 
molino isso tenette la mula. 

M a venenno la matina - quanno I’aucielle trommet- 
tiere de l'Arba sonano tutte a cavallo perché se mettano 
’n sella l'ore de lo iuorno - se ne ietterò, chi Ile tutte alle¬ 
gre de la sfazione recevuta e chisto tutto sconzolato pe la 
mala notte passata, e le doi sore scettero subeto prene. 

M a fu male prenezza pe Moro, tante 'nce ne disse la 
Sapia Liccarda, che non tanto chelle abbottavano de 
iuorno 'n iuorno quanto essa sbottava d'ora n'ora, con- 
crodenno sempre ca chella panza de rammarro aveva da 
portare a loro guerra e roina e che, comme tornava da 
fora lo patre, se sarriano viste belle pecore a ballare. 

M a, crescenno tuttavia lo desederio de Tore parte pe 
la bellezza de Sapia Liccarda, parte perché le pareva de 
restare affrontato e corrivo, se consertale co le sore 
granne de farela cadere a lo mastrillo quanno manco 
s'avesse penzato e che l'averriano arredotta a irelo a tro¬ 
vare fi' drinto la casa soia. Cossi no iuorno chiammata 
Sapia, le dissero: «Sore mia, lo fatto fatto è; si li conziglie 

se pagassero o costarriano chiù caro o sarriano chiù sti¬ 
mate. Si nui te 'ntennevamo sanamente non averriamo 
ammosciato lo 'nore de sta casa né 'ngrossato lo ventre 
comme tu vide: ma che remmedio c'è? lo corbello è arri¬ 
vato peti' a la maneca, le cose so' passate troppo 'nanze, 
è fatto lo becco a l'oca. Però non cepotimmo 'magginare 
che la collera toia faccia scassone e nce voglia vedere fo¬ 
ra de sto munno e, si non pe nui, a lo manco pe ste po¬ 
vere criature, che avimmo a lo ventre, te moverrai a 
compassione de lo stato nuostro». 

«Sa lo cielo», respose Sapia Liccarda, «quanto me 
chiagne lo core de st'arrore c'avite fatto, penzanno a la 
vregogna presente ed a lo danno che v'aspettate quan- 
no, tornanno, patremo trovarrà sto mancamiento a la ca¬ 
sa soia; e pagarria no dito de la mano e non fosse soc- 
ciesso sto negozio. M a pocca lo diascance v'ha cecato, 
vedite che pozzo fare, puro che 'nce sia lo 'nore mio: ca 
lo sango non se pò fare latte natte, e all'utemo dell'ute- 
mo me tira la carne e la pietate de lo caso vuostro mi til- 
leca, che mettarria la vita stessa pe remmediare a sto fat¬ 
to». 

Parlato c'appe Sapia resposero le sore: «N on deside¬ 
rammo autro signale de l'affrezzione toia si no che 'nce 
abbusche no poco de pane de chello che magna lo re, 
perché 'nce n'è venuto no tale sfiolo, che si non ce cac¬ 
ciammo sto desiderio è pericolo de nascere quarche pa- 
nella 'm ponta lo naso de li nennille. Però si sì cristiana, 
crai matino de notte fance sto piacere, che te calarrim- 
mo pe chella fenestra da dove sagliettero li figlie de lo 
re, che te vestarrimmo da pezzente e non sarrai cano- 
sciuta». 

Sapia Liccarda, compassionevole de chelle povere 
criature, puostose no vestito tutto cencioluso e no pette- 
ne de lino armacuollo, quanno lo Sole auza trofei de lu¬ 
ce pe la vittoria guadagnata contra la N otte, ieze a lo pa¬ 
lazzo de lo re, cercanno no poccorillo de pane e mentre, 

avuta la lemosena, voleva sciresenne, Tore, che steva co 
la malizia de l'appontamiento, subeto la canoscette. M a 
volennole dare de mano, essa tutto a no tiempo votatose 
de schena le fece dare le mano 'ncoppa a lo pettene, che 
se rascagnaie de bona manera, tanto che ne stette na ma¬ 
no de iuorne stroppiato. 

Avuto lo pane le sore, ma, cresciuta la famme a lo po¬ 
vero T ore, se tornattero a confarfare e fra doi autre iuor¬ 
ne tornaro le prene a fare lo stimmolo a Sapia ca l'era 
venuto golio de doi pera de lo giardino de lo re. E la 
scura sore puostose n'autro vestito defferente iette a lo 
giardino reale, dove trovai Tore, lo quale subeto allom- 
maie la pezzente e, ’ntiso ca cercava le pera, voze de per- 
zona saglire 'ncoppa a n'arvolo, e, tirato na mano de pe¬ 
ra 'n sino a Sapia, quanno isso voze scennere pe darele 
de mano essa levale la scala, lassannolo ’m piergolo a 
gridare a le ciaole, che si n'arrevava scasualmente no 
giardeniero a cogliere doi lattuche 'nconocchiate, che 
l'aiutaie a scennere, isso 'nce steva tutta la notte. Pe la 
quale cosa, magnatose le mano a diente, menacciaie de 
farene resentemiento granne. 

0 ra, comme voze lo cielo partoruto le sore dui belle 
paciune, dissero a Sapia: «N ui simmo roinate affatto, 
bella fegMola mia, si tu non te resuorve d'aiutarence, 
perché poco pò stare a tornare messere nuostro e, tro- 
vanno sto male servizio a la casa, lo manco piezzo sarrà 
Parecchia. Perzò scinne a bascio, ca te proiarrimmo 
drinto a no cuofano sti peccerille e tu le porta a li patre 
loro, che n'aggiano penziero». 

Sapia Liccarda, ch'era tutta ammore, si be' le parze a 
forte de portare sto travaglio pe l'asenetate de le sore, 
tuttavota se lassale arreducere de scennere a bascio e, 
fattose calare li figliule, le portale a le cammare de lo pa¬ 
tre, dove, non trovannolo, le mese uno pe lietto, secun- 
no s'era destramente 'nformata e, trasuto a le cammere 

de Tore, mese na grossa preta a la travacca soia e se ne 
tomaie a la casa. 

M a, venute li princepe a le cammere loro e trovato sti 
belle fegliule co li nomme de li patre scritte a na carto- 
scella e cosute ’m pietto, appero n'allegrezza granne e 
Tore tutto annozzato, essenno iuto a corcarese, mentre 
isso perzì n'era stato digno d'avere na razza, a lo iettare 
che se fece 'ncoppa a lo lietto deze de catarozzola a la 
preta de tale manera che se fece no gruosso vruognolo. 

Fra sto tiempo tomaie lo mercante da fore, lo quale, 
visto ranella de le figlie e trovanno chille de le doi chiù 
granne tutte macchiate, fece cose mardette e già voleva 
mettere mano a fierre e tormentare e mazziare tutte pe 
scoprire lo fatto, quanno li figlie de lo re le cercaro le fi¬ 
glie pe mogliere. Lo quale non seppe che l'era socciesso 
e se teneva delleggiato: aH'utemo, 'ntiso lo negozio pas¬ 
sato fra loro e de li figlie avute, se tenne felice de bona 
sciorte; e cossi s'appontaie la sera de fare le nozze. 

Sapia, che se menava la mano pe lo stommaco e sape¬ 
va li strazie fatte a Tore, si be' se 'ntese cercare co tanta 
'stanzia, tuttavota se 'magenaie ca ogn'erva non è menta 
e ca non era senza pile lo manto: pe la quale cosa fece 
subeto na bella statola de pasta de zuccaro e, postola 
drinto no granne sportone la coperze co cierte vestite. E 
fattose la sera balle e feste, essa, trovatose certa scusa ca 
l'era pigliato no sopressauto de core, se ne ieze 'mprimi¬ 
ma de tutte a lo lietto, dove, fattose portare la sporta co 
scusa de mutarese e corcata la statola drinto le lenzole, 
essa se mese dereto lo sprovi ero aspettanno l'eseto de lo 
negozio. 

M a, venuta l'ora che li zite se vozero corcare, Tore, 
arrivato a lo lietto suio e credennose che'nce fosse Sapia 
corcata, le decette: «M o me pagarrai, cana perra, li di- 
sguste che m'hai dato! mo vedarraie quanto 'mporta no 
grillo a competere co n'alefante! mo scontarrà una tut¬ 
te! e te voglio allecordare lo pettene de lo lino, la scala 

levata dall'arvolo e tutte l'autre desquite che m'hai fat¬ 
to», E cossi decenno, caccianno mano a no pognale, la 
sperciaie da banna a banna, e, non contento de chesto, 
disse ancora: «M o me ne voglio zocare perzì lo sango! ». 
E, levato lo pognale de pietto a la statola e liccatolo, sen- 
tette lo doce e l'adore de lo musco che t'ammorbava. 

Pe la quale cosa, pentuto d'avere sficcagliato na gio¬ 
vane cossi 'nzoccarata ed addorosa, commenzaie a gua- 
liarese de la furia soia decenno parole da stennerire le 
prete, chiammanno de fele lo core, de tuosseco lo fierro, 
c'avevano potuto affennere na cosa cossi doce e soave. E 
dapo' luonghe lamiente, fattose tirare pe capezza da la 
desperazione, auzaie la mano co lo stisso pognale pe 
sbennegnarese. 

M a Sapia fu lesta a scire da dove steva, tenennole la 
mano e decennole: «Ferma, Tore, vascia ste mano, ecco 
no piezzo de chella che chiagne! eccome sana e viva pe 
vederete vivo e verde, né me tenere pe zerrone cuoiero 
de montone si faggio straziato e fatto quarche despiace- 
re, ch'è stato solamente pe fare sperienza e scannaglio 
de la costanza e de la fede toia» e che st'utemo 'nganno 
l'aveva puosto 'n opera pe arremmediare a le furie de no 
core sdegnuso e perzò le cercava perdonanza de quanto 
era passato. 

Lo zito, abbracciannola co granne ammore, se la fece 
corcare a canto, facenno pace e, sapennole dapo' tante 
travaglie chiù doce lo gusto, stimmaie assai chiù lo poco 
retiramiento de la mogliere che la tanto prontezza de le 
carnate, perché, secunno dissechino poeta, 

nénudaCitarea, 

né Cinzia arravogliata: 

la via de miezo sempre fu prezzata». 

LO SCARA FON E, LO SO RECE E LO GRILLO 
TRATTEN EM IENTO QUINTO 
DE LA IORNATA TERZA 


N ardiello è mannato tre vote da lo patre a fare mer¬ 
canzia co dento docate la vota e tutte le vote accatta mo 
no sorece, mo no scarafone e mo no grillo; e cacciato pe 
chesto da lo patre, arriva dove sananno pe miezo de 
st'anemale la figlia de no re, dapo' varie socciesse, le de¬ 
venta marito. 

L audaro assai lo prencepe e la schiava lo iodizio de Sa- 
pia L iccarda, ma assai chiù Iaudaro Tolla, che aveva sapu¬ 
to cossi buono proiere sto fatto che parie ad ogne uno de 
c'essere presente; e perché, secotanno l'ordene de la lista, 
soccedeva Popa a parlare, essa se portale da Ori anno, de¬ 
cenno de sta manera: «La Fortuna è femmena pontegliosa 
e tuie la facce de li sapute perché fanno chiù cunto de le 
votate de carte che de le girate de na rota e perzò prattica 
volentiere co 'gnorante e da poco e non se ne cura - ped 
avere nore prebeo - de spartire li bene suoie a vozzacchie, 
de lo muodo che ve farraggio sentire ne lo cunto che seco- 
teia. 

Era na vota a lo Vommaro no massaro ricco ricco, 
chiammato M iccone, che aveva no figlio chiammato 
N ardiello, lo quale era lo chiù sciaurato caccial'a-pasce- 
re che se trovasse mai a la permonara de li vozzacchie: 
tanto che lo scuro patre ne steva ammaro e negrecato, 
che non sapeva de che muodo né de che manera 'ndiriz- 
zarelo a fare cosa a leviello e che fosse a lenza. 

Si ieva a la taverna a scrofoniare co li compagne ali- 
vente era fatto corrivo, si pratticava co male femmene 
pigliava la peo carne e la pagava contr'assisa, si ioquava 
pe le varattarie le facevano la pizza, lo mettevano 'miezo 
e se le pigliavano sfritte sfritte, de manera che, de vaga e 

de riesto, ne aveva frosciato la metate de la robba pater¬ 
na. 

Pe la quale cosa M iccone faceva sempre arme a ca¬ 
stello, gridanno, ammenaccianno e decenno: «Che te 
pienze fare, sbaragline? non vide ca la robba mia ora¬ 
mai se ne vace pe l'acqua a bascio? lassa, lassa ste mar¬ 
dette ostarle, che commenzano co nomme de nemice e 
fenisceno co segnefecato de male! lassale, ca so' mingra- 
nia de lo cellevriello, dropesia de la canna e cacarella de 
la vorza! lassa, lassa sto scommenecato iuoco, che mette 
a riseco la vita e se roseca la robba, che ne votta li con¬ 
tente e ne fruscia li contante, dove le zare te arreduceno 
'n zero e li parole t'assottigliano comm'a piroio! lassa, 
lassa de vordelliare pe sse male razze, figlie de lo brutto 
peccato, dove spanne e spinne! pe na perchia consum¬ 
ine li purchie e pe na carne sfatta spanteche, redducen- 
note dove n'uosso spunteche, ca non so' meretrice, ma 
no maro trace, dove sì pigliato da' Turche! allontanate 
dalle accasine, ca te scraste da lo vizio: remota la causa, 
desse chili, se remmove l'effetto. Eccote perzò sti cin¬ 
to docate: và a la fera de Salierno e accattane tante ien- 
che, ca 'n capo de tre o quatto anne farrimmo tante 
vuoi; fatte li vuoi, 'nce mettarrimmo a fare lo campo; 
fatto lo campo, 'nce darrimmo a fare mercanzia de gra¬ 
no e si 'nce 'matte na bona carestia mesurarrimmo li 
scute a tommola e quanno mai autro te compro no titolo 
sopra na terra de quarche ammico e sarrai tu puro trito¬ 
lato comm'a tante autre. Perzò attienne, figli mi, ca 
ognecosa capo ha, chi no accomenza non secoteia». 

«Lassa fare a sto fusto», respose N ardili, «ca mo 
sacci lo cunteciello mi, ca aggi fatto pe tutte rego¬ 
le!». «Cossi voglio io», leprecaie lo patre e, sborzatole li 
tornise, s'abbiaie a la vota de la fera. M a non fu arrivato 
al Tacque de Sarno che, drinto no beli voschetto d'ur- 
me, a pede na preta che pe remmedi de no rettori 
perpetuo d'acqua fresca s'era 'ntorneiata de frunne d'el- 

lera, vedde na fata che se iocoliava co no scarafone, lo 
quale sonava de manera na chitarrella che se l'avesse 
sentuto no spagnuolo averria ditto ch'era cosa sopervo- 
sa egranniosa. 

La quale cosa visto Nardiello se fermai comme'ncan- 
tato a sentire, dicenno ca averria pagato na visola ed 
avesse avuto n'anemale accossì vertoluso: a lo quale dis¬ 
se la fata che si l'avesse pagato ciento docate 'nce Taver¬ 
na dato. «M aie a meglio tiempo de chisto», respose 
N ardiello, «ca l'aggio prunte e leste!». E, cossi decenno, 
le iettaie 'n zino li ciento docate e, pigliatose lo scarafo¬ 
ne drinto a no marzapaniello, corze a lo patre co n'alle- 
grezza che le saglieva da Tossa pezzelle, decenno: «0 ra 
mo vedarrai, messere mio, s'io so' ommo de 'nciegno e 
saccio fare lo fatto mio, pocca, senza stracquareme pe fi' 
a la fera, aggio trovato a meza strada la sciorte mia e pe 
ciento docate aggio avuto sta gioia!». 

Lo patre, sentenno sto parlare e vedenno la scatolella, 
tenne pe cierto c'avesse lo figlio accattato quarche bran- 
chiglio de diamante, ma, aperto la cassetei la e visto lo 
scarafone, lo scuorno de lo corrivo e lo dolore de lo ’nte- 
resse foro dui mantece che lo fecero abbottare comm'a 
ruospo e, volenno N ardiello contare la virtù de lo sca¬ 
rafone, non fu possibele mai che le facesse dire parola, 
decennole sempre: «Sta zitto, appila, chiude ssa vocca, 
ammafara, non pipitare, razza de mulo, iodizio de caval¬ 
lo, capo d'aseno! ed a sta medesima pedata torna lo sca¬ 
rafone a chi te l'ha vennuto e co sti ciento autre docate 
che te dongo comprane tutte ienche, tornanno subeto e 
vi che non tececasselo Brutto fatto, catene faccio man¬ 
dare le mano a diente!». 

N ardiello, pigliatose li denare, s'abbiaie verzo la Tor- 
re de Sarno ed arrivato a lo medesimo luoco trovale 
n'autra fata, che pazziavaco no sorece che faceva le chiù 
belle motanze de ballo che mai potisse vedere. N ardiel¬ 
lo, stato no piezzo attoneto a vedere li dainette, le conte- 

nenzie, le crapiole, le pontate e le scorzete de sto anima¬ 
le, appe a spiretare ed addemandaie a la fata si lo voleva 
vennere, che l'averria dato dento docate. La fata azzet- 
taie lo partito e, pigliatose li frisole, le dette lo sorece 
drinto la scatola. 

E, tornato a la casa soia, mostrale a lo nigro M iccone 
la bella compra fatta; lo quale fece cose mardette, sbat- 
tenno comm'a no purpo mazziato, sbruffanno comm'a 
no cavallo fantasteco e, si non era pe no compare che se 
trovale a sto greciglio, l'averria pigliato bona la mesura 
de lo scartiello. AH'utemo lo patre, ch'era 'nfomato de 
bona manera, pigliato dento autre docate le disse: «Av¬ 
vierte a non fare chiù de le toie, ca non te resce la terza. 
Và donca a Salierno e compra li ienche, ca pe l'arma de 
li muorte mieie, si tu la sgarre, negra mammata che te fi¬ 
gliale!». 

N ardiello co la capo vascia sfilale a la vota de Salierno 
ed, arrivato a lo stisso luoco, trovale n'autra fata, che se 
pigliava sfizio co no grillo, lo quale cantava cossi doce- 
mente che faceva addormentare le perzone. N ardiello, 
che sentette sta nova foggia de roscegniuolo, le venne 
subeto golio de fare sta mercanzia ed accordatose pe 
dento docate se lo mese drinto na gaiolella fatta de co- 
cozza longa e sproccole e se ne tomaie a lo patre. Lo 
quale, vedenno lo terzo male servizio, le scappale la pa- 
cienzia e dato de mano a no tutaro lo frusciale de bona 
manera, che fece chiù de Rodamonte. 

N ardiello, quanno le potte scappare da le granfe e pi¬ 
gliatose tutte tre st'anemale, sfrattale da chillo palese e 
toccale a la vota de Lommardia, dove 'nc'era no gran se- 
gnore, chiammato Cenzone, lo quale aveva na figlia une- 
ca c'aveva nomme M illa, che pe certa 'nfermetate l'era 
venuta tanta malenconia che pe lo spazio de sette anne 
continue non s'era vista ridere; tanto che desperato lo 
patre, dapo' avere tentato mille remmedie e spiso lo 

cuotto e lo crudo, fece iettare no banno: che chi l'avesse 
fatta ridere ’nce Taverna data pe mogliere. 

N ardiello, che sentette sto banno, le venne ’n crapic- 
cio de tentare la sciorte soia e, iuto 'nante a Cenzone, 
s'offerse de fare ridere M illa. A lo quale respose chi Ilo 
signore: «Sta ’n cellevriello, o cammarata, ca si po' non 
te resce lo fatto 'nce iarrà la forma de lo cappuccio!». 
«Vagace la forma e la scarpai», leprecaie N ardiello, 
«ch'io me 'nce voglio provare, e vengane chello che ve¬ 
nire volel». 

Lo re, fatto venire la figlia e sedutose sotto lo bardac- 
chino, N ardiello cavale da la scatola li tre animale, li 
quale sonaro, ballaro e cantaro co tanta grazia e co tante 
squasenzie che la regina scappale a ridere, ma chianze lo 
prencipe drinto a lo core suio, pocca 'n virtù de lo ban¬ 
no era astritto de dare na gioia de le femmene a la feccia 
delTuommene. M a, non potenno darese arreto de la 
prommessa, disse a N ardiello: «I o te do figliama e lo sta¬ 
to pe dote, ma co patto che si tu non consumme fra tre 
iuorne lo matremonio io te faccio mandare da li liune». 
«N 'aggio paura», disse N ardiello, «ca fra sto tiempo 
songo ommo de consummare lo matremonio, figliata e 
tutta la casa toial». «Adaso, calammo, disse C arcariel lo, 
c'a la prova se canosceno li mellunel». 

F atto adonca la festa e venuta la sera - quanno lo Sole 
comm'a mariuolo è portato co la cappa 'ncapo a le car¬ 
cere de l'O ccedente - li zite se iezero a corcare: ma per¬ 
ché maliziosamente lo re fece dare Taddormio a N ar¬ 
diello, non fece autro tutta la notte che gronfiare. La 
quale cosa continuato lo secunno e lo terzo iuorno, lo re 
lo fece iettare a lo serraglio de li liune, dove N ardiello, 
vedennose arreddutto, aperze la scatola de Tanemale, 
decenno: «Pocca la sciorte mia m'have carriato co n'am¬ 
maro straolo a sto nigro passo, non avenno autro che ve 
lassare, o belle anemale mieie, io ve faccio franche, azzò 
pozzate ire dove ve pare e piace» 

L'animale, comme foro scapole, comenzaro a fare 
tante bagattelle e ioquarielle che li liune remasero com¬ 
me statole; ’ntanto parlaie lo sorece a N ardiello, ch’era 
già co lo spireto a li diente, decennole: «Allegramente, 
patrone, ca si be'nce hai dato libertà, nui te volimmo es¬ 
sere chiù schiave che maie, pocca 'nce hai cevato co tan¬ 
to ammore e conservato co tanta affrezzione ed all'ute¬ 
mo 'nce hai mostrato signo de tanto svisciolamiento co 
farence franche. M a non dubitare: chi bene fa bene 
aspetta; fa bene e scordatenne. M a sacce che nui simmo 
fatate e, pe farete vedere si potimmo evalimmo, vienen- 
ce appriesso, ca te cacci da sto pericolo». 

E d abbiannose N ardiello dereto lo sorece fece subeto 
no pertuso quanto 'nce capesse n'ommo, pe lo quale co 
na sagliuta a scaletta lo portaro 'ncoppa a lo sarvo; dove, 
mettennolo drinto a na pagliara, le dissero che le com- 
mannasse tutto chello che desiderava, ca no averriano 
lassato cosa da fare pe darele gusto. «Lo gusto mio sar¬ 
da», respose N ardiello, «che si lo re ha dato autro mari¬ 
to a M illa, me facissevo tanto de piacere de non fare 
consumare sto matremonio, perché sarria no conzomare 
sta negra vita». «C hesso e niente è tutto uno», resposero 
l'animale, «stà de buon armo ed aspettace a sta capanna, 
ca mo ne cacciarrimmo lo fraceto! ». 

E, abbiatose a la corte, trovaro che lo re aveva marita¬ 
ta la figlia co no gran signore todisco e la sera stessa se 
metteva mano a la votte. Pe la quale cosa l'animale, tra- 
sute destramente a la cammara de li zite, aspettaro la se¬ 
ra che, fornuto lo banchetto - quanno esce la L una a pa¬ 
scere de rosata le Gallinelle - se iezero a corcare e 
perché lo zito aveva carrecato la valestra e pigliato carta 
soperchia, a pena se 'ncaforchiaie drinto a le lenzola che 
s'addormettecomm'a scannato. Lo scarafone, che'ntese 
lo gronfiare de lo zito, se ne sagliette chiano chiano pe lo 
pede de la travacca e remorchiatose sotto coperta se 
'nficcaie lesto lesto a lo tafanario de lo zito, servennolo 

de soppositario ’n forma tale che le spilaie de manera lo 
cuorpo, che potte dicere co lo Petrarca 

d'amor trasse inde un liquido sottile. 

La zita, che 'ntese lo squacquararede lo vesentierio, 

l'aura, l'odore, il refrigerio e l'ombra, 

scetaie lo marito. Lo quale, visto co quale sproffum- 
mo aveva 'ncenzato l'idolo suio, appe a morire de vrego- 
gna ed a crepantare de collera ed, auzatose da lo lietto e 
fattose na colata a tutta la perzona, mannaie a chiamma- 
re li miedece, li quale dettero la causa de sta desgrazia a 
lo desordenede lo banchetto passato. 

E comme fu la sera appriesso, tornatose a consigliare 
co li cammariere, furo tutte de parere che se 'imbracasse 
de buone panne, pe remmediare a quarche nuovo 
Sconveniente; la quale cosa fatta se ieze a corcare. M a, 
addormentatose de nuovo e tornato lo scarafone a farele 
lo secunno corrivo, trovale ammarrate li passe; pe la 
quale cosa tomaie male contento a li compagne, decen- 
nole comme lo zito s'aveva fatto repare de fasciatore, ar- 
gene de tillecarelle e trincere de pezze. Lo sorece, che 
sentette chesto, disse: «Viene co mico e vedarrai si so' 
buono guastatore a farete la schianatal». Ed, arrivato so¬ 
pra la facce de lo luoco, commenzaie a rosecare li panne 
e a farele no pertuso a levi elio dell'autro, pe dove trasen¬ 
no lo scarafone le fece n'autra cura medecinale de mane¬ 
ra che fece no maro de liquido topazio e l'arabi fumme 
'nfettarono lo palazzo. Pe la quale cosa scetatose l'am¬ 
morbata zita ed, a lo lummo de na lampa visto lo dellu- 
vio citrino c'aveva fatto deventare le lenzole d'O landa 
tabiò de Venezia giallo onniato, appilandose lo naso 
foiette a la cammara de le zitelle e lo nigro zito, chiam- 
manno li cammariere, se fece na longa lammentazione 

de la disgrazia soia, che con fonnamiento accossì lubre- 
co aveva commenzato a fermare le grandezze de la casa 
soia. 

Li fammeliare suoie lo confortavano, consigiiannolo 
che stesse ’n cellevriello la terza notte, contannole lo 
cunto de lo malato pedetaro e de lo miedeco mozzecu- 
tolo, lo quale avennose lassato scappare no vernacchio, 
lo miedeco, parlannole letterumme, disse: «Sani tati - 
bus!»; ma, asseconnanno n'autro, isso leprecaie: «Vento- 
sitatibus!», ma, continuanno la terza, isso aperse tanto 
de canna e disse: «Asinitatibus!». Perzò si lo primmo la¬ 
vo re a musaico fatto a lo lietto nozziale s'è 'ncorpato a lo 
desordene de lo magnare, lo secunno a lo malo stato de 
lo stommaco, pe lo quale se Il'era scontrato lo cuorpo, lo 
terzo se 'mputarà a natura cacazzara e sarrà cacciato a 
fieto ed a vergogna. «N on dubitare», disse lo zito, «ca 
stanotte, si dovesse crepare, voglio stare sempre all'erta, 
non lassannome vencere da lo suonno ed otra a chesto 
pensarrimmo che remmedio potimmo fare ad appilare 
io connutto maistro, azzò non me se dica 

tre volte cadde ed a la terza giacque! 

Co st'appontamiento adonca, comme venne l'autra 
notte, cagnato cammara e lietto, lo zito se chiammaie li 
cammarate, cercannole consiglio circa l'ammafarare lo 
cuorpo, che non le facesse la terza burla, che'n quanto a 
lo stare scetato no l'averriano addormentato tutte li pa- 
pagne che so' a lo munno. Era fra chiste serviture no 
giovane che se deiettava de l'arte de pommardiero: e, 
perché ognuno tratta de lo mestiero suio, consigliale a lo 
zito a farese no tappo de Ugno, comme se fa a li masche. 
La quale cosa fu subeto stampata ed, acconciatolo com¬ 
me aveva da stare, se iette a corcare, non toccando la zi¬ 
ta, pe paura de non fare forza e guastare la 'menzione e 

non chiudenno l'uocchie, petrovarese lesto ad ogne re¬ 
cercata destommaco. 

Lo scarafone, che non vedette maie dormire lo zito, 
disse a li compagne: «Ohimè, chesta è la vota che re¬ 
stammo chiarite e l'arte nostra non 'nce serve pe niente, 
pocca lo zito non dorme e non me da luoco a secuteiare 
la ’mpresai». «Aspetta», disse lo grillo, «ca mo te ser¬ 
vo!», e, commenzanno a cantare docemente, facette ad¬ 
dormentare lo zito. La quale cosa visto lo scarafone cor- 
ze a farele de se stisso serenga, ma, trovata chiusa la 
porta e 'mpeduta la strata, tomaie desperato e confuso a 
li compagne, decenno chello che l'era socciesso. Lo so- 
rece, che non aveva autro fine che servire e contentare 
N ardiello, a chella medesema pedata iette a la despenza 
ed adoranno da tesina a tesina 'mmattette un arvaro de 
mostarda de senapa, dove 'mroscinatose con la coda 
corze a lo lietto de lo zito e ne sodonse tutte le forgie de 
lo naso de lo nigro todisco, lo quale commenzaie a ster¬ 
nutare accossì forte che sbottale lo tappo co tanta furia 
che, trovannose votato de spalle a la zita, le schiaffale ’m 
pietto accossì furiuso che Tappe ad accidere. 

A le strille de la quale corze lo re e demannanno che 
cosa aveva, disse che l'era stato sparato no pedardo 'm 
pietto. Se maravigliale lo re de sto spreposeto, che co no 
pedardo 'm pietto potesse parlare, ed, auzato le coperte 
e le lenzole, trovale la mena de vrenna e lo tappo de lo 
masco, c'aveva fatto na bona molegnana a la zita, si be' 
non saccio che le facesse chiù danno o lo fieto de la por¬ 
vere o la botta de la palla. 

Lo re, visto sta schefienzia e ’ntiso ch'era la terza li¬ 
quidazione de sto strommiento ch'isso aveva fatto, lo 
cacciale da lo stato suio e, consideranno ca tutto sto ma¬ 
le l'era socciesso pe la canetate usata a lo povero N ar¬ 
diello, se ne deva le punia ’m pietto e mentre, pentuto 
de chello c'aveva fatto, faceva lo frivolo, se le fece 'nanze 
lo scarafone, dicennole: «N on te desperare, ca N ardiello 

è bivo e pe le bone qualetate soie mereta essere iennero 
de vostra magnifecenza e si ve contentate che venga, mo 
lo mannarrimmo a chiammare». «0 h che singhe lo ben 
venuto co sta nova de veveraggio, o bello anemale mio! 
tu m'haie dato la vita, tu m'haie levato da no maro d'af- 
fanne, pocca me senteva no rangolo a lo core de lo tuor- 
to fatto a chillo povero giovene! perzò tacitelo venire, ca 
lo voglio abbracciare comm'a figlio e darele figliama pe 
mogliere». 

Sentuto chesto, lo grillo zompanno zompanno iette a 
la capanna dove steva N ardiello e, contannole tutto lo 
socciesso, lo fece venire a lo palazzo reiale, dove Scon¬ 
trato ed abbracciato da lo re le fu consegnata M illa pe 
mano e, ricevuta la fatazione da l'anemale, deventaie no 
bello giovene, che mannato a chiammare lo patre da lo 
Vommaro stettero 'nsiemme felice e condente, provan¬ 
no dapo' mille stiente e mille affanneca 

vene chiù 'nt' un'ora che 'n cient'anne». 

LA SERVA D'AGLIE 
TRATTEN EM IENTO SESTO 
DE LA IORNATA TERZA 


BelIuccia figlia d'A mbruoso de la Varra, ped essere 
obediente a lo patre facenno lo gosto suio e pe portarese 
accortamente ’n chello che l'era stato commannato, de¬ 
venta maretata, ricca ricca, co Narduccio, primmogene- 
to de Biasillo G uallecchia, ed è causa che l'autre sore 
poverelle siano da lo medesemo dotate e date pe moglie- 
re a l'autre figlie suoi. 

Non tanto se cacaie lo nigro zito quanto se pisci aro de 
riso quanno sentettero ia burla che le fece lo sorece. E sar- 
ria durato lo ridere fi' a l’autra matina, si lo prencepe non 
faceva chilieto 'miezo azzò se desse aurecchia a donna A n- 
tonella, ch'era lesta de chiacchiariare, la quale cossi com- 
menzaie a ragioneiare: «L'obedienzia è na mercanzia se- 
cura che fa guadagno senza pericolo ed è possessione tale 
che ad ogne stascione te renne frutto. Velo provarrà la fi¬ 
glia de no povero parzonaro: pe mostrarese obediente a lo 
patre suio non sulo apre la strata de la bona sciorta d'essa 
medesema, ma dell ’autre sore, che pe causa soia foro mari¬ 
tate ricche. 

Era na vota a lo casale de la Varra n'ommo rustico 
chiammato A mbruoso, lo quale aveva sette figlie ferri¬ 
mene, e tutto chello che poteva avere pe mantenerele a 
lo 'nore de lo munno era na serva d'aglie. Aveva st'om- 
mo da bene n'ammecizia granne co Biasillo G uallecchia, 
ommo ricco 'n funno de Resina, lo quale aveva sette fi¬ 
glie mascole, deli quale Narduccio, ch'era lo primmoge- 
neto e l'uocchio di... ritro suio, cascale malato e non se 
trovava remmedio a lo male suio, si be' la vorza le steva 
sempre aperta. 

E ssenno iuto A mbruoso a visitarelo, le fu ademanna- 
to da Biasillo quanta figlie aveva. Lo quale, vergognato- 

se de direle comme aveva 'nzertato a tanta squacquare, 
le disse: «Aggio quattro mascole e tre ferrimene». «S'è 
cossi», leprecaie Biasillo, «manna uno dessi figlietuoie 
a tenere scommerzione a figliemo, ca me ne faie no pia¬ 
cere granne». 

Ambruoso, che se vedde pigliato 'n sermone, non 
seppe che se responnere si no azzettaie co la capo e, tor- 
natosenne a la Varra, se mese na malanconia da crepare, 
non sapenno comme comprire co l'ammico. All'utemo, 
chiammanno uno ped uno le figlie da la granne a la chiù 
picciola, ademannai quale de loro se contentasse taglia¬ 
rese li capille e vestirese da ommo e fegnerese mascolo 
pe tenere commerzazione co lo figlio de Biasillo, cheste- 
va malato. 

A le quale parole la figlia granne, ch'era A nnuccia, ri¬ 
spose: «Da quanno niccà m'è muorto patremo, che me 
voglio carosare?»; Nora, ch'era la seconna, respose: 
«Ancora non so' maritata e me vuoie vedere carosa?»; 
Sapatina, ch'era la terza, disse: «Aggio sempre sentuto 
dicere ca non deveno le femmene cauzare vrache»; Ro¬ 
sa, ch'era la quarta, respose: «M erregnao, non me 'nce 
pischea ghirecercanno chello che non hanno li speziale, 
pe trattenemiento de no malato!»; danna, ch'era la 
quinta, disse: «Dì a sto malato che se faccia na cura e 
'nzagnase, ca non darria no capii lo de li mieie per dento 
fila de vita d'uommenel»; la sesta, ch'era Leila, disse: 
«I o so' nata femmena, vivo da femmena e voglio morire 
da femmena; e non voglio, pe trasformareme ’n ommo 
fauzario, perdere lo nomme de bona femmena»; l'utema 
cacanitola, ch'era B el I ucci a, vedenno lo patre che ad 
ogne resposta de le sore iettava no sospiro, le responnet- 
te: «Se non vasta trasformareme da ommo pe servirete, 
deventarraggio n'anemale e me farraggio no pizzeco pe 
darete gusto!». 

«Oh che singhe benedetta!», dicette Ambruoso, «ca 
me daie la vita 'n cagno de lo sango che faggio dato! ora 

susso, non perdimmo tiempo, a lo tuorno se fanno le 
strommola» e, taglianno chille capii le, ch'erano funicelle 
'naurate de li sbirre d'Ammore e arremmediatole no ve- 
stitiello stracciato da ommo, lo portale a Resina, dove fu 
recevuto da Biasillo e da lo figlio, chesteva a lo lietto, co 
le maggiure carizze de lo munno e, tornatosenne, Am- 
bruoso lassale Belluccia a servire N arduccio, lo malato. 

Lo quale, vedenno stralucere fra chelle pezze sta bel¬ 
lezza da strasecolare, mirandola e strammirannola e 
schiudennola tutta disse fra se medesemo: «S'io non ag¬ 
gio le bottelle aH'uocchie chesta abesogna che sia fem- 
mena: la tenerumma de la faccia l'accusa, lo parlare lo 
conferma, lo cammenare l'attesta, lo core me lo dice, 
A mmore me lo scopre. È femmena senza autro, e sarrà 
venuta co sta stratagemma de vestire da ommo a fare na 
'moscata a sto core». E, sprofonnannose tutto drinto sto 
penziero, le carrecaie tanto la malanconia che Raggra¬ 
vale la freve e li miedece lo trovaro a male termene. 

Pe la quale cosa la mamma, che alluminava tutta de 
l'ammoresuio, lecommenzaieadicere: «Figlio mio, lan¬ 
terna a bota de st'uocchie mieie, stanfella e molletta de 
la vecchiezza mia, che cosa vo' essere chesta, che pe par¬ 
te d'avanzare vegore scapete de sanetate e pe parte de 
ire 'nante vaie sempre a l'arreto, comme cotena a li car- 
vune? è possibile che vuoglie tenere sconzolata la mam- 
marella toia, senza dicerelle la causa de lo male tuio, 
azzò potesse arremmediare? perzò, gioiello mio, parla, 
sbotta, sfoca, spapura, dimmesperlito cheteabbesogna, 
chello che borrisse e lassa fare a Cola, ca non lassarrag- 
gio de darete tutte li gustede lo munno! ». 

N arduccio, 'ncoraggiato da ste belle parole, se lassale 
correre a sbafare la passeione dell'anno, decennole 
comme teneva pe cierto che chillo figliulo d'Ambruoso 
fosse femmena, e che se no le fosse data pe mogliere era 
propio resoluto de stagliare lo curzo de la vita. 

«Chianol», disse la mamma, «ca pe quetarete sso cel- 

levriello, volimmo fare quarche prova pe scoprire s'è 
femmena o mascolo, s'è campagna rasa o arvostata. Fa- 
cimmolo scennere a la stalla e cravaccare quarche polli- 
tro de chi Ile 'nge songo, lo chiù sarvateco, perché si 
sarrà femmena, essenno le femmene de poco spireto, la 
vedarraie filare sottile e subeto scannagliarrimmo sti pi- 
se». 

Piacquettea lo figlio sto penziero e fece scennere Bel¬ 
loccia a la stalla, le conzegnaro no male feruscolo de 
poi litro, dove ’nsellatolo e puostose a cavallo co n'armo 
de leione commenzaie a fare spassiggie de stopore, bisce 
de stordire, rote de spanto, repolune da ire ’n estrece, 
crovette de l'autro munno, carrere de scire da li panne. 
Pe la quale cosa disse la mamma a N arduccio: «Levate, 
figlio mio, ssa frennesia da lo chirecuoccolo: prova, vide 
chiù saudo a cavallo sto figliulo che lo chiù viecchio ca¬ 
caseli de Porta Rei ale!». 

M a non pe chesto se levaie da siesto N arduccio, che 
secotaie a dicere ca chessa ad ogne cunto era femmena e 
che non'nge l'averria levato da chiocca Scannarebecco. 
La mamma pe levarei e sto sfiolo le disse: «Adaso merola, 
ca farimmo la seconna prova pe chiarirete!». E fatto ve¬ 
nire na scoppetta a dove stevano, chiammaro Belluccia, 
decennole che la carrecasse e sparasse. La quale pigiian- 
no 'n mano chell'arma mese la porva d'arcabusce a la 
canna de la scoppetta e la porvere de Zanne 'n cuorpo a 
N arduccio, mese lo miccio a la serpentina e lo fuoco a lo 
core de lo malato, ma, scarrecanno lo cuorpo, carrecaie 
lo pietto de lo negrecato dedesiderii ammoruse. 

La mamma, che vedde la grazia e destrezza, l'attella- 
tura con che sparaie lo figliulo, disse a N arduccio: «Le¬ 
vate sta doglia de capo e penza puro ca na femmena non 
pò fare tanto!». Ma N arduccio, letecanno sempre, non 
se poteva dare pace ed averria 'nguaggiato la vita che sta 
bella rosa n'aveva mazzuocco e deceva a la mamma: 
«Criderne, mamma mia, ca si sto bello arvolo de la gra- 

zia d'Ammore darrà na fico a sto malato, sto malato 
farrà na fico a lo miedeco. Perzò vedimmo ’n ogne cun¬ 
to de saperenelo cierto, si no me ne vao a spaluorcio e, 
pe non trovare la strata de na fossa, me ne iaraggio a no 
fuosso ! ». 

La negra mamma, che lo vedde chiù ostenato che 
mai, che avenno 'mpontato li piede faceva fuorfece fuor- 
fece, le disse: «Vuoitene chiarire meglio? portalo co tico 
anatareeloco sevedarrà si è A reo Felice o 'Ntruglio de 
Vaia, s'è Chiazza Larga o Forcella, s'è Circo M assimo o 
Colonna Troiana». «Bravo!», respose N arduccio, «non 
c'è che dicere: hai cuouto ’m ponta! ogge se vedarrà s'è 
spito o tiella, laganaturo o crivo, fosillo o vosseta». 

M a Belluccia, che adoraie sto negozio, mannaie a 
chiammare subeto no guarzone de lo patre ch'era assai 
trincato ed ecciacuorvo, lo quale 'nfrogecaie che comme 
la vedesse a la marina pe se spogliare le portasse nova ca 
lo patre facesse lo tratto e la volesse vedere 'nanze che lo 
strummolo de la vita facesse la fitta. Lo quale, stanno 
con la secozione parata, comme vedde arrivato a lo ma¬ 
ro N arduccio e Belluccia e commenzarese a spogliare, 
fece secunno l'appontamiento, servennolo a lo primmo 
taglio. La quale, sentenno sta nova, cercato lecienzia a 
N arduccio s'abbiale a la vota de Barra. 

M a, tornato lo malato a la mamma co la capo vascia, 
l'uocchie stervellate, lo colore gialluoteco e le lavra mor- 
ticce, le disse ca lo negozio era iuto contra acqua, e pe la 
desgrazia soccessa no aveva potuto fare l'utema prova. 
«N on te desperare», respose la mamma, «ca besogna pi¬ 
gliare lo leparo co lo carro, larraie adonca de sicco 'n 
sicco a la casa d'Ambruoso e, chiamanno lo figlio, a lo 
scennere priesto o a lo tardare t'addonarraie de l'agguai- 
to e scommogliarraie lo ’ntrico». 

A ste parole tornaro a magriarese le masche de N ar¬ 
duccio, ch'erano ianchiate, e la matina sequente - quan- 
no lo Sole mette mano a li ragge e fa sbaratto de le stelle 

- iette de pizzo e de pesole a la casa d'A mbruoso, dove, 
chiamannolo, disse che voleva parlare de cosa 'importan¬ 
te a lo figlio. Lo quale, curto se vedde luongo se vedde, 
le disse c'aspettasse no poco, ca l'averria fatto subbeto 
scennere; e Belluccia, pe n'essere trovata co lo delitto ’n 
genere, a lo stisso tiempo spogliatose la gonnella e lo 
corpetto se mese lo vestito d'ommo e, vrociolatose a ba- 
scio, fu tanta la pressa che se scordale l'anellette a l’arec- 
chie. 

La quale cosa vedenno Narduccio, cossi comm'a 
l'arecchie dell'aseno se canosce lo male tiempo, isso a 
l'arecchie de Belluccia appe 'ndizio de la serenetate che 
desederava ed, afferratola comme a cane corzo, disse: 
«Voglio che me singhe mogliere a sfastio de la 'midia, a 
despietto de la Fortuna, anche ne pesa a la M orte!». 
Ambruoso, che vedde la bona volontate de N arduccio, 
disse: «Pure che patreto ne sia contento, isso co na ma¬ 
no ed io co dento». 

E cossi tutte de commegna ietterò a la casa de Biasil- 
lo, dove la mamma e lo patre de N arduccio, pe vedere lo 
figlio sano e contento, ricevettero co no gusto fora de to¬ 
sta la nora e, volenno sapere perché faceva ste guattarel- 
le a mannarela vestita da ommo, e ’ntiso ca ne fu causa 
pe no scoprire ch'era stato no guallecchia a fare sette 
femmene, Biasillo disse: «Pocca lo cielo t'ha dato tante 
figlie femmene, ed a me tante mascole, affé ca volimmo 
fare no viaggio e sette servizie! Và carreiale adonca a sta 
casa, ca te le voglio dotare, pocca, lodato sia lo cielo, ag¬ 
gio agresta che basta pe tante fragaglie». 

Ambruoso, sentenno chesto, mese l'ascelle a pigliare 
tutte l'autre figlie ed a carriarele a casa de Biasillo, dove 
se fece na festa de sette a levare, che le museche e li suo¬ 
ni iero fi' a le sette celeste e, stanno tutte allegramente, 
se vedde assai chiaro ca 

non tardaro mai grazie devine». 

CORVETTO 

TRATTEN EM IENTO SETTIMO 
DE LA IORNATA TERZA 


Corvetto, pe le vertolose qualetate soie 'midiato da li 
cortesciane de no re, è mannato a deverze pericole e, 
sciutone co granne 'nore, pe maggiore crepantiglia de li 
nemmice suoie l'è data la ’nfanta pe mogliere. 

S'erano cossi straformate l'auditure ne I ’azziune de Bel¬ 
loccia, che quanno la veddero maritata se fecero cossi ai- 
li egre e festante comme si fosse nata da le ri ne loro. M alo 
desiderio de sentire dulia fece fare pausa a l'applauso e 
stare sospese l'arecchie a lo moto de le lavra soie, che cossi 
pari attero: «Sentette na vota dicere che G ionone pe trova¬ 
re la boscia iette ’n Canni a; ma si uno me dicesse dove ve¬ 
ramente se porria trovare lo fegnemiento e la fraude io 
non saperda ’mezzarele autro luoco che la corte, dove fan¬ 
no sempre mascare, la mormorazione da Trastullo, la ma- 
ledecenza da G raziano, lo trademiento da Zanne e la for- 
fantaria da Pollici nella, dove a no stisso tiempo se taglia e 
cose, se pogne ed ogne, se rompe e ’ncolla. De le quale 
cose ve ne mostrarraggio schitto na retaglia a lo cunto 
che ve far raggio 'ntennere. 

Era na vota a li servizie de lo re de Shiummo Largo 
no giovane muto da bene chiammato Corvetto, lo quale 
pe li buone portamiente suoie essenno tenuto drinto lo 
core da lo patrone era pe sta causa odiato e tenuto ’n sa- 
vuorrio da tutte li cortesciane, li quale essenno sporte- 
gliune de 'gnoranzia non potevano mirare lo lustro de la 
virtù de Corvetto, c'a denare contante de buone terme- 
ne s'accattava la grazia de lo patrone. 

M a Laure de li favure che le faceva lo re erano sciroc- 
che a la guallara de li crepate de 'midia, tale che non fa¬ 
cevano autro pe tutte li cantune de lo palazzo, ed a tutte 
l'ore, de mormorare, tataniare, vervesiare, 'mbrosoliare 

e forfechiare sopra sto povero ommo, decenno: «Che 
fattocchiaria ha fatto a lo re sto caccial'a-pascere, che le 
vo' tanto bene? che fortuna è la soia, che non è iuorno 
che non aggia quarche refosa de favure e nui sempre 
iammo a l'arreto comme a li fonare, sempre scapetam- 
mo de connizione? pure servimmo comm'a cane, puro 
sodammo comm'a zappature e corrimmo comm'a daine 
pe 'nzertare a pilo a lo gusto de lo re! veramente beso- 
gna nascere fortunato a sto munno e chi n'ha ventura se 
ietta a maro! all'utemo è forza vedere e crepare!». 

Cheste ed autre parole scevano dall'arco de la vocca 
loro, le quale erano frezze 'ntossecate che devano a lo 
verzaglio de la roina de Corvetto. 0 h negrecato chi è 
connennato a sto 'nfierno de la corte, dove le losegne se 
venneno a quatretto, le malegnitate e li male afficie se 
mesurano atommola, li 'nganneeli trademiente se pesa¬ 
no a cantara! ma chi pò dire le scorze de mellune de ma¬ 
chine, che le posero sotto a li piede pe farelo sciuliare? 
chi pò spricare lo sapone de le fauzità che ontaro a la 
scala de le arecchie de lo re, pe farelo scapezzare e rom¬ 
pere la noce de lo cuollo? chi po' narrare le fosse de 
'nganne scavate drinto a lo cellevriello de lo patrone e le 
coperte de sproccola de buono zelo pe farelo derropa- 
re? 

M a Corvetto, ch'era fatato, e vedeva le trapole e sco- 
preva la tappol le e canosceva le matasse e s'addonava de 
le 'ntriche, de li agguaiete, de li mastri Ile, de le tagliole, 
de le tramme e de le 'mbroglie de l'averzarie, steva sem¬ 
pre co l'arecchie pesole e coN'uocchie apierte pe no 
sgarrare lo filato, sapenno che la fortuna de li cortescia- 
ne è vitriola. M a quanto chiù secotava a saglire sto gio¬ 
vane tanto cresceva lo descenzo e la scesa scoperta 
dell'autre che, non sapenno all'utemo de che muodo le- 
varelo de pede, pocca lo direne male non era creduto, 
pensaro pe la strata de le laude vottarennillo a no prece- 

pizio (arte 'meritata a casa cauda ed affinata ne la corte). 
La quale cosa tentaro de la manera che secota. 

Steva lontano dece miglia da Scozia, dov'era lo sieg- 
gio de sto re, n'uerco, lo chiù bestiale e sarvateco che 
fosse stato maie all’O rcaria; che ped essere persequetato 
da lo re s'era fatto forte drinto no vosco desierto 'ncop- 
pa na montagna che manco 'nce volavano l'aucielle, lo 
quale era tanto ’ntricato, che non poteva mai ricevere la 
vista de lo sole. Aveva st'uerco no bellissimo cavallo, che 
pareva fatto co lo penniello, e tra l'autre bellezze no le 
mancava manco la parola, perché pe fatazione parlava 
comm'a nuie autre. 

Ora li cortesciane, che sapevano quanto era marvaso 
l'uerco, quanto aspro lo vosco e quant'auto lo monte e 
la deffecoltà d'avere sto cavallo, se ne ietterò a lo re de- 
cennole menutamente le perfezziune de st'anemale e 
ch'era cosa degna de re, pe la quale cosa deveva procu¬ 
rare ’n ogne via e manera de levarelo da sotta le sgranfe 
del l'uerco e che sarria stato buono Corvetto a cacciar¬ 
ne le mane, ped essere giovane spierto ed atto a scire da 
lo fuoco. Lo re, che non sapeva ca mo sotta lo shiure de 
ste parole 'nc'era lo serpe, chiammaie subeto Corvetto e 
le disse: «Se me vuoie bene, vide ’n ogne cunto d'avere 
lo cavallo dell'uerco, nemmico mio, ca te chiammarraie 
contento contento e consolato d'avereme fatto sto servi¬ 
zio». 

Corvetto, si be' canoscette ca sto tamburro era sonato 
da chi male le voleva, puro p'obedire a lo re s'abbiaie 
per la via de la montagna e, trasenno guatto a la stalla 
dell'uerco, 'nsellaie lo cavallo e, puostose ’n sella co li 
piede forte a la staffa, pigliale la via de la porta. M a lo 
cavallo, vedennose speronare fora de lo palazzo, gridale: 
«All'erta, ca Corvetto me ne porta!». A la quale voce 
scese l'uerco co tutte l'anemale che lo servevano: tanto 
che ccà te vedive no gatto mai mone, da Ila n'urzo de lo 
prencepe, da chesta parte no lione, da chella no lupo 

menaro, pe farene mesesca. Malo giovane a forza de bo¬ 
ne sbrigliate s'allontanaie da la montagna e, cammenan- 
no sempre de galoppo verzo la cetate, arrivale a la corte, 
dove presentanno lo cavallo a lo re fu abbracciato chiù 
de no figlio e, puostose mano a na vorza, le 'nchiette le 
branche de pataccune. 

Pe la quale cosa se fece na bona ionta de sgotta 
all’abeto de crepantiglia de li cortesciane, e dove prim- 
ma abbottavano a cannella mo schiattavano a shiushiata 
de mantece, vedenno ca li sciamarre con che pensavano 
de sfravecare la bona sciorte de Corvetto servevano pe 
schianare la strata pe l'utile suio. Tutta vota, sapenno ca 
no a primma tozzata de machena de guerra se rompe la 
muraglia, vozero tentare la seconna fortuna, dicenno a 
lo re: «Sia co la bon'ora lo bello cavallo, che veramente 
sarrà l'onore de la stalla reale; cossi avissevo lo para- 
miento de l'uerco, lo quale è na cosa che no se pò dice¬ 
re, che la famma vosta porria ire pe le fere, e nesciuno 
autro porria accrescere sta recchezza a lo tesoro vuostro, 
autro che Corvetto, lo quale 'nce have na mano pagati¬ 
la a fare ste sciorte de servizie». 

Lo re, che ballava ad ogne suono e desti frutti anima¬ 
re ma 'nzuccarate magnava schitto la scorza, chiammaie 
Corvetto, pregannolo a farele avere lo paramiento 
dell'uerco. 

L o quale senza leprecare parola 'n quatto pizzeche fu 
a la montagna dell'uerco e, trasuto senz'essere visto a la 
cammara dove dormeva se nasconnette sotto a lo lietto 
ed aspettale accovato ficché la N otte, pe fare ridere le 
stelle, fa no libro de carnevale 'n faccia a lo cielo, quan- 
no, essennose corcato l'uerco e la mogliere, sparale zitto 
zitto la cammara e, volenno cotti arene la cotra de lo liet¬ 
to perzì, commenzaie a tirare chiano chiano. M a, scieta- 
tose, l'uerco disse a la mogliere che non tirasse tanto, ca 
lo scommogliava tutto e l'averria fatto venire quarche 
doglia de matrone. «Anzetu scommuogliea me», respo- 

se l'orca, «che non m'è restato niente ’n cuoi lo ! ». «Dove 
diantane è la coperta?», leprecaie l'uerco e, calanno la 
mano ’n terra, toccale la facce de Corvetto, pe la quale 
cosa commenzaie a gridare: «Lo monaciello, lo mona- 
ciello! gente, cannele, corrite!». A le quale vuce tutta la 
casa fu sottasopra. M a Corvetto, c'aveva iettato le robbe 
pe la finestra, se lasciale cadere 'ncoppa ad esse e, fatto 
no bravo fardiello, toccale a la vota de la cetate, dove 
non se pò dire li carizze, che le fece lo re e la cottura che 
n'appero li cortesciane ch'erano schiattate pe shianche. 

Co tutto chesso fecero pensiero de dare adduosso a 
Corvetto co la retroguardia de leforfantariee, trovato lo 
re ch'era tutto cuocolo pe lo gusto avuto de lo para- 
miento - li quale, otre ch'erano de seta ragamate d'oro, 
'nc'erano de chiù storiate chiù de millanta 'mprese de 
varie crapiccie e pensiere, e tra l'autre, si male non me 
allecordo, 'nc'era no gallo ’n atto de cantare pe l'Arba, 
che vedeva scire, co no mutto ’n toscano, Sol ch’io temi- 
ri; cossi ancora no shiore litropio ammosciato co no 
mutto toscano, AI calar del Sole, e tante e tante che 'nce 
vorria chiù memmoriaechiù tiempo da contarele tutte- 
trovato, dico, lo re tutto preiato e giubilante, le dissero: 
«M entre Corvetto ha fatto tanto e tanto pe servizio vuo- 
stro, non sarria gran cosa che pe fareve no piacere se¬ 
gnalato ve facesse avere lo palazzo dell'uerco, lo quale è 
da starece no 'mparatore; anze ha tanta miembre drinto 
e fora che 'nce cape n'asserzeto e no porristevo credere 
li cortiglie, li seppuorteche, le loggette, li gaife, le latrine 
a caracò e le cemmenere a tutolo che 'nce songo, co tan¬ 
ta architettura che l'arte se ne picca, la natura se ne cor¬ 
re e lo stupore ne sguazza». 

Lo re, ch'era de cellevriello figliarlo che subeto se 
'mprenava, chiammato Corvetto, le disse lo golio che 
l'era venuto de lo palazzo dell'uerco e che tra tante gu- 
ste che l'aveva dato 'nce agghiugnesse sta refosa, ca 

l'averria scritto co lo carvone dell'obreco a la taverna de 
la memmoria. 

Corvetto, ch'era no zorfariello e faceva dento miglia 
l'ora, se mese subeto le gamme ’n cuollo ed, arrivato a lo 
palazzo dell'uerco, trovale ch'essenno figliata l'orca e 
fatto no bello orcheciello, era iuto lo marito a commita- 
re li pariente e la figliata, auzatose da lietto, era tutta af- 
facennata ad apparecchiare lo mazzecatorio. 

Dove trasuto Corvetto co na facce de martiello disse: 
«Ben trovata magna femmena, bella mmassara! e perché 
straziare tanto sta vita? iere figliaste e mo fatiche tanto, e 
non haie compassione de le carne toie?». «Che buoie 
che 'nce faccia», respose l'orca, «si n'aggio chi m'aiu¬ 
ta?». «So ccà io», leprecaie Corvetto, «pe aiutarete a 
cauce ed a muorze!». «Singhe lo buono venuto», disse 
l'orca, «e pocca me te sì benuto ad offerire co tanta am- 
morosanza aiutarne a spaccare quattro piezze de legna». 
«De grazia», leprecaie Corvetto, «si non bastano quat¬ 
tro, siano ci nco ! ». E, pigliata n'accetta ammolata defri- 
sco, 'n cagno de dare a lo ligno dette a lo cozzetto 
dell'orca e la fece cadere comm'a piro ’n terra. E curzo 
subbeto a la 'ntrata de la porta, fece no fuosso futo futo 
e, copiertolo de frasche e terreno, se mese a fare le guat- 
tarelle pe dereto la porta e, quanno vedde venire l'uerco 
co li pariente, se mese drinto lo cortiglio a gridare: «Te- 
stimonia vosta, strunzo 'miezo e biva lo re de Shiummo 
Largo!». L'uerco, che sentette sta sbraviata, corze 
comm'a frugolo verzo Corvetto pefarenesauza, ma, tra¬ 
senno co furia drinto lo soppuorteco, tutte 'nzieme 
schiaffaro de pede a la fossa e brociolaro a bascio, dove 
a cuorpo de petrate ne fece na pizza e, chiusa la porta, 
portaie le chiave a lo re. 

Lo quale, visto lo valore e lo 'nciegno de sto giovane, 
a le garge de la Fortuna, a despietto de la 'midia, a sfa- 
stio de li cortisciane le dette la figlia pe mogliere, essen- 
nole state li travierze de la 'midia falanghe da varare la 

varca de la vita soia a lo maro de le grannezze e li nem- 
mice suoie, restanno confuse e crepate, iero a cacare 
senza cannela, che 

la pena de n'ommo tristo assale 
tri care potè, ma non manca maie». 

LO 'NGNORANTE 
TRATTEN EMIENTO OTTAVO 
DE LA IORNATA TERZA 


M oscione è mannato da lo patre a fare mercanzie a lo 
Cairo, pe smammarelo da lo fitto, dov'era n'arcaseno, e, 
trovanno pe la strata de passo ’n passo, perzone vertulo- 
se se le porta cod isso, pe miezo de li quale se ne torna a 
la casa carreco ’n funno d'argiento e d'oro. 

N o 'nce mancaro cortesciane ’ntuorno a lo prencepe che 
averriano mostrato la collera de vederese toccato a lo blvo, 
si l'arte II oro non fusse stata a punto de semmolare, né sa¬ 
peva a dicere se le dette chiù a lo naso lo despietto de ve¬ 
derese iettato a facce la trafanaria soia o la 'midia de senti¬ 
re la felicitate de Corvetto; ma, commenzanno a parlare, 
Paola tirale fore da lo puzzo de la passione propia l'armo 
Il oro co l'and no de ste parole: «Fu sempre laudato assale 
chiù no ’ngnorante de la pratteca d'uommene vertoluse 
che n'ommo sapio pe la scommerzione de gente da poco: 
perché quanto pe causa de chisse pò guadagnare commo- 
detate e grannezze, tanto pe corpa de chille po’ scapetare 
robba ed onore e, si a la prova de lo spruoccolo se canosce 
lo presutto, a lo caso che vi contarraggio canosciarrite s'è 
vero chello ch’io ve aggio propuosto. 

E ra na vota no patre, ricco quanto a lo maro, ma, per¬ 
ché non se pò avere felicetate sana a lo munno, aveva no 
figlio cossi sciaurato e da poco che non sapeva canosce- 
re le scioscelle da le cetrole: pe la quale cosa, non poten- 
no paidare chiù le 'ngnoranzie soie, datole na bona ma¬ 
no de scute lo mannaie a fare mercanzie vierzo Levante, 
sapenno ca lo bedere varie paise e lo prattecare deverze 
gente sceta lo 'ngiegno, affila lo iodizio e fa l'ommo 
spi erto. 

M oscione, che cossi se chiammava lo figlio, puostose 
a cavallo commenzaie a cammenare a la vota de V enezia, 

arzenale de le maraveglie de lo munno, pe 'marcarese co 
quarche vasciello che iesse a lo Cairo. E cammenato na 
buona iornata, trovale uno che steva fitto a pede no 
chiuppo, a lo quale decette: «Comune te chiamme, gio¬ 
vane mio? de dove sì? e che arte è la toia?». E chi Ilo re¬ 
spose: «M e chiammo F urgolo, so' de Saietta, e saccio 
correre comme a no lampo». «N e vorria vedere la pro¬ 
va», leprecaie Moscione. E Furgolo disse: «Aspetta no 
poco, ca vide mo s'è porvera o farinai». E stanno no 
poccorillo sospise ecco na cerva pe la campagna e Fur¬ 
golo, lassannola passare no piezzo 'nante pe darele chiù 
vantaggio, se mese a correre cossi spotestato e cossi lieg- 
gio de pede che sarria iuto pe coppa no semmenato de 
farina senza lassarenge la forma de la scarpa, tanto che 
'n quatto sauté la ionze. Pe la quale cosa M oscione ma- 
ravegliato le disse si voleva stare cod isso, ca l'averria pa¬ 
gato de musco; e Furgolo contentannose s'abbiaro de 
compagnia. 

M a non cammenaro quattro autre miglia che trovaro 
n'autro giovane, a lo quale M oscione disse: «Comme 
haie nomme, cammarata? che palese è lo tuio e che arte 
haie?». E chillo respose: «Me chiammo Aurecchia-a-le- 
paro, so' de Valle Coriosa e, mettenno Parecchie'nterra, 
senza partireme da no luoco io sento quanto se fa pe lo 
munno, audenno li monepolie e confarfe che fanno l'ar- 
tesciane pe auterare li priezze de le cose, li male affidi 
de li cortesciane, li triste conziglie de li roffiane, l'ap- 
pontamiente de li 'nammorate, li conzierte de li mariuo- 
ie, li lamiente de li serviture, li reportamiente de li spiu- 
ne, li visse-visse de le vecchie, le iastemme de li 
marinare, che non tanto vedeva lo gallo de Lodano e la 
lucerna de lo Franco quanto vedono st'arecchie meie». 
«S'è lo vero chesso», respose M oscione, «dimme: che se 
dice a la casa mia?». Ed isso puosto Parecchie 'n terra 
decette: «N o viecchio parla co la mogliere, e dice: - Sia 
laudato lo Sole Leione, ca m'aggio levato chillo M oscio- 

ne da 'nante a l'uocchie, chella facce de giarnea a l'anti¬ 
ca, chillo chiuovo de lo core mio, c'a lo manco camme- 
nanno sso munno se farrà ommo e non sarrà cossi aseno 
bestiale, vozzacchio, pierde-iornata!». «Non chiù, non 
chiù!», disse M oscione, «ca dice lo vero e te creo! perzò 
viene co mico, c'haie trovato la ventura toia». «Vengo», 
disse lo giovane. 

E cossi abbiannose 'nsiemme, camminato dece autre 
miglia, trovaro n'autro, a lo quale disse Moscione: 
«Comme te faie chiammare, ommo da bene mio? dove 
sì nato e che cosa saie fare a lo munno?». E chillo respo¬ 
se: «Me chiammo Cecaderitto, so' de Castiello-tira-iu- 
sto, e saccio 'nzertare cossi a pilo co sta valestra che do 
'miezo a no milo shiuoccolo», «Vorria vedere sta pro¬ 
va», leprecaie M oscione e chillo, carrecata la valestra, 
pigliato la mira fece sautare no cecere da coppa na pre- 
ta, pe la quale cosa M oscione se lo pigliaie comme l'au- 
tro pe compagnia soia. 

E, cammenato n'autra iornata, trovaie cierte che fra- 
vecavano no bello muoio a la calantrella de lo Sole, che 
potevano dire co raggione: Parrella, miette acqua a lo vi¬ 
no, ca m'arde lo core; deli quale appe tanta compassione 
che le disse: «E comme, o mastre mieie, avite capo de 
stare a sta carcara, dove se cociaria na seconna de vufa- 
ra?». U no de li quale rispose: «N uie stammo frische 
commo a na rosa, perché avimmo no giovane che 'nce 
shioshia da dereto de manera, che pare che spirano li 
poniente». E M oscione disse: «Lassamillo vedere, se dio 
ve guarde! ». E li fravecature chiammato lo giovane, M o- 
scione le disse: «Comme te faie chiammare, previta de lo 
parente? de che terra sì? e che professione è la toia?». E 
chillo respose: «lo me chiammo Shioshiariello, so' de 
Terra Ventosa, e saccio fare co la vocca tutte li viente: si 
vuoie zefare, io te ne faccio ire 'n ziecolo, si vuoie refole, 
io faccio cadere case». «No lo creo si no lo beo», disse 
Moscione. E Shioshiariello shioshiaie 'm primmo soave 

soave, che pareva lo viento che spira a Posileco vierzo la 
sera e, botatose tutto a no tiempo a cierte arvole, man¬ 
naie tanta furia de viento che sradecaie na fila de cierze. 
La quale cosa vedenno M oscione se lo pigliaie pe com¬ 
pagno. 

E, cammenanno autro tanto, trovaie n'autro giovane, 
a lo quale disse: «Commetechiamme, non te sia ’n com- 
manno? de dove sì, si se pò sapere? e quale è l'arte toia, 
si è leceta la domanna?». E chillo respose: «M e chiam¬ 
ino Forte Schena, so' de Valentino ed aggio tale vertute 
che me schiaffo na montagna ’n cuoi lo e me pare na 
penna». «Si fosse chesto», disse M oscione, «tu meretar- 
risse essere lo re de la doana e sarrisse pigliato co lo pal¬ 
lio lo primmo de maggio; ma ne vorria vedere la sperien- 
zia». E Forte Schena commenzaie a carrecarese da 
schiantune de prete, de trunche d'arvole e de tante autre 
piseme che no l'averriano portate mille carrettune, lo 
che vedenno M oscione raccordale a stare cod isso. 

E cossi camminanno arrivaro a Bello Shiore, dov'era 
no re che aveva na figlia la quale correva commo a lo 
viento e averria curzeto pe coppa li vruoccole spicate 
senza chiegare le cimme ed aveva sprubecato no banno: 
che chi l'avesse arrivata a correre 'nce l'averria data pe 
mogliere e chi fosse restato arreto l'averria tagliato lo 
cuollo. 

Arrivato M oscione a sta terra, e sentuto sto comman- 
namiento, iette a lo re e s'offerze de correre co la figlia e, 
fatto li belle patte: o de battere le carcagna o de 'nge las¬ 
sare la catarozzola, la matina fece 'ntennere a lo re ca 
l'era schiaffato no descenzo e, non potenno correre ’n 
perzona, averria puosto a luoco suio n'autro giovane. 
«Venga chi vole», respose Ciannetella, ch'era la figlia de 
lo re, «ca non me se da no lippolo e pe tutte 'nge n'è». 

Accossì, essenno la chiazza chiena de gente pe vedere 
la corzeta, che l'uommene facevano comme a frommi- 
che e le fenestre e l'astreche erano chiene commo uovo, 

comparse Furgolo, lo quale se mese a lo capo de la 
chiazza, aspettanno le moppete. Ed eccote venire Cian- 
netella co la gonnella accorciata pe ffi' a meze gamme e 
co na scarpetella a una sola bella ed attillata, che non 
passava dece punte. E puostose de spalla a spalla e sen- 
tuto lo tarantara e lo tutù de la trommetta, se mesero a 
correre che li tallune le toccavano le spalle. Fà cunto ca 
parevano liepare secutate da levriere, cavalle scapolate 
da la stalla, cane co le bessiche a la coda, asene co lo 
spruoccolo dereto. 

M a F urgolo, che n'aveva lo nomme e li fatte, se la las¬ 
sale chiù de no parmo dereto ed, arrivanno a lo termene, 
lloco te sentiste l'allucco, lo illaiò, lo greciglio, le strille, 
li si sche, lo sbattere da mano e de piede de la gente, gri- 
danno: «Viva, viva lo forestiero!». PelaqualecosaCian- 
netella fece la facce comme a culo de scolaro c'aggia 
avuto la spogliatura, restanno scornata ed affrontata de 
vederese venta. 

M a perché la corza s'aveva da provare doie vote, fa- 
cette penziero de scontarese st'affrunto e, iutasenne a la 
casa, fece subeto no percanto a n'aniello chetenennolo 
a lo dito se sconocchiasse le gamme che non potesse 
cammenare, non solamente correre, e lo mannaie a do¬ 
nare a Furgolo, azzò lo portasse 'n dito pe l'ammore 
suio. 

Aurecchie-a-leparo, che sentette sta confarfa passata 
tra la figlia e lo patre, stette zitto e aspettale l'eseto de lo 
negozio e - comme a lo trommettiare de l'aucielle lo So¬ 
le frustale la N otte 'ncoppa a l'aseno de l'ombre - torna- 
ro 'n campo e, dato lo soleto signo, commenzaro a ioca¬ 
re de tallune. M a non tanto Ciannetella pareva n'autra 
Atalanta quanto Furgolo era deventato n'aseno spallato 
e no cavallo repriso, che non poteva movere passo. 

M a Cecaderitto, che vedde lo pericolo de lo compa¬ 
gno, e sentuto da Aurecchie-a-leparo comme passava lo 
'mbruoglio, deze de mano a la valestra, tirale na parret- 

ta, coglienno iusto a lo dito de F urgolo, facenno zompa¬ 
re la preta da l'amello adove era la vertute de lo 'ricanto, 
pe la quale cosa se le sciouzero le gamme ’ncordate e ’n 
quattro sauté de crapio passale Ciannetella e venze lo 
pallio. 

Lo re, vedenno la vettoria de no paposcia, la parma 
de no vozzacchio, lo triunfo de no caccialo-a-pascere, 
fece gran penziere si dovevaie dare o no la figlia e, fatto 
conziglio co li sapute de la corte soia, le fu respuosto che 
Ciannetella non era voccone peli diente de no scauzaca- 
ne e de n'auciello pierde-iornata e che senza macchia de 
mancatore poteva commutare la prommessa de la figlia 
a no donativo de scute, che sarria stato chiù sfazione de 
sto brutto pezzentone che tutte le femmene de lo mun- 
no. 

Piacquette a lo re sto parere e fece 'ntennere a M o- 
scione che denare volesse 'ncagno de la mogliere che 
l'era stata prommessa ed isso, conzegliatose co l'autre, 
responnette: «lo voglio tanto oro ed argiento quanto ne 
pò portare ’n cuoi lo no compagno mio». E, contentato- 
se lo re, fecero venire Forte Schena, sopra lo quale ac- 
commenzaro a carrecare forza de bavuglie de docatune, 
sacche de patacche, vorzune de scute, varrile de monete 
deramma, scrittorie de catene ed anelle; ma quanto chiù 
carrecavano steva chiù saudo, comme a na torre, tanto 
che, non bastanno la tesoreria, li banche, li bancarotte, li 
mercante de cammio delacetate, mannaie pe tutte li ca¬ 
valiere a cercare ’m priesto canneliere, vacile, voccale, 
sottacoppe, piatte, guantere, canestre, pe ffi' a li canta- 
rielle d'argiento, e manco vastattero pe fare lo piso iu¬ 
sto. AH'utemo, non carreche ma sazie e sfastediate, se 
partettero. 

Mali consigliere, che veddero sto sfonnerio che se ne 
portavano quattro scauzacane, dissero a lo re che era na 
granne asenetate a farene carreiare tutto lo niervo de lo 
regno suio e però sarria bene a mannare le gente dereto 

ad allegerire tanto carreco dechillo Atlante, che portava 
'ncoppa a le spalle no cielo de tesore. 

Lo re, chiegatose a sto conziglio, spedette subeto na 
mano de gente armate, a pede ed a cavallo, che l'arrivas¬ 
sero. Aurecchie-a-leparo, che sentette sto conziglio, ne 
avisaie li compagne; e, mentre la porvere s'auzava a lo 
cielo pe lo sbattere de le carcagna de chi veneva a scar¬ 
icare sta ricca sarma, Shioshiariello, che vedde la cosa 
male parata, commenzaie a shioshiare de manera che fe¬ 
ce non sulo schiaffare de facce ’n terra tutte le gente 
nemmiche, ma le mannaie, come fanno li viente setten¬ 
trionale a chi vace pe chella campagna, chiù de no mi¬ 
glio lontano. 

Pe la quale cosa senza avere autro 'mpedimiento arri¬ 
vai a la casa de lo patre, dove facenno parte a li compa¬ 
gne de lo guadagno - perché se sole dicere: a chi te fa 
guadagnare lo tortano e tu dalle l'esca - ne le mannaie 
conzolate e condente ed isso restale co lo patre ricco ’n 
funno, e se vedde n'aseno carreco d'oro, no facenno bu- 
sciardo lo mutto: 

dio manna li vescuotte a chi n'ha diente». 

ROSELLA 

TRATTEN EM IENTO NONO 
DE LA IORNATA TERZA 


L o G ran T ureo pe farese no vagno de sango de signo¬ 
re fa pigliare no prencepe, la figlia se ne 'nammora e se 
ne fuieno, la mamma l'arriva e le so' tagliate le mano da 
lo prencepe. Lo G ran Tureo ne more de crepantiglia 
ma, iastemmata la figlia da la mamma, lo prencepe se ne 
scorda, ma dapo' varie astuzie fatte da essa torna a 
mammoria de lo marito e se gaudero contiente. 

Fu sentuto co granne sfazione lo cunto de Paola e disse¬ 
ro tutte c'aveva ragione lo patre de volere vertoluse li fi¬ 
glie, si be' cantale ped isso lo coculo, e se chille menaro la 
pasta isso ne scervecchiaie li maccarune; ma, toccanno a 
Ciommetella de dire lo suio, parlale de sta manera: «Non 
pò morire bene chi male vive e si quarcuno scappa da sta 
settenza è cuorvo ianco, perché chi semmena luoglio non 
pò metere grano e chi chianta tutomaglie non pò recoglie¬ 
re vruoccole spicate. Non me farrà trovare bosciardo lo 
cunto co lo quale mo ne la vengo; pagateme, prego, co le 
spaparanzate de arecchie, co le aperte de i tocca, mentre io 
me sforzar raggio dareve sfazione. 

E ra na vota no G ran Tureo, lo quale avenno la lebbra 
non ce trovava remmedio nesciuno, tanto che li miede- 
ce, non sapenno che spediente pigliarenge pe se levare 
da cuollo lo stimmolo de sto malato co proponere na co¬ 
sa 'impossibile, le dissero che era necessario farese no va¬ 
gno de lo sango de no prencepe granne. 

Lo G ran Tureo, sentenno sta rezetta sarvateca e desi- 
deranno la sanetate, spedette subeto na grossa armata 
pe mare, commannanno che scorressero ped ogne parte 
e pe miezo de spie e de grosse prommesse procurassero 
d'avere quarche prencepe a le mano. L i quale, costi anno 
le parte de Fonte Chiaro, scontrattero na varchetta che 

ieva a spasso, drinto la quale era Paoluccio, figlio de lo 
re de chillo palese, lo quale zeppoliato portaro de zippo 
e de pesole a Costantenopole. 

La quale cosa vedenno li miedece, non tanto pe com¬ 
passione de chillo povero prencepe quanto pe 'nteresse 
loro: perché, non iovanno lo vagno, n'averriano cacato 
loro la penitenzia, volenno dare tiempo a lo tiempo e ti¬ 
rare a luongo lo negozio, dettero a rentennere a lo G ran 
Tureo ca sto prencepe steva colereco de la libertate che 
s'aveva ioquato a tresette e che lo sango 'ntrovolato 
l'averria fatto chiù danno che beneficio: e però era ne¬ 
cessario che se sospennesse lo remmedio fi' che a lo 
prencepe fosse passato l'omore malanconeco; e perzò 
era necessario tenerelo alliegro e darelecive de sostanzia 
pefare buono sango. 

Lo G ran Tureo, sentuto sta cosa, penzaie de farelo 
stare allegramente chiudennolo drinto a no bello giardi¬ 
no, che se l'aveva pigliato a cienzo perpetuo la primma- 
vera, dove le fontane facevano adespotareco l'aucielle e 
co li viente frische a chi meglio sapesse gorghiare e mor¬ 
morare, mettennoce drinto Rosella, la figlia, co darele a 
rentennere ca ce la voleva dare pe mogliere. Rosella, su- 
beto che vedde le bellezze de lo prencepe, fu annodeca- 
ta co na gummena d'ammore e, facenno na bella crapia- 
ta de le voglie soie co chelle de Paoluccio, se 'ncrastaro 
tutte duie a no aniello de no stisso desiderio. 

M a venuto lo tiempo che le gatte vanno 'n iesta e lo 
Sole se piglia gusto defareatozza-martino co lo Piecoro 
celeste, Rosella scoperze ch'essenno la primmavera, che 
li sanghe so' de meglio tempera, avevano concruso li 
miedece de scannare Paoluccio e fare lo vagno a lo G ran 
Tureo. Che si be' lo patre 'nce l'aveva tenuto nascuosto, 
tuttavota pe la fatazione avuta da la mamma seppe sto 
trademiento che se tesseva a lo 'nammorato suio. Pe la 
quale cosa, datole na bella spata, le disse: «M usso mio, si 
vuoi sarvare la libertate, che è tanto cara, e la vita, ch'è 

cossi doce, non perdere tiempo, agge li piede a leparo e 
vattenne a la marina, dove trovarrai na varca. Trase là 
drinto e aspettarne, ca pe virtute de sta spata 'ncantata 
sarrai recevuto co lo 'nore che mierete da chille marina¬ 
re, comme si fusse lo '(riparatore». 

Paoluccio, che se vedde aperire cossi bona strata a la 
sarvazione soia, pigliatose la spata s'abbiaie a la marina, 
dove trovato la varca fu raccuoto co gran leverenzia da 
chille che la guidavano. Rosella fra tanto, fatto no cierto 
percanto a na carta, la schiaffale, senza essere vista né 
sentuta, drinto la sacca de la mamma, la quale subeto 
scapizzaie a dormire de sorte tale che non se senteva né 
da pede né da capo e, fatto chesto, pigliatose na mappa- 
ta de gioie, corze a la varca e fecero vela. 

Fra chisto miezo venne lo G ran Tureo a lo giardino e, 
non trovanno la figlia né lo prencepe, mese a remmore 
lo munno e, curzo a trovare la mogliere, né potennola 
scetare né pe strille né pe tirate de naso, pensale che 
quarche descenzo l'avesse levato lo sentemiento e, 
chiammato le dammecelle, la fece spogliare. M a, levato¬ 
le la gonnella, cessale lo 'ncanto e se scetatte gridanno: 
«0 himè, ca la traditora de figliata 'nce l'ha calata e se 
n'è foiuta co lo prencepe! ma non te cura', ca mo te l'ag- 
ghiusto li cammie e l'accorto li passe!». 

Cossi decenno iette de furia a la marina, dove iettato 
na fronna d'arvoro a maro fece nascere na felluca sottile, 
co la quale commenzaie a correre dereto li giuvane fui- 
ticce. Rosella, che si be' la mamma veneva 'nvesibile tut¬ 
ta vota coll'uocchie dell'arte mageca vedde la mina che 
le veneva 'n cuoiIo, disse a Paoluccio: «Priesto, core 
mio, caccia mano a sta sferra, chiavate a sta poppa e, 
comme si ente remmore de catene ed ancine pe Scrocca¬ 
re sta varca, tira ad uocchie de puorco, a chi coglie co¬ 
glie e zara chi ’nfredda, si no simmo perdute e 'nc'è 
'ntorzato lo fuirel». 

Lo prencepe, perché 'nce ieva pe la pellecchia soia, 

stette sopra l'aviso e subeto che, 'nzeccata la varca, la 
G ran Torchessa iettaie le catene co li grance, tirale no 
gran revierzo che pe bona fortuna tagliale tutto a no 
cuorpo le mano de la Sordana, che, iettanno stri Ile 
comm'arma dannata, iastemmaie la figlia, c'a la primma 
pedata c'avesse puosto lo prencepe a la terra soia se fos¬ 
se scordato d'essa. E corza ’n Torcaria, co li mognune 
tutte scolanno sango se presentale 'nanze de lo marito e, 
mostratole chillo dogliuso spettacolo, le disse: «Ecco, 
marito mio, ch'a la tavola de la fortuna 'nce avimmo io- 
quato io etico: tu lasanetateed io la vita!». Cossi decen¬ 
no le scette lo spireto e lo shiato e iette a pagare la nor¬ 
ma a lo mastro che l'aveva 'mezzato l'arte, pe la quale 
cosa lo G ran Tureo, semmozzatose appriesso comm'a 
caperrone drinto a lo maro de la desperazione, secotaie 
le pedate de la mogliere e se ne iette, friddo comm'a ne¬ 
ve, a casa cauda. 

M a Paoluccio, arrevato a Fonte Chiaro, disse a Rosel¬ 
la che avesse aspettato drinto la varca, perché ieva pe 
gente e carrozze da portarela trionfante a la casa soia. 
M a non cossi priesto appe puosto lo pede 'n terra che le 
scette de mente Rosella; ed arrivato a lo palazzo reiale fu 
recevuto co tante carizze da lo patre e da la mamma, che 
non se porria 'magenare, facennose feste e lumminarie 
da stordire lo munno. 

M a Rosella, dapo' ch'erano passate tre iuorne aspet- 
tanno ’m pierdeto Paoluccio, se allecordaie de la iastem- 
ma e se mozzecaie le lavra ca non penzaie a remmedia- 
rence. Perzò, comm'a femmena desperata, smontata ’n 
terra pigliale no palazzo 'ncontra la casa de lo re, pe ve¬ 
dere si de quarche manera potesse tornare 'n mammoria 
de lo prencepe l'obreco che l'aveva. 

Li signure de la corte, che vonno mettere lo naso pe 
tutto, allommato st'auciello nuovo venuto a chella casa e 
contempranno na bellezza che, passanno tutte li fore, 
sceva da la mesura, trascorreva li termene, deva a lo no- 

ve de la maraviglia, faceva scassone de stupore e se 
chiammava fore de lo strasiecolo, commenzaro a farele 
lo moschito 'ntuorno, e non era iuorno che no le faces¬ 
sero lo spassiggio a tuorno e lo corvetti amento pe 'nanze 
la casa. Li soniette ievano a furia, le 'masciate a lava, le 
museche a scervellachiocche, li vasamano a frusciamien- 
to de mafaro e, l'uno non sapenno de l'autro, tutte tira¬ 
vano a no verzaglio e tutte cercavano comme a 'mbria- 
che d'ammore de spinolare sta bella votte. Rosella, che 
sapeva dove legare sta varca, a tutte faceva bona cera, a 
tutte deva trattenemiento, tutte manteneva de speranza. 

AN'utemo, volenno restregnere li sacche, s'accordale 
secretamente co no cavaiiero de gran portata, che, dan- 
nolemilledocateeno vestito de tutto punto, fosse venu¬ 
to la notte, ca l'averria liberato lo deposito dell'affrez- 
zione soia. Lo nigro 'mprena-fenestre, che aveva la 
pezza all'uocchie da la passione, pigliale subeto a ’nte- 
resse li tornise e, fattose credenza co no mercante, se fe¬ 
ce dare no ricco taglio de 'imbroccato riccio sopra a ric¬ 
cio e non vedde l'ora che lo Sole facesse a bota cagnata 
co la Luna pe cogliere lo frutto de li desiderie suoie. E, 
venuto la notte, iette secretamente a la casa de Rosella, 
dove la trovale corcata a no bello lietto che pareva na 
Venere 'miezo a no campo de shiure, la quale tutta cas- 
sesa le disse che non se corcasse senza 'mprimmo serrare 
la porta. 

Lo cavaliero, parennole de fare poco cosa pe servire 
na gioia accossì bella, iette pe serrare la porta, la quale 
non tante vote era chiusa che tante se spaparanzava, isso 
vottava, essa s'apereva de manera che fece sto seca-mol- 
leca e sto tira-molla tutta la notte, ficché lo Sole semme- 
naie de luce d'oro li campe, che aveva sorcato l'Aurora, 
avenno contrastato na notte, quanto è granne e longa, co 
na mardetta porta senza avere adoperato la chiave. E pe 
sopracarta de sta commessione n'appe na brava lengo- 
riata da Rosella, chiammannolo scuro cuorpo, che non 

era stato da tanto de serrare na porta e pretenneva 
d'aprire lo scrittorio de li gusted'Ammore. Tanto che lo 
sfortunato, corrivo, confuso e scornato seneiette scarta¬ 
to de capo e refreddato de coda a fare li fatte suoie. 

La seconna sera pigliale appontamiento co n'autro 
barone, cercannole mille autre docate e n'autro vestito e 
chillo mannaie a 'impegnare tutto l'argiento el'oro c'ave¬ 
va all'ebrei, pe sodisfare a no desiderio che porta ’m 
ponta a lo gusto lo pentemiento, e - comme la N otte 
comm'a povera vergognosa se mette co lo manto ’n fac¬ 
ce a cercare lemmosena de selenzio - se conzignaie a la 
casa de Rosella, la quale essennose corcata le disse che 
stotasse la cannela e po' venesse a lo lietto. 

E lo cavaiiero, levatose la cappa e la spata, commen- 
zaie a shioshiare la cannela; ma quanto chiù se spedetia- 
va chiù l'allommava, che le ventositate de la vocca soia 
facevano l'effetto de lo mantece a lo fuoco de lo ferraro: 
ne lo quale shioshiamiento spese tutta la notte e pe stu- 
tare na cannela se strusse comme a cannela. Ma- quan- 
no la N otte pe non vedere le deverse pazzie dell'uom- 
mene se nasconne - lo nigro, delleggiato co n'autra 
sceroppata de 'ngiurie, comme all’autro, se ne iette. 

E, venuta la terza notte, se fece 'nanze lo terzo 'nnam- 
morato, co mille autre docate pigliate ad usura e co no 
vestito abboscato de scruocco e, sagliutosenne guatto 
guatto dove Rosella, essa le decette: «lo non me voglio 
corcare, se non me petteno 'mprimmo la capo». 

«Lassatello fare a me», responnette lo cavaliero e, fat¬ 
toseli a sedere co la capo ’n sino, credennose arrobbare 
panno franzese commenzaie a stricare li capille co lo 
pettene d'avolio: ma quanto chiù se sforzava de sgrop- 
polare chella capo scigliata chiù 'ntricava lo paiese, tan¬ 
to che penzoniaie tutta la notte senza fare cosa pe derit¬ 
to e pe allestire na testa desordinaie de sciorte la capo 
soia che Tappe a sbattere de pietto a no muro. E - com¬ 
me fu sciuto lo Sole a sentire la norma tenuta de Tauciel- 

le e co la sparmata de li ragge mazziato li grille che ave¬ 
vano 'nfettato la scola de li campe - co n’autra 'mbroso- 
liata a doi sole se ne scennette da chella casa friddo e ie- 
lato. 

M a, trovatose scommerzione a la nantecammara de lo 
re, dove se taglia e cose, dove trista la mamma che 'nce 
ha la figlia, dove se menano li mantece de l'adolazione, 
se tramma le tele de li 'nganne, se toccano li taste de la 
mormorazione, se tagliano li mellune 'm prova de la 
'gnoranzia, st'utemo cavaliero contale tutto lo socciesso, 
decenno lo tratto che l'era stato fatto. A lo quale respose 
lo secunno, decenno, «Sta zitto, ca s'Afreca chianze Ta- 
lia non rise, ca io puro so' passato pe sto culo d'aco e 
però trivolo commone è miezo gaudio». A chesto respo¬ 
se lo tierzo: «Vi ca tutte simmo macchiate de na pece e 
'nce potimmo toccare la mano senza 'midia de nesciuno, 
ca sta tradetora 'nce ha lavorato tutte a pilo 'mierzo! ma 
n'è bene a gliottere sto pinolo senza quarche resenti - 
miento. N on simmo uommene nuie de essere corrivate e 
puoste a no sacco! perzò facimmonela pentire sta varve- 
ra scorcoglia-peccerille! ». 

E cossi accordatose 'nziemme ietterò a lo re, contan- 
nole tutto lo fatto. Lo quale mannaie a chiammaresube- 
to Rosella decennole: «Dove haie 'mezzato sto termene 
de truffare li cortesciane mieie? non cride ca te faccio 
scrivere a la gabella, perchia, guaguina, pettolellal». E 
Rosella, senza cagnarese niente de colore, le respose: 
«C hello c'aggio fatto è stato pevennecaremede no tuor- 
to fattome da uno de la corte vostra, si be' no porria fare 
cosa a lo munno che bastasse a scompetare la 'ngiuria 
c'aggio recevutal». 

E, commannata da lo re che decesse l'offesa che l'era 
stata fatta, essa contale 'n terza perzona quanto aveva 
operato 'n servizio de lo prencepe, comme l'aveva cac¬ 
ciato da schiavetutene, liberatolo da la morte, scappato¬ 
lo da lo pericolo de na maga e portatolo sano e sarvo a la 

terra soia ped essere pagata co na votata de schena e co 
no casocavallo: cosa che non se commeneva a lo stato 
suio, ped essere femmena de gran sango e figlia de chi 
commannava regne. 

Lo re sentenno sta cosa la facette subeto sedere co 
granne 'nore, pregannola a scommogliare chi fosse stato 
lo 'nsammorato, lo scanoscente che l'aveva fatto sto bel¬ 
lo corrivo ed essa, levatose n’aniello da ledeta, disse: «A 
chillo che iarrà a trovare st'aniello, chillo è lo tradetore 
'nfedele che m'ha paschiata!»: e, iettanno l’aniello, se 
iette a 'mpizzare a lo dito de lo prencepe, che steva Ila 
presente comme no stantaro, che, passatole subeto la 
vertù de l'aniello a la capo, le tomaie la mammoria per¬ 
duta, se l'aperzero l'uocchie, se le resentette lo sango e 
scetaro li spiretee, correnno ad abbracciare Rosella, non 
se saziale de stregnere la catena dell'arma soia, non se 
stracquava de vasare lo vaso de li contiente suoie. 

E, cercannole perdonanza de lo desgusto che l'aveva 
dato, essa respose: «N on serve a cercare perduono de 
chille arrure che non songo 'ngriate da la volontate. lo 
saccio la causa perché fiere scordato de Rosella toia, ca 
no m'è sciuta da mente la iastemma che te mannaie 
chell’arma perza de mammamia; perzò te scuso e te com¬ 
patisco». E cossi, passanno mille parole ammorose, lo 
re, sentuto la ienimma de Rosella e l'obreco che le por¬ 
tava pe lo beneficio fatto a lo figlio, appe da caro che se 
iognessero 'nsiemme e, fatto fare cristiana a Rosella, 'nce 
la deze pe mogliere, che stettero chiù sadesfatte de 
quante portaro mai lo iuvo de lo matremmonio e vedet- 
tero a la fine che 

sempre co lo tiempo e co la paglia 

vide che s’ammaturano le nespole». 

LE TRE FATE 

TRATTEN EM IENTO DECIMO 
DE LA IORNATA TERZA 


Cicella, male trattata da la matreia, è regalata da tre 
fate. Chella 'mediosa 'nce manna la figlia, che ne receve 
scuorno, pe la quale cosa mannato la figliastra a guarda¬ 
re puorce se ne 'nammora no gran segnore, ma pe mali¬ 
zia de la matreia l'è dato 'ncagno la figlia brutta e lassa la 
figliastra drinto na votte pe la scaudare. Lo signore sco¬ 
pre lo trademiento, 'nce mette la figlia, vene la matreia, 
la sporpa co l'acqua cauda e, scopierto l'arrore, s'accide. 

F u stimato lo cunto deCiommetella de li chiù belle che 
s'erano contate, tanto che Iacova, vedenno tutte ammisse 
pe lo stopore, decette: «Si non fosse a lo commannamiento 
de lo prencepe e de la prencepessa, lo quale è n 'argano che 
me tira e no straolo che me strascina, io farria punto fina¬ 
le a le chiacchiare meie, parennome troppo chelleta de 
mettere lo colascione scassato de la \rocca mia col'arcevio¬ 
la de le parole de Ciommetella. Puro, perché cossi vole sto 
signore, me sforzarraggio de fareve na recercatella ’ntuor- 
no a lo casti co de n a femmena 'medi osa, che, volenno 
sproffonnare la figliastra, la portale a le stelle. 

E ra ne lo casale de M arcianise na vedola chiammata 
Caradonia, la quale era la mamma de la 'midia, che non 
vedeva mai bene a quarchevecina che no le'ntorzasse'n 
canna, non senteva mai la bona sciorte de quarche cano- 
sciente che le pigliava travierzo, né vedeva femmena ed 
ommo contento che non le venessero li strangogliune. 

Aveva chesta na fegliola femmena chiammata G ranni- 
zia, ch'era la quinta essenzia de le gliannole, lo primmo 
taglio de Forche marine, l'accoppatura de le votte 
schiattate: aveva la capo lennenosa, li capii le scigliate, le 
chiocche spennate, la fronte de maglio, l'uocchie a gual- 
larella, lo naso a brognola, li diente 'ncaucinate, la vocca 

de cernia, la varva de zuoccolo, la canna de pica, le zizze 
a besaccia, le spalle a vota de lammia, le braccia a trapa¬ 
natore, le gamme a crocco e li tallirne a cavola; 'nsomma 
da la capo a lo pede era na bella scerpia, na fina pesta, 
na brutta nizzola e sopra tutto era naima, scotonella, 
scociummuccio. M a con tutto chesto, scarafuniello a 
mamma pendilo le parea! 

0 ra successe mo che sta bona vedola se maritatte co 
no cierto M icco Antuono, massaro ricco ricco de Pane- 
cuocolo, ch'era stato doi vote vaglivo e sinneco de chillo 
casale, stimato assai da tutte li panecocolise, che ne face¬ 
vano no cunto granne. Aveva M icco Antuono isso perzì 
na figlia mentovata Cicella, che non se poteva vedere 
chiù spanto né chiù bellezze cosa a lo munno: teneva 
n'uocchie a zennariello che t'affattorava, na voccuccia 
vasarella da farete ire ’n estrece, na canna da latte natte 
che faceva spantecare le gente ed era 'nsomma cossi 
cianciosa, saporita, ioquarella e liccaressa ed aveva tante 
squasille, gniuoccole, vruoccole, vierre e cassesie che 
scippava li core da li piette: ma che tante dicote e dissete'. 
vasta dicere che pareva fatta co lo penniello, che no 'nce 
ashiave no piecco. 

M a vedenno Caradoniaca la figlia se mostrava, a pi et¬ 
to de C icella, commeno coscino de velluto ’n quarantaa 
paragone de no scupolo de cocina, no culo de della so- 
donta a faccie de no schiecco veneziano, na fata M orga¬ 
na e respetto de n'A rpia, commenzaie a guardarela co la 
gronna ed a tenerela 'muozza. 

N é fornette loco lo chiaieto, ca, sbottanno fora la po- 
steoma fatta a lo core, né potenno chiù stare appesa a la 
corda, pigliaie a tormentare a carta scoperta sta negreca- 
ta figliola, pocca la figlia faceva ire co na gonnella de 
saia 'nfrappata e corpetto de scierghiglia e la negra fi¬ 
gliastra co le peo zandraglie e pettole de la casa; a la fi¬ 
glia deva lo pane ianco comme a le shiure, a la figliastra 
tozze de pane tuosto e peruto, a la figlia faceva stare 

comme l'ampolla de lo Sarvatore, a la figliastra faceva 
ire comm'a navettola, facennole scopare la casa, scerga- 
re li piatte, fare lo lietto, lavare la colata, dare a magnare 
a lo puorco, covernare l'aseno e iettare lo buon-prode- 
ve-faccia, le quale cose la bona fegliola, solleceta e pro- 
veceta, faceva cod ogne prestezza, no sparagnanno fati¬ 
ca pe dare a l'omore de la marvasa matreia. 

M a, comme voze la bona sciorte, ienno la scura figlio¬ 
la a iettare la monnezza fora de la casa a no luoco 
dov'era no granne scarrupo, le cascatte lo cuofano a ba- 
scio ed essa, occhianno mente de che manera potesse 
pescarelo da chillo scantraccone, quanto - ched è? ched 
è? - vedde no nigro scirpio, che non sapive s'era l'origi¬ 
nale d'I suopo o la copia de lo Brutto pezzente. Chisto 
era n'uerco, lo quale aveva li capille che comme a setole 
de puorco nigre nigre l'arrivavano fi' a Tossa pezzelle la 
fronte 'ncrespata, c'ogne chiega 'ncrespata pareva surco 
fatto da lo vommaro; le ciglia 'ngriccate e pelose; l'uoc- 
chie gaize e trasute 'nintro e chiene de comme-se-chiam- 
ma, che parevano poteche lorde sotto doie gran pennate 
de parpetole; la vocca storta e bavosa, da la quale spon- 
tavano doi sanne comme a puorco sarvateco; lo pietto 
vrogniuoluso e 'muoscato de pile, che ne potive 'nchire 
no matarazzo e, sopra tutto era auto de scarpello, gran¬ 
ne de panza, sottile de gamma, stuorto de pede, che te 
faceva storzellare la vocca de la paura. 

M a Cicella, co tutto che vedesse na mal'ombra da spi¬ 
ritare, facenno buon armo le disse: «Ommo da bene 
mio, pruoieme chillo cuofano che m'è cascato, che te 
pozza vedere 'nzorato ricco ricco!». E l'uerco respon- 
nette: «Scinnea bascio, figliola mia, e pigliati Ilo». 

E la bona peccerella, appicecannose pe le radeche, af- 
ferrannose pe le prete, tanto fece che ne scennette; dove 
arrivata, cosa da non credere, trovale tre fate, una chiù 
bella de l'autra; avevano li capille d'oro filato, le faccie 
de luna ’n quintadecema, Tuocchie che te parlavano, le 

bocche che citavano sopra tenore de strommiento ad es¬ 
sere sodisfatte de vase 'nzoccarate; che chiù? na canna 
mellese, no pietto ceniedo, na mano pastosa, no pede 
tiennero e na grazia 'nsomma ch'era na cornice 'norata a 
tante bellezze. 

A vette Cicella de cheste tante carizze e gnuoccole che 
non se porria 'magenare e, pigliatala pe la mano, la por- 
tattero a na casa sotto chille scaracuoncole, che 'nce 
averria potuto abitare no re de corona, dove arrivate che 
foro e sedute sopra trappite torchische e coscine de vel¬ 
luto chiano co shiuocchi de filato e cocullo, poste le ca¬ 
po 'n sino a Cicella sefacettero le maghe pettenare li ca¬ 
pine e mentre, co na dellecatura granne essa, co no 
pettene de cuorno de vufaro stralucente faceva lo fatto 
suio, le demannavano le fate: «Bella figliola mia, che 
'ncetruove a sta capozzella?». Ed essa co no bello pro¬ 
cedere responneva: «Ce trovo lennenielle, pedocchielle 
e perne e granatene!». 

Piacquette a le fate chiù de lo chiù la bona crianza de 
Cicella e ste magne femmene, 'ntrezzatose li capi Ile che 
erano sparpogliate, la portaro cod esse, mostrannole de 
mano ’n mano tutte l'iscie bellizze che erano a chillo pa¬ 
lazzo fatato. Loco c'erano scrittorie co ’ntaglie bellissi¬ 
me de castagna e de carpeno, co lo scrigno copierto de 
coiero de cavallo, co le chiastre de stagno; loco tavole de 
noce che te ce specchiave drinto; loco repuoste co ca¬ 
stellerò de privito che t'abbagliavano; loco sproviere de 
panno verde shiuriate; loco seggie de cuoiero co l'ap- 
poiaturo e tant'autre sfuorgie, c'ogn'autro ’n vedennolo 
sulo ne saria restato ammisso. Cicella, comme non fosse 
fatto suio, mirava le grannezze de chella casa, senza fare- 
neli miracoleeli spante-villane. 

All'utemo, trasutola drinto na guardarobba zeppa 
zeppa de vestite sforgiate, le facettero vedere camorre 
de teletta de lo spagnuolo, robbe co maneche a presutto 
de velluto a funno d'oro, coperte de cataluffo guarnuto 

co pontille de smauto, moncile de taffettà a la ’nterlice, 
frontere de shiorille naturale e scisciole a fronte de cer- 
cola, a quaquiglia, a meza luna, a lengua de serpe, gran¬ 
iglie co pontale de vrito torchine e ianche, spiche de 
grano, gighe e pennacchiere da portare 'n capo, grana¬ 
tene de smauto 'ncrastate d'argiento e mill'autre figure e 
'ntruglie da portare appese ’n canna, decenno a la figlio¬ 
la che scegliesse a voglia soia e pigliasse a buonne chiù 
dechellecose. 

M a Cicella, ch'era umelecomm'uoglio, lassanno chel- 
lo che chiù valeva, dette mano a na gonnella spetacciata 
che non valeva tre cavalle. Chesto vedenno le fate lepre- 
cattero: «Pe quale porta te ne vuoi scire, saporiello 
mio?». Ed essa, abbasciannose sotta terra e quase 
'mbroscionannose tutta, disse: «M e vasta scire pe la stal¬ 
la». 

Tanno le fate, abbracciannola e mille vote vasannola, 
le mesero no vestito de trinca ch'era tutto recamato 
d'oro, acconciannole la capo a la scozzese ed a canespel¬ 
le, co tanta cioffe e zagarelle che vedive no prato de 
shiure: lo tuppo a perichitto co la 'mottonatura e le trez- 
zellea ietta ed, accompagnannola pe fi' a la porta, ch'era 
massiccia d'oro co le cornice 'ncrastate de carvonchia, le 
dissero: «Và, Cicella mia, che te pozza vedere bona ma¬ 
ritata! và, equanno sì fora chella porta auza l'uocchie ad 
auto e vide che'nce sta ’ncoppa!». 

La figliola, fatto belle leverenzie, se partette e, comme 
fu sotto a la porta, auzaie la capo e le cadette na stella 
d'oro ’n fronte, che pareva na bellezzetudene cosa, tale 
che stellata comme a cavallo e lenta e penta iette 'nante a 
la matreia, contannole da capo a pede lo fatto. 

Chesto non fu cunto, ma fu saglioccolata a la femme- 
na gottosa, che, non trovanno abiento, subeto fattose 
'mezzarelo luoco de le fate, ce abbeiaie la cernia de la fi¬ 
glia. La quale, arrivata a lo palazzo 'ncantato, trovato 
chelle tre gioie de le tre fate, 'mprimmo ed antemoniale 

dezero a cercare la capo e, demannatole che cosa trova¬ 
va, disse: «0 gni peducchio è quanto a no cecere e lien- 
nene che è quanto a na cocchiara». 

E bbero le fate crepantiglia ed annozzaro de lo terme- 
ne rustico de la brutta villana, ma semmolarono e cano- 
sciettero da la matina lo male iuorno. Perché, portatola 
a le cammare de le sfuorge e decennole che s'accapasse 
lo meglio, G rannizia, vedennose offerire lo dito, se pi¬ 
gliale tutta la mano, atterranno la chiù bella guarnaccia 
che era drinto li stipe. 

Le maghe, vedenno ca la cosa le ieva 'nchienno pe le 
mano, restaro ammesse; co tutto chesto ne vozero vede¬ 
re quanto 'nce n'era, dicennole: «Pe dove haie gusto de 
scire, o bella guagnona mia, pe la porta d'oro o pe chella 
dell'uorto?». Ed essa, co na facce de pontarulo, respose: 
«Pe la meglio che ’nc'èl». 

Male fate, visto la presenzione de sta pettolella, no le 
dezero manco sale e ne la mannaro decennole: «Comme 
sì sotto la porta de la stalla, auza la facce 'n cielo e vide 
che te vene». La quale, sciuta fore pe miezo la lotamma, 
auzaie la capo e le cascatte 'n fronte no testicolo d'ase- 
no, c'afferratose a la pella pareva golio venuto a la mam¬ 
ma quanno era prena, e co sto bello guadagno, adasillo 
adasillo, tomaie a Caradonia. 

La quale, commo a cane figliato iettanno scumma pe 
bocca, fece spogliare Cicella e, cintole no panno a culo, 
la mannaie a guardare cierte puorce, 'nciriccianno de li 
vestite suoie la figlia. E Cicella co nafremmagranneeco 
na pacienzia d'O rianno sopportava sta negra vita; oh ca- 
netate da movere le prete de la via! e chella vocca mer- 
devole de dire concette d'ammore era sforzata a sonare 
na vrogna, ed a gridare cicco cicco, enze 

enze, chella bellezza da stare tra P ruoce era puosta tra 
puorce, chella mano degna de tirare pe capezza dento 
arme cacciava co na saglioccola dento scrofe, che man¬ 
naggia mille vote li vische di chi la commannaie a sti 

vuosche, dove sotto la pennata dell 'ombre steva la paura 
e lo silenzio a repararese da lo Sole! 

Ma lo cielo, che scarpisa li presentuse e 'ngricca 
l'umele, le mannaie pe denante no signore de gran por¬ 
tata chiammato Cuosemo, lo quale, vedenno drinto la 
Iota na gioia, tra li puorce na fenice e tra le nuvole rotte 
de chelle brenzole no bello sole, restale de manera tale 
'ncrapicciato che, fatto adommannare chi era e dove te¬ 
neva la casa, a la stessa pedata parlale co la matreia e la 
cercale pe mogliere, promettenno contradotarela de 
millanta docate. Caradonia 'nce appizzaie l'uocchie pe 
la figlia e disse che tornasse la notte ca voleva 'imitare li 
pariente. Cuosemo tutto preiato se partette e le parze 
ogn'ora mille anne che se corcasse lo Sole a lo Netto 
d'argiento che l'apparecchia lo shiummo de l'Innia, pe 
corcareseco chillo sole che l'ardeva lo core. Aveva Cara¬ 
donia 'ntanto schiaffato Cicella drinto na votte e, 'ntom- 
pagnatala co designo de farele no scaudati elio e, già che 
aveva abbannonate li puorce, la voleva spennare commo 
a puorco co l'acqua cauda. 

M a, essenno oramaie abrocato baierò e fatto lo cielo 
commo a bocca de lupo, Cuosemo, c'aveva li parasiseme 
e moreva allancato, pe dare co na stretta a l'amate bel¬ 
lezze na allargata a l'appassionato core, co na preiezza 
granneabbiannose cossi deceva: «Chiesta è l'ora a punto 
da ire a 'ntaccare l'arvolo che ha chiantato Ammore 
drinto a sto pietto pe cacciarene manna de docezze am- 
morose; chesta è l'ora a punto de ire a scavare lo tresoro 
che m'ha prommisso la fortuna; e perzò non perdere 
tiempo, o Cuosemo: quanno t'è prommisso lo porciello, 
curre co lo funiciello! o notte, o felice notte, o ammica 
de 'nammorate, o arme e cuorpe, o chillete e cocchiare, 
o Ammore, curre, curre a brociolune perché sotto la 
tenna de l'ombre toie pozza reparareme da lo caudo che 
me conzummal». 

Cossi dicenno ionze a la casa de Caradonia e trovale 

G rannizia a luoco de Cicella, n'ascio ’n cagno de no car¬ 
dino, n'erva noale pe na rosa spampanata, che si be' 
s'avea puosto li panne de Cicella e potive dicere vieste 
Cippone ca pare barone, co tutto chesto pareva no sca¬ 
rabone drinto na tela d'oro, né li cuonce, 'mpallucche, 
'nchiastre e steiliccamiente fattele da la mamma pottero 
levare la forfora da la capo, le scazzimme dall'uocchie, le 
lentinie da la facce, le caucerogna da li diente, li puorre 
da la canna, le sobacchimme da lo pietto e lo chiarchio 
da li tallirne, chel'afeto de sentina se sentevano miglio. 

Vedenno lo zito sta mala ’M eriana non sapeva che 
l'era socciesso e, fattose arreto comme si le fosse appar- 
zeto Chillo-che-squaglia, decettefra sestisso: «So' sceta- 
to o m'aggio cauzato l'uocchie a la 'merza? so' isso o 
non so' isso? che vide, nigro Cuosemo? hai cacata la vra- 
ca? non è la facce chesta che iere matina me pigliale pe 
canna, non è chesta la 'magene che m'è restata penta a lo 
core! che sarrà chesto, o Fortuna? dove, dov'è la bellez¬ 
za, l'uncino che m'afferraie, l'argano che me tirale, la 
frezza che me smafaraie? io sapeva che né femmena né 
tela resce a lumme de cannela, ma chesta la 'ncaparraie a 
lumme de sole! 0 himè, ca l'oro de stammatina m'è sco¬ 
perto a rammo, lo diamante a vrito e la varva m'è re- 
sciuta a garzetta! ». 

Cheste ed autre parole vervesiava e 'mbrosoliava fra li 
diente, ma puro all'utemo, costritto da la necessitate, 
dette no vaso a G rannizia, ma, comme vasasse no vaso 
antico, che avvecinaie ed arrassaie chiù de tre vote le la- 
vra primma che toccasse la vocca de la zita, a la quale ac¬ 
costato le parze de trovarese a la marina de Chiaia la se¬ 
ra, quanno chelle magne femmene portano lo tributo a 
lo maro d'autro che d'adure d'Arabia. 

M a perché lo cielo, pe parere giovene, s'aveva fatta la 
tenta negra a la varva ianca, e la terra de sto signore era 
muto destante, fu astritto a portaresella a na casa poco 
lontano da li confine de Panecuocolo pe chella notte; 


Letteratura italiana Einaudi 291 



G iovari Battista Basite - L o cunto de li curiti 

dove, acconciatose no saccone sopra doi casce, se cor- 
caie co la zita. 

M a chi pò dicere la mala notte che passaro l'uno e 
l'autro, che, sì be' fu de state, che n'arrevava a otto ora, 
le parze la chiù longa de 'nvierno: la zita verruta da na 
parte rascava, tosseva, tirava quarche cauce, sosperava e 
co parole mute cercava lo cienzo de la casa affittata; ma 
lo C uosemo faceva affenta de gronfiare e tanto se reterai 
’m ponta lo lietto, pe no toccare G rannizia, che, manca¬ 
tole lo saccone, schiaffai 'ncoppa no pisciaturo e rescie 
la cosa a fieto e a vergogna. 0 h quanta vote lo zito ia- 
stemmaie li muorte de lo Sole, che penzeniava tanto pe 
tenerelo chiù luongo tiempo a sta soppressa! quanto 
pregava che se rompesse lo cuollo la N otte e sparag¬ 
nassero le stelle, pe levarese da canto co la venuta de lo 
iuorno chillo male iuorno! 

M a non tanto priesto scette l'Arba, a cacciare le G alli¬ 
neile ed a scetare li galle, ch'isso, sautato da lo lietto e 
appontatose a pena le brache, iette de carrera a la casa 
de Caradonia pe renonziare la figlia e pagarele la ’nci- 
gnatura co na mazza de scopa. E, trasuto a la casa, non 
ce la trovaie, ch'era iuta a lo vosco pe na fascia de legna 
pe fare no scaudatiello a la figliastra, che steva ammafa- 
rata drinto la sepetura de Bacco, dov'era degna de stare 
sciamprata drinto la connoia d'Ammore. Cuosemo, cer- 
canno Caradonia e trovannola sparafonnata, accom- 
menzaie a gridare: «0 là, dove site?». E ecco no gatto so¬ 
riano, che covava la cennere, sparai contra tiempo na 
voce: «G nao, gnao, mogliereta è drinto la votte ’ntom- 
pagnaol». 

Cuosemo, 'nzeccatose a la votte, 'ntese no cierto gua- 
liarese ’n cupo e sottavoce; pe la qualemente cosa pi¬ 
gliale n'accetta da vecino lo focolaro e sfasciale la votte, 
che a lo cadere de le doche parze no cadere de tela da na 
scena dove sia na dea da fare lo prolaco. N on saccio 
comme a tanto lostrore non cadette desso; la quale cosa 

vedenno lo zito, stato pe no piezzo comme a chillo che 
ha visto lo monaciello e po' tornato ’n se stisso, corze ad 
abbracciarela decenno: «Chi t'aveva puosto a sto nigro 
luoco, o gioiello desto core? chi me t'aveva accovato, o 
speranza de sta vita? che cosa è chesta, la penta palom- 
ma drinto sta gaiola de chierchie e l'auciello grifone ve¬ 
nderne a canto? comme va sto chiaito? parla, musso 
mio, conzolasto spireto, lassa spaporaresto piettoi». 

Alle quale parole responnette Cicella contannole tut¬ 
to lo fatto, senza lassarene iota: quanto aveva sopportato 
a la casa de la matreia da che 'nge pose lo pede, fi' che, 
pe levarele la cannella, Bacco l'aveva sotterrata a na vot- 
te. Sentuto chesto Cuosemo lafacette accovareeagguat- 
tare dereto la porta e, tornato a mettere 'nziemme la vot- 
te, fece venire Grannizia e 'nforchiatacella drinto le 
decette: «Statte ccà no poccorillo, quanto te faccio fare 
no 'nciarmo azzò li maluocchie non te pozzano» e, 
'ntompagnato buono la votte, abbracciale la mogliere e, 
se hi affato sei la 'ncoppa a no cavallo, se la portale de 
ponta a Pascarola, ch'era la terra soia. 

E venuta Caradonia, co na grossa fascina, facette no 
gran focarone e, puostoce na grossa caudara d'acqua, 
comme sparale a bollere la devacaie pe lo mafaro drinto 
la votte e sporpaie tutta la figlia, c'arrignaie li diente 
comme s'avesse mandato l'erva sardoneca e se l'auzaie 
la pelle comme a serpe quanno lassa la spoglia. E com¬ 
me parze ad essa che Cicella avesse pigliato lo purpo, 
stennecchiato li piede, scassale la votte, e ashianno - oh 
che vista! - la propria figlia cotta da na cruda mamma, 
sceccannose le zervole, rascagnannose la facce, pisanno- 
se lo pietto, sbattenno le mano, tozzanno la capo pe le 
mura e trepetianno co li piede, fece tanto trivolo e scia- 
bacco che 'nce corze tutto lo casale. E, dapo' ch'ebbe 
fatto e ditto cose dell’autro munno, che non vastaro 
confuorte a conzolarela, conziglie a miticarela, iette de 

carrera a no puzzo e, zuffete, co la capo a bascio se rop- 
pe lo cuoi lo, mostranno quanto sia vera chella settenza: 

chi sputa ’n cielo le retorna 'n facce». 

Era fornuto a pena sto cunto che secunno l'ordene dato 
da lo prencepe se vedettero sguigliare là ’nanze G iallaise e 
Cola Iacovo, l’uno cuoco e l'autro canteniero de corte, li 
quale, vestute da viecchie napoletane, recetaro l’egroca 
che secota. 

LA STUFA 
EGROCA 


G i aliai se e Cola I acovo 


GI AL LAI SE 

Singhe lo ben trovato, o Cola Iacovo! 

COLA IACOVO 

Singhe lo ben venuto, o G iallaise! 
dimme, da dove viene? 

G IALLAISE 

Da la stufa. 

COLA IACOVO 

Co sso caudo a la stufa? 

G IALLAISE 

Q uanto chiù caudo face 
tanto meglio! 

COLA IACOVO 

E non criepe? 

G IALLAISE 

Creparria, frate mio, si non ce iesse! 

COLA IACOVO 

E che gusto 'ncetruove? 

G IALLAISE 

G usto de temperare 
le doglie de sto munno, 
dove abbesogna d'abbottare a forza, 
c'ogne cosa oramai vace a la storza. 

COLA IACOVO 

lo creo ca mecoffie: 

pienze che sia cocozza 

e ch'io non pescaafunno? 

che ha da fare la stufa co lo munno? 

G IALLAISE 

Q uanto cride pescare, manco pische! 


Letteratura italiana Einaudi 295 



G iovari Battista Basite - L o cunto de li curiti 

pienze tu ch'io te parlo 

de chilla stufa dove sì schiaffato 

drinto a no cammariello saudo saudo, 

che te 'nce affuoche e muorence de caudo? 

non, no, parlo de chella 

che penzannoce schitto 

se smesa ogne dolore 

de sta vita angosciosa, 

che quanto veo m'abbotta chella cosa. 

COLA IACOVO 

I o sento cose nove, 
me fai strasecolare: 
non sì aseno affé quanto me pare! 

GIALLAISE 

Agge donca a sapere 
ch'è na stufa a sto munno 
dove vace a colare e male e bene. 

Agge gusto e piacere a bottafasce, 
agge grannezza a pietto de cavallo, 
ogne cosa te stufa e te sfastedia 
e che sia vero apre l'arecchie e si ente 
e 'n tanto teconzola, 
ca s'aspetta a sto passo 
ogne contento ornano ed ogne spasso. 

COLA IACOVO 

D a vero ca te mierete la 'nferta! 
dì puro, ca te sento a canna aperta. 

GIALLAISE 

Vederrai, verbegrazia, 
na bona guagnastrel la, 
tetrase ne l'omore, 

'nce manne lo sanzaro, 

tratte lo matremmonio, 

site d'accordio, chiamme lo notaro, 

chefaccia li capitole; 

saghe, vaselazita, 

ch'è tutta sfuorge e scisciole; 

tu puro, comme a prencepe 

te 'ncigne no bell'abeto, 

sechiammano li suone, 

se face lo banchetto e se 'nce abballa; 

s'aspetta 'nsomma co chiù desederio 

la notte, che n'aspetta 

viento lo marinaro, 

lo scrivano remmore, 

lo latro folla e chiaieto lo dottore. 

Ecco vene la notte, 

notte de male agurio, 

che la gramaglia, negrecata, porta, 

mentre la libertà, scuro! l'è morta! 

10 stregne la mogliere co le braccia 
né sa ca so' catene de galera! 

M a durano tre iuorne 

11 gnuognoleecarizze, 
li vierreecassesie: 

ma non iogne a lo quarto, 

chesubeto se stufa, 

iastemma quanno mai ne fu parola, 

mardice mille vote 

chi ne fu causa. Si la scura parla, 

le piglia petravierzo, 

le fa lo grugno e mira co la gronna, 

fa l'aquela a doi teste si se corca, 

se torce si lo vasa, 

e non c'è mai chiù bene a chella casa. 

COLA iacovo 

Sfortonato ortolano è chi se 'nzora! 
schitto na notte semmena contiente, 
po' mete mille iuorne de tormiente. 

GIALLAISE 

N o patre mo se vede 
nascere no nennillo: 

oh che gusto, oh che spasso! 

subeto lo fa stregnere 

co cotriello de seta e de vammace, 

comm'a no pisaturo 

lo 'ncericcia e l'appenne 

tante cose a le spalle: 

diente de lupo, fico e meze lune 

e coralle e mologne e porcelluzze, 

che pare spiccecato 

chi accatta zaffarana! 

le trova la notriccia, 

non vede ped autre uocchie; 

le parla cianciosiello: 

«Commeczaie, bello ninno? 
te vollo tanto bene! 
tu zi cole de tata! 
zaporiello de mamma!». 

E mentre stace attoneto 

co no parmo de canna, 

sentenno cacca e pappa, 

raccoglie ’n zino quanto a chillo scappa! 

’ntanto se cresce comme la mal'erva, 

e se face spicato comm'a bruoccolo: 

te lo manna a la scola 

e'ncespennelebisole 

e quanno ha fatto cunto 

vederelo dottore, 

ecco l'esce de mano, 

piglia la trista via, 

se mesca co guaguine, 

tratta co mal antri ne, 

fa scogliette e verrelle, e leva o dace, 

contrasta co varviere e co scrivane. 

Pe sta causa stofato, 
o lo caccia o mardice 
o pe mettere a siesto 

n'ammaro cellevriello, 

10 schiaffa carcerato a no castiello. 

COLA iacovo 

Presonia chete vuoie..., no figlio tristo, 

c'ha le vote de luna, 

se cresce o pe lo rimmo o pe la funa. 

GI AL LAI SE 

Che vuoi chiù? lo magnare, 
ch'è cosa necessaria de la vita, 
puro vene 'n fastidio. 

'N fuce buono lo Stefano, 

'norca, gliutte, 'ngorfisce, schiana, pettena, 
scrofoneia, cannareia, mena le masche, 
miette sotta a lo naso, inchie li vuoffole 
de cose duce ed agre, e magre e grasse, 
da puro lo portante a le ganasse, 
và pe mazzecatorie e pe bazare: 
ca aH'utemo deH'utemo, 
trovannose lo stommaco 'ndegesto, 
fa 'nzorfate le tronola, 

11 grutted'ovafracete, 
le vene 'nappetenzia 
edesciortesestufa, 
che lefete la carne, 
l'ammoina lo pesce, 

le cose duce so' nascienzo e fele, 
lo vino l'è nemmico, 
e lo mantene a pena lo sorzico. 

COLA IACOVO 

Cossi non fosse vero, 

comme la mala regola 

chiù che d'ogne autro a vesentierio manna, 

ed ogne male vene pe la canna! 

GIALLAISE 

Si iuoche a carte, a dale, a trucche, a sbriglie, 
a cetranghelle, a schiacche, a le tarinole, 

se 'nce spenne lo tiempo, 

se 'nce arriseca l'arma, 

se 'nce mette lo 'nore a compromisso, 

'nce lasse lo denaro, 

'nce pierde l'amecizia, 
non duorme suonno 'nchino, 
non magne muorzo ’ntiero, 
sempre co lo penziero 
a sto marditto vizio, 
dove dui so' d'accordio 
pete mettere'miezo 
e sparteno a mitate lo guadagno. 

Puro quanno t'adduone 

ca tu 'nce sì ngarzato e sì corrivo, 

stufato de le perdete, 

quanno vide lo iuoco 

vide iusto la gliannola e lo fuoco. 

COLA IAC0V0 

Viato chi lo fuie, 

arrasso sia da me, guarda la gamma! 
pierde li iuorne, si non pierde argiamma. 

GIALLAISE 

E li trattenemiente, 
che so' de manco riseco e chiù gusto, 
puro te danno sosta: 
le farze, le commedie e sagliemmanche, 
la femmena che sauta pe la corda, 
chell'autra co la varva 
e chell'autra che cose co li piede, 
li mattaccineco li bagattelle, 
la crapa che va 'ncoppa a li rocchielle: 
'nsomma stufano tutte li solazze, 
e boffune e fazieze e sciuocche e pazze. 
COLA iacovo 

Perzò solea cantare Compa' I unno: 

N on è gusto durabele a sto munno! 

GIALLAISE 

L a museca è na cosa che te vace 
peti' a Tossa pezzelle, 
co tante varietà de garbe e muode, 
trille, fughe, volate e gargariseme 
e fauze e retopunte e passacaglie, 
co voce malanconeca od allegra, 
o grave o a sautariello, 
ped aiero o co la parte 
de vascio o de fauzietto o de tenore, 
co stordemiente da tasto o da shiato, 
e co corde o de niervo o de metallo: 
pure ogne cosa stufa, 
e, si non stai d'omore, 
e t'abbottano niente li permune, 
scassarrisse teorbie e colasciune! 

COLA iacovo 

Q uanno no sta lo cellevriello a siesta, 
canta e verna che vuoie, 
canta puro lo Stella e lo G iammacco, 
è peo na sinfonia che lo sciabacco. 

GIALLAISE 

D e lo ballare non te dico niente: 

vide sauté rotunne e travocchette 

ecrapioleedaine 

e scorze e contenenze: 

pe no poco te piace e te da gusto, 

ma po' cura è d'agusto: 

quatto motanze stufano, 

né vide l'ora che se caccia 'n campo 

lo ballo de la 'ntorcia o lo ventaglio 

pe appalorciare, scomputa la festa, 

stracco de pede e siseto de testa. 

COLA IACOVO 

Senz'autro ètiempo perzo 
ed afarecatubba 

se strude assai, né se guadagna zubba. 

GIALLAISE 

Scommerziune e pratteche, 

e spasse e commonette co l'ammice, 

lo bevere e sguazzare 

pe drinto sse taverne 

e lo sbordelleiare pe sse Ceuze 

e mettere la chiazza sotto sopra, 

co sferrecchie e copierchie de latrine, 

no stare abbiento mai, 

lo cellevriello ad argata 

e lo core a centimmolo, 

passato chi Ilo shiore 

quanno lo sango volle, 

te stufa chiù d'ogn'autro 

e, vascianno la capo 

ed appesa a lo fummo la scioscella, 

te retire e te fai lo fatto tuio, 

stufato dechilleanne 

che danno ombre de gusto e vere affanne. 

COLA IAC0V0 

Quanto piaceaH'ommo 
comme fuoco de paglia, 
che passa e sporchia e sparafonna e squaglia! 

GIALLAISE 

N on c'è sienzo a la capo 

che n'aggia li crapicce: 

ma subeto se stufa 

l'uocchie de remirare 

cose pentatee belle, 

sfuorge, bellezze, quatre, 

spettacole, giardine, statue e fraveche; 

lo naso d'adorare 

garuofane, viole, rose e giglie, 

ambra, musco, zibetto, 

vruodo conciato e arruste; 

la mano de toccare 

cose molle e cenede, 

la vocca de gustare 

voccune cannarute e muorze gliutte, 

l'arecchie de sentire 

nove fresche e gazette. 

’N somma, si fai lo cunto co le deta, 
quanto fai, quanto vide e quanto si ente 
tutto viene 'nsavuorrio, e spasse e stiente. 

COLA iacovo 

Troppo starria 'ncrastato co la terra 

l'ommo, ch'è fatto schitto pe lo cielo, 

s'avesse a chisto munno 

sfazione compruta; 

però te schiaffa 'mocca 

l'affanne a sporta eli piacire a sprocca. 

GI AL LAI SE 

Sulo nacosaèchella 
che non te stufa mai, 
ma sempre te recreia, 
sempre te face stare 
contento econzolato: 
e chesto è lo sapere e lo docato. 

Perzò chillo poeta 

grieco deceva a G iove 

co caude prieghe da lo core sciute: 

«Damme, signore mio, purchiee virtute!». 

COLA IACOVO 

H ai no cantaro e miezo de ragione, 
ca non te sazia mai l'uno né l'autra: 
chi have agresta e sale, 
pe l'oro è granne e pe vertù 'mmortale! 

Fu tanto gostosa l'egroca, che a gran pena 'ncantate 
da lo piaceres'addonattero ca lo Sole, stracco da fare 
tutto lo iuorno Canario pe licampe de lo cielo, avenno 

cacciato a lo ballo de la 'ntorcia le stelle,s'era retirato a 
mutarese la cammisa, perzò comme veddero vruoco 
baierò,dato l'ordene solito de tornare, se retirattero 
ogne una a le case loro. 

SCOMPETURA DE LA IORNATA TERZA 

QUARTA IORNATA 


Poco 'manze era sciuta l'A rba a cercare lo veveraggio a 
li fatecature, ca poco poteva stare a spontare lo Sole, quan- 
no li princepe ianche e n/gre se trovattero a lo luoco de 
l'appontamiento, melo quale erano poco 'manze arrivate le 
dece femmene, c'avennose fatto na ventrecata de ceuze 
rosse avevano fatto lo musso comm'a mano de tentore, 
che tutte ’nziemme se iezero a sedere a canto na fontana, 
che serveva de schi ecco a ci erte piede de cetrangolo mentre 
se ’ntrezzavano le capo pe cecare lo Sole. L e quale, fatto 
penziero de passare ’n quarche manera lo tiempo fi' che 
fosse l'ora de menare le masche, pe dare gusto a Tadeo ed 
a Lucia commenzaro a descorrere si devevano ioquare a 
seca mautone, a capo o croce, a cucco o viento, a mazz'e 
piuzo, a la morra, a paro o sparo, a la campana, a le mor¬ 
chie, a le castellucce, ad accosta palla, a chioppa o separa, a 
lo tuocco, a la palla o a li sbriglie. Ma lo prencepe, ch'era 
sfastediato de tante iuoche, ordenaie che i tenesse quarche 
strommiento e se cantasse fra tanto. E subeto na mano de 
serveture, che se deiettavano, vennero leste co colasciune, 
tammorrielle, cetole, arpe, chiuchiere, vottafuoche, cro- 
cro, cacapenziere e zuche-zuche e, fatto na bella sofronia e 
sonato lo Tenore de l'Abbate, Zefero, Cuccara G iam- 
martino e lo Ballo deShiorenza, secantattero namaniata 
de canzune de chillo tiempo buono che se pò chiù priesto 
trivoliare che trovare e, fral'autre, se dissero: 

Frusteccà M argaritella, 
ca sì troppo scannalosa, 
che ped ogne poco cosa 
tu vuoi 'nanze la gonnella. 

Fruste ccà M argaritel la. 

E cheli 'autra, 

Vorria, crudel, tornare 
chianelletto e po' stare 
sotto a sso pede; 
ma, si lo sapisse, 
pe straziarme sempre corrarisse. 

Secotaro appriesso: 

lesce, iesce, sole, 
scagli enta ’M paratore! 
scannello d'argiento 
che vale quattociento, 
dento cinquanta 
tutta la notte canta, 
canta Viola 
lo mastro de la scola, 
o mastro mastro 
mannancenne priesto, 
ca seenne mastro Tiesto 
co lanze co spate, 
co l'aucielle accompagnate. 

Sona, sona zampognella, 
ca t'accatto la gonnella, 
la gonnella descarlato, 
si non suone te rompo la capo. 

Non lassanno cheli’autra, 

N on chiovere, non chiovere, 
ca voglio ire a movere! 
a movere lo grano 
de mastro G iuliano. 

M astro G iuliano 
prestarne la lanza, 
ca voglio ire 'n Franza, 

da Franza a Lommardia 
dove sta madamma L ucia! 

0 ra, mentre stevano a lo meglio de lo cantare, venette- 
ro le vevanne ’n tavola, e, magnato a crepapanza, Tadeo 
decette a Zeza che facesse capo, 'ncignanno la iornata co lo 
cunto suio. La quale, pe secotare lo commannamiento de 
lo prencepe, cosà decette: 

LA PRETA DE LO GALLO 
TRATTEN EM IENTO PRIMMO 
DE LA IORNATA QUARTA 


M ineco A niello, pe virtù de na preta trovata ’n capo a 
no gallo, deventa giovane e ricco; ma, essennole truffata 
da dui nigromante, torna viecchio e pezzente e, cercan- 
no lo munno, a lo Regno de li Surece ha nova de l’aniel- 
lo ed, aiutato da dui surece, la recupera, torna a lo stato 
de 'mprimmo e se venneca deli mariuole. 

«Non sempre ride la mogliere de lo latro, chi tramma 
fraude se tesse mine; non c'è 'nganno che non se scopra, 
né trademiento che non venga a la luce; le mura so' spiune 
de li forfante; latrocinio e pottanicio crepa la terra e dice¬ 
lo, comme ve farraggio sentire, si starrite co l’arecchie a la 
casa. 

E ra na vota a la cettà de G rotta N egra no cierto M i- 
neco A niello, cossi ’n desditta de la desgrazia che tutto 
lo stabele e lo mobele suio sottasopra era no gallo pata- 
no, che se l'aveva cresciuto a mollichelle. M a, trovatose 
na mattina allancato da l'appetito, perché la famme cac¬ 
cia lo lupo da lo vosco facette penziero de pigliarene li 
picciole. E, portatolo a lo mercato, trovaiedui varvaian- 
ne negromante, co li quale venuto a li patte e liberatolo 
pe meza patacca le decettero che l'avesse portato a la ca¬ 
sa loro, ca l'averriano contato li sbruonzole. 

E cossi, abbiatose li maghe e M inec’ A niello retoma- 
no, sentette che parlavano 'n forbisco fra loro, decenno: 
«Chi ’nce l'avesse ditto de trovare sto buono ’matteto, o 
lennarone? sto gallo senz'autro sarrà la ventura nostra, 
pe chella preta che tu sai c'have drinto la catarozzola, la 
quale farrimmo legare subeto a n'aniello, pe avere tutto 
chello che saperrimmo demannare». E lennarone re- 
sponnette: «Sta zitto, lacovuccio, ca me veo ricco e 
manco lo creo, e non veo l'ora descocozzaresto gallo pe 

dare no cauce ’n facce a la pezzentaria e stirareme la 
cauza, pocca a sto munno le virtù senza tornise so' tenu¬ 
te pe pezza de pede e cossi comme vai cossi sì tenuto». 
M ineco A niello, ch'aveva curzo paise ed aveva magnato 
pane de chiù torna, sentuto lo zergo comme fu a no vi¬ 
carie! lo stritto votale carena e truccale pe la porverosa e, 
curzo a la casa, torze lo cuoi lo a lo gallo e, apertole la ca¬ 
po, trovale la preta. La quale fatto subeto legare a 
n'aniello d'attone, volenno fare sperienza de la vertù 
soia disse: «Vorria deventare guagnone de decedotto 
anne! » e, ditto ste parole apena, lo sango le tomaie chiù 
vivo, li nierve chiù forte, le gamme chiù ferme, la carne 
chiù fresca, l'uocchiechiù speretuse, li capi Ile d'argiento 
se fecero d'oro, la vocca, ch'era no casale sacchiato, se 
popolale de diente, la varva, ch'era caccia reservata, de- 
ventaie terreno semmenatorio. 

’N somma, fatto no bellissimo giovaniello, tomaie a 
dicere: «I o desiderarria no palazzo de sfuorgio e fare pa- 
rentato co lo rei». E loco te vediste schiudere no palazzo 
de bellezza 'ncredibele, dov'erano statoe de spanto, co¬ 
lonne da stordire, petture de strasecolare: l'argiento 
sbombava, l'oro se scarpisava pe terra, le gioie te shion- 
gavano ’n facce, li serveturevrellecavano, li cavalleecar- 
rozze erano senza numero: 'nsomma fece tanta mostra 
de recchezza che lo re 'nce aperze l'uocchie ed appe da 
caro darele N atalizia, la figlia. 

Tra chisto tiempo, scopierto li negromante la fortuna 
granne de M ineco A niello, fecero penziero de levarele 
da mano sta bona sciorte e, fatto na bella pipata che so¬ 
nava e ballava a forza de contrapise, vestennose da mer¬ 
cante ietterò a trovare Pentella, la figlia de M ineco 
Aniello, co scusa de vennerencella. La quale, visto cossi 
bella cosa, le disse ’n che priezzo la tenevano, li quale re- 
sposero che non’nc'era denaro che l'avesse potuto paga¬ 
re, ma ch'essa poteva esserene patrona co farele no pia¬ 
cere schitto, ch'era lassarele vedere la fattura de l'aniello 

che teneva lo patre, pe pigliarene lo modiello e farene 
n'autro si mele, ca l'averriano donato la pipata senza pa- 
gamiento nesciuno. 

Pentella, che 'ntese st'afferta e non aveva sentuto lo 
proverbio a buon mercato pensace, azzettaie subeto la 
partita, decenno che fossero tornate la matina appriesso 
ca se l'averria fatto prestare da lo patre. I utosenne li ma¬ 
ghe e venuto lo patre a la casa, tante cassesie le disse e 
tante vruoccole le fece che lo tirale a prestarele l'aniello, 
trovannose scusa ca steva malanconeca e se voleva ralle¬ 
grare no poco lo core. M a, venuto lo iuorno sequente - 
quanno lo pagliamenuta de lo Sole fa scopare le lordizie 
dell'ombre pe le chiazze de lo cielo - vennero li maghe, 
che non cossi priesto avettero ’n mano loro l'aniello che 
squagliattero comm'a chillo che scria, che non se ne 
veddefummo, che la negra Pentella appe a morire d'ab- 
basca. M a, arrivate li maghe a no vosco dove li ramme 
dell'arvole arcune facevano la 'mpertecata ed autre io- 
quavano a pane caudo fra loro, dissero a l'aniello c'aves¬ 
se guastato tutta la 'menzione de lo viecchio rengiovenu- 
to. Lo quale, trovatose a chillo tiempo 'nanze lo re, 'n 
ditto ’n fatto se vedde 'ngrifare e ianchiare li capille, 
'ncrespare la fronte, 'nsetolire le ciglia, scarcagnare 
l'uocchie, arrepecchiare la facce, sdentare la vocca, 
'imboscare la varva, auzare lo scarpello, tremmare le 
gamme e, sopra tutto, li vestite 'nshiammante tornare a 
vrenzole ed a pezzolle. Pe la quale cosa lo re, che vedde 
sto brutto pezzente seduto ’n commerzazione cod isso, 
lo fece subeto cacciare co mazze e male parole. 

Lo quale, vedennose caduto ’n chiummo, iette chia- 
gnenno a la figlia e, cercato l'aniello peremmediareasto 
desordene, sentette la burla fattale da li mercante fauza- 
rie e mancai poco che non se derropasse pe na fenestra, 
iastemmanno mille vote la ignoranza de la figlia, che pe 
na negra pipata l'aveva fatto restare comm'a no brutto 
paputo, pe na cosa fatta de pezze l'aveva arredutto a fare 

cose da pazzo, pocca era resoluto de ire tanto spierto e 
demierto, comm'a lo male denaro, fi' che avesse nova de 
sti mercante. 

Cossi decenno, puostose no capopurpo 'n cuollo, li 
calantrielle a li piede, na vertala a travierzo le spalle e na 
mazza ’n mano e, lassanno la figlia fredda e ielata, se po¬ 
se pe desperato a camminare. E tanto vottaie li piede 
c'arrivaiea lo regno dePertuso Cupo, abitato dasurece, 
dove, pigliato pe spione de le gatte, fu portato subeto 
'nanze a Rosecone, lo re. D a lo quale addemmannato chi 
era, da dove veneva e che iesse facenno da chille paise, 
M ineco A niello, dato 'mprimma a lo re na cotona pe si- 
gno de tributo, le contato ad una ad una tutte le desgra- 
zie soie e concruse ca voleva conzomare tanto chillo ni- 
gro scuorzo fi' che avesse nova de chelle arme dannate 
che l'avevano fatto priore de na gioia accossì cara, levan- 
nole a no sti sso tiempo lo shiore de la gioventù, la fonte 
de la recchezza, la pontella de lo 'nore. 

Rosecone, a sto parole, se sentette rosecare da la pie- 
tate e, desideruso de dare quarche consolazione a lo po- 
verommo, chiammaie li surece chiù viecchie a conziglio, 
demannannole parere 'ntuorno a la desgrazia de M ineco 
A niello e commannannole a fare delegenzia si se potesse 
avere quarche nova de sti mercante a posticcio. Fra li 
quale trovannose pe ventura Rudolo e Sautariello, sure¬ 
ce pratteche de le cose de lo munno, li quale erano state 
una seina d'anne a na taverna de passo, dissero: «Sta de 
bona voglia, cammarata, ca le cose sarranno meglio che 
non te cride. 0 ra sacce che, trovannoce no iuorno drin- 
to na cammara dell'O storia de lo Cuorno, dove alloggia¬ 
no e sguazzano allegramente l'uommene chiù stimate a 
lo munno, da Uà passaro duie de Castiello Rampino, li 
quale dapo' magnare, avenno visto lo tanno de Paretaio, 
descorrevano de la burla fatta a no cierto viecchio de 
G rotta N egra, avennolo corrivato de na preta de gran 
vertute, la quale, disse uno de chille che se chiammava 

lennarone, ca non se l'averria levata mai da lo dito, pe 
n'avere accasione de la perdere comm'aveva fatto la fi¬ 
glia desto viecchio». 

Sentenno sta cosa, M ineco Aniello disse a li dui sure- 
ce che, si se confidavano d'accompagnarelo a lo paiese 
de sti mariuole e de farele recuperare l'aniello, l'averria 
dato na sarma de caso e de carne salata, che se l'avessero 
gauduta 'nzemmera co lo signore re. L i quale, trattanno- 
se d'ontare la mano, s'offerzero de fare mare e munte e, 
cercato lecienza a la sorecesca corona, partettero. 

Ed, arrivate dapo' luongo cammino a CastielIo Ram¬ 
pino, li surece fecero fermare M inic'Aniello sotto certe 
arvole, a pede de no shiummo che, comm'a sangozuca 
se pigliava lo sango de li faticaturee lo iettava a lo maro, 
ed isse, trovato la casa de li maghe, veddero che lenna¬ 
rone non se levava mai l'aniello da lo dito; pe la quale 
cosa cercaro pe via de strataggemma guadagnare sta vet¬ 
tori a. 

Ed, aspettato che la N otte tegnesse d'angresta la facce 
de lo cielo, ch'era cotta de Sole, comme se fu iuto luon¬ 
go luongo a corcare commenzaie Rudolo a rosecare lo 
dito de l'aniello. Lo quale sentennose fare male se lo le¬ 
vale, posannolo 'ncoppa a na tavola a capo lo lietto. La 
quale cosa visto, Sautariello se lo pose 'mocca e 'n quat¬ 
to zumpe foro a trovare M ineco A niello. 

Lo quale co chiù allegrezza che non ha lo 'mpiso 
quanno l'arriva la grazia, fece subeto deventare dui ase- 
ne li nigromante, sopra l'uno de li quale stiso lo ter¬ 
raiuolo se accravaccaie comm'a no bello conte e, cari¬ 
cato l'autro de lardo e caso, toccale a la vota de Pertuso 
Futo, dove, regalato lo ree li conzigliere, le rengraziaie 
de quanto bene pe causa loro aveva recevuto, preganno 
lo cielo che maie mastrillo le facesse 'mpedimiento, maie 
gatta le portasse dammaggio, maie arzeneco le causasse 
despiacere. 

E, partutose da chillo paese ed arrivato a G rotta N e- 

gra, tornato chiù bello de 'mprimmafo recevuto da lo re 
e da la figlia co li maggiure carizze de lo munno e, fatto 
derropare l'asene da na montagna, se gaudette co la mo- 
gliere, non partennose maie l'aniello da lo dito, pe non 
fare quarch'autro scassone, che 

cane eh 'è scottato d'acqua cauda 
ha paura perii de l'acqua fredda». 

LI DUI FRATIELLE 
TRATTE N E M IEN TO SECUNNO 
DE LA IORNATA QUARTA 


M arcuccio e Parmiero, fratielle, uno ricco e viziuso, 
n'autro vertoluso e pezzente. Se vedeno, dapo' varie for¬ 
tune, lo povero scacciato da lo ricco deventato barone e 
lo ricco caduto 'n meseria connutto vicino la forca, ma, 
canosciuto 'nocente è da lo frate recevuto a parte de le 
ricchezze soie. 

Portaie lo caso de M ineco A niello assai sfazione a li 
princepe, e benedecettero mille vote li surece, causa che lo 
poverommo recoperasse la preta e li maghe recuperassero 
co na rotta de cuoi lo lo chirchio de no dito. M a, essennose 
posta Cecca ’n conzetto de ehiacchiarare, varrianno tutte 
co la stanga de lo selenzio la porta de le parole, essa com- 
menzaie a dicere de sta manera: «Non c'è chiù gran para- 
pietto contro l'assaute de la Fortuna quanto la Virtù, la 
quale è contravenino de le desgrazie, pontella de le mi¬ 
ne, puorto de li travaglie, la quale te caccia da lo fango, te 
sarva da le tempeste, te guarda le male sciagure, te confor¬ 
ta ne li desguste, te soccorre nelle necessità, te detenne ne 
la M orte; comme senterrite da lo cunto c'aggio ’m ponta la 
lengua de ve contare. 

E ra na vota no patre che aveva dui figlie, M arcuccio e 
Parmiero; lo quale, stanno pe saudare li cunte co la N a- 
tura e stracciare lo quatierno de la vita, se le chiammaie 
a canto lo lietto e le disse: «Figlie miei beneditte, già po¬ 
co ponno tardare li sbirre de lo Tiempo a scassare la 
porta dell'anne mieie, pe fare secuzione, contra le costi¬ 
tuzione de lo regno, sopra li bene dotale de sta vita pe 
chello che devo a la terra. E però, amannove quanto le 
bisole meie, non devo parti reme da vui senza lassareve 
quarche buono allecuordo, azzò pozzate correre co la 
trammontana de lo buono conziglio pe sto gorfo de tra- 

vaglie ed arrivare a securo puorto. A prite adonca l'arec- 
chie, che si be' pare niente chello che ve dongo, aggiate 
da sapere ch'è na recchezza che no ve sarrà arrobbata da 
malantrine, na casa che no la scarruparranno terremote, 
na possessione che no la consumarranno li vrucole. 

0 ra, 'mprimmo ed antemonia, siate timoruse de lo 
cielo: ogne cosa vene da Uà 'ncoppa, chi sgarra sta strata 
ha fritto lo fecato. 

N o ve tacite scannare da la potroneria, crescennove 
comm'a puorce a lo pontile: chi striglia lo cavallo suio 
non se pò chiammare muzzo de stalla; besogna aiutarese 
a cauce ed a muorze; chi ped autro lavora pe sé mannu- 
ca. 

Sparagnate quanno ne avite: chi sparagna guadagna; a 
cavallo a cavallo se fa lo tornese; chi stipa trova; chi ha 
de donne bona foglia conne; stipate che pappe e non fa¬ 
re che sfacce, ca buone so' l'ammice e li pariente, trista 
la casa dove non c'è niente; chi ha denare fraveca e chi 
ha biento naveca e chi n'ha denare è no paputo e n'ase- 
no, che d'ogne tiempo le piglia lo spasemo; e però, ami¬ 
co mio cortese, comm'hai la ’ntrata cossi fà le spese; cu¬ 
lo quanto cuopre terra quanto uoseme; comme te siente 
cossi mena li diente; la cucina picciola fa la casa granne. 

N on essere troppo chiacchiarone, ca la lengua non 
have uosso e rompe lo duosso: aude, vide e tace, si vuoi 
vivere 'm pace; chello che te vide vide, chello che te 
siente siente; poco magnare, poco parlare; caudo de 
panne maie fece danno; chi troppo parla spisso falla. 

Contentateve de lo poco: meglio so' le fave che dura¬ 
no che li confiettechefenisceno; meglio de lo poco gau- 
dere che de l'assai trivolare; chi non pò avere la carne, 
veva lo vruodo; chi autro non pò, co la mogliere se cor¬ 
ca; cot cot autem, arrepezzate comme puoie: chi non po' 
avere la porpa s'attacca all'uosso. 

Pratticate sempre co meglio de vui e tacitele le spese: 
dimme con chi vaie ca te dico chello che faie; chi pratti- 


Letteratura italiana Einaudi 315 



G iovari Battista Basite - L o cunto de li curiti 

ca co lo zuoppo ’n capo dell'anno zoppeca; chi dorme 
co cane non se n'auza senza pulece; a lo tristo dalle la 
robba toia e lassannello ire, ca la mala compagnia porta 
l'ommo a la forca. 

Pensate e po' tacite: ch'è mala cosa chiudere la stalla 
quanno ne so' sciute li vuoie; quanno la votte è chiena 
appila appila, quanno è vacante non hai c'appilare; maz- 
zeca 'mprimmo e po' gliutte, ca la gatta pe la pressa fece 
li figlie cecate; chi cammina adaso fa bona iornata. 

Fuite le costiune e le verrelle, non mettenno lo pede 
ad ogne preta: ca chi sauta troppo pale se ne 'mpizza 
quarcuno da dereto; cavallo caucetaro chiù ne leva ca ne 
dace; chi de graffio fere de cortellaccio more; tanto va la 
langella a lo puzzo pe fi' che 'nce lassa la maneca; la for¬ 
ca è fatta pe lo sbentorato. 

N on ve tacite 'nfomare da la soperbia: 'nce vole autro 
che mesale ianco a tavola; vasciate ed acconciate; maie 
fu bona la casa che fece fummo; lo buono archemista 
passa lo destillato pe cennere, azzò non pigile de fum¬ 
mo, e l'ommo da bene deve passare pe la mammoria 
c'ha da tornare cennere li penziere superbe pe non re¬ 
stare affommecato da la presonzione. 

N on ve pigliate lo penziero de lo Russo: chi se 'impac¬ 
cia resta 'impacciato; è cosa da ciantiello ire mettenno 
l'assisa a le cetrola e lo sale a le pignate. 

N o ve 'ntricate co segnure e iate chiù priesto a tirare 
la sciaveca ch'a servire ’n corte: ammore de signure, vi¬ 
no de fiasco, la mattina è buono, la sera è guasto; da li 
quale non puoi autro avere che bone parole e mela fra- 
cete; doveteresceno li serviziesterele, li designefracete, 
le speranze sesete; sude senza compassione, curre senza 
repuoso, duorme senza quiete, cache senza cannela, ma¬ 
gne senza sapore. 

G uardateve da ricco 'mpezzentuto, da villano resa- 
gliuto, da pezzente desperato, da servetore 'meziato, da 
prencepe 'gnorante, da iodece ’nteressato, da femmena 

gelosa, da ommo de craie, da esca de corte, da ommo 
sbano e femmena varvuta, da shiumme quiete, da cim- 
menere fomose, da male vecino, da figliulo pecciuso e 
da ommo 'mediuso. 

Sforzateve finalmente de sapere ca chi have arte ha 
parte e chillo campa drinto a no vosco che ha sale ’n co- 
cozza e ha puosto la mola de lo sinno e mutato le prim- 
me arecchie; c'a buon cavallo no le manca sella. 

M ill’autre cose io v'averria da dicere, ma commenza a 
venireme lo campissio de la M orte, e me manca lo stila¬ 
to», Cossi decenno appena appe forza d'auzare la mano 
a benedirele che, calate le vele de la vita, trasette a lo 
puorto de tutte li guaie de sto munno. 

Partuto che fu lo patre, M arcuccio, che scorpette le 
parole soie 'miezo lo core, se deze a stodiare a la scola, a 
ghire pe le scademmie, a fare accepe-cappiello co li stu¬ 
dente, a trascorrere de cose vertolose, tanto che 'n quat¬ 
to pizzeche se fece lo primmo letterummeco de chillo 
paese. M a, perché la pezzentaria è na zecca fresa de la 
vertute e dall'ommo sedunto dell'uoglio de M inerva ne 
sciulia l'acqua de la bona fortuna, steva sto pover'ommo 
sempre spresato, sempre asciutto, sempre Limpio core e 
cruda voglia e se trovava lo chiù de le vote sazio de vota¬ 
re tieste e goliuso de leccare tielle, stracco de studiare 
consiglie e pezzente d'aiuto, facenno fatica sopra Ylndi- 
geste e trovannose sempre di uno. 

D all’autra parte Parmiero, datose a vivere a la carlona 
ed a la spertecata, da na parte ioquava da n'autra taver- 
niava, crescennose luongo luongo, senza nulla virtù de 
lo munno: co tutto chesto, de riffa e de raffa, se mese 
bona paglia sotta. La quale cosa vedenno M arcuccio se 
chiammaie pentuto che pe consiglio de lo patre avesse 
sgarrato la strata, pocca lo Donato niente l'aveva donato, 
lo Cuorrtocopia l'aveva puosto ’n tanta necessitate, Bar¬ 
tolo no le faceva trasire niente a le b erto le, adove Par- 

miero co lo trattenemiento del Tossa faceva bona carne e 
co dare spasso a la mano s'aveva chiena la vozza. 

All'utemo, non potenno stare chiù forte a lo froscia- 
miento de l'abesuogno, ieze a trovare lo frate, preganno- 
lo, già che la fortuna lo faceva figlio de la gallina ianca, 
s'al Scordasse che isso era de lo sango suio e ca erano 
sciute tutte da no pertuso. 

Parmiero, che nelli frusce de la recchezza era deven¬ 
tato stiteco, le disse: «Tu, c'hai voluto secotiare li studie 
pe consiglio de patreto e m'haie sempre iettato a facce le 
scommerzaziune e li iuoche, và roseca libre e lassarne 
stare co li malanne mieie, ca io non sarria pe te dare 
manco sale, ca buono me le stento sti poco picciole che 
me trovo! tu hai età e iodizio; chi non sa vivere suo dan¬ 
no, ogni ommo pe sé, e dio pe tutte! si n'haie denare, tu 
ietta coppe! hai famme, datte a muorzo a le gamme, hai 
seta, datte a muorzo a le d età ! ». E dittole chesse ed au- 
tre parole le votale le spalle. 

M arcuccio, che se vedde usare tanta canetate da lo 
propio frate, venne 'n tanta desperazione che co n'armo 
resoluto de separare l'oro de l'arma da lo terreno de lo 
cuorpo co l'acquafòrte de la desperazione, s'abbiale ver- 
zo na montagna auta auta, che comm'a spione de la ter¬ 
ra voleva vedere chello che se faceva 'ncoppa l'aiero, an- 
ze comm'a G ran T ureo de tutte le munte co no torbante 
de nuvole s'auzava a lo cielo pe 'mpizzarese la luna 'n 
fronte. 

Dove sagliuto ed arrampecatose come meglio potette 
pe na strata stretta stretta fra scarruppe e cantravune, 
commo fu arrevato a la cimma, da dove vedeva no gran 
precepizio, votanno la chiave a la fontana delTuocchie, 
dapo' luongo lamiento, se voze vrociolare de capo a ba- 
scio, quanno na bella femmena, vestuta verde co na 
giorlanna de lauro 'ncoppa li capii le de fila d'oro, affer- 
rannolo pe lo vraccio, le disse: «Che fai, pover'ommo? 
dovete lasse strascinare da lo male cellevriello? tu sì om- 

mo vertoluso c'hai strutto tanto uoglio e perduto tanto 
suonno pe studiare? tu sì chillo che pe fare ire la famma 
toia comm'a galera sparmata sì stato tanto tiempo sotto 
la sparmata? e mo te pierde e a lo meglio e non te sierve 
de chell'arme c'hai temperato a la forgia de li studie 
contra la miseria e la fortuna? non sai tu ca vertù è n'or- 
vetano contra lo tuosseco de la povertà, no tabacco con¬ 
tra li catarre de la 'midia, na rezetta contra la 'nfermità 
de lo tiempo? non sai tu che la virtù è busciola pe rego¬ 
larese a li viente de la desgrazia, è 'ntorcia a biento da 
cammenare pe lo bruoco de li disguste ed arco gagliardo 
da resistere a li terremote de li travaglie? torna, scuro te¬ 
ne, torna 'n te stisso e non votare le spalle a chi te pò da¬ 
re armo ne li pericole, forza ne li guaie, flemma ne le de- 
speraziune. E sacce ca lo cielo t'ha mannato a sta 
montagna cossi difficele a saglire, dove abita la stessa 
Virtù, azzò essa medesema, da te 'ncorpata a gran tuor- 
to, te levasse de pede de la mala 'ntenzione che te ceca- 
va. Però scetate, confortate, cagna penziero e perché vi¬ 
de ca la virtù sempre è bona, sempre vale, sempre iova, 
te', pigliate sta cartoscella de porvere e vattenne a lo re¬ 
gno de Campo Largo, dove troverrai la figlia de lo re 
che stace a li Confitemini e non trova remmedio a lo ma¬ 
le suio; fancelo pigliare drinto a n'uovo frisco, ca subeto 
darrai na patente de desluoggio a la 'nfermetate, che, 
comm'a sordato a descrezzione, le zuca la vita, e tu 
n'averrai tanto premmio che te levarrai la pezzentaria da 
cuollo e starrai da paro tuio, senza avere abbesuogno de 
chello d'autro».§ M arcuccio, che la canoscette a la pon- 
ta de lo naso, iettatose a li piede suoie le cercale perdo- 
nanza de l'arrore che voleva fare, decennole: «I o mo me 
levo l'appannatora dall'uocchie e te canosco a la 'ncor- 
natura, ca sì la Virtù da tutte laudata da poche secotata, 
la Virtù, che fai 'ngriccare li 'nciegne, 'ngarzapellire le 
mente, affinare li iodizie, abbracciare le fatiche 'norate e 
mettere le ascelle pe volare a le sette celeste! io te cano- 

sco e me chiammo pentuto d'avereme servuto male 
dell'arme che tu m'hai dato e te prommetto da oie 'ne- 
nante 'nciarmareme de manera co lo contraveleno tuio 
che non me porrà manco lo truono de marzo!». 

E, volennole vasare lo pede, le squagliale da 'nante 
l'uocchie lassannolo tutto conzolato, comm'a povero 
malato che dapo' passato l'azzedente l'è dato la radeca 
co l'acqua fresca. E, sciuliatosenne pe chella montagna, 
s'abbiaie verzo Campo Largo ed, arrivato a lo palazzo 
riale, fece subeto 'ntennere a lo re ca voleva remmediare 
a la 'nfermetatede la figlia. Da lo quale pigliato co lo pa¬ 
lio, fu portato drinto la cammara de la prencepessa, do¬ 
ve trovale chella sbentorata figliola a lietto perciato cossi 
conzomata ed arrecenuta, che non aveva si no Tossa e la 
pel la: l'uocchie erano trasute 'n drinto, che pe vedere le 
visole 'nce voleva Tacchiaro de lo G alileo, lo naso era 
cossi affilato, che se poteva osorpare l'affido de lo sup¬ 
positorio 'n forma: le masche erano cossi rezucate, che 
pareva la M orte de Sorriento, lo lavro de sotta le cadeva 
'ncoppa lo varvazzale, lo pietto pareva de pica, le brac¬ 
cia erano comm'a stenche de pecoriello spolecate, 
'nsomma era cossi straformata che co lo becchiero de la 
pietate faceva brinnese a la compassione. 

A M arcuccio, che la vedde a sto male passo, vennero 
le lagreme 'm ponta, consideranno la fiacchezza de la 
natura nostra, soggetta a le sasine de lo tiempo, a le re¬ 
vote de la compressione ed a li male de la vita. M a, 
ademmannato n'uovo frisco de gallina primarola, fattole 
pigliare a pena n'afeta de caudo 'nce schiaffale la porve¬ 
re drinto e, fattolo sorchiare pe forza a la prencepessa, la 
commogliaieco quatto coperte. 

M a non aveva ancora pigliato puorto la N otte, e fatto 
tenna, quanno la malata chiammaie le zitelle che le mu¬ 
tassero lo lietto, ch'era sperciato da lo sudore; ed, asciut¬ 
tata che fu e puostole ogne cosa de nuovo, cercale refo¬ 
sco, cosa che 'n sette anne de 'nfermetate no l'era sciuto 

mai da la vocca: de la quale cosa pigliato bona speranza 
le dettero no sorzico e, guadagnanno ogni ora virtù ed 
avanzanno ogne iuorno appetito, non passaie na semma- 
na che se refece ’n tutto e pe tutto, auzannose da lo net¬ 
to. Pe la quale cosa lo re 'norai M arcuccio comm'a dio 
de la medecina, facennolo non sulo barone de na grossa 
terra ma primmo consiglierò de la corte soia, 'nzoranno- 
lo co na signora la chiù ricca de chillo paese. 

F ra chisto miezo Parmiero restaie scotolato de quanto 
aveva: perché denare de iuoco cossi comme veneno cos¬ 
si se ne vanno e la fortuna de lo ioquatore quanto saghe 
tanto seenne; e, vedennose pezzente e desgraziato, se re- 
sorvette de camminare tanto o che cagnanno Iuoco ca- 
gnasse ventura, o che sborrasse la chiazza da lo rollo de 
la vita. E tanto camminaie che dapo' sei mise de giravote 
arrivale a Campo Largo cossi scodato e stracco che non 
se reieva ’m pede. E, vedenno ca non trovava dove cade¬ 
re muorto e che la famme le cresceva a mesura e li vesti¬ 
te le cadevano a petacce, venne ’n tanta desperazione 
che, trovato na casa vecchia fore le mura de la cetate, se 
levaie I’attaccaglie de le cauzette, ch'erano de vammace 
e filato ed annodicatole 'nziemme ne fece no bello 
chiappo, lo quale attaccato a no travo e, sagliuto 'ncop- 
pa no monteciello de prete ch'isso stisso se fece, sedette 
vota. M a voze la sciorte ch'essenno lo travo carolato e 
fraceto a lo butto che deze se spezzaie pe miezo e lo 
'mpiso vivo schiaffale de costate a chella preta, che se ne 
sentette pe na mano de iuorne. 

0 ra, spezzannose lo travo, cascaro ’n terra na mano 
de catene, cannacche ed anelle d'oro, ch'erano ’nfor- 
chiate drinto a lo cavotato de le carole e, fra l'autre cose, 
na vorza de cordovana co na mano de scute drinto. 

Pe la quale cosa, vedennose Parmiero co no sauto de 
'mpiso sautato lo fuosso de la povertà, se primma era 
'mpiso pe la desperazione mo era sospiso da l'allegrezza, 
che non toccava pede ’n terra; e, pigliatose sto duono de 

la fortuna, se ne ieze de carrera a la taverna pe tornarese 
lo spireto, che l'era addesa mancato. 

Avevano dui iuorni primma certe marranchine scer- 
vecchiato ste robbe a lo stisso tavernaro dove iette a 
mandare Parmiero, e l'erano iute a stipare drinto a chiI- 
lo travo, conosciuto da loro, pe irele sfragnenno e spen- 
nenno a poco a poco. Pe la quale cosa, avenno Parmiero 
chino buono lo stommaco, cacciale la vorza pe pagare; 
la quale canosciuta da lo tavernaro, chiammaie certe 
tammare accunte de la taverna e, fattolo acciaffare, co 
na bella zeremonia fu portato 'nanze lo iodece; lo quale, 
fattolo cercare e trovatole lo delitto sopra e fatto l'af- 
frunto, fu comme convitto connannato a ioquare a lo 
tre, dove facesse molinelle co li piede. 

Lo nigro, che se veddea sti fiscole, sentenno c'a la ve¬ 
glila de n'attaccaglia deveva secotare la festa de na funa 
e a lo 'nzaio de no travo fraceto fare no torneo a na sbar¬ 
ra de na forca nova, commenzaie a sbattere ed a strillare 
ca era 'nocente e che s'appellava de sta settenza. E, men¬ 
tre ieva gridanno ed alluccanno pe la strata ca non c'era 
iostizia, ca li poverielle non erano ’ntise e ca li decrete se 
facevano a spacca-strommola e, perché non aveva onta- 
to la mano a lo iodece, abboccato lo scrivano, dato lo 
maniucco a lo mastrodatto, refuso a lo procoratore, era 
mannato a lavorare punte 'n aiero a la maiestra vedola, 
se 'ncontraie a caso co lo frate, lo quale, essenno consi¬ 
glierò e capo de la Rota fece fermare la iostizia pe ’nten- 
nere le ragiunesoie. 

Lo quale contato tutto lo socciesso le respose M ar- 
cuccio: «Sta zitto, ca non canusce la sciorte toia, perché 
senza dubbio tu c'a la primma prova hai trovato na cate¬ 
nella de tre parme ne trovarrai a sta seconna quarch'au- 
tra de tre passe! và puro allegramente, ca le forche te 
songo sore carnale, e dove l'autre 'nce devacano la vita 
tu 'nce inchie la vorza! ». 

Parmiero, che se sentette dare la quatra, le disse: «lo 

vengo pe iostizia, non ped essere coffiato! e sacce ca de 
sta cosa che m'hanno 'mposta io n'aggio le mano nette, 
ca so' ommo 'norato, sì be' me vide cossi straccione e 
brenzoluso, ca l'abeto non fa monaco: ma, pe no avere 
’ntiso a M archionne patremo ed a M arcuccio fraterno, 
io passo pe la trafila e sto 'mpizzo pe cantare no matre- 
cale a tre sotto a le piede de lo boia». 

M arcuccio, che 'ntese mentovare lo nomme de lo pa- 
tre e lo suio, se sentette scetare lo sango e, miranno fitto 
a Parmiero le parze de lo canoscere; ed all'utemo, sco¬ 
pertolo pe lo frate, se trovaie commattuto da la vergo¬ 
gna e da l'affrezzione, da la carne e da lo 'nore, da la io¬ 
stizia e da la pietate. Se vergognava de scoprirese frate a 
na facce de 'mpiso, se freieva de vedere a chi Ilo termene 
lo sango suio, e la carne lo tirava co na vorpara a remme- 
diare a sto fatto, lo 'nore lo reterava pe non se sbrego- 
gnare co lo re de no frate 'nquisito de menatione ancini; 
la iostizia voleva che desse sfazione a la parte offesa, la 
pietate cercava che procorasse la salute de lo proprio 
frate. 

M a, stanno 'm belanzo co lo cellevriello ed a partito 
co la chiricoccola, ecco no portiero de lo iodece co no 
parmo de lengua da fore correnno, che gridava: «F erma, 
ferma la iostizia! sta, sta, adaso, aspetta!». «Che cosa 
è?», disse lo consiglierò. E chi Ilo respose: «È soccessana 
cosa granne, pe bona fortuna de sto giovane, pocca es- 
senno iuto dui marivuole pe pigliare certe denare ed 
oro, che avevano nascuosto drinto no travo de na casa 
vecchia, e non avennole trovate, pensanno ogneuno de 
loro che lo compagno avesse fatto la caliata so' venute a 
le mano e se so' ferute a morte; dove, arrevato lo iodece, 
hanno confessato subeto lo fatto, pe la quale cosa, cano- 
sciuta la 'nocenza de sto poverommo, me manna a 'impe¬ 
dire la iostizia pe liberare chisto che non ce ha corpa». 

Sentuto sta cosa Parmiero crescette no parmo, dove 
aveva paura d'allongarese no vraccio, e M arcuccio, che 

vedde tornare la famma a lo frate, levatose la mascara se 
detteacanoscere, decenno aParmiero: «Frate mio, s'hai 
canosciuto da li vizie e da lo iuoco le roine toie, canusce 
autrotanto da la virtù lo gusto e lo bene. Viene puro li¬ 
beramente a la casa mia, dove gauderrai 'nziemme co 
mico li frutte de la virtù che tanto aviste ’n savuorrio, 
ch'io, scordato de li despriezze che me faciste, te tenar- 
raggio drinto a ste visole». Cossi decenno ed abbrac- 
ciannolo lo carriaie a la casa soia, vestennolo da la capo 
a lo pede, facennolo canoscere a tutte prove ca ogne au- 
tra cosa è biento e 

vertù sola fa viato Tornivo». 

LI TRE RI ANIMALE 
TRATTEN EM IENTO TERZO 
DE LA IORNATA QUARTA 


Tittone, figlio de lo re de Verde Colle, va cercanno 
tre sore carnale maritate co no farcone, co no ciervo e co 
no derfino e, dapo' luongo viaggio, le trova e, trovato a 
lo retuorno na figlia de lo re che steva ’n mano de no 
dragone drinto na torre, co no signale c'appe da li tre 
cainate l'have tutte tre leste ad aiutarelo. Co li quale ac- 
ciso lo dragone e liberata la prencepessa se la piglia pe 
mogliere e 'nsieme co li cainate e co le sore se ne retorna 
a lo regno suio. 

Se ’ntennerettero chiù de quatto a la pietà mostrata de 
Marcuccio a Parmiero e confirmattero tutte ca ia Vertù è 
na recchezza secura che né tiempo ia conzumma, né tem¬ 
pesta ne la porta, né carota la roseca, comm'a lo contrario 
l'autre bene de sta vita vanno e veneno e de lo male acqui¬ 
stato non gaude lo tierzo arede. A la fine M eneca, pe con- 
netura de lo socciesso contato, portale a la tavola de le fila- 
stroccole lo cunto che secoteia. 

«Era na vota lo re de Verde Colle, lo quale aveva tre 
figlie femmene ch'erano tre gioie, de le quale erano 
cuotte d'ammore tre figlie de lo re de Bel Prato, ch'es- 
senno pe na mardizzione de na fata tutte tre animale, 
sdegnaie lo re de V erde Colle de darecelle pe mogliere. 

Pe la quale cosa lo primmo, ch'era no bello farcone, 
avenno la fatazione chiammaie tutte l'aucielle a parla- 
miento, a dove venettero fronciIle reiIle golane lecore 
pappamosche cestarei le paposce covarelle cocule caiaz- 
ze et alia genera pennatorum. L i quale, essenno venute a 
la chiammata soia, le mannaie tutte a roinare li shiure 
dell’arvole de Verde Colle, che non ce lassaro né shiure 
néfronne. 

Lo secunno, ch’era no ciervo, chiammanno tutte li 

crapie li coniglie li liepare li puorcespine e tutte l'autre 
animale de chillo paiese, fece dare lo guasto a li semme- 
nate, che non ce restale manco no filo d'erva. 

Lo terzo, ch'era no derfino, confarfatose co dento 
mostre de lo maro fece venire tanta tempesta a chella 
marina, che non ce restale varca sana. 

Pe la quale cosa lo re, vedenno ca le cose ievano a la 
peo e ca non poteva remmediare a li danne che le face¬ 
vano sti tre 'nnammorate sarvateche, se resorvette scire 
da sti 'mbarazze e se contentale de darele pe mogliere le 
figlie: li quale, senza volere né feste né suone, se le por- 
taro fore de chillo regno. E, a lo partire de le zite, G ra- 
zolla la regina dette tre anella simile uno ped una a le fi¬ 
glie, decennole che, occorrenno spartirese e dapo' 
quarche tiempo de nuovo retrovarese o vedere quarcu- 
no autro de lo sango loro, pe miezo de st'anielle se sar- 
riano recanosciute. 

Cossi, pigliato lecienzia e partutose, lo farcone por¬ 
tale Fabiella, ch'era la primma de le sore, 'ncoppa na 
montagna, cossi longa ciavana che, passato li confine de 
le nuvole, arrivava co la capo asciutta dove mai non 
chiove e là fattole trovare no bellissimo palazzo, la tene¬ 
va comm'a regina. Lo ciervo carri ai e Vasta, ch'era la se- 
conna, drinto no vosco, cossi 'ntricato che l'ombre, 
chiammate da la N otte, non sapevano pe dove scire a 
corteggiarela, dove, drinto na casa de spanto con giardi¬ 
no che non vedive autra bellezza, la faceva stare da para 
soia. Lo derfino natale co Rita, ch'era la terza, sopra le 
spalle 'miezo maro, dove, sopra no bello scuoglio, le fe¬ 
ce trovare na casa che 'nce averriano potuto stare tre ri 
de corona. 

F ra chisto tiempo G razolla fece no bello figlio masco- 
lo, a lo quale mettette nommeTittone; lo quale, comme 
fu de quinnece anne, sentenno sempre gualiare la mam¬ 
ma de tre figlie maritate a tre animale, che non se n'era 
saputo mai nova, le venne crapiccio de cammenare tanto 

lo munno fioche n'avesse quarche sentore; e dapo' luon- 
go stimmolo che fece a lo patre ed a la mamma, la regina 
datole n'autro aniello simele a chillo c'aveva dato a le fi¬ 
glie, le dezero lecienzia, facennolo portare tutta la co- 
modetà e compagnia ch'era de necessità e de repotazio- 
ne a no prencepe comm'ad isso. 

Lo quale non ce lassai pertuso a l'Italia, non cara- 
cuoncolo a la Franza, né parte a la Spagna che non cer¬ 
casse; e, passato l'I ngrise e scorza la Shiannena e visto la 
Polonia e 'nsomma camminato lo Levante e lo Ponente, 
all'utemo, avenno lassato tutte li serveture parte a le ta¬ 
verne parte a li spitale e restato senza na maglia, se tro¬ 
vale 'ncoppa la montagna abitata da lo farcone e da Fa- 
biella, dove, stanno comme fora de se stisso a 
contemprare la bellezza de chillo palazzo, c'aveva le 
cantonere de porfeto, le mura d'alavastro, le finestre 
d'oro e l'irmece d'argiento, fu visto da la sore, che fatto¬ 
lo chiammare, le domannaie chi era, da dove veneva e 
che fortuna l'aveva portato a chille paise. E Tittone dit¬ 
tale lo palese, lo patre e la mamma e lo nommesuio, Fa- 
biella lo recanoscette pe frate, tanto chiù confrontanno 
1'aniello che portava a lo dito co chillo che le deze la 
mamma; ed, abbracciatolo co no prieio granne, perché 
dubitava che lo marito non sentesse desgusto de la ve¬ 
nuta soia lo fece nasconnere. E venuto lo sproviero da 
fora, Fabiella commenzaie a dicere ca l'era venuto sfiolo 
de li partante suoie e lo sproviero le respose: «Lassatalo 
passare, mogliere mia, ca chesto non pò essere fin tanto 
che non me venga d'omore». «A lo manco», disse Fa- 
biella, «mannammo a chiammare quarche parente mio 
pe conzolareme». E lo sproviero leprecaie: «E chi vo' 
venire tanto lontano a vederete?». «E si 'nce venesse 
quarcuno», tornata a dire Fabiella, «Taverrisse a desgu¬ 
sto?». «E perché vorria averene disgusto?», respose lo 
sproviero, «vasta che fosse de lo sango tuta pe me lo 
mettere drinto all'uocchie». 


Letteratura italiana Einaudi 327 



G iovan Battista Basite - L o cunto de li curiti 


La quale cosa sentuto Fabiella, e pigliato core, fece 
scire lo frate e lo vece vedere a lo sproviero, lo quale dis¬ 
se: «Cinco e cinco a dece, l'ammore passa lo guanto e 
l'acqua li stivale! singhe lo benvenuto, tu sì lo patrone 
de sta casa: commanna, efàtu stissol». E cossi dette or- 
dene che fosse 'norato e servuto comme la perzona soia 
stessa. 

M a, stato a chella montagna quinnece iuorne, le ven¬ 
ne penziero de ire cercanno l'autre sorelle; e, cercato le- 
cienzia a la sore ed a lo carnato, lo sproviero le deze na 
penna de le soie, decennole: «Portate chesta, Tittone 
mio, ed aggela cara, perché a tale besuogno te puoie tro¬ 
vare che la stimarrai no tesoro; vasta, conzervala bene e 
si t'occorre cosa necessaria iettala ’n terra e dì vienela 
vienela, ca me ne laudarraie», 

Tittone, arravogliata la penna a na carta e postala a no 
vorzillo, dapo' fatto mille zeremonie se partette, e dapo' 
no sfonnerio de cammino arrivale a chillo vosco dove lo 
ciervo se ne steva co Vasta. E, mentre allancato da la 
famme era trasuto a chillo giardino a cogliere quatto 
frutte, fu visto da la sore e, reconosciutolo de la stessa 
manera c'aveva fatto Fabiella, lo fece canoscere a lo ma¬ 
rito, che le fece accoglienze assale trattannolo veramente 
da prencepe. E volenno, dapo' quinnece autre iuorne, 
partire pe cercare l'autra sore, lo ciervo le dette no pilo 
de li suoie, co le stesse parole c'aveva fatto lo sproviero 
de la penna. 

E, puostose ’n cammino co na mano de scute che 
l'aveva dato lo sproviero e co autretante c'appe da lo 
ciervo, tanto camminale che ionze a li estreme de la ter¬ 
ra, dove non potenno passare chiù 'nantepelo maro, pi¬ 
gliale na nave, co designo de cercare pe tutte risole si 
n'avesse nova. E, dato levelea lo viento, tanto girale che 
fu portato all'isola dove steva lo derfino co Rita. Lo qua¬ 
le a pena smontato ’n terra fu visto da la sore e recano- 
sciuto de lo medesemo muodo ch'era socciesso coll'au- 

tre; e, recevuto mille carizze da lo carnato, comme voze 
partire pe revedere dapo' tanto tiempo la mamma e lo 
patre, lo derfino le dette na scarda de le soie, parlannole 
de la stessa forma, dove pigliato no cavallo commenzaie 
a camminare. 

M a non se fu scostato miezo miglio da la marina che, 
trasuto drinto no vosco ch'era scala franca de la paura e 
dell'ombre, dove se faceva na continua fera de scoretà e 
de spaviento, trovaie na gran torre 'miezo a no lago che 
vasava li piede dell'arvole acciò non facessero vedere a 
lo Sole le bruttezze soie, a na finestra de la quale vedde 
na bellissima giovane a li piede de no brutto dragone 
chedormeva. 

La quale, vedenno Tittone, co na voce sotto lengua 
pietosa pietosa le disse: «0 bello giovane mio, mannato 
fuorze da lo cielo pe confuorto de le miserie meie a sto 
luoco dove non se vede mai facce de cristiano, levarne 
da le mano de sto serpe tiranno, lo quale m'ha levato da 
lo re de Chiara Valle, che m'era patre, e portatame con¬ 
finata a sta negra torre, dove 'nce so' adesa peruta e pi¬ 
gliata degranceto!». 

«0 himè», disse Tittone, «che pozzo fare pe servirete, 
bella femmena mia? chi pò passare sto lago? chi pò sa- 
glire sta torre? chi pò accostarese a sto brutto dragone, 
che t'atterrisce co la vista, che semmena paura e fa sgui- 
gliare cacavesse? ma chiano, aspetta no poco, ca vedar- 
rimmo de cacciare sto serpe co la manecad'autro./\ pas¬ 
so a passo, deceva Gradasso! mo mo vedarrimmo s'è 
cucco o viento! ». 

E, ditto chesto, iettaie a no tiempo la penna, lo pilo e 
la scarda che l'avevano dato li carnate, dicenno: Viertela, 
vienela, che date ’n terra, comme stizze d'acqua de state 
che fa nascere le ranocchie se veddero comparere lo far- 
cone, lo ciervo e lo derfino, che tutte 'nsiemme gridaro: 
«Eccoce: che commanne?». 

Tittone che vedde chesto co n'allegrezza granne dis- 

se: «Alitro non vorria che levare chella povera giovane 
da le granfe de chillo dragone, cacciarela da sta torre, 
sfravecare ogne cosa e portareme sta bella mogliere a la 
casa». «Zitto», respose lo sproviero, «ca dove manco te 
cride nasce la fava. M o te lo farrimmo votare 'ncoppa a 
no carrino e volimmo c'aggia carestia de terreno». «N on 
perdimmo tiempo», leprecaie lo ciervo, «guaie e macca- 
rune se magnano caude». 

E, cossi decenno, lo sproviero fece venire na mano 
d'aucielle grifune che volanno a lafenestra de la torre ne 
zeppoliaro la giovane, portannola fore de lo lago dove 
steva Tittone co li carnate, che si da lontano le parze na 
luna da vecino la stimmaie no sole, tanto era bella. M a, 
’ntanto che isso l'abbracciava e faceva belle parole, se 
scetaie lo drago e, lanzatose da la fenestra, se ne veneva 
a natune pe devorare Tittone, quanno lo ciervo fece 
comparere na squatra de liune de tigre de pantere d'ur- 
ze e de gatte maimune, li quale, dato aduosso a lo drago, 
ne fecero mesesca co l'ogne. La quale cosa fatta, mentre 
Tittone voleva partire disse lo derfino: «Et io puro vo¬ 
glio fare quarcosa per te servire» ed, azzò non restasse 
mammoria de no luoco cossi marditto e negrecato, fece 
crescere tanto lo maro che, sciuto da li termene suoie, 
venne a tozzare co tanta furia la torre che la spedamen- 
taie da lo fonnamiento. 

L e quale cose visto T ittone rengraziaie quanto potte e 
seppe li carnate, decenno a la zita che facesse lo medese- 
mo, mentre pe causa loro era sciuta da tanto pericolo. 
M a l'animale resposero: «Anzi, nui devimmo rengrazia- 
re sta bella segnora, pocca essa è causa de farece tornare 
all'essere nuostro; perché, avenno avuto na mardezzione 
da che nascettemo pe no desgusto dato da la mamma 
nostra a na fata, che fossemo state sempre a sta forma 
d'anemale fin'a tanto che nui non avessemo liberato na 
figlia de no re da no gran travaglio, ecco arrivato lo 
tiempo da nui desiderato, ecco maturato sto spognile de 

sorva! e già sentimmo a sto pietto nuovo spireto, a ste 
vene nuovo sango!». 

Cossi decenno deventaro tre bellissime giuvane, che 
l'uno dapo' l'autro abbracciaro strettamente lo cainato e 
toccaro la mano a la parente, che pe allegrezza era iuta 
’n estrece. L a quale cosa vedenno T ittone co no gran so¬ 
spiro decette: «0 signore dio e perché non ne ha parte 
de sto gusto la mammarella e lo tata mio? che se ne iar- 
riano ’m brodetto si se vedessero 'nante iennare cossi 
graziuseecossì belle!». «Ancora non è notte!», espose¬ 
ro li carnate, «ca la vregogna de vederece cossi strafor- 
mate 'nce aveva arredutto de foire la vista dell'uomme- 
ne; ma mo che potimmo pe grazia de lo cielo comparire 
fra le gente, volimmo retirarece tutte sotto a no titto co 
le moglierelle nostre e campare allegramente. Però cam¬ 
minammo priesto, ca 'nante che lo Sole crai matino sbal¬ 
le la mercanzia de li ragge a la doana de l’O riente sar- 
ranno 'nsiemme co vui le mogliere nostre». 

Ditto chesto, perché non iessero a pede, già che non 
c'era autro che na iolla scortecata che aveva portato T it¬ 
tone, fecero comparere na bellissema carrozza tirata da 
sei liune, drinto la quale se posero tutte cinco e, camme¬ 
nato tutto lo iuorno, se trovaro la sera a na taverna, do¬ 
ve, mentre s'apparecchiava da 'ngorfire, passattero lo 
tiempo leienno tante testimmonie de la 'gnoranzia de le 
uommene che s'erano fermate pe le mura. 

All'utemo, magnato e corcatose li tre giuvane, facen- 
no tenta de ire a lietto, trafecaro tutta la notte de manera 
che la matina - quanno le stelle, vregognose comm'a zi¬ 
telle zite, non vonno essere viste da lo Sole - se trovaro a 
la stessa taverna co le mogliere loro, dove fattose n'ab- 
bracciatorio granne e na preiezza fore de li fore, puosto- 
se tutte otto drinto la medesima carrozza, dapo' luongo 
cammino arrivaro a Verdecolle, dove da lo re e da la re¬ 
gina appero carizze 'ncredibele, avenno guadagnato lo 
capitale de quatto figlie, che le teneva perdute, e l'osura 

de tre iennare e na nora, ch'erario quatto colonne de lo 
tempio de la bellezza. 

E, fatto 'ntennerea li re de Bel Prato e de Chiara Val¬ 
le lo socciesso de li figlie, vennero tutti dui a le feste che 
se fecero, refonnenno grasso de allegrezza a lo pignato 
maritato de le contentezze loro, scompetanno tutte l'af- 
fanne passate, che 

n'ora de con ti eri to 

fa scordare mille anne de tormiento». 

LE SETTE COTENELLE 
TRATTEN EM IENTO QUARTO 
DE LA IORNATA QUARTA 


N a vecchia pezzente mazzeia la figlia cannaruta che 
s'ha manciato sette cotene e, danno a rentennere a no 
mercante ca lo faceva perché aveva faticato sopierchio a 
'nchire sette fuse, chillo se la piglia pe mogliere. M a, 
non volenno faticare, pe beneficio de na fata trova lo 
marito, venenno da fora, fatta la tela e, co nova rasa de 
la mogliere, se resorve de non farela chiù fatecare, acciò 
non cada malata. 

Benedicettero tutte la vocca de M eneca, la quale co tan¬ 
to gusto contale sto cunto che portale ’nanze all'uocchie 
de chi senteva le cose ch'erano soccesse tanto lontano, de 
manera che moppero 'midia a Tolla e le fecero venire la 
voglia dall'ossa pezzelle de passare a piede chiuppo M ene¬ 
ca. Pe la quale cosa, sporgalo primmo la voce, cossi decet- 
te: «Non se dice mutto che non sia miezo o tutto; e però 
chi disse faccie storta e ventura deritta sapeva de le cose 
de lo munno, e fuorze aveva lietto la storia de Antuono e 
Parmiero: ventura Antuono, e no avere parpetole, ca 
senza visco piglie le focetolei, vedennose pe sperienza ca 
sto munno è no retratto spiccecato deCoccagna, dove chi 
chiù fatica manco guadagna, dove chillo n’have la meglio 
che se piglia lo tiempo comme vene ed è no maccarone ca¬ 
scame- ’n-canna. Toccannose veramente co mano ca le pie¬ 
de e le spoglie de la Fortuna se guadagnano co le permo- 
nare e non co le galere sparmate, come ve farraggio a 
sentire. 

E ra na vota na vecchia pezzente, che, co na conocchia 
’n mano, sputazzianno le gente pe la via, ieva de porta 
’m porta cercanno lemmosena e, perché con arte e co 
'nganno se vive miezo l'anno, dette a rentennere a certe 
femmenelle tennere di permone e facile di credenza ca 

voleva fare non saccio che grassa pe na figliola secca, 
s'abboscaie sette cotenelle de lardo, le quale portato a la 
casa co na bona mappata de sproccole che ieze adonan¬ 
do pe terra le dette a la figlia, decennole che l'avesse po¬ 
ste a cocinare, mentre essa tornava a pezzire no poco de 
foglia a certe ortolane pe fare na menestrella. 

Saporita, la figlia, pigliato le cutene e abbroscatone li 
pile, le mese a na pignatella e comenzaie a farele cocere. 
Ma non tanto vollevano drinto a lo pignato quanto le 
vollevano ’n canna, perché l'addore che ne sceva l'era na 
desfida mortale a lo campo de l'appetito e na zitazione 
ad informanno a la banca de la gola; tanto che, resiste e 
resiste, aH'utemo, provocata da lo shiauro de la pignata, 
tirata da la cannarizia naturale e tirata pe la canna da na 
famme che la rosecava, se lassale correre a provarene no 
poccorillo, la quale le sappe tanto bona che disse fra se 
stessa: «Chi ha paura, setaccia sbirro! me 'ncetrovo sta 
vota, magnammo! evengadecretaechiova! èautro che 
na cotena? che sarrà maie? aggio cuoiero de spalle da 
pagare ste cutene!». 

E, cossi decenno, ne scese la primma e, sentendose 
granciare co chiù forza lo stommaco, dette de mano a la 
seconna, appriesso ne piuzeiaie la terza, e cossi de mano ’n 
mano, l'una appriesso l'autra ne le vrociolaie tutte sette. 

M a, dapo' fatto lo male servizio, penzando a l'arrore e 
'nsonnannose ca le cutene l'avevano da ’ntorzare 'n can¬ 
na, penzaie de cecare la mamma e, pigliato na scarpa 
vecchia, teli ai e ’n sette parte la sola e le pose drinto a lo 
pignato. 

F ra sto miezo venne la mamma co no fascetiello de tor- 
ze e, menuzzatole co tutte li streppune, pe no ne perdere 
mollica, comme vedde che lo pignato volleva a tutto re¬ 
vuoto 'nce schiaffale le foglia e, puostoceno poccorillo de 
nzogna che l'aveva dato pe lemmosena no cocchiero, 
avanzato dall'onzione de na carrozza, fece stennere no 
cannavaccio 'ncoppa na cascetella de chiuppo viecchio e 

cacciato da na vertala doie tozze de pane sedeticcio e pi¬ 
gliato da na rastellera na mappa de ligno, 'nce menozzaie 
lo pane e ce menestraie sopra le foglie co li taccune. 

E, commenzanno a magnare, s'addonaie subeto ca li 
diente suoie non erano de cauzolaro e ca le cutene de 
puorco co nova trasformazione d'Avidio erano deventa¬ 
te ventresche de vufaro. Pela quale cosa, votatose a la fi¬ 
glia, le disse: «M e l'hai fatta, scrofa mmardetta! e che 
schefienzia hai puosto drinto sta menestra? e che era fat¬ 
to scarpone viecchio la panza mia, che m'hai provisto de 
taccune? priesto, confessa mo comme passa sto fatto, si 
no meglio non ce fusse schiusa, ca non te voglio lassare 
piezzo d'uosso sano!». 

Saporita commenzaie a negare ma, 'ncauzanno le do¬ 
glie de la vecchia, dette la corpa a lo fummo de lo pigna- 
to, che l'aveva cecato l'uocchie a fare sto male scuoppo. 
La vecchia, che se vedde 'ntossecato lo magnare, dato 
de mano a na mazza de scopa commenzaie de manera a 
lavorare de tuorno che chiù de sette vote la lassale e pi¬ 
gliale, zollanno dove coglieva coglieva. 

A li strille de la quale trasette no mercante, che se tro¬ 
vale passanno e, visto la canetate de la vecchia, levatole 
la mazza da le mano, le disse: «Che ha fatto sta povera 
fegliola, che la vuoie accidere? è muodo de casticare chi- 
sto o de levare li iuorne? l'hai fuorze trovata a correre 
lanze o a rompere carosielle? non te vreguogne a trattare 
de sta manera na scura peccerella?». 

«N on sai tu che m'ha fatto», respose la vecchia, «la 
sbregognata me vede pezzente e non me considera, vo- 
lennome vedere arroinata co miedece e co speziale: poc- 
ca avennole ordenato mo, che face caudo, che lasse de 
fatecare tanto, pe non cadere malata, ca n'aggio comme 
covernarela, la presentosa a despietto mio ha voluto 
stammatina 'nchire sette fusa, a riseco de le venire quar- 
che rosola a lo core e stare no paro de mise 'n tanno a 
no Iietto». 

Lo mercante, che sentette sta cosa, penzaie ca la mas- 
sarizia de sta figliola poteva essere la fata de la casa soia 
e disse a la vecchia: «Lassa la collera da na banna, ca io 
te voglio levare sto pericolo da la casa, pigliannome sta 
figlia toia pe mogliere e portarela a la casa mia, dove la 
faraggio stare da prencepessa, ca pe grazia de lo cielo 
me allevo le galline, me cresco lo puorco, aggio li palum- 
me e non me posso votare pe la casa tanto sto chino! lo 
cielo me benedica e li maluocchie non me pozzano, ca 
me trovo le butte de grano, le casce de farina, le lancelle 
d'uoglio, le pignata e le vessiche de 'nzogna, l'appese de 
lardo, le rasteilere de roagne, le cataste de legna, li mon- 
tunedecravune, no scrigno deiancaria, no lietto de zito 
e sopra tutto de pesune e de cienze pozzo campare da si¬ 
gnore, otra che me 'nustrio quarche decina de docate pe 
stefere, che si me vene ’n chino me faccio ricco». 

La vecchia, che se vedde chiovere sta bona fortuna 
quanno manco se lo penzava, pigliata Saporita pe la ma¬ 
no 'nce la consegnale ad uso e costumanza de N apole, 
dicenno: «Eccotella, sia la toia da ccà a biell'anne, co sa- 
netate e bell'arede!». 

Lo mercante, puostole le braccia sopra lo cuollo, se la 
portale a la casa e non vedde mai l'ora che fosse iuorno 
de mercato, pe fare spesa e, venuto lo lunedì, se auzaie 
ben matino da lo lietto e, iuto dove vennevano leforeta- 
ne, accattale vinte decine de lino e, portatole a Saporita, 
le disse: «0 ra agge voglia defilare, ca n'hai paura de tro¬ 
vare n'autra pazza arraggiata comm'a mammata, che te 
rompeva Tossa perché 'nchive le fuse, ca io ped ogne de¬ 
cina de fuse te voglio dare na decina de vase e ped ogne 
corinola che me farrai te darraggio sto core! lavora 
adonca de bona voglia e comme torno da la fera, che 
sarrà tra vinte iuorne, famme trovare ste vinte decine di 
lino filate, ca te voglio fare no bello paro de maneche de 
panno russo fasciate de velluto verde!». 

«Và, ca stai lesto!», respose sotto lengua Saporita, 

«mo hai chino lo fuso! sì, quanto curre e 'mpizze! se 
aspiette cammisa da le mano meie da mo te puoi prove¬ 
dere de carta straccia! haiela trovata! e ch’era latte de 
crapa negra a filare ’n vinte iuorne vinte decine de lino? 
che malannaggia la varca che te portaie a sto paiese! và, 
c'haie tiempo, e trovarraie filato lo lino quanno lo fecato 
ha pile e la scigna coda!». 

Fra tanto, partuto lo marito, essa, ch'era cossi canna- 
ruta comme potrona, non attese ad autro c'a pigliare 
mappate de farina ed agliare d'uoglio ed a fare zeppolee 
pizze fritte, che da la matina a la sera rosecava comm'a 
sorece e delloviava comm'a puorco. 

M a, arrivato lo termeno che lo marito doveva tornare, 
commenzaie a filare sottile, conzideranno lo remmore e 
lo fracasso c'aveva da soccedere quanno lo mercante 
avesse trovato lo lino sano sano e le casce e le lancelle 
vacante; e però, pigliato na perteca longa longa 'nce ar- 
ravogliaie na decina de lino co tutta la stoppa e le reste 
e, 'mpizzato a na grossa forcina na cocozza d'I nnia, lega¬ 
to la perteca a na pettorata dell’astraco, commenzaie a 
calare sto patre abbate de le fusa pe l'astraco a bascio, 
tenenno na gran caudara de vruodo de maccarune pe 
sauzariello d'acqua. 

E, mentre filava sottile comm'a 'nzarte de nave e ad 
ogne 'nfosa de dito iocava a carnevale co chille che pas¬ 
savano, vennero passanno certe fate, le quale appero 
tanto gusto de sta brutta visione c'appero a crepare di 
riso: per la quale cosa le dezero fatazione che quanto li¬ 
no aveva a la casa se fosse trovato subeto non sulo filato, 
ma fatto tela e ianchiato. La quale cosa fu fatto ped ale¬ 
rò, tanto che Saporita natava drinto a lo grasso de la 
preiezza, vedendose chioppeta da lo cielo sta bona ven¬ 
tura. 

M a, perché non l'avesse a soccedere chiù sto froscia- 
miento de lo marito, se fece trovare a lo lietto 'miezo na 
mesura de nocelle e, arrivato lo mercante, commenzaie a 

gualiarese e votannose mo da na parte e mo da n'autra fa¬ 
ceva scoccolare le nocelle, che pareva che se le scatenasse¬ 
ro Tossa. E, demannata da lo marito comme se senteva, 
respose co na vocella affritta affritta: «N on pozzo stare 
peo de chello che stango, marito mio, che non m'è rema¬ 
ste uosso sano! e che te pare no poco d'erva pelo piecoro 
a filare vinte decine de lino ’n vinte iuorne e fare la tela 
perzì? và, marito mio, ca non ce hai pagata la mammana e 
la descrezzione se l'ha mangiata Tasenol comm'io so' 
morta, non ne fa chiù mamma mia, e però non mececuo- 
glie chiù a ste fatiche de cane, ca non voglio pe 'nchire 
tante fusa, devacare lo fuso de la vita mia! ». 

Lo marito, facennole carezzielle, le disse: «Stamme 
sana, mogliere mia, ca voglio chiù pe sto bello telaro am- 
moruso che pe tutte le tele de sto munno! emo canosco 
c'aveva raggione mammata de te casticare pe tanta fati¬ 
ca, mentre 'nce pierde la sanetate. M a fa buon anemo, 
ca 'nce voglio spennere n'uocchio a sanarete, ed aspetta, 
ca vao mo pe lo miedeco», e cossi decenno iette a la 
ncorza a chiammare messere Catruopolo. 

Fra tanto Saporita se cannareiaie le nocelle e iettaie 
pe la fenestra le scorze e, venuto lo miedeco, toccato lo 
puzo, osservata la facce, visto Taurinale ed adorato lo 
cantaro, concruse co I pocrate e G aleno ca lo male suio 
era de sopierchio sango e de poca fatica. Lo mercante, 
che le parze de sentire no sproposito granne, puostole 
no carrino 'n mano ne lo mannaie caudo e fetente e, vo- 
lenno ire pe n'autro cerugeco, Saporita le disse che non 
faceva abbesuogno, perché la vista soia schitto l'aveva 
sanata. E cossi lo marito, abbracciannola, le disse che se 
fosse da l'ora nenante covernata senza fatica, perché 
non era possibile ad avere grieco e cappuccio, 

la votte chiena e la schiava 'mbriaca». 

LO DRAGONE 

TRATTEN EM IENTO QUINTO 
DE LA IORNATA QUARTA 


M iuccio è mandato, ped opera de na regina, a diverze 
pericoleeda tutte pe l'aiuto de n'auciello fatato ne resce 
a 'nore. Alla fine more la regina e, scopierto pe figlio de 
lo re, fa liberare la mamma, che deventa mogliere de 
chella corona. 

L o cunto de sette cotenelle ’ngrassaie de manera la me- 
nestra de lo gusto de lo prencepe che lo grasso sceva pe fa¬ 
re, sentenno la 'gnorante malizia e la maliziosa ’gnoranza 
de Saporita, che co tanto sapore era stata scocchiariata da 
Tolla. M a Popa, non volenno cedere mollica a Tolla, se 
’nmarcaie pe lo maro de le filastroccole co lo cunto che se- 
cota: «Chi cerca lo male d'autro trova lo danno propio e 
chi va pe ’ncappare lo tierzo e lo quarto a li trademi ente ed 
al'inganne, spi sso ’ncappa a le vescate stesse c'have para¬ 
to, come senterite de na regina che se fravecaie co le ma¬ 
no stesse la tagliola dove 'ncappaie pe lo pede. 

Dice ch'era na vota lo re de Auta M arina, lo quale, pe 
le canetate e tirannie che osava, le fu, mentre era iuto a 
spasso co la mogliere a no castelletto lontano da la ceta- 
te, occupato lo sieggio reiale da na certa femmena maga. 
Pe la quale cosa, fatto pregare na statola de Ugno, che 
dava certe resposte cervone, chella respose che tanno re¬ 
cuperarla lo stato quanno la maga perdesse la vista. E, 
vedenno ca la maga, otra che steva bona guardata, cano- 
sceva a lo naso le gente mannate da isso a farele despia- 
cere e ne faceva iostizia de cane, puostose ’n desperazio- 
ne quante femmene poteva avere 'n mano de chiIlo 
luoco, pe dispietto de la maga, a tutte levava lo 'nore e 
co lo 'nore la vita. 

E dapo' ciento e ciento portate da la mala ventura lo¬ 
ro, che remasero stompagnate de la repotazione e sfa- 

sciate de li iuorne, 'nce capitaie, fra l'autre, na giovane 
chiamata Porziella, la quale era la chiù pentata cosa che 
se potesse vedere sopra tutta la terra: aveva li capii le ma¬ 
nette de li sbirre d'Ammore, la fronte tavola dov'era 
scritta l'assisa a la poteca de le G razie de li guste amoro¬ 
se, l'uocchie dui fanale che assecuravano li vascielle de 
le voglie a votare la proda a lo puorto de li contente, la 
vocca na cupa de mele 'miezo doi sepale de rose. 

La quale, venuta ’n mano de lo re e fattola passare a 
rollo, la voze accidere comme alI’autre; ma, a lo stisso 
tiempo che auzaie lo pugnale, n'auciello lassannole ca¬ 
dere non saccio che radeca 'ncoppa a lo vraccio le venne 
tale tremoliccio che le cadette l'arma de mano. Era 
st'auciello na fata, che stanno poco iuorne 'nante a dor¬ 
mire drinto a no vosco, dove sotto la tenna dell'ombre 
se ioquava l'ardore a la galera de lo spaviento, mentre 
no cierto satoro le voleva fare le brutte cose fu scetatada 
Porziella, che pe sto beneficio secotava sempre lo peda¬ 
te soie pe le rennere la pareglia. 

Ora, vedenno lo re sto socciesso, penzaie che la bel¬ 
lezza de eh eli a facce avesse fatto sto sequestro a lo vrac¬ 
cio e sto mannato a lo pognale, che no l'avessero sficca- 
gliata comme de tante autre aveva fatto. Però fece 
penziero che bastasse no pazzo pe casa e non tegnere de 
sango l'ordigno de morte comme aveva fatto de lo stro- 
miento de vita, ma che moresse fravecata a no soppigno 
de lo palazzo suio, comme fece con affetto, fravecannola 
ammara e negrecata fra quattro mura, senza lassarela 
drinto né da magnare né da vevere, perché se ne iesse 
cessa cessa. 

L'auciello, che la vedde a sto male termene, co parole 
ornane la conzolaie, decenno che stesse de buon armo, 
ca pe le rennere la gran merzé de no piacere che l'aveva 
fatto l'averria aiutata co lo sango propio e, per quanto lo 
pregasse Porziella, non voze dicere mai chi fosse, schitto 
ca l'era obrecata e che n'averria lassato cosa a fare per 

servirela. E, vedenno ca la povera figliola era allancata 
pe la famme, dette na volata fora e tomaie subeto co no 
corbello appontuto, che levale da lo repuosto de lo re, e 
le disse che a poco a poco avesse fatto no pertuso a no 
pontone de lo solaro, che sarria iuto a responnere a la 
cocina, da la quale averria pigliato sempre quarcosa pe 
le mantenere la vita. 

E cossi affaticatose no piezzo, Porziella tanto scavale 
che fece strata a l'auciello, lo quale, abbestato lo cuoco 
ch'era iuto a pigliare no cato d'acqua a na fontana, scese 
pe chillo pertuso e n'auzaie no bello pollastro che steva 
’n caudo e lo portale a Porziella; e, perché remediasse a 
la seta, non sapenno comme le portare da vevere, volale 
a la despenza, dov'era tanta uva appesa, e ce ne portale 
no bello piennolo e cossi fece pe na mano de iuorne. 

Fra chisto miezo, essenno remasa prena, Porziella fe¬ 
ce no bello figlio mascolo, lo quale allattale e crescette 
co lo continuo aiuto de l'auciello. Ma, essenno fatto 
granne fu consigliata la mamma da la fata che facesse lo 
pertuso chiù granne, e levarne tante chiancarelle da lo 
solaro che 'nce capesse M iuccio, che cossi se chiammava 
lo figliulo, e, dapo' che l'avesse calato a bascio co certe 
fonecelle che l'auciello portale, tornasse a mettere le 
chiancarelle a lo luoco suio, azzò non se vedesse pe 
dov'era sciso. 

E, fatto Porziella comme le disse l'auciello e, com- 
mannato a lo figlio che non decesse mai da dove fosse 
venuto né di chi era figlio, lo calale a bascio, quando lo 
cuoco era sciuto fore. Lo quale tornato a trasire e visto 
cossi bello figliulo, l'addemannaie chi era, da dove era 
trasuto e ch'era venuto a fare; e M iuccio, tenenno a 
mente lo consiglio de la mamma, disse ca s'era sperduto 
e ieva cercanno patrone. 

A sto contrasto arrivale lo scarco e, visto no peccerillo 
de tanto spireto, penzaie che sarria stato buono pe pag¬ 
gio de lo re; e, portatolo alle stanzie reiale, comme fu vi- 

sto cossi bello e graziuso, che pareva na gioia, subeto 
piacquette a lo re, tenennolo a lo servizio pe paggio, a lo 
core pe figlio e facennole 'mezzare tutti li sarcizii che 
stanno buone a no caaliero, tanto che se crescette lo 
chiù vertoluso de la corte e lo re le voleva assai chiù be¬ 
ne che non voleva a lo figliastro. 

Pe la quale cosa la regina commenzaie a pigliarelo ’n 
desagro eaverelo 'nsavuorrio. E tanto chiù guadagnava 
terreno la 'midia e la malevolenzia quanto chiù le schia- 
navano la strata li favure a le grazie che lo re faceva a 
M iuccio; tanto che fece penziero de mettere tanto sapo¬ 
ne a le scaliate de la fortuna soia che sciuliasse da coppa 
a bascio. E mentre che na sera, dapo' accordate li strom- 
miente 'nsiemme, facevano na musica de trascurze fra 
loro, disse la regina a lo re ca M iuccio s'era vantato de 
faretre castielle ne l'aiero. E lo re, sì perché era coriuso, 
sì pe dare gusto a la mogliere - comme la matina la Lu¬ 
na, maestra deH'ombre, da feria a le descepole pe la fe¬ 
sta de lo Sole - fece chiammare M iuccio e le comman¬ 
naie che ’n ogne cunto avesse fatto li tre castielle ’n 
aiero, comm'aveva prommisso, autramente l'averria fat¬ 
to fare li sauté 'n aiero. 

M iuccio, sentenno sta cosa, se ne iette a la cammara 
soia e commenzaie a fare n'ammaro lamiento, vedendo 
quanto era vitreiuola la grazia de li principe e comme 
poco duravano li favure che te facevano. E mentre chia- 
gneva co tanto de lagrema eccote venire l’auciello, lo 
quale le disse: «Piglia core, o M iuccio, e non dubetare 
mentre hai sto fusto co tico, ca io so' buono a cacciarete 
da lo fuoco». E cossi decenno l'ordenaie c'avesse piglia¬ 
to tante cartune e colla e fattone tre gran castielle e, fa- 
cenno venire tre gruosse grifune, ne pose legato uno pe 
castiello, li quale volanno pe coppa l'aiero M iuccio 
chiammaie lo re, lo quale co tutta la corte corze a sto 
spettacolo e, visto lo 'nciegno de M iuccio, le mese chiù 
grande affrezzione e le fece carizze dell'autro munno. 

Pe la quale cosa refose neve a la 'midia de la regina e 
fuoco a lo sdigno, vedenno ca nesciuna cosa le resceva 
’m paro, tanto che non vegliava lo iuorno che non pen¬ 
sasse muodo né dormeva la notte che non sonnasse ma¬ 
nera de levarese da 'nante sto spruoccolo dell'uocchie 
suoie, tanto che dapo' certe autre iuorne disse a lo re: 
«M arito mio, mo è lo tiempo de tornare a le grannezze 
passate e a li guste de mo fa l'anno, pocca M iuccio s'è 
afferto de cecare la fata e co na sborzata d'uocchie farete 
recattare lo regno perduto». 

Lo re, che se sentette toccare dove le doleva, a lo stis- 
so punto chiammato M iuccio le disse: «lo resto maravi¬ 
gliato assale che, volennote tanto bene e potenno tu 
mettereme de nuovo a lo sieggio da dove so' tommolia- 
to, te ne staie cossi spenzarato e non procure de levare- 
me da la meseria adove me trovo, vedennome arredutto 
da no regno a no vosco, da na cetate a no povero castel- 
luccio e da lo commannare a tanto puopolo essere a pe¬ 
na servuto da quatto pane-a-parte, fella-pane e miette- 
vruodo. Però, se non vuoi la desgrazia mia curre mo 
propio a cecare l'uocchie a la fata che se tene la robba 
mia, perché serranno le poteche soie aprerraie lo funna- 
co de le grannezze meie, stutanno chelie locerne alloma- 
rai le lampe de l'onore mio, che stanno scure e negreca- 
te». 

Sentuto sta proposta M iuccio voleva responnere ca lo 
re steva male 'nformato, e ca l'aveva pigliato ’n scagno, 
perché non era cuorvo che cacciasse uocchie né latrina- 
ro che spilasse pertosa, quanno lo re leprecaie: «Non 
chiù parole: cossi voglio, cossi sia fatto! fà cunto ca a la 
zecca de sto cellevriello mio aggio apparato la velanza: 
da ccà lo premio, si fai chello che dive, da ccà la pena, si 
lasse de fare chello che te commanno». 

M iuccio, che non poteva tozzare co la preta e aveva 
da fare co n'ommo che trista la mamma che 'nce aveva 
la figlia, se ne ieze a no pontone a trivolare; dove arriva- 

to l'auciello le disse: «E ' possibile, M iuccio, che sempre 
t’annieghe a no becchiero d’acqua? e s’io fosse stato ac- 
ciso porrissefare mai sto sciabacco? non sai ca io aggio 
chiù pensiero de la vita toia che de la propia? però non 
te perdere d’armo, e vieneme appriesso, ca vedarrai 
chello che sa fare M onielloi». 

E, puostose a volare, se fermaie drinto lo vosco, dove, 
postose a vernoliare, le vennero na mano d’aucielle a 
tuorno. A li quale essa demannaie che chi se confidava 
de levare la vista a la maga Taverna fatto na sarvaguardia 
contra le granfe de li sprovi ere e d’asture e na carta fran¬ 
ca contra le scoppette, archette, valestre e vescate de li 
cacciature. 

E ra fra chiste na rennena, che aveva fatto lo nido a no 
travo de la casa rei ale e aveva ’n odio la maga, che pe fa¬ 
re li marditte percante suoie l’aveva cacciato chiù vote 
da la camara soia co li fomiente; pe la quale cosa, parte 
pe desiderio de la vennetta, parte pe guadagnarese lo 
premio che prometteva l'auciello, se offerze de fare lo 
servizio e, volato comme no furgolo a la cetate e trasuto 
a lo palazzo, trovale che la fata steva stesa 'ncoppa a no 
lietto de repuoso, facennose fare frisco co no ventaglio 
da doi dammecelle. 

A rrivata, la rennena se pose a chiummino sopra l'uoc- 
chie de la fata e, cacannoce drinto, le levale la vista. La 
quale, vedenno a miezo iuorno la notte e sapenno ca 
scompeva co sta serrata de doana la mercanzia de lo re¬ 
gno, iettanno strille d'arma dannata renonzaie lo scettro 
e se ne iette a 'ntanare a certe grutte, dove, tozzanno 
sempre la capo pe le mura, scompette li iuorne. 

Partuta la maga, li consigliere mannattero 'mbasciatu- 
re a lo re che se ne venesse a gaudere la casa soia, pocca 
lo cecamiento de la maga l'aveva fatto vedere sto buono 
iuorno. E a lo stisso tiempo che chiste arrivaro ionze an¬ 
cora M iuccio, lo quale, 'nfrocecato da l'auciello, disse a 
lo re: «T'aggio servuto de bona moneta: la maga è ceca- 

ta, lo regno è lo tuio; però, s'io mereto pagamiento de 
sto servizio, non voglio autro che me lasse stare co li ma- 
lanne mieie, senza mettereme n'autra vota a ssi perico- 
le». 

Lo re abbracciatolo co n'ammore granne le fece met¬ 
tere la coppola e sedere a canto ad isso, che se la regina 
'ntorzaie io cielo te lo dica: tanto che a l'arco di tante co- 
lure che se mostrale a la facce soia se canoscette lo vien- 
to de le roine che contra lo povero M iuccio machinava 
drinto a lo core. 

Era poco lontano da sto castiello no dragoneferocis- 
semo, lo quale nascette a no stisso partoro con la regina; 
e, chiammate da lo patre l'astrolache a strolocare sopra 
sto fatto, decettero che sarria campata la figlia soia 
quanto campava lo dragone e che morenno l'uno sarria 
muorto necessariamente l'autro. Sulo na cosa poteva re- 
sorzetare la regina: ed era, se l'avessero ontato le chioc¬ 
cile, la forcella de lo pietto, le forgie de lo naso e poza co 
lo sango de lo stisso dragone. 

0 ra mo la regina, sapenno la furia e la forza de sto 
animale, pensale de mannarele M iuccio drinto a le gran¬ 
fe, sicura che se n'averria fatto no voccone e le sarria sta¬ 
to comm'a fraola ’n canna a l'urzo; e, votatase a lo re, le 
disse: «Affé, ca M iuccio è lo tesoro de la casa toia e sar- 
risse sgrato se non l'amasse, tanto chiù ca s'è lassato 
'ntennere de volere accidere lo dragone, che, si be' m'è 
frate, essennote cossi nemico io voglio chiù pe no pilo 
de no marito che pe dento frate». 

Lo re, che odiava a morte sto dragone e non sapeva 
comme levaresillo da 'nanze all'uocchie, subeto chiam- 
mato M iuccio le disse: «lo saccio ca miette la maneca a 
dove vuoie e però, avenno fatte tanto e tanto, besogna 
che me facce n'autro piacere e po' votame dove vuoie. 
Vattenne a sta medesema pedata ed accide lo dragone, 
ca me faie no servizio signalato e io te ne darraggio buo¬ 
no miereto». 

M iuccio a ste parole appe a scire de sentemiento e, 
dapo' che potte sperlire le parole, disse a lo re: «0 ra 
chesso è doglia de capo! mo vui m'avite pigliato a fru¬ 
sciare! è latto di crapa negra la vita mia, che ne tacite 
tanto struderio? chisto non è piro monnato cascame-'n- 
canna, ca è no dragone che co le granfe deslenza, co la 
capo stompagna, co la coda sfracassa, co li diente spe- 
taccia, coN'uocchie ’nfetta, co lo shiato accide! ora corn¬ 
ine me volite mannare a la morte? chesta è la chiazza 
morta che m'è data de t'avere dato no regno? chi è stata 
l'arma mardetta c'ha puosto sto dado ’n tavola? chi è 
stato lo figlio de lo zefierno che v'have puosto a sti sauté 
e v'have 'mprenato de ste parole?». 

Lo re, ch'era lieggio comme pallone a farese sbauzare, 
ma tuosto chiù de na preta a mantenere chello c'aveva 
ditto na vota, 'mpontaie li piede decenno: «H ai fatto e 
fatto, e mo te pierde a lo meglio! però non chiù parole: 
và, leva sta pesta da lo regno mio, se non vuoi chete leve 
la vita!». 

M iuccio, negrecato, che se senteva fare mo no favore 
mo n'ammenaccia, mo n'allesciata de facce mo no cauce 
’n culo, mo na cauda e mo na fredda, considerale quan¬ 
to erano motabele le fortune de la corte, e averria voluto 
essere chiù ca diuno de la canoscenza de lo re. M a, sa- 
penno ca lo leprecare all'uonnmene granne e bestiale è 
quanto pelare la varva a no lione, se retiraie a na parte, 
mardecenno la sciorte soia che l'aveva arredutto a la 
corte pe fare corte l'ore de la vita soia. 

E, mentre seduto a no grado de porta co la facce ’mie- 
zo a le denocchia lavava le scarpe co lo chianto e scauda- 
va li contrapise co li sospire, eccote venire l’auciello co 
n'erva ’m pizzo e, iettannocel la ’n zino, le disse: «Auzate 
M iuccio, e assecurate ca non ioquarai a scarreca l'aseno 
de li iuorne tuoie, ma a sbaraglino de la vita de lo drago¬ 
ne. Perzò piglia st'erva e, arrivato a la grotta de sto brut¬ 
to anemale, iettaceli a drinto, ca subeto le venarrà tale 

suonno spotestato che scapizzarrà a dormire e tu co no 
bello cortellaccio fra nacca e pacca fanne subeto la festa 
e vienetenne, ca le cose resceranno meglio che non te 
pienze. Vasta, io saccio buono che porto sotta ed avim- 
mo chiù tiempo ca denare e chi ha tiempo ha vita». 

Ditto accossì s'auzaie M iuccio e, schiaffatose na cor- 
tella carrese sotta e pigliatose l'erva, s'abbiaie a la grotta 
de lo dragone, la quale steva sotta na montagna de cossi 
bona crescenza che li tre munte che fecero gradiata a li 
Gegante no le sarriano arrivate a la Centura. Dove arri¬ 
vato iettaie l'erva drinto chella spelonca e, appiccecato 
subito suonno a lo dragone, M iuccio l'accommenzaie a 
taccareiare. 

A lo stisso tiempo ch'isso adacciava l'anemale, sesen- 
tette la regina adacciare lo core e, vistose a male terme- 
ne, s'addonaie de l'arrore suio, che s'aveva comprato a 
denare 'n contante la morte; e, chiammato lo marito, le 
disse chello che l'avevano pronostecato l'astrolache e 
che da la morte de lo dragone penneva la vita soia e 
commo dobetava che M iuccio avesse acciso lo dragone, 
mentre essa se ne senteva sciuliare a poco a poco. 

A la quale respose lo re: «Se tu sapive ca la vita de lo 
dragone era pontella de la vita toia e radeca deli iuorne, 
perché me 'nce faciste mannare M iuccio? chi te 'nce ha 
corpa? tu t'hai fatto lo male, e tu te lo chiagne; tu hai 
rutto lo gotto e tu lo paga!» 

E la regina respose: «N on me credeva mai che no 
smiuzillo avesse tanta arte e tanta forza de iettare a terra 
n'animale che faceva poca stima de n'asserzeto e aveva 
fatto penziero che 'nce lassasse li stracce. M a pocca ag¬ 
gio fatto lo cunto senza l'oste e la varca de li designe 
mieie è iuta traverza, famme no piacere, si me vuoi bene, 
comme so' morta, de fare pigliare na spogna 'nfosa de lo 
sango de sto dragone e ontareme tutte le stremità de la 
perzona 'nanze de m'atterrare». 

«Chesta è poca cosa a l'ammore chete porto», respo- 

se lo re, «e si non vasta lo sango de lo dragone 'nce met- 
tarraggio lo mio pe darete sfazione! ». 

Volenno la regina rengraziarelo lescette lo spireto co 
la parola, perché a lo stisso tiempo aveva M iuccio scom¬ 
puto de fare tonnina de lo drago e, a pena venuto 'nante 
io re a darele nova de lo fatto, le commannaie che fosse 
iuto pe lo sango de lo dragone. 

M a, curiuso lo re de vedere la prova fatta da le mano 
de M iuccio, se l'abbiaie retomano e, mentre M iuccio 
sceva la porta de lo palazzo, se le fece 'ncontra l'auciello 
decennole: «Dove vaie?». E M iuccio respose: «Vao do¬ 
ve me manna lo re, che facennome ire comme a navetto- 
la non me lassa resistere n'ora». «A fare che?», disse 
l'auciello. E M iuccio: «A pigliare lo sango de lo drago». 
E l'auciello leprecaie: «0 h nigro te, ca sto sango de dra¬ 
go sarrà sango de toro pe te, che te schiattarà 'n cuorpo 
e co sto sango resorzetarà chella mala semmenta de tutte 
le travaglie tuoie, pocca essa te va mettenno sempre a 
nuove pericole perché 'nce lasse la vita. E lo re, che se fa 
mettere la varda da na brutta scerpia, te manna comme a 
i ettari elio ad arrisecare la perzona, ch'è puro sango suio, 
ch'è puro vruoccolo de chella chianta! ma lo scuso, non 
te conosce. Puro deverria l'affetto 'ntrinseco essere spio¬ 
ne de sto parentato, azzò li servizie c'hai fatto a sto si¬ 
gnore e lo guadagno ch'isso fa de cossi bello arede aves¬ 
sero forza de farele trasire 'n grazia chella sfortunata de 
Porziella mammata, c'oramaie so' quattuordece anne 
che stace atterrata viva drinto no soppigno, dove se ved- 
de no tempio de bellezza fravecato drinto a no camma- 
riellol». 

M entre cossi le deceva la fata, lo re, c'aveva sentuto 
ogne cosa, se facette 'nante per sentire meglio lo fatto; e, 
'ntiso ca M iuccio era figlio de Porziella restata prena 
d'isso e ca Porziella era ancora viva drinto la cammara, 
dette subeto ordene che fosse sfravecata e portata 'nante 
ad isso. La quale comme la vedde chiù bella che mai pe 

10 buono covierno de l'auciello, abbracciatola co n'am- 
more granne non se saziava de stregnere mo la mamma e 
mo lo figlio, cercanno perduono a chella de lo malo trat¬ 
tamento che l'aveva fatto ed achillo deli pericoleache 
l'aveva puosto e, fattole subeto vestire dell'abete chiù 
ricche de la regina morta, se la pigliale pe mogliere. 

E, saputo che tanto essa era campata e tanto lo figlio 
era sciuto franco da tante pericole quanto l'auciello ave¬ 
va l'una mantenuta de vitto e l'autro aiutato de consi¬ 
glio, l'offerse lo stato e la vita. Lo quale disse non volere 
autro premio de tante servizie che M iuccio pe marito; e, 
cossi decenno, deventaie na bellissima giovane, la quale 
co gusto granne de lo re e de Porziella fu data a M iuccio 
pe mogliere. E tutto a no tiempo, mentre la regina mor¬ 
ta fu iettata a no tumolo, la cocchia de li zite cogliettero 

11 contiente a tommola e, pe fare chiù granne le feste, 
s'abbiaro a lo regno loro, dove erano aspettate co gran 
desiderio, reconoscenno tutto sta bona fortuna da la fata 
pelo piacere che le fece Porziella, poccaalafinedeli fi¬ 
ne 


lo fare bene non se perde mai». 

LE TRE CORONE 
TRATTEN EM IENTO SESTO 
DE LA IORNATA QUARTA 


M archetta è robbata da lo viento e portata a la casa de 
n'orca, da la quale dapo' varie accedente receputo no 
boffettone se parte vestuta d'ommo e capeta ’n casa de 
no re, dove 'nammoratose d'essa la regina e, sdegnata pe 
non trovare cagno e scagno, l'accusa a lo marito de ten¬ 
tata vregogna; e connannata ad essere 'mpesa, pe vertù 
de n'aniello datole da l'orca è liberata, e, fatto morire 
l'accosatrice, essa deventa regina. 

Piacette ’n estremo lo cunto de Popa, e non ’nce fu ne- 
sciuno che non sentesse gusto de la bona fortuna de Por- 
ziella; ma non 'nce fu nesciuno che le 'midiasse sta sciorte 
comprata co tante travaglie, pocca, p‘arrivare a lo stato ria- 
le, 'nce aveva lassato quase lo stato perzonale. Ma veden- 
no A ntonella che li guaie de Porziella avevano 'ntrovola- 
to l'aneme de li principe, voze sollevare no poco li spi rete 
cossi pari anno: «La verità, signure, sempre assomma 
comm'uoglio e la buscia è no fuoco che non pò stare na- 
scuosto, anze è na scoppetta a la moderna, che accide chi 
la spara, e non senza che se chiamma busciardo chi non è 
fedele ne le parole, perché abruscia ed arde non sulo tutte 
le vertù e li bene che porta drinto a lo pietto, ma la stessa 
buscia dov'erano conservate, comme ve farraggio confessa¬ 
re ne lo cunto che sentarrite. 

Era na vota lo re de Valletescuosse, lo quale non po- 
tenno avere figlie a tutte l'ore dovonca se retrovava de¬ 
ceva: «0 cielo, manname n'arede de lo stato, pe non las¬ 
sare desolata la casa mia! ». E fra l'autre vote che fece sto 
stimmolo, trovannose drinto a no giardino e decenno ad 
aute gride le stesse parole, sentette sci re na voce da drin¬ 
to a le frasche, la quale deceva: 

Re, che vuoi ’nante, figlia che te fuia 

o figlio chetestruia? 

Lo re, confuso a sta proposta, non seppe resorvere 
comme avesse da responnere e, facenno penziero de 
consigliaresenne co li sapute de la corte, se ne iette sube- 
to a le cammare soie, dove fatto chiammare li consiglie¬ 
re, l'ordenaie che descorressero sopra sto fatto. Dove 
chi respose che se doveva fare chiù cunto de lo 'noreche 
de la vita; autro che se doveva stimmare chiù la vita, 
comme a bene 'ntrinseco dove l'onore era cosa strinseca 
e perzò da tenerese ’n manco priezzo; uno deceva che la 
vita, essenno acqua che passa, poco 'importava la spesa a 
perderela e cossi le robbe, che so' colonne de la vita po¬ 
ste sopra la rota vitriola de la fortuna, ma l'onore, essen¬ 
no cosa dorabile che lassa pedate de famma e segnale de 
grolia, se deve tenere ’n gelosia e starene cuocolo; n'au- 
tro argomentava che la vita, pe la quale se conserva la 
spezie e la robba, pe la quale se mantene la grannezza de 
la casa, se deve tenere chiù cara de lo 'nore, ped essere 
l'onore opinione pe ragione de la virtù e che lo perdere 
na figlia pe corpa de la fortuna e non per propio defietto 
non pregiodecava la virtù de no patre e non portava lor- 
diziaalo 'nore de na casa. 

M a sopratutto 'nce foro arcune autre che concrusero 
che lo 'nore no consisteva a le pettole de na femmena, 
otre che comm'a prencepe iusto deveva mirare chiù 
priesto a lo beneficio commune c'a lo 'nteresse partico¬ 
lare, e che na femmena foieticcia faceva no poco de 
scuorno schitto a la casa de lo patre, ma no figlio tristo 
metteva a fuoco e la casa propia e tutto lo regno e perzò, 
mentre desiderava figlie, e l'erano propuoste sti dui par¬ 
tite, cercasse la femmena, ca non metteva a pericolo la 
vita e lo stato. 

Chisto parere piaciuto a lo re, tomaie a lo giardino e, 
gridato de nuovo comme soleva e sentuto la stessa voce, 

rispose: «Femmena, femmena». E tornato a la casa, la 
sera - quanno lo Sole ’nmita l'ore de lo iuorno a piglia- 
rese na vista de li scuccemucce de l'Antipode - corcato- 
se co la mogliere ’n capo de nove mise n'appe na bella fi¬ 
gliola, c'a lo medesemo tiempo la fece serrare a no 
palazzo forte e co bone guardie, pe no lassare, da lo can¬ 
to suio, tutte le delegenzie possibile che potessero rem- 
mediare a lo tristo 'nfruscio de la figlia e, fattola allevare 
co tutte le vertù che stanno bone a na razza de re, corn¬ 
ine fu bella granne trattale de maritarela con lo re de 
Pierdesinno. 

E, concruso lo matremmonio, cacciannola da chella 
casa, da dove non era sciuta mai, pe mannarela a lo ma¬ 
rito, venne tale ventalorio che pigliatola pesole non se 
vedde chiù, ma, portatola no piezzo pe l'aiero, la venne 
a lassare 'nanze la casa de n'orca, ch'era drinto a no vo¬ 
sco, lo quale aveva sbannuto lo Sole comm'a 'mpestato 
perché accise P itone 'nfietto. 

Dove, trovato na vecchiarella che l'orca aveva lassato 
’n guardia de le robbe soie, le disse: «0 h 'mara la vita 
toia e dove hai puosto lo pede? negrecata te, se vene ar- 
rivanno l'orca patrona de sta casa, ca non pregiarria pe 
tre tornise lo cuoiero tuio, ca non se pasce d'autro che 
de carne omana e tanto 'nce sta secura la vita mia quan¬ 
to la necessità de lo servizio mio la retene e sto nigro 
scuorzo chino de sincope, d'antecore, de fiate e de are- 
nelle è schifato da le sanne soie. M a sai che vuoi fare? 
eccote le chiave de la casa: trasetenne drinto, arresedia 
le cammare e polizza ogne cosa e, comme vene l'orca, 
nascunneteche non tevea, ca io non tefarraggio manca¬ 
re da vivere. Tra tanto, chi sa? lo cielo aiuta, lo tiempo 
pò portare gran cose. Vasta: agge iodizio e pacienzia, ca 
passe ogne gorfo e supere ogne tempesta». 

M archetta, che cossi se chiammava la figliola, facenno 
de le necessità vertù se pigliaie la chiave e trasuta a la 
cammara de l'orca, dato la primma cosa de mano a na 

scopa fece la casa cossi netta che 'nce potive magnare li 
maccarune. Pigliato po' na cotena de lardo scergaie de 
manera le casce de nuce e le fece accossì lustre che te 
'nce specchiave; e, fatto lo lietto, comme sentette venire 
l'orca se mese drinto a na votte dove era stato lo grano. 

L'orca, che trovale sta cosa ’nsoleta, appe no gusto 
grannee, chiammato la vecchia, le disse: «Chi have fatto 
sto bello arresidio?». E la vecchia responnenno ch'era 
stata essa, leprecaie: «Chi te fa chello che fare non sole, 
o t'ha gabbato o gabbare te vole! veramente puoi mette¬ 
re lo spruoccolo a lo pertuso, avenno fatto na cosa ’nso- 
leta e mierete la menestra grassa». 

Cossi decenno magnale e, tornata a scire, trovale leva¬ 
te tutte le folinie de li trave, scergata tutta la ramma ed 
appesa tanto bella a lo muro e fatto no scaudatiello a 
tutte li panne lurde, che sentennone no piacere da stor¬ 
dire benedecette mille vote la vecchia, decennole: «Lo 
cielo te pozza 'mprofecare sempre, madamma Pentarosa 
mia, che puozze sempre arregnare ed ire 'nante, pocca 
me ralliegre lo core co sti belle arresidie, facennome tro¬ 
vare na casa da pipata e no lietto da zita». 

La vecchia co ssa bona opinione guadagnata se ne ie- 
va 'n ziecolo e refonneva sempre buone voccune a M ar- 
chetta, 'nfocennola comme a capone 'impastato. E, tor- 
nanno a scire l'orca, la vecchia disse a M archetta: «Sta 
zitto, ca volimmo arrivare sto zuoppo e tentare la fortu¬ 
na toia. Perzò fa quarche bella cosa de mano toia, che 
dia a l'omore de l'orca, es'essa iorasse le sette celeste no 
le credere ma se pe sciorte iura le tre corune soie e tu 
lassate vedere, ca la cosa te resce colata a pilo e cono- 
scerraie ca lo consiglio mio è stato de mamma». 

’Ntiso chesto Marchetta scannale na bella papara e 
delle stremità ne fece no bello spezzato e, 'mbottonatala 
bona de lardo arechiato ed aglie, la mese a no spito; e, 
fatto quatto strangolaprievete a lo culo de lo canistro, le 

fece trovare na tavola tutta shioriata de rose e frunne de 
cetrangola. 

V enuta l'orca e trovato st'apparicchio, appe a scire da 
li panne e, chiammato la vecchia, le disse: «Chi ha fatto 
sto buono servizio?». «Magna», respose la vecchia, «e 
non cercare autro, vasta ca hai chi te serva e te dia sfa¬ 
zione». L'orca, magnanno e scennendole sti buone 
muorzefi' a l'ossa pezzelle, commenzaiea dicere: «lo iu- 
ro pe le tre parole de N apole ca si sapesse chi è stato lo 
cuoco io le vorria dare le visole meie»; po' secotaie: «I o 
iuro pe tre arche e tre frezze ca si lo conosco lo voglio 
tenere drinto a sto core; io iuro peletrecanneleches'al- 
lummano quanno se fa no strommiento de notte; pe tre 
testimmonie che fanno essere 'mpiso n'ommo; pe li tre 
parme de funa che danno vota a lo 'mpiso; pe tre cose 
che cacciano l'ommo da la casa, fieto, fummo e femme- 
na marvasa; pe tre cose che la casa strude, zeppole, pane 
caudo e maccarune; pe tre femmene e na papara, che 
fanno no mercato; pe le tre effe de lo pesce, fritto, frid- 
do e futo; pe le tre cantature princepale de N apole, G io. 
della Carriola, Compa' I unno e lo Re de la M useca; pele 
tre esse c'abbesognano a no 'nammorato, sulo, sol liceto 
e secreto; pe le tre cose c'abbesognano a no mercante, 
credito, armo e ventura; peletresciortedeperzuneche 
se tene la pottana, smargiasse, bel le giuvane e corrive; pe 
le tre cose 'importante a lo mariuolo, uocchie ad allom- 
mare, granfe ad azzimmare, pede ad affuffare; pe tre co¬ 
se carminano la gioventù, iuoco, femmene e taverne; pe 
tre virtù principale de lo sbirro, abbista, secuta ed affer¬ 
ra; pe tre cose utele a lo cortisciano, fegnemiento, flem¬ 
ma e sciorte; pe tre cose che vole avere lo roffiano, gran 
core, assai chiacchiare e poca vergogna; pe le tre cose 
ch'osserva lo miedeco, lo puzo, la facce e lo cantaro», 
ma poteva dicere da oie a craie, ca M archetta, che steva 
co lo vizio, non pipitava. 

M a, sentenno all'utemo dire: «Pe le tre corone meie, 

che s'io saccio chi è stata la bona massara, che m'ha fat¬ 
to tante belle servizie, io le voglio fare tante belle carizze 
e bruoccole che non se lo porria ’magenare», essa scette 
fora e disse: «Eccome!». E l'orca, vedendola, respose: 
«H aime no cauce, hai saputo chiù de me! l'hai fatta da 
mastro e t'hai sparagnato na bella 'nfornata drinto a sto 
cuorpo. M a, pocca hai saputo fare tanto e m'hai dato 
gusto, io te voglio tenere chiù che figlia: perzò eccote le 
chiave de le cammare e singhe domene e domenanzio. 
Sulo me reservo na cosa: che non vuoglie aprire ’n cunto 
nesciuno l'utema cammara, dove va bona sta chiave, che 
me farrissesaglire buono la mostarda a lo naso ed atti en¬ 
ne a servire che, viata te, ch'io te 'mprometto, pe le tre 
corone meie, de te maritare ricca ricca». M archetta, va- 
sannole le mano de tanta grazia, promesse de servirela 
chiù de schiava. 

M a, partuta l'orca, se sentie tillicare grannemente la 
curiosità de vedere che 'nce fosse drinto a chella cam¬ 
mara proibeta, ed, apertola, 'nce trovaie tre figliole, ve- 
stute tutte d'oro, sedute a tre segge a l'imperiale, che pa¬ 
revano che dormessero. Erano cheste tutte figlie de la 
fata 'ncantate da la matre perché sapeva c'avevano da 
passare no gran pericolo si no le veneva a scetare na fi¬ 
glia de re e perzò l'aveva 'chiuse là drinto, pe levarele da 
lo riseco che le ammenacciavano le stelle. 

0 ra, trasuto là drinto M archetta, a lo remmore che 
fece co li piede chelle se resentettero, comme se scetas- 
sero, e le cercaro da magnare. Ed essa pigliato subito tre 
ova ped uno e fattole cocere sotto la cennere, ce le dette. 
Le quale comm'appero pigliato spireto vozero scirea pi¬ 
gliare aiero fore la sala; tra lo quale tiempo arrivato l'or¬ 
ca ebbe tanto desgusto che schiaffale no boffettone a 
M archetta, la quale se ne pigliaie tanto affrunto c'a la 
medesema ora cercaie lecienzia all'orca de se partire pe 
ire sperta e demerta pe lo munno, cercanno la sciorte 
soia. 

Pe quanto cercaie l'orca d'accordarela de belle paro¬ 
le, decenno c'aveva abborlato e ca no lo voleva fare 
chiù, non fu possibile a levarela de pede, tanto che fu 
costretta a lasciarela partire, dannole n'aniello - e de- 
cennole che lo portasse co la preta dintro la mano e non 
ce tenesse mente mai, si non quanno, trovannose a gran 
pericolo, sentesse lo nomme suio leprecare da l'Ecco - 
e, otra a chesto no bello vestito d'ommo, che le cercaie 
M archetta. 

La quale, cossi vestuta, se mese ’n camino e, arrevata 
a no vosco dove ieva a fare legna la N otte pe scarfarese 
da la ielata passata, scontrale no re che ieva a la caccia, 
lo quale, visto sto bello fegliulo (che cossi pareva), l'ad- 
demannaie da dove veneva e che ieva facenno. La quale 
respose ch'era figlio de no mercante, lo quale essenno 
morta la mamma, peli straziede la matreia se n'erafoiu- 
to. 

Lo re, piacennole la prontezza e lo buono termene de 
M archetta, se lo pigliale pe paggio e, portatolo a lo pa¬ 
lazzo suio, la regina lo vedde a pena che se sentette da 
na mena de grazie mannare peli'aiero tutte le voglie soie 
e, si be' cercaie pe na mano de iuorne, parte pe paura 
parte pe soperbia, che fu sempre ’ncrastata co la bellez¬ 
za, de dessemolare la shiamma e de sfarzare le punture 
d'ammore sotto la coda de lo desiderio, tutta vota essen¬ 
no corta de carcagne non potte stare sauda a l'incuntre 
de le sfrenate voglie. E perzò chiammatose no iuorno da 
parte M archetta l'accomenzaie a scommogliare le pene 
soie e a direle quanto sopruosso d'affanno l'era puosto 
’n cuollo da che aveva visto le bellezze soie, che si non se 
resorveva de darele l'acqua a lo territorio de li desiderie 
suoie sarria seccata senz'autro co la speranza la vita. 
Laudale da na parte le bellezzetudene cose de la faccie 
soia, mettennole 'nanze a l'uocchie ca sarria cosa de ma¬ 
le scolaro ne la scola d'A mmore a fare no scacamarrone 
de crodeletate dintro a no livro de tante grazie e ca 

n'averria avuto no buono cavallo de pentemiento. A le 
laude agghionze li prieghe, sconciurannolo pe tutte le 
sette celeste che non volesse vedere drinto na carcara de 
sospire e 'miezo no pantano de lagreme una che teneva 
pe 'nsegna a la poteca de li penziere la bella 'magine 
soia. Appriesso secotaro l'afferte, promettennole de pa¬ 
gare ogne dito de gusto a parme de beneficio e de tenere 
apierto lo funnaco de la gratetutene ad ogne piacere de 
cossi bello accunto. Lerecordaiefinalementeca essa era 
regina e, mentre era già trasuta ’m barca, isso no la deve- 
va lassare 'miezo a sto gorfo senza quarche soccurzo, 
perché sarria data a scuoglio co danno suio. 

M archetta, sentuto sti vruoccole e filatielle, ste prom- 
messe e menacce, ste faccelavate e levate de cappa, aver- 
ria voluto dicere ca ped aprire la porta a le contentezze 
soie le mancava la chiave, averria voluto spalefecare ca 
pe darele chella pace che desiderava non era M ercurio, 
che portasse lo caduceo; ma, non volenno smascararese, 
le respose che non se poteva dare a credere che avesse 
voluto fare le fusa storte a no re de tanto miereto 
comm'a lo marito; ma puro, quanno essa avesse puosto 
da parte la repotazione de la casa soia, isso non poteva 
né voleva fare sto tuorto a no patrone che tanto l'amava. 

La regina, sentuto sta primma repreca a la 'ntimazio- 
ne de le voglie soie, le disse: «Ora susso, penzace buono 
e sorchia deritto, ca le pare meie quanno pregano tanno 
commannano e quanno se 'ngenocchiano tanno mette- 
no lo cauce ’n canna! perzò fa buono li cunte tuoie e vi¬ 
de commo te pò rescire sta mercanzia! vasta e sufficit, 
ch'io co direte na cosa schitto me parto ed è che quanno 
na femmena de la qualità mia resta scornata, procura co 
lo sango di chi l'affese levare la magriata da la facce 
soia». E, cossi decenno, co na gronna da torcere le vo¬ 
tale le spalle, restanno la povera M archetta confosa e te¬ 
lata. 

M a, continuato pe na mano de iuorne la regina de da- 

re assaute a sta bella fortezza e vedenno a la fine ca fati¬ 
cava ’m pierdeto, stentava a lo viento e sodava macola 
iettanno le parole a lo viento e li sospire ’m bacanto, mu¬ 
tale registro, cagnanno l'ammore ’n odio e la voglia de 
gaudere la cosa amata ’n desederio de vennetta. Pe la 
quale cosa, fegnenno le lacreme ’m ponta aH'uocchie, se 
ne iette a lo marito decennole: «Chi 'nce l'avesse ditto, 
marito mio, de 'nce crescere lo serpe a la maneca? chi se 
l'avesse 'magenato mai che no smiuzo sciauratiello aves¬ 
se avuto tanto armo? ma tutto 'nce lo corpa li troppo 
cassesiechetu l'hai fatto: a lo villano si l'èdato lo dito se 
piglia la mano! 'nsomma tutte volimmo pisciare all'auri- 
nale; ma si tu no le dai lo castico che mereta, me ne iar- 
raggio a la casa de patremo e non voglio chiù né vedere 
né sentirete nommenarel». «Che cosa t'ha fatto?», re¬ 
spose lo re. E la regina leprecaie: «Cosa de no lippolo! 
voleva lo forfantielio essere esattore de lo debeto matre- 
moniale c'aggio co tico e, senza nullo respetto senza nul¬ 
lo timore senza nulla vregogna, have avuto facce de ve- 
nireme 'nanze e lengua de cercareme lo passo libero pe 
lo territorio dove hai tu lo semmenato de lo ’nore». 

Lo re, sentenno sto fatto, senza cercareautre testemo¬ 
nie pe no pregiodecare a la fede e a la autoretate de la 
mogliere, lo fece subeto acciaffare da li tammare e cau- 
do caudo, senza darele termene de defensiune, lo con- 
nennaie a vedere quanto portava ’n canna la statela de lo 
boia. 

La quale, portata de pesole a lo luoco de lo sopprizio, 
essa che non sapeva che l'era socciesso né canosceva 
d'avere fatto male, commenzaie a gridare: «0 cielo e 
c'aggio fatto io, che meritasse le funerale de sto nigro 
cuollo 'nanze l'assequie de sto scuro cuorpo? chi me 
l'avesse ditto senz'assentareme la chiazza sotto la vanne- 
ra de mariuole e de marranchine trasire de guardia a sto 
palazzo de M orte co tre passe de miccio a lo cannaruoz- 
zo? ohimè, chi me conzola a sto stremo passo? chi 

m'aiuta a tanto pericolo? chi mi libera da sta forca?». 
Orca respose l'Eeco e M archetta, che sesentette respon- 
nere de sta manera, se allecordaie de l'aniello che porta¬ 
va a lo dito e de le parole che le disse l'orca quanno par- 
tette e, dato d'uocchie a la preta che no aveva mirato 
ancora, ecco sesentietrevote na voce pell'aiero: «Lassa¬ 
tela ire, ch'èfemmena!». 

La quale fu cossi terribele che non ce restale né ac- 
ciaffature né zaffaranaro a lo cuoco de la iostizia e lo re, 
sentuto ste parole che fecero tremmare lo palazzo da le 
pedamenta, fece venire M archetta a la presenzia soia e, 
dittole che dicesse lo vero, chi fosse e comm'era capeta- 
ta a chille paise. Essa, sforzata da la necessità, contale 
tutto lo socciesso de la vita soia, commo nascette, corn¬ 
ino fu chiusa dintro a chillo palazzo, commo fu arrobata 
da lo viento, commo capitale a la casa dell'orca, commo 
se voze partire, chello che le disse e le dette, chello che 
passaie co la regina e commo, non sapenno in che avesse 
fatto errore, s'è vista a pericolo de vocare co li piede a la 
galera de tre legna. 

Lo re, sentuto sta storia e confrontatola co chello che 
n'aveva trascurzo na vota co lo redeValletescuosse am¬ 
miro suio, recanoscette M archetta pe chillo che era e ca- 
noscette 'nsiemme la malignetate de la mogliere, che 
l'aveva puosto sta mala 'nfamma. Pe la quale cosa com- 
mannato che fosse subeto iettata co na mazzara a maro, 
mannanno a commitare lo patre e la mamma de M ar¬ 
chetta se la pigliale pe mogliere, la quale facette chiara 
prova che 

a barca disperata 

diole retrova porto». 

LE DOIE PIZZELLE 
TRATTEN EM IENTO SETTIMO 
DE LA IORNATA QUARTA 


M arziella, pe mostrarese cortese co na vecchia, have 
la fatazione, ma la zia, 'mediosa de la bona fortuna soia, 
la ietta a maro, dove na serena la tene gran tiempo ’nca- 
tenata; ma, liberata da lo frate, deventa regina e la zia 
porta la pena de lo errore suio. 

A verriano securamente ditto li princepe ca sto cunto de 
A ntonella passava vattaglia de quante sen'erano contate, 
si n'era pe levare d'anemo dulia, ia quale, avenno posta 
ia lanza de ia lengua a resta, dette a l'anielio de lo gusto 
de Tadeo e de la mogliere de ia manera che secota: «Sem¬ 
pre aggio sentuto dicere: chi fa piacere ne trova, la campa¬ 
na de M anfredonia dice damme e dotte; chi non mette 
l'esca de la cortesia all 'amo dell ’affrezzionenon piglia mai 
pesce de beneficio; e volitene vedere lo costrutto, sentite 
sto cunto e po' derrite si sempre perdette chiù l'avaro che 
lo liberale. 

0 ra, dice ch'era na vota doie sore carnale, Luceta e 
Troccola, che avevano doie figlie femmene, M arziella e 
Puccia. Era M arziella cossi bella de facce commo bella 
de core, commo, a lo contrario, lo coree la caira de Puc¬ 
cia facevano, pe na stessa regola, facce de gliannola e co- 
re de pestelenzia: ma la zita arresemegliava a li pariente, 
perché Troccola, la mamma, era n'Arpia drinto e fora 
correggia. 

0 ra soccesse c'avenno Luceta da scaudare quatto pa- 
stenache pe le friere co la sauza verde, disse a la figlia: 
«M arziella mia, và, bene mio, a la fontana e pigliarne na 
lancella d'acqua». «De bona voglia, mamma mia», re¬ 
spose la figlia, «ma, si me vuoi bene, dammi na pizzella, 
ca me la voglio magnare a chell'acqua fresca». «Volen- 
tiere», disse la mamma e, da dintro no panaro che pen- 

neva a n'ancino pigliaie na bella pizzella, che lo iuorno 
'nante avea fatto lo fumo de pane, e la dette a M arziella, 
la quale, puostose la lancella ’n capo sopra no treceniel- 
lo, se ne iette a la fontana, la quale comm'a ciarlatano, 
'ncoppa a no banco de preta marmora a la museca de 
n'acqua cascaticcia, venneva secrete pe cacciare la sete. 

Dove, stanno a 'nchire la lancella, arrivale na vecchia 
che, sopra lo parco de no gruosso scarti elio rapresentava 
la tragedia de lo Tiempo, la quale, vedenno chella bella 
pizza che tanno 'nce voleva M arziella dare de muorzo, le 
disse: «Bella figliola mia, se lo cielo te manne buona ven¬ 
tura, damme no poco de ssa pizza». M arziella, che puz¬ 
zava de regina, le disse: «E ccotella tutta, magna femme- 
na mia, e me despiace ca non è de zuccaro ed 
ammendole, ca puro te la darria co tutto lo core». 

Visto la vecchia l'amorosanza de M arziella, le disse: 
«Và, che te pozza 'mprofecare sempre lo cielo de sto 
buono ammore che m'hai mostrato! e prego tutte le stel¬ 
le che puozz'essere sempre felice e contenta, che quan- 
no shiate t'escano roseegesommineda lavocca, quanno 
te piettene cadano sempre perne e granatene da ssa capo 
e quanno miette lo pede ’n terra aggiano da sguigliare 
gighe e viole». 

La figliola, rengraziannola, tomaie a la casa, dove co¬ 
nnato c'appe la mamma, dettero sodesfazione a lo cuor- 
po de lo debeto naturale. E, passato chillo iuorno - 
comme l'autra matina a lo mercato de li campe celeste 
fece mostra lo Sole de le mercanzie de luce che portava 
dall’O riente - M arziella volennose pettenare la capo se 
vedde cadere ’n sino na chioppeta de perne e granatene, 
che, chiammato co n'allegrezza granne la mamma, le 
mesero dintro a no cuofano; e, essenno iuta Luceta a 
smautirene nagran partea no bancherotto ammico suio, 
venne arrivanno Troccola a vedere la sore e, trovato 
M arziella tutta ammassariata e affacennata sopra a chel- 

le perne, domannaie commo, quanno e dove l'avesse 
avute. 

Mala figliola, che non sapeva 'ntrovolare l'acqua, e 
non aveva fuorze ’ntiso chello proverbio non fare quanto 
puoi, non magnare quanto vuoi, non spennere quanto hai, 
né dire quanto sai, contale tutto lo negozio a la zia, la 
quale, non curannose d'aspettare la sore, le parze 
ogn'ora mill'anne de tornare a la casa e, dato na pezzella 
a la figlia, la mannaie ped acqua a la fontana. 

Dove, trovato la stessa vecchia e demmannatole no 
poco de pizza, essa, ch'era na bella mosogna, le respose: 
«N on aveva che fare autro che dare la pizza a tene! che 
m'avive 'mprenato l'aseno, che te voleva dare la robba 
mia? và, ca so' chiù vecino li diente che li pariente!». E, 
cossi decenno, se 'norcaie 'n quatto muorze la pizza, fa- 
cenno cannaola a la vecchia. La quale, quanno ne vedde 
sciso l'utemo muorzo e sepelluta co la pizza la speranza 
soia, tutta arraggiata le disse: «Và, che quanno shiate 
pozze fare scumma comme a mula de miedeco, quanno 
te piettene te pozzano cadere da la capo a montune li 
piccenache e dovonca miette lo pede ’n terra pozzano 
schiudere fi elice e tutomaglie! ». 

Pigliata l'acqua Puccia e tornata a la casa, la mamma 
non vedde l'ora de pettenarela e, postase na bella tova¬ 
glia ’n zino, 'nce mese la capo de la figlia e commenzan- 
no a pettenare eccote cadere na lava d'animale alchemi¬ 
ste, che fermano l'argiento vivo; la quale cosa vedenno 
la mamma a la neve de la 'midia agghionze lo fuoco de la 
collera, che iettava shiamma e fummo pe naso e pe boc¬ 
ca. 

Ora, passato quarchetiempo, trovatoseCiommo, fra¬ 
te de M arziella, a la corte de lo re de C hiunzo e, descor- 
rennose de la bellezza de varie femmene, isso, senz'esse¬ 
re chiammato, se mese 'nante, decenno che tutte le belle 
potevano ire a votare ossa a lo Ponte, dove fosse com- 
parza la sore, la quale, otra le bellezze de li miembre, 

che facevano contrapunto sopra lo cantofermo de na 
bell'arma, aveva de chiù chella virtù ne li capi Ile, ne la 
voccaeneli piede, che le dette la fata. Lo re, chesentet- 
te sti vante, disse a Ciommo che la facesse venire, che, si 
la trovava tale quale la metteva 'mperecuoccolo, se 
l'averria pigliata pe mogliere. 

Ciommo, che no le parze chesta accasione da perde¬ 
re, mannaie subeto corriero a posta a la mamma, con- 
tannolesto fatto e pregannola a veniresenne subeto co la 
figlia pe no le fare perdere sta bona ventura. L uceta, che 
se trovava assai male, raccomannanno la pecora a lo lu¬ 
po pregaie la sore che le facesse piacere d'accompagnare 
M arziella pe fi' a la corte de Chiunzo, pe la tale e tale co¬ 
sa. Troccola, vedenno ca lo negozio le ieva 'nchienno pe 
le mano, promise a la sore de portarele sana e sarva la fi¬ 
glia ’m potere de lo fratiello e, 'mbarcatose co M arziella 
e co Puccia drinto na varca, comme fu a miezo maro 
mentre li marinare dormevano, la iettaie drinto l'acqua, 
dove, mentre steva pefare lo papariello, venne na bellis¬ 
sima serena, e, pigiiannola 'm braccio, se la portale. 

0 ra, arrivata Troccola a Chiunzo e recevuta Puccia 
da Ciommo comme si fosse stata M arziella, che per la 
longhezza de tiempo che no l'aveva vista l'aveva scano- 
sciuta, la portale subeto 'nante a lo re, lo quale facenno- 
le pettenare la capo commenzaro a chiovere chille ani¬ 
male cossi nemice de lo vero che sempre offenneno li 
testimonie e, puostole mente ’n facce, vedde che, pe la 
fatica de lo cammino reshiatanno fore de muodo, aveva 
fatto na 'nsaponata a la vocca che pareva varcherà de 
panne e, vasciato l'uocchie a terra, mirale no prato d'er- 
ve fetiente, che le venne stommaco a vederele. 

Pe la quale cosa, cacciato Puccia e la mamma, man¬ 
naie pe despietto Ciommo a guardare le papare de la 
corte. Lo quale, desperato pe sto negozio, non sapenno 
che l'era socciesso, portava le papare ’n campagna e, las- 
sannole ire a boglia loro pe la marina, isso se retirava 

drinto na pagliara, dove, peti' a la sera quando era tiem- 
po de retirarese, chiagneva la sciorte soia. 

M a, le papare scorrenno pe lo lito, sceva Porziella da 
drinto Tacque e le cevava de pasta riale e abbeverava 
d'acquarosa, tanto che le papare erano fatte quanto no 
crastato l'uno, che non 'nce vedevano e, quanno la sera 
arrivavano a n’orteciel lo che responneva sotto la finestra 
de lo re, commenzavano a cantare: 

Pire pire pire, 

assai bello è lo sole co la luna, 

assai chiù bella è chi coverna a nui. 

L o re, sentenno ogne sera sta museca paparesca, se fe¬ 
ce chiammare Ciommo e voze sapere dove e comme e 
de che cosa pasceva le papare soie. E Ciommo le disse: 
«Autro no le faccio magnare che Terva fresca de la cam¬ 
pagna». E lo re, che non le ieva a suono sta resposta, le 
mannaie no servetore fidato retomano, perché occhiasse 
mente dove portava le papare. Lo quale, secotanno le 
pedate soie, lo vedde trasire a lo pagliaro e lassare le pa¬ 
pare sole, che, abbiatoseverzo la marina, arrivate che fo¬ 
ro scette M arziella da lo maro, che non creo che cossi 
bella scesse dall'onne la mamma de chillo Cecato che, 
comme disse chillo poeta, non vole autra lemosena che 
di chianto. La quale cosa visto lo servitore de lo re, tutto 
spantato e fore de se stesso, corze al patrone, contanno- 
le lo bello spettacolo c'aveva visto 'miezo a la scena de la 
marina. 

La curiosità de lo re, sbauzata da le parole de sforn¬ 
ino, le mosse desederio de ire 'm perzona a vedere sta 
bella vista: e la matina - quanno lo gallo, capopuopolo 
dell'aucielle, le solleva tutte ad armare le vive contro la 
N otte - essenno iuto Ciommo co le papare a lo luoco so¬ 
lete, isso, non perdendolo mai de vista le iette appriesso 
e, arrivate le papare a lo maro senza Ciommo, ch'era re- 

stato a lo luoco de sempre, vedde scire Marziella, che, 
dato a magnare na spasa de pastetelle a le papare e fatto¬ 
le bevere a na caudarella d'acquarosa, se sedette 'ncop- 
pa a na preta a pettenarese li capi Ile, da li quale cadeva¬ 
no a branca a branca le perne e granatene e ’ntanto da la 
vocca le sceva na nugola de shiure e sotta li piede suoie 
strafatto no trappito soriano de gigli e viole. 

La quale cosa visto lo re, fece chiammare Ciommo e, 
mostrannole M arziella, le disse si canosceva chella bella 
figliola e Ciommo, reconosciutala, corze ad abbracciar¬ 
la e, ’m presenzia de lo re, sentette tutto lo trademiento 
fattole da Troccola e comme la 'midia de chella brutta 
pesta aveva arredutto sto bello fuoco d'ammore ad abi¬ 
tare drinto l'acqua de lo maro. 

N on se pò dire lo gusto che sentette lo re de sta bella 
gioia acquistata e, votatose a lo frate, disse c'aveva gran 
ragione de laudarela tanto e ca trovava dui tierze e chiù 
de chello che ne l'aveva contato e perzò la stimava chiù 
ca degna de l'essere mogliere, quanno essa se contentas¬ 
se de recevere lo scettro de lo regno suio. 

«0 h che lo volesse lo Sole Lione!», respose M arziella, 
«e potesse venire a servirete pe vaiassa de la corona toia! 
ma non vide sta catena d'oro, che tengo a lo pede, co la 
quale me tene presone la maga? e quanno piglio troppo 
d'aiero e me trattengo assale a sta marina, essa me tira 
drinto, tenennome co na ricca servetù 'ncatenata d'oro». 
«Che remmedio ’ncesarria», disse lo re, «a levareteda le 
granfe de sta serena?». «Lo remmedio sarria», respose 
M arziella, «a secare co na limma sorda sta catena e sbi- 
gnaremella». «Aspettarne crai matino», leprecaie lo re, 
«ca me ne vengo co lo negozio lesto e me te porto a la 
casa, dove sarraie l'uocchio deritto mio, la popella de lo 
core mio e la visciola de st'arma». 

E, datose lo caparro de l'ammore loro co na toccata 
de manzolla, essa se ne iette pe drinto l'acqua ed isso pe 
drinto a lo fuoco, e fuoco tale che non appe n'ora de re- 

puoso tutto lo iuorno; e, comme scette la negra cargium- 
ma de la N otte a fare tubba catubba co le stelle, non 
chiudenno mai uocchie iette romenanno co le masche 
de la memoria le bellezze de M arziella, descorrenno co 
lo penziero 'ntuorno a le maraveglie de li capi Ile, a li mi- 
racole de la vocca e a li stupure de lo pede e, toccanno 
l'oro de le grazie soie a la preta paragone de lo iodizio, le 
trovava de ventiquattro carate; ma desgraziava la N otte, 
che tardasse tanto a 'nzoperare da li racamme che fa de 
stelle, e iastemmava lo Sole che non arrivasse priesto co 
lo carruggio de luce ped arrecchire la casa soia de lo be¬ 
ne che desiderava, pe portare a le cammare soie na me¬ 
nerà d'oro che ietta perne, na quaquiglia de perne che 
ietta shiure. 

M a, 'ntanto che ieva pe maro penzanno a chella che 
steva a maro, ecco li guastature de lo Sole, che schianaro 
lo cammino pe dove doveva passare co l'asserceto de li 
ragge e, vestutose, lo re s'abbiaie co Ciommo a la mari¬ 
na, dove trovato M arziella co la limma che avevano por¬ 
tato lo re secale de mano propia la catena da lo pede de 
la cosa amata, ma se ne fravecaie n'autra chiù forte a lo 
core e, postase ’n groppa chella che le craaccava lo core, 
toccale a la vota de lo palazzo riale, dove trovale, ped or- 
dene de lo re, tutte le belle femmene de lo palese che la 
recevettero e 'norarono comm'a patrona loro. 

E 'nguadiatosella co na festa granne, tra tante vutte 
che s'ardèro pe lommenaria, voze che 'nce fosse 'ncruso 
pe carratiello la perzona de Troccola, azzò pagasse lo 
'nganno ch'aveva fatto a M arziella. E mannato a chiam- 
mare Luceta, dette ad essa ed a Ciommo da vivere da si- 
gnure; e Puccia, cacciata da chillo regno, iette sempre 
pezzenno e pe n'avere semmenato no poccorillo de piz¬ 
za appe sempre carestia de pane: essenno volontà de lo 
cielo che 

chi non ha pietà, pietà non trova». 

LI SETTE PALOMMIELLE 
TRATTENEMIENTO OTTAVO 
DE LA IORNATA QUARTA 


Sette fratielle parteno da la casa loro perché la mam¬ 
ma non faceva na figlia femmena; alla fine fattone una, 
mentre aspettano la nova e lo signale la mammana fa er¬ 
rore a li signe, pe la quale cosa vanno spierte; cresce la 
sore, le cerca, le trova e dapo' varie socciesse tornano 
ricche a la casa. 

Lo cunto de le doi pizzelle fu veramente pizza chiena 
che dette a lo gusto de tutte, c'ancora se ne liccano le deta; 
ma, essennose posta ’n conzetto Paola de contare lo suio, 
fu lo commannamiento de lo prencepe uocchio de lupo 
che levale a tutte la parola, ed essa cossi commenzaie a 
parlare: «Chi fa piacere sempre ne trova; lo beneficio è 
vorpara de l'ameci zi e e crocco de l'ammore; chi non sem- 
mena non recoglie, sì comme ve n'ha dato n'antepasto 
d'assempio dulia e io ve ne darraggio no sopratavola, si 
v'allecordarriteca Cato disse: Parla poco a lo commito. E 
però si ateme cortese de no poco d'arecchie, cossi lo cielo 
ve cresca sempre l’aurecchie pe sentire cose de sfazione e 
de gusto. 

Era na vota, a lo palese d'Arzano, na bona femmena, 
la quale ogne anno scarrecava no figlio mascolo, tanto 
che erano arrivate a sette, che vedive na scerenga de lo 
dio Pane a sette canne una chiù granne dell'autra. Li 
quale, avenno mutato le primme arecchie, dissero a I an- 
netella la mamma, che era n'auta vota prena: «Sacce, 
mamma mia, ca si tu dopo tante figlie mascole non fai na 
femmena, nui simmo propio resolute de lassare sta casa 
e ire pe sso munno comm'a li figlie de le merole, spierte 
e demi erte». 

La mamma, che sentette sto male annunzio, pregava 
lo cielo che avesse spogliato li figlie de sto desiderio ele- 

vata essa de perdere sette gioie comme erano li figlie. Et, 
essendo oramai l'ora de lo partoro, li figlie dissero a I an- 
netella: «N ui ce retirammo 'ncoppa a chella tempa, o ri¬ 
pa, che ce sta faccefronte: si fai mascolo miette no cala¬ 
maro e na penna 'ncoppa la finestra e si fai femmena 
miettece na cocchiara e na conocchia, perché se vedar- 
rimmo signale de femmena 'nce ne venimmo a la casa a 
spennere sto riesto de vita sotto l'ascelle toie, ma si ve- 
dimmo signale de mascolo scordatenne de nui, ca 'nce 
puoi mettere nomme penna!». 

Partute li figlie, voze lo cielo che I annetella facesse na 
bella figliaccara e, ditto a la mammana che ne desse si- 
gno a li frate, fu cossi storduta e stontara che 'nce mese 
lo calamaro e la penna. La quale cosa visto li sette fra- 
tielle se mesero la via fra le gamme e tanto camminaro 
che arrivattero, dapo' tre anne de cammino, a no vosco 

- dove l'arvole a suono de na shiommara che faceva 
contrapunte pe coppa le prete facevano na 'mpertecata 

- drinto a lo quale 'nc'era la casa de n'uorco, a lo quale 
essenno state cacciate l'uocchie, dormenno, da na fem¬ 
mena, era cossi nemmico de sto siesso che quante ne po¬ 
teva avere tante se ne manciava. 

Arrivate sti giuvene a la casa dell'uorco, stracque de 
lo viaggio allancate da la famme, le fecero 'ntennere si 
pe compassione le voleva dare quarche muorzo de pane. 
A li quale respose l'uorco che l'averria dato da vivere si 
lo volevano servire, ca non averriano avuto autro da fare 
che guidarelo no iuorno ped uno, comm'a cacciottiello. 
Sentuto chesto li giuvane le parze de trovare la mamma 
e lo patre e, accordatose, se restaro a lo servizio dell'uor- 
co, lo quale, 'mparatose li nomme loro a mente, mo 
chiammava G iangrazio, mo Cecchitiello, mo Pascale, 
mo N uccio, mo Pone, mo Pezillo e mo Carcavecchia, 
che cossi avevano nomme li fratielle; e, consignatole no 
vascio de la casa soia, le manteneva tanto che potevano 
passare la vita. 

M a fra tanto tiempo essenno cresciuta la sore, e sen- 
tenno ca sette fratielle suoie pe scordamiento de la 
mammana s'erano date a camminare pe lo munno e non 
se ne sapeva chiù nova, le venne crapiccio de irele cer- 
canno e tanto fece e tanto disse a la mamma, che, scer¬ 
vellata da tante prieghe suoie, vestutala da pellegrina le 
dette lecienzia. 

La quale, camminato e camminato demannanno sem¬ 
pre de parte ’m parte chi avesse visto sette fratielle, tan¬ 
to corze palese c'a na taverna n'appe nova, e, fattose 
'mezzare la strata de chillo vosco, na matina - quanno lo 
Sole co lo temperino de li ragge rade li scacamarrune 
fatte da la N otte sopra la carta de lo cielo - se trovatte a 
chillo luoco, dove co gusto granne fu recanosciuta da li 
frate e mardissero chillo calamaro e chella penna che 
scrisse fauzariamente tante malanne loro; e, fattole mille 
carizze, l'avvertèro a stare retirata drinto a chel la cam- 
mara, che non la vedesse l'uorco ed, otra a chesto, che 
de qualesevoglia cosa che le venesse da magnare ’n ma¬ 
no ne desse la parte a na gatta che steva drinto a chella 
cammara, autramente l'averria fatto quarche dammag- 
gio. 

danna, che cossi se chiammava la sore, screvette sti 
consiglie a lo quatierno de lo core ed ogne cosa c'aveva 
faceva da buon compagno co la gatta, secanno sempre 
iusto, decenno chesto a me, chesto a te, chesto a ta figlia 
delo re, dannocenne la parte pe fi' a no fenucchio. 

0 ra soccesse ch'essenno iute li frate a caccia pe servi¬ 
zio dell'uorco, le lassaro no panariello de cicere, che le 
cocinasse. La quale scegliennole 'nce trovale pe desgra- 
zia n'antrita, che fu la preta de lo scannalo de la quiete 
soia, pocca 'mboccatasella senza darene la meza parte a 
la gatta chella, pe despietto, correnno a lo focalare, pi¬ 
sciale lo fuoco, tanto che se stotaie. danna, che vedde 
chesto, non sapenno comme se fare scette da chelle 
cammare contra lo commannamiento de li frate e, trasu- 

to drinto l'appartamiento dell'uorco, cercaie no poco de 
fuoco. 

L'uorco, che sentette la voce de na femmena, disse: 
«Ben venga lo mastro! aspetta no poco, ca hai trovato 
chello che vai cercanno!» e, cossi, ditto pigliaie na preta 
de G enova e ontatala d'uoglio commenzaie ad affilare le 
sanne. Cianna, cheveddelo carro male abbiate, dato de 
mano a no tezzone corze a la cammara soia e pontellaie 
la porta, non lassanno de schiaffarence dereto varre, 
segge, scanne de lietto, casciolelle, prete e quanto 
'nc'era drinto a la cammara. 

L'uorco, comm'ebbedato lo filo a li diente, corze a la 
cammara e, trovannola chiusa, commenzaie a darence 
cuorpe de cauce pe la scassare. A lo quale rommore ve- 
nettero arrivanno li sette frate e, trovanno sto streverio e 
sentennose 'mproverare dall'uorco de tradeture, ca la 
cammara loro era fatto lo Beneviento de le nemiche soie, 
G iangrazio, ch'era lo chiù granneed aveva chiù sinno de 
l'autre, visto te negozio male parato, disse al l'uorco : 
«N ui non sapimmo niente de sto fatto e porria essere 
che sta mardetta femmena fosse trasuta a sta cammara 
pe desgrazia, mentre nui simmo state a la caccia. M a, 
pocca s'è fortificata da dereto, viene co mico, ca te porto 
pe no luoco dove le darimmo adduosso senza che se 
pozza defennere». 

Cossi, pigliato l'uorco pe la mano, lo carriaie dov'era 
no fuosso futo futo e, datole na spenta, lo fecero derru- 
pare a bascio e, pigliato na pala che trovaro ’n terra, lo 
coperzero de terreno e, fatto aprire la sore, le 'ntronaro 
bone l'arecchie de l'arrore c'aveva fatto e de lo pericolo 
a lo quale s'era posta decennole che pe l'abbenire stesse 
chiù 'n cellevriello e che se guardasse de cogliere erva 
'ntuorno a chillo luoco dov'era atterrato l'uorco, ca sar- 
riano tornate tutte sette palommielle. 

«Lo cielo me ne guarde», respose Cianna, «ch'io ve 
facesse sto danno!». E cossi, puostose 'm possessione de 

la robba de l'uorco e 'mpatronutose de tutta la casa, sta¬ 
vano allegramente aspettanno che passasse la ’nvernata 
e - quanno lo Sole desse pe ’nferta alla Terra de la pos¬ 
sessione pigliata a la casa de lo Tauro na gonnella verde 
Tegamata de shiure - se potessero mettere ’n viaggio pe 
tornare a la casa loro. 

Occorzeche, trovannoseli frate a fare legna a la mon¬ 
tagna pe repararese da lo friddo che cresceva de iuorno 
’n iuorno, arrivale a chillo vosco no povero pellegrino, 
lo quale, avenno fatto l'abbaia a no gatto maimone che 
stava sopra a na pigna, l'aveva tirato no frutto de chillo 
arvolo 'ncoppa la catarozza, che 'nc'era fatto no vruo- 
gnolo accossì spotestato che lo scuro gridava comm'ar- 
ma dannata, danna, sciuta a lo rommore, pietosa de lo 
male suio couze subeto na cimma de rosamarina da na 
troffa ch'era nasciuta 'ncoppa lo fuosso dell'uorco e, co 
pane mazzecato e sale, le fece no 'nchiastro e, datole da 
fare collazione, ne lo mannaie. 

E, mentre apparecchiava tavola aspettanno li frate, 
eccote vedde venire sette palommielle, li quale le disse¬ 
ro: «0 che meglio te fossero cioncate le mano, o causa 
de tutto lo male nuostro, 'nanze che cogliere chella mar¬ 
detta rosamarina, che 'nce fa ire pe la marina! e c'hai 
magnato cellevriello de gatta, o sore mia, chete hai fatto 
scire da mente l'aviso nuostro? eccoce deventate auciel- 
le, soggette a le granfe de niglie, de sprovi ere e d'asture, 
eccoce fatte compagne de acquarule, de capofusche, de 
cardille, de cestarei le, de cardole, de coccovaie, de cole, 
deciaole, decodeianche, dezenzelle, decapunesarvate- 
che, de crastole, de covarelle, de gallinelle, de galline ar- 
cere, de lecore, de golane, de fronci Ile, de rei Ile, de par- 
relle, de paglioneche, de capotortielle, de terragnole, de 
shiurole, de pappamosche, de paposce, de scellavatole, 
de semmozzarielle, de sperciasiepe, de rossielle, de mo- 
nacelle, de marzarole, de morette, de paperchie, de lu- 
ganeedeturzelupiche! hai fatto la bella prova! mosim- 

mo tornate a lo palese nuostro pevederece aparate rezze 
e poste viscate! pe sanare la capo de no pellegrino hai 
rotta la capo a sette frate, che non c'è remmedio a lo ma¬ 
le nuostro si non truove la mamma de lo Tiempo, chete 
'mpare la strata a cacciarence d'affanno». 

danna, comm'a quagliapelata de l'arrore c'aveva fat¬ 
to, cercale perdonanza a li frate e s'offerze de 'ntorniare 
tanto lo munno fi' che trovasse la casa de sta vecchia. E, 
pregannole a stare sempre a la casa, azzò no le soccedes- 
se quarche desgrazia fi' tanto ch'essa tornava, commen- 
zaie a camminare senza stracquarese maie, che, si be' 
marciava a pede, lo desiderio d'aiutare li frate le serveva 
de mula de percaccio, co la quale faceva tre miglia ad 
ora. 

E arrivata a no lito, dove lo maro co la sparmata 
dell'onne zollava li scuoglie che non volevano responne- 
re a lo latino che le deva a fare, vedde na grossa valena, 
la quale le disse: «Bella giovane mia, che vai facenno?». 
Ed essa: «Vao cercanno la casa de la mamma de lo 
Tiempo». «Sai che vuoi fare?», leprecaie la valena, «và 
sempre deritto pe sta marina e, lo primmo shiummo che 
truove, tira capo ad auto, che troverai chi te mostrarà lo 
cammino: ma famme no piacere: comme truove sta bo¬ 
na vecchia cercale grazia da parte mia che me trove 
quarche remmedio che io pozza camminare secura sen¬ 
za morrare tante vote a scuoglio e dare tante vote a l'are¬ 
na». 

«Lassa fare a sto fusto», disse danna e, rengraziatola 
de la via che l'aveva mostrata, commenzaie a trottare pe 
chella chiaia e, dapo' luongo viaggio, arrivato a chillo 
shiummo, che comm'a commissario de fiscale sborzava 
monete d'argiento a la banca de lo maro, pigliale lo cam¬ 
mino ad auto e, arrivato a na bella campagna, dove lo 
prato faceva la scigna de lo cielo a mostrare stellato de 
shiure lo manto verde, trovale no sorece lo quale le dis¬ 
se: «Dove vai cossi sola, bella femmena?». Ed essa: 

«Cerco la mamma de lo Tiempo». «Troppo hai da cam- 
menare», sogghionse lo sorece, «ma non te perdere d'ar- 
mo, ogne cosa ha capo: cammina puro verzo chelle 
montagne, che comme a signure libere de sti campe se 
fanno dare lo titolo d'autezza, ca sempre averrai meglio 
nova de chello che cirche. M a famme no piacere: com¬ 
me sì arrivata a la casa che desidere, fatte a dicere da sta 
bona vecchiarei la che remmedio porriamo trovare pe le- 
varece da la tirannia de le gatte e po' commanname ca 
m'accatte pe schiavo». 

Cianna, promettuto de farele sto piacere, s'abbiaie 
verzo chelle montagne, le quale si be' parettero vecine 
non s'arrivaro maie; puro, comme meglio potte, arriva- 
tace se sedette stracqua 'ncoppa a na preta, dove vedde 
n'asserceto de formiche che carriavano na gran mone- 
zione de grano; una de le quale, votatose a Cianna, le 
disse: «Chi sì? e dove vaie?». E Cianna, ch'era cortese 
co tutte, le disse: «lo so' na sfortonata giovane, che pe 
cosa che m'importa cerco la casa de la mamma de lo 
Tiempo». «Cammina chiù ’nanze», respose la formica, 
«c'a lo sboccare de chelle montagne a na gran largura te 
ne sarrà dato nova. M a fanne no gran piacere, vide de 
scauzare ssa vecchia che porriamo fare nui autre formi¬ 
che pe campare quarche tiempo, che me pare na gran 
pazzia de le cose terrene a fare tanto acchitto e provisio¬ 
ne de mazzecatorio pe na vita cossi corta, che comme a 
cannela de 'ncantatore a la meglio offerta dell’anne se 
stuta». 

«Quietate», disse Cianna, «ca te voglio rennere la cor¬ 
tesia che m'hai fatta». E, passato chelle montagne, se 
vedde a no bello chiano pe lo quale camminato no piez- 
zo trovaie no grann'arvolo de cierzo, testimonio de l'an- 
tichetà, confiette de chella zita ch'era contenta e boccu- 
ne che dace lo Tiempo a sto siecolo ammaro de le 
docezze perdute. Lo quale, formanno lavra de le scorze 
e lengua de lo medullo, decette a Cianna: «Dove, dove 

cossi affannata, figliola mia? viene sotto aH'ombre meie 
e reposate!». Ed essa decennole a gran merzè se scusaie 
ca ieva de pressa a trovare la mamma de lo Tiempo. La 
quale cosa sentuto la cerqua le disse: «Tu ne sì poco lon¬ 
tano, ca non camminarraie n'autra iornata che vedarraie 
sopra na montagna na casa, dove trovarrai chello che 
cirche; ma s'hai tu tanta cortesia quanto hai bellezza, 
procura sapere che porria fare pe recuperare lo 'nore 
perduto: pocca da pasto d'uommene granne so' fatta ci- 
vo de puorce». 

«Lassa lo pensiero a danna», essa respose, «ca veder - 
raggio de te servire». E cossi ditto partettee, camminan- 
no senza reposare maie, arrivatte a li piede de na monta¬ 
gna sconceca-iuoco, la quale ieva co la capo a dare 
fastidio a le nugole, dove trovale no vecchiariello che, pe 
stracquezza de camminare, s'era corcato ’n miezo a cer¬ 
to fieno. Lo quale, vedenno danna, lacanoscette subeto 
ch'era chella che l'aveva medecato lo vruognolo; e, ’nti- 
so chello che ieva cercanno la giovane, le decette ch'isso 
portava lo cienzo a lo Tiempo dell'affitto de la terra 
c'avea semmenato e che lo Tiempo era no tiranno che 
s'aveva usurpato tutte le cose de lo munno e voleva tri¬ 
buto da tutte e particolaremente da uommene de l'età 
soia. E, perché aveva recevuto beneficio da la mano de 
danna, 'nce lo voleva rennere a dento duppie, co dare- 
la quarche buono avvertimiento circa la venuta soia a 
chesta montagna, dove le despiaceva de non poterela ac¬ 
compagnare pocca l’età soia, connennata chiù priesto a 
scennere ch'a saglire, l'astregneva a restarese a le faude 
de chelle montagne pe saudare li cunte co li scrivane de 
lo Tiempo, che so' li travaglie li desguste e le 'nfermità 
de vita, e pagare lo debeto de la N atura. 

E perzò le decette: «Orasiente buono, bella figlia mia 
senza peccato, agge da sapere qualemente cosa 'ncoppa 
la cimma de chella montagna trovarrai no scassone de 
casa, che non s'allecorda quanno fu fravecata: le mura 

songo sesete, le pedamente fracete, le porte carolate, li 
mobele stantive e 'nsomma ogni cosa conzomata e de¬ 
strutta: da ccà vide colonne rotte, da Uà statue spezzate, 
non essennoce autro sano che n'arma sopra la porta 
quartiata, dove 'nce vedarrai no serpe che se mozzeca la 
coda, no ciervo, no cuorvo e na fenice. Comme sì trasu- 
ta drinto vedarrai pe terra lime sorde, serre, fauce e po¬ 
tature e dento e dento caudarelle di cennere, co li nom¬ 
ine scritte, comme arvarelle de speziale dove se leggeno: 
Corinto, Sagunto, Cartagene, Troia e mille autre città iute 
al Tacito, le quale conserva pe memoria de le 'mprese 
soie. 0 ra, comme sì vicino sta casa nascunnete da parte 
fi' ch'esce lo Tiempo e, sciuto, trasetenne drinto. Là tro¬ 
varmi na vecchia vecchia, che co la varva tocca la terra e 
co lo scartiello arriva a lo cielo, li capille comm'a coda 
de cavallo liardo li copreno li tallune, la facce pare no 
collaro a lattochiglia, co le crespe teseche pe la posema 
dell’anne, la quale sta seduta sopra n'alluorgio 'mpizza- 
to a no muro e, perché le parpetole so' cossi granne che 
l'ammarrano l'uocchie, non te porrà vedere. Tu, comme 
sì trasuta, leva subeto li contrapise dall'alluorgio e po', 
chiammato la vecchia, pregala a darete sfazione de chel- 
lo che desidere, la quale darrà subeto na voce a lo figlio, 
che venga a magnarete, ma, perché l'alluorgio che tene 
sotta la mamma le mancano li contrapise, isso no porrà 
camminare e cossi sarrà costretta a darete chello che 
vuoie. M a non credere a nesciuno ioramiento che te fac¬ 
cia, se non iura pe l'ascelle de lo figlio; allora dalle cre- 
deto e fà chello che te dice, ca sarrai contenta». 

Cossi decenno restale lo poveriello desfatto, comm'a 
cuorpo muorto de lisoncuorpo quando vede la luce 
deH'aiero. danna, pigliato chelle cennere e mescatoce 
no mesoriello de lagreme, le fece no fuosso e l'atterraie, 
pregannole da lo cielo quiete e repuoso. E sagliuta la 
montagna, che le fece pigliare l'appietto, aspettale che 
scesse lo Tiempo, lo quale era no viecchio co na varva 

longa longa, portava no mantiello viecchio viecchio, lo 
quale era tutto chino de cartelle cosute co li nomme de 
chisto e de chillo; aveva l'ascelle granne e correva cossi 
veloce che lo perdette subeto de vista. 

E trasuto a la casa de la mamma, appe a sorreiere de 
vedere chillo nigro scuorzo; e, dato subeto de mano a li 
contrapise, disse a la vecchia chello che desiderava. La 
quale, iettanno no strillo, chiammaie lo figlio, ma dan¬ 
na le disse: «Puoi tozzare la capo a sse mura, ca non ve- 
darrai cierto figlieto mentre io tengo sti contrapise!». E 
la vecchia, vedennose stroncate li passe, commenzaie a 
losengarela, decennole: «Lassale ire, bene mio, no 'impe¬ 
dire la corzeta a figliemo, cosa che n'ha fatto ancora ne- 
sciuno ommo vivente a lo munno! lassale ire, si dio te 
guarde, ca io te 'mprometto pe l'acquafòrte de figliemo, 
co la quale rode ogne cosa, ca non te farraggio male». 
«'Nce pierde lo tiempo», respose danna, «meglio vuoi 
dicere si vuoi che le lassa». «Te iuro pe chille diente che 
rosecano tutte le cose mortale, ca te faraggio a sapere 
quanto desidere». «Non ne fai spagliocca», leprecaie 
danna, «ca saccio ca tu me gabbe! ». E la vecchia: «0 ra 
susso! io te iuro pe chelle ascelle che volano pe tutto ca 
io te voglio fare chiù piacere de chello chete ’magene!». 

E danna, lassato li contrapise, vasaie la mano a la 
vecchia, la quale senteva de muffa e feteva de liento, 
che, vedenno la bona crianza de sta giovane, le disse: 
«N ascunnete dereto a chella porta, che venuto che sarrà 
lo Tiempo, me farraggio dicere chello che vuoi sapere. E 
comme isso torna a sci re - perché no steva mai fermo a 
no luoco - tu puoi sbignare: ma non te fare a sentire, ca 
isso è cossi cannarone che non perdona manco a li figlie 
e quanno tutto autro manca se magna isso stisso e po' 
torna a sguigliare». 

E, fatto Cianna quanto le disse la vecchia, ecco arriva¬ 
re lo Tiempo, lo quale priesto priesto, auto e lieggio ro- 
secato quanto le venne pe mano, pe fi' a le caucerogna 

de le mura, mentre voleva partire la mamma le disse tut¬ 
to chello che aveva sentuto da danna pregannolo, pe lo 
latto che l'aveva dato, a responnere cosa pe cosa a quan¬ 
to ledomannava. 

E lo figlio, dapo' mille preghere, le respose: «All'ar- 
volo se pò responnere che non pò essere mai caro a le 
gente, mentre tene atterrate tesore sotto a le radeche; a 
lo sorece, che mai saranno secure da le gatte, si no l'at¬ 
taccano na campanella a la gamma pe sentirelo quanno 
vene; a la formica, che camparanno dento anne si se 
ponno spesare de volare, che quanno la formica vo' mo¬ 
rire mette l'ascelle; a la valena che faccia bona cera e se 
tenga pe ammico lo sorece marino, che le serverrà sem¬ 
pre pe guida che non iarrà mai traverza; ed a li palom- 
mielle, che quanno faranno lo nido sopra la colonna de 
la recchezza tornaranno all'essere de ’mprimma». 

Ditto chesto, loTiempo commenzaiea correre la soli¬ 
ta posta e danna, licenziatose da la vecchia, se ne scese 
de la montagna a bascio, a lo stisso tiempo che 'nc'erano 
arrivate li sette palommielle secotanno le pedate de la 
sore. Li quale, stracque da tanto volare, iezero tutte a 
posarese sopra le corna de no voie ch'era muorto, che 
non tanto priesto 'nce appero puosto li piede che torna- 
ro belle giuvene comme prima e, maravigliate de sto fat¬ 
to, sentettero la resposta de lo Tiempo e compresero che 
lo cuorno, comme simmolo de la capra, fosse la colonna 
de la ricchezza azzennata da lo Tiempo e, fatto na gran- 
ne preiezza co la sore, s'abbiattero pe lo stisso cammino 
c'aveva fatto danna. 

E, trovato l'arvolo de cerca e referutole chello c'aveva 
'ntiso da lo Tiempo, l'arvolo le pregaie a levarei e lo teso¬ 
ro de sotta, mentre era causa che la gliantra soia aveva 
scapetato de repotazione. E li sette fratielle trovato na 
zappa 'miezo a n'uorto scavattero tanto ficché trovaro 
no gruosso ziro de moneta d'oro, la quale ne fecero otto 

parte fra loro e la sore, pe potereselle portare commoda- 
mente. 

M a, essenno stracque da lo viaggio e da lo piso, se 
mesero a dormire a canto a na sepala, dove arrivato na 
mano de malantrine e visto dormire sti negrecate co le 
capo 'ncoppa le mappate de li tornise, legatole de mano 
e de piede a certe arvole se pigliaro li frisole e le lassaro 
facenno lo trivolo non sulo de lo bene che a pena trova¬ 
to l'era scappato da le mano, ma della vita loro, che, sen¬ 
za speranza d'aiuto, stevano a riseco o de morire desse 
de la famme o de fare che cessasse la famme a quarche 
animale sarvateco. 

E, mentre se gualiavano de la negrecata sciorte loro, 
venne arrivanno lo sorece, che, sentuto la resposta de lo 
Tiempo, pe buono miereto de lo servizio rosecaie le fo- 
necellecon che stevano legate e le dette libertà. 

Ma, camminate n'autro buono piezzo, trovaro pe la 
strata la formica, la quale, 'ntiso lo consiglio de lo Tiem¬ 
po, addemmannaie a danna che cosa avesse che steva 
accossì moscia e de colore gialluoteco, e, dittale la de- 
sgrazia passata e lo corrivo fattole da li latre, la formica 
respose: «Zitto, ca me vene pe taglio de dareve lo cagno 
de lo piacere c'aggio recevuto! ora sacciate ca, mentre 
portava no carreco de grano sottoterra, aggio visto no 
luoco dove sti cane assassine 'ncaforchiano li furte loro, 
perché hanno fatto sotta na fraveca vecchia certe cara- 
cuoncole dove stipano tutte le cose arrobbate e mo che 
so' iute pe quarch'autro arravuoglio io ve 'nce voglio ac¬ 
compagnare e 'mezzareve lo luoco, azzò pozzate recope- 
rare lo vuostro». Accossì ditto pigliale la strata verzo 
certe case scarropate e mostrale a li sette frate no vocca- 
glio de fuosso, addove calato drinto G iangrazio comme 
chiù anemuso dell'autre trovale tutte li denare che l'era- 
no state levatee pigliatosene se posero a camminare ver¬ 
zo la marina. 

Dove, trovata la valena, le decettero lo buono parere 

datole da lo Tiempo, lo quale è patre de li consiglie, e, 
mentre stavano trascorrenno de lo viaggio loro e de 
quanto l'era socciesso, ecco veddero spontare li alivente 
armate a rasulo, ch'erano venute pe la pista de le pedate 
loro. La quale cosa vista dissero: «0 himè, chesta è la vo¬ 
ta che non ce resta sporchia de nui negrecate, perché 
mo se ne veneno li mariuole armata mano e 'nce levar- 
ranno lo cuoiero!». «Non dubetare», respose la valena, 
«ca so' bona a cacciareve da lo fuoco pe ve rennere la 
pareglia de lo buono ammore che m'avite mostrate! e 
però sagliteme 'ncoppa la schena ca ve portarraggio su- 
beto a luoco securo». 

Li scure, che se veddero li nemmice a le spalle e l'ac¬ 
qua 'n canna, sagliettero sopra la valena, la quale allar- 
gannose da li scuoglie le portale a vista de N apole, dove 
non se confidanno de sbarcare sti giuvene ped essere lo 
mare seccagno, disse: «Dove volete che ve lasse, pe sta 
costa d'Amarfe?». E G iangrazio respose: «Vi se ne po- 
timmo fare de manco, bello pesce mio, perché a nesciu- 
no luoco scenno contento, perché a M assa se dice: salu¬ 
ta e passa, a Sorriento: strigne li cliente, a Vico: porta 
paneco tico, a Castiello a M are: né ammice né compare». 

E la valena pe darele gusto votale carena a la vota de 
lo Scuoglio de lo Sale a dove le lassale, che a la prima 
varca de pescature che passale se fecero mettere 'n terra 
e, tornate a lo palese loro sane, belle e ricche, conzolan- 
no la mamma e lo patre gaudettero, pe la bontà de C ian- 
na, felice vita, la quale fece na fede autenteca a lo mutto 
antico: 

sempre che puoi, fa bene e scordatenne». 

LO CUORVO 

TRATTEN EM IENTO NONO 
DE LA IORNATA QUARTA 


lennariello pedare gusto a M illuccio redi Fratta Om¬ 
brosa fratiello suio, fa luongo viaggio e, portatole chello 
che desiderava pe liberarelo da la morte, è connannato a 
la morte; ma, pe mostrare la 'nnocenzia soia deventanno 
statoa de preta marmora, pe strano socciesso torna a lo 
stato de 'mprimmo e gaude contento. 

S'io avesse dento canne de canna, no pietto d'abbrunzo 
e mille lengue d'acciaro non porria spalifecare quanto 
pi acquette lo cunto de Paola, sentenno commenon restale 
nesciuna del/'opere bone c'aveva fatto senza remonerazio- 
ne. Tanto che besognaie carrecare la dosa de li prieghe a 
Ciommetella che decesse lo suio, essennose sconfedata de 
tirare lo carro de lo commandamiento de lo prencepe a pa¬ 
ri echio deli'autre. Puro, non potenno fare de manco de 
n'obedire, pe non guastare lo iuoco accosà decette: «È no 
gran proverbio veramente chillo vedimmo stuorto e iode- 
quammo deritto, ma è cossi ditticele serviresenne che po¬ 
che iodizie dell'uommene danno a lo chiuovo, anze, drin- 
to a lo maro de le cose umane, la maggior parte so' 
pescature d'acqua doce, che pigliano grance e chi se crede 
pigliare chiù iusta la mesura de chello che le vace ’m pen¬ 
siero chiù priesto la sgarra: da la quale cosa ne nasce che 
tutte correno a le morrune, tutte faticano a la cecata, tutte 
penzano a la storza, tutte operano a la babaià, tutte iode- 
cano a spacca-strommola e, lo chiù de le vote, co na trista 
vrociolata de na resoluzione a lo sproposeto se accattano 
no pentemiento a buon... sinno, comme fece lo re de Frat¬ 
ta Ombrosa, de lo quale sentarrite lo socciesso, se drinto 
la rota de la modestia me chiammarrite co lo campanel¬ 
lo de la cortesia a dareme no poco d'audienzia. 

0 ra, dice ch'era na vota M illuccio, lo re de Fratta 

0 mbrosa, lo quale era cossi perduto pe la caccia che 
metteva a monte le cose chiù necessarie de lo stato e de 
la casa soia pe ire dereto le pedate de no leparo o ap¬ 
presso lo vuolo de no marvizzo. E tanto secotaie sta 
strata che no iuorno lo portale la fortuna a no vosco, che 
aveva fatto squatrone de terreno e d'arvole serrato serra¬ 
to pe non essere rutto da li cavalle de lo Sole, dove, 
'ncoppa na bellissima preta marmora, trovale no cuorvo 
chefrisco frisco era stato acciso. 

Lo re, vedenno chillo sango vivo vivo sghizziato sopra 
chella preta ianca ianca, iettanno no gran sospiro disse: 
«0 cielo, e non porria avere na mogliere cossi ianca e 
rossa comme a chella preta e che avesse li capille e le ci¬ 
glia cossi negre comme so' le penne de chisto cuorvo?». 
E sopra sto penziero se sprofonnaie de manera che pe 
no piezzo fece Li dui simele co chella preta, tanto che 
pareva na statola de marmora che facesse l'ammore co 
ss'autra marmora. E, chiavatosesto nigro crapiccio drin- 
to a le chiocche e cevannolo tuttavia co la pappolla de lo 
desederio, se fece ’n quatto pizzeche da palicco perteca, 
da milo shiuoccolo cocozza d'I nnia, da focone de var- 
viero fornace de vritaro e da naimuozzo gegante, de ma¬ 
nera che non penzava ad autro che a la 'magene de chel¬ 
la cosa 'ncrastata drinto a lo core suio comme preta a 
preta. Dovonca votava l'uocchie sempre se trovava chel¬ 
la stessa forma dereto che portava drinto a lo pietto e, 
scordatose d'ogne autra facenna autro non aveva che 
chella marmora ’n capo, tanto che s'era assottigliato de 
manera sopra sta preta che se ne ieva de pilo ’m pilo, es¬ 
sendole sta preta molino che le macenava la vita, porfe¬ 
do dove se stemperavano li colure de li iuorne suoie, fo¬ 
cile che le metteva fuoco a lo zorfariello deH'arma, 
calamita che lo tirava e finalmente preta che portava ar- 
radecata a la vessica, che non poteva arrequiare. 

Tanto che lennariello, lo frate, vedennolo cossi mor- 
tacino ed appagliaruto, le disse: «Frate mio, che cosa t'è 

pigliato, che puorte lo dolore alloggiato neH'uocchie e la 
desperazione assentata sotto la 'nsegna spaileta de ssa 
facce? chet'èsocciesso? parla, spaporacofrateto! lo fle¬ 
to de li carvune 'nchiuso a na cammara 'mpesta le per- 
zone, la porvere stretta drinto na montagna ne fa ire 
Tasche per Taiero, la rogna serrata drinto le vene ’nfra- 
ceta lo sango, la ventosità retenuta drinto a lo cuorpo 
genera fiate e coliche passare; perzò apre ssa vocca e 
dimme chello che te siente: alTutemo puoi assecurarete 
ca dove pozzo mettarraggio millante vite pe soggiovare- 
te». 

M illuccio, mazzecanno parole e sospire, lo rengra- 
ziaie de lo buono ammore decenno che non era 'n dub¬ 
bio de Taffrezione soia, ma che lo male suio non aveva 
remmedio, pocca nasceva da na preta dove aveva sem- 
menato li desiderie senza speranza de frutto, da na preta 
da la quale no sperava manco no funcio de contentezza, 
da na preta de Sisefo che portava a lo monte de li desi- 
gne e, comm'era 'ncoppa, se ne vrocioliava, tuppete, a 
bascio. A ITutemo, dapo' mille preghere, le disse tutto 
chello che passava de Tammore suio. 

I ennariello, sentuto sta cosa, conzolannolo comme 
meglio potte le disse che stesse de buon armo e non se 
lassasse strascinare da l'omore malanconeco, ca isso, pe 
darele quarche sfazione, era deliberato de camminare 
tanto lo munno ficché trovasse na femmena Torigenale 
de chella preta. E fatto subeto armare na grossa nave 
chiena de mercanzie, vestutose da mercante tiraie a la 
vota de Venezia, schiecco de la Talia, recietto de verto- 
luse, livro maggiore de le maraveglie dell'Arte e de la 
N atura, dove, fattose dare sarvoconnutto pe passare a 
Levante, fece vela a la vota de lo Cairo e, trasuto a la ce- 
tate, vedenno uno che portava no bellissimo farcone su¬ 
beto se lo compraie pe portarelo a lo frate, ch'era caccia¬ 
tore; e n'autro poco 'nante, scontrato n'autro co no 
cavallo de spanto, puro se Taccattaie e, trasuto a na ta- 

verna, se voze restorare de li travaglie passate pe lo ma¬ 
ro. 

M a la matina sequente- quanno l'asserceto de le stel¬ 
le pe le carreca de lo generale de la luce leva le tenne da 
lo steccato de lo cielo ed abbannona lo puosto - lenna- 
riello commenzaie a camminare pe la città mettenno pe 
tutto, comm'a lupo cerviero, l'uocchie, vedenno chesta 
femmena e chella, si pe sorte trovasse a na facce de car¬ 
ne la semeletudene de na preta. E, mentre ieva sbalestra¬ 
to da ccà e da Ila, votannose sempre 'ntuorno comm'a 
marivuolo c'ha paura de li tammare, scontrale no pez¬ 
zente lo quale portava no spitale de 'nchiastre e na iode- 
ca de pezze, che le decette: «G alante ommo mio, ched 
hai che te veo accossì sbagottuto?». «Aggio da dicere a 
te li fatte miei?», respose I ennariello: «mo sì c'aggio fat¬ 
to lo pane a contare la ragione mia a li sbirre! ». 

«Chiano, bello giovene mio», leprecaie lo pezzente, 
«ca la carne d'ommo non se venne a piso! si Dario non 
contava li guaie suoie a no muzzo de stalla non sarria de¬ 
ventato patrone de la Perzia. Però non sarria gran cosa 
che decisse a no povero pezzente li fatte tuoie, ca non 
c'è spruoccolo accossì sottile che non pozza servire pe 
annetta' diente». I ennariello, che 'ntese sto poveriello 
parlare assestato e co sinno, le disse la causa che l'aveva 
portato a chille palese e chello che ieva co tanta delegen- 
zia cercanno. 

La quale cosa sentuta lo pezzente le respose: «0 ra vi¬ 
de, figlio mio, comme besogna fare cunto d'ogne uno! 
ca si be' so' monnezza, puro sarraggio buono a Sgrassa¬ 
re l'uorto de le speranze toie. 0 ra si ente: io, co scusa de 
cercare lemmosena, tozzoliaraggio na porta de na bella 
giovane, figlia de no nigromante. Aprece buono l'uoc- 
chie, videla, contemprala, squatrala, considerala, mesu- 
rala, ca troverraie la 'magene de chella che desidera fra- 
teto». 

E, cossi decenno, tozzolale la porta de na casa poco 

lontana, dove, affacciatose L ivi ella e tiratole no tuozzo 
de pane, I ennariello subeto che la vedde le parze fraveca 
secunno lo modiello datole da M illuccio e, dato na bona 
lemmosena a lo pezzente, ne lo mannaie. E, iuto a la ta¬ 
verna, se stravestette da lazze-e-spingole, portanno drin- 
to a doi cascette tutto lo bene de lo munno, e tanto pas¬ 
sale gridanno pe 'nante la casa de Liviella che lo 
chiammaie e, pigliatose na vista de le belle rizzole, co- 
perciere, zagarelle, filonnente, pontille e pezzolle, pan- 
nicielle, vroghere, spingole, scotelle de russo e tocche de 
regina che portava e visto e revisto tutta la mercanzia, 
all'utemo le disse che le mostrasse quarc'auta cosa de 
bello e isso respose: «Signora mia, drinto a sta cascietta 
io porto cose zaffie e de poco spesa; ma si ve degnassevo 
de venire a la nave mia ve farria vedere cose dell'autro 
munno, pocca aggio tesore de cose belle e degne de gran 
signore». 

L iviella, che n'era scarza de curiositate pe non pregio- 
decare a la natura de le femmene, le disse: «Affé, ca si 
patremo non fosse fore 'nce vorria dare na passata». 
«Tanto meglio», leprecaiel ennariello, «ce porrisse veni¬ 
re, che fuorze isso non te concedarria sto gusto; e io te 
'mprometto de farete vedere sfuorge da pazziare. Che 
cannacche e scioccaglie, che prattiglie e apprettatore, 
che patene, che braccialette, che lavure de cartiglia! 
'nsomma voglio farete strasecolare». 

Liviella, che sentette sto granne apparato de cose, 
chiammatose na commare soia che l'accompagnasse, 
s'abbiale a la nave, dove, sagliuta 'ncoppa, mentre I en¬ 
nariello la teneva 'ncantata a farele vedere tante belle co¬ 
se c'aveva portate, fece destramente auzare lo fierro e 
stennere vela, che, 'nante che Leviella auzasse l'uocchie 
da le mercanzie e se vedesse allargata da terra, aveva fat¬ 
to na mano de miglia. La quale, addonatose tardo de lo 
corrivo, commenzaie a fare l'AIimpia a la reverza, per- 

che se chella se lamentale lassata 'ncoppa a no scuoglio 
eh està se lamentale che lassava li scuoglie. 

M a Iennariello, decennole chi era, dove la portava e 
la fortuna che l'aspettava e, otra a chesto, depegnennole 
la bellezza de M illuccio, lo valore, la vertute e finalmen¬ 
te l'ammore co lo quale l'averria receputa, tanto fece e 
tanto disse che s'acquetaie, anze pregava lo viento che 
l'avesse portata subeto a vedere lo colorito de lo designo 
che l'aveva fatto I ennariello. 

E cossi navicanno allegramente, ecco sentettero sotto 
la nave vervesiare l'onna, che si be' parlava sotta lengua, 
lo patrone de la nave, che era comprennuoteco, gridale: 
«0 gne ommo all'erta, ca mo se ne la vene no temporale 
che dio cela manne bona!». A le quale parolese 'nceag- 
ghionze lo testemmonio de na siscata de viento ed ecco- 
te commogliato lo cielo de nuvole e lo maro chino de 
porcelIuzze; e perché l'onne, curiose de sapere li fatte 
d'autro, senz'essere ’metate a nozze saglievano 'ncoppa 
a la nave, chi l'aggottava co na navetta drinto na tinella, 
chi le deva lo sfratto co na tromma e, mentre ogne mari¬ 
naro, perché se trattava de causa propia, attenneva chi a 
lo temmone, chi a la vela, chi a la scotta, I ennariello sa- 
gliette sopra la gaggia pe vedere co nicchiale de vista 
longa si poteva scoprire palese dove potessero dare fun- 
no. 

Ed ecco, mentre mesurava dento miglia de destanzia 
co dui parme de cannuolo, vedde passare no palummo e 
na palomma, che fermatose 'ncoppa la 'ntenna deceva lo 
mascolo rucche rucche e la femmena le respose: «Ched 
hai, marito mio, che te lamiente?». E lo palummo dece¬ 
va: «Sto nigro prencepe have accattato no farcone, lo 
quale subeto che iarrà 'n mano a lo frate le cacciarrà 
l'uocchie; e chi non 'nce lo portarrà, o chi l'avisarrà, pre- 
ta marmora tornarrà! ». 

E, ditto chesto, tomaie a gridare rucche rucche, e la 
palomma de nuovo le decette: «E puro te lamiente! ènee 

autro de nuovo?». E lo palummo: «'N c'è n'autro chiaie- 
to, ca have accattato perzì no cavallo e lo frate la prim- 
ma vota che lo cavarcarrà lo cuollo se romparrà; e chi 
non ce lo portarrà, o 'nce l'avisarrà, preta marmora tor- 
narrà; e rucche, rucche!». «0 himè tante ruccherucche!», 
secotaie a dicere la palomma, «che autra cosa va pe lo 
taglierò?». E lo palummo decette: «Chisso porta na bel¬ 
la mogliere a lo frate, ma la prima notte che se 'nce cor¬ 
ca saranno manciate l'uno e l'autro da no brutto drago¬ 
ne; ma chi non 'nce la portarrà, o l'avisarrà, preta 
marmora tornarrà!». E, ditto chesto, cessale la borrasca 
e passai la zirria a lo maro e barraggia a lo viento, ma se 
moppe assai chiù granne tempesta a lo pietto de I enna- 
riello pe chello che aveva sentuto e chiù de quatto vote 
voze iettare tutte ste cose a maro, pe non portare la cau¬ 
sa de la roina de lo frate. M a, dall’autra banna, penzava 
a se stisso e la primma causa commenzava da se medesi¬ 
mo, dubetanno, si non portava ste cose a lo frate o si 
l'avesse avisato, de deventare marmora, se resorvette de 
mirare chiù priesto a lo propio de l'appellativo, perché 
le stregneva chiù la cammisa che lo ieppone. 

E, arrivato a lo puorto de F ratta 0 mbrosa, trovale lo 
frate a la marina, che, avenno visto retornare la nave, 
l'aspettava co no gusto granne e, visto che portava chella 
che teneva drinto a lo core, confrontata na facce co l'au- 
tra e visto ca non c'era no pilo de defferenzia, appe tan¬ 
ta allegrezza che la troppo carreca de lo contento Tappe 
a schiattare sotto la sarma ed, abbraccianno lo frate co 
gran piacere, le disse: «Che farcone è chisto, che puorte 
’m pugno?». E lennariello le disse: «L'aggio comprato 
pe daretiIlo». E M illuccio respose: «Ben se pare ca me 
vuoi bene, pocca vai cercanno de dareme a l'omore; e 
cierto ca si me portave no tesoro non me potive dare 
chiù gusto che sto farcone!». E, volenno pigliarelo 'n 
mano, lennariello, lesto co no corbello gruosso che por¬ 
tava a lato, le fece sautare lo cuollo. A la quale azzione 

restaie stopefatto lo re e tenne pe pazzo lo frate c'avesse 
fatto sto sproposeto, ma, pe non'ntrovolare l'allegrezza 
de la venuta, non ne fece parola. 

M a, vedenno lo cavallo e demannatole de chi era, 
'ntese ch'era lo suio; pe la quale cosa le venne desiderio 
de craaccarelo e, mentre se faceva tenere la staffa, I enna- 
riello subeto, co na cortella, le tagliale le gamme. La 
quale cosa dette a lo naso de lo re e le parze che lo faces¬ 
se pe despietto suio e se le commenzaro a revotare le 
stentine, ma non le parze tiempo de farene resentemien- 
to, pe no 'ntossecare a primma vista la zita, la quale non 
se saziava de mirare e stregnere pe la mano. 

E, arrivate a lo palazzo riale, comitale tutte le signore 
de la cetate a na bella festa, dove se vedde a la sala na 
scola spiccecata de cravaccatore a fare corvette e bisce, 
na mano de polletre 'n forma de femmene; ma, fornuto 

10 ballo e dato masto a no gruosso banchetto se iezero a 
corcare. 

I ennariello, che n'aveva autro penziero ’n chiocca che 
de sarvare la vita a lo frate, se nascose dereto lo lietto de 

11 zite e, stanno lesto a vedere quanno venesse lo drago, 
eccotea meza notte no bruttissemo dragone trasire drin- 
to a chella cammara, che iettava shiamma dall'uocchie e 
fummo da la vocca, lo quale sarria stato buono de sanza- 
ro a fare vennere tutta la semmentella de li speziale, pe 
lo terrore che portava a la vista. 

La quale cosa visto Iennariello, co na cortella dama¬ 
schina che s'aveva puosto sotta commenzaie a tirare de 
sbaraglio a deritto e a revierzo e, tra l'autre cuorpe, ne 
tirale uno cossi spotestato che tagliale pe miezo na co¬ 
lonna de lo lietto de lo re. A lo quale remmore se scetaie 
lo frate e lo dragone squagliale. 

M a, visto M illuccio la cortella 'mano a I ennariello e la 
colonna tagliata pe miezo, commenzaie a gridare: «0 
quattro de mieie, o gente, olà, aiuto aiuto, ca sto tradeto- 
re de fraterno è venuto pe m'acciderel». 

A le quale vuce corzero na mano d'aiutante che dor- 
mevano aH'antecammara e, fattolo legare, lo re lo man¬ 
naie a la stessa ora presone e - subeto che la matina 
aperze banco lo Sole pe liberare lo deposeto de la luce a 
li credeture de lo iuorno - chiammaie lo Consiglio e, 
contato lo fatto, lo quale s'accordava co lo malanemo 
mostrato ad accidere a despietto suio lo farcone e lo ca¬ 
vallo, sentenziare che dovesse morire, e non foro pos¬ 
sente li prieghe de Liviella a 'nammollare lo core de lo 
re, lo quale deceva: «Tu non me vuoi bene, mogliere 
mia, mentre stimme chiù lo carnato che la vita mia! tu 
l'hai visto co l'uocchie propie sto cane assassino, co na 
cortella che tagliava no pilo 'n aiero, venuto a tritolare- 
me che si non me reparava chella colonna de lietto, co¬ 
lonna de la vita miai, a sfora de mo sarrisse carosal». 
Cossi decenno, dette ordene, che s'esequesse la iostizia. 
lennariello, che se 'ntese 'ntimare sto decreto e pe fare 
bene se vedde redutto a tanto male, non sapeva che se 
penzare de lo fatto suio: perché si non parlava, male, si 
parlava, peo, tristo rogna e peo tegna, e zo che avesse 
fatto era no cadere da l'arvolo 'n canna a lo lupo: si steva 
zitto perdeva lo cuoi lo sotto a no fierro, si isso parlava 
forneva li iuorne drinto na preta. A ll'utemo, dapo' varie 
tropee de consiglie, fece penziero de scoprire lo negozio 
a lo frate e, mentre ad ogne cunto doveva morire, stima¬ 
va meglio resoluzione sacredere lo frate de lo vero e 
scompire li iuorne co titolo de 'nnozente, che tenerese 
'n cuorpo la verità ed essere cacciato da lo munno 
comm'a traditore. 

E però, fatto 'ntennere a lo re ca le voleva parlare de 
cosa 'importante a lo stato, fu fatto venire a la presenza 
soia, dove le facette no granne preammolo de l'amore 
che l'aveva sempre portato, po' trasette a lo 'nganno fat¬ 
to a Liviella pedarelesfazione, achello chesentetteda li 
palumme 'ntuorno a lo farcone e però, pe non tornare 
preta marmora, 'nce lo portale e, senza revelare lo secre- 


- Letteratura italiana Einaudi 388 



G /orafi Battista Basite - L o cunto de li curiti 

to, l'accise pe no lo vedere senz'uocchie. Cossi decenno 
se sentette 'ndorare le gamme, e farese de marmora, e, 
secotanno la cosa de lo cavallo de la stessa manera, se fe¬ 
ce vedentemente de preta fi' a la Centura, 'ntostanno mi¬ 
seramente, cosa c'ad autro tiempo averria pagato a de- 
nare contante e mo ne le chiagneva lo core. AN'utemo, 
venenno a lo fatto de lo dragone, restai tutto de preta 
comme na statola 'miezo a chella sala. La quale cosa vi¬ 
sto lo re, 'ncorpanno l'arrore suio e lo iodizio temerario 
c'aveva fatto de no frate cossi buono, cossi ammoruso, 
ne tenne viseto chiù de n'anno e sempre che nce pensa¬ 
va faceva no shiummo de lagreme. 

F ra chisto tiempo, figliata Liviella, fece dui figlie ma- 
scole ch'erano doi bellezze cose de lo munno. E, dapo' 
cierte poche mise, essenno iuta la regina a spasso 'n 
campagna, stanno lo patre co li peccerille 'miezo la sala 
miranno co l'uocchie a pisciarielle chella statola, memo¬ 
ria de la sciocchezza soia che l'aveva levato lo shiore de 
l'uommene, eccote trasire Ila drinto no gran vecchione, 
che co la zazzara copreva le spalle e co la varva commo- 
gliava lo pietto, lo quale, fatto leverenzia a lo re, le disse: 
«Quanto pagarria la corona vosta, e sto bello fratiello 
tornasse comm'era?». E lo re le respose: «I o pagarria lo 
regno mio!». «N on è cosa chesta», leprecaie lo viecchio, 
«che 'nce voglia premio de recchezze, ma trattannosede 
vita co autrotanto de vita se deve pagare». 

Lo re, parte pe l'ammore che portava a lennariello, 
parte perché se vedeva corpato a lo danno suio, respose: 
«Criderne, messere mio, ca io metterla la vita mia pe la 
vita soia, e puro che chisto scesse da drinto, sta preta me 
contentarla essere schiaffato drinto na preta». 

Sentuto chesto disse lo viecchio: «Senza mettere la vi¬ 
ta vostra a sti cemiente, pocca se stenta tanto a crescere 
n'ommo, vastarria lo sango de sti peccerille vuostre on- 
tato a sta marmora, che lo farriano subeto sorzetare». 

Lo re a ste parole respose: «Deli figlie se ne fanno! 

siace la stampa de ste cretelle, ca se ne ponno fare 
dell'autre, e aggia no frate, che no spero mai d'averene 
n'autrol». Cossi decenno fece 'nanze a n'idolo de preta 
meserabele sacrificio de dui crappettielle 'nociente e, 
ontato de lo sango loro la statola deventaie subeto viva, 
che abbracciato da lo re fecero na preiezza che non se 
pò dire. 

E, fatto mettere chelle povere criature drinto na ca¬ 
scia pe darele po' sepotura co lo 'nore che se deveva, ne 
lo stisso punto tomaie la regina da fora e lo re, fatto na- 
sconnere lo frate, disse a la mogliere: «Che pagarisse, 
core mio, e fraterno tornasse vivo?», «lo pagarria», re¬ 
spose Li viella, «tutto sto regno». E lo releprecaie: «Dar- 
risse lo sango de li figlie tuoie?». «Chesso no», respose 
la regina, «che non sarria cossi crodele a cacciareme co 
le mano stesse le visole dell'uocchie mieiel». «Ohimè», 
tomaie a dicere lo re, «ca pe vedere vivo no frate aggio 
scannarozzato li figlie! ed ecco appunto lo priezzo de la 
vita de I ennariello!». 

Cossi decenno le mostrale li figliule drinto la cascia, la 
quale, vedenno sto ammaro spettacolo, gridanno 
comm'a pazza decette: «0 figlie mieie, o pontelle de sta 
vita, o pepelle de sto core, o fontane de lo sango mio! 
chi ha fatto sta magriata a le finestre de lo Sole? chi ha 
'nsagnato senza licenza de miedeco la vena principale de 
la vita mia? ohimè, figlie miei, figlie speranza seseta mia, 
luce 'ntrovolata, docezza 'ntossecata, stanfella perduta! 
vui site spertosate da lo fi erro, io smafarata da lo dolore, 
vui affocate drinto lo sango, io annegata drinto a le la- 
greme! ohimè che pe dare vita a no zio avite acciso na 
mamma, ch'io non pozzo tessere chiù la tela de li iuorne 
mieie senza vui, contrapise belle de lo telaro de sta negra 
vita! besogna che sfiate l'organo de le vuce meie mo che 
ne so' levate li mantece! o figlie, o figlie, comme non re- 
sponnite a la mammarella vostra, che già ve dette lo san¬ 
go drinto lo cuorpo, mo ve lo da fore da l'uocchie? ma 

pocca la sciorte mia me fa vedere seccata la fontana de li 
spassatiempe mieie, non voglio chiù campare pe stim- 
molo a sto munno: mo me ne vengo pedata pedata a re- 
trovarevel». 

Cossi decenno corze a na finestra pe derroparese, ma 
a lo stisso tiempo pe la stessa fenestra trasette lo patre 
suio drinto na nugola, lo quale le disse: «Fermate, Li- 
viella, ca io dapo' avere fatto no viaggio e tre servizie me 
so' vennecato de I ennariello, che venette a la casa mia a 
foiremenne la figlia, co farelo stare tante mise, comm'a 
dattolo de maro, drinto na preta; me so' pagato de lo 
male termene tuio a farete sbiare, senza respetto mio, 
'ncoppa na nave co farete vedere dui figlie, anze doi 
gioie, scannate da lo patre stisso ed aggio mortificato lo 
re de lo crapiccio de femmena prena che s'aveva fatto 
venire co farelo 'mprimo iodece criminale de lo frate, 
po' boia de li figlie. M a, perché v'aggio voluto radere e 
no scortecare, voglio che tutto lo tuosseco ve tome a pa¬ 
sta riale; e però và te piglia li figliuole tuoie, e nepute 
mieie, ca so' chiù belle che mai, e tu M illuccio abbrac¬ 
ciarne, ca t'azzetto pe iennaro e pe figlio e perdono a 
I ennariello l'offese, avenno fatto quanto ha fatto pe ser¬ 
vizio de no frati elio tanto meretevole». 

Cossi ditto, vennero li figliule, che lo vavo non fu mai 
sazio d'abbracciare e vasare, a le quale allegrezze traset¬ 
te pe tierzo Iennariello, ch'essenno passato pe la trafila, 
mo se ne ieva 'm bruodo de maccarune, si be' co tutte li 
guste che sentette a la vita soia no le scette mai de mente 
li pericole passate, pensanno a l'arrore de lo frate, e 
quanto deve essere accuerto l'ommo pe non cadere 'n 
fuosso, essenno che 

ogne iodizio ornano è fauzo e stuorto». 

LA SOPERBIA CASTICATA 
TRATTEN EM IENTO DECEMO 
DE LA IORNATA QUARTA 


Lo re de Bello Palese, desprezzato da Cinziella, figlia 
de lo re de Surco Luongo, dapo' che n'appe fatta na 
gran vennetta redocennola a male termene, se la piglia 
pe mogliere. 

Si Ciommetella non faceva comparere priesto lo mago a 
iettare acqua sopra io fuoco, s'erano assottigliate de mane¬ 
ra li spirete de tutte pe ia pietate de L iviella c'oramaie ie 
veneva manco lo shiato; ma ne la conzolazione de la pove¬ 
ra figliola se conzolaro tutte quante e, sossecate l'aneme, 
aspettaro che I acova trasesse 'n campo co la livrera de lo 
cunto suio; la quale corze co sta lanza a lo vastaso de lo de¬ 
sederi o loro: «Chi troppo la tira la spezza e chi cerca guai e 
le vengono guaie e malanne; quanno la perzona va pe 
l'estreme de le montagne si casca lo danno è suio, comme 
sentirrite ne lo socciesso de na femmena, la quale, sprez- 
zanno le corune e li scettre, venne a necessità de na stalla; 
si be’ le rotte de capo che veneno da lo cielo portano sem¬ 
pre li 'nchiastre, che non deze mai castico senza carizze né 
mazze senza panel le. 

D ice ca era na vota lo re de Surco L uongo, lo quale 
aveva na figlia chiammata Cinziella, bella comme na lu¬ 
na, ma non aveva dramma de bellezza che non fosse 
contrapesata da na livra de soperbia, tanto che, non fa- 
cenno cunto de perzona nesciuna, non era possibele che 
lo povero patre, che desiderava de collocarela, trovasse 
marito, pe buono e pe granne che fosse, da darele sfa¬ 
zione. 

M a, fra tante princepe ch'erano concurze a demanna- 
rela pe mogliere, 'nce fu lo re de Bello Paese, lo quale 
non lassava cosa da fare pe guadagnarese l'affrezzione 
de Cinziella. M a non tanto isso le faceva buon piso de 

servitù quanto essa le faceva mala mesura de premio, 
non tanto isso le faceva buon mercato de l'affette suoie 
quanto essa le faceva carestia de le voglie, non tanto isso 
l'era liberale de l'arma quanto essa l'era scarza de lo co- 
re; tanto che lo poverommo non era iuorno che no le de¬ 
cesse: «Q uanno, o crodele, a tante mellune de speranza 
che me so' resciute cocozze, ne trovaraggio 'm prova 
uno russo? quanno, o cana perra, cessaranno le tempe¬ 
ste de la crodeletate toia e io porraggio co viento pro¬ 
spero addirizzare lo temmone de li designe mieie a sso 
bello puorto? quanno, dapo' tante scalate de sconciure e 
de prieghe, chiantaraggio lo stennardo de li desiderie 
ammoruse mieie 'ncoppa le mura de ssa bella fortez¬ 
za?». 

M a tutte ste parole erano iettate a lo viento, ca essa 
aveva uocchie da spertosare le pietre ma non aveva arec- 
chie da sentire li lamiente de chi, feruto, se gualiava, an- 
zelo mostrava mala cera, commesi l'avesse tagliato la vi¬ 
gna. Tale che lo povero signore, visto la canetate de 
Cinziella, che ne faceva chillo cunto che fa lo chilleto de 
li forfante, ritirannose co le ’ntrate soie co na trinca de 
sdigno, disse: «Fore me ne chiammo da lo fuoco d'Am- 
more!». M a facette ioramiento solenno de vennecarese 
de sta mora sarraina de manera che s'avesse a chiamma- 
re pentuta d'averelo tanto straziato. 

E cossi, partutose da chillo paiese e fattose crescere la 
varva e datose non saccio che tenta a la facce, ’n capo de 
ciertemise, stravestuto da villano, tomaie a Surco Luon- 
go, dove, a forza de veveraggie, procurale de trasire pe 
giardeniero de lo re. Dove, attennenno a lavorare corn¬ 
ine meglio poteva, no iuorno spase sotta a le finestre de 
Cinziella una robba a la 'mperiale, tutta pontale d'oro e 
diamante, la quale cosa vista da le damecelle subeto lo 
dissero a la patrona, che fece 'ntennere a lo giardiniere 
si la voleva vennere. Lo quale disse che non era mercan¬ 
te o robbe-vecchie de vestite, ma che l'averria volentieri 

donata, puro che l'avessero fatto dormire na notte a la 
sala de la prencepessa. 

La quale cosa sentuto le dammecelle dissero a Cin- 
ziella: «Che 'nce pierde, signora, a dare sta sfazione a lo 
giardiniero e pizzoleiane sta robba, che è cosa de regi¬ 
na?». Cinziella, fattose Scroccare da chillo amo che pe¬ 
sca autre bavose de cheste, se contentale e, pigliatose la 
robba, le fece avere sto gusto. 

Mala mattina appriesso a lo medesimo luoco spase na 
gonnella de la stessa fattura, la quale vista da Cinziella le 
fece dicere si la voleva vennere, ca l'averria dato quanto 
voleva. E lo giardeniero respose ca no la venneva, ma 
l'averria donata liberamente quanno l'avessero fatto 
dormire drinto l'antecammara de la prencepessa. E Cin¬ 
ziella, pe apparare lo vestito, se fece tirare pe canna a 
darelesto contento. 

E venuta la terza matina - 'nanze che lo Sole venesse 
a battere lo focile sopra l'esca de li campe - stese a la 
stessa parte no bellissimo ieppone de conzierto co lo ve¬ 
stito. Lo quale visto, comme l'autre, da Cinziella disse: 
«Si non aggio chillo ieppone, io non me tengo conten¬ 
tai». E, fatto chiammare lo giardiniero, le disse: «È be- 
suogno, ommo da bene mio, che me vinne chillo ieppo¬ 
ne c'aggio visto a lo giardino e pigliate lo core mio!». 
«I o no lo venno, signora mia, ma si ve piace ve do lo iep¬ 
pone, e na catena de diamante perzì, e faciteme dormire 
na notte a la cammara vostra». «0 ra mo sì hai de lo vil¬ 
lano!», disse Cinziella, «non te vasta c'hai dormuto a la 
sala, po' a l'antecamera, mo vuoi la cammara! a mano a 
mano vorrai dormire a lo lietto mio perzì!». Lo giarde¬ 
niero respose: «Signora mia, io me tengo lo ieppone 
mio, vui la cammara vostra! si avite voglia de ciammella- 
re, sapite la strata. lo me contento dormire ’n terra, cosa 
che non se negarria a no turco; e si vedissevo la catena 
che ve voglio dare, fuorze me farrissevo no poco de me¬ 
glio piso». 

La prencepessa, parte scannata da l'interesse parte 
vottata da le dammecelle, c'aiutavano li cane a la sagliu- 
ta, se lassale correre a contentarese. E venuta la sera - 
quando laNottecomm'aconzaro ietta l'acqua de concia 
'ncoppa la pella de lo cielo, pe la quale deventa negra - 
lo giardeniero, pigliata la catena e lo ieppone, iette a 
l'appartamiento de la prencepessa e, datole ste cose, lo 
fece trasire a la cammara soia e fattolo sedere a no pon¬ 
tone le disse: «0 ra statte loco ciunco e non te movere, 
pe quanto stime la grazia miai»; e, fatto no signo 'n terra 
co lo cravone, sogghionze: «Si chisto passe, lo culo 'nce 
lasse!», e, cossi ditto, fatto 'ntorniare lo sproviero de la 
travacca soia, se corcale. 

Lo re giardeniero, comme la vedde addormuta, pa- 
rennole tiempo de lavorare lo territorio d'A mmore se le 
corcale a canto e, 'nante che se scetasse la patrona de lo 
luoco, cogliette li frutte d'ammore. La quale, scetata che 
fu e visto chello che l'era socciesso, non voze fare de no 
male dui e, pe roinare lo giardeniero, mannare a ruina lo 
stisso giardino: ma, facenno de la necessità vizio, se con¬ 
tentale de lo desordene e sentette piacere de l'arrore e, 
dove sdegnale le teste coronate, non se curale de sogge- 
carese a no pede peluso, che tale pareva lo re e pe tale 
era da Cinziella stimato. 

M a continuanno sta pratteca scette prena e, vedenno 
de iuorno 'n iuorno crescere la panza, disse a lo giarde¬ 
niero comme se vedeva roinata si lo patre s'addonasse 
de sto chiaito, e perzò penzassero de remmediare a sto 
pericolo. Lo re le respose che autro remmedio non sape¬ 
va penzare a sto male loro che ieresenne, perché Taver¬ 
na portata a la casa de na patrona antica soia che Taver¬ 
na dato quarche commodetà de figliare. 

Cinziella, che se vedde male arredotta, tirata da lo 
peccato de la soperbia soia che la portava da scuoglio a 
scuoglio, se lassale movere da le parole de lo re, lassando 
la propria casa e mettennose 'n arbitrio de la Fortuna. 

M a lo re, dapo' luongo cammino, la portale a la casa soia 
medesema ed, azzennato tutto lo fatto a la mamma, la 
pregaie che dessemolasse lo negozio, perché se voleva 
pagare de l'autezza de Cinziella. E cossi, arremediatola 
drinto a na stalluccia de lo palazzo, la faceva vivere mi¬ 
seramente, facennole vedere lo pane co la valestra. 

0 ra facenno lo pane le zitelle de lo re, isso le com¬ 
mannaie che chiammassero C inziella ad aiutarele e tutto 
a no tiempo disse ad essa che vedesse de zeppoliarene 
quarche tortaniello pe remmediarea lafamma loro. Cin¬ 
ziella negrecata, sfornanno lo pane, fra uocchie ed uoc- 
chie scervecchiatone no tortaniello se lo schiaffale drin¬ 
to na sacca. M a a lo stisso tiempo arrivale lo re, vestuto 
da chi Ilo ch'era, e disse a le zitelle: «Chi v'ha ditto che 
tacite trasire, sta femmenella guitta drinto sta casa? non 
vedite a la cera ch'è na mariola? e che sia lo vero, metti¬ 
tele mano a la sacca, ca trovarrite lo delitto ’n genere!». 
E, cercatola, trovannoce lo negozio le lavaro la capo de 
bona manera, che l'abbaia e l’allucco durai tutto lo iuor- 
no. 

M a, tornatose a stravestire lo prencipe e trovatola 
scornata e malanconeca de l'affrunto recevuto, le disse 
che non se pigliasse tanto abbasca de sto socciesso, ca la 
necessità è tiranno deH'uommene e, comme disse chillo 
poeta toscanese, 

che 'I poverel digiuno 

viene ad atto talor che ’n miglior stato 

avria in altrui biasmato. 

Perzò, mentre la famme caccia lo lupo da lo vosco, es¬ 
sa era scusata si faceva chello che non starria bene ad 
autro e però sagliesse ad auto, ca la segnora tagliava cer¬ 
te tele e, offerendose de l'aiotare, vedesse de granciarene 
quarche pezza, sapenno ch'era vicino a lo punto de fi¬ 
gliare e l'abbesognavano mille cose. 

Cinziella, che non sapeva desdicere a lo marito (che 
pe tale lo teneva), sagliette ad auto e mescatose co le 
dammecelle a tagliare na mano de savanelle, de soprafa¬ 
sce, de coppolelle e de tillicarelle, ne arravogliaie no fa¬ 
sciature e se lo pose sotto a li panne. M a, arrivato lo re e 
fatto n'autra levata de pietto comme aveva fatto de lo 
pane, la fece cercare e, trovatole lo furto aduosso, n'ap- 
pe n'autra sceroppata de 'nciurie, che comme fosse stata 
trovata co na colata sotta se ne scese a la stalla. 

M a, stravestutose, lo re corze a bascio e, vedennola 
desperata, le disse che non se lassasse vencere da la ma- 
lanconia, ca tutte le cose de lo munno erano opinione e 
però vedesse la terza vota si potesse abboscare quarche 
cosella, già che steva pe scire a luce; e che l'accasione era 
pronta a fare na bona abbusca: «Pocca la signora toia ha 
'nzorato lo figlio co na signora de fora e, perché le vo' 
mannare na mano de vestite de 'mroccato e de tela d'oro 
fatte e buone, diceca la zita èiusto de la statura toia eca 
levo' tagliarea mesura de ssa persona ora mo sarràface- 
le cosa che te venga pe le mano quarche bella retaglia, e 
tu miette ’n corbona, ca la vennimmo e campammo la 
vita». 

Cinziella, fatto chello che le commannaie lo marito, 
s'aveva puosto ’n sino no buono parmo de 'imbroccato 
riccio, quanno arrivale lo re e, fatto no granne parapi¬ 
glia, fece cercare Cinziella e, trovato l'abbusco, la cac¬ 
ciale co gran vregogna; ma, subeto stravestutose da giar- 
deniero, corze a bascio a conzolarela, perché si co na 
mano la pogneva co l'autra pe l'ammore che le portava 
se compiaceva d'ontarela, pe no la mettere 'n despera- 
zione. 

M a a la negra Cinziella, pe l'angoscia de chel lo che 
l'era socciesso - pensanno che tutto era castico de lo cie¬ 
lo pe l'arroganza e soperbia c'aveva mostrato, che tenen- 
no pe pezze de pede tante princepe e ri mo era trattata 
da pettolella e pe avere avuto lo coretuosto a li consiglie 

de lo patre mo faceva la facce rossa a le illaiò de le vaias¬ 
se - pe la collera, dico, che se pigliale de sto scuorno le 
vennero le doglie. 

A la quale cosa avvisata la regina la fece venire ad au¬ 
to e, mostranno compassione de lo stato suio, la pose a 
no lietto tutto racamato d'oro e de perne, drinto na 
cammara tapezzato de tela d'oro; cosa che fece straseco¬ 
lare Cinziella, vedennose posta da la stalla a na cammara 
riale e da lo letamme a no lietto cossi preziuso e non sa¬ 
peva che l'era socciesso; dove le furo subeto date sorzi- 
che e torte, pe farela chiù gagliarda a figliare. 

M a, comme voze lo cielo, senza troppo affanno fece 
due bellissime figlie mascole, che non se poteva vedere 
la chiù pentata cosa. M a non cossi priesto fu figliata che 
trasette lo re, decenno: «E dove avite puosto lo iodizio 
vuostro: a mettere la valtrappa all’aseno? è lietto chisto 
pe na perchia guaguina? priesto, tacitela sautare a cuor- 
pe de mazzate da lloco, e sfommecate de rosamarina sta 
cammara, che se ne leve sta pesta! ». 

La regina sentenno chesto disse: «No chiù, no chiù, 
figlio mio! vasta, vasta lo tormiento c'hai dato fi' mo a 
sta povera figliola! deverisse oramai essere sazio, ca l'hai 
arredotta a coppola de notte co tante cotture! e, si non 
sì sodisfatto de lo despriezzo che te fece a la corte de lo 
patre, vaglia a pagarete sto debeto doi belle gioie che 
t'ha fattoi». 

Cossi decenno fece venire li nennille, la chiù bellezze 
cosa de lo munno. Lo re, vedenno cossi belle paciune, se 
le'ntenerette lo core ed, abbraccianno C inziella, sedeze 
a canoscere pe chillo ch'era, decennole che quanto l'ave¬ 
va fatto era stato de sdigno de vedere fatto poco cunto 
da essa de no re paro suio, ma che da ora nenante Taver¬ 
na tenuta sopra la capo soia; la regina dall’autra parte 
abbracciannola comme nora e figlia, le dettero cossi 
buono veveraggio de li figlie mascole, che le parze assai 
chiù doce sto punto de consolazione che tutte li affanne 

passate, se be' sempre appe a mente de tenere vasce le 
vele, penzanno sempre comme 

figlia de la superbia è la ruina». 

Scompute li cunte date pe staglio a chella 'tornata, lo 
prencepe, pe levare quarche malanconia dall'armo che 
i'averriapuosto lo travaglio deCinziella, chiammaieCicco 
Antuono e Narduccio, che facessero la parte loro. Li qua¬ 
le, co coppole chiatte e cosciale nigre co li denocchi al e e ca¬ 
sacche teliate a taglio co li merlette, scettero da no quatro 
de lo giardino a recetare l'egroca che secota. 

LA VORPARA 
EGROCA 


N arduccio e Cicco Antuono 


NARDUCCIO 

P restarne na patacca, o C icco A ntuono, 
e pigliate lo pigno! 

CICCO ANTUONO 

Affé, la prestarla de bona voglia 
si non avesse appunto stammatina 
fatto na bella spesa. 

NARDUCCIO 

È mala sciorte mia; ma che accattaste? 

CICCO ANTUONO 

Trovai no buono scuntro 
de na vorpara nova 
che si millanta scute ne cercava, 
tanto 'nce averria spiso! 

NARDUCCIO 

Sì corrivo a lo spennerei 
na vorpara lo chiù che pò valere 
non passa dui carrine. 

CICCO ANTUONO 

M o sì, N arduccio mio! non te ne 'ntienne. 

Bene mio, tornatenne! 

non sai ca levorpareso' sagliute? 

già pescavano cate, mo li scute! 

NARDUCCIO 

Comme, pescano scute? io non te 'ntenno. 

CICCO ANTUONO 

Sì n'aseno e perdonarne. 

Tu me pare che mo vienghe a lo munno. 

N on sai ca non c'èommo 

che non tenga a la mano na vorpara? 

co chesta campa e sguazza, 
co chesta sforgia e 'ngrassa, 
chesta le mette bona paglia sotta, 
pe chesta vene a 'nchiudere li puorce, 
co chesta luce e se fa chino ’n funno, 
co chesta 'nsomma domena lo munno! 

NARDUCCIO 

M e fai strasecolare e ire 'n estrece! 

che volimmo 'nguagiare 

ca t'hai 'nchioccato daremea rentennere 

la luna ne lo puzzo, 

e ch’io gliotta che sia pe cosa rara, 

lapefelosoforo, navorpara? 

CICCO ANTUONO 

A punto chesto, è lapis 

sciuto da lo lammicco de lo 'nciegno! 

NARDUCCIO 

F rate, pe te la dire, aggio mandato 
lo pane de chiù torna, 
né mai l'aggio sentuta mentovare: 
o io so' scianne o tu me vuoi 'nfoscare. 

CICCO ANTUONO 

A pre l'aurecchia e 'mezza, 
ca sì no nsemprecone. 

Poche gente la chiammano vorpara, 

perché a la primma 'nfanzia 

da quarche mala facce; 

perzò li belle 'nciegne 

l'hanno cagnato nomme, 

perzò che a chesta etate 

tutte le cose vanno ammascarate. 

Lo prencepe le dace 

titolo de presento o donativo; 

lo iodece l'ha puosto 

nomme de lieto gagio e ammollamiento 

o d ’ontata de mano o de voccone; 

lo scrivano deritto e sa lo cielo 
s'è stuorto chiù de n'anca de no cano. 

Lo mercante guadagno, 

l'artesciano facenna, 

lo potecaro 'nustria, 

lo mariuolo 'nciegno o maniucco, 

lo sbirro toccati gli a, 

lo vannito composta, 

lo sordato recatto, 

lo spione lo fatto, 

la pottana regale, 

lo roffiano abbusca, o paraguanto, 

lo sanzaro la dice veveraggio, 

lo commissario la chiamma percaccio. 

’N somma leda colore 
lo corzaro de spoglie, 
lo capitanio de quieto vivere: 
si n'è quieto, tornace, 
ca porta lo striverio e la ruina, 
e t'assicuro affé ca fa chiù guerra 
co la vorpara soa che co la sferra! 
vuonnechiù? lo poeta 
che spoglia de conciette e di parole 
quante libre le 'matteno a le mano, 
e Aratro e Avidio e M afaro e N asone, 
le dace nomme de ’mmetazionel 

N ARDUCCIO 

Te 'ntenno, aglie, pe domene! 
me riesce affé, tu sì no bravo fante, 
de li quatto dell'arte, de coppella, 
no bello tartaroneed eccicuorvo, 
sì de lo quaglio, arcivo e sapatino: 
vuoi dire mo ca tirano d'ancino! 

CICCO ANTUONO 

Ed ancino e vorpara 
songo na cosa stessa! 

vasta, ca non èommo 

che no la porte sempre a la Centura, 

chi d'oro, chi d'argiento e chi de ramma, 

chi defierro o de ligno, 

secunno qualità de le perzone. 

Comm'a dicere mo: chillo grann'ommo 
che conquistale lo munno, 
pe pescare li regne 
se l'avea fatta d'oro, 

'ncrastata de carvunchie e de diamante. 

E chillo che salare 
fece tante verrinie a C icerone, 
la portava d'argiento; 
l'autrede mano 'n mano, 
secunno lo iodizio e lo potere 
la fanno comme ponno: 
vasta c'ognuno pesca, 
e perzò a sto pescare 
è puosto vario nomme: 
arrocchiare, affuffare, arravogliare, 
allegerire, auzare e sgraffignare 
ed arresediareed azzimmare, 
shioshiare, scervecchiare, piuziare, 
cottiare, annettare e granciare, 
zeppoliare e fare maniucche, 
farearravoglia-Cuosemo, 
fare netta-paletta, 
fare priore, sonare lo zimmaro, 
scotolare vorzil lo, 
e menare lo grancio. 

NARDUCCIO 

Tutto chesto puoi dire 
co na parola schitto: 
ioquare a trionfi elio, 
robbareeassassenare! 

CICCO ANTUONO 

Sì de mala mammoria! io faggio ditto 

ca lo munno, oie lo iuorno, 

dace a lo male titolo de bene, 

né ped autro lo 'nciegno s'assottiglia 

che pe mettere ’n opra sta vorpara, 

che tira e non si vede, 

c'aggrappa e non se sente, 

c'afferra e non se tocca, 

e sempre piglia e sempre acciaffa e 'ncrocca. 

N ARDUCCIO 

Frate mio, senza 'midia, 

c'ogne cosa po' va pe l'acqua a bascio: 

de lo male acquistato 

non se ne gaude mai lo terzo arede; 

la gente ricca a funno vace a funno, 

se vedeno le case scarropate, 

le ienimme destrutte e 'mpezzentute, 

sempre spi erte e demi erte, 

ca disse buono no mastro de scola: 

T utto lo stuorto ne porta la mola. 

CICCO ANTUONO 

Oggeli cuolle stuorte 

so 'mpiseda lafamme, 

chi no arrobba no ha robba, 

chi non piglia no ha paglia, 

chi non abbusca ave sempre a l'arma abbasca, 

e chi non pesca mai, mai non fa Pasca! 

NARDUCCIO 

A lo restituire, 

fammene tre cavalle! 

otra che spisso spisso, 

na forca de tre cotte, 

goliuso abbuscare babuine, 

è puosto pe decreto 

'ncoppa a no ciuccio comm'a babione, 

ha da la corte na mitria de carta, 

a lo mercato vedese mercato, 

pe non soffrirefamme resta 'nfamme, 

perde lo 'nore pe sguazzare n'ora, 

pe no poco de ramma 

se percaccia no rimmo, 

lo zuco de l'agresta 

le torna acqua de maro, 

pe aggraffare co l'ogna 

se procura tre legna, 

le penne le deventano pennone: 

che serve tanta cuoccole ed argiamma, 

tanta sbruonzole e purchie 

e picciole e pennacchie 

e frisole e fellusse, 

si ped essempie e prove tante e tante 
non è contento mai chi ha chiù contante? 

CICCO ANTUONO 

Si tu pruove na vota sta vorpara, 

non te ne spise chiù, ch'è comm'a rogna, 

che quanto gratte chiù chiù da prodito. 

Dammo na giravota 

pe l'arte e pe l'afficie de sto munno, 

e vedarai ca se ne serve ogn'ommo. 

Commenzammo da prima, ed antemonia, 

da chi tene vassalle: 

ecco abbista ed allumma no massaro 

che s'ha 'nchiuso li puorce, 

oie le cerca pe 'mpriesto tante scute 

da retornarencille 

quanno po' chiove passe e fico secche; 
craie manna pe tanto uorgio 
pe lo restituire a la recouta; 
mo le commanna l'aseno, o li vuoie, 
co titolo ca serve pe la corte; 
e tanto durarà sto frusciamiento, 

tanto secotarà st'ammaro assedio 

che chi Ilo, desperato, 

fa quarche 'ngioriata a lo vaglivo, 

o le ioca de mano. 0 h negrecato, 

che no l'avesse cacato la mamma, 

che s'avesse spezzato 

la noce de lo cuoi lo! ecco, è pigliato 

e schiaffato de pesole a na fossa, 

puosto cippe a li piede, 

misso fierre a lo cuoi lo 

e manette a le mano 

co no spetaffio puosto a lo canciello: 

Barino e commannamiento: olà, sfrattate! 

chi parla a chisto paga sei clocate! 

’N somma, grida che vuoi, 
manna memoriale, miette mieze, 
non è mai liberato, 
si dapo' tante acite 
de strazie e de tormiente, 
de spese e de travaglie 
non fa quarche composta. 

AN'utemo che ha fatto de no lupo 

chiena la voglia e sazia, 

mentre assassina è ditto ca fa grazia. 

N ARDUCCIO 

0 mardetta vorpara! 
malannaggia la forgia sbregognata 
dove fuste vattuta e temperata! 

CICCO ANTUONO 

Siente. Lo capitanio, e mastrodatta, 
perché da lo voie granne 
è 'mezzato d'arare lo veti elio, 

'nfruceca testemmonie, 'imbroglia carte, 
alloga lesettenze, 
occupa le scritture, 
carcera senza causa, 

e loco la vorpara fa pe sette, 
e, dove deveria 

essere strascinato, piglia nomme 

ch'è pratteco a l'affizio, 

ch'è n'ommo percacciuolo ed ha iodizio! 

NARDUCCIO 

Chesto è chiù ca lo vero, 

e si n'ommo da bene se ne torna 

nietto de vorza comme 

è nietto de coscienzia, 

cosa che m'è socciesso 

fuorzedudecevote, ognuno dice 

che meglio se ne stia, 

ca non è arte soia 

e ca è peccato a darele pati ente, 

ch'è no catarchio e ca non fa proviente. 

CICCO ANTUONO 

Lo miedeco, si è tristo, 

tira a lungo lo male, 

e tene parte co lo speziale; 

s'è buono, puro mostra 

ca fra tante rizette 

puro sa sto secreto, 

quanno stenne la mano da dereto. 

NARDUCCIO 

De ssa vorpara non puoi dire male, 
ch'è modesta e 'norata; 
anze, premio fatale 
chisto se pò chiammare: 
paghe dereto a chi te fa cacare! 

CICCO ANTUONO 

Lo mercante non perde 
la coppola a la folla: 
da la robba stantiva, 
la teletta ’ncollata 
pe le dare lo piso, 

iura, sconciura, afferma 

ca lo fraceto è nuovo, 

ca lo sfatto è de trinca 

e co belle parole e triste fatte 

te 'mpapocchia e te mostra 

lo ianco pe lo nigro; e truove sempre 

drinto a la mercanzia quarche magagna 

ed a lo mesurare, 

co no galante sfarzo, 

stira lo drappo azzò lo truove scarzo. 

N ARDUCCIO 

Perzò no è maraviglia 
quanno lo cielo le vota la faccia, 
e pe no fallo perdeno la caccia. 

CICCO ANTUONO 

Lo chianchiero te venne 

no caperrone viecchio e malaticcio 

pe crastato magi iato, 

no mazzone pe ienco, 

che te l'apara tutto 

d'oro brattino e shiure, 

pefare cannaola; 

venne Tossa pe porpa e contr'assisa 
e sempre è chiù la ionta che lo ruotolo, 
a lo pesare po' dio te ne scanza! 
ioca de deta e seenne la velanza. 

N ARDUCCIO 

È cosa d'abbottare li permune! 
perzò la festa pareno barune. 

CICCO ANTUONO 

L'agliararo te ceca a la mesura, 
e pe mostrare ca te dace a curmo 
Tuoglio, e ca arriva a signo, 
carca lo funno de lo mesoriello, 
che tanto s'auza quanto fa scarpello; 
mesca sempre la semmola co Tuoglio, 


- Letteratura italiana Einaudi 


408 



G iovan Battista Basite - L o cunto de li cunti 


che da cuorpo e colore: 

vide na scumma d'oro, 

inchie no bello agliaro 

e po' truove na feccia, 

anze truove na mesca d'acqua e morga, 

che drinto na locerna negra e amara 

te fa lo piccio, pedeteia e spara. 

CARDUCCIO 

N on c'è parmo de nietto, 

ogne bene è passato: 

munno corrutto e quanto sì cagnato! 

CICCO ANTUONO 

L o tavernaro ha le carrate scarze, 
tutta la notte trafeca, 
e si trova la votte 

c'ha d'averzeto o liento na stoccata, 
le fa de ianco d'ova na stoppata; 
ma sopra tutto spacca 
lo vino buono co lo vino tristo, 
fa de Tacito asprinio, 
anze de l'acqua vino 
e co le deta copre lo cannuolo, 
de la carrata, e 'ngarzate la vista, 
che mai non vide la misura trista. 

NARDUCCIO 

0 h nigro chi 'nce 'matte, 

c'abbesogna co loro 

no stommaco defierro e vozza d'oro! 

CICCO ANTUONO 

L o cositore face la bannera, 
e vede ad ogne taglio se 'nc'è taglio: 
mette lo filo a cunto de la seta, 
si lo puorte a comprare 
vaceco l'aco 'm pietto, 
te fa largo lo patto 
e torna a lo mercante pe lo fatto. 

M a chesto è manco sale: 

a la lista te 'imbroglia, 

che mardice, a lo lei ere lo cunto, 

lo nigro punto che t'hai puosto ’m punto. 

NARDUCCIO 

0 h viate, oh felice l'anemale, 
che ponno stare nude 
a buosche, a valle, a chiane ed a pennine, 
né viveno soggette a ste roine! 

CICCO ANTUONO 

Siente li robbe-vecchie a la I odeca, 
si te vene crapriccio 
devennerequarcosa: 

'nce truove na confarfa, 

tanto che sì pigliato pe la canna; 

s'accatte no vestito, 

mo te lo miette e mo lo truove rutto, 

che dura da N atale a Santo Stefano, 

e co danno e co scuorno 

vai pinto e punto a no medesmo iuorno. 

M a che ire toccanno tante taste? 

ca 'nce vorria na resema de carta 

a dire tutte quante 

l'arte che fanno onore a sta vorpara, 

e quante sbrisce e sicché 

se so' fatte pe chesta e grasse e ricche! 

NARDUCCIO 

’M enzione mardetta, 
tuosseco de lo 'nore, 
pela quale se vede 
scura la verità, negra la fede! 

CICCO ANTUONO 

Dì quanto vuoi, c'ogne uno se ne serve! 

io mora strangolato co na funa 

si pe tutto oie non me ne compero una! 

NARDUCCIO 

0 h meglio te schiaffasse l'anteco re! 
si aduopre la vorpara a chisto munno, 
co la vorpara sì tirato a funno. 

Non saperria dicere si de la bella ielatina de sta iornata 
piacesse chiù la capo o la coda, perché si l'un a fu saporita, 
l’autra se ne scese drinto a le medolla de fosse e fu tanto 
lo gusto de lo prencepe che, pe mostrarese cortese e libera¬ 
le veramente da signore, chi am mai e lo guardarobba e or- 
denaie che se desse a li recetante na nforra de cappiello 
viecchio, che fu de lo vavo. E, perché lo Sole era stato 
chiammato de pressa all'autro polo pe soccorrere a li state 
suoi e occupate dall'ombre, auzatose da sedere se pigli aro 
la strata ogne uno a la pagliara soia, co commissione de 
tornare la matina co l'appontamiento stisso a lo medese- 
mo luoco. 

GIORNATA QUINTA 


G ià l'aucielle referevano a la 'masciatrice de lo Sole tut¬ 
te li 'mbruoglie e tappolle che s'erano fatte la notte, quan- 
no lo prencepe Tadeo e la prencepessa L ucia s'erano conzi- 
gnate mateniello mateniello a lo luoco soleto, dove se 
n 'erano venute a sisco nove femmene de le dece. L a quale 
cosa vista lo prencepe domannaie perché non era venuta 
Iacova e, dettole ca l'era pigliata na scesa scoperta, ’n sa- 
netate soia!, commannaie Tadeo che se trovasse n’autra 
femmena che sopperesse a lo luoco de cheli a che mancava. 

E cossi, pe non ire troppo lontano, fecero venire Zoza, 
che steva faccefronte lo palazzo riale, la quale fu recevuta 
da Tadeo con granne compremiento, si pe l'obreco che le 
teneva, comme pe la 'ncrenazione ed affrezione che l'ave¬ 
va puosto. 

La quale 'nsiemme co l'autre avenno cuoto chi nepeta 
shioruta, chi spiche a dosso, chi aruta a cinco e chi na cosa 
e chi n ’autra, chesta se fece na giorlanna comme si avesse 
da recetare na farza, cheli a no grammaglietto, l'una se 
'mpizzaie na rosa spampanata 'm pietto, l'autra se mese 
no garofano scritto ’mocca. 

M a perché 'nce volevano fuorze quatto ora a secarese pe 
miezo lo iuorno, azzò maturasse lo tiempo de smorfire, or¬ 
dinale lo prencepe che se facesse quarche iuoco pe tratte- 
nemiento de la mogliere e, dato penderò a Cola Iacovo lo 
scarco, ommo de granne 'nciegno, isso, sì comme avesse ’n 
saccocciola le ’menziune, subeto la trovale, decenno: «Fu 
sempre 'nsipeto, signure mieie, chillo gusto che non ha 
quarche rammo de iovamiento. Però non foro trovate li 
trattenemiente e le veglie pe no piacere dessutele, ma pe 
no guadagno gostuso perzì, pocca non sulo se vene a passa¬ 
re lo tiempo co sta manera de iuoche, ma se scetano e fan¬ 
no prunte li 'nciegnea saperese resorvere e a responnere a 
chello che se demanna, comm'a punto soccede a lo iuoco 

de li iuoche c’aggio pensato de fare, lo quale sarà de chesta 
manera: io proponeraggio a quarche femmena de chesse 
na sorte de iuoco, la quale senza penzarence m'ha da di ce¬ 
re subeto ca no le piace e la causa perché no le dace a 
l'omore ; e chi tardarrà a responnere o responnerà fore de 
preposito aggia da pagare la pena, che sarà fare chella pe- 
netenza che commannarrà la segnora prencepessa. E, pe 
dare prenzipio a lo iuoco, io me vorria ioquare co la segno¬ 
ra Zeza na mezza patacca a trionfiello/». E Zeza subeto re¬ 
spose: «Non ce voglio ioquare, perché no so' mariolal». 
«Bravo!», disse Tadeo, «ca chi arrobba ed assassina chillo 
trionfai». 

«S'è cossi», leprecaieCola Iacovo, «me trovo no quatto 
emiezo peioquaremillo co la segnora Cecca a banco fallu- 
to». «Non me 'nge catacuoglie», respose Cecca, «ca non 
so' mercante!». «H a ragione», disse Tadeo, «ca pe lloro è 
fatto sto iuoco». 

«A lo manco, segnora Meneca», secotaie Cola Iacovo, 
«passammo no paro d'ore a lo malecontento». «Perdona- 
teme, ca chisso è iuoco de cortescianei», respose M eneca. 
«‘Nge ha dato a lo chiuovo!», disse Tadeo, «ca sta razza 
de gente maie stette de bona voglia!». 

«lo saccio», repigliaieCola Iacovo, «ca la segnora Tolla 
se ioquarrà co mico na seina depubreche a quatto mentu- 
ne». «L o cielo me ne scanze!», respose Tolla, «ca chisto è 
iuoco de marite c’hanno mala mogliere». «Non potive re¬ 
sponnere meglio», respose Tadeo, «ca sto iuoco è fatto pe 
lloro, chespisso spisso fanno a tozza-martino». 

«A lo manco, segnora Popa», leprecaie Cola I acovo, 
«ioquammo a binte fegure, ca ve dongo la mano». «Non 
sia pe ditto», respose Popa, «ca chisso è iuoco d'adulatu- 
re!». «Ha parlato d’Orlanno!», disse Tadeo, «ca chisse 
fanno vinte e trenta fegure, trasformannose sempre che 
bonno pe mettere dintro a lo sacco no povero prencepe». 

E, secotanno, Cola Iacovo disse: «Segnora Antonella, 
non perdimmo sto tiempo, previta vostra, ma ioquam- 

monge no bello piatto dezeppole a la gabella». «L'hai tro¬ 
vato!», respose Antonella, «manco male che me tratte da 
femmena mercenaria!». «Non dice male», disse Tadeo, 
«ca sta ienimma de femmene se soleno spesse vote Sga¬ 
bellare». 

«Diascance arrivala!», secotaie Cola Iacovo, «io me la 
’nsonno ca se ne passarà l'ora senza pigliareme spasso, si 
la segnora dulia non se ioqua co mico na mesura de lupi¬ 
ne a chiammare». «E che so' fatta sbirro?» respose dulia. 
E Tadeo subeto refose: «Ha ditto veramente de truono, 
perché affido de li vaglive e de li tammare è lo chiammare 
a Corte». 

«Vienetennella, segnora Paola», tomaie a dire Cola la- 
covo, «e ioquammonge no tre de cinco a picchetto». 
«L'haie sgarrata», respose Paola, «ca non so' mormorato¬ 
re de corte!». «Chesta è dottoressa», respose lo prencepe, 
«ca non c'è luoco dove chiù se picca lo 'nore de li qualisse 
da le case nostre». 

«Senz'autro», repigliaie Cola I acovo, «la segnora Ciom- 
metella se contentarrà de ioquare co mico a carrettuso». 
«M erregnao!», respose Ciommetella, «bello iuoco de ma- 
sto de scola m'avive trovato!». «Chessa deve pagare la pe¬ 
na», disse Col al acovo, «che non ha che fare la proposta co 
la resposta». «Và fatte tornare li denare da lo masto!», re¬ 
spose lo prencepe, «ca la resposta 'ncascia de Sevi glia, per¬ 
ché li pedante ioquano cossi bravo a carrettuso che sì be' 
perdeno cinco, sengano la partita». 

M a Cola I acovo, votatose all'utema delle femmene, le 
disse: «N on me pozzo dare a credere che la segnora Zo- 
za voglia refutare comme l'autre no 'nvito; perrò me 
farrà piacere ioquarese co mico no cianfrone a sbraca¬ 
re». «G uarda la gamma», respose Zoza, «ca chisso è 
iuoco de peccerelle». «Ora chessa sì deve fare la peni- 
tenzia», concruse Tadeo, «perché a sto iuoco 'nce io¬ 
quano pefi' a li viecchie; e perzò, segnora Lucia, tocca a 
buie dedarele la pena». 

E, auzatase Zoza se iette a 'ngenocchiare 'nante la 
prencepessa, la quale l'ordinaie pe penitenzia che can¬ 
tasse na villanella napoletana; la quale, fattose venire no 
tammorriello, mentre che lo cocchiere de lo prencepe 
sonava na cetola, cantale sta canzona: 

Si te credisse dareme martello 
e c'aggia filarello, 

ca faie la granne e 'ncriccheme lo naso, 
và, figlia mia, ca marito te n’ha raso! 

Passale lo tiempo che Berta filava 
e che l'auciello arava 

e non sento d'A mmore o frezza o shiamma: 
spelata è Patria, mo non ’ng'è chiù mamma! 

Và, c'hanno apierto l'uocchie li gatti Ile, 
so' scetate li griIle, 
si faie niente speranza a sse bellizze, 
và ca n'haie sceca, quanto curre e 'mpizze! 

Aggio puosto la mola de lo sinno, 
né chiù me movo azinno, 
e già conosco dalla fico l'aglio! 

N on 'nge pensare chiù, ca non ’ng'è taglio! 

Scompette a tiempo la canzona e lo gusto di tutte quan- 
no si misero le tavole, a dove si 'nce fu buono da smorfire 
'nce fu meglio da shioshiare; ma, comme fu sigillato lo 
stommaco e levato li mesale, fu dato commannamiento a 
Zeza che scoperesse l'accoppatura de li cunti. La quale, si 
be' steva chiarella, c'aveva fatto la lengua grossa grossa e 
l'aurecchi e piccerei le, po' fece lo debito suo cossi dicenno: 

LA PAPARA 

TRATTEN EM IENTO PRIMMO 
DE LA IORNATA QUINTA 


Lilla e Lolla accattaro na papara a lo mercato che le 
cacava denare; l'è cercata ’m priesto da na commare e, 
trovanno lo contrario, 'nce l'accide e la ietta pe na fene- 
stra; s'attacca allo tafanario de no prencipe mentre face¬ 
va de lo cuorpo, né 'nce la pò scrastare nesciuno fora 
che Lolla, pe la quale cosa lo prencipe se la piglia pe 
mogliere. 

«G rari settenza fu cheli a de chi Ilo grann'ommo da bene 
che l'artesiano 'midia l'artesciano, lo chiavettiero lo chia- 
vettiero, lo musico lo musico, lo vicino lo vicino e lo pove- 
riello lo pezzente; pocca non c'è pertuso a la fraveca de lo 
M unno dove non faccia la tela sto marditto ragno de la 
'midia, la quale non se pasce d'autro che de le mine de lo 
prossimo, comme parti col aremente senterrite da lo cunto 
che ve derraggio. 

Era na vota doie sore carnale cossi redotte ’n chiana 
terra che tanto campavano quanto sputazziannosi da la 
matina a la sera le deta facevano quarche poco de felato 
a vennere, ma, con tutta sta negra vita, non era possibele 
che la palla de la necessità, truccando chella de lo 'nore, 
la mannassefora. Pe la quale cosa lo cielo, ch'è cossi lar¬ 
go a remunerare lo bene comm'è sottile a casticare lo 
male, mese ’n capo a ste povere figliole che iessero a lo 
mercato a vennere certe matasse de filato e de chello po¬ 
co che ne cacciassero n'accattassero na papara. La quale 
cosa fatto e portatese la papara a la casa, le mesero tanto 
ammore che la covernavano comme si le fosse sore car¬ 
nale, facennola dormire a lo proprio lietto. 

M a, scoppa dì e fa buono iuorno, la bona papara 
commenzaie a cacare scute riccie, de manera che a caca¬ 
ta a cacata se ne 'nchiero no cascione. E fu tale lo caca- 

torio che commenzaro ad auzare capo e se le vedde lu¬ 
cere lo pilo, de manera che certe commare loro, trovan- 
nose no iuorno 'nziemme a fare parlamiento, dicettero 
fra loro: «H ai visto, commare Vasta, Lilla co Lolla, che 
l'autr'ieri non avevano a dove cadere morte e mo se so' 
repolute de manera che sforgiano da segnore? le vide le 
finestre sempre aparate de galline e muodole de carne 
che te shioncano ’n facce? che cosa pò essere? o cheste 
hanno puosto mano a la votte de l'onore o cheste hanno 
trovato lo tesoro!», «lo ne resto na mummia», respose 
Perna, «pocca dove cadevano cesse mo le veo 'm perte- 
ca e resagliute, che me pare no suonno». 

D icenno cheste cose, ed autre, stimolate da la 'midia 
facettero no pertuso da la casa loro che responneva a le 
cammere de ste doie figliole, pe fare le guattarelle e ve¬ 
dere se potessero dare quarche pasto a la curiosità loro e 
tanto facettero la spia che na sera - quanno lo Sole da co 
la sparmata de li raggie 'ncoppa le barche de lo mare 
dell'I nnia pe dare feria albore de lo iuorno - vedero Lil¬ 
la e Lolla che mesero le lenzola nterra e, facennoce sagli- 
re la papara, chella commenzaie a sghizzare frusce de 
scute, pe la quale cosa le scettero a no medesimo tiempo 
le bisole dell'uocchie e la vozza de la canna. 

E, venuta la matina - quanno Apollo co la verga d'oro 
scongiura l'ombra a retirarese - venuta Pasca a trovare 
ste figliole e dapo' mille giravote de parlamiento, tira e 
longa, venne a lo quateno pregannole a prestarele pe doi 
ora la papara, pe fare pigliare ammore a la casa a certe 
paparelle che avevano accattato. E tanto seppe dicere e 
pregare che le nzemprecone de le doie sore, parte per 
essere abonate che non sapevano negare parte pe non 
mettere a malizia la commare, 'nce la prestattero co pat¬ 
to che 'nce la tornasse subito. 

I uta la commare a trovare l'autre, stesero subito len¬ 
zola ’n terra e facettero saglire la papara, che, pe parte 
de mostrare na zecca a lo fonnamiento che cognasse 

scute 'nce aperette no connutto de latrina, che lavorale 
la biancaria, a cheste scure, de terra gialla che l'adore ne 
ieva pe tutto lo quarti ero, comme va de le pignate mari¬ 
tate la domeneca. 

La quale cosa vedenno, penzaro che, covernannola 
bona, farria sostanza de lapis filosoforo pe sodisfare la 
voglia loro; e cossi la cevaro tanto che le sceva pe canna 
e, postola 'ncoppa a n'autro lenzulo nietto, se primma la 
papara se mostrale lubreca, mo se scoperse a visinterio, 
che la digestione fece la parte soia. Pe la quale cosa le 
commare, sdegnate, vennero ’n tanta collera che, tuorto 
lo cuollo a la papara, la iettaro pe la fenestra a na stratel- 
la che non passava, a dove se iettava la monnezza. 

M a comme voze la sciorte, che dove manco tecridefa 
nascere la fava, passale da chella parte no figlio de re che 
ieva a caccia, dove se le moppe lo cuorpo de manera 
che, dato a tenere la spada e lo cavallo a no servitore, 
trasette a chillo vicuozzolo a scarricare lo ventre; e, fatto 
c'appe lo servizio, non trovannose carta a la saccocciola 
pe stoiarese, visto chella papara accisa de frisco se ne 
servette pe pezza. 

Mala papara, che n'era morta, s'afferraie de manera 
co lo pizzo a le porpe de lo nigro prencepe che com- 
menzanno a gridare 'nce corzero tutte li servitù re e, vo- 
lennola sciccare da la carne, non fu possibele, che s'era 
attaccato comme na Sarmace de penne a n'E rmafrodito 
depilo. De sciorte che lo prencepe, non potenno resiste¬ 
re de lo dolore e vedenno le fatiche de li serviture iettate 
a lo viento, se fece portare ’m braccia a lo palazzo riale, 
dove, fatto chiammare tutte li miedece e conferitese so¬ 
pra la facce de lo luoco, fecero tutte le prove loro pe 
remmediare a sto azzedente, mettenno unziune, ado- 
pranno tenaglie, iettannoce porvere. M a, vista che la pa¬ 
para era na zecca che non se scrastava pe argiento vivo, 
na sangozuca che non se levava pe acito, fece subito iet¬ 
tare no banno: che chi se confidasse levarele chillo fru- 

sciamiento de tafanario s'era ommo l'averria dato miezo 
regno e si era femmena l'averria pigliata pe mogliere. 

Loco te vediste la gente a morra a darence de naso! 
ma quanto chiù 'nce facevano remmedio chiù la papara 
stregneva e tenagliava lo scuro prencepe, che pareva che 
se fossero confarfate tutte le rizzette de G aleno, \’A fori- 
sme de I pocreto e li remmedie de M esoè contra la Poste¬ 
riore de Ristatele petrommiento de chillo sventurato. 

M a comme voze la sciorte, fra tante e tante che ven¬ 
nero a fare sta prova 'nce arrivaie Lolla, la chiù peccerel- 
la de le doie sore. La quale comme vedde la papara la 
canoscette e gridale: «'N trofatella mia, 'ntrofatella!» La 
papara, che sentette la voce de chella che le voleva bene, 
lassale subeto la presa e le corze 'n zino facennole tanta 
carizze e basannola, no se curanno de cagnare lo culo de 
no prencepe co na vocca de na villana. 

Lo prencepe, che vedde sta maraviglia, voze sapere 
comme camminava lo fatto e, benuto 'n considerazione 
de la burla de le commare, le fece frustare pe la terra e 
mannare 'n ausilio e, pigliatose Lolla pe mogliere co la 
papara 'n dote, che cacava ciento tesore, dette n'autro 
marito ricco ricco a Lilla e stettero li chiù conzolate de 
lo munno, a dispietto de le commare, le quale, volenno 
chiuderle na strada alle recchezze che le mannaie lo cie¬ 
lo, le apersero n'autra ad essere regina, conoscenno alla 
fine che 

ogne 'mpiedeco è spisso iovamiento». 

LI MISE 

TRATTE N E M IEN TO SECUNNO 
DE LA IORNATA QUINTA 


danne e Lise frati elle, l'uno ricco e l'autro povero: 
L ise, ped essere povero e niente aiutato da lo frate ricco, 
se parte e 'ncontra tale fortuna che se fa straricco: l'au¬ 
tro cerca pe 'midia la medesema sorte e le resce cossi 
contraria che non se pò scazzecare da na desgrazia gran- 
ne senza l'aiuto dell'autro frate. 

Lo riso che ’mattette a chella scommerzione pe la de¬ 
sgrazia de lo prencepe fu cossi spotestato che l'avette a 
scennere ia poi tetra ad ognuno de loro e se ne sarriano Iu¬ 
te contrapuntianno rise pe fi' a la rosa se Cecca no avesse 
fatto signo che era all'ordine pe sbufarare lo suio; pe la 
quale cosa fatto no sequesto a le bocche de tutte, commen- 
zaie a dicere: «È mutto da scrivere a lettere de catafarco 
che maie lo stare zitto fece nozemiento a nesciuno: ma la 
lengua de certe mozzecutole, che non sanno mai dicere be¬ 
ne e sempre tagliano e coseno e sempre fuorfecheiano e 
pogneno, non te curare, ca ne cauzano bene de la costeiu- 
ne, ca a lo scotolare de li sacche sempre s'è visto e se vede 
ca dove lo dire bene s'acquista amore ed utile, lo dire male 
se guadagna nemici zia e mina. Sentite de che manera e me 
dar ri te no cantaro de ragione. 

D ice ch'era na vota duie frate carnale, Cianne, che 
steva commodo commodo comme a no conte, e Lise, 
che n'aveva manco la vita: ma quanto l'uno era povero 
de fortuna tanto l'autro era meschino d'animo, che non 
se sarria auzato da cacare pe refrescarele lo spirito, tanto 
che lo povero Lise, desperato, lassale la patria e se la 
dette a camminare lo munno. 

E tanto camminaie che na sera arrivaie co na iornata 
pessima a na taverna, dove trovaie dudece giuvene sedu¬ 
te 'ntuorno a lo fuoco, li quali, visto lo nigro Lise tutto 

aggrancato, che era adesa tisico de lo friddo, sì pe la 
staggione che era forte comme pe le vestite ch'erario la¬ 
sche, lo commetaro a sedere 'ricanto a lo focolaro. 

Lo quale azzettato lo 'mvito, ca ne aveva no granne 
abbesuogno, se mese a scartare e, scarfannose, fu adde- 
mannato da uno de chille giuvene, ch'era tutto 'ngrifuto, 
co na cera brosca dafaresorreiere: «Chete pare, palesa¬ 
no, de sto tiempo?». 

«Che me vo' parere?», disse Lise, «me pare ca tutte le 
mise dell'anno fanno lo debito loro; ma nui, che non sa- 
pimmo chello che addimannammo, volimmo dare legge 
a lo cielo e, desideranno le cose a muodo nuostro no pe¬ 
scammo troppo a funno se sia bene o male, utele o dan¬ 
no chello che 'nce vene 'n crapiccio, tanto che lo vierno 
quanno chiove vorriamo lo Sole Lione, lo mese d'agusto 
le scarricate de le nuvole, non penzanno che, se chesto 
fosse, le stagione iarriano a capoculo, le semiente se per- 
darriano, le racoute iarriano a mitto, le cuorpe se ’nta- 
marriano e la N atura iarria a gamme ’n cuollo. Però las¬ 
sammo fare a lo cielo lo curso suio, ca però ha fatto 
l'arvole: pe remmediare co le legne a lo rigore de lo vier¬ 
no e co le frunne a lo caudo de la stata». 

«Tu parie da Sanzone», disse chillo giovene, «ma non 
me puoi già negare che chisto mese de marzo, dove sim¬ 
ulo, non sia troppo 'mpertinente: co tante ielate e chiop- 
pete, neve e grannole, viente, refole, neglie e tempeste e 
autrefruscole 'nce fa venire ’n fastidio la vita». «T u dice 
lo male de sso povero mese», respose L ise, «ma non par¬ 
ie già deM'utile che 'nce porta, pocca isso da prinzipio, 
co lo mettere 'nanze la primmavera, alla 'ngenetazione 
de le cose e, quanno maie autro, isso è causa che lo Sole 
prova la felicità de lo tiempo presente co farelo trasire a 
la casa de lo M ontone». 

A ppe gran gusto sto giovene de le parole de L ise, per¬ 
ché a punto era lo stisso mese de M arzo, che co l'autre 
unnece frati eli e era capetato a chella taverna. Pe remo- 

nerare la bontà de Lise, che non aveva saputo dire male 
de no mese tanto tristo che manco li pasture lo vonno 
mentovare, le dette na bella cascetella, dicennole: «Pi¬ 
gliate chesta e tutto chello che t'abisogna cerca puro, 
che aprenno sta casciolella te la trovarrai ’nante». 

Lise co parole granne de sommessione rengraziaie 
chillo giovene e, puostose la cascietta a capo comme co¬ 
sano, se mese a dormire e - non tanto priesto lo Sole co 
le pennielle de li raggi venne a retecare de chiaro l'om- 
bre de la N otte - licenziatose da chille giuvene se mise 
’n cammino. 

M a non fu allontanato cinquanta passe da la taverna 
che, aprenno la cascietella, disse: «0 bene mio e non 
porria avere na lettica 'nforrata de friso, co no poco de 
fuoco dintro e caminasse caudo caudo pe dintro ste ne¬ 
ve?». Non cossi priesto appe scomputo de dire, che 
comparze na lettica co li lettichiere, che, pigliatolo peso- 
le pesole e puostolo dintro, isso le dicette che cammi¬ 
nassero verzo la casa soia. 

E, comme fu l'ora de menare li buoffole, aperta la ca¬ 
sciolella disse: «Venga robba da mangiare!», e loco te 
vediste sbrommare lo bene da lo cielo e fu tale lo ban¬ 
chetto che 'nge potevano mangiare diece re de corona. 

A rrivato na sera a no vosco, che non deva prattica a lo 
Sole pe venire da luoche sospette, aperta la cascietella 
dicenno: «A sto bello luoco, dove sto shiummo fa con¬ 
trapunte 'ncoppa le prete pe accompagnare lo cantofer¬ 
mo de le viente frische, io vorria reposare sta notte», e 
loco te vediste armare na travacca de scarlato fino sotto 
a na tenna de 'ncerato, co matarazze de penna, coperta 
de Spagna e lenzola shioshiale-c-vola. E, demannanno 
da mangiare, fu priesto n'ordine no repuosto d'argenta- 
ria a facce de no prencepe ed aparata na tavola, sotto 
n'autra tenna, de vevanne che l'adore ieva dento miglia. 

M angiato che appe, iette a dormire e - quanno lo gal¬ 
lo, ch'è spione de lo Sole, avisaie lo patrone ca l'ombre 

erano allentate e stracque e ca mo era tiempo, comme a 
sordato prattico, de darele a la coda e farene scafacelo - 
aperta la cascia dicenno: «Vorria no bello vestito, per¬ 
ché ogge m'ha da vedere fraterno e le vorria fare canna- 
vola», e ’nitto ’n fatto se vedde n'abito de segnore de 
velluto ’n quaranta nigro, co vernile de ciambellotto rus¬ 
so, co no bello picco granne sopra na nforra de lanetta 
gialla, chevediveno campo deshiure, e, vestutose, Lise 
se mettette drinto la letti ca e arrivale a la casa. 

danne, chevedennolo venire cossi sforgiuso eco tan¬ 
ta commoditate, voze sapere che fortuna era stata la 
soia. Lo quale le contale de li giuvene c'aveva trovato a 
chella taverna e de lo presiento che l'avevano fatto, ma 
tenne fra le diente lo descurzo passato co chillo giovene. 
danne no vedde l'ora de lecenziarese da lo frate, dicen- 
nole che iesse a riposare, ch'era stracquo, e subeto se 
mese pe le poste. 

Arrivale a chella taverna dove, trovato li medesime 
giuvene, se mese a chiacchiarare co loro e fattole chillo 
giovene la medesema 'nterrogazione, che le pareva de 
sto mese de marzo, isso, aprenno tanto de cannarone, 
commenzaie a dire: «0 che dio lo sconfonna sto mese 
marditto, nemico de le 'nfranzesate, odiuso de li pecora- 
re, 'ntrovolamiento de l'umure, scasamiento de li cuor- 
pe! mese che, volenno annonziare quarche roina a 
n'ommo, se le dice: và, ca marzo te n'ha raso 1 .-, mese che, 
quanno vuoi dare a uno lo titolo maggiore de presentu- 
so, se le dice: che cura de marzo I; 'nsomma è no mese 
che sarria la fortuna de lo munno, la ventura de la terra, 
la recchezza deH'uommene se le fosse sborrato la chiaz¬ 
za de la squatra de li fratielle». 

Lo mese de M arzo, che se sentette fare sta lavata de 
capo da danne, sfarzai la cosa fino a la matina, co pen- 
ziero de le 'nzoccare lo bello trascurzo. E volennose 
danne partire, le dette no bello scorriato dicennole: 
«Sempre che te vene desederio de quarcosa, e tu dì: 

scorriate), dammene dento!, e vederrai perne 'rifilate a lo 
iunco». 

danne, rengraziato lo giovene, accomenzaie a toccare 
de sperone e no voze fare prova de lo scorriate fin che 
n'arrevaie a la casa soia, dove, a pena puosto lo pede, 
trasette a na cammara segreta pe conzervare li denare 
che sperava da lo scorreiato, a lo quale dicette: scorret¬ 
to, dammene ciento! ». E lo scorreiato se non ce ne deze 
dì che torna pe lo riesto, facenno contrapunto de com¬ 
positore de musica pe le gamme e pe la facce, de manera 
che a li strille corze Lise e, vedenno ca lo scorreiato non 
se poteva tenere, ca faceva comme a cavallo scapolo, 
aperze la cascetella e lo facette fermare. 

E, demannato Cianneche l'era successo, 'ntese la sto¬ 
ria e le dicette che non se lamentasse d'autro che de se 
medesemo, che se aveva cacato da se stisso lo male com¬ 
me a turdo e che aveva fatto comme a lo cammillo, che, 
desideranno avere le corna, perdette l'aurecchie. M a che 
'mezzasse n'autra vota a tenere frieno a la lengua, la qua¬ 
le è stata la chiava che l'aveva apierto lo magazeno de sta 
desgrazia, perché se isso diceva bene de chillo giovene 
correva fuorze la medesima fortuna. Tante chiù ca lo di¬ 
re bene è na mercanzia che non costa niente e sole avan¬ 
zare guadagno che non se crede. 

A l'utemo lo conzolaie che non cercasse chiù commo- 
dità de chello che l'aveva dato lo cielo, ca la cascetta soia 
vastava a ’nchire a scafaccio trenta case d'avare e ca isso 
sarria stato patrone de tutto lo bene suio, perché a l'om- 
mo liberale lo cielo leètesoriero eca, sì be' n'autro frate 
l'averria ’n savuorrio pe la canetate che l'aveva usata nel¬ 
le miserie soie, tuttavota penzava ca la meschenezza soia 
era stato lo viento prospero che l'aveva portato a sto 
puorto e perzò ce ne voleva avere grazia ed aveva anemo 
de recanoscere sto piacere. 

Sentute ste cose Cianne le cercaie perdonanza de lo 
'nzamorramiento passato e, fatta na lega de poteca, se 

gaudettero 'nsiemme la bona ventura e da l'ora 'nante 
danne disse bene d'ogni cosa, pe trista che fosse, ca 

lo cane scaudato d'acqua cauda 
have sempre paura de la fredda». 

PINTO SMAUTO 
TRATTEN EM IENTO TERZO 
DE LA IORNATA QUINTA 


Betta recusa de volere marito; all'utemo se ne 'mpasta 
uno de mano soia ed, essennole arrobbato da na regina, 
dapo' mille travaglie lo trova e, co gratin'arte recuperato¬ 
lo, se lo reporta a la casa. 

A venno scomputo lo cunto Cecca, che pi acquette stre¬ 
mamente a tutte, M eneca, che steva a cavalletto pe sparare 
lo suio, visto che stevano co l'aurecchle appezzute pe senti¬ 
re cossi parlale: «Fu sempre chiù defficele all'ommo lo 
conservare /'acquistato che /'acquistare de nuovo: perché 
nell 'uno concorre la Fortuna, che spesse vote aiuta le ’nio- 
stizie, ma nell'autro ’nce vole sinno. Però se vede pe lo 
chiù persona che n'ha trascurso sagli re dov'è lo bene, ma 
pe carestia de 'nciegno vrociolarene a bascio, comme da lo 
cunto che ve dirraggio, si site comprennuoteche, porrite 
chiaramente vedere. 

Era na vota no mercante che aveva na figlia uneca e 
sola, la quale desiderava grannemente de vedere mareta- 
ta, ma, pe quanto tastiava sto liuto, la trovava dento mi¬ 
glia lontano da le recercate soie, pocca sta capo sbentata 
comm'a scigna de le femmene odiava la coda e comm'a 
territorio vannuto e caccia reservata negava lo commer- 
zio d'ogn'ommo e voleva sempre feria a lo tribunale 
suio, sempre vacanza a le scole, sempre feste de corte a 
lo banco, tanto che lo patre ne steva lo chiù affritto e de¬ 
sperato de lo munno. 

Ed, occorrenno de ire a na fera, disse a la figlia, che se 
chiammava Betta, che desiderava che le portasse a lo re- 
tuorno ed essa le decette: «Tata mio, se me vuoi bene, 
portarne no miezo cantaro de zuccaro de P aiermo e mie- 
zo d'ammennole ambrosine, co quatto o sei fiasche d'ac¬ 
qua d'adore e no poco de musco e d'ambra, portanno- 

me perzì na quarantina de perne, dui zaffire, no poco de 
granatene e rubini, co no poco d'oro filato e sopra tutto 
na mattara e na rasora d'argiento». 

L o patre se maravegliaie de sta addemanna stravagan¬ 
te, puro, pe non contradire a la figlia, iette a la fera e tor¬ 
nale portannole puntualemente quanto aveva cercato. 
La quale, avuto cheste cose se 'nchiuse dintro na cam- 
mara e commenzaie a fare na gran quantità de pasta 
d'ammennole e zuccaro, 'inescata co acqua rosa e spro- 
fummo e commenzaie a fare no bellissimo giovene, a lo 
quale fece li capille de fila d'oro, l'uocchie de zaffire, li 
diente de perne, le lavra de robine e le dette tanta grazia 
che no le mancava se no la parola. La quale cosa fatto, 
avenno sentuto dicere ca n'autra statua a li prieghe de 
no certo re de Cipro deventai e viva, tanto pregaie la dea 
d'ammore che la statua commenzaie ad aprire l'uocchie 
e, renforzanno le preghere, se mese a shiatare e dapo' lo 
shiato scettero le parole, e scioglienno all'utemo tutte le 
membra, commenzaie a camminare. 

Betta, co n'allegrezza grannechiù che s'avesse guada¬ 
gnato no regno, l'abbracciaie e basaie e, pigliatolo pe la 
mano, lo portaie 'nanze lo patre dicennole: «Tata, 'gno- 
re mio, sempre avite ditto ca stivevo goliuso de vedere- 
me maritata e io, pe contentareve me l'aggio sciuto se- 
cunno lo core mio». Lo patre, che vedde scire da la 
cammara de la figlia sto bellissimo giovene che n'aveva 
visto trasire, remase attoneto e, vedenno tanta bellezza 
che se poteva pagare no grano pe testa a mirarelo, se 
contentale che se facesse sto matremonio, facennose na 
festa granne dove, fra l'autre che 'nce vennero, 'nce ca¬ 
pitale na gran regina scanosciuta, la quale visto la bellez¬ 
za de Pinto Smauto, che cossi le deze nomme Betta, se 
ne 'ncapricciaie d'autro che de baia. 

E perché Pinto Smauto, che n'aveva tre ora che aveva 
apierto l'uocchie a le malizie de lo munno, non sapeva 
'ntrovolare l'acqua, accompagnaie pe fi' a le scale le fo- 

rastere ch'erano venute a 'norare le nozze, che cossi 
l'aveva ditto la zita, e, facenno lo stisso co chella segno- 
ra, essa pigliatolo pe la mano lo trasportale chiano chia- 
no fi' a la carrozza a sei cavalle che teneva a lo cortiglio, 
dove tiratolo drinto fece toccare a la vota de le terre 
soie, dove lo nsemprece de Pinto Smauto, non sapenno 
che l'era socciesso, le deventaie marito. 

Betta, aspettatolo no piezzo névedennolo chiù com¬ 
parere, mannaie a bascio a lo cortiglio si fosse a parlare 
co quarche perzona, fece saglire all’astraco si 'nce fosse 
iuto a pigliare airo, s'affacciaie a lo necessario si fosse iu¬ 
ta a dare lo primmo tributo alla necessità de la vita; ma, 
non trovannolo, subeto se 'magenaie ca ped essere tanto 
bello l'era stato arrobbato, e fatto iettare li solite banne, 
né comparenno nesciuno a revelarlo, facette resoluzione 
de irelo cercanno pe tutto lo munno stravestuta da po¬ 
verella. 

E, puostose de sta manera a cammenare, dapo' quar¬ 
che mese arrivale a la casa de na bona vecchia, che la re- 
cettaie co granne amore; e, ’ntiso la desgrazia de Betta e 
vedenno de chiù ch'era prena, n'avette tanta compassio¬ 
ne che le 'mezzale tre parole: la primma, tricche varlac- 
che, ca la casa chiove ; la seconna, anola tranoia, pizze fon- 
tanola ; la terza, tafar'e tammurro, pizze 'ngongole e 
cemmino, decennole che le iesse decenno a tiempo de lo 
chiù granne abbesuogno, ca ne cacciaria gran beneficio. 
Betta, sì be' restale maravigliata de sto prestante de 
vrenna, perzò decette fra se stessa: «Chi te sputa ’n can¬ 
na non te vo' vedere muorto echi piglia non secca, ogne 
picca iova; chi sa che bona fortuna se 'nchiude drinto a 
sse parole?». E cossi decenno, rengraziato la vecchia, se 
mese a cammenare. 

E, dapo' luongo viaggio, arrivato a na bella cettà 
chiammata M onte Retionno se ne iette deritto a lo pa¬ 
lazzo riale, dove cercata, pe l'ammore de lo cielo, no po¬ 
co de recietto a la stalla, ped essere vecina a lo partoro. 

Laqualecosasentuto daledammecelledecorte, Sfece¬ 
ro dare nacammarella 'miezo le scale, dove stanno la ne- 
grecata vedde passare Pinto Smauto, pe la quale cosa 
appe tanta allegrezza che fu 'm ponta'm ponta a sciulia- 
redall'arvolo deiavita. 

M a, perché se trovava a tanta necessitate, voze fare 
prova de la primma parola dettale da la vecchia; e cossi, 
decenno tricche varlacche, ca la casa chiove, se vedde 
comparere 'nante no bello carruocciolo d'oro 'ncrastato 
tutto de gioie, lo quale ieva da se stisso pe la cammara, 
ch'era no spanto a vedere. La quale cosa visto da le 
dammecelle, lo dissero a la regina che, senza perdere 
tiempo, corze a la cammara de Betta e, veduto sta bella 
cosa, le disse si 'nge lo voleva vennere, che l'averria dato 
quanto sapeva addemannare. La quale respose, che si 
be' era pezzente, stimava chiù lo gusto suio che tutto 
l'oro de lo munno e però si voleva lo carruocciolo, 
l'avesse fatto dormire na notte co lo marito. 

La regina restale maravigliata de la pazzia de sta po¬ 
verella, che ieva tutta perogliosa e pe no capriccio voleva 
dare tanta recchezza, e fece preposito de zeppoliarene 
sto buono vocconee, addobbianno Pinto Smauto, faces¬ 
se la poverella contenta e male pagata. 

E - venuta la Notte, quanno esceno a fare mostra le 
stelle de lo cielo e le lucciole de la terra - la regina, dato 
l'addormio a Pinto Smauto, lo fece corcare a canto a 
Betta; lo quale tanto faceva quanto l'era ditto, né cossi 
priesto fu iettato 'ncoppa lo matarazzo che se mese a 
dormire comme a no ghiro. Betta negrecata, che penza- 
va chella notte de scontare tutte l'affanne passate, ve- 
denno ca non c'era audienzia ped essa, commenzaie a la¬ 
mentasse fore de mesura, remproverannole tutto chillo 
che aveva fatto pe causa soia. E non chiuse mai vocca 
l'addolorata e n'aperze mai uocchie l'addormentato, fic- 
ché no scette lo Sole co l'acqua de spartire a separare 
l'ombra da la luce, quanno la regina scese a bascio e se 

pigliaiepe mano Pinto Smauto, decenno a Betta: «G iàsì 
contenta?». «Tale contento puozze avere tutto lo tiem- 
po de la vita toia», respose sotto lengua Betta, «pocca 
aggio passato accossì male notte che me ne allecorderag- 
gio pequarcheiuorno». 

M a, non potenno resistere, la negra voze fare la se- 
conna prova de le seconne parole e, decenno anola tra¬ 
noia, pizze fontanola, vedde comparere na gaiola d'oro 
co no bellissimo auciello fatto de prete preziose e d'oro, 
che cantava a facce de no rossegnuolo. La quale cosa vi¬ 
sto le dammecelle, e referutole a la regina, lo voze vede¬ 
re: e, fattole la stessa addemanna che l'aveva fatto de lo 
carruocciolo e respuostole Betta lo stisso c'aveva re- 
spuosto la primma vota, la regina, c'aveva allommato e 
ammascato la corriva, prommese de farela dormire co lo 
marito. 

E, pigliatose la gaiola co l'auciello e venuto la notte, 
dette lo soleto addormio a P into Smauto e lo mannaie a 
dormire co Betta a la stessa cammara dove aveva fatto 
armare no bello lietto. La quale, vedenno che dormeva 
comm'a scannato, commenzaie a fare lo stisso lamiento, 
decenno cose che averria muoppeto a compassione na 
preta selece e, lamentannose e chiagnenno e sciccannose 
tutta, passale n'autra notte 'mottonata de tormiento. E 
comme fu iuorno scese la regina a pigliarese lo marito e 
lassale la negrecata Betta fredda e ielata, che se magnale 
le mano a diente de la burla che l'era stata fatta. 

M a, scenno la matina Pinto Smauto pe ire a cogliere 
quatto fico a no giardino fore la porta de la cetate, se 
raccostale no scarpe-vecchie, che steva a muro a muro 
co la cammara de Betta, lo quale n'aveva perduto parola 
de quanto essa aveva ditto e referette de punto ’m punto 
lo trivolo, lo sciabacco e le lamentaziune de la sfortunata 
pezzente. La quale cosa sentuta lo re, che già commen- 
zava a mutare sinno, se 'magenaie comme potesse passa¬ 
re sto negozio e penzaie che si n'autra vota le venesse 

fatto d'essere mannato a dormire co la poverella non 
s'averria vevuto chello che le faceva dare la regina. 

0 ra, volenno Betta fare la terza prova e decenno le 
terze parole tataro e tammurro, pizze ’ngongole e cemmi- 
ne, ne scettero na mano de panne de seta e d'oro e de fa¬ 
sce ragamate co na concola d'oro, che la regina stessa 
n'averria potuto mettere 'nsieme cossi belle galantarie. 
L e quale cose allommate da le dammecelle ne fecero avi- 
sata la patrona, la quale trattaie d'averele comm'avea 
fatto dell'autro e, avuto la medesima resposta da Betta, 
che si le voleva avesse fatto dormire lo marito cod essa, 
la regina, decenno fra se stessa: «Che 'nce perdo a con¬ 
tentare sta pacchiana pe cacciarele da sotto ste belle co¬ 
se?» e, pigliatose tutte ste ricchezze che l'offerse Betta - 
comme la N otte comparse de sero, essennole liquidato 
lo strommiento pe lo debeto contratto co lo suonno e lo 
repuoso - dette l'addormio a P into Smauto. 

Ed isso, tenennolo 'moccaefatto fenta de ire a scari¬ 
care la vessica, lo iettaie dinto a na cammara e, iutose a 
corcare a canto a Betta, essa commenzaie a fare la stessa 
canzone, decenno comme l'avea 'impastato co le mano 
soie de zuccaro e ammennole, comme l'avea fatto li ca¬ 
pine d'oro e l'uocchie e la vocca de perne e prete prezio¬ 
se e comme l'era debetore de la vita datale da li dei pe le 
preghere soie e, utemamente, comme l'era stato arrob- 
bato e essa, grossa prena, l'era iuta cercanno co tante 
stiente che lo cielo ne guarde ogne carne vattiata. E, de 
chiù, comme avea dormuto dui autre notte cod isso, e 
dato 'n cagno dui tesore, e n'avea potuto avere na parola 
schitto, tale che chesta era l'utema notte de le speranze 
soie e l'utemo termene de la vita. 

Pinto Smauto, che steva scetato, sentuto ste parole e 
allecordatose comme no suonno de chello ch'era passa¬ 
to, l'abbracciaie e conzolaie comme meglio seppe. E - 
perché la N otte era sciuta co la mascara negra a portare 
lo ballo de le stelle - s'auzaie chiano chiano e, trasuto 

dinto la cammara de la regina, che steva sprofonnata ne 
lo suonno, se pigliale tutte le cose che n'avea zeppoliato 
a Betta e tutte legioieetornisech'erano dinto lo scritto¬ 
rio, pe sodesfarese de li travaglie passate. E tornato a la 
mogliere, se ne partettero all'ora stessa e tanto cammi¬ 
nare ficché scettero da li confine de chillo regno, dove 
se reposaie tanto a no buono alloggiamento che Betta 
scettea luce co no bello mascolo. 

E levata che fu da lo lietto s'abbiaro a la vota de la ca¬ 
sa de lo patre, dove lo trovaro sano e vivo, c'a lo gusto 
de revedere la figlia deventai commefigliulo de quinne- 
ce anne; e la regina, non trovanno né lo marito né la pez¬ 
zente né le gioie, se scieccaie tutta a pilo 'mierzo, a la 
quale non mancale chi disse: 

chi gabba, non se doglia s'è gabbato». 

LO TURZO D'ORO 
TRATTEN EM IENTO QUARTO 
DE LA IORNATA QUINTA 


Parmetella, figlia de no vellano povero, 'ncontra na 
bona fortuna, ma, pe troppo curiosità, le scappa da le 
mano e, passato mille travaglie, trova lo marito ’n casa 
de la mamma, ch'era n'orca e, passate pericole granne, 
se gaudeno 'nsiemme. 

’N ce fu chiù d'uria c'averria pagato no dito de ia mano 
c'avesse avuto sta virtù de farese no marito o mogliere a 
voglia soia; e particolarmente lo prencepe, che s’averria 
veduto na pasta de zuccaro a canto dove se trovava na 
massa de veni no. M a, venenno lo iuoco de lo tuocco a T ol¬ 
la, essa non aspettate la Esecuzione pe pagare sto debeto, 
ma cossi decette: «L'essere la perzona sopierchio coriosa e 
lo volere troppo soprassapere porta sempre lo miccio a la 
mano pe dare fuoco a la monezione de le fortune soie e 
spisso spisso chi cerca li fatte d'autro sgarra le cose propie 
e lo chiù de le vote chi scava troppo curioso luoche pe tro¬ 
vare tesore trova quarche chiaveca dove ’nce schiaffa de 
facce: comme soccesse a na figlia de n'ortolano, de la ma¬ 
nera che secoteia. 

Era na vota n'ortolano, lo quale, essenno poveriello 
poveriello che pe quanto sudava a faticare non poteva 
scire da pane a vennere, accattale tre porchette a tre fi¬ 
gliole femmene che aveva, azzò, crescennole, se trovas¬ 
sero quarcosa pe dotecella. 

Pascuzza e Cice, ch'erano le chiù granne, portaro a 
pascere le loro a no bello pascone, ma non vozero che 
Parmetella, ch'era la figliola chiù picciola, iesse co loro, 
cacciannola azzò iesse a pascere a quarch'autra parte. 

La quale, portanno l'animaluccio suio pe dintro no 
vosco, dove se facevano forte l'ombre contra l'assaute 
de lo Sole e arrivata a no certo pascolo 'miezo a lo quale 

correva na fontana, che tavernara d'acqua fresca 'mitava 
co lengua d'argiento li passaggiere a bevere na meza, 
trovale no cierto arvolo co le frunne d'oro, de le quale 
pigliatone una la portale a lo patre, che co n'allegrezza 
granne la vennette chiù de vinte ducate, che le vastaro 
ad appilare quarche pertuso. E demannata dove l'avesse 
trovata, disse: «P iglia, messere mio, e non cercare autro, 
si non vuoie guastare la sorte toial». 

E, tornato lo iuorno appresso, fece lo medesimo e 
tanto continuale a sfronnare ehiIl'arvolo che restale 
spennato, comme si avesse recevuto lo sacco da li viente. 

Passato l'autommo e addonatose ca st'arvolo aveva 
no gran turzo d'oro, lo quale non se poteva sciccare co 
le mano, iette a la casa soia e, tornata co n'accetta, se po¬ 
se a scauzare 'ntuorno 'ntuorno lo pedale deH'arvolo e, 
auzato comme meglio potte lo turzo, 'nce trovai sotto na 
bella scala de porfeto, pe la quale essa, che era coriosa 
fore de mesura, scennette a bascio e, camminato pe na 
gran cava futa futa, trovale na bella chianura ne la quale 
era no bellissemo palazzo, che no scarpisave autro c'oro 
ed argiento, né te deva autro ’n facce che perne e prete 
preziose. 

E, miranno Parmetella comme 'nsallanuta sti belle 
sfuorge, né vedenno perzona nesciuna mobele dintro a 
cossi bello stabele, trasette dintro na cammara dov'era 
na mano de quatre ne li quale se vedevano pente tanta 
belle cose e particolarmente la 'gnoranza de n'ommo sti¬ 
mato sapio, l'ingiustizia de chi teneva le belanze e l'ag- 
gravie vennecate da lo cielo, cose da fare strasecolare 
cossi parevano vere e vive, dintro la quale cammara tro¬ 
vale na bella tavola apparecchiata. 

Parmetella, che se senteva sonare le stentine, non ve¬ 
denno perzona nesciuna se mese a tavola comm'a no 
bello conte a smorfire. M a, stanno a lo meglio de lo maz¬ 
zecare, eccote trasire no bello schiavo, lo quale disse: 

«Ferma, non te partire, ca te voglio pe mogiiere e farete 
la chiù felice femmena de lo munno!». 

Parmetella, si be' filale sottile pe la paura, tutta vota a 
sta bona prommessa pigliaie core e, contentatose de 
chello che voze lo schiavo, le fu subeto consignata na 
carrozza de diamante, tirata da quatto cavalle d'oro co 
l’ascelle de smeraude e robine, che la portavano volanno 
ped aiero azzò se pigliasse spasso, e le foro date pe servi¬ 
zio de la perzona soia na mano de scigne vestute de tela 
d'oro, che subeto 'ncignannola da capo a pede la mesero 
'n forma de ragno, che pareva propio na regina. 

M a, venuta la notte - quanno lo Sole, desideruso de 
dormire a le ripe de lo shiummo dell'l nnia senza tavane, 
stuta lo lumme- lo schiavo le disse: «Bene mio, si vuoi 
fare la nonna, corcate a sto lietto, ma, comme si 'ncafor- 
chiata dintro a le lenzola, stuta la cannela e sta ’n celle- 
vriello a fare chello che te dico, si non vuoi sgarrare lo fi¬ 
lato». 

Le quale cose fatto Parmetella se mese a dormire; ma 
non appe accossì priesto appapagnato l'uocchie che lo 
cargiumma, deventato no bellissemo giovane, se le cor- 
caie a lato ed essa, scetatose e sentennose cardare senza 
pettene la lana, appe a morire atterruta; ma, visto che la 
cosa se redoceva a guerra cevile, stette ferma a le botte. 

Ma- 'nante che scesse l'A rba a cercare ova fresche pe 
confortare lo vecchiariello 'nammorato suio - lo schiavo 
sautaie da lo lietto e tomaie a ripigliare la petena soia, 
lassanno Parmetella assai goliosa de sapere quale canna- 
ruto s'aveva sorchiato l'uovo primmarulo de cossi bella 
pollanca. 

M a, ionta l'autra notte e corcatose e stutato le cannele 
comme aveva fatto la sera 'nanze, ecco se ne venne a lo 
soleto lo bello giovane a corcareselle a lato. Lo quale, 
dapo' che fu stracco de iocoliare essennose puosto a 
dormire, essa deze de mano a no focile che s'aveva appa¬ 
recchiato e, alluminato l'esca, dette fuoco a lo zorfariello 

e, appicciato la cannela, auzaie la coperta e vedde l'eba¬ 
no tornato avolio, lo caviale latte e natte e lo carvone 
cauce vergene. 

A le quale bellezze stanno a canna aperta a tenere 
mente e contempranno la chiù bella pennellata c'avesse 
dato mai la N atura 'ncoppa la tela de la maraveglia, sce- 
tatose lo bello giovene commenzaie a iastemmare Par- 
metella, decenno: «0 himè, ca pe causa toia aggio da sta¬ 
re sette autre anne a sta penetenzia mardetta, mentre co 
tanta curiositate haie voluto dare de naso a li secrete 
miei! ma và, curre, scapizzate, che non puozze parere e 
torna a le petto lei le, pocca n'hai conosciuto la sciorte 
toia!». Cossi decenno squagliale, comm'argiento vivo. 

La negra, fredda e ielata, vascianno la capo 'nterra 
scette da chella casa e, comme fu arrivata fora la grotta, 
scontrale na fata che le disse: «0 figlia mia, quanto me 
chiagne l'arma de la desgrazia toia! tu vaie a lo macello, 
dove passarrà pe lo Ponte de lo capii lo sta negra perzo- 
na! perzò, pe arremmediare a lo pericolo tuio, piglia ste 
sette fusa, ste sette fico e st'arvariello de mele e ste sette 
para de scarpe de fierro e cammina tanto senza fermare- 
te mai ficché se strudeno, che vederrai 'ncoppa a no 
gaifo de na casa sette femmene che starranno a filare da 
sopra a bascio co lo filo arravogliato al Tossa de muorte. 
E tu sai che buoi fare? statte bello accovata e, guatto 
guatto, comme seenne a bascio lo filo e tu levane l'uosso 
ed attaccance lo fuso ontato de mele co la fico ’n cagno 
de vertecillo, perché tirannole ad auto e sentenno lo do- 
ce dirranno: - Chi m'have addociuto la mia voccuccia, 
le sia addociuta la soa ventoruccia! E dapo' ste parole 
una, appriesso l'autra diranno: - 0 tu, che m'hai portato 
ste cose duce, lassate vedere! E tu respunnerrai: - N on 
voglio, ca me mance! E chelle dirranno: - N on te ma¬ 
gno, se dio me guarda la cocchiara! E tu 'mponta li pie¬ 
de e sta tosta e esse secotaranno: - I o non te mando, se 
dio meguardelo spito! E tu sauda, commete radisse. Et 

esse leprecarranno: - I o non te magno, se dio me guarde 
la scopa! E tu non le crederezubba e si decesse: - Non 
te magno, se lo cielo me guarde lo cantaro!, e tu chiude 
la vocca e non pipetare, ca te farriano vacoare la vita. 
AH'utemo dirranno: - Se dio me guarde Truone-e-lam- 
pe, ca non te mando!, tanno tu saglie ad auto, etremma 
secura ca non te farranno male». 

’Ntiso chesto Parmetella commenzaie a cammenare 
pe valle e pe munte, tanto che le scarpe de fi erro 'ncapo 
de sette anne se strudettero. Et arrivata a no gran caso¬ 
ne, dov'era na loggetta sciuta ’nfore, vedde le sette ferri¬ 
mene che felavano e, fatto chello che l'aveva conzigliato 
la fata, dapo' mille guattarelle e covarelle, essa all'ute- 
mo, fatto lo ioramiento de T ruone-e-lampe, fattose ve¬ 
dere sagliette ad auto, dove tutte sette le decettero: «0 
cana tradetora, tu sì la causa che fraterno sia stato sette e 
sette anne drinto la grotte, lontano da nui, ’n forma de 
schiavo! ma non te corare, ca se haie saputo farence co 
lo ioramiento no sequestro a la canna, co la primma ac- 
casione scunte lo nuovo e lo viecchio! ora sai che buoi 
fare? accovate dereto a chella mattara e, comme vene 
mamma nostra, la quale senz'autro te 'nnorcarria, tu le 
va retomano e afferrale le zizze, che le tene comm'a bi- 
saccie dereto le spalle, e tira quanto puoie né lassare mai 
ficché non iure peTruone-e-lampe de non farete male». 

La quale cosa fatto da Parmetella, dapo' avere iorato 
per la paletta de lo fuoco, pe lo predillo, pe lo pagese, 
pe lo trapanature, pe la rasteilera, iorai pe Truone-e- 
lampe ed essa lassaie le zizze e se fece vedere all'orca, la 
quale le disse: «H aime no cauce! ma sorca deritto, tra¬ 
detora, ca co la primma chioppeta te ne faccio portare a 
la lava!». 

E, cercanno co le sproccole l'accasione de scrofonia- 
resella, no iuorno pigliaie dudece sacche de legumme 
confose e mescolate 'nsiemme, ch'erano cicere chie- 
chierchie pesi elle nemmiccolefasulefave rise e lopine, e 

le disse: «Tradetora, te', piglia stelegumme e scigliele de 
manera che ognuna stia spartata dall'autra, che se pe 
stasera non so' fatte io me te 'nnorco comm'a zeppola 
de tre caallei». 

La povera Parmetella, sedutasea pede li sacche, dece¬ 
va chiagnenno: «M amma mia bella, o quanto me sarrà 
'ntorzato lo turzo d'oro! chesta è la vota che sarrà spe- 
duto lo hiaieto mio! pe vedere na facce negra tornata 
ianca sto core negrecato è tornato mappina! ohimè so' 
fosa, so' speduta, non c'è chiù remmedio, me pare ad 
ora ad ora de 'nchire lo cannarone de chell'orca fetente! 
né 'nc'è chi m'aiuta, no 'nc'è chi me conziglia, né ’nc'è 
chi me conzolai». 

Ora, mentre faceva lo sciglio, eccote comparere 
comm'a no lampo Truone-e-lampe, lo quale aveva for- 
nuto l'asilio de la mardezzione che le fu data. Lo quale, 
si be' steva 'ncagnato co Parmetella, puro lo sango non 
poteva farese acqua e, vedennole fare sto sciabacco, le 
disse: «Tradetora, ched hai che chiagne?». Ed essa le 
contale lo male trattamiento de la mamma e lo fine suio, 
che era de cacciarene li picciole e 'norcaresella. A la 
quale respuose Truone-e-lampe: «Susete e piglia core, 
ca non sarrà quanto se dice!», e, tutto a no tiempo, spar- 
poglianno tutte le legumme pe terra, fece nascere no 
delluvio de formiche, le quale subeto commenzaro ad 
ammontonare spartatamente tutte le legumme, tanto 
che Parmetella, recogliennole ogn'una da simmeto, ne 
’nchiette li sacche. 

E venuta l'orca e trovato lo servizio fatto s'appe a de¬ 
sperare, decenno: «Chillo canedeTruone-e-lampe m'ha 
fatto sto bello servizio, ma tu me pagarraie lo sfriddo: e 
perzò piglia ste facce de cocetrigno, che songo pe dude- 
ce matarazze, e fa che pe stasera siano chine de penne, 
autramente ne faccio la chianca! ». 

La negra, pigliatose le facce e sedutose 'n terra, com- 
menzaie a fare autro che riepeto, martoriannose tutta e 

facenno doi fontane dell'uocchie, quanno comparze 
Truone-e-lampe e le disse: «N on chiagnere, tradetora! 
lassa fare a sto fusto, ca te caccio a puorto. Perzò scapil- 
late sta capo, spanne le facce de matarazzo ’n terra e 
commenza a chiagnere e a trevoliare, strillanno ch'è 
muorto lo Re de l'aucielle e vide che nesoccede». Cossi 
fece Parmetella ed ecco na nuvola d'aucielle che scorava 
l'aiero, li quale sbattenno l'asce!le facevano cadere a 
cuoffo a cuoffo le penne, tanto che 'manco termene de 
n'ora foro chine li matarazze. 

E venuta l'orca e visto lo fatto 'ntorzai de manera che 
schiattava pe shianche, decenno: «Truone-e-lampe m'ha 
pigliato a frusciare, ma sia strascinata a coda de scigna 
s'io non la coglio a passo dove non pozza scappare!». 
Cossi decenno disse a Parmetella: «Curre, vrociola a la 
casa de sorema e dì che me manne li suone, perché aggio 
'nzorato T ruone-e-lampe e volimmo fare na festa de re». 
Dall'autra parte mannaie a dicere a la sore che, venenno 
tradetora a cercare li suone, l'accedesse subeto e la coci- 
nasse, ca sarria venuta a magnare 'nziemme cod essa. 

Parmetella, che se vedette commannare servizie chiù 
liegge, se rallegrale tutta, credennose che fosse commen- 
zato ad addocirese lo tiempo - oh quanto songo stuorte 
li iodizie ornane! - ma, trovato pe la strata, Truone-e- 
lampe vedennola ire de buon passo ledecette: «Dovesì 
abbiata, scura tene? non vide ca vaie a la chianca e te 
fraviche da te li cippe, t'ammole tu stessa lo corbello, tu 
stessa testiempere lo venino, ca sì mannata all'orca, per¬ 
ché te gliotta? ma siente e non dubitare: pigliate sta pa- 
nella, sto mazzo de fieno e sta preta e, comme arrivarraie 
a la casa de ziama, vi ca truove no cane corzo lo quale 
venarrà abbaianno pe mozzecarete e tu dalle sta panella, 
ca Tappile la canna. Passato lo cane trovarrai no cavallo 
scapolo, che venarrà pe darete a cauce e scarpisarete e 
tu dalle sto fieno, ca le 'mpasture li piede. A ll’utemo tro¬ 
varrai na porta che sempre sbatte: e tu pontellala co sta 


Letteratura italiana Einaudi 439 



G iovan Battista Basite - L o cunto de li curiti 


preta, ca le lieve la furia. Saglie po ad auto, ca truove 
l'orca, co na peccerella ’m braccio c'have allommato no 
fumo pe te 'nce arrostere, la quale te dirrà: «Tiene sta 
orlatura, e aspetta quanto vao suso a pigliare li suone»; 
ma sacce ca se va a ammolare le zanne pe te squartare a 
piezze a piezze. E tu iettanno la fegliola dintro a lo fumo 
senza pietà, ca è carne di orco, pigliate li suone che stan¬ 
no dereto la porta e sbigna fore 'nante che torna l'orca, 
ca si no sì speduta. M a avierte ca stanno dintro na scato¬ 
la, la quale non aprire si non vuoie avere guaie e cata¬ 
rie». 

E fatto Parmetella quanto le consigliale lo 'nammora- 
to, a lo tornare che facette co li suone aperse la scatola e 
lloco te vediste volare da ccà no frauto, dalla na ciara¬ 
mella, da na parte na zampogna, dall'autra no chiucchie- 
ro, facenno pell'aiero mille sciorte de suone e Parmetel¬ 
la appriesso sciccannose tutta la facce. F ra chisto miezo 
scette l'orca e, non trovanno Parmetella, s'affacciale a na 
fenestra gridanno a la porta: «Scamazza sta tradetora! ». 
E la porta respose: «N on voglio fare male a la sbentora- 
ta, ca m'have pontellatal». E l'orca gridale a lo cavallo: 
«Scarpisa sta malantrina!». E lo cavallo respose: «No la 
voglio scarpisare, ca m'ha dato lo fieno a rosecare!». E 
l'orca chiammaie finalmente lo cane decenno: «M ozzeca 
sta vigliacca!». E lo cane respose: «Lassala ire la pove¬ 
rella, ca m'ha dato la panella! ». 

0 ra mo Parmetella, che ieva vocetianno dereto li suo¬ 
ne, scontrale Truone-e-lampe lo quale le fece na bona 
'mbrosoliata decenno: «0 tradetora, non vuoi propio 
'mezzare a le spese toie che pe sta 'mardetta coriosità sì 
a lo stato dove te truove?». Cossi decenno chiammaie a 
sisco li suone e le tomaie a 'nchiudere a la scatola, de- 
cennoleche le portasse a la mamma. La quale, commela 
vedde, gridale ad auta voce: «0 sciorte crodele, perzì 
sorema m'è contraria, che non m'ha voluto dare sto con¬ 
tento!». 

Venette fra sto tiempo la zita novella, ch'era na peste, 
na gliannola, n'arpia, na malombra, nasorchia, mossuta, 
cefescola, votta-crepata, tutta teseca, che co dento shiu- 
re e frascune pareva taverna aperta de nuovo. A la quale 
la sogra fece no gran banchetto e, perché aveva male te¬ 
le, fece apparecchiare la tavola vicino a no puzzo, dove 
mese le sette figlie co na 'ntorcia ped uno 'mano, danno- 
ne doi a Parmetella, facennola sedere 'ncoppa l'urlo de 
lo puzzo co designo che, venennole suonno, tommolias- 
se a bascio. 

0 ra, mentre lo magnare ieva e beneva e commenzava- 
no a scaudarese li sanghe, Truone-e-lampe, che steva 
comm'a la zita che male 'nce venne, disse a Parmetella: 
«0 tradetora, me vuoi bene?». E essa respose: «Fi 
'ncoppa al l’astraco ! ». E chi Ilo leprecaie: «Si me vuoi be¬ 
ne, damme no vaso!». E essa: «Dio me ne scanze, arras- 
so sia! bona robba che te canta appriesso lo cielo te la 
mantenga da ccà a dento anne, co sanetate e figlie ma- 
scole! ». E la zita respose: «Ben se pare ca sì na sciaurata, 
si campasse dento anne, che fai la schifosa de vasare no 
giovene cossi bello ed io, pe doi castagne, me lassai vasa¬ 
re a pezzechille da no pecorarol». 

Lo zito, che sentette sta bella prova, fece bottune e 
'ntorzaie comm'a ruospo, che se l'annozzaie lo magnare 
'ncanna; tutta vota fece de la trippa corazzone e gliottet- 
te sto pinolo, co penziero de fare appriesso li cunte e 
saudare sta partita. M a, levato le tavole, ne mannaie la 
mamma e le sore, ed isso, la zita e Parmetella restaro 
'nsiemme pe irese a corcare: e, mentre se faceva scauza- 
re da Parmetella, disse a la zita: «M ogliere mia, hai visto 
comme sta spurceta m'ha negato no vaso?». «H ave avu¬ 
to tuorto», respose la zita, «a darese pede arreto de vasa- 
rete, essenno tu cossi bello giovene, mentre io, pe doi 
castagne, me fice vasare da no guarda pecore! ». 

N on potte chiù contenerese Truone-e-lampe ma, co 
lampe de sdigno etruonedefatte, sagliutole la mostarda 

a lo naso mese mano a no corti elio e scannarozzaie la zi¬ 
ta e, fattole no fuosso a la cantina, l'atterraie ed, abbrac- 
cianno Parmetella, le disse: «Tu sì la gioia mia, tu lo 
shiore de le femmene, lo schiecco de le 'norate! e perzò 
votame ss'uocchie, damme ssa mano, stienne sso musso, 
'nzeccate core, ca voglio essere lo tuio mentre lo munno 
è munno!». 

Cossi decenno se corcattero e stettero 'ngaudianno 
ficché lo Sole levale li cavalle de fuoco da la stalla d'ac¬ 
qua e le cacciale a pascere pe li campe semmenate da 
l'Aurora, quanno, venuta l'orca co l'ova fresche pe 
confortare li zite, azzò decesse viato chi se ’nzora, e piglia 
sograi, trovale Parmetella abbracciata co lo figlio e, ’nti- 
so lo negozio comme era passato, corze de ponta a la so¬ 
re pe conzertare lo muodo da levarese da 'nante sto 
spruoccolo deH'uocchie suoie senza che lo figlio la po¬ 
tesse aiutare. 

E, trovato che pe dolore de la figlia cotta a lo fumo 
s'era 'nfornata essa perzì, che lo fieto d'arzo ammorbava 
tutto lo vicinato, tanto fu la desperazione soia che, da 
orca deventato montone, tanto tozzai la capo pe le mura 
che lesghizzaro le cellevrella eTruone-e-lampe, fatto fa¬ 
re pace a Parmetella co le carnate, stettero felice e con¬ 
dente, trovanno vero lo mutto ca 

chi la dura la vence. 

SOLE, LUNA E TALIA 
TRATTEN EM IENTO QUINTO 
DE LA IORNATA QUINTA 


Talia, morta pe na resta de lino, è lassata a no palazzo, 
dove capitato no re 'ncefa dui figlie. La mogliere gelosa 
l'ha ne le mano e commanda che li figlie siano date a 
magnare cuotte a lo patre eTalia sia abbrusciata: lo cuo¬ 
co salva li figlie e T alia è liberata da lo re, facenno iettare 
la mogliera a lo stisso fuoco apparecchiato peTalia. 

Dove lo caso dell'orche poteva portare quarche frecola 
de compassione addusse causa de gusto, rallegrannose 
ognuno che le cose de Parmetella fossero resciute assai 
meglio de chello che se penzava. Dopo io quale cunto toc- 
canno a Popa de ragioniare essa, che steva co li piede a la 
staffa, cossi decette: 

«E ra na vota no gran signore, ch'essendole nata na fi¬ 
glia chiammata Talia fece venire li sacciente e 'nevine de 
lo regno suio a direle la ventura. Li quale, dapo' varie 
consiglie, concrusero ca passava gran pericolo pe na re¬ 
sta de lino: pe la quale cosa fece na proibizione che din- 
tro la casa soia non ce trasesse né lino né cannavo o au- 
tra cosa semele, pe sfoire sto male scuntro. 

M a, essenno Talia grannecella e stanno a la fenestra, 
vedde passare na vecchia che filava; e, perché n'aveva vi¬ 
sto mai conocchia né fuso e piacennole assai chello ro- 
cioliare che faceva, le venne tanta curiositate che la fece 
saglire 'ncoppa, e, pigliato la rocca 'mano, commenzaie 
a stennere lo filo, ma pe desgrazia, trasutole na resta de 
lino dintro l'ogna, cadette morta ’n terra. 

La quale cosa visto la vecchia ancora zompa pe le sca¬ 
le a bascio. E lo nigro patre, 'ntiso la desgrazia soccessa, 
dapo' avere pagate co varrile de lagreme sto cato 
d'asprinio, la pose, dintro a lo medesimo palazzo che 
steva ’n campagna, seduta a na seggia de velluto, sotta a 

no bardacchino de 'imbroccato, e, chiuso le porte, ab- 
bannonaiepe sempre chillo palazzo, causa de tanto dan¬ 
no suio, pe scordarese ’n tutto e pe tutto la memoria de 
sta desgrazia. 

M a ienno fra certo tiempo no re a caccia e, scappato¬ 
le, no farcone volale dintro na fenestra de chella casa né 
tornanno a rechiammo, fece tozzolare la porta, creden- 
no che 'nce abbitasse gente. Ma, dapo' tozzolato no 
buono piezzo, lo re, fatto venire na scala de vennegnato- 
re, voze de perzona scaliare sta casa e vedere che cosa 
nce fosse dintro e, sagliuto 'ncoppa e trasuto pe tutto, 
restaie na mummia non trovannoce perzona vivente. 

AN'utemo arrivaie a la cammara dove steva Talia 
comme 'ncantata, che vista da lo re, credennose che 
dormesse, la chiammaie; ma, non revenenno pe quanto 
facesse e gridasse e pigliato de caudo de chelle bellezze, 
portatola de pesole a no lietto ne couze li frutte d'am- 
more e, lassatola corcata, se ne tomaie a lo regno suio, 
dove non se allecordaie pe no piezzo de chesto che l'era 
socciesso. 

La quale, dapo' nove mise, scarricaie na cocchia de 
criature, uno mascolo e l'autra femmena, che vedive dui 
vranchiglie de gioie, li quale covernate da doi fate che 
comparzero a chillo palazzo, le posero a le zizze de la 
mamma. Li quale, na vota, volenno zucare né trovanno 
lo capetiello, l'afferraro lo dito e tanto zucaro che ne ti- 
raro l'aresta, pe la quale cosa parze che se scetasse da no 
gran suonno e, vistose chelle gioie a canto, le dette zizza 
e le tenne care quanto la vita. 

E mentre non sapeva che l'era accascato trovannose 
sola sola dintro a chillo palazzo, e co dui figlie a lato, e 
vedennose portare quarche refrisco de magnare senza 
vedere la perzona, lo re, allecordato de Talia, pigliato 
accasione de ire a caccia venne a vederela e, trovatola 
scetata e co dui cucchepinte de bellezza, appe no gusto 
da stordire. E, ditto a Talia chi era e comm'era passato 

lo fatto, fecero n'amecizia e na lega granne e se stette na 
mano de iuorne cod essa, e, lecenziatose co prommessa 
de tornare e portarenella, iette a lo regno suio, nome- 
nanno a tutt'ore Talia e li figlie, tale che se mandava 
aveva Talia 'mocca e Sole e L una, che cossi dette nom¬ 
ine a li figlie, si se corcava chiammava l'uno e l'autro. 

La mogliere de lo re, che de la tardanza a la caccia de 
lo marito aveva pigliato quarche sospetto, co sso chiam- 
maredeTalia, Luna e Sole l'era pigliato autro caudo che 
de sole e perzò, chiammatose lo secretarlo le decette: 
«Siente cca, figlio mio: tu stai fra Sciglia e Scariglia, fra 
lo stantaro e la porta, tra la mazza agghionta e la grata. 
Si tu medici di chi sta 'nammorato maritemo io te faccio 
ricco e si tu me nascunne sto fatto io non te faccio trova¬ 
re né muorto né vivo». 

Lo compare, da na parte scommuoppeto de la paura, 
dall'autra scannato da lo 'nteresse, ch'è na pezza all'uoc- 
chie de l'onore, n'appannatora de la iostizia, na sferraca¬ 
vallo de la fede, le disse de lo pane pane e de lo vino vi¬ 
no, pe la quale cosa la regina mannaie lo stisso secretarlo 
'nome de lo re a Talia, ca voleva vedere li figlie. La qua¬ 
le co n'allegrezza granne mannatole, chillo core de M e- 
dea commannaie a lo cuoco che l'avesse scannate e fat¬ 
tone deverse menestrelle e saponelle, pe farele magnare 
a lo nigro marito. 

Lo cuoco, ch'era teneriello de permone, visto sti dui 
belle pumme d'oro n'avette compassione e, datole a la 
mogliere soia che li nasconnesse, apparecchiale dui cra- 
pette ’n cento fogge. 

E venuto lo re, la regina co no gusto granne fece veni¬ 
re le vivanne e, mentre lo re mangiava co no gusto gran¬ 
ne dicenno «0 h comme è buono chesto, pre vita de 
Lanfusa! oh comm'è bravo chest'autro, pe l'arma de va- 
vomol», essa sempre deceva: «M agna, ca de lo tuo man- 
gel». Lo redoi otre vote non mese arecchieasto taluor- 
no, aH'utemo, sentuto ca continuava la museca, respose: 

«Saccio ca magno lo mio, perché non ce hai portato 
niente a sta casa!» e, auzatose co collera, se ne iette a na 
villa poco lontano a sfocare la collera. 

M a fra sto miezo, non sazia la regina de quanto aveva 
fatto, chiammato de nuovo lo secretarlo mannaie a 
chiammare Talia co scusa ca lo re l'aspettava, la quale a 
la stessa pedata se ne venne desiderosa de trovare la luce 
soia, non sapenno ca l'aspettava lo fuoco. Ma, arrivata 
'nanze la regina, essa, co na facce de N erone tutta ’nvi- 
perata, le disse: «Singhe la benvenuta, madamma Troc- 
cola! tu sì chella fina pezza, chella mal'erva che te gaude 
maritemo? tu sì chella cana perra che me fave stare co 
tanta sbotamiente de chiocca? và ca sì benuta a lo pur¬ 
gature, dove te scontarraggio lo danno che m'haie fat¬ 
to!». 

Talia, sentenno chesto, commenzaie a scusarese ca 
non era corpa soia e ca lo marito aveva pigliato posses¬ 
sione de lo terretorio suio quanno essa era addobbiata. 
Mala regina, non volenno 'ntennere scuse, fece allom- 
mare dintro a lo stisso cortiglio de lo palazzo no gran fo- 
carone e commannaie che 'nce l'avessero schiaffata 
'miezo. Talia, che vedde le cose male arrivate, 'ngenoc- 
chiatase 'nante ad essa la pregaie c'a lo manco le desse 
tanto tiempo che se spogliasse li vestite c'aveva 'n cuol- 
lo. La regina, non tanto pe meserecordia de la negra gio¬ 
vane quanto pe avanzare chille abete racamate d'oro e 
de perne, disse: «Spogliate, ca me contento». 

E Talia commenzata a spogliarese, ogne piezzo de ve¬ 
stito che se levava iettava no strillo: tanto che, avennose 
levato la robba, la gonnella e lo ieppone, comme fu a lo 
levarese de lo sottaniello, iettato l'utemo strillo, tanno la 
strascinavano a fare cennerale pe lo scaudatiello de le 
brache de Caronte, quanno corze lo re e, trovato sto 
spettacolo, voze sapere tutto lo fatto, e, demannato de li 
figlie, sentette da la stessa mogliere, che le renfacciava lo 

tredemiento recevuto, comme 'nce l'aveva fatto canna- 
ri are. 

La quale cosa sentuto lo nigro re, datose ’m preda de 
la desperazione, commenzaie a dicere: «Adonca so' sta¬ 
to io medesemo lupo menaro de le pecorelle meie! 
ohimè, e pecche le vene meie non canoscettero le fonta¬ 
ne de lo stisso sango? ah, torca renegata e che canetude- 
ne cosa è stata la toia? và ca tu ne iarraie pe le torza e 
non mannarraggio ssa facce de tiranno a lo Culiseo pe 
penetenzial». 

E, cossi decenno, ordenaie che fosse iettata a lo stisso 
fuoco allommato pe Talia e 'nziemme cod essa lo secre¬ 
tarlo che fu maniglia de sto ammaro iuoco e tessetore de 
sta marvasa tramma; e, volenno fare lo medesemo de lo 
cuoco che se pensava c'avesse adacciariato li figli, isso 
iettatose a li piede de lo re le disse: «Veramente, segno- 
re, non ce vorria autra chiazza morta pe lo servizio che 
faggio fatto che na carcara de vrase, non ce vorria autro 
aiuto de costa che no palo dereto, non 'nce vorria autro 
trattenimiento che stennerire e arronchiare dintro a lo 
fuoco, non 'nce vorria autro vantaggio ch'essere mescate 
le cennere de no cuoco co chelle de na regina! ma non è 
chesta la gran merzè che aspetto d'averete sarvato le fi¬ 
glie a despietto de chillo fele de cane, che le voleva acci- 
dere pe tornare a lo cuorpo tuio chello ch'era parte de lo 
stisso cuorpo». 

Lo re, che sentette ste parole, restale fora de se stisso 
e le pareva de 'nzonnarese, né poteva credere chello che 
sentevano l'aurecchie soie; po', votatose a lo cuoco, le 
disse: «Si è lo vero che m'haie sarvate li figlie singhe pu¬ 
ro securo ca te levarraggio da votare li spite e te mettar- 
raggio a la cocina de sto pietto a votare comme te piace 
le voglie meie, dannote premmio tale che te chiammar- 
raie felice a lo munnol». 

F ra tanto che lo re deceva ste parole, la mogliere de lo 
cuoco, che vedde lo besuogno de lo marito, portai la Lu- 

na e lo Sole 'nanze lo patre, lo quale iocanno a lo tre co 
la mogliere e li figlie faceva moleniello de vase mo 
coll'uno e mo coN'autro; e, dato no gruosso veveraggio a 
lo cuoco e fattolo gentelommo de la cammara soia, se pi¬ 
gliale Talia pe mogliere, la quale gaudette longa vita co 
lo marito e co li figlie, canoscenno a tutte botte ca a chi 
ventura tene 

quanno dorme perzì chiovelo bene». 

LA SA PI A 

TRATTEN EM IENTO SESTO 
DE LA IORNATA QUINTA 


Sapia, figlia de na gran baronessa, fa deventare ommo 
accuorto Cariuccio figlio de lo re, che non poteva cape¬ 
re lettere, lo quale, pe no boffettone che le dette Sapia, 
volennose vennecare, se la pigliale pe mogliere e, dapo' 
mille strazie, avutone senza sapere cosa nesciuna tre fi¬ 
glie, s'accordano 'nsieme. 

Fecero na preiezza grannelo signore prencepe e la pren- 
cepessa quanno veddero arrivate a buon termeno le cose 
de T alia, che non se credevano mai e che dintro a tanta 
borrasca trovasse sto puorto; e, dato ordene a A ntonella 
che sfodarasse lo cunto suio, essa cossi mese mano: «Tre 
so' le spezie de li 'gnorante a lo munno che meretarriano 
l'uno chiù dell'autro essere puosto a no fumo: lo primmo 
che non sa, lo secunno che non i to' sapere, lo tierzo che 
pretenne de sapere. De la seconna spezia è lo 'gnorante de 
chi v'aggio da parlare, lo quale, non volenno farese trasire 
’n chiocca lo sapere, odia chi 'ncelo 'mezza e, nuovo N ero- 
ne, cerca di levarele la via de lo pane. 

Era na vota lo re de Casti elio Chiuso, c'aveva no figlio 
cossi capotuosto che no 'nce era remmedio che bolesse 
tenere a mente Vabcd, e, sempre che se le parlava de Ieie- 
re e de 'mparare, faceva cose de fuoco, che non iovava- 
no strille né mazziate né menaccie, de manera che lo ne- 
grecato patre ne stava abbottato comme a ruospo e non 
sapeva che partito pigliare pe scetare lo 'nciegno de sto 
figlio sciaurato e non lassare lo regno 'mano a li M am- 
malucche, sapenno essere 'mpossibele cosa fare lega la 
'gnoranzia e lo dominio de no regno. 

A sto medesemo tiempo 'nc'era na fegliola de la baro¬ 
nessa Cenza, che, pe tanto sapere a lo quale era arrivata 
’n tridece anne, n'acquistaie lo nomme de Sapia e berto- 

lose qualetà, de le quale essenno detto a lo re, fece peri¬ 
zierò de dare lo figlio a la baronessa, che lo facesse 'olez¬ 
zare da la figlia, penzanno che co la compagnia e co la 
competenzia de la fegliola avesse fatto quarche bene. 

Puosto adonca lo prencepe a la casa de la baronessa, 
accommenzaie Sapia a 'mezzarele la Santa Croce; ma, se¬ 
derino che le belle parole se le semmenava pe dereto, le 
bone raggiune da n'arecchia le trasevano e da l'autra 
Pascevano, le scappale la mano e le dette no boffettone. 

De la quale cosa se pigliale tanto scuorno Cariuccio, 
che cossi se chiammava lo prencepe, che chello che no 
aveva fatto pe carizzielle e gnuoccole fece pe breogna e 
despietto, tanto che ’n poco mise non sulo seppe leiere 
ma passale tanto 'nante a la grammateca che fece pe tut¬ 
te regole; de la quale cosa appe tanto giubelo lo patre 
che non toccava pede ’n terra e, levato Cariuccio da 
chella casa, le fece studiare l'autre cose chiù granne, che 
deventaie lo chiù saputo de chillo regno. M a fu tanto la 
'impressione de lo cuorpo che le dette Sapia che, ve- 
glianno lo teneva 'nante a l'uocchie, dormenno se lo 
'nzonnava, tanto che fece penziero de morire o de ven- 
necarese. 

Venne fra sto tiempo Sapia a età di marito e lo pren¬ 
cepe, che aspettava co lo miccio a la serpentina accasa¬ 
ne de fare le mennette soie, disse a lo patre: «Signore 
mio, io confesso de avere recevuto l'essere da vuie e 
perzò ve tengo ’n obreco fi'ncoppa all’astraco; ma a Sa¬ 
pia, che m'have dato lo buono essere, me canosco autro 
tanto obrecato e perzò, non trovanno manera vastante a 
pagarele tanto debeto, se ve fosse ’n piacere la vorria pe 
mogliere, assecurannote ca mettarrisse na cota sopra la 
perzona mia». 

Lo re, che 'ntese sta deliberazione de lo figlio, le re¬ 
spose: «Figlio mio, si be' Sapia non è de chella carata 
che deverria essere pe na mogliere toia, puro co la vertu¬ 
te soia posta a la velanza de lo sango nuostro seenne tan- 

to che se pò fare sto partito. Perzò tu contento, io paga¬ 
to». 

E, fatto chiammare la baronessa fece fare subeto li ca¬ 
pitole e, fatto le feste competente a no segnore granne, 
cercaie ’n grazia a lo re n'appartamiento spartato dove 
potesse stare co la mogliere, e lo re, pe contentarelo, le 
fece apparecchiare no palazzo bellissemo, separato da lo 
suio, dove portatose Sapia la restrense a na cammara, 
dannole male da magnare e peo da vevere e, cot peio, 
non volennole pagare lo debeto, tanto che la negra se 
vedde la chiù desperata femmena de lo munno: non sa¬ 
peva la causa de sto male trattamiento a tiempo c'apena 
eratrasuta alla casa. 

M a, venuto voglia a lo segnore de vedere Sapia, tra¬ 
sette a la cammara soia e l'addemmannaie commo steva. 
«M enate la mano pe lo stommaco», respose Sapia, «ca 
vedarraie commo pozzo stare, mentre non avennote fat¬ 
to cosa pe la quale me tratte de sta manera, commo a ca¬ 
ne. A che fine cercareme pe mogliere, si me volive tene¬ 
re peo de na schiava?». A ste parole respose lo 
prencepe: «N on saie tu ca chi fa l'affesa la scrive ’m por¬ 
vere e chi la receve ’n marmolo la scrisse? allecordate 
buono che me faciste quanno me 'mezzave de leiere e 
sacce ca non ped autro faggio voluto pe mogliere che 
pe sauza de sta vita toia e mennecareme de la 'ngiuria re- 
cevuta!». «Adonca», leprecaie Sapia, «arrecoglio male 
ped avere semmenato bene! s'io te dette, lo fice ca ieri 
n'aseno, pe farete deventare sapio: tu saie ca chi te vole 
bene te fa chiagnere e chi te vole male te fa ridere». 

Lo prencepe, se primmo steva marfusso de lo boffet- 
tone, mo se 'nzorfaie pe vederese renfacciata la 'gnoran- 
zia soia e tanto chiù che, dove penzava che Sapia deves- 
se darese ’n corpa de l'arrore, vedde c'ardita comm'a 
gallo le responneva da toccia a toccia; e perzò, votatole 
le spalle, se ne iette, lassannola peo che no steva. M a, 
tornato fra cierte autre iuorne e trovatala co lo stisso ap- 

pontamiento, se ne partette chiù ’ncontenuto de prim- 
mo, resoluto de farela cocere co l'acqua soia, commo a 
purpo, e casticarela co la mazza de la vammace. 

Fra sto miezo lo re fece cessione de li bene de la vita 
'ncoppa a na colonna de no lietto martoro e, restato isso 
dommeno e dommenanzio de tutte li state voze ire a pi¬ 
gliare lo possesso de perzona e mese ’n ordene cavarcate 
de gente d'arme e de caaliere degne de la perzona soia, 
co le quale se mese ’n viaggio. 

La baronessa che, saputo la vita stentata de la figlia, 
pe remmediare prudentemente a sto desordene aveva 
fatto na cava pe sotto lo palazzo de lo prencepe, pe dove 
soccorreva de quarche refrisco la poverella Sapia, previ¬ 
sto poche iuorne 'nante la partuta de lo nuovo re, fece 
fare carrozze e livrere de sfuorgio e, vestuta la figlia de 
tutto punto co na compagnia de signore, la fece ammar- 
ciare pe na strata scortatora, tanto che se trovale no 
iuorno 'nante dove aveva da fermarese lo marito. 

E, pigliato na casa 'ncontro lo palazzo che l'aveva ap¬ 
parecchiato, se mese tutta aparata a la finestra, dove ar¬ 
rivato lo re e bisto lo shiore de lo pegnato de le G razie, 
se ne 'ncrapicciaie subeto e fece tanta zappe che Tappe 
'mano e, lassatola prena, le dette no bello vranchiglio pe 
memoria de Tammore suio. 

Ed, essennose partuto lo re pe girare l'autre citate de 
lo regno, essa sbignaie a la vota de la casa soia e, 'ncapo 
de nove mise fece no bello figlio mascolo. M a tornato lo 
re a lo capo de lo regno suio, tomaie a bedere Sapia cre- 
denno de trovarela trapassata: ma la vidde chiù fresca 
che maie e chiù che maie ostenata a direle che pe farelo 
sapio dov'era n'aseno le signaie cinco dete 'n facce. 

Lo re sdegnato se partette ed, avenno da tornare fore 
a l'autra viseta, Sapia, co lo conziglio de la mamma, fece 
lo medesimo c'aveva fatto la primma vota e, godutase lo 
marito n'appe na ricca gioia pe portare ’n testa e ne re- 

staie prena de n'autro figlio mascolo che, tornata a la ca¬ 
sa, commefu ammaturo lo tiempo scarrecaie. 

E soccessole la terza vota sto chiaito le fu dato da lo 
re na grossa catena d'oro e prete preziose e la lassaie 
graveta de na figlia femmena, la quale scie a puorto a lo 
tiempo debeto. 

E venuto lo re da fore trovale che la baronessa, aven- 
no dato l'aduobio a la figlia, sparze voce ch'era morta e, 
mannatala ad atterrare, destramente la fece pigliare da la 
fossa e annasconnere dintro la casa. 

Pela quale cosa lo re co na festa granne trattale n'au¬ 
tro accasamiento co na perzona granne, la quale portata¬ 
la a lo palazzo reiale, mentre se facevano feste da stordi¬ 
re comparze Sapia a la sala co li tre figlie, ch'erano tre 
gioie e, ghiettatase a li piede de lo re, cercale iustizia, che 
non dovesse levare lo regno a sti figliule, ch'erano lo 
sango suio. 

Lo re pe no piezzo stette comme a n'ommo che se 
'nzonna; aH'utemo vedenno ca lo sapere de Sapia arriva¬ 
va a le stelle e bisto appresentarese, quanno manco se lo 
credeva, tre pontelle de la vecchiezza soia, se le 'ntenne- 
rette lo core e, dato chella signora pe mogliere a lo frate 
co gruosso stato, se pigliale Sapia, facenno canoscere a 
la gente de lo munno ca 

l'ommo sapio dommena le stelle». 

NINNILLO E NENNELLA 
TRATTEN EM IENTO SETTIMO 
DE LA IORNATA QUINTA 


I annuccio ha duie figlie de la primma mogliera, se 
'nzora la seconda vota e songo tanto odiate da la matreia 
che le porta a no vuosco, dove sperduto l'uno da l'autro 
Ninnillo deventa caro cortisciano de no prencepe e 
N ennella, rompennose a maro, è gliottuta da no pesce 
fatato e, iettato sopra no scuoglio, è da lo fratiello reco¬ 
nosciuta e da lo prencepe maritata ricca ricca. 

Fermata la carrera Antonella, se mese ’m punto de 
correre sto palio dulia, edapo' c'appe laudato assale lo 
cunto de l'autra, c'aveva depinto cossi a lo naturale lo 
iudicio deSapia, cossi disse: «Negrecato chillo ommo 
che avenno figlie spera de trovarele covierno co darele 
matreia, pocca le porta a la casa la machena de le ruine 
loro, non essennose visto maie matreia che mirasse de 
buon uocchio le razze d'autro; e, se puro se n'è trovata 
quarcuna pe desgrazia, se pò mettere lo spruoccolo a lo 
pertuso e se pò dire che sia stato cuorvo ianco. M a io, 
fra tante che fuorze ne averrite sentuto mentovare, ve 
parlarraggio d'una che se pò mettere a la lista delle ma- 
treie sconzenziate, la quale stimarrite degna de la pena 
che se comperale a danare contante. 

E ra na vota no patre, chiammato I annuccio, che ave¬ 
va dui figlie, N innillo e N ennella, a li quale voleva bene 
quanto a le bisole soie. M a, avenno la morte co la limma 
sorda de lo Tiempo rotte le ferriate de la presonia 
dell'arma de la mogliere, se pigliale na brutta scerpia, 
ch'era na canesca mardetta, che non cossi priesto appe 
misso lo pede a la casa de lo marito che commenzaie ad 
essere cavallo de na stalla e a dicere: «Che so' venuta a 
spedocchiare li figlie d'autro? chesto me mancava mo, 
de pigliareme sto 'impaccio e vedereme 'ntuorno ste re- 

gnole! oh che 'nanze me fosse rotta la noce de lo cuollo 
che venire a sto 'nfierno pe male magnare e peo dormire 
pe lo fastidio de sti cracace! chesta n'è vita da soffrire: 
so' venuta pe mogliere, non pe vaiassa! besogna piglia- 
rence spediente e trovare recapeto pe ste pitteme, o me 
truovo recapeto pe me stessa! è meglio na vota arrossire 
che ciento palledire: mo 'imparentammo pe sempre che 
so' resoluta propio de vederene lo costrutto o rompere 
’n tutto e pe tutto». 

Lo nigro marito, avenno puosto no poco d'affrezzio- 
ne a sta femmena, le disse: «Senza collera, mogliere mia, 
ca lo zuccaro vale caro, ca craie matino, 'nanze che can¬ 
ta lo gallo, te levarraggio sto trivolo pe tenerete conten¬ 
ta». 

E cossi la matina appriesso - 'nanze che l'Arva span- 
nesse la coperta de Spagna rossa pe scotolare li pulece a 
la fenestra d'Oriente- isso pigliatoseli figlie uno pe ma¬ 
no co no buono panaro de cose da magnare 'nfilato a lo 
vraccio, le portale a no vosco, dove n'esserzeto de 
chiuppe e de faie tenevano assediate l'ombre. A lo quale 
luoco arrivato disse lannuccio: «N enniIle mieie, stateve 
ccà dintro, manciate e bevite allegramente e comme ve 
manca niente vedite sta lista de cennere che vao semme- 
nanno: chesta sarrà lo filo che cacciannove da laberinto 
ve portarrà a piede fitto a la casa vostra» e, datole no va¬ 
so ped uno, se ne tomaie chiagnenno a la casa. 

M a, comme tutte l'anemale zitate da li sbirre de la 
N otte pagano lo cienzo a la N atura de lo necessario ar- 
repuoso, li nenni Ile - o fosse la paura de stare a chi Ilo 
luoco ieremo, dove Tacque de no shiummo che mazzia- 
va le prete 'impertinente che se le paravano 'nante li pie¬ 
de, averria fatto sorreiere no Rodomonte - s'abbiaro 
chiano chiano pe chella stratella de cennere ed era già 
mezanotte quanno adasiIlo adasiIlo arrivaro a la casa. 

Dove Pasciozza la matrea non fece cosa de femmena 
ma de furia 'nfernale, auzanno li stri Ile a lo cielo, sbat- 

tenno mano e piede e sbruffanno comm'a cavallo adom¬ 
brato, decenno: «Che bella cosa è chesta? da dove so' 
sguigliate sti zaccare e sti peccenache? è possibele che 
non ce sia argiento vivo da scrastarele da sta casa? è pos¬ 
sibile che 'nce le buoglie tenere pe crepantiglia de sto 
core? và, levamitte mo propio da 'nante l'uocchie, ca 
non voglio aspettare né museca de galle né trivole de 
galline! si no, te puoie spizzolare li diente ch'io dorma 
co tico e crai matino me ne la sfilo a la casa de li paren¬ 
te mieie, ca tu non me mierete! e puro faggio portato 
tanta belle mobele a sta casa, pe vederele cacate da lo 
fieto de li cule d'autro, né aggio dato accossì bona dote 
ped essere schiava a li figlie che non so' mieie!». 

Lo sfortunato lannuzzo, che vedde la varca male ab- 
biata e la cosa pigliare troppo de caudo, a lo stisso mo¬ 
mento se pigliale li peccerille e tornato a lo vosco, dove, 
dato n'autro panariello de coselle da manciare a li figlie, 
le disse: «Vui vedete, bene mio, quanto ve tene ’n sa- 
vuorrio chella cane de moglierema, venuta a la casa mia 
pe roina vostra e pe chi uovo de sto core; perzò stateven- 
ne a sto vosco, dove l'arvole più pietuse ve faranno pen¬ 
nata contra lo Sole, dove lo shiummo chiù caritativo ve 
darrà de vevere senza tuosseco e la terra chiù cortese ve 
darrà saccune d'erva senza pericolo. E quanno ve man- 
carrà lo mazzeco io ve faccio sta viarei la de vrenna derit¬ 
ta deritta, pe la quale ve ne porrite venire a cercare soc- 
curso». 

E, cossi ditto, votale la facce dall’autra parte pe non 
se fare a vedere chiagnere e levare d'armo li povere zac- 
carielle. Li quali, pocca s'appero manciata la robba de 
lo panariello, vozero tornare a la casa; ma, perché n'ase- 
no figlio de la mala fortuna s'avea 'norcato la vrenna 
sparpogliata pe terra, sgarraro la strata tanto che ietterò 
na mano de iuorne spierte pe dintro lo vosco, pascenno- 
se de gliantre e castagne che trovaro cadute ’n terra. 

M a perché lo cielo tene sempre la mano soia 'ncoppa 

li 'nociente, venne pe ventura no prencepe a caccia din- 
tro a chillo vosco e N ennillo, sentenno l'abbaiatorio de 
li cane, appe tanta paura che se schiaffaie dinto a n'arvo- 
lo che trovaie 'ncafotato e N ennella deze tanto a correre 
che, sciuta da lo vosco, se trovaie a na marina, addove, 
essenno smontate cierte corzare a fare legna ne la zeppo- 
liaro e lo capo loro se la portale a la casa, dove la moglie- 
re, essennole morta de frisco na figliola, se la pigliale pe 
figlia. 

M a tornammo a N ennillo, che 'ncaforchiatose dinto a 
chella scorza d'arvolo era 'ntorniato da cane, che faceva¬ 
no no alluccare da stordire; tanto che facenno vedere lo 
prencepe che cosa fosse e, trovato sto bello figliulo, che 
non seppe dire chi fosse lo patre e la mamma tanto era 
peccerillo, lo fece mettere 'ncoppa na sarma de no cac¬ 
ciatore e, portatosillo a lo palazzo riale, lo fece crescere 
co granne delegenza e 'mezzare vertoluso e, fra l'autre 
cose, lo fece 'imparare de scarco, tanto che non passaro 
tre o quatt'anne che deventaie cossi bravo de l'arte soia 
che sparteva a capi Ilo. 

Fra chisto tiempo, essennose scopierto ca lo corzaro 
che teneva N ennella era latro de maro, lo vozero pigliare 
presone; ma isso, che aveva ammice li scrivane e le tene¬ 
va abboccate, se la solale co tutta la casa. E fuorze fu io- 
stizia de lo cielo che chi avea fatto le 'mbroglie a maro a 
maro ne pagasse la pena; e però, 'marcatose 'ncoppa na 
varca sottile, commefu 'miezo maro vennetalerefosade 
viento e tale zirria d'onne che se revotaie la varca e fece¬ 
ro tutte lo papariello. Schitto N ennella, che n'avea cor- 
pa ne li latrocinie suoie, comme avea la mogliere e li fi¬ 
glie, scappale sto riseco, pocca se trovaie a sto 
medesemo tiempo 'ntuorno la varca no gran pesce fata¬ 
to, lo quale aprenno no gran sfonnerio de cannarone, se 
la gliottette. 

M a quanno la figliola se credette d'avere scomputo li 
iuorne tanno trovaie cosa da strasecolare dintro lo ven- 

tre de sto pesce, ca 'nc'erano campagne bellisseme, giar- 
dine de spanto, na casa de segnore co tutte commodetà, 
dove stette da prencepessa. D a lo quale pesce fu portata 
de pizzo e de pesole a no scuoglio, dove, essenno la 
maggiore afa de la state e la chiù granne carcarella, era 
venuto lo prencepe a pigliare frisco. 

E mentre s'apparecchiava no banchetto terribele, 
Nennillo s'era puosto a no gaifo de lo palazzo 'ncoppa 
sto scuoglio ad affilare cierte cordelle, delettannose assai 
del'affizio suio pefarese'nore. Lo quale visto da N ennel- 
la pe lo cannarone de lo pesce sparale na voce ’n cupo: 
«Frate, mio frate, li cordelle so' ammolate, le tavole appa¬ 
recchiate ed a me la vita 'ncresce senza te dintro a sto pe¬ 
sce!». N ennillo la primma vota non mese mente a sta vo¬ 
ce, ma lo prencepe, che steva a n'autra loggia, votatose a 
sto lamiento vedde lo pesce e sentette n'autra vota le stes¬ 
se parole, pe la quale cosa restale fora de se stisso de lo 
stopore. E, mannato na mano de serveture a vedere si co 
quarche muodo potessero gabbare lo pesce a tirarelo ’n 
terra, finalemente, sentenno leprecare sempre chello me- 
desemo frate mio frate mio, demannaie ad uno ped uno a 
tutte le gente soie chi avesse quarche sore sperduta. 

E responnenno Nennillo, ca se ieva allecordanno 
comme no nsuonno, che quanno isso lo trovale a lo vo¬ 
sco aveva na sore che non ne seppe chiù nova, lo pren¬ 
cepe disse che s'accostasse a lo pesce e vedesse che cosa 
fosse: fuorze sta ventura era stipata ad isso. 

E Nennillo accostatose a lo pesce, chillo cacciato la 
capo 'ncoppa a lo scuoglio ed aprenno sei parme de can¬ 
na ne scette N ennella cossi bella che parze no 'nterme- 
dio a punto de na ninfa pe 'ncanto de quarche mago 
sciuta da chillo animale. E demannato lo re comme pas¬ 
sava sto fatto, le iezeazzennanno quarche parte de li tra¬ 
vaglie loro e de l'odio de la matreia, ma non se sapevano 
allecordare de lo nomme de lo patre né de la casa loro. 
Pela quale cosa lo re fece iettare no hanno: che chi aves- 

se perduto dui figlie chiammate N ennillo e N ennella 
dintro a no vosco fosse venuto a lo palazzo riale, ca 
n'averria avuto bona nova. 

lannuzzo, che ne steva sempre co lo core nigro e 
sconzolato credenno che fossero state manciate da lupo, 
corze co n'allegrezza granne a trovare lo prencepe, de¬ 
cenno ch'isso avea perduto sti figlie e, contato la storia 
comme fosse stato sforzato de portarele a lo vosco, lo 
prencepe le fece na bona 'nfroata, chiammannolo verve- 
cone, da poco, lo quale s'aveva fatto mettere lo cauce ’n 
canna da na femmenella, reddocennose a mannare sper- 
te doi gioie comm'erano li figlie suoie. 

M a dapo' che Tappe rotta la capo co ste parole, 'nce 
mese lo 'nchiastro de la consolazione facennole vedere li 
figlie, che non se saziale pe na mez'ora d'abbracciare e 
basare. E lo prencepe fattole levare lo capopurpo da 
cuollo lo fece vestire da gentelommo e, fatto chiammare 
la mogliere de I annuzzo, le fece vedere chelle doi puche 
d'oro, decennole che meritarria chi le facesse male e le 
mettesse a pericolo de morte. Ed essa respose: «lo pe 
me la mettarria dintro na votte chiusa e la vrociolarria 
pe na montagna». «Và, ca ll'haie!», disse lo prencepe, 
«la crapa ha votato le corna contro se stessa! ora susso: 
pocca t'hai fatta la settenza, tu la paga, avenno portato 
tant'odio a sti belle figliastre!». 

E cossi dette ordene che se secotasse la settenzia data 
da essa stessa e, trovato no gentelommo ricco ricco vas¬ 
sallo suio, le dette N ennella pe mogliere e la figlia de 
n'autro semmele a lo frate, dannole ’ntrate vastante da 
campare loro e lo patre, che n'appero abbesuogno de 
nesciuno a lo munno; e la matreia, Sfasciata da na votte, 
sfasciale la vita, gridanno sempre pe lo mafaro mentre 
appe spireto: 

trica malanno e guaie a chi l'aspetta, 

po' ne vene una bona e paga tutte!». 

LI CINCO FIGLIE 
TRATTEN EMIENTO OTTAVO 
DE LA IORNATA QUINTA 


Pacione manna cinco figlie mascole che vanno a 'olez¬ 
zare quarch'arte pe lo munno e, tornanno tutte co quar- 
che vertù, vanno a liberare la figlia de no re arrobbata 
da n'uorco; e, dapo' varie succiesse, contrastanno chi 
avesse fatto meglio prova da meritarela pe mogliere lo re 
la dette a lo patre, comme chianta de tutte sti ramme. 

Fornuto lo cunto de Ciulla toccanno a Paola de par¬ 
lare, essa acconciatase bona sopra lo sedeturo e, fatto na 
tenutamente 'ntuorno, co na bella grazia cossi decette: 
«E' no gran cellevriello de gatta chi cova la cennere: chi 
non cammina non vede, chi non vede non sape, chi va 
spierto deventa aspierto; la pratteca fa lo miedeco e lo 
scire de lo pagliariccio fa l’ommo sbegliato, comm’io ve 
farraggio vedere a lo cimiento riale de lo cunto che sera¬ 
ta. 

E ra na vota no buono ommo da bene chiammato Pa¬ 
cione, lo quale aveva cinco figlie cossi da poco che 
n’erano buone pe niente, tale che lo povero patre, non 
potenno chiù farele le spese, se resorvette no iuorno de 
levareselle da cuollo, decennole: «Figlie mieie, dio sa 
s’io ve voglio bene, c'all'utemo site scise da le rine mieie; 
ma io so' viecchio che fatico poco, vui site giuvene che 
manciate troppo, né ve pozzo chiù campare comme fa¬ 
ceva 'mprimmo: ogne ommo pe sé e lo cielo pe tutte! 
perzò iatevenne ad abboscare patrune e 'mparate quar- 
che esercizio, ma avvertite de non accordareve pe chiù 
tiempo de n'anno e, scomputo sto termene, ve aspetto a 
la casa co quarche virtute». 

Li figlie, ’ntiso sta resoluzione, pigliattero lecienzia e, 
portatose quatto straccie da mutarese, se ne pigliaro la 
via ogni uno pe la strata soia, cercanno la ventura. E 'n 

capo dell'anno, comm'era l'appuntamiento, se trovaro 
tutte a la casa de lo patre, dove foro recettate co granne 
carizze e, fatto subito apparecchiare la tavola perché 
erano stracche ed allentate, le fece sedere a magnare. 

E, stanno a lo meglio de lo magnare, se sentette canta¬ 
re n'auciello, pe la quale cosa lo figliulo chiù picciolo de 
li cinco s'auzaie da tavola e iette fora ad ausoliare e, 
commefu tornato, s'era levato lo mesale e Pacione com- 
menzaie a demannare a li figlie: «Ora be', conzolateme 
no poco sto core e sentimmo che bella vertute avite fra 
sto tiempo 'mparatal». 

E Luccio, ch'era lo primmo latro, disse: «M 'aggio 
'mezzato l'arte de mariuolo, dove so' deventato lo pro- 
toquamque de li furbe, lo capo mastro de li latri, lo 
quatto dell'arte de li marranchine e non truove lo paro 
de sto fusto che co chiù destrezza saccia azzimmare e 
cottiare ferraiuole, arravogliare e sciervecchiare colate, 
granciare e alleggerire saccocciole, arresediare ed annet- 
tare poteche, scotolare e zeppoliare vorzille, scopare e 
devacare cascie, chedovonca arrivo te faccio vedere me- 
racole a menare de grancio». «Bravo, per mia fe'l», re¬ 
spose lo patre, «tu haie 'imparato 'ncarte de mercante a 
fare cammio de contrapunte de deta co recevute de 
spalle, votate de chiave co bottate de rimmo e scalate de 
finestra co calate de funai 'maro me, che meglio t'avesse 
'mezzato da votare no filatorio, che no me farrisse stare 
co no filatorio a sto cuorpo, parennome 'n ora 'n ora de 
vederete 'miezo la corte co no coppetiello de carta o, 
scopierto a ramme, esserete consignato no rimmo o, si 
chisto scappe, a la fine vederete dare vota co na funai». 

Cossi ditto se votale a TittiIlo, ch'era lo secunno fi¬ 
glio, e disse: «E tu, che bell'arte averrai 'imparato?». «De 
fare varche», respose lo figlio. «M anco male», lepricaie 
lo patre, «ca chessa è n'arte 'norata e 'nce puoi campare 
la vita. E tu, Renzone, che sai fare 'n capo de tanto tiem¬ 
po?». «Saccio», disse lo figlio, «tirare cossi diritto deva- 

lestra che caccio n'uocchio a no gallo». «Puro è quarco- 
sa», disse lo patre, «ca puoi scampoliare co la caccia e 
procacciare lo pane». E, votatose a lo quarto, l'adde- 
mannaie lo stisso e I acuoco: «I o saccio canoscere n'erva 
ca risusceta no muorto». «Bravo, previta de Lanfusa!», 
respose Pacione, «chessa è la vota che 'nce levarrimmo 
da miseria e farrimmo campare le gente chiù de lo Ver- 
lascio deCapoa!». 

Ed, addemannato ped utemo all'utemo figlio, ch'era 
Menecuccio, che cosa sapesse fare, disse: «lo saccio 
'ntennere lo parlare de l'aucielle». «N on senza che», le- 
precaie lo patre, «mentre stevamo a tavola te sosiste pe 
sentire lo vernoleiare de chi Ilo passaro. M a, po' che te 
vante de 'ntennere chello che diceno, dimme che cosa 
haie 'ntiso tu dire da chillo auciello che steva 'ncoppa a 
l'arvolo». «Diceva», respose Menecuccio, «ca n'uorco 
havearrobbato la figlia de lo red'Auto G orfo e portato¬ 
la 'ncoppa a no scuoglio, dove non se ne pò sapere nova 
né vecchia e lo patre ha fatto iettare no hanno che chi la 
trova e le porta la figlia 'nge la darrà pe mogliere». «S'è 
chesso nuiesimmo ricche», auzaie voce Luccio, «perché 
me vasta l'armo de levarela da mano all'uorco!». «Se te 
confide de farelo», soggionze lo viecchio, «iammoncen- 
ne a sta medesema pedata a lo re e, puro che 'nce dia pa¬ 
rola d'attennere la prommessa, offerimmoledetrovarele 
la figlia». 

Cossi, accordatose tutte, Tittillo fecesubbeto na bella 
varca, dove puostose dintro fece vela e passale a Sarde¬ 
gna, dove fattose dare audienzia da lo re e, offertose de 
recoperare la figlia, appero nove conferme de la prom¬ 
messa. Pe la quale cosa passattero a lo scuoglio, dove pe 
bona fortuna trovaro l'uorco che, sciuto a lo sole, dor- 
meva co la capo 'n sino de la figlia de lo re, che se 
chiammava Cianna. 

La quale, commo vedde venire sta varca, se voze au- 
zare pe lo piacere, ma fattole zinno Pacione che stesse 

zitto e, puosto no gran pretone ’n sino a l'uorco, fecero 
sosire Cianna e, puostose dintro la varca, commenzaro a 
dare de palelle all'acqua. M a non foro troppo allargate 
da lo lito che l'uorco, scetatose e, non trovannose a can¬ 
to Cianna, calale l'uocchie a la marina e vedde la varca 
che ne la portava: pe la quale cosa, cagnatose subeto a 
na negra nuvola, corze pe l'aiero ad arrevare la varca. 

Cianna, che sapeva l'arte de l'uorco, canoscette ca ve- 
neva 'ncaforchiato dintro a la nuvola e fu tanta la paura 
soia c'a pena potenno avisare Pacione e li figli morette 
spantecata. 

Renzone, che vedette abbicinare la nuvola, dato de 
mano a na valestra cecaie deritto l'uocchie dell'uorco, 
che pe lo spasemo cadette da dintro commo a grannano, 
tuppete, a bascio. E, dapo' d'essere stato tutto sbaottuto 
co l'uocchie fitte a la nuvola, votannose dintro la varca a 
vedere che faceva Cianna, la veddero stennecchiata li 
piede e iuta foreda lo trucco deiavita. La quale cosa ve- 
denno Pacione commenzaie a sciccarese la varva decen¬ 
no: «Eccote perduto l'uoglio e lo suonno, eccote iettato 
le fatiche a lo viento, le speranze a lo maro, pocca chessa 
è iuta a pascere pe farece morire de famme, chessa ha 
ditto bona notte pe farece avere lo male iuorno, chessa 
ha rutto lo filo vitale pe fare che nuie rompimmo lo fi- 
laccione de le speranze nostre! ben se vede ca designo 
de poverommo maie non resce, ben se prova ca chi na¬ 
sce sbentorato more 'nfelice! eccote liberata la figlia de 
lo re, eccote tornate ’n Sardegna, eccote avuta la moglie- 
re, eccote fatto feste vannute, eccote avuto lo scettro, ec¬ 
cote schiaffato de culo 'n terra!». 

I acuoco stette e stette a sentire sto sciabacco: all'ute- 
mo, vedenno ca durava troppo sta canzona e ca se ne ie- 
va sopra lo liuto de lo dolore contrapunti anno pe fi' a la 
rosa, le disse: «Chiano, messere, ca nuie volimmo ire a 
Sardegna e stare chiù felice e conzolate de chillo che tu 
te cride! ». «Tale consolazione pozza avere lo G ran Tur- 


Letteratura italiana Einaudi 463 



G iovan Battista Basite - L o cunto de li curiti 


co!», respose Pacione, «cacommo portammo sto catafe- 
ro a lo patre 'nge ne farà contare, ma non denare e dove 
moreno li qualisse co lo riso de Sardegna morarrimmo 
nuieco lo chianto sardoneco!». «Zitto!», leprecaie la- 
cuoco, «e dove haie mannato lo cellevriello a pascere? 
non t'allecuorde l'arte c'aggio 'mparata? smontammo ’n 
terra e lassarne cercare l'erva che tengo a sto cellevriello 
evederraieautro chefruscole». 

Lo patre, a ste parole piglianno spireto, l'abbracciaie 
e commo era strappato da lo desiderio cossi deva strap¬ 
pate a lo rimmo, tanto che fra poco tiempo arrivaro a la 
marina de Sardegna, dove sciso I acuoco e trovato l'erva 
corze a reto a la varca e spremmuto zuco 'mocca a Cian- 
na, subbeto, comme a ranonchia ch'è stata dintro la 
G rotta de li cane e po' se ietta a lo Lago d'Agnano, de- 
ventaieviva. Pe la quale cosa, co n'allegrezzagranne, iet¬ 
terò a lo re, lo quale non se saziaie d'abbracciare e de va- 
sare la figlia e de rengraziare ste bone perzune che 'nce 
l'avevano recoperata. 

M a, essennole fatta 'stanzia che attennesse la prom- 
messa disse lo re: «A quale de vuie aggio da dare Cian- 
na? chisto non è migliaccio che se pozza spartire a fella, 
perzò è forza che ad uno tocca la fava de la copeta, e 
l'autre se pigliano lo palicco». Respose lo primmo, 
ch'era arcivo: «Signore, lo premmio have da essere se- 
cunno la fatica: perzò vedite chi de nuie se mereta sto 
bello voccone e po' tacite la iustizia che le commene». 
«Tu parie da 0 rianno», respose lo re «perzò contate 
chello che avite fatto, azzò io non vea stuorto pe iodeca- 
re deritto». 

Contato ognuno le prove soie, se votaiea Pacione e le 
disse: «E tu che 'nce haie fatto a sto servizio?». «M e pa¬ 
re de 'nce avere fatto assaie», leprecaie Pacione, «pocca 
aggio fatto uommenesti figlie mieieed a forza de picune 
l'aggio fatto 'mparare l'arte che sanno, ca si no sarriano 
tanta cestune, dove mo pareno cossi belle frutte». 

Lo re, sentuto l'uria parte e l'autra e mazzecato e rum- 
menato le ragiune de chisto edechillo e visto econzede- 
rato chello cheghieva iusto, settenziaie che danna fosse 
de Pacione, commo primmo origene de la salute de la fi¬ 
glia. Cossi disse e cossi fu fatto e li figli, avuto na ma- 
neiata de tornise, che se le mettessero ’n guadagno, lo 
patre pe l'allegrezza tomaie commo a figliulo de quinne- 
ce anne e le venne a cola lo proverbio che 

fra dui liticante il tierzo gaude». 

LE TRE CETRA 
TRATTEN EM IENTO NONO 
DE LA IORNATA QUINTA 


C iommetiello non vole mogliere, ma, tagliatose no di¬ 
to sopra na recotta la desidera de pet na ianca e rossa 
comme a chella che ha fatta de recotta e sango e pe chie¬ 
sto cammina pellegrino pe lo munno ed a l'Isola de le 
tre fate have tre cetra, da lo taglio d'una de le quale ac¬ 
quista na bella fata conforme a lo core suio, la quale ac¬ 
cisa da na schiava piglia la negra ’n cagno de la ianca; 
ma, scopierto lo trademiento, la schiava è fatta morire e 
la fata, tornata viva, deventa regina. 

Non se pò dicere quanto gustate lo cunto de Paola a 
tutte le cammarate; ma devenno parlare Ciommetella, ed 
avutone lo zinno, cossi dicette: «Disse veramente bravo 
chillo ommo saccente: non dire quanto saie, né fare 
quanto puoie, perché l'uno e l'autro porta pericolo che 
non se canosce, ruina che non s'aspetta, comme sentarrite 
de na certa schiava, parlanno co leverenzia de la signora 
prencepessa, la quale, pe fare tutto lo danno possibele a na 
povera figliola, ne causale tanto male de la costiune che se 
venne a fare essa medesimo iodece de lo fallo suio e se de- 
ze essa stessa la settenzia de la pena che meretava. 

Aveva lo re de Torre Longa no figlio mascolo che era 
l'uocchie deritto suio, sopra lo quale aveva puosto le pe¬ 
damenta d'ogne speranza, né vedeva l'ora de trovarele 
quarche buono partito ed essere chiammato vavo. M a 
sto prencepe era tanto 'nsammorato e 'nsateco che par- 
lannole de mogliere scotolava la capo, e lo trovave d'ar- 
rasso dento miglia. 

Tanto che lo povero patre, che bedeva lo figlio spur- 
ceto ed ostenato, scacata la ienimma soia, steva chiù 
schiattuso, crepantuso, annozzato e 'ntorzato de na pot- 
tana che ha perduto l'accunto, de no mercante che l'è 

fai luto lo corresponnente, de no parzonaro che l'è 
muorto l'aseno, pocca no lo movevano lagreme de lo ta¬ 
ta, non l'ammollavano prieghe de li vassalle, né lo leva¬ 
vano da pede li conziglie de l'uommene da bene, che le 
mettevano 'nanze a l'uocchie lo gusto de chi l'aveva ge- 
netato, lo besuogno de li puopole, lo 'nteresso de se stis- 
so, che faceva punto finale a la linea de lo sango reggio, 
che co na proffidia de C arei la, co n'ostenazionede mula 
vecchia, co no cuoiero de quatto deta a lo sottile aveva 
'mpontato li piede, ammafarato l'aurecchie e 'ntompa- 
gnato lo core, che poteva sonare ad arme. 

M a, perché sole soccedere chiù a n'ora che ’n dente 
anne e non puoie dicere pe sta via non passo, accorze 
che, trovatose no iuorno tutte 'nziema a tavola, volenno 
lo prencepe tagliare na recotta pe miezo, mentre teneva 
mente a le ciavole che passavano se fece disgraziatamen¬ 
te no 'ntacco a lo dito, tale che, cadenno duie stizze de 
sango 'ncoppa a la recotta, fecero na mesca de colore 
cossi bello e graziuso che - o fosse castico d'Ammore 
che l'aspettava a lo passo o volontà de lo cielo pe conzo- 
lare chiilo ommo da bene de lo patre, non era tanto mo¬ 
lestato da la polletra domesteca quanto da sto pollitro 
sarvateco era tormentato - le venne capriccio de trovare 
na femmena cossi ianca e rossa comme era apunto chella 
recotta tenta da lo sango suio. 

E disse a lo patre: «M essere mio, s'io non aggio na 
chelleta de sta petena io so' varato! mai femmena m'ap- 
pe sango, e mo desidero femmena comm'a lo sango mio. 
Perzò resuorvete, si me vuoi sano e vivo, a dareme com- 
modità de ire pe sso munno cercanno bellezza che vaga 
a pilo co sta recotta: autramente fenerraggio lo curzo e 
iarraggio a spaluorcio». 

E lo re, sentenno sta bestiale risoluzione, le cascale la 
casa ’n cuollo, e, restanno attassato, no colore le sceva e 
n'autro le traseva; e quanno tomaie 'n se stisso e potte 
parlare le disse: «Figlio mio, visciola de st'arma, pepella 

de sto core, stanfella de la vecchiezza mia, che sbotaca- 
po t'è pigliato? sì sciuto da sinno? hai perduto lo celle- 
vriello? o asso, o seie! non volive mogliere pe levareme 
l'erede e mo te n'è venuto golio pe cacciareme da sto 
munno? dove, dove vuoi ire spierto e demierto consu- 
manno la vita e lassare la casa toia? asa toia, focolariello 
tuio, pedetariello tuio? non saie a quante travaglie, a 
quante pericole se mette chi fa viaggio? fatte passare, o 
figlio, la cricca, fatte a correiere! non volere vedere sta 
vitatarafinata, sta casa caduta 'n chiummo, sto stato iuto 
a mittoi». 

M a cheste e autre parole da n'arecchia le trasevano da 
n'autra le scevano ed erano tutte iettate a maro; tanto 
che lo nigro re, visto ca lo figlio era na ciaola 'n campa¬ 
naro, datole na bona vrancata de scute e dui o tre serve- 
ture le dette lecienzia, sentennose scrastare l'arma da lo 
cuorpo e, affacciatose a no gaifo, chiagnenno a vita ta¬ 
gliata lo schiuse coll'uocchie fi' che lo perze de vista. 

Partuto adonca lo prencepe e lassato lo patre nigro e 
ammaricato, commenzaie a trottare pe campagne e pe 
buosche, pe munte e pe valle, pe chiane e pe pennine, 
vedenno varie paise, trattanno deverze gente, e sempre 
coll'uocchie apierte a vedere se trovasse lo verzaglio de 
lo desiderio suio. Tanto che 'ncapo de quattro mise, ar- 
rivattea na marina de Franza, dove, lassato li serveturea 
lo spitale co na mingrania a li piede, se 'marcaie sulo 
'ncoppa no liuto genoeseetoccanno a la vota de lo sfrit¬ 
to de G ebelterra, Uà pigliaie no vasciello chiù gruosso e 
passaie a la vota dell’l nnie, cercanno sempre de regno 'n 
regno, de provinzia 'n provinzia, de terra 'n terra, de 
strata 'n strata, de casa 'n casa e de cafuorchie 'n cafuor- 
chie si potesse 'mattere l'origenale spiccecato a la bella 
'magene che aveva depenta a lo core. 

E tanto menale le gamme e votale li piede ficché arri¬ 
vale all'l sola dell'orche, dove, dato funno e smontato 'n 
terra, trovale na vecchia vecchia, ch'era secca secca e 


- Letteratura italiana Einaudi 468 



G /orafi Battista Basite - L o cunto de li cunti 

aveva la facce brutta brutta. A la quale contato la causa 
che l'aveva strascinato a chille paise, la vecchia remase 
fora de se stessa sentenno lo bello crapiccio e la crapic- 
ciosa chimera de sto prencepe, e li travaglie e li riseche 
passate pescrapicciarese e le disse: «Figlio mio, appalor- 
cia, ca si t'abbestano tre figlie miei, che so' lo maciello 
de le carne umane, non te pregio pe tre caalle, ca miezo 
vivo e miezo arrostuto te sarrà catalietto na tiella e sepo- 
tura no ventre! ma agge lo pede a lepare, ca non iarrai 
troppo 'nante che trovarmi la fortuna toia». 

Sentuto chesto lo prencepe tutto sorriesseto, ag¬ 
ghiaiato, atterruto e sbagottuto, se mese la via fra le 
gamme e, senza manco dire me requaquiglio, commen- 
zaie a soiarese le scarpe, ficché arrivale a n'autro palese 
dove trovale n'autra vecchia peo de la primma, a la qua- 
lecontato pe fi' a lo rummelo fatto puro ledisse: «Squa¬ 
glia priesto da ccà, se non vuoie servire de marenna a 
l'orchetelle figlie meie, ma tocca ca t'è notte, no poco 
chiù 'nante trovarmi la fortuna toia». 

Chesto sentenno lo scuro prencepe commenzaie a tal- 
loneiare comme s'avesse le bessiche a la coda e tanto 
camminale che trovale n'autra vecchia, la quale stava se¬ 
duta 'ncoppa na rota co no panaro 'nfilato a lo vraccio, 
chino de pastetelle e confiette che deva a magnare a na 
mano d'asene, che dapo' se mettevano a sautare pe cop¬ 
pa na ripa de no shiummo, tiranno cauce a cierte povere 
cigne. 

Lo prencepe, arrivato a la presenza de sta vecchia e 
fattole dento liccasalemme, le contale la storia de lo pel¬ 
legrinaggio suio e la vecchia, co bone parole conzolan- 
nolo, le deze na bona colazione, che se ne alliccaie le de- 
ta ed, auzato da tavola, le conzegnaie tre cetra che 
parevano tanno tanno cogliute dall'arvolo e dezele anco¬ 
ra no bello cortiello, decenno a sta medesema pedata: 
«Puoi tornare a la Talia, che hai chino lo fuso ed hai tro¬ 
vato chello che vai cercanno. Vattenne adonca e comme 

sì poco lontano de lo regno tuio a la prima fontana che 
truove taglia no citro, che ne scerrà na fata, decennote 
damme a bevere! e tu lesto co l'acqua, autamente squa- 
gliarrà comme argiento vivo e, se non sì diestro co la se- 
conna fata e tu apre l'uocchio ad essere solIicito co la 
terza, che non te scappa, dannole subito a bevere, che 
averrai na mogliere secunno lo core tuio». 

Lo prencepe tutto preiato vasaie cento vote chella 
mano pelosa, che pareva groppa de puorcospino e, pi¬ 
gliato licienzia, partette da chille paise ed arrivato a la 
marina navicale a la vota de le Colonne d'E rcole e, tra- 
suto a le mare nuostre e dapo' mille borrasche e risiche, 
pigliale puorto na iornata lontano de lo regno suio. Ed, 
arrivato a no bellissimo voschetto, dove l'ombre faceva¬ 
no palazzo a li prate che non fossero viste da lo Sole, 
smontale a na fontana che co la lengua de cristallo 
chiammava le gente a sisco a refrescare la vocca, dove, 
sedutose 'ncoppa a no trappito soriano che facevano 
l'erve e li shiure, cacciatose lo cortiello da la guaina 
commenzaie a tagliare lo primmo citro. 

Ed ecco scette comme no lampo na belledissima figlia 
ianca commo a latte e natte rossa commo a fraola a 
schiocca, dicenno damme a bevere! Lo prencepe rom- 
mase così spantato, canna-apierto ed ammisso a la bel¬ 
lezza de la fata che non fu destro a darele l'acqua, tanto 
che l'apparere e lo sparere fu tutto a no tiempo. Si chie¬ 
sta fu saglioccolata a la catarozzola de lo prencepe, lo 
considere chillo che, desideranno gran cosa, avennola 
dintro le granfe la perde. 

M a, taglianno lo secunno citro, le soccesse lo medese- 
mo, e fu la seconna varrata che appe a le chiocche, tanto 
che facenno duie pescericole deH'uocchie iettava lagre- 
me a tocce a tocce, a fronte a fronte, a tuzzo a tuzzo, a 
facce a facce ed a tu a tu co la fontana, no le cedenno 
mollica; e fra tanto gualiannose diceva: «E comme so' 
sciaurato, ben aggia aguanno! doie vote me l'aggio fatta 

scappare, comme s'avesse le iorde a le mano, che me 
venga la cionchia! e comme me movo, commo a scuo- 
glio, dove deverria correre commo a levriero! affé ca 
l'aggio fatta brava! scetate poverommo, n'autra 'nce n'è, 
a lo tre vence lo re! o sto corbello m'ha da dare la fata, o 
fare na cosa che fete! ». 

Cossi dicenno taglia lo tierzo citro, esce la terza fata, 
dice commo a l'autre damme a bevere! e lo prencepe 
subbeto le porse l'acqua e ecco le resta 'mano na figliola 
tennera e ianca commo a ghioncata, co na ’ntrafilata de 
russo che pareva no presutto d'Abruzzo o na sopressata 
de N ola, cosa non vista maie a lo munno, bellezza senza 
mesura, ianchezza fore de li fore, grazia chiù de lo chiù: 
a li capille suoie 'nce aveva chiuoppeto l'oro G iove, de 
lo quale faceva A mmore le saiette pe spertosare li core; a 
chella facce 'nce aveva fatto na magreiata A mmore, per¬ 
ché ne fosse 'mpesa quarche arma 'nocente a la forca de 
lo desiderio: a chille uocchie 'nce aveva alluminato duie 
cuoppe de lummenaria lo Sole, perché a lo pietto de chi 
la vedeva se mettesse fuoco a le butte, e se tirassero fur- 
vole e tricche-tracche de suspire; a chelle lavra n'era 
passata V ennere co lo tempio suio, danno colore a la ro¬ 
sa pe pognere co le spine miU'arme 'nnammorate; a chiI- 
lo pietto 'nce aveva spremmuto le zizze lunone pe allat¬ 
tare le boghe umane. ’N somma era cossi bella da la capo 
a lo pede che non se poteva vedere la chiù pentata cosa, 
tanto che lo prencepe non sapeva che l'era socciesso e 
mirava fore de se stisso cossi bello partoro de no citro, 
cossi bello taglio de femmena sguigliata da lo taglio de 
no frutto e deceva fra se stisso: «D uorme o sì scetato, o 
Ciommetiello? te haie 'ncantata la vista, o t'haie cauzato 
l'uocchie a la 'merza? che cosa ianca è sciuta da na scor¬ 
za gialla! che pasta doce da l'agro de no citro! che bello 
mascolone daM'arille! ». 

AN'utemo, addonatose che non era suonno e ca se io- 
quava da vero, abbracciale la fata dannole dento e cien- 

to vase a pizzechille e, dapo' mille parole ammorose de 
vaga e de riesto che se dicettero fra Moro, parole che 
commo a cantofermo erano contrapuntiate da li vase 
'nzoccarielle, dicette lo prencepe: «Non voglio, arma 
mia, portarete a lo paiese de patremo senza sfuorge di- 
gne de ssa bella perzona e senza compagnia de na regina 
meretevole: perzò saghe 'ncoppa a sto cierro, dove pare 
che pe lo besuogno nuostro aggia fatto la natura no re- 
cuoncolo 'nforma de cammarella, ed aspettarne fi' a lo 
retuorno, ca senza autro mecco le scelle e 'nanze che 
secca sta sputazza me ne vengo pe te carreiare vestuta e 
accompagnata comme se deve a lo regno mio». E cossi, 
fatto le debete zeremonie, se partette. 

Fra chisto miezo na schiava negra era mannata da la 
patrona co na lancella a pigliare acqua a chella fontana. 
La quale, vedenno a caso dintro l'onne la 'magine de la 
fata, credenno d'essere essa medesema tutta maraveglia- 
ta commenzaie a dicere: «Che bedere, Lucia sfortunata 
cossi bella stare e patrona mannare acqua a pilliare e mi 
sta cosa comportata, o Lucia sportonata?». Cossi decen¬ 
no roppe la lancella e tomaie a la casa e, demannata da 
la patrona perché aveva fatto sto male servizio, respose: 
«I uta a fontanella, tozzata a preta lancella». 

La patrona, gliottutose sta pastocchia, l'autro iuorno 
le deze no bello varrile, che iessea 'nchirelo d'acqua. La 
quale, tornata a la fontana e bisto de nuovo trasparere 
chella bellezza dintro chell'acqua, disseco no granne so¬ 
spiro: «M i no stare schiava mossuta, mi no stare perna- 
guallà, culo gnammegnamme, pocca stare accossì bella e 
portare a fontana varrile!». E, cossi dicenno, tuffete 
n'autra vota, e sfascianno lo varrile ne fece sellanta fre- 
cole e, tornata a la casa tutta 'mbrosolianno, disse a la 
patrona: «Aseno passato, varrile tozzato, 'n terra cascato 
e tutto sfrecoliato! ». 

La 'mara patrona sentenno chesto non potte avere 
chiù fremma e, dato de mano a na mazza de scopa, la 

trontoleiaie de manera che se ne sentie pe na mano de 
iuorne. E, pigliato n'otra disse: «Curre, scapizzate, 
schiava pezzente, gammagrillo, cula pertosata, curre, né 
fare siamma-siamma, né cerne-Locia e portarne mo chie¬ 
sta chiena d'acqua, si no te peso comme a purpo e te 
faccio tale 'ntosa che me ne nuommene!». 

Corze a gamme ’n cuoi lo la schiava, c'avea provato lo 
lampo ed avea paura de lo truono, e, 'nchienno l'otra, 
tomaie a mirare la bella 'magene e disse: «M i stare mar- 
fussa s'acqua pigliare: meglio è maritare a G iorgia mia! 
no stare bellezza chesta da fare morta arraggiata e servi¬ 
re patrona scorrucciata!». Cossi decenno pigliaie no 
spingolone che teneva 'n capo e commenzaie a sperciare 
l'otra, che parze na chiazza de giardino co l'acqua a tra- 
demiento, chefacetteciento fontanelle, la quale cosa ve- 
denno, la fata commenzaie a ridere a schiattariello. 

La schiava, che sentette sta cosa, votanno l'uocchie 
s'addonaie dell'agguaito e, parlanno fra se stessa, disse: 
«Tu stare causa che mi bastonata, ma non curare! » e da- 
po' decette ad essa: «Che fare loco susa, bella feliola?». 
Ed essa, ch'era la mamma de la cortesia, le sbufaraie 
quanto aveva 'n cuorpo, senza lassare iota de quanto 
l'era accascato co lo prencepe, lo quale aspettava d'ora 
'n ora e de momento 'momento co vestite e compagnia 
pe ire a lo regno de lo patre a 'ngaudiarese cod isso. 

Sentuto chesto la schiava 'ngarzapelluta pensaie gua¬ 
dagnare sta premmera pe mano e leprecaie a la fata: 
«Pocca aspettare marito, lassare venire 'ncoppa e petti¬ 
nare capo e fare chiù bella!». E la fata disse: «Singhela 
benvenuta comm'a lo primmo de maggio!», e, arrampi- 
nannose la schiava ed essa proiennole la mano iancolella 
che, afferrata co chelle sproccola negre, pareva no 
schiecco de cristallo co le cornice d'ebano, sagliette suso 
e, commenzanno a cercarele la capo, le 'mpizzaie no 
spingolone a la mammoria. Mala fata, sentennose sper- 
tosare, gridaie «Palomma, palomma!» e, deventata na 

palommella, auzaie vuolo e se mese a foire. La schiava, 
spogliatose nuda e fatto no fardiello de le stracce e bren- 
zole che portava adduosso le sbelanzaie no miglio da 
rasso ed essa, restata comme la fece la mamma 'ncoppa 
a chill'arvolo, pareva na statua d'acciavaccio dintro na 
casa de smeraudo. 

Fra chisto miezo, tornato lo prencepe co na gran 
craaccata, e trovato na votte de caviale dove aveva lassa¬ 
to na ti nel la de latte restale pe no piezo fore de sente- 
miento; a la fine disse: «Chi ha fatto sto scacamarrone 
d'angresta a la carta riale dove penzava scrivere li iuorne 
mieie chiù felice? chi have aparato de lutto chella casa 
ianchiata defrisco, dove credeva de pigliare tutte li spas¬ 
se mieie? chi me fa trovare sta preta paragone dove ave¬ 
va lassato na menerà d'argiento pe fareme ricco e bia- 
to?». Mala schiava trottata vedenno la maraveglia de lo 
prencepe disse: «N o maravegliara, prencepa mia, ca sta¬ 
re, ucciahè, fatata, anno facce ianca, anno cula nigral». 

Lo prencepe poverommo pocca lo male no avea rem¬ 
medio, fatto corna comm'a boie se gliottette sto pinolo e 
fatto scennere cargiumma la vestette da capo a pede, 
'ncignannola nova e 'nciricciannola tutta ed, annozzato 
’ngottato 'ntorzato ed ammossato, pigliaie lo cammino 
de lo paiese. Dove da lo re e da la regina, ch'erano sciu- 
te sei miglia da la terra a 'ncontrarelo, foro recevute co 
chillo gusto che receve lo carcerato la 'ntemazione de lo 
decreto che sospennatur, vedenno la bella prova fatta da 
lo figlio pazzo, ch'era iuto tanto a tuorno pe trovare na 
ianca palomma e n'aveva carriato na negra cornacchia: 
tuttavota, non potenno farene de manco, renonziata la 
corona a li zite, mesero lo trepete d'oro 'ncoppa a chella 
facce de carvone. 

Ora, mentre s'apparecchiavano feste spantose e ban- 
chette da stordire e li cuoche spennavano papare, scan¬ 
navano porcelle, scortecavano crapette, lardiavano arru- 
ste, scommavano pegnate, vattevano porpette, 

'mottonavano capune e facevano miU'autre muorze 
gliutte, venette a na fenestrella de la cocina na bella pa- 
lomma, decenno: 

Cuoco de la cocina 

cheta lo reco la saraina? 

De la quale cosa lo cuoco facette poco caso; ma, tor¬ 
nato la palomma la seconna e la terza vota a fare lo stis- 
so, corze a direlo a la tavola pe cosa maravegliosa; e la si¬ 
gnora, sentuto sta museca, deze ordene che subeto 
pigliata la palomma a lo stisso tiempo ne fosse fatto no 
'ngratti nato. 

Pela quale cosa iuto lo cuoco tanto fece che la 'ncap- 
paie e, fatto lo commannamiento de Cuccorognamma 
ed avennola scaudata pe la spennare, iettaie chell'acqua 
e chelle penne a n'arvaro fore no gaifo, dove non passat¬ 
tero tre iuorne che scette no bello pede de citro, che, 
cresciuto 'n quatto pizzeche, soccesse che lo re, affaccia- 
tose a na fenestra che responneva a chella parte, vedde 
st'arvolo che n'avea visto ancora e, chiammato lo cuoco, 
l'addemmannaie quanno e da chi era stato pastenato. 

E, sentuto da mastro Cocchiarone tutto lo fatto, ven¬ 
ne 'n sospetto de lo negozio e cossi fece ordene, sotto 
pena de la vita, che non se toccasse, anze fosse coverna¬ 
to cod ogne delegenzia. Ed essenno, 'ncapo de poche 
iuorne, spontate tre bellisseme cetra simmele a chelle 
che le deze l'orca, cresciute che foro le fece cogliere e, 
'nchiusose a na cammara co na gran tassa d'acqua e co 
lo medesemo corti elio che portava sempre appiso a lato, 
commenzaie a tagliare. E, soccedennole lo medesemo co 
la primma e seconna fata comme l'autra vota l'era soc- 
ciesso, utemamente tagliale lo terzo citro e, dato a beve- 
re a la fata che ne scette comme l'avea cercato, le restale 
la giovene stessa c'avea lassato 'ncoppa all'arvolo, da la 
quale 'ntese tutto lo male fatto da la schiava. 

0 ra chi pò dicere la manco parte de lo giubelo che 
sentette lo re de sta bona ventura? chi pò dicere lo gal- 
leiare, grilliare, gangolare, pampaniare che fece? fà cun¬ 
to ca natava dintro a lo doce, non capeva dintro la pella, 
se ne ieva ’n siecolo e ’n zuoccolo e, fattale soppressa de 
le braccia, la fece vestire de tutto punto e, pigliannola pe 
la mano, la portale miezo la sala, dov'erano tutte le cor- 
tesciane e le gente de la terra pe 'norare le feste, le quale 
chiammanno uno ped uno le disse: «Deciteme: chi fa¬ 
cesse male a sta bella signora, che pena meretarria?». 

A la quale cosa chi responneva ca sarria meretevole 
de na collana de cannavo, chi de na collazione de savor- 
re, chi de no contrapunto co no maglio 'ncoppa la pel¬ 
acchia de lo stommaco, chi de no sorzico de scamonea, 
chi de no vranchiglio de na mazzara e chi de na cosa e 
chi de n'autra. 

AH'utemo, chiammanno la negra regina e facennole la 
stessa addemmanna, respose: «Meritare abbrosciare, e 
porvere da coppa castiello iettare! ». Sentuto chesto lo re 
le disse: «Tu t'haie scritto lo malanno co la penna toia! 
tu t'haie dato l'accetta a lo pede! tu t'haie fravecato li 
cippe, ammolato lo cortello, stemperato lo tuosseco, 
pocca nesciuno l’ha fatto chiù maledete, cana perra, ce- 
futte! sai tu ca chessa è chella bella guagnastra che tu 
spertosaste co lo spingolone? sai ca chesta è la bella pa- 
lomma che faciste scannarozzare e cocere a lo tiano? che 
te pare, Cecca, de sso ronzino? scotola, ca n'è scesa! hai 
fatto la bella cacca! chi male fa male aspetta, chi cocina 
frasche menestra fummo». Cossi decenno la fece piglia¬ 
re de pesole e mettere viva viva dintro na gran catasta de 
legna e, fattone cennere, la sparpogliaro da coppa lo ca¬ 
stiello a lo viento, facenno vero lo ditto 

non vaga scauzo chi semmena spine». 

SCOMPETURA DE LO CUNTO DE LI CUNTE 
PE CH IUDETURA DE LA 'TRODUZZIONE DE LI 
TRATTEN EMI ENTE CHE SARÀ PELO 
TRATTEN EM IENTO DECEMODELA I ORNATA 
QUINTA 


Conta Zoza la storia de li guaie suoie: la schiava, che 
se sente toccare li taste, fa fuorfece fuorfece azzò no 
scompa lo cunto, ma lo prencepe, a despietto suio, lo 
vo' sentire e, scopierto lo trademiento de la mogliere, la 
fa morire prena e bona e se piglia Zoza. 

Stettero tutte arecchie pesole a sentire lo cunto de 
Ciommetella e parte iaudaro lo sapere co che l'avea conta¬ 
to, parte ne mormorale tassannola de poco iodizio, che 
non doveva ’m presenzia de na prencepessa schiava spu- 
brecare li vituperie de n ’autra si mele e decevano che s'era 
posta a no gran ri seco de sconcecare lo iuoco. 

Ma Lucia fece veramente da Lucia, cernennose tutta 
mentre se contava sto cunto, che a l'arteteca de lo cuorpo 
se conzideraie la borrasca c'aveva dintro a lo core, avenno 
visto dintro no cunto den'autra schiava lo retratto spicce- 
cato de le marcancegne soie ed, avenno fatto scacare sube- 
to la scommerzione, ma parte perché non se poteva spesa¬ 
re de li cunte, tanto fuoco l'avea puosto ’n cuorpo la 
pipata, comme lo tarantato non se pò spesare de li suone 
e, parte pe non dare materia a Tadeo de sospettare, se 
gliottette sto veluocciolo co penziero de farene a tiempo ed 
a Iuoco no buono resentemiento. 

Ma Tadeo, che l'era trasuto ’n grazia sto spassatiempo, 
azzennaie a Zoza che decesse lo suio; la quale, fatto la 
crianza soia, decette: «La verità, signore prencepe, fu sem¬ 
pre mamma dell'odio e però non vorria che l’obedire a li 
commanne vuostre offennesse quarcuno de chiste che 
stanno 'ntuorno, perché non essenno usata a fegnere 
'menziune ed a tessere favole so' costretta e pe natura e pe 

accedente a dire lo vero. E si be' dice lo proverbio piscia 
chiaro e fa la fico a lo miedeco, tutta vota sapenno ca la ve¬ 
rità non è recevuta a la presenzia de li principe, io tremmo 
de dire cosa che ve faccia fuorze 'nfomare». 

«Dì chello che vuoi», respose Tadeo, «ca da ssa bella 
\rocca non pò sci re cosa si no ’nzoccarata e doce». Ste paro¬ 
le foro pognalate a lo core de la schiava e n 'averria mostra¬ 
to signale si le facce negre comme le ianche fossero libro 
dell'arma e averria pagato no dito de la mano ad essere 
di una de sti cunte, perché lo core l'era fatto chiù ni grò de 
la facce e, dubitanno che lo cunto passato non fosse stato 
primmo annunzio e po' malanno, da la matina se ’nzon- 
naielo maleiuorno. 

M a Zoza, fra sto tiempo, commenzaie a 'ncantare li cir¬ 
costante co la docezza de le parole contanno da lo prenzi- 
pio a lo fine tutte l’affanne suoie, commenzanno apunto 
da la naturale malanconia soia, ’nfelice agurio de chello 
che doveva passare, portannose da la connoia la ’mara ra- 
deca de tutte le male sciagure, che co la chiave de no riso 
sforzato la sforzaro a tante lagreme; secotaie dapo' la ia- 
stemma de la vecchia, lo pellegrinaggio suio co tante ango¬ 
sce, l'arrivata a la fontana, lo chiagnere a vita tagliata, lo 
suonno tradetore causa de la roina soia. 

L a schiava, sentennola pigliare larga, e tira, e vedenno 
la varca malabbiata, gridale: «Stare zitta, appilare, si no 
punia a ventre dare, e G iorgietiello mazzoccareì». Tadeo, 
che aveva scopierto paiese, non appe chiù fremma, ma, le- 
vatose la mascara e iettanno la i tarda ’n terra, disse: «L as- 
sala contare fi ’m ponta, e non fare chiù ste levate de cap¬ 
pa de Giorgetiello e Giorgione, ca all'utemo no m’haie 
trovato suio e si me saghe lo senapo meglio che te piglias¬ 
se rota de carro!». E, commannato a Zoza che secotiasse a 
despietto de la mogliere, essa, che non ne voze autro che 
lo zinno, secotaie la trovata de la lancetta rotta, lo 'nganno 
de la schiava pe levarele da le mano sta bona fortuna e, 

cossi decenno, scappale a chiagnere de manera che non fu 
perzona Uà presente che stesse saudo a le botte. 

Tadeo, che da le lagreme de Zoza e da lo selenzio de la 
schiava, ch'era ammotuta, comprese e pescaie la verità de 
lo fatto; e, facenno a L ucia tale lavata de capo che non se 
saria fatto a n'aseno, fattole confessare de i rocca propia sto 
trademiento deze subeto ordene che fosse atterrata viva, 
co la capo schitto da fora, azzò fosse chiù stentata la morte 
soia ed abbracciato Zoza la fece onorare comm’a prence- 
pessa e mogliere soia, facennone avisato lo re de Valle Pe¬ 
losa che venesse a ste feste e co ste nove nozze termi naie la 
grannezza de la schiava e lo trattenemiento de li cunte e 
buon prode ce faccia e sanetate, ch'io me ne venne a pe- 
de a pede co na cocchi arei la de mele. 


LA SCOMPETURA 

